
TEACTATUS 


DE 


ICTIBUS  HUMANIS, 


QU^STIO  PKIMA. 

DE   FIXE  ACTUUM   HUMANORUM. 


ARTICULUS  PRIMUS. 

PR.E3IITTITUK    DEFINITIO    ET    DIVISIO    FINIS. 
§   I- 

Quomodo  definitur  Finis  ? 

R.  T?INIS,  vel  causa  finalis,  est  id,  ciijus  gratia  ali- 
-I-  quid  fit,  sive  cujus  bonitate  movente  seu  alli- 
ciente  aliquid  fit:  sic  v.  g.  Beneficium  vacans  estjinis, 
seu  causa  finalis  respectu  actuum,  quos  prsetendens 
exercet  illius  gratia,  a  primo  actu  volitionis  et  inten- 
tionis  Beneficii,  usque  ad  ejus  consecutionem  et  pro- 
secutionem. 

\i\fine  quatuor  spectari  possunt,  sicut  in  qualibet 
alia  causa:  sicuti  enim  in  generante  consideratur, 
1.°  ipsius  entitas,  puta  quod  sit  homo  :  2.°  ipsius  vir- 
tus  generativa  :  3.o  actualis  influxus  in  generatum  : 
4."^  efiectus,  puta  filius  qui  generatur:  Ita  etiam  in 
fine  considerari  possunt,  1.''  ejus  entitas,  puta  quod  sit 
Benefixiinm,  sanitas,  pecunia,  etc.  2.°  potentia,  seu 
virtus,  quam  finis  habet  ad  movendum  et  alliciendum 

agentem  ad  agendum,  quae  dici  solet  causalitas  Jinis 
in  actu  jyrimo:  ista  autem  virtus  nihil  est  aliud,  quam 
bonitas  vera  vel  apparens,  quse  apprehenditur  inesse 
fini  ;  per  suam  enim  bonitatem  et  quidem  solam  finis 
movet  et  allicit  ad  sui  prosecutionem  :  3."  influxus  ac- 
tualis,  qui  dicitur,  caiisalitas  finis  in  actu  secundo, 
et  nihil  aliud  est,  quam  motio  metaphorica  seu  im- 
propria,  qua  agens  movetur  ad  agendum ;  finis  enim 
per  suam  bonitatem  non  movet  agentem  vere  et  phy- 
sice,  sicut  unum  corpus  movet  alterum ;  sed  tantum 
movet  improprie,  scilicet  attrahendo,  et  alliciendo, 
eo  modo  quo  quis  movet  alterum  suasione,  si  quidem 
finis  non  sit  causa  physica,  sed  moralis :  4.o  efFec- 
tus,  qui  sunt  omnes  actus,  quos  agens  exercet,  mo- 
tus  seu  allectus  a  bonitate  finis ;  et  enumerantur  octo 
hujusmodi  actus,  quorum  aliqui  versantur  prsecise  cir- 
ca  finem,  et  alii  circa  media  ad  illum:  media  autem 
dicuntur  ea,  quse  ad  finem  obtinendum  adhibentur. 

Primus  actus  est  volitio  finis,  qui  nihil  est  aliud, 
quam  simplex  amor  finis,  sive  mera  complacentia, 
quse  in  nobis  oritur  circa  aliquod  objectum,  eo  ipso, 
quo  nobis  repraesentatur  ut  conveniens  et  appetibile, 
absque  ulla  resolutione  illud  consequendi  Secundus, 
est  intentio  finis,  dum  jam  illud  objectum  placens 
consequi  cupimus  et  resolvimus  adhibere  media  ad 
hoc  ordinata.  Tertius,  est  inquisitio  de  mediis  con- 
ducentibus  ad  consequendum  finem  intentum.  Quar- 
tus,  est  deliberatio  seu  consultatio  de  pluribus  mediis 
intentis,  dum  scilicet  inquiritur  quodnam  sit  magis 
conveniens  et  proportionatum  ad  finem  obtinendum. 
Quintus,  est  electio  mediorum,  sive  acceptatio  unius 
medii  prae  alio :  potest  autem  esse  electio  libera, 
etiam  ubi  unicum  tantum  est  medium.  Sextus,  est 
usus,  seu  adhibitio  mediorum.  Septimus,  est  conse- 
cutio  finis.  Octavus  denique,  fruitio  finis,  sive  delec- 
tatio  et  gaudium  de  finejam  adepto  etprsesente.  Om- 
nes  autem  hi  actus  fiunt  propter  finem,  etiam  primus 
amor  finis  et  gaudium  de  eo  adepto  ;  quia  fiunt  boni- 
tate  finis  ad  illos  movente,  seu  attrahente. 

§11. 

Quomodo  dimditur  Finis  ? 

R.  Finis  in  genere  varie  dividitur;  primo,  dividi- 
tur  in  finem  cujiis,  seu  materialem,  in  finem  formalem, 
in  finem  quo,  et  finem  cui. 

Finis  cujus,  qui  et  finis  ohjectivus  et  materialis, 
item  finis  qui  appellatur,  est  res,  in  qua  reperitur, 
vel  apprehenditur  bonitas  illa,  quge  allicit  ad  rei  pro- 
secutionem.  Finis  formalis,  est  ipsa  rei  bonitas  alli- 
ciens ;  res  enim  aliqua  solum  habet  rationem  finis, 
et  allicit  ad  sui  prosecutionem,  in  quantum  est  bona. 
Finis  quo  scilicet  satiatur  appetitus,  est  acceptio,  seu 
possessio  rei  desideratae. 

Dicitur  etiam  finis  formalis,  unde  possessio  Dei 
dicitur  beatitudo  formalis  ;  quia  non  tantum  bonitas 
rei  movet  et  allicit  ad  rei  prosecutionem  ;  sed  etiam 
ipsa  rei  possessio  :  nam  v.  g.  mercator  non  movetur 
ad  negotiandum,  solum  a  bonitate  et  utilitate,  quam 
iu  pecuniis  apprehendit ;  sed  partialiter  etiam  ab  illa- 
rum  possessione,  quam  sperat. 

Finis  cui,  scilicet  aliqua  res  appetitur  tamquam  con- 
veniens,  est  persona  pro  qua  prosequimur  rem  ali- 
quam.  Omnes  istos  fines  videre  licet  in  segroto  adhi- 
bente  medicamenta  ad  sanitatem  recuperandam  :  nam 
sanitas  est  finis  cujus,  seu  materialis ;  bonitas  quae 
in  sanitate  apprehenditur,  est  finis  formalis ;  recu- 
peratio  sanitatis  est  finis  quo,  et  ipse  eegrotus  est  finis 
cui  ;  medicamenta  vero  sunt  media. 

Secundo  dividitur  in  finem  cyperis,  seu  intrinsecum, 
et  in  finem  operantis,  seu  extrinsecum.  Finis  operis, 
vel  intrinsecus,  est  id  ad  quod  opus  ex  natura  sua 
ordinatur ;  sic  sublevatio  miseriae  pauperis  est  finis 
operis  respectu  eleemosynee  ;  maceratio  carnis,  respectu 
jejunii  et  cultus  Dei,  respectu  Sacrificii ;  quia  ista  opera 
ex  natura  sua  et  independenter  ab  intentione  operantis, 
ordinantur  ad  illos  fines. 

Finis  operantis  seu  extrinsecus,  est  id  ad  quod  ope- 
rans  pro  libitu  suo  refert  suam  actionem  tamquam 
mediuni :  ;sic  dum  quis  jejunat,  vel  dat  eleemosynam 
ad   obtinendum  a  Deo   remissionem  peccatorum,  vel 

ad  vanam  gloriam,  remissio  peccatorum  et  vana  gloria 
sunt  fines  operantis,  seu  jejunantis  :  potest  tamen  finis 
operis  simul  esse  finis  operantis,  dum  nempe  operans 
intendit  ipsum  finem  operis,  ut  dum  quis  dat  eleemosy- 
nam  ad  sublevandum  miseriam  pauperis. 

Tertio  dividitur  in  finem  proximum  et  reniotum. 
Finis  proximus  est  ille,  ad  quem  media  ordinantur 
proxime  et  immediate,  hoc  est  absque  aliquo  alio 
fine  intermedio.  Remotus  vero  est  iile,  ad  quem  tan- 
tum  remote  ordinantur  media,  scilicet  mediante  alio 
fine  propinquiori :  sic  dum  operarius  laborat  ut  lucretur 
pecuniam  ad  vivendum,  victus  est  finis  proximus 
respectu  pecuniae,  et  pecunia,  respectu  laboris  ;  sed 
victus  est  tantum  finis  remotus  respectu  laboris,  quia 
inter  victum  etlaborem  aliquid  mediat  scilicet  pecunia; 
nihil  vero  mediat  inter  victum  et  pecuniam,  sicut  nec 
inter  pecuniam  et  laborem. 

Quarto  dividitur  in  finem  ultimum  et  non  ultimum. 
Finis  ultimus  est  in  quo  sistitur  et  qui  ad  aliquem 
ulteriorem  non  refertur.  Finis  non  ultimus,  qui  etiam 
intermedius  dicitur,  est  ille  qui  ad  aliquem  alium 
finem  refertur  tamquam  medium,  sic  in  superiori 
exemplo,  pecunia  est,  quidem  finis  respectu  laboris, 
sed  non  est  ultimus,  eo  quod  tamquam  mediura  re- 
feratur  ad  finem  ulteriorem,  scilicet  ad  victum.  Finis 
igitur  non  ultimus  comparatus  ad  media,  quae  ad  illum 
obtinendum  adhibentur,  proprie  quidem  habet  rationem 
finis,  sed  comparatus  ad  finem  altiorem,  tantum  habet 
rationem  medii. 

Finis  ultimus  dividitur  in  finem  ultimum  simpliciter 
et  finem  ultimum  secundum  quid.  Finis  ultimus 
secundum,  quid  vel  respective  est,  qui  tantum  est  ulti- 
mus  in  aliquo  particulari  negotio,  ad  quem  nimi- 
rum  referuntur  omnia  in  aliquo  particulari  negotio, 
et  qui  non  refertur  ad  aliud  in  isto  negotio,  quam- 
vis  possit  referri  ad  aliud  diversi  ordinis  et  negotii : 
sic  V.  g.  sanitas  est  finis  ultimus  secundum  quid  in 
negotio  medicinae,  et  scientia  in  negotio  studii,  quam- 
vis  sanitas  et  scientia  adhuc  referri  possiut  ulterius  et 
debeant,  puta  ad  gloriam  Dei. 

Finis  simpliciter  et  absolute  ultimus  est,  qui  est 
ultimus  in  omni  genere  et  ordine,  ita  ut  ad  eum  om- 

iiia  prorsus  referantur,  ipse  vero  ulterius  non  refera- 
tur,  prout  est  Deus  respectu  omnium  rerum,  et  bea- 
titudo  in  communi  respectu  actionum  humanarum. 
Finis  vero  ultimus  hominis  et  qui  intelligitur,  dum 
quis  dicitur  habere  rem  aliquam  pro  fine  suo  ultimo 
et  in  ea  iinem  suum  ultimum  constituere,  est  ille, 
quem  homo  habeL  pro  optimo  suo  bono  et  ultimo 
desiderato,  quem  consequenter  ulterius  non  refert; 
sed  tamen  ad  quem  non  refert  semper  omnes  suas 
actiones ;  sic  Deus  est  finis  ultimus  respectu  boni 
Christiani ;  divitiae,  respectu  avari ;  honores,  respectu 
superbi ;  delectationes  sensibiles,  respectu  hominis 
sensualis. 


ARTICULUS    II. 

AN  HOMO  SEMPER    AGAT  PROPTER  FINEM,    ET  GENE- 
EATIM  AN  OMNIA  AGENTIA  AGANT  PROPTEB  FINEM. 

§   I. 

A?i  homo  semper  agit  propter  Finem  ? 

R.  r\UOTIESCUMQUE  homo  agit  deliberate,   id 
v^  est,  cum  judicio  rationis,  semper  agit  propter 
aliquem  finem :  unde  omnes  actiones  humanae  sunt 
propter  finem. 

Ratio  est,  quia  homo  nihil  facit  nisi  motus,  seu 
allectus  bonitate  alicujus  rei,  quod  est  agere  propter 
finem ;  nam  voluntas  non  appetit  nisi  bonura,  et 
quidquid  appetit,  id  appetit  sub  ratione  boni,  nihil 
vero  sub  ratione  mali ;  etenim  dum  homo  videtur 
appetere  aliquod  malum,  prout  dum  peccat,  aut  mor- 
tem  sibi  infert,  vel  cupit  iion  esse,  etiam  tunc  appe- 
tit  bonum  ;  quia  in  actione  mala  seu  peccaminosa, 
puta  in  fornicatione,  ebrietate,  occisione  inimici  etc. 
apprehendit  aliquam  bonitatera,  sive  aliquam  volup- 
tatem,  et  propter  istam  voluptatem  appetit  et  exercet 
dictam  actionem,  non  vero  propter  malitiam  ei  con- 
junctam.  Similiter  dum  appetit  mortera,  vel  dum  cupit 
non  esse  aut  annihilari,  prout  dsemones  et  damnati, 
de  quibus  dicitur,  quod  cupnant  mori^  et  mors  /ufjiet 

ab  eis,  et  quod  dicant  montibus,  cadite  supe)-  nos ; 
non  appetit  mortem  vel  sui  annihilationem,  in  quan- 
tum  mors  vel  annihilatio  est  aliquod  malum,  sed  in 
quantum  erit  terminativa  miseriae  et  remedium  con- 
tra  mala  quse  patitur :  mors  autem,  vel  annihilatio 
est  aliquod  bonum,  in  quantum  consideratur  ut  ter- 
minativa  miserife,  siquidem  quoddam  bonum  est  li- 
berari  a  malo,  vel  etiam  subire  minus  malum  ad  eva- 
dendum  majus :  unde  Christus  de  Juda  dixit,  quod 
melius  ei  fuisset,  si  natus  non  fuisset.  Dum  vero  ho- 
mo  fugit  malum,  etiam  tunc  appetit  bonum,  quia  in 
fuga  mali  appetit  illius  carentiam,  quod  est  quoddam 
bonum. 

Ut  autem  melius  intelligatur,  quomodo  homo  pos- 
sit  appetere  ea  quae  mala  sunt,  et  fugere  quae  bona 
sunt,  sciendum  est,  quod  in  omni  objecto,  quantum- 
vis  malum  videatur,  semper  possit  apprehendi  vel 
excogitari  aliqua  ratio  boni,  et  sub  ista  ratione  istud 
objectum  appeti,  quodque  in  omni  objecto,  quan- 
tumvis  bono,  semper  apprehendi  possit  aliqua  ratio 
mali  et  sub  ista  ratione  fugi ;  et  ita  licet  Deus  sit 
objectum  infinite  bonum,  in  quo  nihil  omnino  mali 
vel  defectus  reperitur,  tamen  a  damnatis  apprehen- 
ditur  ut  crudelis  et  injustus,  et  propterea  ipsum  odio 
habent  et  blasphemant :  similiter  licet  in  damnatione 
aeterna  nihil  boni  videatur  reperiri,  eam  tamen  dae- 
mones  hominibus  appetunt,  quatenus  sibi  imaginan- 
tur  levem  aliquam  voluptatem,  seu  consolationem  ex- 
inde  se  percipere,  eo  quod  aliquod  leve  solamen  sit 
miseris  habere  socios  doloris. 

Ut  etiam  intelligatur,  quomodo  idem  objectum  pos- 
sit  esse  bonum  et  malum,  adeoque  modo  fugi,  modo 
appeti,  sciendum  est  bonum  et  malum  esse  multiplex. 
In  primis,  bonum  aliud  est  honestum,  aliud  utile,  et 
aliud  jucundum.  Bonum  honestum  est  illud,  quod 
est  conforme  rectae  rationi  et  regulis  morum,  ut  vir- 
tus.  Bonum  utile  est,  quod  conducit  ad  aliud,  sive 
quod  non  appetitur  propter  se,  sed  propter  aliud,  ut 
medicina  amara,  quse  conducit  ad  sanitatem.  Bonum 
jucundum  est,  quod  voluptatem  causat  in  fruente, 
ut  ludus.  Est  autem  duplex  voluptas,  nempe  spiri- 
tualis  et  sensibilis.     Spiritualis  est,  quee  percipitur  in 

animo  absque  ullo  respectu  ad  corpus,  ut  est  illa, 
quse  percipitur  ex  cognitione  rerum  divinarum  vel 
naturalium,  ex  possessione  divitiarum,  honorum,  etc. 
Sensibilis  vel  corporalis  est  illa,  quse  percipitur  per 
sensus,  prout  est  illa  quse  percipitur  ex  concentu  mu- 
sico,  ex  floribus  pulchris  aut  odoriferis,  ex  cibo,  potu, 
venereis,  etc. 

Similiter  malum  est  multiplex,  aliud  enim  est  tur- 
pe  seu  inhonestum,  quod  bono  honesto  opponitur,  ut 
peccatum:  aliud  noxium,  quod  oppouitur  utili,  ut  ve- 
nenum  :  aliud  molestum,  quod  opponitur  jucundo. 

Ex  hac  definitione  boni  et  mali  facile  intelligitur, 
quomodo  homines  possint  facere  actiones  malas  et 
bonas  fugere  ;  quia  nimirum  potest  actio  esse  mora- 
liter  mala,  seu  difformis  rectse  rationi,  id  est,  con- 
tinere  malum  prout  opponitur  bono  honesto,  et  simul 
continere  aliquod  bonum  jucundum  vel  utile,  ut  for- 
nicatio,  furtum,  etc,  propter  istam  autem  voluptatem 
aut  utiiitatem,  actio  illa  appetitur  et  exercetur;  non 
vero  propter  malitiam  conjunctam.  Verum  voluptas 
vel  utilitas,  quam  continet  actio  moraliter  mala,  non 
est  appetenda,  sed  omnino  fugienda,  quia  damna- 
bilis  est  et  noxia,  non  quidem  semper  ratione  sui ; 
nam  v.  g.  voluptas  quse  reperitur  in  sumptione  cibi 
et  potus,  et  in  actionibus  venereis,  secundum  se  non 
est  prohibita,  siquidem  Deus  ejusmodi  actibus  volup- 
tatem  annexuerit,  ut  ii  non  negligerentur,  utpote  ad 
individui  et  speciei  conservationem  necessarii ;  contra, 
potest  esse  honesta,  si  secundum  rectae  rationis  regu- 
lam  appetatur  ;  sed  noxia  est  ista  voluptas  ratione  ma- 
liticC,  quae  ipsi  conjuncta  est,  et  propterea  a  tali  volup- 
tate  est  abstinendum,  sicuti  a  melle,  cui  admixtum  est 
venenum. 

Similiter  potest  actio  esse  moraliter  bona,  sive  con- 
tinere  bonum  honestum,  et  simul  continere  aliquod 
malum  molestum  vel  noxium,  ut  jejunium,  perpessio 
mortis  et  aliorum  tormentorum  causa  fidei,  et  tunc 
propter  ejusmodi  malum,  ista  actio  fugitur,  quamvis 
non  deberet  ideo  fugi ;  non  vero  propter  honestatem 
conjunctam. 

§11. 

An  generatim  omnia  agentia  agant  propter  jinem'? 

R.  Sola  agentia  intellectualia  proprie  et  formaliter 
agunt  propter  finem,  nempe  Deus,  Augelus  et  homo  ; 
caetera  vero,  sive  sint  sensitiva,  ut  bruta,  sive  insensiti- 
va,  ut  plantae,  lapides,  etc,  non  agunt  propter  finem 
formaliter,  sed  tantum  materialiter. 

Illud  tendit  in  finem  materialiter,  quod  a  parte  rei 
tendit  quidem  in  rem  quai  finis  est  et  in  rem  quce  medium 
est,  sed  non  cognoscit  hanc  rem  habere  rationem  medii, 
nec  illam  habere  rationem  finis;  quia  non  cognoscit 
proportionem  et  relationem  quam  una  habet  ad  aliam. 
Illud  vero  agit  propter  finem  formaliter,  quod  cognoscit 
finem  ut  finis  est,  et  medium  sub  ratione  medii:  quod 
fit  quando  cognoscitrem,  qua?  finis  est  appeti  gratia  sui, 
sive  propter  suam  bonitatera,  et  rem  quae  est  mediura, 
appeti  propter  aliam,  simukiue  cognoscit  proportionem 
et  aptitudinem  quam  habet  ad  aliam. 

Patet  quod  res  destitut'<B  omni  cognitione  tam  sen- 
sitiva  quam  ijitellecluaii,  ut  arbores,  lapides,  etc,  non 
agant  formaliter  propter  finera,  sed  tantum  materia- 
liter,  cum  non  cognoscant  bonitatem  finis,  nec  id 
quod  finis  est,  neque  eliam  id  quod  medium  est:  imo 
non  tam  dicenda  sunt  agere  propter  finem,  quam  in 
finem  agi  et  moveri  ab  alio,  scilicet  ab  Authore  na- 
turae,  vel  etiam  ab  homine  ;  et  sic  planta,  qua?  radices 
emittit  deorsum  pro  succo  attrahendo,  et  folia  sursum 
pro  tegendis  fructibus  ;  aqua,  quee  lluit  ut  veniat  ad 
mare,  et  sagitta  ;  qua3  movetur  ut  attingat  scopum, 
tantum  materialiter  tendunt  in  istos  fines,  neo  se  agunt 
in  illos,  sed  potius  aguntur  et  moventur  ab  alio,  nempe 
sagitta  movetur  a  sagittario,  plantae  et  aqua?  a  Deo. 

Neque  etiam  animantia  bruta  proprie  et  formaliter 
agunt  propter  finem  ;  quia,  vel  sunt  purse  machinae, 
ut  Carthesio  ejusque  sequacibus  placet,  tuncque  sunt 
omni  cognitione  destituta,  adeoque  in  illa  sententia 
non  plus  agunt  propter  finem,  quam  plantas  et  lapides: 
vel  sunt  vere  sensitiva,  habentque  aliquam  cognitio- 
nem  per  sensus,  quam  non  habent  plantaj  et  lapides 

et  timc  cognoscere  possunt  id  quod  finis  est  et  id  quod 
est  mediura,  cum  finis  et  medium  supponantur  esse 
aliquid  materiale  et  sensibile  :  non  possunt  tamen  cog- 
noscere  tinem  sub  ratione  finis,  nec  medium  sub  ra- 
tione  medii ;  quod  tamen  requiritur  ut  dici  possint 
agere  formaliter  propter  finem.  Ratio  est,  quia  poten- 
tia  cognoscitiva  brutorum  est  pure  corporea  et  mate- 
rialis  ;  non  enim  cognoscunt  nisi  per  visum,  audi- 
tum,  olfactum,  gustum,  tactum  :  potentia  autem  mere 
corporea  non  potest  cognoscere  et  attingere,  nisi  illud 
quod  est  materiale  et  sensibile,  non  vero  aliquid  im- 
materiale  et  spirituale  ;  siquidem  oculi  non  possunt 
videre  nisi  colorata,  aures  audire  nisi  sonora,  nares 
olfacere  nisi  odorifera,  lingua  gustare  nisi  sapida, 
manus  tangere  nisi  corpora  quae  sunt  calida  vel  fri- 
gida,  mollia  vel  dura,  etc,  formalitas  autem  finis  est 
quid  immateriale  et  insensibile  ;  quod  enim  res,  quae 
finis  est,  appetitur  propter  se  et  non  propter  aliud ; 
iiem  quod  res,  quae  medium  est,  appetatur  propter 
aliud  et  ad  aliud  referatur,  quodque  ad  illud  conse- 
quendum  habeat  proportionem  seu  aptitudinem,  ista 
sunt  quid  spirituale  et  insensibile,  nec  possunt  oculis 
videri,  utpote  non  colorata ;  nec  auribus  audiri,  ut- 
pote  non  sonora ;  nec  per  ullum  alium  sensum  percipi  ; 
sed  tantum  'cognosci  possunt  per  rationem,  quam  non 
habent  bruta  ;  quod  vel  ex  eo  patet,  quod  omnia  bruta 
ejusdem  speciei  uno  et  eodem  modo  agant,  nec  opera 
sua  perficiant,  sicuti  homines ;  nam  aranea  tantum 
telas,  hirundo  tantum  nidos,  et  apes  tantum  favos  con- 
ficiunt,  nec  uno  tempore  perfectius  quam  alio,  nec 
aliquid  hodie  faciunt  quod  non  fecerunt  in  praecedenti- 
bus  saeculis. 

Dices:  bruta  adhibent  media  idonea  ad  consequendum 
ea  quae  sibi  conveniunt,  aeque  ac  homines ;  v.  g.  hirundo 
colligit  paleas  ad  construendum  nidum,  aranea  telas 
conficit  ad  capiendum  muscas,  felis  excubias  agit  ut 
mures  deprehendat,  etc,  ergo  agunt  formaliter  propter 
finem  sicut  homines. 

R.  N.  C.  Ex  eo  enim  quod  *bruta  adhibeant  media 
ad  finem,  nullatenus  sequitur  ipsa  formaliter  agere 
propter  finem  ;  alias  sequeretur,  aquam,  quae  fluit 
ut  perveniat  ad  mare,  etiam  formaliter  agere  propter 

finem  :  ideo  autem  bruta  non  agunt  formaliter  prop- 
ter  finem,  licet  adhibeant  raedia  ad  finem,  qiiia  non 
sciunt  se  adbibere  media  ad  istura  finem,  nec  vident 
proportionem  et  aptitudinem  quam  illa  habent  ad  fmis 
consecutionem :  sic  v.  g.  hirundo  colligit  quidem  pa- 
leas  ad  coustruendum  nidum,  sed  nescit  se  illas  col- 
ligere  ad  construendum  nidum,  nec  videt  proportio- 
nem  et  aptitudinem  fjuam  illiB  pale.T  habent  ad  con- 
structionem  nidi  ;  sicuti  aqua  fiuit  ut  perveniat  ad 
znare,  sed  nescit  se  ideo  fluere  ut  ad  mare  perve- 
niat :  est  tamen  ali(|ua  diflerentia  inter  modum  quo 
agunt  brula  jjropter  flnem,  et  modum  (juo  agunt  res 
insensitiva",  ut  aqua,  planta*,  etc,  quia  res  insensiti- 
vai  tendunt  in  flnem  absque  uUa  cognitione  et  rei 
qua*  flnis  est,  et  illius  quae  est  medium  :  bruta  vero 
tendunt  in  flnem,  et  media  adhibent  ex  pra'via  cog- 
nitione  per  sensus  rei  qua>  flnis  est,  et  rei  qua}  me- 
dium  esl,  (luamvis  ipsam  formalitatem  finis  non  cog- 
noscant;  unde  bruta  perfcctius  agunt  propter  flnem, 
quam  res  insensitiva',  sed  imperfectius  quara   homines. 

Si  tamen  operationes  brulorum,  rerumque  insensi- 
bilium  considerantur  siraul  egredi  a  Deo,  (Deus  enim 
bruta,  oranes(jue  creaturas  dirigit  et  movet  in  suos 
fines,  bruta  per  instinctus  et  inclinationes,  per  certos  et 
determinatos  actus  ipsis  impressos  ;  res  vero  insensi- 
biles  non  quidera  per  inclinationem  et  instinctum  ipsis 
impressum,  sed  per  alios  modos  prorsus  miral)iles)  istae 
operationes  sic  considerata?  sunt  proprie  propter  flnem  ; 
quia  Deus,  ciui  bruta  alias^jue  creaturas  dirigit 
et  movet  in  suos  lines,  perfecte  cognoscit  rationem 
finis  et  mediorum  ;  sicuti  motiis  sagitta?  versus 
scopum  proprie  est  propter  finem,  si  consideretur  egredi 
a  sagittario,  licet  proprie  non  sit  propter  finem,  si  con- 
sideretur  secundura  se. 

Homo  vero,  Angelus,  Deus  proprie  et  fi)rmaliter 
agunt  propter  linera  :  quia  per  intellectum  quera  ha- 
bent,  perfacile  cognoscunt,  non  tantum  id  quod  finis 
est,  et  id  quod  mediura  est,  sod  etiam  ipsjim  relatio- 
nem  et  i^roportionem  liftis  ad  media,  et  mediorura  ad 
finem,  horao  tamen  non  sem])(T  agit  pro])ter  flnem 
forraaliter,  sed  aliquando  matcrialiter  tantum,  sicuti 
bruta  vel  plantae,  nimirum  dum  non  agit  deliberate, 

hoc  est  ex  prEevio  jiidicio  rationis,  ut  dum  inadverten- 
ter  spuit,  barbam  fricat,  etc,  vel  dum  infans  flet,  etc, 
circa  quod  notandiim  esi,  quod  pueri  ante  septennium 
possint  aj?ere  deliberate  et  formaliter  propter  finem  ; 
et  dura  dicitur  quod  ordinarie  non  habeant  usum  ra- 
tionis  ante  septennium,  hoc  intelligendum  est  de  usu 
rationis  suflficiente  ad  peccatum  aut  meritum,  id  est, 
bonum  et  malum  morale  ;  nam  pueri  ante  septennium 
habent  suflicientem  usnm  rationis  ad  cognoscendum 
bona  et  mala  naturalia,  sicut  et  ad  cognoscendum 
raedia,  quce  ad  ista  bona  obtinenda  et  mala  fugienda 
sunt  idonea  et  proportionata  :  unde  omries  et  solae  ac- 
tiones  hominis  deliberatae  sunt  proprie  et  formaliter 
propter  finem,  ca?terae  vero,  qua?  non  sunt  deliberatee, 
et  quse  tantum  dicuntur  actiones  seu  (jwtus  hojninis, 
non  sunt  formaliter  propter  finera,  sed  tantum  mate- 
rialiter. 

Circa  Deum  sciendum  est,  quod  licet  proprie  agat 
propter  finem,  non  tamen  sic  agat  in  omnibus  suis 
actionibus ;  non  enim  agit  propter  finem  in  actioni- 
bus  suis  immanentibus  et  internis,  quae  dici  solent 
ad  intra^  sed  tantum  extemis,  sive  ad  extra.  Ra- 
tio  prioris  est,  quia  actiones  Dei  ad  intra,  ut  voli- 
tio  et  iutellectio  divina,  sunt  a  parte  rei  Deus  ;  quid- 
quid  enim  in  Deo  est,  Deus  est :  Deus  autem  non  ha- 
bet  causam,  cum  sit  ens  a  se,  sive  eiis  quod  non  est 
ab  alio  tamquam  causa,  adeoque  actiones  Dei  ad  in- 
tra  non  possunt  habere  causanl  nec  eflicientem  nec 
finalem. 

Confirmatur :  quia  si  actio  Dei  immanens  haberet 
causara  finalem,  actio  illa  foret  eflectus,  et  consequen- 
ter  dependeret  a  sua  causa,  haberetque  naturam  ab 
illa  realiter  distinctam  quod  dici  nequit  de  aliquo, 
quod  est  Deo  internura.  Datur  taraen  ratio  actionum 
Dei  imraanentium,  et  sic  volitio,  qua  Deus  vult  fi- 
nem,  est  ratio  propter  quam  vult  media,  sed  nou  est 
causa  finalis  et  similiter  divina  bonitas  est  ratio  prop- 
ter  quam  Deus  amat  seipsura  et  propter  quam  om- 
nia  vult  ;  siquidera  propter  seipsum  se  amet  et  oraiiia 
velit ;  sed  divina  bonitas  non  est  finis  istius  araoris  et 
volitionis,  sicuti  Dei  scientia  et  bonitas  est  ratio  ejus 
veritatis,  et   immaterialitas   ipsius  immortalitatis,  sed 

non  causa.  In  actionibus  vero  transeuntibus  et  exter- 
nis,  sive  ad  extra,  Deus  agit  piopter  finem,  quia 
actiones  illae  sunt  creatura,  adeoque  possunt  habere 
causam  finalem,  sicuti  habent  efficientem  :  finis  au- 
tem,  ad  quem  Deus  actiones  suas  transeuntes  ordi- 
nat,  est  ipsius  propria  gloria,  juxta  illud  Prov.  16.  4: 
Universa  projiter  seiiietipmm  operntus  est  Dominus : 
qoamvis  possiut  etiam  esse  alii  fines  intermedii.  Porro 
ratio  quare  nos  tam  in  actionibus  externis  quam  in 
internis,  aganius  projiter  finem  potius  quam  Deus,  est, 
quia  non  atrimus  nisi  ad  agendum  moveamur  a  boni- 
tate  alicujus  rei  nos  trahente  :  unde  fiuis  infiuit  in 
actiones  nostras  velut  causa  efficiens  ;  verum  Deus  non 
movetur  ad  agendum,  quia  unicus  est  Dei  actus  et 
continuus,  nec  in  eo  est  aliqua  potentia  ad  agendum 
quaa  sit  sine  actu,  et  qiia;  debeat  ad  actum  redigi  et 
determinari,  prout  in  nobis. 


ARTICULUS  III. 

AN  DETUR  ALIQUIS  FIXl!?  rLTlMUS  OMNITTM  RERUM, 
ET  AN  DETUB  8PECIAL1TER  TALI8  BESPECTU  OM- 
NIUM    ACTIONUM    HUMANARUM    VEL    H0MINI8. 


Aji  ffetur  aliquis  finis  ttltitmcs  omnium  rerum? 

K.  /^ERTUINl  est  quod  detur  finis  ultimus  omniura 
vJ  rerum  creaturarum,  eiiam  irrationabilium  et 
inanimatarum,  intentus  a  Deo,  a  quo  omnia  proce- 
dunt,  isque  non  est  alius  quam  ipse  Deus ;  omnes 
enim  croaluree,  omnesque  earum  actiones,  motus  et 
operationes  ultimale  referunturad  Deum  ;  ipse  vero  ad 
nihil  ulterius  refertur,  nec  referri  potest,  ut  aperte  coUi- 
gitur  ex  Scriptura  8.  Prov.  16,  4j  :  Universa  propter 
semetipsutn  operatics  est  Dominus.  Apoc.  1.  8 :  Ego 
sum  a/jt/ia  et  omega,  principium  et  Jinis.  Et  Rom.  11. 
36  :  Ex  ipso  et  per  ipsum,  et  in  ipso  swit  cnnnia.  Ex 
i])so  scilicet  tamquam  prima  causa  efficiente,  etper  ip- 
sum  quatenus  per  Deum  omnia  gubcrnantur  et  con- 
servantur,  et  in  ipso,  sive   in   ipsum,   quatenus   Deus 

onmia,  qn?c  efficit,  conservat  et  gubeniat,  et  in  seipsum 
tamquam  in  fmem  ordinat :  unde  omnes  res  creatae 
sunt  veluti  media,  quae  Deus  ad  seipsum  tamquam 
ad  finem  ordinat. 

Si  petatur  quis  sit  finis  ckju^,  item  finis  cni  res- 
pectu  omnium  rerum  creatarum  ?  R.  Finis  citjusy 
sive  res  illa  quam  intendit  consequi  Deus,  et  ad  cu- 
jus  consecutionem  ordinat  omnes  creaturas,  est  ip- 
sius  gloria,  non  intrinseca,  sed  extrinseca.  GJoria 
Dei  intrinseca  objective  consistit  in  infinitis  ejus  per- 
fectionibus,  et  formaliter  in  notiiia  et  amore,  quem 
ab  ceterno  habet  sui  ipsius  snarumque  perfectionum  : 
gloria  vero  Dei  extrinseca  objective  consistit  in  eo, 
quod  divinae  perfectiones,  potentia,  sapientia,  mise- 
ricordia,  justitia,  etc,  in  rebus  creatis  tamquam  in 
.speculis  relnceant,  et  formaliter  in  eo,  quod  creatn- 
rae  rationales  easdem  perfectiones  cognoscant,  ament 
et  colant.  Dens  per  creaturas  non  intendit  consequi 
gloriam  intrinsecam,  cum  illa  non  possit  augeri  ;  sed 
gloriam  extrinsecam,  sive  ut  ipsius  perfectiones  ma- 
nifestentur  creaturis  rationalibus,  et  ut  ab  ipsis  cog- 
noscantnr,  amentur  et  colantur  :  unde  gloria  Dei 
extrinseca,  sive  manifestatio  divinarum  perfectionum 
earumdemque  cognitio,  amor  et  cultus,  est  finis  cu- 
Jiis  respectu  omninm  rernm  creatarum  a  Deo  inten- 
tus  ;  ipse  vero  Deus  est  finis  cui. 

Quomodo  antem  res  creatce,  etiam  intellectu  ca- 
rentes  cedant  in  gloriam  Dei,  patet ;  quia  sicuti  ope- 
ris  praestantia  opilicis  ingenium  et  scientiam  manifes- 
tat,  ita  totum  hoc  nniversum  snpremi  Opificis  excel- 
lentiam  demonstrat  siqnidem  sol,  Inna  et  stelJEe  splen- 
dore  suo,  motuque  constanti ;  plantae,  fructus  et  flo- 
res  sua  pulchritudine,  varietate  et  virtute  ;  animalia 
specierum  diversitate,  mira  snorum  corporum  con- 
strnctione,  snisque  operibns  artificiosis,  quae  etiam 
a  brntis  animantibns  fieri  videntur,  ostendunt  et  ma- 
nifestant  magnam  Dei  potentiam  et  sapientiam  crea- 
tnris  rationalibus,  qnas  ad  snpremi  Artificis  contem- 
plationem,  amorem  et  cultum  excitant ;  pront  dicit 
Psalmista  Psal.  18.  1.  :  Cceli  enarrant  gloriam  Dei.  Et 
Ap.  ad  Rom.  1.  20. :  Invisibilia  eiiim  ipsius,  a  crea- 
tura  miindi,  per  ea  quce  facta  smit  inteUecta,   con- 

spiciwihir :  sempiter?ia  quoqtte  ejus  virtus  et  divini- 
tas.  S.  Aug.  Conf.  c.  6.  lib.  10. :  Ccelum  et  terra,  et 
omnia  quw  in  eis  su7it,  undique  mihi  dicujit,  ut  te 
amem. 

Verum  creaturae  rationales  prae  caeteris  ad  gloriam 
Dei  specialiter  referuntur  ;  illce  enim  prae  aliis  capa- 
ces  sunt  formalis  glorificationis  Dei,  possuntque  pro- 
prie  et  formaliter  Deum  glorificare,  ipsum  cognos- 
cendo,  amando,  laudando,  colendo  ;  atque  ad  hunc 
finem  creata  sunt,  ut  scilicet  Denm  glorificent,  non 
tantum  in  hac  vita,  sed  etiam  in  altera,  Non  quidem 
per  omnes  suos  actus  intendunt  glorificare  Deura, 
nec  glorificant ;  ipse  tamen  Deus  omnes  omnino  ea- 
rum  actus  ad  suam  gloriam  ordinat  et  refert,  in  om- 
nibus  eam  intendit,  et  ex  omnibus  elicit,  etiam  ex 
malis  ;  occasione  enim  actuum  malorum  suam  mise- 
ricordiam  et  justitiam  manifestat  ;  misericordiam, 
dum  remittit,  et  justitiam  vindicativam,  dum  punit ; 
quapropter  dicit  !^.  Aug.  in  enchir.  c.  27.  :  Melius 
eiiim  judicavit  de  malis  bene  facere,  quam  mala 
nuUa  esse  'permittere.  Nec  ex  eo,  quod  peccata  con- 
ducant  ad  gloriam  Dei,  sequitur  illa  esse  bona  et 
posse  committi  ;  quia  ex  se  et  ex  natura  sua  ad  glo- 
riam  Dei  non  ordinantur  nec  conducunt,  sed  Deus 
tantum  illorum  occasione  istud  bonum  producit.  _ 

Juxta  igitur  jam  dicta,  datur  finis  ultimus  omnium 
rerum,  adeoque  etiam  omnium  actionum  humana- 
rum  intentus  a  Deo,  talisque  est  ipse  Deus  tanquam 
finis  cui,  et  ejus  gloria,  sive  manifestatio  ejus  per- 
fectionum,  tanquam  finis  cujus. 

§  11. 

An  detur  aliquis  finis  idtimus  omnium  actionum 
humanarum,  intcntus  ab  ipso  homine,  et  quis  ille 
sit  ? 

R.  Certo  datur  respectu  cujuslibet  actionis  aliquis 
finis  ultimus,  saltem  secundum  quid  et  ncgative,  hoc 
est  in  quo  sistatur,  et  qui  ad  aliquid  ulterius  non 
referatur  ;  quia  alioquin  in  finibus  procederetur  in 
infinitum  :  deinde  voluntas  nunquam  inciperet  aliquid 
intendere  ;  sicuti  enim  in  ordine  executionis  necessa- 

rio  debet  esse  aliquod  primum  medium,  a  quo  in- 
cKoetur  executio,  et  sine  quo  non  inchoaretur,  ita 
in  ordine  intentionis  dari  debet  aliquod  primum,  quod 
voluntas  incipiat  intendere,  et  a  quo  incipiat  moveri, 
adeoque  finis  ultimus  ;  quia  quod  est  primum  in  or- 
dine  intentionis,  ultimum  est  in  ordine  executionis 
et  consecutionis. 

Datur  etiam  aliquis  finis  ultimus  simpliciter  et  ab- 
solute  respectu  omnium  actionum  humanarum,  sed 
generalis  et  formalis  ;  et  talis  est  felicitas  in  com- 
muni ;  quilibet  enim  homo,  et  generatim  omnes  ho- 
mines  singulas  suas  actiones  referunt  ad  felicitatem 
in  communi,  sive  eas  faciunt  ut  felices  sint,  ut, 
quantum  fieri  potest,  satietur  ipsorum  appetitus,  ut 
ipsis  sit  bene  ;  et  consequenter  habent  omnes  eumdem 
finem  ultimum  formalem :  verum  quia  judicia  va- 
riant  circa  id,  quo  beati  sumus,  ideo  variat  quoque 
finis  ultimus  materialis,  saltem  quoad  prosecutionem  : 
unde  non  omnes  habent  eundem  finem  ultimum  ma- 
terialem,  sive  non  omnes  in  eadem  re  felicitatem  con- 
stituunt :  finis  autem  ultimus  formalis  in  genere,  ni- 
hil  est  aliud,  quam  plena  et  perfecta  satiatio  appeti- 
tus,  abstrahendo  a  re  cujus  possessione  illa  satiatio 
habeatur  ;  est  namque  beatitudo  satiatio  appetitus  et 
desideriorum  quies :  unde  desiderare  beatitudinem 
in  genere,  aut  velle  esse  beatum,  nihil  aliud  est, 
quam  desiderare  ut  noster  appetitus  satietur,  vel  ut 
nobis  bene  sit ;  finis  vero  ultimus  materialis  est  res 
illa,  cujus  possessione  putamus  nos  fore  beatos,  sive 
nostrum  appetitum  satiandum. 

Quod  homines  omnes  suas  actiones  referant  ad  fi- 
nem  ultimum  formalem,  sive  ad  felicitatem  in  com- 
muni,  patet  ex  ipsa  experientia  ;  quidquid  enim  vo- 
lumus  et  agimus,  id  volumus  et  agimus  ut  satietur 
noster  appetitus,  et  ut  nobis  bene  sit,  adeoque  ex 
intentione  felicitatis  in  communi :  insuper  id  tradit 
S.  Aug.  lib.  13.  de  Trin.  cap.  3.  ubi  refert  3fimum 
quemdam  suis  auditoribus  promisisse,  se  iis  in  theatro 
dicturum,  quid  in  animo  haberent ;  dumque  suspen- 
sos  eos  nonnihil  tenuisset,  tandem  dixisse  :  vili  vultis 
emere  et  caro  vendere ;  et  tunc  subdit :  at  si  dixis- 
set,  omnes  beati  esse  vultis,   miseri  esse  non  vultis ; 

dixisset  aliquid  quod  nullus  in  sua  non  agnosceret 
voluntate.  Idem  S,  Aug.  in  Ps.  118,  conc.  1,  dicit : 
Beatiun  quippe  esse,  tam  magnum  est  bonum,  ut  hoc 
et  boni  velint  et  mali ;  nec  inirum  est  quod  boni 
propterea  sunt  boni;  sed  illud  est  mirum,  quod  etiam 
mali  propterea  sunt  jnali,  ut  sint  beati.  Idem  docet 
S.  Th.  1.  2.  q.  1.  art.  6.  ubi  generatim  dicit :  secunda 
apj)etibilia  non  movent  appetitum,  nisi  in  ordine  ad 
jnimum  appetibile,  quod  est  \dtimus  Jinis. 

Non  datur  vero,  prout  jam  dictum  est,  aliquis  fi- 
nis  ultimus  particularis,  seu  materialis  respectu  om- 
nium  hominum,  nec  respectu  omnium  actionum  hu- 
manarum,  id  est,  non  datur  aliquod  bonum  partica- 
lare,  quod  omnes  ultimate  appetant,  et  quod  habeant 
pro  optimo  suo  bono,  cujus  possessione  putent  se  fore 
beatos.  Deus  quidem  de  jure  est  finis  ultimus  mate- 
rialis  respectu  omnium  hominum  ;  quia  omnes  de- 
bent  ipsum  habere  pro  optimo  suo  bono  et  praeferre 
omnibus  aliis  bonis,  ipseque  est  finis  ultiraus  solus 
verus,  qui  scilicet  possessus  possit  nos  reddere  feli- 
ces,  nostrumque  appetitum  perfecte  satiare:  verum 
de  facto  non  est  finis  ultimus  respectu  omnium  ho- 
minum ;  plurimi  enira,  relicto  Deo  summo  bono, 
constituunt  finem  suum  ultimum  in  creaturis ;  hi  in 
divitiis,  illi  in  voluptatibus,  alii  in  honoribus,  cae- 
teri  in  aliis  rebus,  falso  putantes  se  talium  bonorum 
possessione  fore  beatos  ;  sed  talis  ipsorum  finis  ulti- 
mus  est  falsus  et  tantum  putatitius,  cum  non  possit 
eos  reddere  vere  felices,  licet  sic  apprehendant. 

QUiERES    I.* 

An  possit  quis  hahere  dvos  fines  ultimos  ? 

Quasstio  intelligenda  est  de  duobus  finibus  ultimis 
materialibus  et  totalibus,  ac  simul  habendis ;  alias 
potest  quis  habere  duos  fines  ultimos  successive,  itera 
duos  simul,  sed  unum  materialem  et  alterum  forma- 
lem,  ut  patet  in  justo  peccante  venialiter,  qui  Deum 
habet  pro  fine  suo  ultimo  materiali,  »1  insuper  habet 
finem  suum  formalem,  scilicet  felicitatem  in  com- 
muni,  ad  quem  ultimate  refert  peccatum  veniale; 
vel  unum  finem  ultimum  cujus.,    et  alterum  quo  vel 

cui.  Potest  etiam  simul  habere  duos  fines  ultimos  ma- 
teriales,  sed  partiales  ;  siquidem  potest  quis  consti- 
tuere  suum  linem  in  aggregato  ex  pluribus  bonis, 
V.  g.  in  honoribus  simul  et  divitiis,  ita  ut  utrumque 
bonum  apprehendat  necessarium  ad  perfecte  satian- 
dum  suum  appetitum. 

Ad  qusestionem  itaque  respondetur  «(?5rato  ;  quia 
de  ratione  linis  ultimi  totalis  est,  ut  per  se  et  inde- 
pendenter  a  consortio  omnis  alterius  boni  possit  red- 
dere  aliquem  felicem,  sive  perfecte  satiare  appeti- 
tum,  adeoque  eo  ipso,  quo  quis  habet  talem  tinera, 
non  potest  aliquid  praeterea  appetere,  nec  proinde 
habere  alium  finem  ultimum  ;  alioquin  prior  non  es- 
set  finis  ultimus  totalis,  cum  solus  non  satiaret  appe- 
titum,  quod  est  contra  suppositum. 

Dices  :  qui  peccat  mortaliter  constituit  suum  finem 
ultimum  in  creatura,  ex  cujus  amore  peccat,  prout 
communiter  dicitur  et  conformiter  ad  Scripturam  Sa- 
cram  ;  avaritia  enim  vocatur  idolorum  servitus  :  ad 
Eph.  5.  5.  et  de  gulosis  dicitur  ad  Philipp.  3.  19. ;  Qmo- 
rum  Deus  vmter  est :  quibus  verbis  significatur  avaros 
et  gulosos  habere  pecunias  et  cibos  loco  Dei,  adeoque 
pro  fine  ultimo  :  fieri  autem  potest,  ut  peccans  mor- 
taliter  simal  habeat  Deum  pro  fine  ultimo  ;  adeoque 
tunc  habebit  duos  fines  ultimos.  Idem  est  de  eo,  qui 
simul  committit  duo  peccata  mortalia,  et  de  Idolo- 
latra  colente  plures  Deos. 

R.  Etiamsi  admitteretur  quod  peccans  mortaliter 
constituat  suum  finem  ultimum  in  creatura,  non 
propterea  haberet  duos  fines  ultimos  totales,  sed  tan- 
tum  partiales.  Negatur  tamen  quod  peccans  morta- 
liter  proprie  et  a  parte  rei  constituat  suum  finem  ul- 
timum  in  creatura ;  quia  creaturam,  ex  cujus  amore 
peccat  V.  g.  aurum  quod  furatur,  voluptatem  quam 
appetit  in  fornicatione,  non  semper  habet  pro  optimo 
suo  bono,  ultra  quod  nihil  desiderat,  prout  clarius 
patet  in  casu,  quo  quis  furatur  ad  fornicandum. 
Communiter  quidem  dicitur,  quod  peccans  morta- 
liter  constituat  finem  suum  ultimum  in  creatura  : 
verum  non  quia  id  revera  facit,  sed  quia  id  facit  in- 
terpretative  et  secundum  moralem  aestimationem  ;  quia 
nimirum  ita  se  gerit,  ac  si  revera  finem  suum  ulti- 

B  2 

mum  in  creatura  constitueret ;  Deum  enim  summum 
bonum,  et  qui  de  jure  est  finis  ultimus,  deserit,  et 
creaturam,  cujus  amore  peccat,  prasfert  ei  sive  ejus 
amicitiae,  et  eatenus  censetur  istam  creaturam  quo- 
dammodo  Dei  loco,  adeoque  pro  tine  suo  ultimo 
habere. 

Dices  ulterius  :  justus  peccans  venialiter  habet  duos 
iines  ultimos,  scilicet  Deura,  quem  non  deserit,  et  crea- 
luram,  ex  cujus  amore  peccat,  in  qua  haeret  et  quara  ad 
Deum  non  refert. 

R.  Negando  quod  talis  habeat  duos  fines  simplici- 
ter  ultimos;  habet  enim  unicum,  nempe  Deum,  crea- 
luram  vero  uon  habet  pro  fine  suo  simpliciter  ulti- 
mo,  nec  a  parte  rei^  cum  eam  non  vere  habeat  tam- 
(|uam  suraniura  bonura,  nec  interpretative,  cum  illam 
non  praeferat  amiciti«E  divinae,  sicuti  peccans  morta- 
liter.  Solura  dici  potest  quod  justus  habeat  crea- 
turara  pro  fine  suo  ultirao  se&iindum  quid  et  negati- 
ve,  quatenus  ipsa  est  finis  ulliraus  hujus  particularis 
negotii  et  actionis,  et  ulterius  non  refertur  ;  ipse  ta- 
men  operans,  juxta  ante  dicta,  suara  actionera  sem- 
per  refert  ultimate  ad  finem  ultimum  formalem,  sive 
ad  felicilatem  in  comrauni. 

QUJERE8    11." 

An  homo  omnes  suas  actiones  rqfcrat  ad  finem  suum 

ultimum  7naterialem  verum  vel  fictujn,  sive  ad  idy 

quod  habet  pro  suo  summo  hono,  cujus  ^iossessione 

])utat  sefore  beatum,  sicuti  refert  ad  finem  ultimum 

formalem  ? 

R.  Negative :  in  primis  certo  non  omnes  homines 
referunt  suas  actiones  ad  finem  ultimum  verura,  sive 
ad  Deum :  cum  non  omnes  de  facto  habeant  Deum 
pro  fine  ultimo,  et  ncquidem  omnes  ipsum  cognos- 
cant :  neque  qui  Deum  habent  pro  fine  suo  ultimo, 
ad  ipsum  referunt  omnes  suas  actiones,  ut  patet  in 
justo  peccante  venialiter,  cujus  actio  peccarainosa 
dici  nequit  propter  Deura  fieri :  neque  etiam  illi,  qui 
pro  fine  ultimo  habent  creaturam  v.  g.  voluptates, 
divitias,  honores,  etc,  referunt  oranes  suas  actiones 
ad  istum   finem  fictum,    siquidem   idololatra  non  fa- 

ciat  omnes  suas  actiones  ex  intentione  colendi  idolam  ; 
alias  omnia  infidelium  opera  forent  peccata,  quod  fuit 
condemnatum  in  Baio.  Nec  similiter  voluptuosus  om- 
nes  suas  actiones  assumit  tamquam  media  ad  conse- 
quendam  voluptatem,  quam  sibi  pro  fine  ultimo  pro- 
ponit,  et  idem  est  de  csEteris  ;  subinde  enim  faciunt 
aliquas  actiones  sive  bonas  sive  malas,  quae  nullam 
utilitatem  nec  relationem  habent  ad  suum  finem  ul- 
timum,  ut  dum  voluptuosus  dat  eleemosynam  ex  mo- 
livo  misericordiae,  vel  parentes  honorat,  aut  dum  occi- 
dit  aliquem  qui  ei  injuriam  intulit. 

Dices :  Christianus  et  idololatra  habuerunt  inten- 
tionem  oranes  suas  actiones  faciendi  propter  suum 
finem  ultimum  materialem,  hic  propter  idolum,  et  ille 
propter  Deum,  adeoque  omnes  suas  actiones  saltem 
virtualiter  faciunt  propter  finem  suum  ultimum,  cum 
omnes  actiones  subsequentes  exeant  virtute  primae  in- 
tentionis,  quam  habuerunt. 

R.  Neg.  cons.  ejusque  probationem  :  intentio  enim 
illa,  quam  semel  formaverunt,  non  influit  in  omnes 
subsequentes  actiones,  nec  actu,  nec  virtute,  ita  ut 
hsec  dici  possint  fieri  propter  finem  ultimum  ;  quia 
intentio  illa  non  semper  durat,  nec  actu,  nec  vir- 
tute  ;  sed  evanescit,  etiamsi  supponeretur  non  retrac- 
tari:  et  revera  si  talis  intentio  generalis  semper  per- 
severaret,  saltem  virtualiter,  sufficeret  homini  Chris- 
tiano  illam  semel  elicere  ad  referendas  in  Deum  om- 
nes  actiones  totius  vitae.  Deinde,  quamvis  intentio  illa 
adhuc  supponeretur  perseverare  virtualiter,  non  ideo 
adhuc  inriueret  in  omnes  actiones ;  non  enim  influet 
in  eas,  quse  fient  ex  motivo,  quod  fini  erit  contra- 
rium,  vel  quod  ad  illum  nuHam  habet  utililatem  vel 
relationem,  et  ita  bonus  Christianus  peccans  veniali- 
ter  non  facit  istam  actionem  propter  Deum,  cum  nul- 
latenus  censeatur  velle  facere  propter  Deum  id,  quod 
Deo  displiceret ;  sicuti  qui  habet  intentionem  occi- 
dendi  inimicum  ilhimque  ad  hoc  queerit,  potest  in- 
terim  aliqua  facere  quee  ad  homicidium  non  refe- 
runtur,  ut  si  in  via  aliquem  salutet,  det  eleemosy- 
nam,  aliquid  furetur,  habeat  cogitationes  inhones- 
tas,  etc. 

Fatendum  tamen  quod,  licet  homo  non  referat  om- 

nes  suas  actiones  ad  finem  suum  ultimum  materia- 
lem,  nec  actualiter,  nec  virtualiter,  soleat  tamen  ad 
eum  referre  praecipuam  illarum  partem  ;  noster  enim 
appetitus  praecipue  fertur  ad  quaerendum  ea,  quas  in- 
servire  possunt  consecutioni  rei  quam  habet  pro  op- 
timo  suo  bono,  et  cujus  possessione  perfecte  satiabitur ; 
quod  Christus  signifioat  his  verbis  :  Uhi  enbn  est  the- 
saurus  tuus,  ibiestetcor  tuum.  Matt.  6,  v.  21.  Atque 
hinc  finis  ultimus  dicitur  preecipuus  scopus  vitae  nostrae 
actionumque  nostrarum,  ac  praecipuum  cordis  etafifectus 
nostri  objectum. 

Quamvis  homo  de  facto  non  referat  omnes  suas  ac- 
tiones  ad  Deum,  suum  finem  ultimum  verum,  imo  ne- 
quidem  omnes  habeant  Deum  pro  suo  fine  ultimo,  quai- 
ritur  tamen  an  ad  hoc  non  sit  obligatus  :  quae  quoestio, 
his  temporibus  satis  famosa,  in  sequenti  articulo  resol- 
vetur. 


ARTICULUS   IV. 

AN  TENEATUK  HGMO  OMXES  SUAS  ACTIONES  DELI- 
BEBATAS  BEFEBKE  AD  DEUM,  TAMQUAM  SUUM 
FINEM    ULTIMUM. 

§    I. 

Prcemittitur  status  qucestionis. 

SENTENTIA  quae  nobis  apparet  mullo  probabilior, 
et  Scripturae  Sacrae  ac  SS.  Augustino  et  Thomae 
conformior,  quamvis  non  sit  omnino  certa,  est,  quod 
homo,  quotiescumque  agit  deliberate,  sive  cum  judicio 
rationis,  teneatur  saltem  sub  veniali  suam  actionem  ac- 
tualiter  vel  virtualiter  referread  Deum  ex  amore  aliquo 
benevolo;  sic  tamen,  ut  simul  sustineamus,  defectum 
relationis  non  viiiare  opus  non  relatum,  sed  solum  ope- 
rantem.  Antequam  vero  procedamus  ad  argumenta, 
quibus  hsBC  sententia  stabilitur,  opere  pretium  est  prius 
explicare,  quomodo  illam  intelligamus. 

Primo  itaque  dicimus  hominem  quamlibet  suam 
actionem  actualiter  vel  virtualiter  debere  referre  ad 
Deum.    Actualiter   actionem   referre  ad   Deum,    est, 


DE    ACTIBUS    HUMANIS.  21 

quando  qnis  hic  et  nunc  de  Deo  cogitat  et  vult  ex- 
presse  actionem  facere  propter  ipsura.  Virtualiter  vero 
referre  est,  quando  quis  hic  et  nunc  non  cogitat  qui- 
dem  de  Deo,  nec  de  actione  sua  ad  Deum  referenda, 
sed  tamen  paulo  ante  de  Deo  cogitavit,  habuitque  ex- 
pressam  intentionem  faciendi  suam  actionem  propter 
ipsum,  et  hic  et  nunc  ad  agendum  movetur  virtute 
istius  intentionis  ante  habitae  ;  veluti  qui  intendit  oc- 
cidere  inimicura,  ilhimque  ad  hoc  quaerit,  etiarasi  in 
via  non  cogitet  de  occidendo  inimico,  virtualiter  ta- 
men  agit  propter  homicidium  ;  quia  viam  et  alia,  quae 
agit,  facit  virtute  intentionis  ante  habitae,  quae  hic  et 
nunc  influit  in  ejus  actiones.  Porro  relatio  virtualis  ad 
Deum  sufhcit,  ut  quis  dicatur  vere  et  proprie  agere 
propter  Deum,  et  ut  inde  contrahat  laudera  et  meri- 
tum  ;  iieque  ad  hoc  opus  est,  ut  ad  oranem  actum 
dicat :  volo  facere  himc  dctum  propter  Deum ;  sicuti 
relatio  virtualis  in  exemplo  supra  posito  sufficit,  ut 
talis  dicatur  vere  agere  propter  homicidium,  et  ut 
via,  quam  facit,  inde  fiat  peccaminosa  ;  nec  propterea 
opus  est,  ut  ad  omnem  passum  dicat  :  volo  hunc 
passumfacere  propter  homicidium. 

Non  requirimus  necessario  relationem  actualem  pro 
qualibet  actione  deliberata,  quasi  cuilibet  actioni  de- 
liberatae  deberet  correspondere  unus  actus  formalis 
relationis  ;  nam  inter  tot  et  tam  varias  hujus  vitae  oc- 
cupationes  et  distractiones  frequentissime  oborientes, 
impossibile  est  ut  homo  semper  cogitet  de  Deo  ;  sed 
sufficit  relatio  virtualis,  sive  quod  quis  initio  formet 
intentionera  faciendi  orania  sua  opera  propter  Deum, 
et  quod  intentio  illa  adhuc  virtualiter  duret.  Potest 
autem  una  taUs  inteniio  et  relatio  semel  elicita  ali- 
quamdiu  perseverare  et  influere  in  plures  actiones, 
quse  postea  fient.  Quamdiu  vero  una  actualis  relatio 
possit  virtualiter  perseverare  et  influere  in  actiones 
subsequentes,  non  potest  ita  determinari  ;  forte  unica 
initio  diei  elicita  dici  potest  influere  in  omnes  actio- 
nes  diei.  Hinc  patet  quod  prseceptum  referendi  omnia 
sua  opera  in  Deum  non  obliget  ad  semper^  cum  non 
obliget  ad  eliciendum  actura  relationis  omni  momento 
et  ad  quamlibet  actionem  ;  sed  tantum  ad  eliciendum 
identidem,  puta  semel  singulis  diebus. 

Secundo  dicimus,  hominem  teneri  referre  omnes 
suas  actiones  ad  Deum  ex  amore  aliquo  benevolo, 
sive  debere,  ad  agendum  propter  Deum,  moveri  ex 
aliquo  affectu  erga  illum  :  verum  ad  hoc  non  requi- 
rimus  charitatem  habitualem,  seu  virtutem  charita- 
tis,  nec  actum  ab  illa  virtute  elicitum  ;  quia  sic  soli 
justi  possent  suas  actiones  in  Deum  referre :  neque 
requirimus  actum  amoris  Dei  super  omnia,  nequi- 
dem  affectu  ;  sed  sufficit  omnis  verus  amor  Dei  be- 
nevolus,  quo  scilicet  Deus  propter  se  diligatur  et 
nuUius  creaturae  iutuitu,  etiamsi  non  pertingat  ad  il- 
lam  perfectionem,  ut  per  eum  Deus  diligatur  super 
omnia  creata  :  talem  autem  amorem  Dei  benevolum, 
seu  propter  se,  et  qui  non  est  super  omnia,  habere 
possunt  etiara  ipsi  peccatores  in  peccatis  suis  hseren- 
tes  ;  illi  enim  considerando  Deum,  tamquam  ens  per- 
fectissimum,  sapientissimum,  potontissimum,  etc,  pos- 
sunt  concipere  ahquem  affectum  erga  illum  ac  sibi 
complacere  in  ipsius  perfectionibus,  et  aliquo  modo 
velle  ut  glorificetur. 

Neque  amor  ille  benevolus  debet  esse  actualis  pro 
qualibet  actione,  sed  sufficit  virtualis  ;  sicuti  neces- 
saria  non  est  relatio  actualis,  sed  sufficit  virtualis,  id 
est,  nou  requirimus  ut  ad  quamlibet  actionem  sem- 
per  alliciatur  novus  actus  amoris  Dei  ;  est  enim  fere 
impossibile  in  hac  vita,  ut  homo,  qui  variis  aliis  re- 
bus  debet  occupari  et  distrahi,  continuo  et  sine  inter- 
missione  eliciat  expressum  et  specialem  actum  et  af- 
fectum  erga  Deum,  cum  talis  amor  Dei  continuus 
reservetur  pro  praemio  in  altera  vita  ;  sed  dicimus  pos- 
66  sufficere  amorem  virtualem,  sive  quo  quis  initio 
suarum  actionum  eliciat  actum  amoris,  per  quem  is- 
tas  actiones  ad  Deum  referat,  et  quod  ille  actus  amo- 
ris  adhuc  virtualiter  perseveret  tempore  quo  agit. 

Tertio  dicimus  obligationem  referendi  sua  opera  in 
Deum  non  esse  gravem,  sed  tantum  levem,  sive  sub 
peccato  veniali,  idque,  licet  opus  referibile  suppo- 
natur  esse  notabile  ;  quia  ipsa  relatio  operis  ad  Deum, 
ad  quam  tenetur  quis  eo  ipso  quo  agit  aliquid,  sive 
magnum,  sive  parvum,  sive  Hberum,  sive  praecep- 
tum,  non  est  materia  notabilis,  aut  saltem  non  exi- 
gitur  a  nobis  sub  gravi :  potest  autem  quis  peccare 

tantum  venialiter,  omittendo  aliquid  uotabile  ;  ut  si 
quis  omittat  audire  Sacrum  diebus  feriatis,  dum  ni- 
hil  omnino  habet  occupalionis,  vel  si  omittat  dare 
rem  notabilera  proximo,  quam  ei  dare  debebat  ex  qua- 
dam  gratitudine  communi.  Neque  objici  debet  absur- 
dum  esse  dicere,  quod  primum  et  maximum  Man- 
datum,  Diliges  Dominum  Deum  tuum,  etc,  ex  quo 
deducitur  dicta  obligatio,  obliget  tantum  sub  veniali  ; 
quia  in  illo  praecepto,  perinde  ac  in  pluribus  aliis, 
datur  parvitas  materiae,  in  qua  tantum  obliget  sub 
vemali.  In  quantum  praecipitur  ut  habearaus  Deura 
pro  fine  nostro  ultimo,  et  ut  aliquando  eliciamus  ac- 
tum  charitatis  perfectoe,  obligat  sub  mortali  ;  in  quan- 
tum  vero  praecipitur,  ut  omnia  nostra  opera  refera- 
mus  in  Deum,  tantum  obligat  sub  veniali. 

Quarto  dicimus  defectum  relationis  non  vitiare 
opus,  sed  tantum  operantem,  id  est,  operantem  qui- 
dem  peccare  non  referendo  suum  opus  in  Deum,  sed 
ipsum  opus,  quod  non  refertur,  non  ideo  esse  ma- 
lum  et  peccatura,  sed  manere  bonum,  quale  supponi 
debet  ad  hoc,  ut  referri  potuerit  :  ratio  est,  quia  ut 
opus  sit  et  maneat  bonum,  requiritur  et  sufficit  ut 
habeat  finem  bonum,  et  non  vitietur,  neque  per  ob- 
jectum  malum,  neque  per  aliquam  malam  circumstan- 
tiam  :  opus  autem  bonum  (nam  tale  supponi  debet, 
ut  dictum  est)  v.  g.  eleemosyna  ad  Deum  non  relata, 
habet  finem  bonura,  neque  habet  objectum  malum, 
neque  etiam  malam  circumstantiam,  siquidem  omis- 
sio  relationis  qu®  ei  conjungitur,  dici  nequit  illius 
circumstantia.  Nec  dici  potest,  opus  non  relatum  vi- 
tiari  et  defectuosum  esse  ex  eo,  quod  ipsi  desit  ali- 
quid,  quod  deberet  habere,  nempe  relatio  in  Deum, 
quia  non  est  debita  operi,  quasi  ipsa  requireretur, 
ut  opus  esset  moraliter  bonum  ;  nam  opus  debet  con- 
cipi  bonura  et  conforme  suis  regulis  priusquam  refe- 
ratur,  quod  certo  signum  est  relationem  in  Deum  non 
requiri  ad  bonitatem  operis  moralem,  sed  tantum  est 
debita  operanti,  ut  ipse  non  peccet  :  consequenter  de- 
fectus  relationis  non  potest  vitiare  opus,  cum  non  sit 
defectus  alicujus  requisiti  necessarii  ad  relationem  ope- 
ris  moraliter  boni.  Neque  paradoxum  %ideri  debet, 
quod  quis  peccet  faciendo    aliquam  actionem,  et  ta- 

men  ipsa  actio  non  sit  mala,  sed  bona  ;  nam  hoc  in 
pluribus  casibus  contingit :  sic  si  quis  obligetur  ad 
solvendos  centum  florenos  intra  mensem,  et  tantum 
det  quinquaginta  ubi  tamen  potest  totum,  datio  illa 
non  erit  mala  sed  bona,  quamvis  debitor  peccet  non 
dando  reliquos  quinquaginta. 

Quinto  denique  dicimus,  praeceptum  referendi  om- 
nia  opera  in  Deum,  omnes  obligare ;  fideles  quidem, 
ut  illa  referant  ad  Deum,  non  tantum  ut  authorem 
naturalium,  sed  maxime  ut  supernaturalium,  gratiae 
scilicet  et  gloriae,  quem  ut  talem  cognoscunt  per  fi- 
dem  :  infideles  vero  ut  referant  ad  Deum,  saltem  ut 
authorem  naturalium,  cum  illum  ut  talera  non  pos- 
sint  invincibiliter  ignorare  ;  nam  ab  obligatione  refe- 
rendi  in  Deum  ut  authorem  supernaturalium  ]X)ssunt 
excusari,  cum  illum  ut  talem  possint  invincibiliter  ig- 
norare  :  unde  obligatio  referendi  sua  opera  in  Deum, 
tamquam  finem  suum  ullimum  est  juris  divini  na- 
turalis,  perinde  ac  obligatio  diligendi  Deum  ex  toto 
corde. 

§  11- 
Probatnr  sententia  affirmativa. 

Primo,  ex  Scriptura  Sacra,  et  quidem  ex  prgecepto. 
Diliges  Dominum  Deum  tuum  ex  toto  corde  tuo^  ex 
tqta  anima  tua,  etc,  quod  habetur  Deut.  6.  5  :  et  Marc. 
H2.  30,  illo  enim  non  tantum  preecipitur  ut  Deum  ha- 
beamus  pro  fine  ultimo  ipsumque  super  omnia  dili- 
gamus,  sed  etiam  ut  omnes  actus  nostrarum  potentia- 
rum  scilicet  cordis,  seu  voluntatis,  mentis,  seu  intel- 
lectus,  animaj,  seu  appetitus  sensilivi,  fortitudinis  et 
virium,  seu  potentiarum  externarum,  ad  illum  refe- 
ramus  ;  hoc  siquidem  est  proprie  et  perfecte  diligere 
Deum  ex  toto  corde,  ex  tota  mente,  etc,  quod  con- 
forme  est  doctrineE  S.  Thomae  2.  2.  q.  27.  art.  5.  in  corp. 
Ex  toto  posse  suo,  inquit,  /io?no  dehet  diligere  Deum^ 
et  quidquid  habet,  ad  Dei  amorem  ordinare,  secun- 
dum  illud.  Deut.  6.  5  :  diliges  Dominum  Deum  tuum 
ex  toto  corde  tuo. 

Apostolus  vero  clare  exprimit  praeceptum  referendi 
omnia  sua  opera  in  Deum.  1.  ad  Cor.  10.  31  :  Sive... 
manducatis,  sive  bibitis,    sive   aliud  quid  faciatis ; 

omnia  in  gU)riam  Dei  facite.  Ad  Coloss.  3.  17:  Omne 
quodcunqtie  facitis  in  verbo  aut  in  opere^  omnia  in  no- 
mine  Domini  Jesu  Christi^  gratias  agentes  Deo  et  Patri 
per  ipsum.  Et  ad  Cor.  16.  14 :  Omnia  vestra  in  cha- 
ritate  fiant. 

Nec  dici  potest,  quod  Apostolus  in  iis  locis  tan- 
tum  det  consilium,  quia  utitur  verbis  imperativi  mo- 
di,  quaB  in  proprio  et  obvio  sensu  significant  praecep- 
tum  ;  verba  autem  Scripturae  Sacrae  sunt  accipienda 
in  sensu  proprio  et  obvio,  dum  materiae  et  circum- 
stantiae  non  cogunt  ea  accipere  in  sensu  improprio. 
Deinde  ipse  contextus  indicat  dicta  verba  intelligenda 
esse  de  praecepto,  quia  conjuncta  sunt  cum  aliis,  quae 
similiter  sunt  imperativi  modi,  et  important  praecep- 
tum ;  nam  paulo  ante  verba  citata  ex  2.  ad  Cor.  10.  28. 
dicit  Apostolus  :  Si  quis  autem  dixerit :  hoc  immola- 
tum  est  idolis,  nolite  manducare :  et  immediate  post 
verba  praecitata  subjungit :  Sine  nffensione  estote  Ju- 
dceis.  In  2.  ad  Cor.  16.  13.  praemittit :  Vigilate,  state 
in  fide  :  et  tunc  subjungit  :  Omnia  vestra  in  cha'A- 
tate  fiant.  Similiterad  Coloss.  3.  14.  praemittit :  Chari- 
tatem  habete :  et  post  verba  citata  subjungit  :  3Iulie- 
res,  subditce  estote  viris ;  viri,  diligite  uxores  ves- 
tras.  Praeterea  sic  intellexit  S.  Th.,  sic  enim  habet 
scribens  in  Epist.  ad  Coloss.  cap.  3.  lect.  3.  ubi  trac- 
tat  citatura  textum  Apostoli,  ex  2.  ad  Cor.  10.  28  :  Qui- 
dam  dicunt  quod  hoc  est  consilium  ;  sed  hoc  non  est 
verum  :  ex  prcecepto  enim  omnia  facienda  sunt  cum 
invocatione  Creatoris,  ea  intentione,  %it  laudetur  et 
glorificetur  Deus. 

Neque  etiam  dici  potest  prsedicta  Epistolee  verba 
intelligenda  esse  negative,  quasi  diceretur,  nihil  con- 
tra  Deum  facite,  sive  cavete  ne  ullo  vestro  opere  Dei 
bonor  laedatur  ;  quia  idem  S.  Thom.  istam  explica- 
tionem  exclusit  in  libr.  2.  sent.  dist.  40.  art.  ult.  ad 
7.  "  Quod  dicitur,  inquit,  omnia  in  gloriam  Dei  facite  : 
potest  intelligi  dupliciter,  vel  afiirmative,  vel  nega- 
tive.  Si  negative,  sic  est  sensus  :  nihil  contra  Deum 
faciatis,  et  hoc  modo  praeceptum  est...si  autem  in- 
telligatur  affirmative,  potest  hoc  esse  dupliciter  ;  aut 
ita  quod  actualis  relatio  in  Deum  sit  conjuncta  ac- 
tioni  nostrae  cuilibet,  non  quidem  in  actu,  sed  in  vir- 

tute,  et  sic  adhuc  prseceptum  est."  Deinde  si  loca  ci- 
tata  possint  sic  exponi  negative,  simili  glossa  facile 
elidentur  omnia  praecepta  afRrmativa  ;  nam  v.  g.  haec 
verba  JNIatt.  5.  4r4 :  Diligite  inimicos  vestros,  benefacite 
his  qui  odenuit  ros,  poterunt  exponi  negative  hoc 
modo  :  ne  odio  habeatis  inimicos  vestros,  ne  eis  no- 
cumentum  inferatis  ;  atque  ita  non  erit  obligatio  po- 
sitivo  aliquo  affectu  inimicos  diligendi,  nec  eis  ali- 
quod  beneficium  impendendi. 

Secundo  probatur  ex  SJ>.  Aug.  et  Thom.  Primus 
hanc  qUiTstionera  ex  professo  tractat  lib.  4.  contra 
Jul.  cap.  3.  dicebat  Julianus  virtutes  gentilium  esse 
veras  virtutes  et  sine  ullo  peccat^  exerceri,  eiiamsi 
ad  Deum,  quem  illi  ignorabaut,  non  referrentur, 
ipsosque  genliles  iis  praditos,  esse  justos  et  bonos  : 
admittebat  tamen  ipsas  virtutes  esse  steriles  et  infruc- 
tuosas,  in  ordine  scilicet  ad  vitam  aternam.  Contra 
hanc  Juliani  sententiam  fortiter  se  opponit  S.  Aug. 
in  loco  citato  ubi  in  primis  docet,  veram  virtutem 
esse  illam,  quae  est  fructuosa,  sive  quae  conducit  ad 
veram  beatitudinem  ;  virtutem  enim  definit,  "  animi 
habitum  natura?  modo  atque  rationi  consentaneum  :'* 
illud  autem  quod  vere  est  consentaneum  nostrae  ra- 
tioni,  dicit  esse  id,  quod  naturae  nostrae  consenta- 
neum  est  ad  salutem  et  veram  beatitudinem  :  unde 
concludit  hoc  modo  :  "  Si  ergo  ad  consequendam  ve- 
ram  beatitudinera,  quam  nobis  immortalem  fides  quae 
in  Cliristo  est  vera,  promittit,  nihil  prosunt  homini 
virtutes  ;  nullo  modo  verae  possunt  esse  virtutes  :" 
et  tunc  expresse  docet  gentiles  non  habuisse  veram 
justitiam  nec  veras  virtutes,  additque  pro  ratione  : 
"  quia  cum  non  ad  suura  referuntur  authorera  dona 
Dei,  hoc  ipso  mali  his  utentes  eflficiuntur  injusti  :" 
circa  quae  verba  notandum  est,  quod  S.  Aug.  non 
dicat  gentiles  fuisse  injustos  nec  habuisse  veras  vir- 
tute»  ex  eo,  quod  suas  virtutes  referrent  ad  finem 
malum,  sed  ex  eo,  quod  eas  non  referrent  ad  suum 
authorem  et  ad  veram  beatitudinem. 

Pergit  S.  Aug.  et  instruens  Julianum  quomodo  ve- 
rae  virtutes  distinguendae  sunt  ab  iis  vitiis  quae  simi- 
litudinem  habent  cum  virtutibus ;  statuit  pro  regula 
generali :    noveris,    itaque^   non    ojfficiis,    sed   Jinibus 

a  vitiis  discernendas  esse  virhites ;  cfficiiim  est  au- 
tem  quod  faciendum  est^  finis  vero  propter  qv.od  fa- 
ciendum  est :  et  tunc  declarans  quis  debeat  esse  finis 
virtutum  ut  verse  sint,  dicit :  absit  autem  ut  virtutes 
verce  cuiquam  serviant^  nisi  illi  vel  propter  illum^ 
cui  dinmus  Psal.  79.  Deus  virtutum  converte  nos.... 
...verce  quippe  virtutes  Deo  serviunt  in  hominibus,  a 
quo  donantur  hominibus :  Deo  serviunt  in  Angelis^ 
a  quo  donantur  et  Angelis^  deinde  sul)jungit  hanc  ge- 
neralem  sententiam  :  quidquid  boni  Jit  ab  homine^  et 
non  propter  hoc  Jit,  propter  quod  Jieri  debere  vera 
sapientia  prwcipit,  etsi  officio  videtur  bonum,  ipso  non 
recto  jine  peccatum  est.  Id  est,  quamvis  tibi,  Juliane, 
videatur  esse  vera  virtus,  tamen  est  vitium,  et  hoc  de- 
fectu  relationis  ad  rectum  finem,  qui  debet  esse  Deus, 
prout  praemisit. 

Tandem  S.  Augustinus,  Juliano  petenti,  si  genti- 
lis  nudum  operiret  numquid,  quia  non  est  ex  Jide, 
.peccatum  est  ?  Respondet :  "Prorsus  in  quantum 
non  est  ex  fide,  peccatum  est,  non  qula  per  se,  ipsum 
factum,  quod  est  operire  nudum,  peccatum  est, 
sed  de  tali  opere  non  in  Domino  gloriari,  solus  im- 
pius  negat  esse  peccatum."  Quibus  verbis  aperte 
declarat  peccatum  esse,  aciionem  de  se  bonam  non 
referre  ad  gloriam  Dei,  adeoque  esse  obligationem 
referendi.  Inde  tamen  non  sequitur  impios  esse  eos, 
qui  hodie  negant  esse  peccatum  referre  suas  actiones 
ad  Deum,  quia  sic  loquitur  S.  Augustinus,  eo  quod 
ipsius  tempors  soli  impii  et  hseretici  id  negarent,  affir- 
mantibus  omnibus  Christianis  ;  sed  aliud  est  de  hoc 
tempore,  quia  illa  sententia  jam  non  est  tam  certa 
quam  tempore  S.  Augustini. 

Respondent  adversarii  quod  scopus  S.  Augustini 
contra  Julianum  fuerit  ostendere,  honestatis  officia 
ideo  non  esse  veras  virtutes,  quia  ad  fines  turpes  et 
perversos  ordinarie  ab  infidelibus  referebantur,  puta 
ad  vanam  gloriam,  avaritiam,  etc,  quare  per  non 
rectum  finem  intelligunt  finem  malum,  et  per  non 
gloriari  in  Domino  intelligunt  referre  opus  ad  vanam 
gloriam  vel  ad  falsos  Deos  ;  sed  male  :  quia  in  pri- 
mis  ex  omnibus  quae  ex  S.  Aug.  retulimus  palet 
quod    per   non   rectum    finem    intelligat  omissionem 

relatiouis  operis  ad  finem  debitum,  sive  ad  Deum 
et  veram  beatitudinem,  quodque  idem  intelligat  per 
non  gloriari  in  Domino  ;  estque  sensus  hic  natura- 
lis  et  obvius,  praesertim  ultimorum  verborum.  De- 
inde  ut  S.  Augustinus  ostendat  Juliano  opera  genti- 
lium  apparenter  virtuosa  non  esse  veras  virtutes,  non 
allegat  pro  ratione,  quod  referantur  ad  finem  ma- 
lum,  sed  semper  allegat  quod  non  referantur  ad 
Deum,  ad  quem  referri  debebant :  unde  etiam  de 
illis  gentibus  de  quibus  Apost.  ad  Rom.  II.  14.  dicit: 
Haturaliter  ea  qiicp  legis  siint,  facixint  (quod  exem- 
plum  pro  se  allegabat  Julianus)  pronuntiat,  eas  pec- 
casse  in  eo,  quod  sine  fide  non  ad  eum  finem  ista 
opera  retulerunt,  ad  quem  referre  debuerant,  nul- 
lam  faciens  mentionem  finis  mali :  prseterea  non  erat 
quaestio  de  operibus  gentilium  relatis  ad  finem  ma- 
lum ;  quia  Jnlianns  nusquam  negavit  talia  opera 
esse  peccata  ;  et  quod  de  iis  non  ageretur,  patet  vel 
ex  ultimo  textu  allato,  ubi  S.  Augustinus  non  culpat 
ipsuui  upus,  qtiod  est  vestire  nudum,  sed  tantum 
defectum  relationis,  sive  non  gloriari  in  Domino : 
si  autem  ibi  ageret  de  opere  relato  ad  malum  finem, 
non  tantum  non  gloriari  in  Domino,  sed  etiam  ip- 
sum  opus,   quod  est  vestire  nudum,  esset  peccatum. 

Dices :  evidens  est  S.  Augustinum  agere  de  ope- 
ribus  bonis  relatis  ad  malum  finem,  cum  virtutes 
gentilium  vocet  vitia,  et  opus  bonum  faclum  non  ex 
lide,  vel  non  recto  fine,  vocet  peccatum :  opus  autem 
bonum  non  relatum  ad  Deum,  non  ideo  est  peccatum, 
nec  virtus  vitium. 

R.  Dum  S.  Augustinus  sic  loquitur,  nihil  aliud  in- 
telligit,  quam  quod  virtutibus  et  operibus  bonis  non 
relatis  ad  Deum  sit  conjunctum  aliquod  vitium  et 
peccatum,  scilicet  defectus  relationis  ad  Deum,  ratione 
cujus  gentiles  erant  vitiosi  et  injusti,  non  vero  om- 
nino  boni  et  justi,  prout  volebat  Julianus :  quod  au- 
tem  S.  Augustinus  non  intelligat  ipsum  opus  esse  pec- 
catum,  patet  ex  eo,  quod  pressus  a  Juliano,  an  dum 
infidelis  nudum  operit,  opus  illud  debeat  dici  pecca- 
tum,  distincte  declarat  ex  qua  parte  sit  peccatum, 
dicens :   Non   opus  ipsxm,    quod  est  operire  nudum^ 

esse  peccatim ;    sed  de   tali   opere  non   in   Domino 
gloriari. 

Quantum  ad  S.  Thomara,  clare  docet  in  locis  ante 
citatis  esse  prseceptum  omnia  actu  vel  virtute  referendi 
ad  gloriam  Dei.  Prseterea  idem  tradit  qusest.  unica  de 
Char.  art.  11.  ad  2.  ubi  sic  habet :  Omnia  actu  referre 
in  Deum  nonest possibile...in  hacvita;  sedquodomnia 
virtiUe  referantur  in  Deu?n,  hoc  pertinet  ad  perfectio- 
nem  charitatis,  ad  quam  omnes  tenentur. 

Similia  habet  1.  2.  q.  106.  art.  10.  ad  2.  8uh  prce- 
cepto  charitatis,  inquit,  continetur  ut  diligatur  Deus 
ex  toto  corde;  ad  quodpertinet,  ut  omnia  referantur  in 
Deum:  et  ideo  prceceptum  charitatis  implere  homo  non 
potest,  nisi  etiam  omnia  referantur  in  Deum. 

Idem  etiara  docet  2.  2.  q.  83,  art.  14).  in  C.  ubi  res- 
pondens  ad  qusestionera  anoratio  debeat  esse  continua, 
dicit  orationem  secundum  se  consideratam  non  posse 
esse  continuam,  quia  oportet  aliis  operibus  occupari ; 
debere  taraen  esse  continuam  secundum  suam  causam, 
id  est,  secundum  desideriura  charitatis,  ex  quo  proce- 
dere  debet  oratio  quod  desiderium,  inquit,  in  nohis  de- 
bet  esse  continuum  vel  actu  vel  virtute ;  manet  enim 
virtu^  hujus  desiderii  in  omnihus  quce  ex  charitatefaci- 
mus.  Omnia  autem  debemus  in  gloriam  Deifacere,  ut 
dicitur  1.  ad  Cor.  c.  10. 

Praeterea  communiter  docetur,  et  etiam  docet  S. 
Thomas  1.  2.  q.  19.  a.  10.  in  C.  quod  debearaus  nostram 
voluntatem  conformare  voluntati  divinae  in  volito  for- 
mali  remoto,  id  est,  velle  ex  eodem  motivo  remoto,  quo 
vult  Deus:  quidquid  autem  Deus  vult  et  agit  ad  extra, 
ultimate  vult  et  agit  propter  suam  gloriam :  ergo  et 
nos,  quidquid  agimus  et  volumus,  debemus  agere  et 
velle  propter  idem  motivum,  scilicet  gloriam  Dei.  Ac- 
cedit  quod,  quidquid  haberaus,  habamus  a  Deo,  siqui- 
dem  ab  ipso  haberaus,  non  tantura  esse  et  conservari, 
sed  etiam  moveri :  ergo  videtur  quod  omnia  nostra 
referre  debeamus  ad  ipsius  bonum  seu  gloriam,  multo 
magis  quam  servus,  qui  opera  referre  debet  ad  utilita- 
tem  sui  domini. 

c2 

§111. 

Solvuntur  Objectiones. 

OBJECTIO    I. 

CoNTKA  banc  sententiam  objiciunt  1.*^  aliquas  pro- 
positiones  damnatas.  In  primis  hanc  condemnatam  a 
Pio  V.  "Omnia  infidelium  opera  sunt  peccata  et  phi- 
losophorum  virtutes  sunt  vitia."  2.^  Hanc  condemnatam 
ab  Alexand.  VIII.  "  Necesse  est  infidelem  in  omni 
opere  peccare."  Cum  autem  infideles  Deum  non  cog- 
noscant,  ad  ipsum  nullum  opus  referunl :  unde  vide- 
tur  sequi  ipsos  peccare  in  omnibus  suis  operibus, 
omniaque  eorum  opera  esse  peccata.  3."  Hanc  con- 
demnatara  ab  eodem  Alexand.  VIII.  "  Revera  peccat, 
qui  odio  habet  peccatum  mere  ob  ejus  turpitudinem  et 
disconvenientiam  cum  natura,  sine  ullo  ad  Deum  offen- 
sum  respectu."  Juxta  nostram  sententiam  autem  ve- 
rum  est  quod  peccet  ipse,  qui  detestatur  peccatum 
non  habito  respectu  ad  Deum,  sive  non  referendo 
istam  detestationem  ad  Deum.  4.^'  Hanc  condemna- 
tam  in  Quesnello :  "  Sola  charitas  Christiano  modo 
facit  (actiones  Christianas)  per  relationem  ad  Deum, 
et  Jesum  Christum  ;"  idem  autem  nos  dicimus  ;  quan- 
doquidem  ut  actiones  sint  Christiano  modo  factae, 
requiramus  charitatem,  seu  amorem  Dei  benevolum 
et  relationem  ad  ipsum. 

R.  Ad  primam  et  secundam  propositionem.  In  pri- 
mis  in  nostra  sententia  non  omnia  prorsus  infidelium 
opera  sunt  peccata,  nec  illi  in  omni  suo  opere  pec- 
cant,  siquidem  multa  agunt  indeliberate  quae  ipsis 
non  imputantur  in  peccatum  :  deinde  possunt  facere 
opera  moraliler  bona  v.  g.  honorare  parentes,  dare 
eleemosynam,  etc,  ex  motivo  honesto  ;  et  quamvis 
peccent  ea  in  Deum  non  referendo,  ipsa  tamen  opera 
non  sunt  peccata,  nec  ipsi  peccant  in  illis  operibus, 
qune  de  se  bona  sunt,  sed  tantum  in  defectu  relationis, 
qui  non  aflRcit  opus,  sed  operantem.  Prseterea  infideles 
possunt  habere  aliquam  Dei  cognitionem,  etiamsi  in- 
tideles  adbuc  denominentur  ;  nam  infideles  dicuntur 
quaradiu  ad  fidem  non  pervenerunt :  tunc  autem  pos- 

sunt  aliquos  actus  bonos  exercere,  eosqne  ex  amore 
aliquo  benevolo  in  Deum  referre,  sicque  nuUatenus 
peccare ;  Deus  enim,  qui  illuminat  oinnein  hominem 
venientem  in  hunc  mundumy  iniideles  interdum  sua 
gratia  illuminat  et  excitat,  cujus  ope,  ipsi  possunt 
oculos  mentis  in  Deum  dirigere  et  ad  eum  actiones 
suas  referre. 

R.  Ad  tertiam.  Etiamsi  admitteretur  sic  detestantem 
peccatum  peccare  defectu  relationis  ad  Deum,  nihil 
iiide  conficeretur  contra  nostram  sententiam ;  quia 
propositio  illa  fait  condemnata,  eo  quod  insinuaret, 
talem  peccare  in  ipsa  detestatione,  sive  ejusmodi  de- 
testationem  esse  malam,  quod  nos  non  dicimus  ;  nam 
ista  propositio  erat  conformis  alteri  condemnatce  in 
eadem  bulla,  scilicet  huic  :  "  Attritio,  quae  ex  gehen- 
nae  et  poenarum  metu  concipitur  sine  dilectione  Dei 
propter  se,  non  est  pius  motus  ac  supernaturalis :" 
itaque  author  harum  propositionum  requirebat  ad  hoc, 
ut  detestatio  peccati  propter  ejus  turpitudinem  vel 
metum  gehennse  foret  bona,  ut  simul  procederet  ex 
amore  Dei  benevolo  tamquam  motivo  partiali  istius 
detestationis,  et  hoc  est,  quod  intelligebat  per  res- 
pectum  ad  Deum  offensum  in  propositione  objecta, 
quod  si  detestatio  mere  conciperetur  ex  turpitudine 
peccati  vel  metu  gehennse  et  non  partialiter  ex  amore 
Dei,  tunc  dicebat  eam  non  esse  bonam,  quod  falsum 
est ;  nam  ex  Tridentino  constat  talem  detestationem 
esse  bonam  et  utilem,  eamque  sic  conceptam  vocat 
donum  Dei.  Negari  tamen  potest  quod  necessario  pec- 
cet,  qui  detestatur  peccatum  mere  propter  ejus  tur- 
pitudinem  ;  quia  potest  istam  detestationem  referre 
ad  Deum  per  actum  amoris,  sic  ut  ille  amor  non 
sit  motivum  nequidem  partiale  detestationis,  quse  pro 
suo  motivo  totali  habebit  turpitudinem  peccati :  nec 
dici  potest  quod  tunc  ista  detestatio  non  erit  sine  res- 
pectu  ad  Deum :  erit  equidem  sine  respectu  ad 
Deum  in  sensu  propositionis ;  quia  author  non  intel- 
ligebat  de  respectu  seu  de  relatione  detestationis  ad 
Deum  tamquam  finem,  sed  de  respectu  ad  Deum 
tamquam  motivum,  propter  quod  prsetendebat  detes- 
tationem  debere  partialiter  concipi,  ut  detestando  non 
peccaret. 

R.  Ad  quartarn  propositionem,  illam  ideo  condem- 
natam  esse,  quia  importat  requiri  charitatem  ad  hoc, 
ut  actio  aliqua  sit  salutaris  et  christiana,  quod  fal- 
sum  est ;  quia  actus  fidei,  spei  et  timoris  servilis 
certo  sunt  salutares  et  christiano  modo  fiunt  etiam  a 
peccatore,  qui  necdum  habet  cbaritatem,  sive  qui 
necdum  diligit  Deum  propter  se  ;  nam  Concilium  Tri- 
dentinum  :  sess.  6.  cap.  6.  ponit  istos  actus,  tamquam 
dispositiones  prajvias  ante  ipsum  actum  amoris  Dei, 
quem  tantum  post  illos  dicit  exerceri.  Conformis  est 
autem  illa  propositio  aliis  ab  eodem  authore  asser- 
tis,  nimirum  his :  "  Sola  charitas  est,  quae  Deo  lo- 
quitur,  eam  solam  Deus  audit.  Frustra  clamamus 
ad  Deum,  Pater  mi,  si  spiritus  charitatis  non  est 
ille  qui  clamat.  Deus  non  coronat  nisi  charitatem  ; 
qui  currit  ex  alio  impulsu,  et  ex  alio  motivo,  in 
vanum  currit." 

OBJECTIO    II. 

Objicitur,  quod  si  sit  obligatio  referendi  omnia  sua 
opera  in  Deum,  tunc  non  tanlum  operans  peccet  non 
referendo,  sed  etiam  ipsum  opus  debeat  esse  malum ; 
quia  bonum  est  ex  integra  causa,  et  malum  ex  singulis 
defectibus :  iu  casu  autem  est  unus  defectus,  nempe 
non  relatio  ;  adeoque  opus  non  relatum  est  malum. 
Confirmatur  exemplo  :  dum  natura  producit  manum 
sine  quinto  digito,  non  solum  illa  vitiose  agit,  sed 
etiam  manus  ipsa  deformis  est  et  intrinsece  vitiata, 
quia  caret  debita  perfectione  Physica :  ergo  a  pari, 
quando  homo  producit  actum  de  se  bonum  sine  re- 
latione  ad  Deum,  non  solum  ille  vitiose  agit,  sed 
etiam  ipsum  opus  deforme  est  et  intrinsece  moraliter 
vitiatum,  quia  caret  debita  perfectione  morali. 

R.  N.  utramque  consequentiam  ;  quia  tunc  tantum 
vitiatur  opus  per  aliquem  defectum,  quando  ipsi  de- 
est  aliquid,  quod  ad  ejus  integritatem  et  perfectio- 
nem  requiritur :  superius  autem  dictum  est,  quod 
defectus  relationis  non  sit  defectus  alicujus  perfectio- 
nis,  quae  debet  inesse  operi,  ut  sit  moraliter  bonum 
et  perfectum,  quandoquidem  ut  opus  sit  moraliter 
bonum  non  requiratur  ut  referatur  ad  Deum,  sed 
tantum  ut  habeat  finem  proximum  honestum  et  nulla 

mala  circumstantia  vitietur,  adeoque  ipsum  opus  non 
vitiatnr  per  defecium  relationis,  sed  solus  operans. 
Hinc  patet  responsio  ad  paritatem  de  manu  cui  de- 
est  quintus  digitus  ;  etenim  manus  illa  ideo  est  de- 
formis  et  intrinsece  vitiata,  quia  ipsi  deest  aliqua 
perfectio  physica,  scilicet  quintus  digitus,  qui  ei 
juxta  regulas  naturee  debet  inesse,  ut  sit  integra  et 
perfecta,  sicuti  nasus,  oculi  etc,  debent  inesse  fa- 
ciei,  ut  ipsa  sit  naturaliter  perfecta ;  jam  vero  ad 
integritatem  actus  moraliter  boni  non  requiritur  ejus 
relatio  in  iinem  ultimum,  sive  Deum,  ut  dictum  est, 
sed  actus  independenter  ab  illa  relatione  habet  suam 
perfectionem  moralem. 

OBJECTIO   III. 

Opus  relatum  ad  malum  finem  est  malum,  v.  g. 
si  quis  det  eleemosynam  propter  vanam  gloriam  ; 
ergo  opus  non  relatum  ad  Deum  est  malum,  in  sup- 
posito  quod  debeat  referri. 

P.  Conseqneniia :  quia  sicuti  prohibitum  est  ope- 
ranti  eleemosynam  referre  ad  vanam  gloriam,  sic  ei- 
dem  praeceptum  est  eam  referre  ad  Deum  :  ergo  si- 
cuti  vitiatur  eleemosyna  ex  fine  prohibito  quem  ha- 
bet,  ita  vitiatur  ex  defectu  finis  prsecepti  quem  non 
habet ;  vitium  enim  tam  contrahitur  per  defectum 
quam  per  excessum,  siquidem  non  minus  vitiosa  est 
manus  si  careat  quinto  digito  quem  habere  deberet, 
quam  si  abundet  sexto  quem  debet  non  habere. 

R.  Disparitas  inter  defectum  relationis  et  malum 
finem  est,  quod  malus  finis  sit  causa  operis,  adeoque 
in  ipsum  ut  effectum  influat ;  ideo  autem  tunc  vitia- 
tur  opus,  quia  operans  illud  vult  sub  ratione  mali, 
scilicet  tamquam  medium  et  instrumentum  iniquita- 
tis ;  sed  defectus  relationis,  licet  sit  malus,  non  est 
causa  movens  v.  g.  ad  dandam  eleemosynam,  ve- 
rum  causa  movens  est  pius  aliquis  commiserationis 
affectus.  > 

Ad  probationem  dicitur,  verum  quidem  esse  con- 
trahi  vitium  tam  per  defectum  quam  per  excessum  ; 
sed  propterea  requiritur  ut  defectus  sit  privatio  ali- 
cujus  spectantis  ad  integritatem  rei  de  qua  agitur, 
et   excessus   sit    aliquid   quod  ab  ipsa  debet  abesse ; 

alias  vitium  non  contrahetur :  hinc  quia  ab  actioni- 
bus  nostris  finis  malus  omnisque  circumstantia  mala 
abesse  debent  ut  sint  moraliter  bonee,  ab  iis  malitiam 
contrahunt  si  adsint,  et  sic  malus  est  actus  conjuga- 
lis  ad  generationem  prolis  exercitus  in  loco  publico, 
mala  est  celebratio  Missae  sine  vestibus  sacris,  mala 
est  communio  in  statu  peccati  mortalis  ;  hinc  etiam 
actio  indifferens  non  relata  ad  finem  proximum  ho- 
nestum  est  mala,  cum  ipsi  desit  aliquid  quod  habere 
debet  ut  sit  moraliter  bona  ;  omnis  enim  aclio  ut  sit 
moraliter  bona,  habere  debet  aliquem  finem  proxi- 
mum  honestum,  prout  infra  dicetur.  Verum  ut  actio 
sit  bona,  non  requiritur,  ut  referatur  ad  Deum  tam- 
quam  finem  ultimum,  quandoquidem  jam  inde  ante- 
quam  referatur,  habeat  finem  proximum  honestum, 
adeoque  suam  bonitatem  moralem. 

Atque  haec  cst  responsio  ad  objectionem  quae  etiam 
formatur  ponendo  paritatem  inter  actum  de  se  indiffe- 
rentem  qui  malus  est,  dura  non  refertur  ad  finem 
honestum,  ad  quem  referri  debet,  et  hiler  actum, 
qui  non  refertur  ad  Deum,  ad  quem  similiter  referri 
debet. 

Reflecti  meretur  quod  ii,  qui  negant  hominem  te- 
neri  singulas  suas  actiones  actualiter  vel  virtualiter 
in  Deum  referre,  probent  contra  se  ipsos,  dum  ni- 
tuntur  ostendere  opus  non  relatum  ad  Deum  vitiari 
defectu  relationis  ;  nam  ipsi  admittunt  hominem  te- 
neri  quandoque  suas  actiones  referre  ad  Deum  ex 
amore  aliquo  benevolo,  nempe  dum  tenetur  elicere 
actum  amoris  Dei  super  omnia ;  dicunt  enim  ex  S. 
Thoma  1.  2.  q.  100.  a.  1.  quod  homo  eliciens  actum 
amoris  Dei  super  omnia,  illo  eodem  actu  se  totum 
et  omnia  sua  consecret  referatque  ad  gloriam  ipsius, 
atque  illud  preuceptum  amoris  Dei  et  actualis  rela- 
tionis  operum  in  Deum  adraittunt  per  se  obligare  ini- 
tio  usus  rationis  et  in  articulo  mortis,  ac  seepius  etiam 
per  decursum  vitse :  unde  juxta  ipsorura  principia 
sic  licet  argumentari :  infideles  et  pagani  Deum  non 
cognoscentes  numquam  eliciunt  actum  amoris  Dei 
super  omnia,  neque  initio  usus  rationis,  neque  per 
decursum  vitae,  quo  se  suaque  omnia  Deo  consecrent 
referantque  ad  gloriam   ipsius :    consequenter   omnia 

ipsorum  opera,  etiam  de  se  bona  ut  eleemosynse,  etc, 
sunt  intrinsece  vitiata  defectu  relationis,  ac  proinde 
condemnatio  liujus  propositionis,  "Omnia  infidelium 
opera  sunt  peccata,"  etiam  contra  ipsos  militat. 

OBJECTIO    IV. 

Ex  nostra  sententia  sequitur,  quod  prseceptum  af- 
firmativum  obligaret  ad  semper  sicuti  negativum,  quod 
est  contra  naturam  praecepti  affirmativi ;  quia  pras- 
ceptum  relationis,  quod  est  affirmativum,  juxta  nos 
obligat  ad  omnes  nostras  actiones,  nulla  excepta, 
referendas  in  Deum  actualiter  vel  virtualiter,  adeo- 
que  ad  semper  et  quolibet  tempore ;  et  licet  non 
obliget  absolute  ad  eliciendum  quovis  tempore  unum 
actum  relationis,  sed  unicus  sufficiat  pro  pluribus  ac- 
tionibus  secuturis,  obligat  tamen  ad  ista  opera  referenda 
virtualiter. 

R.  N.  Sequelam  :  sed  prsenotandum  quod  praecep- 
tum  negativum  obliget  ud  seniper,  et  hoc  ideo,  quia 
obligat  ad  omittendum  aliquem  actum,  qui  nullo 
umquam  tempore  poni  potest,  qui  consequenter  quo- 
vis  tempore  debet  omitti ;  nullum  enim  est  temporis 
momentum  in  quo  liceat  v.  g.  occidere,  furari,  etc, 
praeceptum  autem  affirmativum  non  obligat  ad  sem- 
per  sicuti  negativum,  quia  obligat  ad  exercendum 
aliquem  actum,  qui  quovis  temporis  momento  non 
debet  exerceri,  sed  tantum  certis  temporibus  et  cir- 
cumstantiis ;  sic  v.  g.  praeceptum  charitatis,  quod 
est  affirmativum,  non  obligat  ad  quovis  momento 
eliciendum  actum  amoris  Dei,  sed  tantum  obligat 
ad  illum  eliciendum  certis  temporibus.  Hoc  posito  : 
dicimus  prseceptum  relationis,  quod  quidem  est  affir- 
mativum,  utpote  ad  exercendum  aliquem  actum,  sci- 
licet  actum  amoris  et  relationis,  non  obligare  ad  sem- 
per,  quia  non  obligat  ad  quovis  tempore  eliciendum 
actum  amoris  et  relationis  ;  nam  in  primis  non  obli- 
gat  ad  exercendum  illum  actum,  dum  dormimus  vel 
dum  non  agimus  deliberate  :  deinde  non  obligat  ad 
istum  actum  exercendum  quotiescumque  deliberate 
agimus,  siquidem  non  debemus  semper  ad  quemli- 
bet  actum  deliberatum  exercere  novum  actum  amo- 
rig  et  relationis,  sed  tantum  obligat  ad  illum  exer- 


36  TBACTATUS 

cendum  aliquando  et  certis  temporum  intervallis,  v. 
g.  semel  singulis  diebus :  quia  dum  quis  elicuit  ac- 
tum  amoris  Dei,  et  ex  eo  secutura  opera  in  ipsum 
retulit,  ille  unicus  actus  sufficere  potest  ut  censeatur 
ista  opera  facere  propter  Deum,  eo  quod  ipse  ac- 
tus,  postquam  transiit,  adhuc  virtualiter  duret  et  in- 
fluat  in  dicta  opera.  8i  autem  illo  tempore,  quo  actus 
amoris  et  relationis  initio  elicitus  virtualiter  adhuc 
durat,  non  teneatur  operans  novum  elicere,  manifestum 
est  quod  praeceptum  relationis  non  obliget  quovis  tem- 
pore. 

OBJECTIO  V. 

QuAMVis  Apostolus  praecipiat  omnia  fieri  in  gloriam 
Dei,  inde  non  sequitur,  inquiunt,  quod  operans  per 
suam  intentionem  debeat  sua  opera  ad  Deum  ejus- 
que  gloriam  referre ;  sed  ut  isti  praecepto  satisfiat, 
sufficit  relatio  ex  parte  operis,  sive  quod  faciat  opera 
moraliter  bona  ;  cum  enim  illa  per  se  in  gloriam  Dei 
tendant,  in  quantum  homines  ea  videntes  Deum  glo- 
rificant  atque  ad  similia  exercenda  excitantur,  ipse 
talia  opera  faciendo  censetur  interpretative  velle  glo- 
riam  Dei,  sicuti  qui  peccat  mortaliter,  censetur  in- 
terpretative  velle  Dei  inimicitiam  et  damnationem 
Eeternam.  Deinde  cum  Deus  sit  fons  et  origo  omnis 
honestatis,  omne  opus  honestum  de  se  tendit  in  Deum, 
sicuti  omnia  fiuraina  revertuntur  ad  mare  unde  oriun- 
tur.  Praeterea  qui  facit  opus  moraliter  bonum,  im- 
plicite  illud  facit  propter  Deum,  in  quantum  illud 
facit  propter  conformitatera  cum  recta  ratione  ;  quia 
illud  faciendo  propter  conformitatem  cum  recta  ra- 
tione,  implicite  facit  propter  conformitatem  cum  lege 
aeterna,  adeoque  implieite  propter  Deum,  cum  lex 
aeterna  sit  Deun. 

R.  Ad  primum  et  secundum  negando  ejusmodi  re- 
lationem  implicitam  vel  interpretativam  ex  parte  ope- 
ris  sufficere ;  quia  talis  relatio  operis  ad  Deum  et 
glorificatio,  quae  sequitur  ex  operibus  moraliter  bo- 
nis,  non  est  operanti  imputabilis  ad  laudem,  siqui- 
dem  efFectus  bonus  ex  aliqua  actione  sequens  non 
imputatur  ad  laudem  operanti,  nisi  expresse  illum 
intendat:  Apostolus  autem  praecipit  actum  relationis 

laudabilem,  dum  dicit  omnia  in  gloriam  Dei  facite  ; 
talem  enim  actum  important  ista  verba  in  sensu  na- 
turali  et  obvio  accepta.  Quapropter  etiam  non  dicit 
omnia  honeste  facile,  vel  facite  talia,  quse  de  se  con- 
dacunt  ad  gloriam  Dei  ;  sed  dicit  :  ofnnia  in  glo- 
riam  Dei  facite;  quse  verba  important,  quod  ipse- 
met  operans  debeat  per  suam  intentionem  opera  sua 
ad  Dei  gloriam  dirigere  ;  hoc  enim  est  proprie  et 
formaliter  agere  propter  gloriam  Dei :  mere  vero  fa- 
cere  opus,  quod  de  se  tendit  in  Deum  ejusque  glo- 
riam,  non  est  proprie  et  formaliter  agere  propter 
Deum,  sed  tantum  materialiter,  fere  sicuti  bruta, 
quorum  operationes  etiam  cedunt  in  gloriam  Dei. 
Et  certe  si  quis  censeatur  agere  proprie  propter  Deum, 
qui  facit  opus  de  se  bonum,  idololatrae  verum  Deum 
non  cognoscentes  etiam  dici  poterunt  agere  proprie 
propter  Deum,  et  actiones  bonas,  quas  aliquando 
faciunt,  ad  ejus  gloriam  referre. 

Ad  tertium    dicitur,    quod  faciens    opus   moraliter 

'  bonum,  illud  quidem  implicite   faciat  propter   Deum 

ut  regulam  suorum   actuum,  sed  non  propter   Deum 

ut  finem  ;  quia  etiam  non  facit  istam  actionem  prop- 

ter  rectam  rationem  ut  finem,  sed  tantum  ut  regulam. 

OEJECTIO   vi. 

EsTO  Apostolus  prsecipiat  non  tantum  ut  fiant  opera 
moraliter  bona,  sed  insuper  ut  operans  per  suam  in- 
tentionem  opera  sua  referat  in  gloriam  Dei :  non  re- 
quiritur  tamen  intentio  actualis  vel  virtualis  pro  sin- 
gulis  operibus,  sed  sufficit  unico  actu  omnia  secutura 
opera  referre  in  Dei  gloriam  ex  amore  benevolo,  id- 
que  eodem  tempore,  quo  obligat  praeceptum  diligendi 
Deum  ex  toto  corde,  et  non  ssepius  ;  nam  qui  Deum 
formaliter  sic  diligit,  is  eadem  dilectione  se  totum  et 
omnia  sua  refert  in  gloriam  Dei,  ut  docet  S.  Th.  1. 
2.  q.  100,  art  10. 

R.  Negando  assumptum  :  quia  in  primis  inde  se- 
queretur  preeceptum  referendi  sua  opera  in  Deum 
non  distingui  a  praecepto  eliciendi  actum  amoris  Dei 
super  omnia  ;  atqui  tamen  relatio  operum  et  actus 
amoris  Dei  distincte  prsecipiuntur  in  Scriptura  sacra  : 
deinde   relatio    illa,   quse   includitur  in    actu   amoris 

Dei  super  omnia,  non  est  suflficiens  ut  possit  quis 
dici  facere  omnes  et  singulas  actiones  suas  propter 
Dei  gloriam  ;  quod  tamen  requirit  Apostolus  dicens  : 
"  Sive  mandncalis,  sive  bibitis,  sive  aliud  quid  facia- 
tis  :"  quia  nisi  ille  actus  frequenter  eliciatur,  non  in- 
fluet  in  omnes  actiones  subsequentes  ;  non  enim  post- 
quam  serael  elicitus  est,  ita  longo  tempore  durat  vir- 
tualiter,  sed  post  aliquod  tempus  evanescit,  si  au- 
tem  actus  ille  amoris  Dei  et  relatio  quae  in  eo  in- 
cluditur  non  intiuat  in  omnes  actiones  subsequentes, 
utpote  non  tamdiu  durans  virtualiter,  sequitur  quod 
quis  eliciendo  actum  amoris  Dei  super  omnia  statis 
temporibus,  non  censeatur  ideo  facere  omnes  et  sin- 
gulas  suas  actiones  propter  Dei  gloriam  ;  quia  ut 
censeretur  eas  facere  ad  gloriam  Dei,  deberet  actus 
amoris  ante  elicitus  virtualiter  perseverare  et  in  om- 
nes  induere.  Unde  non  sulRcit  actum  relationis  to- 
ties  elicere,  quoties  obligat  pra?ceptum  diligendi  Deum 
super  omnia,  sed  saepius  renovari  debet. 

OBJECTIO    VII. 

Sed  haec  nullam  babent  soliditatem  ;  dicunt  quod 
videatur  peccare  mortaliter,  qui  non  refert  suam  ac- 
tionem  in  Deum  ;  quia  ille  mortaliter  peccat,  qui 
non  babet  Deum  pr(j  fine  suo  ultimo  ;  sed  qui  non 
refert  suam  actionem  in  Deum,  non  haijet  Deum 
pro  fine  suo  ultimo,  sed  creaturam  :  ergo,  etc. 

R.  D.  Assumptum  probationis  :  mortaliter  ])eccat, 
qui  non  habet  Deum  pro  fine  suo  ultimo  simpliciter 
et  posilive,  concedo  :  f)ro  fine  ultimo  suae  actionis, 
nego  :  itaque  tenetur  quidem  homo  sub  mortali  ha- 
bere  Deum  pro  fine  suo  ultimo  simpliciter  et  posi- 
tive,  hoc  est,  pro  suo  summo  bono,  illumque  prse- 
ferre  omnibus  creaturis  ;  sed  non  tenetur  sub  mor- 
tali  habere  Deum  pro  fine  cujusHbet  suae  actionis  ; 
sed  qui  aliquam  actionem  in  Deum  non  referi,  non 
ideo  desinit  habere  Deum  pro  fine  suo  ultimo  sim- 
pliciter,  sive  pro  suo  summo  bono,  nec  censetur  ip- 
sum  postponere  creaturae.  Similiter  distinguitur  sub- 
sumptum  :  qui  non  refert  suam  actionem  in  Deum, 
habet  creaturam  pro  fine  suo  ultimo  siinjdiciter  etpo- 
sitive^  negatur  :  uon  est  enim  necesse  ut  creaturam, 

ex  cujus  amore  peccat,  Labeat  pro  summo  suo  bo- 
no,  eamque  Deo  praeferat  :  habet  creaturam  pro  line 
suo  ultimo  secundain  quid  et  neyative,  conceditur  ; 
verum  enim  est  quod  actio  non  referatur  ulterius,  adeo- 
que  quod  creatura  isto  sensu  sit  iinis  ultimus  actio- 
nis,  sed  non  ideo  operans  peccat  mortaliter  ;  quia 
non  praefert  propterea  istam  creaturam  Deo  :  inor- 
dinationem  tamen  committit  in  eo,  quod  illam  ad 
Deum  non  referat  ;  sed  inordiiiatio  illa  est  tantum 
levis. 

Cajterae  objectiones  videri  possunt  in  Theologia  D. 
Daelman  ad  hanc  quaestionem. 

Quandoquidem,  uti  jam  ostensum  est,  sit  praecep- 
tum  refereudi  singulas  actiones  ad  Deum  per  inten- 
tionem  actualem  vei  virtualem,  sicut  et  per  amorem 
Dei  actualem  vel  virtualem. 

QU^KITUa. 

>Quo  tempore  et  quoties  relatio  actualis  sit  renovanda 
ut  isti  prascepto  satisjiat  ? 

R.  ToTiES  actus  relationis  renovandus  est,  quoties 
necesse  est  ad  hoc,  ut  relatio  censeatur  actualiter  vel 
virtualiter  perseverare,  sive  ut  moraliter  homo  cen- 
seatur  agere  propter  Deum  :  quamdiu  autem  relatio 
semel  elicita  aciualiter  vel  virtualiter  persevaret  tam- 
diu  censemur  moraliter  agere  propter  Deum.  Verum 
an  propterea  debeat  renovari  singulis  diebus,  an  ali- 
quoties  per  diem,  v.  g.  mane,  meridie  et  vesperi, 
an  sufficiat  singulis  septimanis,  non  ita  potest  deter- 
minari.  Ex  hoc  tamen  capite  negandum  non  est  re- 
lationis  praeceptum  ;  nam  etiam  determinari  nequit, 
quoties  et  quandonam  in  vita  teneamur  elicere  actum 
amoris  Dei  super  omnia :  certum  tamen  est  nos  see- 
pius  per  vitae  decursum  ad  eum  eliciendum  obligari. 
Interim  videtur,  quod  non  sufficiat  semel  in  septi- 
mana  renovare  actum  relationis  ;  non  enim  apparet 
quomodo  possit  elici  intentio  tam  efficax,  ut  mora- 
liter  censeatur  influere  in  opera  per  integram  septi- 
manam  exercenda.  Dici  potest  singulis  diebus  debere 
renovari  ;  Christus  enim  docuit  orationem  Domini- 
cam  singulis  diebus  esse  recitandam,    prout   colligi- 

tur  ex  particula  hodie,  quae  in  quarta  petitione  po- 
nitur,  et  quae  importat,  quod  singulis  diebus  panem 
nostrum  petere  debeamus  :  recitando  autem  oratio- 
nem  dominicam  elicimus  actum  amoris  Dei  et  ac- 
tum  relationis  operum  in  ipsum,  siquidem  dicendo, 
saiictijicetiir  nomeii  tuumy  etc,  petimus  ut  Deus  omni- 
bus  creaturis  innotescat,  ut  cognitus  colatur,  ame- 
tur  et  glorificetur  ;  adeoque  ut  omnium  actiones,  ac 
proinde  etiam  nostrae  in  ejus  gloriam  tendant. 

Petes  an  relatio  mane  facta  sufficiat  pro  toto  die, 
adeoque  intiuere  possit  in  omnes  actiones    diei  ? 

R.  Quis  est,  qui  determinet  P  interim,  ut  eo  fa- 
cilius  atque  certius  praeceptum  relationis  adimplea- 
tur,  valde  utile  est  atque  consultum  assuescere  men- 
tem  in  Deum  attoUere  et  intentionem  saepius  per 
diem  renovare,  v.  g.  mane  post  quietem,  in  meridie 
ante  et  post  cibum,  vesperi  ante  somnum,  tempori- 
bus  intermediis  ante  labores  et  quasvis  occupationes, 
nemo  enim  est  negotiis  quantumvis  implicitus,  qui 
id  facillime  non  possit,  neque  etiam  ad  hoc  requiri- 
tur  notabile  tempus,  sed  qnam  brevissimo  fieri  po- 
test,  mentem  scilicet  ad  Deum  elevando,  interiusque 
dicendo  ha.'C  aut  similia  verba  :  "  Propter  te  Domine, 
proptertuam  gloriam  hoc  factam,  etc."  Possunt  Chris- 
tiani  intentionem  renovare  recitando  orationem  do- 
minicam,  dum  dicunt  :  Sanctijieetur  nomen  tuum. 
Pia  etiam  admodum  est  praxis  operibus  nostris  prae- 
mittere  Signum  Crucis,  non  tantum  contra  daemo- 
num  insultus,  sed  etiam  ad  ista  opera  in  Deum  re- 
ferenda  ;  nam  signando  nos  Signo  Crucis,  atque  ex 
pio  erga  Deum  affectu  dicendo  :  In  nomine  PatriSy 
etc.y  significamus  nos  aggredi  opus  in  nomine  ad 
gloriam  Patris,  etc.  Item  ad  hoc,  ut  actiones  nos- 
tras  in  Deum  dirigamus,  non  parum  contribuit  eum 
in  operibus  nostris  habere  praj  oculis  :  cujus  rei  mo- 
dum  suggerit  S.  Basil.  hom.  in  S.  Julittam  Marty- 
rem,  ubi  praemisso  hoc  Apostoli  loco,  sive  mandu- 
catis,  sive  bibitis,  etc,  ita  scribit  :  "  Accumbens  ad 
mensam,  ora  ;  assumens  panem,  habe  gratias  lar- 
gitori  ;  vino  corporis  debilitatem  corroborans,  ejus, 
qui  hoc  tibi  munus  ad  exhilarandum  cor  et  ad  le- 
vandas  infirmitates   dedit,  memineris.     Praeteriit  cibi 

sumendi  necessitas  ?  Non  preetereat  tamen  memoria 
beneficii  largitoris.  Tunicam  si  indueris,  datori  gralias 
age....Quando  suspexeris  in  coelum,  et  in  syderum  pul- 
chritudinem  intentos  oculos  liabueris,  deprecare  Domi- 
num  visibilium,  Deumque  universorum  opificem  opti- 
mum,  qui  omnia  in  sapientia  fecit,  adora."  Huc  usque 
S.  Basilius. 

Pro  conclusione  notandum  magni  interesse,  actiones 
omnes  actualiter  vel  virtualiter  ad  Deum  referre  ;  quia 
talis  relatio  est  conditio  requisita  ad  meritum ;  nam  opus 
meritorium  non  tantum  debet  esse  liberum,  bonum  et 
a  gratia  actuali  procedere,  sed  insuper  fieri  debet  in 
obsequium  Dei :  qua  in  re  deficientes  multi  simplices 
opifices,  agricolai  et  alii,  eo  quod  tantum  laborent  ex 
fine  et  motivo  naturali,  ut  scilicet  sibi,  suisque  de  vitae 
necessariis  provideant,  ingentes  labores  sine  merito  fa- 
ciunt,  quos  si  ulterius  ad  Dei  laudem  et  obsequium  re- 
ferrent,  nullo  lucro  terreno  fraudarentur,  sed  preeter 
,illud  apud  Deum  acquirerent  ingens  meritorum  et  di- 
vinae  benedictionis  lucrum. 

Item  nolandum,  qnod  praeceptum  de  referendis 
actibus  in  Deum,  obliget  ad  duo,  scilicet  ad  facien- 
dum  actus  in  Deum  referibiles,  quales  sunt  soli  ac- 
tus  moraliter  boni,  atque  ad  illos  per  intentionem 
actualem  vel  virtualem  ad  Deum  referendos ;  unde 
contra  hoc  pra^ceptum  facit,  non  tantum  qui  actio- 
nem  de  se  bonam  ad  Deum  non  refert,  sed  etiam 
qui  facit  actionem  malam  vel  mere  indifferentem : 
quapropter  qui  peccat  in  alia  materia,  v.  g.  in  ma- 
teria  justitia.',  seniper  peccat  duplici  peccato,  scili- 
cet  contra  justiiiam  et  conlra  praeceptum  relationis. 
Item  sie  peccat,  qui  facit  actionem  mere  indifferen- 
tem  ;  quia  etiam  actio  indifferens  non  potest  referri 
in  Deum,  nisi  prius  ad  aliquem  finem  proximum  ho- 
nestum  referatur,  eo  quod  actio  mere  indifferens  nihil 
conducat  ad  gloriam  Dei ;  quid  enim  ad  gloriam  Dei 
facit  levatio  festucae,  vel  ambulatio  mere  secundum  se 
considerata  ? 

Igitur  per  oblationem  nostrarum  actionum,  quam 
mane  facimus,  non  offerimus  Deo  omnes  actiones 
ejusdem  diei  eodem  modo  quo  fient ;  alioquin  pec- 
cata  quae  tempore  diei  committuntur,   dicenda  essent 

Deo  offerri,  quod  impium  est :  sed  per  illam  obla- 
tionem  decemimus  nihil  agere,  nisi  ex  amore  Dei  et 
propter  ejus  gloriam,  illudque  propositum  et  desi- 
derium  ei  offerimus;  vel  si  mavis,  offerimus  ei  cor  nos- 
trum,  ut  gratia  sua  sic  ipsum  moveat  ac  agere  faciat 
toto  diei  tempore,  ut  nihil  agamus,  nisi  quod  in  ejus 
gloriam  cedat. 


ARTICULUS  V. 

DE  BEATITUDINE  OBJECTIVA  ET  FORMALI,  ET  IN  QUO 
UTBAQUE  CONSISTAT. 

§  I.     Definitio  Beatitudinis. 

BEATITUDO  adaequate  sumpta,  quse  coincidit  cum 
fine  ultimo  hominis,  definitur  a  Boetio  *'8tatus  om- 
nium  bonorura  aggregatione  perfectus,"  et  aquibusdam 
dicitur  "  desideriorum  quies." 

Beatitudo  sic  sumpta  duo  involvit,  nempe  bonum 
beatificans  et  possessionem  istius  boni ;  atque  hinc 
distingui  solet  duplex  beatitudo  ;  nempe  ohjectiva  seu 
materialis,  eiformalis. 

Beatitudo  objectiva  seu  materialis,  quae  coincidit  cum 
fine  ultimo  materiali  hominis,  est  objectum  seu  bonum 
illud,  quod  nos  possessione  sui  reddit  beatos.  Beati- 
tudo  vero/ormalis,  quae  coincidit  cum  fine  ultimo  quo 
vel  formali,  est  ipsa  possessio  boni  nos  beatificantis, 
et  finis  ultimi  ac  beatitudinis  objectivae. 

§1. 

In  quibus  bonis  co7isistat  beatitudo  objectiva,  an  in  solo 
Deo,  an  etiam  in  bonis  creatis  consistere  possit? 

R.  FiDE  certum  est  illam  in  Deo  eoque  solo  con- 
sistere.  Primum  patet  ex  variis  Scripturae  locis.  Gen. 
15.  1 :  "  Ego  merces  tua  magna  nimis."  Psal.  72.  25: 
"  Pars  mea,  Deus,  in  aeternum."  Psal.  16.  17:  "  Satia- 

bor  cum  apparuerit  gloria  tua."  Idem  patet  a  ratione: 
qiiia  beatitudo  objectiva  debet  esse  optimum  bonum 
perfecte  quietans  et  satians  appetitum,  item  debet  esse 
ultimum  desideratum  ;  atqui  Deus  est  tale  bonum ;  Deus 
ejiim  est  optimum  bonum  continens  in  se  formaliter  vel 
eminenter  omne  bonum,  atque  eatenus  perfecte  satian 
appetitum  :  ad  illum  etiam  omnia  referenda  sunt,  ipse 
vero  ad  nihil  aliud  referri  potest. 

Quod  vero  in  solo  Deo  consistat  beatitudo,  et  nul- 
latenus  in  bonis  creatis,  constat  in  primis  ex  Psal. 
143.  18 :  "  Beatum  dixerunt  populum  cui  haec  sunt : 
beatus  populus  cujus  Dominus  Deus  ejus  ;"  id  est, 
homines  mundani  reputant  beatos  eos,  qui  bona  tem- 
poralia  possident  jam  relata,  sed  falso  ;  quia  illi  soli 
sunt  vere  beati,  qui  habent  Dominnm  pro  Deo,  eo 
quod  ipsius  soUus  possessio  reddat  hominem  vere 
beatum. 

Idem  patet  ex  S.  Augustino  lib.  1.  Conf.  c.  I :  "Fe- 
cisti  nos  ad  te,  et  inquietum  est  cor  nostrum,  donec 
requiescat  in  te."  Deinde  probatur  a  ratione  ;  quia 
nullum  bonum  creatum  potest  perfecte  satiare  homi- 
nis  appetitum,  eo  quod  nullum  bonum  creatum  con- 
tineat  omne  id,  quod  a  voluntate  nostra  potest  desi- 
derari ;  nostra  enim  voluntas  extendit  se  ad  bonum 
universum,  siquidem  possit  appetere  omne  bonum, 
quod  potest  intellectus  cognoscere:  universa  autem 
bona  non  reperiuntur  in  ulla  creatura,  nequidem  in 
aggregato  ex  omnibus  rebus  creatis  ;  nam  in  omni- 
bus  rebus  creatis  simul  non  invenitur  bonum  infini- 
tum  et  per  essentiam,  prout  est  Deus  :  et  sic  licet 
possideremus  omnia  bona  creata,  necdum  appetitus 
noster  foret  perfecte  satiatus,  adeoque  nondum  esse- 
mus  perfecte  beati,  quia  restaret  adhuc  aliquod  desi- 
deratum  obtinendum,  nempe  bonum  infinitum,  quod 
est  Deus. 

Idem  ostenditur  inductione,  hoc  modo  :  in  primis 
non  consistit  beatitudo  in  divitiis ;  quia  divitiae  non 
expetuntur  propter  se,  sed  propter  aliud  ;  siquidem 
divitiae  naturales,  scilicet  cibus,  potus,  vestimenta, 
domus,  etc,  quseruntur  ad  sustentandam  hominis  na- 
turam :  artificiales  vero,  nempe  pecuniae,  queerun- 
tur  propter  divitias  naturales,  scilicet  ad  comparan- 

das  res  ad  vitae  usum  necessarias,  et  sic  divitiae  non 
possunt  esse  tinis  uliimus,  cum  ordinentur  ad  aliud  ; 
nam  de  natura  finis  ultimi  et  boni  beatificantis  est, 
ut  appetatur  propter  se,  et  ad  nihil  aliud  referatur. 
Neque  consisiit  in  honoribus,  neque  in  fama  seji 
gloria ;  quia  beatitudo  est  in  beato,  honor  autem 
non  est  in  eo  qui  honoratur,  sed  potius  in  honoran- 
te,  cujus  est  actus  ;  et  similiter  iama  seu  gloria  est 
in  mente  et  in  ore  illius,  qui  cognoscit,  aut  celebrat 
excellentiam  alterius :  deinde  beatitudo  debet  esse 
bonum  solidum  ac  stabile  ;  sed  honor  ac  fama  sunt 
res  instabiles  ac  incerta',  utpote  a  libera  hominum 
opinione  pendentes.  Neque  consistit  in  potestate  do- 
minativa  in  alios;  quia  lalis  potestas  in  hominibus 
est  aliquod  onus,  habetque  conjunctos  labores  et  sol- 
licitudines:  deinde  beatitudo  est  proj)rinui  et  perfec- 
tum  hominis  bonum,  potestas  aulem  se  habet  indif- 
ferenter  ad  bonum  et  ad  malum,  ut  patet  in  bonis 
et  malis  principibus.  Neque  consistit  in  bonis  corpo- 
ris,  in  sanitate,  fortiludine,  celeritate,  pulchritudi- 
ne,  etc,  quia  bona  corporis  ordinantur  ad  bona  ani- 
ma*  sicut  ad  linem  ;  corpus  enim  est  j)ropter  animam, 
sicut  instrumenta  j)ropier  artificera,  ut  jwr  ea  suas 
aciiones  exerceat ;  beatitudo  autem,  utj)ote  finis  ulti- 
mus,  non  potest  consistere  in  bono,  quod  ad  aliud 
ordinatur.  Neque  consistit  in  voluptatibus  corj)orali- 
bus,  scilicet  gustu,  tactu,  etc,  jiront  olim  asseruisse 
videntur  Ejjicurei,  prout  etiam  hodie  asserunt  3Ia- 
hometani,  qui  alterius  vita.*  beatitudinem  constituunt 
in  esculentis,  poculentis  et  venereis ;  quia  volupta- 
tes  hominis  corporales  solum  satiare  possunt  ejus  ap- 
petitum  sensitivum,  non  vero  ejus  appetitum  ratio- 
nalem,  qui  tamen  est  pra-cipuus  :  deinde  delectatio, 
etiam  illa,  qua^  sequitur  summum  bonum  est  tan- 
tum  aliquid  consequens  ad  beatitudinem,  adeoque 
non  est  essentialiter  ipsa  beatitudo  ;  delectatur  enim 
aliquis,  quia  habet  bonum  sibi  conveniens,  et  sic 
licet  beatitudo  consisteret  in  bono  corporali  seu  sen- 
sibili,  quod  tamen  falsum  esse  jara  diximus,  non 
propterea  consisteret  in  delectatione  corporali,  quse 
tantum  est  aliquid  consequens  ad  bonum  corporale. 
Neque  consistit  in  bonis  animae  intrinsecis,  in  inge- 

nio,  scientia  et  virtutibus,  prout  asseruerunt  Stoici  : 
dicentes  virtutem  esse  summum  hominis  bonum,  quod 
reddit  ipsum  perfecte  felicem  ;  quia  quodlibet  bonum 
ipsi  animoe  inheerens,  sive  sit  potentia,  sive  actus,  si- 
ve  habitus,  est  bonum  participatum,  adeoque  parti- 
culare  :  non  potest  autem  bonum  particulare  perfecte 
satiare  appetitum,  sive  beatum  facere  ;  quia  voluntas 
nostra  appetit  bonum  universale.  Deinde  virtus  est 
medium  ad  beatitudinem  consequendam,  et  beatitudo 
est  finis  ipsius  virtutis,  adeoque  virtus  non  est  ipsa 
beatiiudo,  sive  ipsa  res  quse  beatum  facit.  Possunt 
insuper  hae  duae  rationes  generales  adferri  ad  osten- 
dendum,  quod  in  prsedictis  bonis  non  consistat  bea- 
titudo.  Prima ;  quia  beatitudo,  cum  sit  summum 
hominis  bonum,  non  compatitur  secum  aliquod  ma- 
lum  :  omnia  autem  bona  preedicta,  scilicet  divitiae, 
honores,  potestas,  etc,  possunt  inveniri  et  in  bonis 
et  in  malis,  ipsaque  virtus  compatitur  secum  malum 
temporale,  sive  varias  miserias.  Secunda  ;  de  ratione 
beatitudinis  est,  ut  sit  bonura  per  se  sufficiens,  sive 
ut  ea  adepta  nullum  bonum  necessarium  homini  de- 
sit  ;  adeptis  autem  singulis  praemissorum,  possunt 
adhuc  multa  bona  necessaria  homini  deesse  ;  homini 
enim  virtuoso  potest  deesse  sanitas  corporis  et  ha- 
benti  divitias,  potestatem,  etc,  deesse  potest  sapientia 
et  virtus  :  unde  dicit  Salomon  Prov.  17.  16  :  "  Quid 
prodest  stulto  habere  divitias,  cum  sapientiam  emere 
non  possit  ?" 

QU^RITUR. 

An  lumine  naturali  notum  sit^  Deum  esse  Jinem  nos- 
trum  ultimum,  a  nobis  jjossidendum^  sive  in  ipso 
beatitudinem  nostram  consistere  / 

R.  Neqative  :  sed  id  nobis  tantum  notum  est  per 
revelationem  divinam  et  fidem  :  quia  in  primis  lu- 
mine  naturali  non  est  evidens  hominem  posse  possi- 
dere  Deum  per  claram  et  intuitivam  visionem,  prout 
beati  ipsum  possidebunt  in  ccelo,  cum  id  ex  se  sive 
ex  suis  viribus  homo  de  facto  non  possit,  sed  ad  hoc 
indigeat  virtute  supernaturali,  scilicet  lumine  gloriae : 
de  in   etiamsi  lumine  naturali  cognosci   posset   quod 

homo  possit  possidere  Deum,  inde  non  sequeretur 
quod  revera  sit  creatus  ad  eum  possidendum  ;  quia 
Deus  potuit  absolute  hominem  creare  in  statu  naturee 
purae,  et  ipsum  non  elevare  ad  finem  et  beatitudi- 
nem  supernaturalem,  prout  de  facto  eum  elevavit. 
Ratio  tamen  diclat  esse  aliquam  beatitudinem  in  ge- 
nere,  prout  patet  ex  eo,  quud  omnes  homines  ha- 
beant  appetitum  beatitudinis  ab  authore  naturae  sibi 
insitum  ;  omnes  enim  homines  volunt  esse  beati,  et 
quidquid  faciunt,  hoc  ideo  faciunt  ut  sint  beati,  prout 
supra  diximus  ;  sed  in  quibus  praecise  bonis  bea- 
titudo  consistat,  non  ita  ostendit  ratio  naturalis. 

§  III. 
De  Beatitudine  formali. 

QuANTUM  ad  beatitudinem  formalem,  illanihil  aliud 
est  quam  possessio  Dei  finis  nostri  ultimi,  qua  ap- 
petitus  noster  perfecte  satiatur  et  quiescit.  In  quo 
autem  bealitudo  formalis  et  ipsa  Dei  possessio  con- 
sistat,  hic  dicendum  est. 

In  primis  existimandum  non  est,  quod  beati  pos- 
sideant  Deum  possessione  civili,  sicuti  possidemus 
agros,  domus,  pecunias,  aliasque  res  quarum  ha- 
bemus  dominium  ;  quia  non  possumus  habere  domi- 
nium  in  Deura  :  sed  pussident  ipsum  possessione  ob- 
jectiva,  sicuti  aliqua  potentia  possidet  suum  objec- 
tum,  sicuti  v.  g.  auditus  possidet  concentum  musi- 
cum  ;  visus,  res  pulchras  ;  et  intellectus  veritates  quas 
cognoscit. 

Nec  consistit  beatitudo  formalis  in  illapsu  divinita- 
tis  in  animam,  per  quem  ipsa  anima  transformetur 
in  Deum,  sicuti  ferrum  candens  apparet  transforma- 
tum  in  ignem  ;  neque  in  speciali  unione  naturse  di- 
vinae  cum  anima  beati,  qualis  reperitur  in  Christo  ; 
neque  etiam  in  aliquo  dono  habituali  animae  inhaj- 
rente  ;  quia  bealitudo  debet  esse  aliqua  operatio  nos- 
tra,  prout  patet  et  Scriptura  Sacra,  quae  variis  in 
locis  beaiitudinem  exprimit  per  actus  nostros,  ut  Joan. 
17.  3 :  "  Haec  est  autem  vita  aeterna,  ut  cognoscant  te, 
solum  Deum  verum."  Et  1.  Joan.  c.  3.  'Z :  "  Videbimus 
eum  sicuti  est."  1.  ad  Cor.  c.  13.  12 :  Videmus  nunc  per 

speculum  in  senigmate  :  tunc  autem  facie  ad  faciem." 
Unde  etiam  sequitur,  quod  non  consistat  in  increata 
visione  Dei  beato  communicata,  sive  in  actu  intellec- 
tus  divini  uniti  intellectui  beato  ;  quia  juxta  loca  jam 
allata,  beatitudo  formalis  est  actio  nostra  et  quidem 
vitalis,  procedens  scilicet  a  principiis  nobis  intrin- 
secis ;  visio  autem  seu  intellectio  divina  intellectui 
nostro  unita  non  procederet  a  nostro  intellectu,  adeo- 
que  non  foret  actio  nostra  vitalis  :  deinde  non  vide- 
tur  quomodo  intellectus  noster  posset  videre  et  attin- 
gere  Deum  per  actum  sibi  extraneum,  cum  genera- 
tim  potentise  vitales  non  attingant  objecta  sua,  nisi 
per  actus  a  se  procedentes. 

DiCEs  :  beatitudo  est  summum  bonum,  item  est  fi- 
nis  ultimus  in  quem  omnes  tendere  debent  ;  atqui 
nulla  actio  nostra  utpote  aliquid  creatum  est  summum 
bonum  nec  finis  ultimus,  in  quem  omnes  tendere 
debent ;  sed  solum  bonum  infinitum  et  increatum,  quod 
est  Deus,  tale  est. 

R.  Ad  primum :  beatitudo  dicitur  esse  summum 
hominis  bonum,  non  in  se,  sed  tantum  quatenus  est 
adeptio  vel  fruitio  summi  boni  ;  et  hoc  sensu  potest 
actio  nostra  dici  summum  bonum.  Potest  etiam  hoc 
intelligi  de  beatitudine  objectiva,  quae  est  summum 
bonum  in  se. 

R.  Ad  secundum:  concedendo  beatitudinem  for- 
malem  esse  finem  ultimum,  sed  negando  actionem 
nostram,  licet  quid  creatum,  non  posse  esse  finem 
ultimum :  non  potest  quidem  esse  finis  ultimus  mate- 
rialis  sed  formalis,  eo  modo  quo  possessio  finis  etiam 
vocaturfinis  ;  possessio  enim  v.  g.  pecunise  dicitur  fi- 
nis  avari,  et  fruitio  rei  delectabilis  finis  voluptuosi, 
nempe  finis  quo  et  formalis,  non  vero  finis  ciijus  et 
materialis,  qui  est  ipsa  res  quam  cupimus  consequi. 

DiCES  ulterius  :  si  beatitudo  consistat  in  actione  pro- 
ducta  ab  ipso  beato,  seciuitur  quod  beatus  seipsum 
bealificet  et  sibi  ipsi  prsemium  retribuat,  non  vero 
Deus  ;  beaiitudo  enim  datur  per  modum  praemii  ope- 
rum  bonorum :  item  quod  posset  desinere  esse  bea- 
tus  ;  quia  nempe  velle  posset  cessare  ab  illo  actu  bea- 
tifico  quem  exercet. 

R.  N.  Istas  sequelas  :  et  quoad  duas  primas  ratio 

est,  quod  beatus  actum,  quo  Deum  possidet  et  bea- 
tificatur  ac  pra^mium  recipit,  tantum  exerceat  de- 
pendenter  a  voluntate  Dei,  qui  bene  vult  se  ei  dare 
possidendum  et  videndum :  unde  ipse  Deus  prsebens 
se  beato  possidendum  et  videndum  censetur  proprie 
beatificare  et  prsemium  retribuere,  non  vero  ipse  bea- 
tus,  sicuti  Dominus  dans  pecuniam  operario  cense- 
tur  proprie  et  vere  dare  mercedem,  non  vero  opera- 
rius  sibi  ipsi,  licet  suo  actu  mercedem  seu  pecunias 
accipiat ;  quia  scilicet  ipsum  istum  actum  acceptio- 
nis  et  possessionis  pecuniarum  tantum  exercet  de- 
pendenter  a  voluntate  domini,  qui  nisi  ipsas  pecunias 
praestaret  possidendas  et  accipiendas,  nuUatenus  pos- 
set  operarius  dictum  actum  exercere.  Ratio  quoad 
tertiam  sequelam  videbitur  infra,  pag.  sequent. 

Quamvis  satis  certum  sit  beatitudinem  formalem 
consistere  in  aliquo  actu  nostro  circa  Deum,  in  quo 
tamen  actu  essentialiter  consistat,  valde  incertum  est ; 
nihilominus  non  consistit  in  aliquo  actu  potentiae  sen- 
sitivae ;  quia  Deus,  qui  non  est  materia,  sed  spiri- 
tus,  nullatenus  potest  attingi  per  sensus ;  neque  enim 
coloratus  est  ut  videri  possit  oculis  corporeis,  nec 
sapidus,  sonorus,  odorifer,  palpabilis,  ut  lingua, 
auribus,  manibus,  aliisve  membris  possit  percipi ;  ve- 
rum  in  aliquo  actu  potentia?  spiritualis,  intellectus 
sciiicet  vel  voluntatis,  consistere  debet. 

Ad  completam  autem  et  integram  beatitudinemcon- 
currunt  et  recjuiruntur  varise  operationes,  tum  in- 
tellectus,  tum  voluntatis.  Primo  ex  parte  intellectus 
concurrit  clara  Dei  visio  seu  cognitio,  quae  succedit 
cognitioni  obscura?,  quam  hic  habemus  per  fidem, 
prout  patet  ex  locis  Scrip.  S.  relatis.  "  Satiabor  cum  ap- 
parueritgloriatua."Psal.  16. 17.  "  Videbimus  eum  sicuti 
est."  Joan.  3.  2.  Nec  solum  beati  clare  vident  Deum, 
sive  divinam  essentiam  et  tres  personas,  omuesque 
perfectiones  in  Deo  formaliter  existentes  ;  verum  in- 
super  in  essentia  divina  tamquam  in  speculo  vident 
multas  alias  res :  vident  clare  et  distincte  omnia  fidei 
nostrae  Mysteria  ;  vident  quidquid  omnes  docti  per 
scientias  naturales  cognoverunt ;  vident  ea,  quse  ad 
ipses  specialiter  spectant,  v.  g.  Sancti  cognoscunt 
orationes  quae  ad  ipsos  diriguntur. 

Secundo :  concurrit  tentio,  seu,  ut  alii  vocant,  ap- 
prehensio,  juxta  illud  1.  ad  Cor.  9.  24:  "Sic  currite  ut 
comprehendatis."  Quia  beati  inhaerent  Deo  tamquam 
summo  suo  bono,  quod  ante  ardenter  coDcupiverunt 
et  conquisierunt,  illumque  quasi  tenent  et  stringunt ; 
unde  tentio  seu  apprehensio  correspondet  amori  spei 
hujus  vit6e. 

Tertio :  concurrit  amor,  qui  necessario  sequitur 
ex  clara  Dei  visione ;  Beati  enim  Deum  ejusque  ama- 
bilitatem  clare  cognoscentes  non  possunt  quin  in  ar- 
dentissimum  illius  amorem  erumpant :  Deus  clare  ab 
ipsis  cognitus  tamquam  summum  bonum  sic  eorum 
rapit  voluntatem,  ut  tanti  boni  illecebris  resistere  non 
possit :  unde  amor  beatificus  est  necessarius,  sicuti 
visio  beatifica  ;  quia  Beati  non  tantum  vident  nullum 
malum  in  Deo,  sed  nequidem  ullum  defectum,  seu 
ullam  boni  absentiam,  cum  videant  ipsum  esse  sum- 
mum  bonum  et  in  ipso  esse  plenitudinem  omnis  bo- 
ni :  et  similiter  in  actibus  visionis  et  amoris  nullam 
'vident  difficultatem,  nec  quidquam  quod  teedium  pa- 
rere  posset,  cum  videant  nihil  suavius  excogitari  pos- 
se,  quam  videre  et  amare  Deum  ;  adeoque  non  pos- 
sunt  ab  actibus  amoris  et  visionis  cessare,  quando- 
quidem  nullam  omnino  rationem  habeant  aut  videant 
hoc  faciendi, 

Quarto :  concurrit  gaudium  quod  in  beatis  resultat 
ex  visione  et  amore  Dei,  prout  declarat  Psalmisla  Psal. 
35,  9  :  "  Inebriabuntur  ab  ubertate  domus  tuse,  et  tor- 
rente  voluptatis  tuae  potabis  eos."  Psal.  83.  1:  "Quam 
dilecta  tabernacula  tua,  Domine  virtutum  !  concupiscit 
et  deficit  anima  mea  in  atria  Domini."  Hocipsum  etiam 
tradit  Christus,  Matt.  25.  23:  ubi  beatitudinem  ex- 
primit  per  gaudium  :  "  Intra  in  gaudium  Domini  tui." 
Et  Luc.  22.  29  et  30  :  ubi  eam  exprimit  per  delectatio- 
nem  cibi  et  potus:  "  Ego  dispono  vobis,  sicut  disposuit 
mihi  pater  meus  regnum,  ut  edatis  et  bibatis  super  men- 
sam  meam  in  regno  meo."  Ratio  vero  est ;  quia  certe  be- 
ati  summam  voluptatem  percipere  debent  exvisione  ob- 
jecti  infinitae  pulchritudinis,  ex  possessione  objecti  in- 
finite  boni  et  delectabilis,  exprsesentia  objectiardenter 
desiderati  et  perfecte  amati ;  magnitudo  enim  gaudii 
proportionatur  pulchritudini,  bonitati   et  amori  ob- 

jecti.  Porro  tantum  est  illud  gaudium  et  voluptas, 
quam  percipiunt  beati  ex  visione  Dei,  ut  nec  lingua 
dicere,  nec  intellectus  illud  comprehendere  valeat. 
Quapropter  illud  non  aliter  exprimit  Apostolus,  di- 
cendo  :  "  Oculus  non  vidit,  nec  auris  audivit,  nec  in 
cor  hominis  ascendit,  quae  praeparavit  Deus  iis  qui 
diligunt  illum."  1.  ad  Cor.  cap.  "d.  9.  Istius  gaudii  in- 
effabilis  ideam  aliquam  efformare  possumus,  si  re- 
flectamus  ad  voluptatem  quam  ex  contemplatione  pul- 
chritudinis  creaturarum  possumus  percipere ;  certe 
enim  pulchra  sunt  mirabilia  et  delectabilia,  qu?e  quo- 
tidie  cernimus.  Pulchrum  est  et  mirabile  ccelum  in 
solis  lumine,  in  augmento  lunae  atque  defectu,  in 
varietate  stellarum  et  motu.  Oblectabilis  est  terra  in 
plantis,  iloribus  et  fructibus,  in  aniraalibus  eorum- 
que  operibus;  neque  enim  negari  potest  quin  aliquam 
percipiamus  voluptatem  ex  imarum  rerum  considera- 
tione :  isla  autem  voluptas  in  immensum  augeretur, 
si  omnes  simul  creaturas  uno  intuitu  valeremus  con- 
spicere  :  unde  coUigi  potest,  quantam  pariat  volup- 
tatem  Authoris  illarum  clara  et  perfecta  visio  :  "Nam 
si  ha-c  pulchra  sunt,"  inquit  S.  Augustinus,  "quid  est 
ipse  ?     Si  ha.'c  magna  sunt,  quantus  est  ipse  ?" 

Hae  quidem  operationes  quas  beati  exercent  circa 
Deum,  ad  integram  et  completam  beatitudinem  per- 
tinent  et  requiruntur ;  non  enim  esset  completa  bea- 
titudo,  si  solus  intellectus  videret,  vel  si  sola  volun- 
tas  amaret,  aut  si  de  objecto  clare  viso  et  amato  nulla 
perciperetur  voluptas,  seu  gaudium  :  in  omnibus  ta- 
men  istis  non  consistit  essentia  beatitudinis  formalis, 
sed  videtur  consistere  in  solo  actu  intellectus,  in  clara 
scilicet  et  intuitiva  Dei  visione,  prout  generatim  te- 
nent  Thomistae  cum  S.  Thoma  contra  Scotistas,  qui 
volunt  illum  consistere  in  ipso  actu  voluntatis,  amore 
scilicet  amicitiffi  erga  Deum  clare  visum,  et  contra  alios, 
qui  volunt  eum  consistere  in  utroque  actu  simul,  scilicet 
clara  Dei  visione,  et  perfecto  ejus  amore. 

Probatur  autem  ha?c  sententia  in  primis  ex  locis 
Scriptura?  Sacra;  supra  allatis:  "  Ha;c  est  vita  a;terna 
ut  cognoscant  te,  etc.  Satiabor  cum  apparuerit,  etc." 
Deinde  quia  beatitudo  formalis  consistit  in  actione, 
(|ua  consequimur  et  possidemus  summum  bonum  sive 

Deum,  atqui  per  solam  visionem,  seu  cognitionem 
intellectus  consequimur  et  possidemus  summum  bo- 
num,  sive  Deum,  non  vero  per  actum  voluntatis ; 
intellectio  enim  ex  natura  sua  est  apprehensiva  et 
possessiva  sui  objecti,  illudque  quodammodo  nobis 
sistit  pra3sens :  unde  dicimur  habere  in  mente  objectum, 
quod  cogitamus  :  aclus  vero  voluntatis  non  est  sic  ap- 
prehensivus  objecti  sui,  nec  nobis  illud  sistit  praesens, 
•  quia  voluntas  amando  non  trahit  abjectum  ad  se  sicuti 
intellectus,  sed  potius  vadit  ad  illud  tendendo  extra  se: 
unde  dicimur  esse  ubi  est  objectum  amatum,  sicuti  ap- 
petitus  sensitivus  non  apprehendit  nec  possidet  objecta 
sensibilia  quae  cupit,  sed  illa  acquiruntur  et  possidentur 
per  sensus  externos,  v.  g.  concAitus  musicus  apprehen- 
ditur  et  possidetur  per  auditum,  atque  in  illis  sic  acqui- 
sitis  delectatur  appetitus.  Praeterea  si  aliquis  actus 
voiuntatis  ingrederetur  essentiam  beatitudinis,  vel  esset 
desiderium,  vel  amor,  vel  gaudium:  non  est  desiderium, 
quia  illud  supponit  absentiam  rei  desideratae,  adeoque 
nequit  esse  possessio  objecti  beatifici  praesentis  :  nec 
est  amor,  quia  amor  non  exigit  necessario  suum  ob- 
jectum  praesens,  cum  ex  natura  sua  sit  indiiferens 
ad  objectum  praesens  vel  absens,  possitque  versari  tam 
circa  bonum  absens  quam  praesens  :  nec  denique  est  gau- 
dium,  quia  illud  supponit  bonum  jam  esse  praesens  et 
obtentum,  adeoque  supponit  Deum  jam  possessum,  ac 
proinde  non  est  actio  qua  possidetur. 

§IV. 
Solvuntur  Objectiones. 

OBJECTIO   I. 

ScEiPTURA  Sacra  exprimit  beatitudinem  per  gau- 
dium :  "  Intra  in  gaudium  Domini  tui :"  ergo  in  illo 
consistit  beatitudo. 

R.  N.  consequentiam :  quia  Scriptura  exprimit 
beatitudinem  per  gaudium,  non  quia  illud  est  essen- 
tialiter  beatitudo,  sed  quia  intervenit  tamquam  efifec- 
tus.  Et  certo  non  potest  gaudium  esse  essentialiter 
ipsa  beatitudo,  sive  ipsa  Dei  possessio,  cum  sit  quid 
posterius  ipsa  Dei  possessione ;  ideo  enim  Beati  gaudent, 
quia  Deum  possident. 

OBJECTIO   II. 

Si  beatitudo  sit  aliqua  operatio,  debet  certo  esse  ope- 
ratio  bominis  nobilissima  et  perfectissima,  et  potentige 
perfectissima? ;  atqui  amor  Dei  est  actio  perfectior  Dei 
visione  seu  cognitione,  et  voluntas,  a  qua  procedit  amor, 
est  potentia  perfectior  intellectu,  a  quo  procedit  visio, 
cura  sit  potentia  libera  et  intellectum  moveat  ad  agen- 
dum. 

R.  Quidquid  sit  de  assumpto,  negatur  subsump- 
tum  :  quia  intellectus  excedit  voluntatem  in  hoc,  quod 
sit  potentia  visiva  et  res  faciat  pra^sentes,  sitque  dux 
ipsius  voluntatis,  quae  est  potentia  Ctcca,  quseque  prop- 
terea  debet  sequi  lumen  %t  ductum  intellectus ;  non  enim 
potest  ferri  in  objectum  incognitum  :  unde  ab  intellecta 
dependet  in  suis  operationibus  ;  ejus  quoque  libertas  ex 
ipso  oritur  tamquam  ex  radice:  tantumergo  inde  sequi- 
tur  voluntatem  secundum  quid  esse  perfectiorem  intel- 
Jectu,  non  vero  simpliciter  esse  talem  :  videtur  autem 
duas  illas  potentias  earumque  operationes  se  habere 
inter  se,  ut  excedens  ad  excessum  ;  nam  licet  voluntas 
in  aliquibus  intellectum  excedat,  intellectus  vicissim  in 
aliquibus  excedit  voluntatem.  Deinde  esto  amor  foret 
perfectior  visione,  non  debet  hic  attendi  ad  actum  per- 
fectissimum  hominis,  vel  ad  potentiam  ejus  perfectissi- 
mam,  sed  ad  actum  qui  ex  natura  sua  est  apprehensi- 
vus  sui  objecti  ;  nam  beatitudo  formalis  est  actus, 
quo  apprehenditur  et  possidetur  summum  bonum  : 
talis  autem  non  est  actus  voluntatis,  sed  intellectus,  ut 
ante  probatum  est. 

OBJECTIO    III. 

Pkoprium  est  amori,  unire  amatum  cum  amante  : 
ergo,  etc. 

R.  Dist.  antec.  Unire  nnione  aflFectiva,  concedo  : 
unione  consecutiva  et  possessiva  objecti,  nego.  Amor 
enim  ex  natura  suanon  est  asseciitio  et  possessio  objecti, 
cum  ab  illiiis  praesentia  abstrahat,  ut  dictnm  est :  imo 
amans  polius  possidetur  ad  objecto  amato,  quam  illud 
possideat,  cum  inclinetur  versus  illud  etad  ipsum  quo- 
daramodo  vadat ;  atque  hinc  communiter  dicitur,  quod 
amans  teneatur  captivus  amore  illius,  quem  amat. 

OBJECTIO   IV. 

Beatitudo  estpossessio  summi  boni ;  atqui  bonum 
est  objectum  voluntatis  et  non  intellectus  ;  sola  enim 
voluntas  versatur  circa  bonum,  intellectus  vero  circa 
verum  :  ergo  beatitudo  consistit  in  operatione  volun- 
tatis,  non  vero  intellectus. 

R.  Distinguo  subsumptum  :  bonum  est  objectum 
voluntatis  et  non  intellectus  in  prosecutione,  conce- 
do  ;  quia  solius  voluntatis  est  prosequi  bonum  :  in 
apprehensione  et  propositione,  nego :  nam  bonum 
apprehendere,  proponere,  preesensque  sistere  ac  pos- 
sidere,  pertinet  ad  intellectum  et  nullatenus  ad  vo- 
luntatem  ;  imo  ipsa  non  posset  aliquod  bonum  ap- 
petere  et  prosequi,  si  intellectus  non  posset  attin- 
gere  bonum,  cum  tantum  in  illa  feratur,  quee  ipsi 
proponuntur  ab  intellectu. 

OBJECTIO   V. 

Si  amor  non  sit  de  essentia  beatitudinis,  sed  tan- 
tum  sit  proprietas  eam  concomitans,  poterit  esse  bea- 
titudo  sine  amore  ;  quia  posita  rei  essentia  subsistit 
res,  etiamsi  ab  ea  absint  proprietates  accidentales. 

R.  Neg.  antecedens,  et  ad  probationem  cum  dis- 
tinctione  :  res  subsistere  potest  sine  perfectionibus 
accidentalibus,  quae  cum  essentia  non  sunt  insepara- 
biliter  connexae,  concedo  :  quae  cum  essenlia  sunt 
inseparabiliter  connexse,  nego  :  amor  autem  quamvis 
essentiam  beatitudinis  non  constituat,  ita  tamen  cum 
illa  connectitur,  ut  ab  ea  separari  non  possit ;  Beati 
enim  Deum,  quem  clare  vident,  non  possunt  non 
amare  ;  nec  propterea  amor  pertinet  ad  essentiam 
beatitudinis  ;  quia  in  eo  reponenda  est  beatitudinis 
essentia,  quod  in  beatitudine  concipitur  tanquam  fons 
et  origo,  unde  caetera  concipiuntur  profluere  tanquam 
effectus  et  proprietates. 

objectio  VI. 

Visio,  vel  cognitio  non  videtur  esse  possessiva  ob- 
jecti  ;  quia  qui  v.  g.  videt  pecunias,  non  ideo  eas 
possidet  :  ergo  non  bene  constituitur  essentia  beati- 
tudinis  formalis  in  visione  Dei. 

2e 

R.  Visionem  sicut  et  audationem  et  olfactionem  ob- 
jecti  aliquando  esse  possessionem  et  aliquando  non  ; 
propter  quod  sciendum  est  pro  diversitate  rerum  di- 
versos  esse  modos  possidendi  ;  aliter  enim  possidetur 
concentus  musicus,  scilicet  per  auditum,  aliter  pos- 
sidentur  odores,  scilicet  per  olfactum,  aliter  etiam 
possidentur  pecuniae,  domus,  agri  et  similes  res  ma- 
teriales,  scilicet  per  apprehensionem  corporalem  ; 
quia  nimirum  non  aliter  habetur  commodum  pos- 
sessionis  ejusmodi  rerum  :  Deus  vero,  qui  est  spiri- 
tualis,  a  uobis  possidetur  modo  spirituali,  scilicet 
per  visionem  intellectualem,  qua  habemus  omne  com- 
modum  illius  possessionis, 

Notari  potest,  quod  ex  isto  argumento  sequeretur, 
beatitudinem  formalem  non  magis  consistere  in  amore, 
quam  in  visione  ;  eodem  modo  enim  dici  posset, 
quod  amor  non  sit  possessivus  objecti,  quandoqui- 
dem  qui  amat  pecunias,  non  ideo  eas  possideat. 

Circa  beatitudinem  adhuc  qusedam  inquiruntur, 
atque  in  primis : 

P.  An  omnes  Sancti  sequaliter  Deum  videant,  si- 
ve  an  unus  non  sit  beatior  altero  ? 

R.  Omnes  quidem  beati  Deum  clare  vident,  sed 
non  omnes  seque  clare  :  unde  non  omnes  sunt  eequa- 
liter  beati  ;  sed  aliqui  sunt  aliis  beatiores,  adeoque 
Deum  clarius  vident  quam  alii,  quamvis  isti  alii 
non  ideo  Deum  obscure  videaut :  non  enim  v.  g.  ideo 
stella  est  obscura,  eo  quod  sit  minus  lucida,  quam 
alia.  Neque  propterea  necesse  est  ut,  qui  beatiores 
sunt,  plura  iu  Deo  videant  quam  alii  ;  sed  sufficit 
quod  Deum  videant  modo  clariori  et  perfectiori. 

Quod  non  omnes  Sancti  in  ccelo  habeant  sequalem 
gloriae  gradum,  patet  ex  Scriptura  Sacra :  Chris- 
tus  enim  dicit,  Joan,  14.  2  :  "  In  domo  Patris  mei  man- 
siones  multse  sunt."  Et  Matt.  16.  27  :  "  Filius  enim  ho- 
minis  venturus  est  in  gloria  patris  sui  cum  angelis  suis: 
et  tunc  reddet  unicuique  secundum  opera  ejus."  Et 
Apost.  1.  Cor.  cap,  15.  41  et  42:  *'  Stella  enim  a  stella 
differt  in  claritate  :  sic  et  resurrectio  mortuorum."  Inse- 
qualitas  autem  gloriae  et  visionis  Dei  immediate  ori- 
tur  ex  ineequalitate  luminis  glorise  ;  quod  lumen  est 
aliquid    infusum  intellectui  Beatorum,  eique  inhserens 

per  modum  habitus,  seu  qualitatis  permanentis,  quo 
dictus  intellectus  confortatur  et  elevatur  ad  videndum 
Deum,  quem  sine  tali  lumine  nullatenus  videre  pos- 
set,  ita  ut  beatus,  qui  habet  majus  lumen  gloriae, 
clarius  et  perfectius  videat  Deum,  intensiorem  etiam 
eliciat  amorem,  majusque  gaudium  percipiat  quam 
alius,  qui  non  habet  lantum  lumen  ;  sicuti  cum  luce 
majori  clarius  videmus  objecta,  quam  cum  minori. 
Insequalitas  vero  luminis  glorise  oritur  ex  majori  vel 
minori  charitate  habituali,  cum  qua  quis  ex  hoc  mundo 
discessit,  ita  ut  qui  discessit  cum  majori  charitaie  habi- 
tuali,  habeat  quoque  majus  lumen  glorise,  ut  possit 
clarius  videre  Deum. 

Si  petatur,  an  inaequalitas  visionis  Dei  non  proveniat 
ex  ineequalitate  intellectuum:  v.  g.  an  intellectus  natu- 
raliter  perfectior  cum  sequali  lumine  glorise,  non  videat 
clarius  Deum,  quam  minus  perfectus,  sicuti  visus  acu- 
tior,  cum  sequali  lumine,  clarius  videt  objecta,  quam 
alius  minus  perspicax  ? 

R.  Neg.  Sed  tota  inaequalitas  visionis  oritur  ex  inae- 
qualitate  lurainis  glorise ;  quia  tota  activitas  intellec- 
tus  circa  visionem  Dei  venit  a  lumine  glorise,  nulla- 
tenus  vero  a  naturali  ipsius  perfectione ;  visio  enim 
illa  secundum  omnes  suos  gradus  est  supernaturalis, 
adeoque  ex  se,  sive  ex  suis  viribus,  nihil  potest  intel- 
lectus  circaillam,  nisi  quatenus  dicto  lumine  adjuvatur 
et  elevatur. 

DiCES :  si  aliqui  Sancti  non  tam  clare,  et  tam  per- 
fecte  Deum  videant,  quam  alii,  quomodo  illi  sunt  vere 
beati  ?  Quomodo  satiatur  illorum  appetitus,  nec  desi- 
derant  majorem  beatitudinem  ? 

R.  Hoc  provenire  ex  eo,  quod  gloria  coelestis  cor- 
respondeat  et  proportionetur  capacitate  uniuscujusque 
beati,  quae  capacitas  est  charitas  habitualis,  in  qua 
ex  hac  vita  decessit,  unusc^uisque  enim  non  aliam 
desiderat  gloriam,  nisi  quee  ipsius  capacitati  corres- 
pondet,  adeoque  non  majorem  quam  capacitas  sit, 
quam  habet ;  ita  ut  minus  beatus  tam  contentus  sit 
cum  sua  gloria,  quam  alter  magis  beatus  cum  sua  : 
quod  declaratur  sequenti  exemplo  :  puer  parva  veste 
contentus  est,  nec  desiderat  magnam  viro  correspon- 
dentem,  hocque  ideo,  quia  illa,  licet  major,  non  est 

ipsi  proportionata,  sed  valde  improportionata:  ita 
beatus  in  coelo,  qui  se  suamque  capacitatem  perfecte 
cognoscit,  sua  gloria,  quasi  veste  sibi  proportionata, 
contentus  est,  nec  magnam  appetit,  utpote  sibi  non  pro- 
portionatam. 

P.  Ulterius,  an  beatitudo  sit  perpetua,  sive  an  se- 
mel  obtenta  amitti  non  possit,  et  an  beati  sint  securi  de 
ea  non  amittenda? 

R.  De  facto  beatitudinem  esse  perpetuam,  nec  amitti 
posse  constat  ex  Scriptura  Sacra.  Sap.  5.  16  :  "  Justi 
inperpetuum  vivent."  EtMatt.  25.46:  "Ibunt...justi... 
in  vitam  setemam."  Suntque  beati  de  ea  numquam 
amittenda  securissimi,  quia  illius  perpetuitatem  et  ina- 
missibilitatem  cognoverunt  in  hac  vita  per  fidem,  et 
nunc  clare  vident  in  essentia  divina.  Ratio  vero  est, 
quia  beatitudo  debet  hominis  appetitum  perfecte  sa- 
tiare  et  quietare,  atque  ab  eo  omne  malum  omnem- 
que  anxietatem  atque  timorem  excludere  ;  si  autem 
beati  possent  amittere  beatitudinem,  vel  non  essent 
certi  de  ea  non  amittenda,  non  quietarentur,  sed 
haberent  maximam  anxietatem  et  timorem  eam  amit- 
tendi.  Deinde  nec  ipse  beatus  potest  propria  volun- 
tate  beatitudinem  deserere,  eo  quod  sit  impossibile 
ut  velit  cessare  a  visione  Dei,  cura  nuUa  possit  exco- 
gitari  ratio,  propter  quam  hoc  vellet ;  nec  potest  illam 
perdere  Deo  substrahente,  quia  non  potest  Deus, 
utpote  justus  substrahere  beatitudinem,  quam  absolute 
dedit  per  modum  mercedis,  nisi  propter  aliquam  cul- 
pam ;  beati  autem  nullam  amplius  culpam  admittere 
possunt,  multo  minus  potest  aliquod  aliud  agens  eam 
substrahere. 

P.  Etiam,  an  et  quomodo  Beati  sint  impeccabiles  ? 

R.  Esse  impeccabiles,  non  ab  extriuseco  tantum, 
id  est  ratione  peculiaris  protectionis  Dei,  qui  vel 
denegat  omnem  concursum  ad  actum  malum,  vel 
praebet  auxilium  tale,  quo  confirmantur  in  bono  ;  sed 
etiam  ab  intrinseco;  quia  cum  beati  clare  Deum  vi- 
deant  esse  summum  bonum  et  continere  omne  bonum, 
non  superest  aliqua  ratio  sive  aliquod  bonum,  a  quo 
possint  moveri  ad  committendum  aliquod  peccatum : 
uullus  autem  peccatum  committit  nisi  propter  aliquod 
bonum,  quod  in  eo  apprehendit. 

P.  Item  :  an  ad  beatitudinem  hominis  requiratur 
corpus  ? 

R.  Negative  :  nam  animae  Sanetorum  a  corporibus 
separata?,  sunt  vere  beatee  ante  corporum  resurrec- 
tionem,  uti  constat  non  tantum  ex  definitionibus  Ec- 
clesiee,  sed  etiam  ex  ipsa  Scriptura  Sacra.  Luc.  ^3.  43: 
"  Hodie  mecum  eris  in  paradiso."  Ad  Ephes.  4.  8: 
'*  Ascendens  in  altum  captivam  duxit  captivitatem."  Ad 
Philip.  1.  23:  "  Desiderium  habens  dissolvi,  etesse  cum 
Christo."  Et  ad  Hsebr.  9.  ubi  Apostolus  docet  viam 
ad  coelum  antea  clausam,  per  Christi  mortem  fuisse 
patefactam.  Et  ratio  est,  quia  intellectus  non  indiget 
corpore  ut  possit  videre  divinam  essentiam  ;  cum  au- 
tem  in  visione  Dei  oonsistat  beatitudo  essentialis,  se- 
quitur  quod  corpus  ad  beatitudinem  non  requiratur. 
Nihilominus  corpus  pertinet  ad  beatitudinis  comple- 
raentum  et  perfectionem  scilicet  aceidentalem ;  (nam 
adveniente  corpore  beatitudo  essentialis  seu  visio  Dei 
non  erit  perfectior)  unde  corpora  resurgent  et  animae 
de  novo  iis  unientur :  tunc  autem  anima  habebit  ope- 
rationes  sensuum  et  reliquas  a  corpore  dependentes, 
a  quibus  etiam  suas  capiet  voluptates,  ipsumque  cor- 
pus  tunc  suam  gloriam  recipiet,  quee  gloria  consistet 
in  eo,  quod  habiturum  sit  qusedam  ornamenta,  quse 
dotes  vocari  solent,  et  quatuor  praesertim  enumeran- 
tur ;  scilicet :  imjiassibiiitas,  quse  a  corporibus  glo- 
riosis  excludet  non  tantum  mortem,  sed  et  omnem 
molestiam  et  dolorem.  Claritas  seu  hiciditas,  qua 
fulgebunt  sicut  sol  et  velut  crystallum  pellucida  erunl 
et  transparentia,  ita  ut  interior  partium  organizatio 
futura  sit  visibilis.  Agilitas  qua  beati  de  uno  loco  in 
alium  facillime  et  celerrime  ad  instar  avium  se  trans- 
ferent ;  neque  enim  tunc  corporis  gravitas  impediet, 
neque  lassitudo,  sicuti  jam.  Subtilitas  denique,  qua 
beatorum  corpora  eflBcientur  quasi  ccelestia  et  spiri- 
tualia ;  quatenus  nimirum  non  amplius  indigebunt 
cibo  ut  conserventur,  nec  animam  in  suis  functioni- 
bus  impedient,  sed  e^us  imperio  perfectissime  sub- 
jicientur. 

Praeter  beatitudinem  essentialem  dotesque  corporis, 
quae  omnibus  beatis  communes  erunt,  quidam  Sancti 
prae  aiiis  recipient  quaedam  prsemia  accidentalia,  prop- 

ter  opera  aliqua  egregia,  quae  in  hac  vita  patrave- 
runt :  illa  autem  praemia  vocari  solent  Aweolcp,  quasi 
parvae  coronae  aureae;  in  comparatione  scilicet  beati- 
tudinis  essentialis,  quae  corona  aurea  dicitur,  dan- 
turque  triplici  hominum  generi,  scilicet  Virginibus, 
Martyribus  et  Doctoribus,  propter  tres  insignes  vic- 
torias,  quas  ipsi  prae  aliis  in  hac  vita  reportarunt ; 
contra  carnem  quidem  per  virginitatem,  contra  mun- 
dum  per  tolerantiam  persecutionum,  et  ipsius  mor- 
tis,  et  contra  diabolum  per  doctrinam,  qua  alios  ob 
ignorantiae  et  infidelitatis  tenebris,  quarum  princeps 
est  diabolus,  ad  salutem  revocarunt ;  his  etenim  spe- 
ciale  praemium  in  Scriptura  Sacra  promittitur:  at- 
que  in  primis  de  virginibus  dicitur  Apoc.  14.  4 : 
"  Sequuntur  agnum  quocunque  ierit ;  virgines  enim 
8unt."  DeMartyribus:  Matt.  10.32:  "  Qui  confitebitur 
me  coram  hominibus,  confitebor  et  ego  eum  corum  pa- 
tre  meo."  Et  de  doctoribus,  sive  de  iis,  qui  verbo  vel 
scripto  alios  in  via  salutis  instruunt,  Dan.  12.  3:  "Qui 
ad  justitiam  erudiunt  multos,  (fuhjebunt)  quasi  stellae 
in  perpetuas  aeternilates." 

P.  Praeterea :  an  possit  homo  in  hac  vita  esse  bea- 
tusP 

R.  Si  quaestio  intelligatur  de  beatitudine  perfecta, 
sive  de  clara  et  intuitiva  Dei  visione,  talem  beatitu- 
dinem  nullus  in  hac  vita  potest  obtinere,  non  quasi 
hoc  impossibile  foret,  sed  quia  Deus  decrevit  nemi- 
nem  iu  hac  vita  ad  claram  sui  visionem  admittere  ; 

generaliter  enim  dixit  Exodi  33.  20:  "  Non videbit 

me  homo,  et  vivet ;"  ita  ut  hic  videantur  etiam  com- 
prehendi  Moyses  et  S.  Faulus,  licet  quidam  contrarium 
existiment. 

Si  vero  quaestio  intelligatur  de  beatitndine  imper- 
fecta  et  tali,  qualis  in  hac  vita  haberi  potest,  sic  ali- 
quis  in  hac  vita  potest  esse  beatus  ;  et  hoc  patet  ex 
Scriptura  Sacra,  quae  frequenter  beatos  pronunciat 
homines  adhuc  in  hac  vita  mortali  degentes :  sic  bea- 
tus  dicitur  vir,  qui  non  abiit  .in  consilio  impiorum, 
qui  timet  Deum,  sufFert  tentationem,  beati  dicuntur 
immaculati  in  via,  pauperes  spiritu  etc.  Consistit  au- 
tem  beatitudo  hujus  vitae  juxta  Scripturam  Sacram  in 
vita  sancta,  in  gratia  sanctificante,  qua  sumus  filii  Dei 

adoptivi,  in  charitate  cgeterisque  virtutibus  ;  sunt  enim 
hsec  praestantissima  bona,  qua?  in  hao  vita  homini 
evenire  possunt,  et  incomparabiliter  majora  quibus- 
cumque  aliis  bonis  creatis  :  unde  Psal.  83.  10  :  dicitur: 
"Melior  est  dies,  una  in  atriis  tuis,  super  millia."  Ac 
proinde  possessio  prsedictorum  bonorum  maxima  est 
beatitudo,  quae  in  hac  vita  haberi  possit. 

Hoc  adeo  verum  est,  ut  eo  etiam  aliquis  sit  tran- 
quillior,  laetior,  adeoque  felicior,  quo  magis  in  sanc- 
titate  proficit  et  charitate  ;  nam  quo  quis  magis  in 
justitia  proficit,  eo  amplius  destruit  pravas  inclina- 
tiones  concupiscentias  et  passiones  :  similiter  quo  ma- 
gis  crescit  in  Charitate,  eo  magis  minuitur  amor  pro- 
prius  ;  jam  vero  undenam  habent  ortum  inquietudi- 
nes  et  anxietates,  nisi  ex  amore  proprio,  concupis- 
centiis  et  passionibus,  ca?terisque  pravis  inclinationi- 
bus,  quibus  ad  aliqua  objecta  trahimur  ?  Unde  tristi- 
tise,  molestiae,  etc,  ortum  habent,  dum  contingit  jac- 
tura  rerum  temporalium,  nisi  ex  aflfectu  erga  ilias  ? 
Deinde  si  aliquid  molesti  superveniat,  facilius  et  ju- 
cundius  aliquis  illud  tolerat,  quo  est  sanctior  ;  quia  ma- 
gis  subjectus  est  divinee  voluntati,  magis  illam  amat, 
promptiorque  est  ad  considerandum,  quod  molestia 
illa  veniat  a  Deo,  qui  infinita  sua  bonitate  per  talia 
vult  salutem  nostram  promovere. 

Manifestum  est  descriptam  Beatitudinem  hujus  vitae 
non  esse  perfectam,  quandoquidem  adhuc  plura  secum 
mala  compatiatur,  et  ignorantiam  ex  parte  intellec- 
tus,  poenalitates  ex  parte  corporis  ;  unde  hic  tantum 
imperfectam  et  temporalem  beatitudinem  possumus 
obtinere  ;  perfectae  vero  seternse  beatitudinis  obtinen- 
dse  etiam  spem  habere  possumus,  fundatam  in  exer- 
citio  bonorum  operum,  in  sanctitate  vitse,  gratia 
sanctificante,  ratione  cujus  habemus  jus  ad  illam  ; 
atque  ita  aliquo  modo  hic  etiam  possumus  esse  beati 
beatitudine  perfecta  et  seterna,  non  quidem  in  re,  sed 
in  spe  ;  quemadmodum  in  mundo  beati  dicuntur  non 
tantum  illi,  qui  ingentia  bona  amplasque  haereditates 
actu  possident,  sed  etiam  illi,  qui  illas  exspectant  et 
quibus  jure  hsereditatis  debentur.  Hac  ratione  beatus 
dicitur,  qui  suffert  tentationera,  qui  non  abiil  in  con- 
silio  impiorura,  beati  dicuntur  pauperes,  etc. 

Ex  dictis  patet,  aliquem  in  hac  vita  dupliciter  posse 
esse  beatum,  scilicet  beatitudine  impertecia,  consis- 
tente  in  sanctitate  vitae,  et  beatitudine  perfecta,  sed 
tantum  in  spe  :  neque  obstat  commune  dictum,  ne- 
mini  duplicem  paradisum  contingere,  unum  in  hac, 
et  alterum  in  altera  vita,  quia  dictum  illud  intelligi- 
tur  de  paradiso  coelesti  et  de  paradiso  mundi,  qui 
in  fruitione  terrenarum  voluptatum  consislit,  et  qui 
tantum  secundum  falsam  caraalium  hominum  opi- 
iiionem  paradisus  dicitur. 

P.     Denique,  quibus  mediis  beatitudo  obtineatur  P 

R.  Solis  mediis  supernaturalibus,  sed  non  omnes 
eodem  modo  illam  obtinent  :  pueri  absque  propriis 
actibus,  quorum  sunt  incapaces,  illam  conse^juun- 
lur  solius  Christi  meritis,  quae  ipsis  per  baptismum 
applicantur  ;  adulti  vero  non  tantum  Cliristi  meritis, 
sed  insuper  mediautibus  propriis  actibus  ad  eam  de- 
bent  pervenire. 

Quapropter  postquam  de  hominis  beatitudine  dic- 
tum  est,  ordo  postulat,  ut  nunc  agamus  de  actibus, 
(juibus  ad  eam  pervenitur,  sive  de  Actihus  Hwna- 
nis,  et  pro  faciliori  intelligentia  dicendorum,  utile 
esi  aliqna  pra-mittere  de  prinripiis  actuum  hiimano- 
rum   ingenilis,  sive  de  anima'  potentiis. 

QUiESTIO  II. 


DE    MODO    ESSENTIALI    ACTUUM    HUMANORUM 
SIVE   DE   YOLUNTARIO. 


ARTiCULUS  PRIMUS. 

PRiEMITTUNTUB    ALIQUA    DE    PRINCIPII8   ACTUUM 
HUMANORUM. 

§1. 

Quomodo  intellectus  et  vohoitas  concurrant  ad  actwn 
humanum. 

TRIA  in  nobis  distingui  solent,  nemperi*seu /?o/e;i- 
tia  agendiy  v.  g.  potentia  volendi,  intelligendi,  etc. 
2.'-^  usus  et  operatio  istius  potentiae,  v.  g.  actualis  vo- 
litio,  intellectio,  etc.  3.'*  hahitus^  qui  est  quaedam 
dispositio  superaddita  poientiae,  eam  inclinans  et  fa- 
cilitans  ad  producendos  suos  actus.  Si  facilitet  et  in- 
clinet  ad  actus  bonos  dicitur  virtuSy  si  ad  malos  dicitur 
vitiurn. 

Potentiae  naturales  sive  cum  anima  nobis  insitae, 
V.  g.  intellectus  et  voluntas,  sunt  principia  interna 
actuum  humanorum,  atque  ad  bisce  principiis  ali- 
quid  hic  breviter  dicendum  est,  ac  in  primis  de  po- 
tentiis  naturalibus. 

Theologi  morales  duplicem  in  nobis  distinguunt 
partem,  unam  superiorem,  quae  et  rationalis  dici- 
tur,  nobis  cum  Deo  et  Angelis  communem ;  alterara 
inferiorem,  quae  etiam  sefisitiva  vocatur,  nobis  cum 
brutis  communem.  In  utraque  parte  duplex  est  prae- 
cipua  potentia,  una  cognoscitiva  et  altera  appetitiva. 
Potentia  cognoscitiva  in  parte  superiori  seu  rationali, 
vocatur  Intellectus,  item  mens  et  ratio,  atque  haec 
potentia  essentialiter  est  rationalis :  potentia  vero  ap- 

petitiva  vocatur  vohmtas,  quae  etiam  rationalis  est, 
sed  tantum  per  participationem,  quatenus  nimirum 
a  ratione  dirigitur ;  nihil  enim  potest  refugere  aut 
appetere,  nisi  sit  cognitum,  ipsique  ab  intellectu  pro- 
positum.  In  parte  inferiori  seu  sensitiva,  potentia  cog- 
noscitiva  \ ocdiiuY j^hantasia  et  imaginatio:  potentia  vero 
appetitiva  vocatur  communiter  ap^Jetitus  sensitiviis, 
item  sensualitas  et  concupiscentia. 

Intellectus  et  voluntas  concurrunt  ad  omnes  actus 
humanos,  intellectus  dirigendo  voluntatem,  quse  est 
potentia  ca;ca,  et  eam  movendo  ad  actus  suos  ;  volun- 
tas  autem  imperando. 

Quod  intellectus  dirigat,  et  moveat  voluntatem  ad 
omnes  suos  actus,  patet  ex  eo,  quod  voluntas  nihil 
appetat,  nisi  illud,  quod  intellectus  seu  ratio  judica- 
verit  esse  bonum,  et  attentis  omnibus  appetendum, 
nihilque  fugiat,  nisi  idem  intellectus  judicaverit  esse 
malum,  adeoque  fugiendum  :  per  intellectum  autem 
intelligimus  qua^nam  sint  bona  vel  mala,  agenda  vel 
omittenda,  licita  vel  illicita. 

Intellectus  non  movet  voluntatem  directe  et  phy- 
gice,  quia  nihil  directe  et  physice  movet  voluntatem, 
nisi  illa  seipsum,  vel  Deus ;  ca^tera  vero  eam  tantum 
possnnt  movere  indirecte  et  moraliter,  hoc  est  sua- 
dendo,  consulendo,  hortando,  proponendo ;  et  hoc 
modo  intellectus  movet  voluntatem,  ei  proponit  ob- 
jectum  sub  ratione  bonivel  mali,  illamquesic  indirecte 
excitat,  ut  illud  prosequatur,  vel  fugiat. 

Intellectns  movet  voluntatem  aliquando  libere,  et 
aliquando  necessario,  quatenus  diversimode  ei  pro- 
ponit  objectum  :  movet  libere  si  proponere  possit  ob- 
jectum  sub  ratione  alicujus  mali,  seu  defectus  ;  tunc 
enim  voluntas  poterit  illud  non  appetere :  movet  ne- 
cessario,  si  objectum  tantum  proponat  sub  ratione 
boni,  ita  ut  illud  non  possit  proponere  sub  ratione 
alicujus  mali ;  quia  tunc  voluntas  non  poterit  istud 
objectum  non  appetere. 

Voluntas  concurrit  ad  actus  humanos  imperando  ; 
ipsa  enim  in  omnes  bominis  potentias  dominium  ha- 
bet,  et  velut  omnium  regina  ipsis  imperare  potest, 
sive  eas  ad  agendum  movere,  vel  ab  actu  amovere 
ratione  naturalis  connexionis,  quam  illae  habent  cum 

voluntate :  cseterarumque  potentiarum  actus  tantum 
dicuntur  voluntarii,  eo  quod  a  voluntate  imperentur. 
Non  tamen  voiuntas  sic  imperat  aliis  potentiis,  quia 
aliquee  post  peccatum  originale  non  obediant:  unde 
aliquibus  imperat  despotice^  et  aliquibus  tautum  po- 
litice.  Imperium  despoticum  est,  cui  inferior  non  po- 
test  resistere. 

In  primis  voluntas  aliquo  modo  sibi  imperat,  vult 
V.  g.  amare,  odisse,  etc.  et  quidem  veluti  despotice 
cum  ipsa  sibi  non  resistat. 

Intellectui  etiam  imperat,  sed  tantum  politice^  quia 
licet  intellectus  quandoque  obediat  voluntati  (medi- 
taniur  enim,  et  studemus  cum  volumus)  quandoque 
tamen  etiam  ei  resistit ;  nam  quandoque  volumus  in- 
tellectum  avertere  a  raorosis  quibusdam  cogitationibus, 
nec  tamen  statim  possumus. 

Similiter  voluntas  tantum  politice  imperat  sensibus 
internis,  sive  phantasise.  Quod  imperet,  patet ;  quia 
imaginationenl  applicat  ad  repraesentauda  aliqua  ob- 
jecta  sensibilia :  et  contra  dum  contingit  imaginatio- 
nem  repraesentare  objecta  turpia,  potest  et  tenetur 
voluntas  eam  impedire.  Quod  autem  tantum  politice 
imperet,  patet  experientia ;  nam  phantasia  saepius 
apprehendit  qusedam  objecta,  etiam  invita  voluntate, 
et  a  quibus  non  possuraus  statim,  dum  vohjmus, 
imaginationem  tollere ;  quod  oritur  vel  ex  preesentia 
objecti  vel  ex  commotione  humorum  corporis  ;  talis 
enim  commotio  suscitat  sibi  convenientem  actum, 
imaginationis  ;  vel  ex  causa  extrinseca,  ut  dum  a  dse- 
mone  imaginatio  excitatur. 

Sensibus  vero  externis,  utvisui,  tactui,  etc.  voluntas 
directe  non  imperat,  sed  tantum  indirecte  et  mediante 
alia  potentia,  et  sic  non  est  in  nostra  potestate  apertis 
oculis  objectum  propositum  non  videre. 

Similiter  voluntas  non  directe  imperat  potentiis 
vegetativis,  scilicet  potentiae  nutrilivae,  accretivae  et 
generativse  ;  non  enim  est  in  nostra  potestate,  ut  de- 
misso  in  stomachum  cibo,  nutriamur  vel  non ;  sed 
possumus  cibum  sumere  vel  non,  et  sic  potentiam  nu- 
tritivam  juvare,  vel  impedire. 

Voluntas  imperat  despotice  virtuti  motrici  membro- 
rum  externorum,  ut  linguae  ad  loquendum,  manui  ad 

scribenduin,  pedibus  ad  ambulandum,  etc.  membra 
enim   externa  sana  et  expedita  ad  nutum  movemus. 

Voluntas  eiiam  imperat  appetitui  sensitivo,  sed  tan- 
tum  politice.  Quod  imperet,  patet ;  quia  in  nobis  pos- 
sumus  passiones  excitare,  et  excitatas  utcumque  sal- 
tem  compescere  :  quod  tantum  polidce,  patet ;  quia 
aliquando  volumus  laetari  et  manemus  melancholici, 
eo  quod  tunc  corpus  ad  talem  passionem  excitandam 
sit  indispositum.  Deinde  in  nobis  nolentibus  exurgunt 
motus  libidinis,  quos  etiam  non  statim  ad  nutum  pos- 
sumus  toUere,  prout  expertus  est  Apostolus,  quid  ad 
Rom.  7.  15  :  dicit:  "  Non  enim  quod  volo  bonum,  hoc 
ago  :  sed  quod  odi  malum,  illud  faeio." 

Ea  est  igitur  appetitus  sensitivi  corruptio  post  lap- 
sum  Adami,  ut  ipse  non  tantum  moveatur,  non  ex- 
pectato  rationis  imperio,  sed  etiam  contra  rationem 
concupiscat ;  vult  enim  homo  castus,  ut  nulla  in  mem- 
bris  suis  exurgat  concupiscentia  caslitati  contraria, 
sed  velit,  nolit,  suscitatur.  Inordinatio*  illa  in  statu 
innocentiae  non  erat ;  sed  tunc  omnes  potentiae  rationi 
perfecte  subjiciebantur,  tunc  nihil  contra  rationem 
concupiscebat  appetitus,  neque  exurgebant  motus  car- 
nis,  nisi  homine  volente,  imo  quos  excitaverat,  abs- 
que  difficultate  poterat  extinguere. 

§11. 

De  potentiis  sensitivis. 

QuANTUM  ad  potentias  sensitivas  jjhantasiam  scili- 
cet  et  ajypetitum  sensitivnm^  illae  etiam  sunt  principia 
interna,  a  quibus  hominis  operationes  procedunt. 
Phantasia  autem  est  "  Potentia  quae  per  organa  sensuum 
exteriorum  visus,  auditus,  etc.  apprehenditet  cognoscit 
objecta  sensibilia  et  materialia,"  et  sic  phantasia  differt 
ab  aliis  potentiis  vegetativa,  et  loco  motiva,  quse  nihil 
cognoscunt,  et  ab  intellectu,  qui  insuper  cognoscit 
spiritualia. 

Appetitus  sensitivus  est  potentia,  "  Quae  appetit  bona 
sensibilia,  et  mala  sensibilia  refugit,"  et  inde  sensiti- 
yus  vocatur.  Hic  appetitus  caecus  est  sicuti  voluntas, 
ideoque  ab  aliqua  potentia  cognoscitiva  dirigi  debet, 
scilicet  a  phantasia  :  ut  igitur  aliquod  objectum  possit 

aufugere  vel  appetere,  debet  phantasia  illud  tamquam 
bonum  vel  malum  ipsi  proponere,  quemadmodum 
intelleclus  proponere  debet  objectum  volunlati :  unde 
officium  phantasise  est  objecta  sensibilia  proponere 
appetitui  sensitivo,  ut  illa  appetat  vel  fugiat. 

Appetitus  sensitivus  movet  voluntatem  mediante  pas- 
sione,  qua?  est  ipsius  actio,  quod  nimis  frequenti  ex- 
perientia  notum  est ;  nostra  enim  voluntas  S8epe  mo- 
tibus  iree,  libidinis,  etc.  ita  soUicitatur,  ut  misere  suc- 
cumbat.  Appetiius  autem  sensitivus  seu  ejus  passio 
voluntatem  tantum  movet  indirecte,  quatenus  scilicet 
est  causa  cur  volunicis,  propter  turbatum  per  illam 
rationis  judicium,  appetat  aut  fugiat  idem  objectum, 
quod  appetitus  sensitivus  appetit  aut  fugit ;  passio  enim 
saepe  facit,  ut  intellectus  judicet  appetendum  esse  vel 
fugiendum  objectum  aliquod,  et  tamquam  tale  pro- 
ponat  voluntati,  quod  seclusa  passione  appetendum 
aut  fugiendum  non  judicaret,  nec  tamquam  tale  vo- 
luntati  proponeret :  quod  oritur  ex  eo,  quod  homo 
per  passionem  aliter  sit  dispositus,  quam  extra  illam  : 
juxta  diversitatem  autem  dispositionis  objecta  aliter  et 
aliter  apparent  et  apprehenduntur,  atque  de  illis  di- 
verso  modo  judicatur ;  quilibet  enim  judicat  prout 
est  aflfectus,  et  sic  unus  et  idem  cibus  uno  tempore 
judicatur  bonus  et  alio  malus,  propter  gustum  diver- 
simode  dispositum. 

Phantasia  etiam  voluntatem  movere  potest  non  im- 
mediate,  sed  mediante  intellectu,  in  quantum  iutellec- 
tus  ad  prsesentiam  phantasmatum  objecta  sensibilia 
percipere  potest,  eaque  voluntati  proponere. 

§  III. 
De  passionibiis  animcB. 

His  breviter  diclis  de  potentiis  hominum  et  modo, 
quo  se  ad  agendum  determinant,  quaedam  etiam  di- 
cenda  sunt  de  earum  actibus,  praecipue  tamen  de  acti- 
bus  appetitus  sensitivi. 

Atque  in  primis  notandum  est,  actus  appetitus  sen- 
sitivi  vocari  passimies,  non  quod  non  sint  actiones; 
sunt  namque  actus  vitales  ipsius  appetitus  :  sed  quod 
semper  exerceantur  cum  aliqua  passione,    seu   muta- 

tione  corporis,  maxime  ipsius  cordis  ;  et  ita  cor  di- 
latatur  in  Isetitia,  et  constringitur  in  tristitia,  itera 
pallescit  et  tremit  homo  in  timore,  erubescit  in  vere- 
cundia. 

Itaque  actus  appetitus  sensitivi  sive  passio  definitur 
"  Motus  appetitus  sensitivi  ad  voluptatem  consequen- 
dam  vel  molestiam  vitandam,  ex  imaginatione  boni 
vel  mali  sensibilis  procedens,  cum  aliqua  corporis 
mutatione  :"  in  qua  definitione  exprimitur  modus,  quo 
generatur  passio  ;  sic  enim  generatur :  primo  potentia 
imaginativa  per  sensus  externos  cognoscit  et  appre- 
hendit  rem  aliquam  sensibilem,  quam  deinde  ut  bo- 
riam  vel  nialam  repraesentat  appetitui  sensitivo  ;  ipse 
tunc  m  illam  movetur  appetendo  vel  fugiendo  :  et  de- 
nique  hunc  actum  comitatur  quaedam  commotio  in 
corpore,  juxta  leges  ab  Authore  naturae  constitutas. 

Numerantur  undecim  passiones,  sex  in  appetitu 
cO)iciipiscibili,  scilicet :  amor  et  odium,  desiderium  et 
fuga,  gaudium  et  tristitia,  et  quinque  tantum  in  ap- 
petitu  irascibili,  scilicet :  spes  et  desperatio,  timor, 
audacia,  atque  ira. 

Propter  quod  observandum  est  duplicem  distingui 
appelitum  sensitivum,  scilicet  concitpiscibiletn  et  iras- 
cibilem,  quam  vis  a  parte  rei  sit  una  et  eadem  po- 
tentia  concupiscens  et  irascens. 

Appetitus  conciijnscibilis  est  potentia  sensitiva,  quee 
versatur  circa  bonum  vel  malum  sensibile  non  ar- 
duum,  sive  consideratum  ut  non  difficile  :  irascibilis 
vero  versatur  circa  bonum  vel  malum  sensibile  ar- 
duum,  sive  consideratum  ut  obtentu  vel  evitatu  dif- 
ficile. 

Tres  sunt  passiones,  quibus  appetitus  concupiscibilis 
movetur  in  bonum  non  arduum,  scilicet  amor,  desi- 
derium  et  gaudium,  et  totidem,  quibus  movetur  in 
malum  non  arduum,  scilicet  odium,  fuga  et  tristitia. 

Amor  est  simplex  complacentia  appetitus  in  objecto 
sensibili  absolute  in  se  bono,  illud  nimirum  non  con- 
siderando  ut  absens,  vel  praesens,  aut  arduum. 

Desideriu?n,  quod  etiam  cupiditas  et  concupiscentia 
vocatur,  est,  dum  appetitus  bonum  absens  appetit ; 
adeoque  in  desiderio  objectum  non  tantum  placet  ap- 
petitui,  sed  etiam  hic  et  nunc  appetitur. 

Delectatio  seu  Gaudium  est  complacentia  appetitus 
in  bono  sensibili  jam  prsesente  et  adepto. 

Odium  scilicet  abominationis  est,  dum  appetitus 
aversatur  objectum  sensibile  tamquam  in  se  malum, 
abstrahendo  a  praesenti  et  absenti,  ab  arduo  et  non 
arduo :  fuga  est,  dum  appetitus  aversatur  et  refugit 
malum  sensibile  consideratum  ut  absens. 

Tristitia  est,  dum  aversamur  malum  sensibile  jam 
praesens. 

Tres  etiam  sunt  passiones,  quibus  appetitus  movetur 
in  malum  arduum,  scilicet  audacia,  timor  et  ira,  duae 
tantum,  quibus  movetur  in  bonum  arduum,  spes  scili- 
cet,  et  desperatio. 

Spes  est,  dum  appetitus  expectat  bonum  sensibile 
absens,  arduum  et  obtentu  difficile. 

Desperatio  est,  dum  recedit  a  bono  absenti  arduo  et 
obtentu  impossibili. 

Audacia  est,  dum  appetitus  invadit  aliquod  malum 
arduum  et  imminens,  ut  illud  superet. 

Timor  est,  dum  fugit  malum  arduum  et  imminens, 
quod  facile  evitari  non  potest. 

Ira  denique  est  appetitus  vindictae,  quo  volumus 
malum  ei,  qui  etiam  malum  intulit. 

Multae  sunt  causae,  quae  motus  appetitus  sensitivi 
excitare  possunt  :  in  primis  ipsa  objecta  externa,  quae 
per  imaginationem  apprehensa  appetitum  sensitivum 
statim  commovent  ;  diabolus  etiam  eos  excitare  potest 
variis  modis  movendo  et  species  immittendo  tam  ima- 
ginationi,  quam  aliis  sensibus  externis,  per  quas  ap- 
petitus  ad  motus  certos  excitetur.  Idem  possunt  Deus 
et  Angelus  bonus. 

Praecipua  tamen  causa  et  origo  in  humoribus,  in 
cordo,  spiritibusque  consistit  ;  hinc  qui  sunt  calido 
siccoque  corporis  habitu,  facile  irascuntur,  eisque 
oblata  etiam  futili  occasione,  bilis  citissime  incenditur. 
Qui  sunt  sanguinei,  calidae  humidaeque  naturae  facile 
hilarescunt :  hinc  etiam  aliqui  in  oratione  suspiria  et 
lacrymas  fundunt,  non  quia  sunt  aliis  devotiores,  sed 
quia  complexione  tenuiores,  corpus  habent  ad  similes 
passiones  excitandas  magis  dispositum. 

Denique  circa  appetitum  sensitivum  notandum  est 
ipsum  non   esse   malum,  sicut  nec   ipsius   actus  seu 

passiones  ;  quia  est  potentia  naturalis,  qua?  de  se 
nata  est  obedire  rationi,  quae  fuit  etiam  in  Adamo 
in  statu  innoceutiae,  quee  fuit  in  ipso  Christo,  et 
qua?  a  Deo  data  est  ad  natura;  conservationem  ;  pas- 
siones  enim  sunt  voluti  stimuli,  quibus  animal  exci- 
tatur  ad  qua^rendum  bona  sensibilia,  spociei  aut  in- 
dividui  conservaliva,  et  ad  fugienda  mala  opposita. 

DiCEs  :  numquid  ergo  mala  est  concupiscentia  ? 

R.  Scieiidiim  est  concujiiscentiam  multij)liciter  su- 
mi ;  quandoque  sumitur  pro  ipso  appetitu  sensitivo, 
et  sic  mala  non  vM  ;  quandoque  pro  inordinatione 
omnium  potentiarum  anima',  sucque  sumpta  consti- 
tuit  materiale  pcccati  orifjinalis,  et  mala  est  ;  sumi- 
tur  eliani  pro  parliculari  vulnere  per  peccatum  ori- 
ginale  inllicto  appetitui  sensitivo,  sive  pro  inordina- 
tione  soiius  appetitus  sensiiivi,  et  sic  sumpta  nihii 
est  aliud,  quam  proclivita.s  ad  bona  sensibilia  contra 
ordinationem  rationis,  atque  ita  signiticat  pronitatem 
appetitus,  non  ad  sola  venerea,  sed  ad  omnia  bona 
gensibilia. 

Passiones  etiam  malaj  non  sunt,  si  sequantur  duc- 
tum  rationis ;  hoc  est,  si  appotitus  sensitivus  nihil 
proseriuatur  tamquam  bonum,  aut  fugiat  tamquam 
malum,  nisi  quod  ipsa  ratio  ut  prosequendam,  aut 
fugiendum  proponit  ;  sed  illas  sequi  possumus  et  ea 
facere  ad  quae  inclinant,  dummodo  non  excedaiit  li- 
mites  rationis,  illanpie  serviunt  ut  vehementius  pro- 
sequamur  vel  fugiamus  objectum,  quod  prosequi  vel 
fugere  debemus.  Si  vero  passiones  non  sequantur 
ductum  rationis,  sed  excitent  ad  objecta  per  imagi- 
nationem  apprehensa  tamquam  bona,  quas  tamen 
ratio  judic^t  esse  mala,  illic  mal.ne  sunt  et  inordina- 
tae,  non  quidem  quatenus  excitant  ad  bonum  prose- 
quendum,  sed  quatenus  ad  illud  inordinate  movent 
et  contra  dictamen  rationis :  unde  tales  passiones  et 
motus  sequi  non  possumus,  nec  ea  facere,  ad  qua; 
inclinant ;  sed  reprimere  tenemur,  vel  saltem  per  vo- 
luntatem  ipsis  dissentire,  si  non  omnino  possiraus 
extinguere. 

Quot  distinguuntur  passiones  in  appetitu  sensitivo, 
tot  etiam  distingui  possunt  affecliones  in  voluntate ; 
voluntas  quippe  nostra  suos  habet   motus   spirituales 

raotibus  appetitus  sensitivi  correspondentes  ;  nimirum 
amat  et  odit,  desiderat  et  fugit,  gaudet  et  dolet, 
sperat  et  desperat,  audet  et  timet  atque  ira  commo- 
vetur,  absque  ulla  tamen  corporis  immutatione,  sal- 
tem  per  se  ;  actus  enim  voluntatis  eam  ex  se  non 
requirunt,  cum  absque  illa  perfici  possunt,  ut  patet 
in  anima  a  corpore  separata,  et  etiam  in  anima  con- 
juncta,  quae  Deum  amat,  peccata  detestatur,  etc.  sine 
ullo  motu  in  corpore  :  unde  illi  actus  manent  in  ipsa 
anima.  Quandoque  etiam  corporis  commotionem  seu 
passionem  habent  conjunctam  ;  quia  cum  intellectus 
noster  ordinarie  suam  cognitionem  hauriat  ab  ima- 
ginatione  et  per  sensus  externos,  per  illam  cognitio- 
nem  fit,  ut  non  solum  vohinlas  moveatur,  sed  etiam 
passio  excitetur  ab  objecto  per  sensus  apprehenso. 

Quia  voluntatis  actus  ex  se  non  requirunt  aliquam 
passionem  seu  commotionem  in  corpore,  ideo  non 
vocantur  passiones,  sed  generatim  affectiones,  voli- 
tiones,  etc. 

Alio  adhuc  modo  distingui  possunt  actus  volunta- 
tis,  scilicet  in  quantum  versantur  circa  finem  et  me- 
dia  ;  actus  voluntalis  circa  finem  sunt  "  volitio,  inten- 
tio  et  fruitio,"  et  circamedia  sunt  "  consultatio,  inqui- 
sitio,  consensus,  electio  et  usas,"  de  quibus  supra  in 
articulo  primo  dictum  est. 

Praeter  hactenus  enumerata  actuum  humanorum 
principia  interna,  alia  insuper  sunt,  quae  proprio 
labore  comparamus,  vel  qua?  Deus  in  nobis  infun- 
dit,  nempe  habitus  qui  cum  potentiis  naturalibus 
ad  actus  humanos  concurrunt,  eosque  producunt : 
est  autem  habitus  qualitas  qua^dam  permanens,  su- 
peraddita  potentise  naturali,  ut  intellectui  aut  volun- 
lati,  eam  facilitans  et  inclinans  ad  operandum  in 
certa  materia,  v.  g.  habiius  justiiioe  est  queedam  qua- 
litas  et  dispositio  in  voluntate,  eam  facilitans  ad  tri- 
buendum  unicuique  quod  suum  est. 

Habitus  acquirere  possumus  frequenti  exercitio  ac- 
tuum  ejusdem  speciei  ;  sic  enim  generatur  propen- 
sio  et  inclinatio  ad  similes  actus  :  atque  hinc  fit,  ut 
justi  in  actibus  bonis  continuo  sese  exercentes,  in- 
clinationem  experiantur  ad  similes  actus;  peccatores 
vero,  qui  in  pravis  actibus  continuo  se  exercent,  pro- 

clivitatem  magnam  experiantur  ad  malum  et  diffi- 
cultatem  ad  bonum.  Habitus  qui  sic  comparantur, 
vocantur  acquisiti,  et  distinguuntur  ab  aliis,  qui  in- 
fusi  dicuntur,  eo  quod  non  acquirantur  frequenta- 
tione  actuum,  sed  a  Deo  infundantur,  et  directe  in- 
serviant  ad  beatitudinem  supernaturalem  et  ad  agen- 
dum  propter  Deum :  infunduntur  autem  in  justifica- 
tione,  in  qua  nos  Deus  spiritualiter  regenerat,  in  fi- 
lios  adoptat,  confertque  nobis  naturam  quasi  in  or- 
dine  supernaturali,  scilicet  gratiam  sanctificantem, 
et  conformiter  ad  illam  naturam  infundit  potentias 
supernaturales  ad  eliciendos  actus  ad  vitam  aeternam 
conducentes :  quemadmodura  conformiter  ad  natu- 
ram,  quae  nobis  per  generationem  naturalem  con* 
fertur  in  ordine  naturali,  recipimus  potentias  natura- 
les  ad  operandum. 

Nulli  habitus  infundunlur  nobis  cum  natura  :  quam- 
vis  igitur  aliqui  a  natura  babeant  quasdam  propen- 
siones  ad  bonum  vel  malura,  illa?  non  sunt  proprie 
habitus  ;  quia  fundantur  in  sola  dispositione  et  tem- 
peramento  corporis,  ratione  cujus,  unus  habet  pro- 
pensionem  ad  miserendum,  alius  ad  temperanter  vi- 
vendum,  alius  ad  luxuriam,  iram,  etc. 


ARTICULUS  II. 

DE    DEFINITIONE    ET    DIVISIONE    ACTTTS    HUMANI. 
§   I. 

Quid  sit  actus  huma?ius. 

QUILIBET  actus,  qui  ab  homine  procedit,  quomo- 
documque  ab  ipso  procedat,  sive  cum  adverten- 
tia  rationis,  sive  absque  lali  advertentia,  dicitur  ge- 
neraliter  actiis  hominis ;  dici  etiam  posset  actus  hu- 
manus,  sed  tantum  late  et  improprie :  verum  pro- 
prie  et  theologice  loquendo,  actus  humanus  sumitur 
magis  stricte  scilicet  pro  solo  actu,  qui  ab  homine 
procedit  cum  advertentia  rationis,  et  hoc  modo  definiri 
potest :  "  Actus  qui  procedit  a  voluntate  hominis  di- 
recta  judicio  rationis,"  sive,  quod  idem  est,  "  actus, 

qui  procedit  a  voluntate  hominis  deliberate."  Volun- 
tas  namque  deliberata  vocatur,  dum  dirigitur  cog- 
nitione  et  judicio  intellectus,  seu  rationis.  In  hac  de- 
finitione  exprimitur,  quomodo  intellectus  et  voluntas 
ad  actum  bumanum  concurrant ;  intellectus  nimirum 
dirigendo  voluntatem,  quae  nihil  potest  appetere  vel 
fugere,  nisi  intellectus  illud  cognoverit,  et  tamquam 
appetendum  vel  fugiendum  voluntaii  proposuerit,  et 
voluntas  actum  producendo,  vel  imperando.  Ex  hac 
quoque  definitione  patet  duo  requiri,  ut  aliquis  ac- 
tus  dicatur  humanus,  scilicet,  ut  procedat  ab  homi- 
ne,  deinde  ut  procedat  a  voluntate  deliberata,  sive 
directa  cognitione  ei  judicio  intellectus :  hinc  actus 
a  voluntate  divina  vel  angelica  procedentes  non  sunt 
humani,  sed  divini  vel  angelici :  hinc  etiam  actus 
amentium,  infantium,  dormientium,  licet  ab  ho- 
mine  procedant  et  sint  actus  hominis,  non  tamen 
sunt  actus  humani,  sicuti  nec  passiones,  nec  cogi- 
tationes,  quee  in  nobis  oriuntur  invita  et  non  con- 
sentiente  voluntate  :  quia  non  procedunt  a  voluntate 
hominis  deliberata.  Sedes  vero,  domus,  et  similia, 
licet  ab  homine  procedant,  et  quidem  cum  judicio 
rationis,  non  sunt  actus  humani ;  quia  non  sunt  ac- 
liones,  sed  res.  Attamen  actus  humanus  etiam  sic 
definiri  potest:  "  Actus  qui  procedit  ab  homine,  in 
quantum  homo  est,"  sive  "  in  quantum  agit  ut  homo  :" 
agit  autem  ut  homo,  quando  agit  modo  sibi,  aliis- 
que  agentibus  rationalibus  proprio,  hoc  est,  quando 
agit  per  voluntatem  directam  judicio  rationis ;  hic 
enim  agendi  modus  irrationalibus  minime  convenit 
et  per  eum  ab  illis  homo  se  discernit. 

P.  An  idem  sit  actus  humanus,  quod  a^tus  homini 
proprius  ? 

R.  Neg  :  nam  loqui,  ridere,  sunt  actiones  homini 
propriae,  et  brutis  minirae  convenientes ;  illse  autem 
non  erunt  humanse,  si  homo  eas  indeliberate  operetur. 

P.  An  actiones,  quas  homo  habet  cum  brutis  commu- 
nes,  ut  manducare,  bibere,  etc.  non  sint  actus  humani  ? 

R.  Possunt  esse  actus  humani,  si  nimirum  exer- 
ceantur  ex  deliberatione  rationis  ;  neque  refert  quod 
non  videantur  procedere  ab  homine,  in  quantum 
horao  est ;  quia  propter  actum  humanum  attendi  non 

debet  ad  substantiam  actus,  sed  ad  modum,  quo  ab 
homine  procedit ;  sive  enim  actus  sit  homini  proprius, 
sive  sit  ipsi  cum  brutis  communis,  si  ab  ipso  deli- 
berate  procedat,  erit  humanus  ;  si  vero  indeliberate, 
talis  non  erit. 

P.  Ad  ad  rationem  actus  humani  requiratur  ut  sit 
liber  ? 

R.  Qua?stio  illa  fere  est  de  nomine :  quidam  affir- 
mant,  et  juxta  istam  sententiam,  nec  amor  beatificus, 
nec  amor  felicitatis  in  communi  dicendi  sunt  actus 
humani,  cum  sint  necessarii :  alii  negant  existiman- 
tes  ad  actum  humanum  sufficere,  ut  procedat  a  vo- 
luntate  hominis  deliberata,  quod  probabilius  apparet ; 
nam  isto  modo  operandi  discernit  se  homo  a  brutis ; 
agit  ut  homo  et  modo  agenti  rationali  proprio.  Ne- 
que  obstat  quod  homo  etiam  se  discernat  a  brutis,  in 
quantum  aliquam  actionem  libere  operatur ;  quia  suf- 
ficienter  ab  illis  se  discernit,  in  quantum  operatur 
ex  praevio  rationis  judicio,  etiamsi  non  operaretur 
libere :  quapropter  amor  Dei  quem  elicit  homo  bea- 
tus,  ut  Diva  Virgo,  quae  homo  est,  utpote  cum  cor- 
pore  in  ccelo,  licet  sit  necessarius  et  minime  liber, 
dicendus  est  actus  huraanus  ;  quia  procedit  ex  perfec- 
tissimo  rationis  judicio  :  et  quod  sit  necessarius,  non 
oritur  ex  defectu  cognitionis  perfecta.',  ut  in  motibus 
indeliberatis,  amentibus,  et  brutis,  sed  unice  ex  clara 
visione  Deum  repra;sentante  ut  continentem  omne  bo- 
num. 

P.  An,  ut  actus  sit  humanus,  requiratur  ut  homo 
illius  sit  dominus  ? 

R.  Affir.  sed  ad  hoc  sufficit  ut  procedat  a  voluntate 
deliberata ;  aliquo  enim  modo  voluntas  est  domina 
suorum  actaum,  cum  eos  sibi  ipsi  imperet,  et  se  ipsam 
ex  vi  cognitionis  objecti  ad  illos  moveat  et  determinet: 
tale  dominium  non  habet  brutum  in  suos  actus,  nec 
homo  in  actus  indeliberatos,  qui  propterea  excludun- 
tur  a  ratione  actus  huraani :  si  quis  vero  contendat 
nos  non  posse  censeri  habere  proprie  aliquem  actum 
sub  dominio  et  potestate  nostra,  nisi  secundum  quod 
illum  possumus  ponere  vel  non  ponere,  isto  sensu 
negamus  ad  actum  humanum  requiri,  ut  homo  illius 
sit  dominus. 

Ex  dictis  patet,  quod  actus  humanus  non  sit  idem, 
quod  actus  hominis;  quia  licet  omnis  actus  humanus 
sit  hominis,  dantur  tamen  actus  hominis,  qui  non  sunt 
humani,  nempe  actus  indeliberati.  Neque  etiam  est 
idem,  quod  actus  hominis  liber ;  cum  dentur  actus 
humani,  qui  liberi  non  sunt,  ut  amor  beatificus,  et 
felicitatis  in  communi :  est  autem  idem  cum  voluntario 
perfecto  humano  ;  cum  illud  procedere  debeat  ex  per- 
fecta  cognitione  finis,  adeoque  ab  homine  in  quantum 
est  homo. 

P.  An  actus  humanus  sit  idem,  quod  actus  moralis? 

R.  Certe  non  est  idem,  quod  actus  moralis  abso- 
lute  ;  quia  talis  reperitur  in  angelis,  in  quibus  tamen 
nullus  actus  humanus  reperitur,  cum  hic  dicat  rela- 
tionem  ad  hominem.  Neque  etiam  est  idem,  quod 
actus  moralis  formaliter  ;  ut  enim  actus  formaliter  sit 
moralis,  debet  esse  liber,  est  enim  actus  conformis 
vel  difformis  regulis  morum,  a  qua  conformitate  vel 
difformitate  operans  dicitur  laude,  vel  vituperio  dignus, 
ad  actum  vero  humanum  non  requiritur  libertas. 

In  definitione  supra  allata  dicitur  actum  humanum 
debere  a  voluntate  procedere :  circa  quod  notetur  ac- 
tum  posse  multipliciter  a  voluntate  procedere :  in  pri- 
mis  ab  ea  procedere  potest  tamquam  a  causa  positiva, 
vel  etiam  tamquam  a  causa  privativa,  ut  dicetur  in 
articulo  sequenti  ;  juxta  quod  sub  actu  humano  etiam 
comprehenditur  amissio  actus,  dum  voluntas  ex  judi- 
cio  rationis  aliquid  omittit,  potest  insuper  actus  a  vo- 
luntate  procedere  proxime  et  immediate,  vel  tantum 
remote ;  quo  modo  procedunt  actus  aliarum  poten- 
tiarum,  quae  voluntatis  imperio  subduntur;  illi  enim 
immediate  proceduut  ab  illis  potentiis  et  tantum  mediate 
a  voluntate,  quatenus  ex  ejus  imperio  exercentur ; 
atque  ex  inde  oritur  prima  divisio  actus  humani. 

§11. 

Quomodo  dividitur  a^tus  humanus  ? 

R.  I.  DiviDiTUB  in  elicitum  et  imperatum:  actus 
elicitus  est  ille,  qui  immediate  et  proxime  procedit  a 
voluntate,  quales  sunt:  volitio,  amor,  odium  et  alise 
affectiones  voluntatis. 

Actus  imperatus  est,  qui  procedit  ex  imperio  vo- 
luntatis  et  alicujus  volitionis  praecedentis,  et  proxime 
exercetur  ab  alia  potentia,  vel  etiam  ab  ipsa  vo- 
luntate,  quse  sibi  istum  actum  imperavit  per  aliquam 
volitionem  prteviam,  et  tales  sunt  actus  intellectus, 
appetitus  sensitivi,  phantasiae,  membrorum  externo- 
rum,  etc,  dum  ex  imperio  voluntatis  exercentur,  ta- 
les  etiam  possunt  esse  actus  ipsiusmet  voluntatis,  si 
sibi  ipsos  imperet  per  alium  actum  praivium,  et  sic 
si  quis  velit  elicere  actum  amoris  Dei,  ille  amor  erit 
actus  voluntatis  imperatus,  quia  exercetur,  ex  imperio 
ipsius  voluntatis  et  vi  volitionis  pra?cedentis  :  unde  patet 
eumdem  actum  posse  simul  esse  elicitum  et  imperatum; 
nam  in  casu  posito  amor  Dei  est  actus  elicitus,  cum 
proxime  procedat  a  voluntate  et  a  nulla  alia  potentia: 
est  tamen  etiam  imperatus,  scilicet  respectu  volitionis 
praicedentis,  ut  jam  dictum  est. 

Actus  elicilus  per  se  et  intrinsece  est  actus  huma- 
nus,  cum  sit  essentialiter  et  intrinsece  voluntarius  : 
imperatua  vero  tantum  extrinsece  talis  est,  cum  tantum 
extrinsece  sit  voluntarius. 

Multipliciter  adhuc  dividi  potest  actus  humanus, 
scilicet  in  necessarium  et  liberum^  in  bonwn  et  malum, 
in  moralem  et  non  moralem^  in  naturalem  et  superna- 
turalem,  in  meritoriiim  et  demeritoriiim ;  quce  divi- 
siones  ex  dicendis  intelligi  poterunt. 

Posita  defmitione  actus  humani,  dicendum  est  de 
modo,  quo  ab  homine  procedit,  curaque  modus  essen- 
tialis  et  omni  actui  humano  communis  sit,  quod  pro- 
cedat  voluntarie,  prius  de  voluntario  agendum  est. 

ARTICULUS  III. 

DE  NATURA  ET  DIVISIONE  VOLUNTAEII. 
§1. 

Dejinitur  voluntarium. 

MULTUM  interest  claram  et  distinctara  eorum,  qua? 
de  voluntario  tractantur,  habere  notitiam  ;  fre- 
quentissime  enim  per  universam  theologiam  de  volun- 
tario  agitur,  cum  nuUus  actus  possit  esse  bonus  vel 
malus  moraliter,  laude  vel  vituperio  dignus,  nisi  sit 
voluntarius  :  iis  proinde  ignoratis,  multa  quoque  in 
theologia  ignorare  necesse  est. 

Voluntarium  generatim  definitur  "  id,  quod  proce- 
dit  a  principio  intrinseco  cum  cognitione  finis."  Unde 
patet  duo  requiri,  ut  aliquid  dicatur  voluntarium. 
Primo  ut  principium,  a  quo  procedit,  sit  in  ipso 
agente.  Secundo  ut  principium  illud  agat  cum  cog- 
nitione  finis,  seu  potius  ex  cognitione  finis  prsevia : 
propter  quod  notandum  est  his  particulis  definitionis, 
ciim  cognitione  Jinis,  significari  principium  illud  in- 
trinsecum  ex  natura  sua  exigere  cognitionem  finis  ad 
hoc,  ut  possit  aliquem  actum  producere  :  tale  auteoi 
principium  est  duplex,  voluntas  nempe  et  appeti- 
tus  sensitivus ;  illse  enim  duae  potentise  agere  non 
possunt,  nisi  ex  preevia  cognitione,  et  quidem  vo- 
luntas  ad  agendum  necessario  requirit  prseviam  cog- 
nitionem  intellectus  ;  sine  illa  enim  nihil  velle  po- 
test :  unde  communiter  dicitur :  "nihil  volitum,  nisi 
cognitum.  Ignoti  nulla  cupido."  Appetitus  vero  sen- 
sitivus,  sive  in  hominibus,  sive  in  brutis,  requirit 
coguitionem  phantasise,  ut  aliquod  objectum  sensi- 
bile  appetere  possit:  definitio  igitur  allata  sic  intel- 
ligenda  est,  ut  voluntarium  procedere  debeat  a  prin- 
cipio  intrinseco,  cum  cognitione  finis  necessario  prse- 
requisita  ut  dictum  principium  agat ;  cumque  volun- 
tas  et  appetitus  sensitivus  sint  illud  principium  in- 
trinsecum,   hinc   omne   voluntarium   ab   una   ex    his 

duabus  potentiis  debet  procedere :  procedere  etiam  debet 
ab  intellectu  vel  phantasia,  cum  ex  cognitione  finis  pro- 
cedere  debeat. 

§11. 

Corollaria. 

Ex  definitione  voluntarii  sic  intellecta. 

Sequitur  1.^  dum  quis  invitus  ac  renitens  ab  ex- 
trinseco  movetur,  motum  illum  non  esse  voluntarium, 
eo  quod  non  procedat  a  principio  intrinseco,  sed  tan- 
tum  ab  extrinseco. 

Sequitur  2.°  voluntarios  non  esse  motus  rerum  in- 
sensibilium,  v.  g.  motum  cordis,  nee  accretionem, 
nutritionem,  productionem  foliorum  et  fructuum  in 
arboribus  ;  quia,  licet  procedant  a  principio  intrin- 
seco,  illud  tamen  principium  non  agit  ex  cognitione 
finis. 

Sequitur  3.^  primum  actum  intellectus  non  esse 
voluntarium,  licet  procedat  a  principio  intrinseco, 
scilicet  ab  intellectu,  et  cum  cognitione  finis  ;  (in- 
tellectus  enim  finem  cognoscit)  quia  non  procedit 
ex  cognitione  finis  praevia,  cum  talis  cngnitio  pro 
actibus  intellectus  non  requiratur,  eo  quod  intellec- 
tus  ex  natura  sua  non  requirat  cognitionem  praeviam 
ad  agendum,  sicuti  voluntas.  Talis  autem  actusetiam 
non  procedit  a  voluntate,  quandoquidem  actura  vo- 
luntatis  praecedere  debeat  aliqua  cognitio :  primus 
igitur  ille  actus  intellectus  preecedens  actum  volunta- 
tis  nullo  modo  est  voluntarius,  et  idem  est  de  variis 
cogitationibus,  quae  in  nobis  oriuntur,  nullatenus  in 
fluente  voluntate. 

Sequitur  4.^  actus  voluntalis  et  appetitus  sensitivi 
tara  in  brutis,  quam  in  hominibus  esse  voluntarios, 
cum  procedant  a  principio  intrinseco,  ex  praevia  cog- 
nitione  finis ;  imo  solos  illos  actus  esse  voluntarios, 
qui  ab  istis  potentiis  procedunt.  Neque  obstat,  quod 
voluntarium  denominetur  a  voluntate,  bruta  autem 
non  habeant  voluntatera,  nec  proinde  eorum  actus 
riici  possint  voluntarii :  quia  licet  vox  illa  volunta- 
rium  dirivetur  a  voluntate,  quoad  vim  tamen  signi- 
ficandi  latius  extenditur,    dicitque  generatim  relatio- 

nem  ad  omne  principium  operans  cum  quadam  cog- 
nitione ;  quale  est  non  lantum  voluntas,  sed  etiam 
appetitus  sensitivus  in  hominibus  etbrutis. 

Quamvis  in  actibus  appetitus  sensitivi  ciim  Sancto 
Thoma  admittamus  aliquod  voluntarium,  illud  tamen 
non  est  nisi  imperfectum  et  improprie  dictum,  eo 
quod  appetitus  sensitivus  tantum  dirigatur  per  cog- 
nitionem  imperfectam,  scilicet  per  cognitionem  phan- 
tasiae :  unde  sequitur  motus  appetitus  sensitivi  in 
homine,  sive  passiones,  quse  a  voluntate ,  rationali 
non  procedunt,  esse  tantum  imperfecte  voluntarias  et 
idem  est  de  actibus  brutorum  ;  heec  enim  tantum  im- 
proprie  dicuntur  aliquid  velle,  cum  voluntatem  non 
habeant. 

Sciendum  est  igitur  cognitionem  finis,  ex  qua  omne 
voluntarium  procedere  debet,  esse  duplicem,  per- 
fectam  et  imperfectam,  prout  videre  est  supra  in 
articulo  secundo  de  finibus. 

Cognitio  finis  perfecta  est,  dum  non  tantum  cog- 
'noscitur  illud,  quocl  finis  est,  sed  etiam  ratio  finis  et 
proportio  mediorum  ad  finem :  talem  cognitionem 
finis  habent  sola  rationalia  agentia  per  rationem:  im- 
perfecta  vero  est,  dum  quidem  cognoscitur  illud,  quod 
finis  est,  et  ea  quse  sunt  media,  sed  non  cognoscitur 
ratio  finis,  nec  proportio  mediorum  ad  finem  :  talem' 
cognitionem  habent  bruta,  et  etiam  homines  per  solam 
phantasiam. 

Ab  hac  duplici  cognitione  finis  voluntarium  aliud 
dicitur  perfectum  et  aliud  imperfectum :  voluntarium 
perfectum  est  id,  "  quod  procedit  a  principio  intrinseco 
seu  voluntate,  cum  perfecta  cognitione  finis,"  sive 
quod  idem  importat,  est  "  id,  quod  procedit  a  voluntate 
deliberata  seu  directa  judicio  rationis."  Imperfectum 
vero  est  id,  "  quod  procedit  a  principio  intrinseco,  cum 
imperfecta  cognitione  finis,"  quod  proinde  procedit  vel 
ab  appetitu  sensitivo  directo  per  solam  phantasiam, 
sine  ullo  actu  voluntatis  preevio,  vel  ab  ipsa  voluntate, 
sine  perfecta  deliberatione  rationis,  prout  actUs  volun- 
tatis  qui  dicuntur  primo  primi,  vel  qui  sunt  in  som- 
niantibus,  amentibus  et  pueris. 

Circa  pueros  tamen  notandum  est,  quod,  dum  Sanc- 
tus  Thomas  ab  ipsis  excludit  voluntarium  perfectum, 

g2 

per  illud  inlelligat  voluntarium  sufRciens  ad  pecca- 
tum  ;  quia  non  nisi  de  tali  agit,  cum  ipsius  intentio 
sit  agere,  non  de  quocumque  actu  humano  et  volun- 
tario  perfecto,  sed  tantum  de  illo,  quo  potest  homo 
ad  finem  suum  ultimum  pervenire  vel  ab  eo  deviare, 
adeoque  de  voluntario  sufficienti  ad  peccatum,  ut  pa- 
tet  ex  prologo  in  primam  secundae,  et  ex  quaestione 
prima.  Igiiur  juxta  Sanctum  Thomam,  illud  tantum 
est  voluntarium  perfectum,  quod  sufficit  ad  peccatum, 
illudque,  quod  ad  peccatum  non  sufficit,  imperfectum 
est ;  proinde  dum  voluntarium  perfectum  deiinitur  id, 
quod  procedit  a  principio  intrinseco,  sive  a  voluntate 
ex  perfecta  cognitione  finis,  intelligi  debet  de  tali 
cognitione  finis,  quali  intellectus  discernere  posset  in- 
ter  bonum  et  malum  morale,  sive  an  aliquid  sit  con- 
forme  vel  difforme  rectae  rationi  et  legi  aeternae  ;  sic 
intelligendo  cum  S.  Thoma  voluntarium  perfectum, 
liquet  in  pueris  non  reperiri  tale  voluntarium,  quan- 
doquidem  usum  rationis  non  habeant,  quoad  discre- 
tionem  boni  et  mali  moralis.  Sed  si  voluntarium  per- 
fectum  generatim  sumatur  pro  eo,  quod  procedit  a 
voluntate,  ex  quacumque  cognitione  finis  perfecta 
tale  quandoque  reperitur  in  pueris  ante  usum  ratio- 
nis ;  illi  enim  quandoque  operaniur  cum  perfecta, 
cognitione  finis,  cognoscentes  rationem  finis,  et  pro- 
portionem  mediorum  ad  finem  :  v.  g.  pueri  sex  circi- 
ter  in  annorum  hyeme  ad  ignem  accedentes  ignis  uti- 
litatem  perfecte  cognoscunt,  etsi  necdum  habeant 
usum  ralionis  quoad  discretionem  boni  vel  mali  mo- 
ralis,  talesque  actus  inpueris  sunt  vere  actus  humani, 
cum  procedant  a  voluntate  rationali,  cum  perfecta 
cognitione  finis. 

Ex  dictis  colligitur,  ad  peccatum  requiri  volunta- 
rium  perfectum,  et  quidera  tale,  quod  procedit  a  vo- 
luntate  directa  per  cognitionem  intellectus,  qua  cog- 
noscatur  malitia  actus. 

DiCES  illud,  quod  fit  ex ignorantia  aut  concupiscentia, 
non  esse  perfecte  voluntarium,  etiamsi  foret  peccatum. 

R.  Nego  antecedens  ;  quia  procedit  a  voluntate  ex 
sufficienti  cognitione  ad  discernendum  inter  bonum 
et  malum  morale,  quod  sufficit  ad  peccatum  et  ad 
voluntarium  perfectum  :    illud  tamen  voluntarium  in 

casu  posito,  licet  sit  perfectum,  dici  solet  imperfec- 
tum,  comparatione  scilicet  facta  ad  volQntarium  ma- 
gis  perfectum,  quod  procedit  ex  pleniori  cognitione 
malitise  actionis,  absque  ignorantia  et  concupiscentia. 

Colligi  etiam  potest  nullam  actionem  esse  volunta- 
riam,  adeoque  nec  peccaminosam,  nisi  secundum 
id,  quod  est  prsecognitum  in  objecto  :  unde  talis  non 
erit  secundum  id,  quod  inculpabiliter  ignoratur,  et 
sic  dum  quis  occidit  hominem,  sciens  quidem  esse 
hominem,  sed  ignorans  esse  clericum,  occisio  illa 
est  quidem  ipsi  voluntaria,  in  quantum  est  occisio 
hominis,  sed  non  in  quantum  est  occisio  clerici,  ideo- 
que  tantum  contrahit  malitiam  homicidii,  non  vero 
clericidii,  cum  istam  qualitatem  hominis  inculpabi- 
liter  ignoret. 

Pro  ulteriori  definitionis  voluntarii  explicatione, 
notari  possunt  sequentia. 

1.°  Voluntarium  hic  non  sumitur  pro  eo,  quod 
mere  est  objectum  actus  voluntatis,  circa  quod  ni- 
mirum  voluntas  habet  complacentiam,  desiderium 
aut  gaudium,  etiamsi  ab  ea  non  procedat  ;  nam  id 
non  dicitur  voluntarium,  sed  volitum  :  est  sumitur 
pro  eo,  quod  procedit  a  voluntate  tamquam  princi- 
pio,  vel  causa. 

2.°  Aliquid  procedere  potest  a  voluntate,  tamquam 
a  causa  positiva,  vel  tamquam  a  causa  privativa  : 
t^inc  aliquid  procedit  a  voluntate,  ut  a  causa  positi- 
va,  dum  voluntas  per  realem,  et  positivum  influxum 
illud  producit,  et  eo  modo  volitiones,  nolitiones,  etc, 
a  voluntate  procedunt  :  aliquid  vero  privative  a  vo- 
luntate  procedit,  et  voluntas  est  ejus  causa  privativa, 
dum  voluntas  censetur  illud  causare  ex  eo,  quod  non 
agat  dum  potest,  et  si  ageret,  istud  non  sequeretur : 
sic  dum  quis  advertit  pulsari  ad  sacrum,  et  ad  illud 
non  vadit,  etiamsi  circa  omissionem  sacri  nullum  ac- 
tum  voluntatis  exercuisset,  omissio  illa  est  ipsi  vo- 
luntaria,  proceditque  a  voluntate,  tamquam  a  causa 
privativa  ;  quia  voluntas  scienter  abstinens  ab  actu 
volitionis,  omittit  causam  auditionis  sacri  ;  si  enim 
talis  voluisset  audire  sacrum,  audivisset,  cum  nullum 
haberet  impedimentum,  consequenter  omissio  sacri 
oritur  ex  eo,    quod   non  voluerit,  sive  quod   scienter 

abstiuuerit  ab  expressa  volitione,  ac  proinde  voluntas 
est  causa  privativa  istius  omissionis,  eo  modo  quo  sol 
dicitur  causa  privativa  tenebrarum,  eo  quod  radios 
ad  nos  non  mittat,  quos  si  mitteret,  non  tenebras, 
sed  lumen  haberemus. 

3."^  Similiter  aliquid  procedere  potest  ex  cognitione 
intellectus  positiva  vel  privativa ;  tunc  est  cognitio  pri- 
vativa,  dum  intellectus  potest  et  debet  aliquid  cog- 
noscere,  et  illud  ignorat :  sic  dum  quis  omittit  jeju- 
nium,  ex  ignorantia  culpabili  putans  se  non  teneri, 
omissio  illa  ipsi  est  voluntaria,  quia  licet  non  procedat 
a  voluntate  ex  cognitione  positiva  intellectus,  procedit 
tamen  ex  cognitione  privativa,  eo  quod  talis  posset 
et  deberet  cognoscere,  esse  jejunium. 

4).'^  Aliquid  procedere  potest  a  voluntate  proxime, 
vel  remote.  Proxime  procedunt  actus  voluntatis  elici- 
li,  ut  volitiones,  nolitiones :  reraote  vero  actus  poten- 
tiarum,  qua?  voluntatis  imperio  parent,  prout  sunt 
movere  manum,  loqui,  etc. 

5."  Quidquid  aliquo  modo  procedit  a  voluntate  ex 
cognitione  tinis,  dicitur  vohmtariiim^  sive  illud  sit 
aliquis  actus  positivus,  sive  omissio  actus,  sive  etiam 
sit  effectus,  qui  sequitur  ex  tali  actu,  vel  omissione. 

§  III. 
Divisio  volnntarii. 

NuNC  ad  divisiones  voluntarii. 

1."  Voluntarium  aliud  est  perfectum,  et  aliud  im- 
perfectum,  de  qua  divisione  jam  dictum  est. 

2.*^  Aliud  est  elicitum,  quod  immediate  procedit  a 
voluntate,  et  aliud  imperatum,  quod  ab  ipsa  tantum 
mediate  procedit,  et  immediate  ab  aliis  potentiis,  vel 
si  immediate  procedat  ab  ipsa  voluntate,  hoc  saltem 
fit  mediante  uno  alio  actu  voluntatis  prsevio,  ut  dic- 
tum  est  supra  de  actu  humano  elicito  et  imperato. 
Circa  voluntarium  imperatum  observandum  est  non 
requiri  proprie  dictum  voluntatis  imperium,  ut  ali- 
quis  actus  dicatur  imperatus  ab  illa,  sed  suiRcit  qua- 
liscumque  consensus,  et  influxus,  etiam  privativus ; 
et  sic  dum  quis  advertit  motus  concupiscentise  inor- 
dinatos  vel  cogitationes  malas,  et  eis  positive  consen- 

tit  vel  non  impediat,  vel  saltem  non  elicit  actum  dis- 
plicentiae,  tales  actus  censentur  voluntarii  et  a  volun- 
tate  imperati,  adeoque  peccaminosi.  Idem  est  de  eo, 
qui  advertens  se  in  horarum  canonicarum  recitatione 
esse  distractum,  negligenter  se  habet. 

3.*^  Aliud  est  voluntarium  simpliriter^  et  aliud  se- 
cundum  quid.  Voluntarium  simpliciter  est,  quando 
voluntas  aliquid  vult  attentis  omnibus  circumstantiis  ; 
V.  g.  mercator  metu  naufragii  projiciens  suas  merces 
in  mare,  simpliciter  vult  illam  projectionem,  vellet 
tamen  merces  retinere,  et  plura  obstant  ne  projiciat ; 
sed  omnibus  consideratis  eligit  potius  eas  projicere, 
quam  servare,  idque  ut  vitam  conservet,  quam  mer- 
cibus  prsefert. 

Voluntarium  secundum  quid  est,  dum  voluntas  ali- 
quid  vult  consideratis  tantum  aliquibus  circumstan- 
tiis,  sed  omnibus  consideratis  non  vult :  sic  mercator 
in  casu  allato,  secundum  quid  vult  conservare  suas 
merces,  considerando  nimirum  eas  pretiosas  esse  et 
utiles  ad  lucrum  faciendum  ;  omnibus  tamen  consi- 
deratis  non  vult  eas  conservare,  sed  projicere.  Sic 
etiam  Deus  secundum  quid  vult  omnes  homines  sal- 
vare,  considerando  scilicet  illos  in  massa  damnata, 
quibus  vult  dare  redemptorem  ;  sed  omnibus  consi- 
deratis  vult  aliquos  damnare,  eos  scilicet,  qui  consi- 
derantur  ut  morientes  in  peccato  mortali. 

Notetur  quod,  dum  voluntas  sic  tendit  in  aliquod 
objectum  cum  volitione  simul  et  nolitione,  illud  di- 
catur  voluntarium  mixtum ;  dum  enim  est  volitio  ef- 
ficax,  et  nolitio  inetficax,  est  voluntarium  simpliciter 
et  involuntarium  secundum  quid ;  dum  vero  nolitio 
est  eflicax,  et  volitio  inefiicax  est  involuntarium  sim- 
pliciter  et  voluntarium  secundum  quid. 

4.^  Aliud  est  voluntarium  directum,  et  aliud  indi- 
rectum,  quod  etiam  interpretativum,  et  voluntarium 
in  causa  dicitur,  de  qua  divisione  in  articulo  se- 
quenti  agetur. 

5.*^  Aliud  est  necessarium  et  aliud  liberum,  de 
utroque  agetur  infra  in  articulo  speciali. 

ARTICULUS  IV. 


DE    VOLUNTARIO    DIRECTO,    ET   INDIRECTO,    SEU    IN- 
PRETATIVO. 


yOLUNTARIUM  directum  est,  *  dum  voluntas  ex- 
presso  actu  aliquid  vult.  Indirectum  est,  du7n 
voluntas  aliquid  vidt,  non  quidem  expresso  actu  (alias 
esset  voluntarium  directum),  sed  censetur  velle  se- 
cundufn  morale  hominum  judicium,  et  communem 
interpretationem :  unde  vocatur  interpretativum,  eo 
quod  nimirum  homines  judicent  et  interpretentur  vo- 
luntatem  aliquid  velle,  eliam  dum  non  vult  illud  actu 
expresso.  Tale  autem  voluntarium  habetur,  dum  quis 
directe  vult  unum,  in  quo  alterum  continetur  vel  ei 
conjunctum  est ;  ille  enim  directe  volendo  primum, 
censetur  indirecte  et  interpretative  velle  secundum, 
quod  in  primo  continetur  vel  ei  conjungitur,  etiamsi 


•  Nota,  hanc  defiDitionem  vobintarii  directi  intelligendam  esse  de 
voluntario  directo  actuali  et  explicito,  praeter  quod  datur  aliud  volun- 
tarium  directum,  scilicet  virtuale  seu  implicitum,  quod  tunc  habetur, 
quando  aliquid  procedit  quidem  ex  voluntatis  intentione,  sed  virtuali 
tantum,  non  actuali  ;  exemplum  poni  solet  in  Sacerdote,  qui  sine  ac- 
tuali  cogitatione  seu  voluntate  celebrandi  missam,  intrat  sacristiam, 
ibi  orat,  induit^se  sacris  vestibus  etc.  item  in  eo,  qui  accipit  brevia- 
rium,  et  attente  persolvit  horas  Canonicas,  nil  tamen  actualiter  inten- 
dens  circa  recitationem  officii  ;  prior  enim  directe  vult  celebrare  mis- 
sam,  posterior  sarisfacere  suse  obligarioni  recitandi  officium,  uterque 
tamen  id  tantum  vult  virtualiter  et  implicite  ;  vult  directe  cum  velit 
vere  et  secundum  se,  vult  tantum  implicite,  quia  actu  explicito  non 
cogitat  se  celebrare,  vel  dicere  horas:  aliud  ergo  est  velle  virtualiter, 
seu  directe  implicite,  aliud  velle  indirecte  ;  quod  enim  volo  virtualiter, 
vere  et  secundum  se  volo  ;  quod  autem  volo  tantum  indirecte,  non 
vere  secundum  se  volo,  sed  tantum  volo  ejus  causam,  vel  secundum 
hominum  judicium  velle  censeor.  Hinc  breviter  collige,  voluntarium 
directum  dividi  in  directum  explicitum,  et  implicitum,  seu  virtuale. 

illud  non  vellet  expresse,  imo  etiamsi  positive  nol- 
let ;  sic  v.  g.  qui  fornicatur  vult  malitiam  peccati, 
et  offensam  Dei,  vult  incurrere  poenam  Eeternam, 
non  quidem  directe  et  expresse,  (sic  enim  tantum 
vult  voluptatem,  et  contra  vellet,  ut  fornicatio  non 
esset  mala,  ut  per  illam  non  offenderetur  Deus,  nec 
per  illam  incurreretur  pcena  aeterna)  sed  vult  inter- 
pretative ;  quia  eo  ipso,  quo  ponit  istum  actum  pec- 
.  caminosum,  censetur  indirecte  velle  ea,  qudd  ex  ip- 
so  sequuntur  vel  ei  conjuncta  sunt. 

Duobus  modis  contingere  potest,  ut  aliquid  sit  in- 
directe  voluntarium.     Primus  modus  est,  dum  volun- 
tas  directe  vult  illud,  ex    quo    aliud   sequitur  vel  ei 
conjunctum  est :  illud  secundum  erit  indirecte  volun- 
tarium,    si    hee    duae    conditiones    adsint :  prima   est, 
"si  non  liabeatur  justa  causa  volendi  primum;"  se- 
cunda  est,  "  si  debuerit  et  potuerit  prcevidere  secun- 
dum  ex  primo  futurum  ;"  atque  cum  illis  conditioni- 
bus  verum  est  dicere :    qui    vult   causam,  vult  effec- 
tum ;  qui   vult  antecedens,  vult  consequens :    si  vero 
alterutra  desit,    effecius  qui  sequitur,    non  erit   indi- 
recte  voluntarius.     Unde  si  quis  babet  justam  causam 
ponendi  certam    actionem,    ex    qua    sequitur  effectus 
malus,  non  erit  ei  indirecte  voluntarius,  etiamsi  pree- 
videret  infallibiliter  secuturum  ;  quia  in  tali  casu  ho- 
mines  prudentes  non  interpretabuntur  quod  ille  velit 
effectum  malum,   sed  quod  tantum   illum   permittat, 
ut  aliud  bonum  obtineat :  hinc  deducitur,  quod  ali- 
quis  possit    injustum    vitae    invasorem  occidere,  abs- 
que    eo,    quod    censeatur    interpretative    velle    ipsius 
mortem  ;  quia  nimirum  habet  justam  causam  ponendi 
actionem  de  se  occisivam  invasoris,  ut  scilicet  vitam 
suam  conseryet ;    nam    illa  ratione  non  censetur  ac- 
tionem  occisivam  invasoris  ponere    ea    intentione,  ut 
eum  occidat,  sed  mere  ut  se  defendat,  et  mors  qufe 
sequitur,  praeter  ejus  intentiouem  accidit.     Deducitur 
contra  quod  aliquis    non    possit  occidere  alterum  ad 
conservanda    bona    temporalia    vel    pudicitiam,    quia 
non  habet  justam  causam  ;  quandoquidem  conserva- 
tio  bonorum  temporalium  vel  pudicitise  non  sit  causa 
sumciens   ad   ponendam  actionem,  ex   qua  sequitur 

mors  alterius,  ideoque  raors  illa  erit  ipsi  indirecte 
voluntaria. 

Colligitur  etiam  pastorem,  confessarium,  medi- 
cum,  etc.  ul  instruantur  ad  explendum  suum  officium, 
posse  legere  libros  ea  tractantes,  quae  in  ipsis  exci- 
tant  delectationes,  et  motus  carnales  ;  illi  enim  motus 
non  sunt  ipsis  indirecte  voluntarii,  etiamsi  praeviderint 
secuturos ;  quia  justam  causam  habent  tales  libros 
legendi.  Possent  tamen  esse  directe  voluntarii,  si,  dum 
eos  advertunt,  approbarent :  si  quis  contra  ex  curio- 
sitate  et  sine  uUa  necessitate  tales  libros  legeret,  mo- 
tus  carnales  inde  orientes  censeretur  indirecte  velle  : 
inde  colligitur  de  confessario  turpitudines  audiente  in 
confessione,  item  de  chirurgo  et  medico,  qui  sanandi 
causa  tales  partes  aspicere,  et  tangere  debent,  unde 
in  ipsis  inhonesti  motus,  vel  cogitationes  oriuntur. 

Notandum  tamen  quod  si  in  praedictis  exemplis  fo- 
ret  periculum  consensus  et  peccati,  tales  personse  a 
causa  poneuda  et  posita  deberent  abstinere. 

QUiERITUB. 

Quandonam  fiabeatur  svffi^iens  ratio^  ut  possit  poni 
causa,  ex  qua  sequitur  effectus  malus  ?  Et  an  sit 
generaliter  verum  hoc  principium :  Quando  ex  una 
causa  sequuntur  duo  effectus,  unus  bonus  et  alter 
malus,  licet  ponere  eam,  intendendo  effectum  bo- 
num,  et  se  habendo  permissive  ad  malum  ? 

R.  Certo  non  quaelibet  ratio  ponendi  causam  suffi- 
cit,  ut  effectus  malus  qui  sequitur,  non  sit  indirecte 
voluntarius :  ac  proinde  principium  jam  allatum,  sic 
generaliter  intellectum  et  expressum,  falsum  est,  et 
moribus  perniciosissimum,  atque  ex  illo  plures  pro- 
positiones  damnatae  deducuntur  et  stabiliuntur,  inter 
alias  hae  ab  Innoc.  XI.  reprobatae :  "  Regulariter  pos- 
sum  occidere  furem  pro  conservatione  unius  aurei. 
Licitum  est  quaerere  directe  occasionem  proximam 
peccandi,  pro  bono  spirituali  vel  temporali  nostro  vel 
proximi.  Proxima  occasio  peccandi  non  est  fugienda, 
quando  aliqua  causa  utilis  aut  honesta  non  fugiendi 
occurrit." 

pictum  tamen  principium,  servatis  quibusdam  con- 
ditionibus,  admitti  potest ;  in  primis  requiritur  ut 
causa,  quae  poneretur  ad  obtinendum  effectura  bonum, 
non  sit  secundum  se  prohibita ;  "  non  enifn  sunt  faci- 
enda  mala,  ut  eveniant  bona." 

^  2.^  Debet  effectus  bonus  revera  sequi  ex  illa  causa  ; 
si  enim  ex  ipsa  non  sequatur^  sed  per  aliam  causam 
producatur,  talem  causam  non  licebit  ponere  ;  quia 
•tali  casu  non  habebit  nisi  effectum  malum.  Hinc  non 
licebit  vivam  matrem  secare,  ut  proles  baptizetur  et 
justificetur,  quia  ex  sectione  non  sequitur  justificatio 
prolis,  sed  ex  alia  causa,  nempe  ex  baptismo,  et  sectio, 
qu5B  pro  effectu  non  habebit,  nisi  mortem  matris,  erit 
tantum  conditio  sine  qua  non  baptizaretur  proles. 

3.^  Effectus  bonus,  qui  ex  illa  causa  sequitur, 
comparandus  est  cum  effectu  malo :  videndum  est 
igitur  quam  grave  sit  malum,  quod  sequi  potest  ; 
uam  quo  majus  est,  eo  magis  caveri  debet,  adeoque 
major  necessitas  et  utilitas  requiritur  ad  ponendum 
causam  illius :  hinc  contingere  potest  ut  sit  ratio  suf- 
fieiens  exponendi  se  periculo  se  vel  aherum  leviter 
laedendi,  aut  peccati  venialis,  et  non  sit  sufficiens 
ad  exponendum  se  periculo  interficiendi,  vel  mortaliter 
peccandi. 

4.*^     Si  effectus  bonus  praevaleat  effectui  malo,  sive 
si   bouum   quod  intenditur,     majus    sit   bono,    quod 
amitti  potest  (inter  diversa  autem   bona,  pra^ferenda 
sunt  aeterna  temporalibus,  et  spiritualia  corporalibus, 
atque  publica  privatis)  tunc  habetur  justa  causa  po- 
testque  aliquis  ponere  causam  utriusque  effectus,  in- 
tendendo  bonum  et  permissive  se  habendo  ad  malum. 
Hinc  potest  quis  vitam  corporalem  exponere  pro  sa- 
lute    spirituali    proximi,    vel   pro    bono  reipublicge : 
hinc   etiam   injuste   invasus   potest  ponere    actionem 
occisivam    invasoris,    ad   conservandam    vitam    pro- 
priam,    quae   ipsi   pretiosior  est,    quam  vita   alterius. 
Non  potest  e  contrario  talem  actionem  ponere  ad  con- 
servanda  bona  temporalia  vel  pudicitiam  ;   quia  vita 
hominis  magis   sestimabilis   est,   quam   bona   tempo- 
raha  vel  pudicitia,   cum   haec  nihil  sit   aliud,   quam 
corporis  integritas.     Similiter  non  potest  aliquis  su- 
mere  potum   de  se  inebriativum,    ad  recuperandam 

ganitatem  ;  quia  privatio  usus  rationis  et  potentiae 
proximae  ad  illum  majus  est  malum,  quam  defectus  sa- 
nitalis:  est  enimimaxima  inordinatio  in  ebrietate,  quod 
ratio,  qaa?  corpus  dirigere  debet,  sopiatur,  priveturque 
bomo  potentia  proximo  ea  utendi. 

5.^  Tamen  fieri  potest,  quod  effectus  boniis  non 
prcBvaleal  effectui  malo,  et  eo  non  obstante  liceat  po- 
nere  causam  utriusque :  quod  contingit,  si  causa  sit 
tautum  occasio  effectus  mali ;  vel  si  ille  non  ita  in- 
fallibJliter  sequatur  ex  ista  causa.  Considerandum 
est  igitur  an  effectus  malus  revera  sequatur  ex  causa, 
ex  qua  sequitur  effectus  bonus  si  enim  ex  ipsa  non 
sequatur,  sed  illa  causa  sit  taiitum  occasio,  quod 
effecius  malus  sequatur  ex  alia  causa,  tali  casu  po- 
terit  quis  se  facilius  hal^ere  permissive  ad  effectum 
malum.  Sic  quandoque  possumus  propter  aliquod 
temporalo  nos  habere  permissive  ad  aliquod  spiri- 
tuale  et  majoris  momenti,  v.  g.  quandoque  possumus 
exigere  juramentum  a  juraturo  per  falsos  Deos,  et 
mutuum  ab  eo,  quem  scimus  non  daturum,  nisi  sub 
usura ;  quia  licet  peccatum  sit  maximum  malum, 
tamen  illud  non  sequitur  ex  petitione  juramenti  vel 
mutui,  sed  ex  mala  voluntate  alterius,  qui  per  is- 
tam  petitionem  nullatenus  ad  peccandum  necessita- 
tur.  Similiter  possumus  occidere  injustum  vitoe  in- 
vasorem,  quamvis  ille  vitam  aetemam  cum  tempo- 
rali  perdat ;  quia  seterna  damnatio  non  sequitur  ex 
actione  occisiva,  sed  ex  prava  ipsius  voluntate  et  pec- 
cato  :  actio  autem  occisiva  est  tantum  occasio,  quod 
ipse  damnetur.  Item  possunt  hospites  diebus  jejunii 
subministrare  carnes  iis,  qui  sciuntur  nullam  ha- 
bere  causam  a  jejunio  excusantem,  et  potum  illis,  qui 
videntur  sese  ineljriaturi,  si  ex  negatione  grave  aliquod 
damnum  ab  ipsis  immineat. 

Generatim  vero  hinc  depromiturratio,  quare  propter 
utilitatem,  etiam  corporalem,  liceat  quandoque  aliquid 
dicere  vel  facere,  ex  quo  proximus  captet  occasionem 
peccandi. 

Notandum  tamen,  quod  si  aliquid  faciendo  nos- 
metipsos  exponamus  magno  periculo  peccandi,  non 
possemus  istam  actionem  ponere,  quemadmodum  pos- 
>umus,   dum   periculum   est,   ne  alius  peccet:   cujus 

ratio  est,  quod  magis  debeamus  habere  curam  nostri, 
quam  aliorum. 

Attendendum  etiam  est,  quanta  sit  verisimilitudo, 
quod  eifectus  malus  sit  secuturus  :  si  magna  sit  ve- 
risimilitudo  effectum  malum  secuturum,  prout  sit  in- 
fallibiliter,  vel  communiter  sequatur,  eo  magis  cau- 
sa  istius  effectus  omitti  debet,  adeoque  major  requi- 
ritur  necessitas  et  ratio  ad  illam  ponendam :  si  vero 
parva  sit  verisimilitudo,  facilius  licebit  causam  dicti 
effectus  ponere,  v.  g.  scit  aliquis  periculum  esse,  ne 
manducando  certum  cibum  de  nocte  pollutionem  pa- 
tiatur,  fieri  potest,  ut  periculum  istud  sit  tam  parvum, 
et  ratio  manducandi  talis,  ut  totaliter  excusetur,  ubi 
e  contrario  pollutio  illa  nocturna  censeretur  indirecte 
voluntaria,  si  periculum  esset  majus. 

Nunc  ad  secundam  conditionem.  Ut  effectus  ma- 
lus,  qui  ex  aliqua  actione  sequitur,  sit  indirecte  vo- 
luntarius,  non  sufficit,  quod  non  habeatur  justa  causa 
ponendi  istam  actionem,  sed  insuper  requiritur,  ut 
6peran8  praeviderit,  vel  saltem  praevidere  potuerit  et 
debuerit  talem  effectum  ex  sua  actione  secuturum  ; 
quia  voluntarium  procedere  debet  ex  cognitione  in- 
tellectus  positiva  vel  privativa  :  erit  autem  facile  cog- 
nitio  privativa,  sive  operans  poterit  et  debebit  prae- 
videre  effectum  malum  ex  sua  actione  secuturum,  si 
ex  ea  infallibiliter  vel  communiter  sequatur,  aut  at- 
tentis  omnibus  circumstantiis  actio  illa  sit  valde  pe- 
riculosa,  et  nata  producere  talem  effectum. 

Unde  infertur  eum,  qui  per  experientiam  scit  se 
in  ebrietate  solere  rixari,  blasphemare,  etc,  omnium 
istorum  peccatorum  esse  reum,  quamvis,  dum  ea 
committeret,  privatus  esset  non  rationis  ;  quia  illa  vo- 
luit  indirecte,  volendo  eorum  causam,  scilicet  ebrie- 
tatem.  Propter  eandem  rationem,  dum  quis  scit  se 
de  nocte  pollui,  quando  manducat  certos  cibos,  vel 
in  potu  excedit,  aut  aliter  illius  causam  ponit,  v.  g. 
per  lectionem  curiosam,  vel  per  similes  aspectus  aut 
tactus,  pollutio,  quae  tempore  noctis  contingit,  est 
ipsi  indirecte  voluniaria  :  similiter  qui  e  fenestra  in 
plateam  hominibus  frequentatam,  ligna  projicit,  cen- 
setur  indirecte  velle  alicujus  occisionem,  licet  eam 
non  intenderet,  nec  de  ea   cogitaret  ;   quia  cum  via 

supponatur  publica,  potest  et  debet  scire  facile  posse 
aliquem  transire  et  attingi :  si  tamen  prius  respexe- 
rit,  an  nullus  transeat,  vel  possuerit  aliquem,  qui 
transeuntes  averteret,  tunc  ligna  posset  projicere, 
nec  projectio  illa  amplius  in  homicidium  tenderet  : 
unde  in  secundo  casu  si  v.  g.  ipsemet,  qui  invigilat, 
fenestrae  se  incaute  subjiceret  et  occideretur,  ista  oc- 
cisio  non  foret  indirecte  voluntaria ;  quia  non  potuis- 
set  praevideri,  quandoquidem  projectio  lignorum  cum 
tali  praecautione  non  habeat  adjunctum  periculum 
occisionis. 

Ex  dictis  colligitur  efFectum  malum,  qni  ex  aliqua 
actione  natus  est  sequi,  esse  indirecte  voluntarium,  et 
operanti  in  culpam  imputari,  etiamsi  contingat  non 
sequi  ;  quia  sive  effectus  sequatur,  sive  non,  hoc  nihil 
immutat  circa  voluntarium  indirectum,  quod  ante 
erat  positum,  dum  direete  fuit  posita  causa,  et  sic 
qui  per  experientiam  scit  se  in  ebrietate  solere  rixari, 
blasphemare,  etc,  peccat  peccato  rixse  vel  blasphemiae, 
quamvis  a  parte  rei  non  rixaretur  nec  blasphemaret 
dum  se  inebriat :  quia  ponendo  causam,  scilicet  ebrie- 
tatem,  ex  qua  scit  talia  in  ipso  ordinarie  procedere, 
indirecte  vult  rixas  et  blasphemias,  quse  sequi  pos- 
sunt.  Unde  gravissime  peccant  mulieres  illee,  quae 
ornatu  indecenti  et  minus  casto  periculum  inconti- 
nentiae  proximo  afferunt :  illae  enim  non  tantum  cul- 
pabiles  sunt  respectu  peccatorum,  quae  revera  proxi- 
mus  ista  occasione  committi,  sed  generaliter  respectu 
omnium,  quorum  est  periculum. 

Deducitur  etiam,  quod  dum  effeetus  malus  praevi- 
detur  secuturus  ex  ahqua  actione,  cujus  ponendae  justa 
ratio  non  habetur,  formalis  malitia  istius  effectus  sta- 
tim  contrahatur  illo  tempore,  quo  causa  ponitur.  Ve- 
rum  an  adhuc  contrahatur  aliqua  malitia,  dum  ponitur 
effectus,  sive  an  effectus  ille  sit  peccatum  in  se,  an 
tantum  iu  sua  causa  ? 

R.  Distinguendo  :  si  effectus  malus  contingat  tem- 
pore,  quo  homo  utitur  ratione,  et  quo  illum  adhuc 
potest  impedire,  tali  casu  non  tantum  est  peccatum  in 
sua  causa,  sed  etiam  in  se  ;  quia  tunc  est  dupliciter 
voluntarius,  scilicet  in  se  et  in  sua  causa.  Hinc  dum 
quis  sine  causa  legit  materias  castitati  contrarias,  pravi 

motus  exurgentes  sunt  voluntarii  in  sua  causa  seu  lec- 
tione,  et  etiam  in  se,  si  eas  non  reprimat,  aut  iis  per 
voluntatem  non  resistat.  Si  vero  eftectus  malus  contin- 
gat  tempore,  quo  homo  non  utitur  ratione,  aut  quo 
non  potest  illum  impedire,  v.  g.  in  somno,  in  ebrie- 
tate,  etc,  est  tantum  peccatum  in  causa.  Hinc  dum 
quis  in  ebrietate  fornicatur,  fornicatio  illa  non  est 
peccatum,  in  quantum  hic  et  nunc  committitur,  sed 
.  in  quantum  est  voluntaria  in  causa,  scilicet  in  ebrie- 
tate,  ex  qua  praevidit  secuturam  :  unde  non  est  pec- 
catum  distinctum  a  peccato  causse,  cum  nulla  contra- 
hatur  malitia  formalis,  nisi  eo  tempore,  quo  causa 
ponitur  :  debet  tamen  in  confessione  exprimi,  nec  suf- 
licit  dicere  positam  fuisse  illius  causam,  quia  ipsa 
cum  actu  interno  constituit  unum  integrum  et  totale 
peccatum. 

Idem  est  de  eo,  qui  daret  causam  pollutioni  noc- 
turnae,  et  de  clerico  qui  suum  breviarium  projiceret, 
praevidens  se  per  hoc  a  lectione  horarum  impediendum. 
'  Denique  colligitur  quod  dum  actio,  ex  qua  sequi- 
tureffectus  malus,  non  est  secundum  se  mala,  tantum 
sit  mala  et  vitanda  ratione  effectus  mali.  Dum  vero 
secondum  se  mala  est,  duplici  titulo  vitanda  est,  sci- 
licet  ratione  propriae  malitiee,  et  ratione  effectus  mali ; 
hocque  casu  eflfectus  malus  facilius  indirecte  fit  volun- 
tarius,  quam  dum  sequitur  ex  actione,  quse  secundum 
se  mala  non  est,  eo  quod  numquam  haberi  possit 
justa  causa,  ponendi  actionem  malam. 

Hinc,  licet  aspectus  pulchrae  fceminae  yel  objecto- 
rum  turpium  non  sit  secundum  se  malus,  imo  non 
plus  quam  aspectus  pulchri  fioris,  valde  tamen  vitan- 
dus  est,  praesertim  si  sit  diuturnus,  propter  effectus 
malos,  qui  ex  iJlo  nati  sunt  sequi,  nimirum  propter 
pravas  cogitationes  et  imaginationes,  motus  inhones- 
tos,  delectationes  sensibiles  in  carne,  pollutionem  et 
desideria  illicita.  Similiter  cogitatio,  aut  imaginatio 
rei  inhonestae,  mala  non  est  secundum  se,  sed  ite- 
rum  valde  vitanda  est,  propter  periculum,  ne  delec- 
tatio  sensualis  in  carne  oriatur,  quam  nemo  volunta- 
rie  potest  in  se  admittere,  nisi  in  matrimonio,  et 
quidem  tantum,  quatenus  ad  generationem  prolis  or- 
dinatur.    Haec  vero  delectatio  carnaiis  non  tantum  vi- 

tanda  est  ratione  sui,  sed  etiam  ratione  effectumn  ; 
in  primis  enim  infert  seminis  resalutionem,  quee  illi- 
cita  est,  si  fiat  extra  actum  coniugalem.  Deinde  nata 
cst  voluntatem  pertrahere  ad  gravia  crimina  perpe- 
tranda.  Denique  maxime  vitandi  sunt  tactus  impu- 
dici ;  sunt  enim  periculosissimi,  cum  per  se  propin- 
que  disponant  ad  seminis  resolutionem.  Prsedictae  ta- 
meu  actiones  pro  omnibus  non  sunt  aeque  periculo- 
sae,  sed  sunt  magis  vel  minus  tales,  prout  effectus 
mali  magis  aut  minus  facile  sequuntur  in  uno,  quam 
in  altero. 

Dictum  est  quod,  ut  effectus  malus  sit  indirecte  vo- 
luntarius,  requiratur  ut  possit  et  debeat  prsevideri  ; 
si  enim  non  possit  nec  debeat  praevideri,  nullaienus 
erit  voluntarius  :  hinc  si  clericus  contra  canones  va- 
dat  ad  venationem,  ed  adhibita  sufficienti  diligentia 
occidat  hominem  loco  ferae,  illud  homicidium  non 
est  ipsi  voluntarium,  nequidem  indirecte  ;  quia  licet 
non  habeat  justam  causam  venandi  contra  canones, 
pr£evidere  tamen  non  potuit  homicidium  ex  ill  vena- 
tione  secuturum,  quandoquidem  adhibuerit  diligen- 
tiam  necessariam  ad  cognoscendum  an  esset  homo 
vel  fera  :  aliud  foret  si  ad  primum  aspectum  alicujus 
iDOtus  in  arboribus  explosisset  ;  tali  enira  casu  de- 
buisset  preevidere,  quod  ex  illa  imprudenti  explosione 
homicidium  sequi  posset.  Hinc  etiam  infidelitas  pure 
negativa  Christi  non  est  voluntaria  iis,  qui  de  ipso 
nihil  umquam  audiverunt  (quam^is  cooperando  gra- 
tiee,  et  faciendo  totum,  quod  in  se  est,  de  Christo 
fui.ssent  illuminati  ;  Deus  enim  juxta  S.  Tho.  ad  illos 
misisset  praedicatores  vel  etiam  angelos)  quia  licet 
posuerint  causam  nan  illuminationis,  seu  ignorantiae 
Christi,  non  potuerunt  tamen  praevidere,  quod  ex 
illa  causa,  sine  ex  non  cooperatione  gratiae,  seque- 
retur  ignorantia  Christi  :  nesciverunt  namque  coope- 
rationem  gratiae  pro  effectu  habere  illuminationem  de 
Christo,  cum  de  ipso  nihil  umquam  audiverint,  vel 
suspicati  sint.  SimiHter  hinc  habetur  quare  non  pec- 
caverit  Noe^  dum  bibens  vinum  inebriatus  est ;  quia 
nimirum  cum  vires  vini  ignoraret,  praevidere  non 
potuit  ex  tali  potu  ebrietatera  secuturam. 

§1. 

Quandonam  omissio  censeatur  indirecte  voluntaria. 

Alter  modus,  quo  aliquid  censetur  indirecte  vo- 
luntarium,  est,  dum  voluntas  advertenter  omittit  ac- 
tionem,  quam  ponere  poterat ;  tunc  enim  homines 
prudentes  interpretantur  quod  velit  omissionem  istius 
actionis.  Non  debet  voluntas  expresse  velle  omissio- 
nem  istius  actionis  ;  alioquin  ipsa  foret  directe  vo- 
luntaria :  et  sic  dum  quis  advertit  dici  sacrum,  at- 
que  ad  illud  non  vadit,  omissio  sacri  est  ipsi  indi- 
recte  voluntaria:  talis  tamen  non  foret,  si  sacrum 
audire  non  posset,  eo  quod  v.  g.  esset  inclusus  car- 
ceri  vel  infirmus :  hocque  verum  est,  quamvis  forte 
ex  malitia  sacrum  omittere  vellet. 

Potest  omissio  esse  voluntaria,  etiamsi  voluntas  nul- 
lum  actum  positivum  exerceat :  quia  sufficit  quod  vo- 
luntas  es  advertentia  rationis  ab  actu  volitionis  absti- 
neat ;  nam  omissio  tunc  procedet  a  voluntate  ut  a 
causa  privativa.  Non  requiritur  etiam  actus  positi- 
vus  intellectus,  sed  sufficit  cognitio  privativa,  sive 
quod  potuerit,  et  debuerit  prsevidere. 

P.  An,  ut  omissio  sit  voluntaria,  requiratur  obli- 
gatio  ponendi  actionem  quee  omittitur  ? 

R.  Neg.  Sed  sufficit  quod  poni  possit :  ut  vero 
omissio  sit  culpabilis,  requiritur  ut  actio  quae  omit- 
titur,  possit  et  debeat  poni,  et  sic  omissio  sacri  die 
feriato  est  voluntaria,  non  tamen  est  culpabilis,  sed 
talis  foret  die  festivo. 

P.  Quandonam  voluntarius  censeatur.  eflfectus  ex 
omissione,  sive  illa  sit  directe  vel  indirecte  volun- 
taria  ? 

R.  Quantum  ad  hoc,  idem  dici  potest,  quod  dixi- 
mus  de  effectu,  qui  sequitur  ex  actione  directe  vo- 
luntaria ;  nimirum  quod  effectus  ex  omissione  seou- 
tus  sit  indirecte  voluntarius,  dum  non  habetur  justa 
causa  actionem  omittendi,  et  simul  prsevidetur  aut 
praevideri  potest  effectus  secuturus.  Hinc  dum  Deus 
denegat  suam  gratiam,  et  inde  contingit  hominem 
peccare,  negatio  gratise  est  Deo  voluntaria,  non  ta- 
men  peccatum  secutum ;  quia  habet  justam   causam 

gratiam  denegandi,  propter  quam  causam  tantum  se 
habet  permissive  ad  peccatum  quod  sequitur.  Simi- 
liter  qui  videt  duellantes,  et  eos  non  separat,  omissio 
separationis  est  ipsi  voluntaria,  non  tamen  mors  unius 
inde  secuta,  quia  habet  justam  causam  separationem 
omittendi,  scilicet  propter  periculum,  cui  se  expone- 
ret.  Sic  etiam  dum  quis  in  hyeme  oraittit  ad  ignem 
accedere,  indeque  patitur  aliquod  frigus,  si  propter 
negotia  habeat  justam  causam  non  accedendi,  frigus 
non  erit  voluntarium,  tale  tameu  erit  si  non  habena 
uUam  causara,  sed  mere  ex  pigritia  ad  ignem  non 
velit  accedere. 

Quidam  dicuiit  effectum  ex  omissione  secutum  tunc 
tantum  esse  voluntariura,  quaudo  potest  et  debet  im- 
pediri :  consequenter  dicunt  peccata  ideo  non  esse  vo- 
luntaria  Deo,  quia  non  tenetur  ea  impedire.  Item 
raortem  unius  duellantium  non  esse  voluntariam  iili, 
qui  eos  non  separat,  eo  quod  non  teueatur  cum  pe- 
riculo  vita3  illam  niortem  impedire:  verura  potius  di- 
cendum  est,  sicuti  de  actione,  ex  qua  sequitur  effec- 
lus  malus  ;  nara  in  allato  exemplo  frigus  voluntarium 
est  illi,  qui  ex  pigritia  ad  ignem  non  accedit,  et 
tamen  non  tenetur  frigus  impedire,  si  per  hoc  sup- 
ponatur  sua3  sanitati  non  nocere  :  non  est  igitur  vo- 
luntarium,  quia  tenetur  iilud  impedire ;  sed  potias 
quia  non  habet  justam  causam  ad  ignem  non  acce- 
dendi. 

Circa  voluntarium  indirectum  petitur,  an  locum 
habeat  in  effectu  bono  aeque  ac  iu  malo  ? 

R.  Neg.  Non  enim  mereraur  laudem  propter  bo- 
num,  quod  sequi  potest  ex  nostra  actione  vel  omis- 
sione,  si  de  illo  bono  nequidem  cogitaverimus,  vel 
si  cogitaverimus,  saltem  ipsum  iu  agendo  non  in- 
tenderimus  ;  quia  dum  scimus  ex  nostra  actione  vel 
omissione  natum  esse  sequi  aliquod  bonum,  si  nullo 
modo  illud  intendamus  nec  curemus,  convincimur 
non  amare  illud  bonum,  quod  proinde  immerito  no- 
bis  imputaretur  in  laudem.  Hinc  si  quis  det  elee- 
mosynam  puellse,  quae  ista  occasione  se  a  peccatis 
retrahit ;  bonus  ille  effectus  non  erit  voluntarius  ei, 
nisi  illum  intenderit.  Aliud  est  de  effectu  malo,  si 
enim  sine  ratione  demus  ipsius  causam  aut  occasio- 

nem,  vel  non  impediamus,  convincimur  illum  non 
sufficienter  odisse,  quia  propterea  merito  nobia  impu- 
tatur  in  vituperium. 

§11. 

Differentia  inter  voluntarium  et  volitum. 

Ex  dictis  hoc  et  prsecedenti  articulo  potest  intelligi 
differentia,  quae  est  inter  vohuitariiun  et  volituyn,  et 
quae  in  eo  consistit,  quod  ad  voluntarium  requiratur 
ut  aliquo  modo  procedat  a  voluntate,  non  sic  ad  voli- 
tum  ;  iiam  volitum  proprie  sumitur  pro  objecto,  quod 
directe  placet  voluntati,  et  tamen  ab  illo  non  procedit : 
unde  non  omne  volitum  est  voluntarium,  cum  saepe 
contingat,  quod  objectum  aliquod  placeat  voluntati, 
et  tamen  ab  ea  non  procedat :  sic  personae  quas  dili- 
gimus,  et  actiones  quas  desideramus  exercere,  sed  non 
possumus,  sunt  volitae ;  quia  placent  voluntati :  non 
tamen  sunt  voluntarise,  cum  a  voluntate  non  proce- 
'dant.  Idem  est  de  actionibus,  quae  ab  aliis  procedunt, 
voluntate  nostra  nullo  modo  intluente,  circa  quas  com- 
placentiam  habemus. 

Non  omne  etiam  voluntarium  est  volitum  ;  nam 
poena  aeterna,  item  offensa  Dei  est  voluntaria,  scilicet 
interpretative  peccanti  mortaliter,  non  tamen  est  vo- 
lita,  sed  potius  nolita :  attamen  omne  voluntarium 
directum  est  volitum  :  unde  patet  voluntarium  et  vo- 
litum  se  habere,  velut  excedens  ad  excessum. 

Hinc  colligitur  quo  sensu  verificetur  hoc  axioma : 
"  Nihil  est  volitum,  nisi  cognitum:"  sumendo  nimirum 
volitum,  non  pro  quocumque  voluntario,  sed  tantum 
pro  voluntario  directo,  aut  objecto,  quod  directe  pla- 
cet  voluntati ;  nil  enim  sic*  volumus,  nisi  illud  cog- 
noscamus,  et  quidem  positive.  Eodem  modo  intelli- 
gitur  illud  :  "  Ignoti  nulla  cupido."  Etenim  cupido 
importat  directum  et  expressum  actum  voluntatis. 

Colligitur  etiam  non  omne  voluntarium  esse  cogni- 
tum  :  dantur  enim  peccata  ignorantiae,  quae  voluntaria 
sunt,  quorum  tamen  malitiam  non  cognoscimus,  sci- 
Mcet  positive :  sic  mors  Christi  fuit  voluntaria  Ju- 
daeis,  cum  eum  occidendo  peccaverint :  Christum 
tamen  non  cognoverunt ;  "  si  enim  cognovissent,   nun- 

quam  Dominum  glorise  crucifixissent " — I.  Cor.,  2. 
V.  8.  Sed  non  datur  voluntarium,  nisi  sitcognitum  posi- 
tive,  aut  saltem  privative,  quod  tit,  dum  quis  potest  et 
debet  cognoscere,  et  nescit. 


ARTICULUS  V. 

DE    VOLUNTABIO    NECESSARIO,    ET   LIBERO. 
§1. 

De  voluntario  ?iecessano. 

FAMOSA  voluntarii  divisio  est,  in  necessarium,  et 
liherur/i.  Necessariuraestid,  ^^quodproceditavolun' 
tate  directa  ab  intellectu,  absque  nlla  indijfferentia.^^ 
Voluntas  autem  dirigitur  ab  intellectu  absque  indiffe- 
rentia,  quando  intellectus  proponit  ipsi  objectum, 
tamquam  omne  bonum,  ita  ut  in  eo  considerare  non 
possit  ullum  malum  aut  defectum  ;  tunc  enim  volun- 
tas  necessario  illud  volet,  neque  ullatenus  poterit  non 
velle;  quia  ut  voluntas  posset  illud  objectum  non 
velle,  deberet  intellectus  in  eo  posse  apprehendere 
aliquod  malum,  propter  quod  ipsa  illud  fugeret,  vel 
defectum  alicujus  boni,  sive  aliquod  bonum  extra 
ipsum,  propter  quod  a  volitione  ipsius  objecti  cessa- 
ret ;  non  enim  voluntas  agit  sine  ratione,  et  quidem 
nisi  moveatur  a  bonitate  aliqua:  si  ergo  objectum  ei 
proponatur  tamquam  omne  bonum,  et  in  eo  nullura 
malum  reperiatur,  neque  in  aliis  objectis  bonum  ali- 
quod  inveniri  possit,  quod  in  ipso  non  contineatur, 
lunc  voluntas  illud  objecfum  non  poterit  non  velle, 
sive  necessario  volet :  hoc  modo  amor  beatificus  ne- 
cessarius  est ;  quia  cum  Beati  Deum  prout  in  se  est 
clare  videant,  vident  in  ipso  omne  bonum,  nec  pos- 
sunt  extra  ipsum  invenire  aliquam  rationem  boni, 
nec  in  actu  amoris  aliquam  rationem  mali,  vel  sal- 
tem  difficilis,  propter  quam  cessarent  ab  amore  Dei ; 
ac  proinde  non  possunt  ipsum  non  amare.  • 

DiCES :  Ergo   amor  Dei,    quem    eliciunt    homines 
in  hac  vita,  non  est  liber,  sed  necessarius ;  quia  per 

fidem  apprehendunt  Deum  esse  omne  bonum^,  et  nil 
esse  boni  in  cessatione  ab  amore  Dei. 

R.  In  primis  licet  per  fidem  cognoscamus  Deum 
esse  summe  bonum,  hoc  tamen  evidenter  non  vide- 
mus,  sicuti  beati ;  sed  tantum  obscure,  in  quantum 
scilicet  illud  credimus,  propter  authoritatem  Dei 
revelantis.  Deinde  quamvis  Deum  apprehendamus, 
tamquam  omne  bonum,  ita  ut  in  ipso  nihil  mali  aut 
defectus  inveniri  possit,  in  exercitio  tamen  actus  amo- 
ris  Dei  possumus  apprehendere  aliquam  rationem  dif- 
ficilis,  aut  impedimenti  aliorum  actuum,  ac  propterea 
ab  isto  exercitio  retrabi,  et  sic  actus  amoris  Dei  in  hac 
vita  adhuc  est  liber:  unde  ut  aliquis  actus  sit  neces- 
sarius,  requiritur  ut  non  possit  apprehendi  aliqua  ratio 
mali  aut  defectus,  neque  in  objecto,  neque  in  ipso  actu, 
qui  circa  illud  versatur. 

Eodem  modo  visio  beatifica  est  necessaria ;  beati 
enim  non  possunt  Deum  sibi  clare  propositum  non 
videre ;  cum  non  possit  excogitari  ratio,  propter 
quam  ab  illa  visione  cessare  vellent :  dicta  visio  etiam 
est  voluntaria,  quia  fit  ex  imperio  seu  consensu  et  desi- 
derio  voluntatis. 

Voluntarium  necessarium  etiam  reperitur  in  amore, 
quo  Pater,  et  Filius  se,  et  Spiritum  Sanctum  amant. 

Contrajam  dicta  de  amore  beatifico. 

OBJECTIO  I. 

Beatus  posset  non  amare  Deum,  casu  quo  daretur 
aliquid  melius:  ergo  non  necessario  amat,  sed  libere. 

R.  Conditionem  illam  esse  impossibilem,  adeoque 
ex  ea  nihil  probari  contra  necessitatem  amoris  beati- 
fici,  cum  ex  impossibili  sequatur  quodlibet. 

objectio  II. 

Improbabile  non  est  S.  Paulum  vidisse  divinam  es- 
sentiam,  dum  raptus  fuit  usque  ad  tertium  coelum  ; 
atqui  in  illo  supposito  non  amavit  Deum  necessario,  sed 
libere;  quandoquidem  postea  ab  ejus  amore  cessaverit. 

R.     Nego  subsumptum  :  quia  stante  et  permanente 

Dei  visione,  non  potuit  ipsum  non  amare,  cum  tunc 
Deum  apprehenderit  tamquam  omne  bonum  ;  sed  ut 
posset  non  amare,  visio  Dei  auferri  debebat,  quod  nihil 
facit  pro  libertate,  ad  quam  requiritur,  ut  omnia  eadem 
permaneant,  ut  postea  dicetur. 

OBJECTIO  III. 

Amor  Dei  in  Christo  erat  amor  beatificus ;  ipse  enim 
ab  initio  suee  conceptionis  fuit  beatus ;  atqui  tamen  amor 
ille  non  fuit  necessarius,  sed  liber,  quandoquidem 
Deum  amando  meruerit :  ergo,  etc. 

R.  Cbristum  fuisse  comprehensorem  simul  et  via- 
torem  ;  in  quantum  fuit  comprehensor,  fruebatur  vi- 
sione  beatitica,  et  amor,  qui  per  claram  Dei  visio- 
nem  dirigebatur,  fuit  necessarius,  nec  per  eum  me- 
ruit :  in  quantum  fuit  viator,  habuit  cognitionem  Dei 
distinctam  a  visione  beatifica,  atque  amor,  qui  per 
illam  visionem  regulabatur,  non  fuit  necessarius,  sed 
liber,  per  quem  et  meruit.  Hanc  solutionem  insinuat 
S.  Thom.  3.  parte,  quaest.  19.  art.  3.  ad.  1. 

Exemplum  voluntarii  necessarii  in  hominibus  via- 
toribus,  est  amor  felicitatis  in  communi :  homo  enim 
necessario  vult  esse  beatus,  non  beatitudine  materiali 
et  consistente  in  hoc  vel  illo  particulari  bono,  v.  g. 
in  Deo,  divitiis,  voluptatibus,  etc,  sed  beatitudine  ge- 
nerali,  hoc  est,  vult  ut  satietur  appetitus,  atque  ab 
iilo  amore  beatitudinis  nunquam  penitus  cessare  po- 
test :  quia  semper  eam  actualiter  vel  virtualiter  amat ; 
nam  quidquid  appetit  et  facit,  appetit  et  facit  propter 
beatiiudinem  in  communi,  hoc  est,  ut  satietur  appetitus, 
ut  ei  bene  sit,  ut  liberetur  a  miseriis  et  difRcultatibus, 
nec  ob  aliam  rationem  peccat,  aut  cessat  ab  amore  Dei : 
unde  primus  actus  deliberatus  hominis  est  appetitus 
boni  et  felicitatis  in  communi,  ita  ut  non  velit  aliquod 
particulare  bonum,  nisi  ex  praevio  appetitu  boni  et  feli- 
citatis  in  communi. 

DicEs  :  Potest  aliquis  dicere  :  nolo  esse  beatus. 

R.  Transeat :  sed  hoc  non  dicet,  nisi  quia  videbit 
esse  aliquam  difficultatem  ad  salutem  perveniendi, 
atque  ut  ab  ista  difficultate  liberetur,  dicet  se  illam 
nolle,  adeoque  iterum  propter  felicitatem  in  communi, 
ut  satietur,  et  a  difficultatibus  liberetur. 

Bona  vero  particularia  homines  in  hac  vita  non  ap- 
petunt  necessario  :  quia  in  ipsis  semper  invenire  pos- 
sunt  aliquam  rationem  mali,  vel  defectus  aut  diffici- 
lis,  etiam  in  actu  amoris  Dei,  adeoque  semper  pos- 
sunt  quodcumque  particulare  bonum  non  appetere : 
secus  est  de  bono  universali,  seu  beatitudine  in  com- 
muni,  ut  jam  dictum  est. 

Ex  allata  definitione  voluntarii  necessarii  patet,  sub 
illa  non  comprehendi  quodcumque  necessarium,  sed 
illud  solum,  quod  est  voluntarium,  et  quidem  quod 
a  voluntate  deliberata  procedit :  sunt  autem  plura 
necessaria,  quae  a  voluntate  non  procedunt ;  genera- 
tim  namque  necessaria  dicuntur,  quae  procedunt  a 
causa  non  libera,  quae  determinata  est,  et  quasi  con- 
stricta  ad  certos  effectus. 

§11. 

De  Vohcniario  libero, 

VoLUNTARiuM  libcrum  est,  "quod  procedit  a  volun- 
tate  libera,  seu  directa  ab  intellectu  cum  aliqua  in- 
differentia,"  quae-  adest,  dum  intellectus  non  propo- 
nit  objectum  voluntati  tamquam  omne  bonum,  sed  in 
€0  considerare  potest  aliquam  raiionem  mali  aut  de- 
fectus  ;  exinde  enim  fit,  quod  voluntas  istud  objec- 
tum  non  necessario  appetat,  sed  ipsum  possit  non  ap- 
petere,  quatenus  nimirum  habet  rationem  mali,  de- 
fectus,  etc. 

Hinc  patet,  visionem  et  amorem  Dei  in  beatis,  at- 
que  appetitum  felicitatis  in  communi  in  viatoribus 
non  esse  actus  liberos. 

Observandum  est  hic  non  definiri  liberum  sump- 
tum  pro  potentia  libera,  sed  pro  actu  libero,  ad  quem 
requiritur  ut  procedat  a  principio  intrinseco  ex  cog- 
nitione  finis,  et  insuper  a  potentia  libera  et  indiffe- 
rente  ad  agendum  et  non  agendum  :  unde  patet  omne 
liberum  esse  voluntarium  et  quidem  perfecte,  non 
tamen  omne  voluntarium  esse  liberum  ;  nam  actus 
imperfecte  voluntarii  in  brutis,  pueris,  etc,  non  sunt 
liberi,  neque  etiam  omnes  perfecte  voluntarii  sunt 
liberi,  ut  videre  est  in  amore  beatifico,  amore  boni 
in  communi,  etc. 

Cum  ad  actum  liberum  requiratur,  ut  intellectus 
consideret  in  objecto  diversas  rationes  boni  et  mali, 
convenientiae  et  disconvenientiae,  sequitur  actum  non 
fore  liberum. 

1.''  Si  intellectus,  perfecte  cognoscens  objectum,  in 
eo  nuUam  rationem  mali  invenire  possit,  ut  conlingit 
in  beatis  circa  Deum. 

2.0  Si  intellectus  in  illa  consideratione  totaliter  im- 
pediatur,  ut  ex  aliqua  vehementi  passione  contin- 
gere  potest,  prout  infra  declarabitur. 

Nunc  de  potentia,  seu  principio  intrinseco,  a  quo 
actus  denominatur  liber,  nimirum. 

§  III. 
De  Libero  Arhitrio  et  Lihertate. 

Observandum  prius  est  libertatem  Lic  sumi  pro 
libertate  activa,  seu  pro  potentia  ad  agendum,  non 
vero  pro  libertate  passiva  correspondente  verbo  lihe- 
rare,  et  quse  quandam  tantum  immunitatem  signifi- 
cat,  quo  sensu  alia  dicitur  libertas  a  peccato,  alia  a 
miseria,  et  alia  a  coactione  ;  bae  enim  libertas  nihil 
aliud  important,  quam  quod  homo  non  sit  subjectus 
peccatis,  miseriis,  aut  quod  voluntas  non  cogatur 
ab  aliquo  extrinseco  in  suis  actibus. 

Circa  istam  libertatem  a  coactione  notandum  est 
voluntatem  ex  natura  sua  tali  libertate  esse  praedi- 
tam,  hoc  est,  in  suis  actibus  non  posse  pati  coactio- 
nem  seu  violentiam  proprie  dictam  ;  quia  ad  coac- 
tionem  perfectam  et  violentiam  proprie  dictam  requi- 
ritur,  ut  patiens  nihil  omnino  ad  actum  contribuat, 
sed  potius  renitatur  ;  atqui  dum  voluntas  aliquem  ac- 
tum  elicit,  ad  eum  semper  contribuit :  ergo  in  acti- 
bus,  quos  perducit,  numquam  violentiam  pati  potest : 
hocque  intelligendum  est  tam  de  actibus  imperatis, 
quam  elicitis ;  nam  utrique  a  voluntate  procedunt, 
adeoque  semper  fiunt  contribuente  et  concurrente  vo- 
luntate :  unde  cogi  nequit  voluntas  ut  aliquem  actum 
eliciat  vel  imperet,  aut  in  eum  consentiat. 

Communiter  tamen  dicitur  voluntatem  posse  pati 
violentiam  in  actibus  imperatis,  licet  non  possit  in 
elicitis  ;  verum  hoc  intelligitur  de  actibus  imperatis,  seu 

potius  imperabilibus,  qui  revera  a  voluntate  non  im- 
perantur,  sed  qui  ab  ea  solent  imperari,  prout  sunt 
motus  membrorura  exteriorum,  et  qui  hic  et  nunc 
procedunt  ab  aliquo  extrinseco,  nihil  ad  eos  contri- 
buente  voluntate :  et  sic,  dum  quis  ligatur,  aut  cogi- 
tur  ambulare,  voluntate  ad  hoc  nihil  conferente,  di- 
citur  pati  violentiam  perfectam,  non  tamen  proprie 
in  aliquo  actu  voluntatis,  sed  tantum  in  actu,  qui 
potest  et  solet  esse  actus  voluntatis  imperatus. 

Quamvis  voluntas  in  suis  actibus  cogi  nequeat  coac- 
tione  perfecta,  potest  tamen  imperfecte,  et  sic  dum 
quis  metu  mortis  cogitur  dare  suas  pecunias,  coac- 
tio  illa  non  est  perfecta,  sed  imperfecta  tantum  ;  quia 
datio  pecuniarum  est  ipsi  voluntaria,  cum  malit  eas 
dare,  quam  denegando,  vitam  exponere. 

Ex  eo  quod  voluntas  in  suis  actibus  cogi  nequeat 
coactione  perfecta,  sequitur  omne  voluntarium  esse 
liberum  a  coactione,  atque  isto  sensu  SS.  Patres,  et 
plurimi  authores,  praesertim  antiquiores,  actus  neces- 
sarios  vocaverunt  liberos :  juxta  quem  proinde  lo- 
quendi  modum,  amor  beatificus,  et  appelitus  felici- 
tatis  in  communi,  sunt  actus  liberi,  scilicet  a  coac- 
tione  quatenus  a  voluntate  procedunt,  quamvis  tamen 
sint  maxime  necessarii. 

Dicta  libertas  a  coactione  vocari  solet  libertas  es- 
sentialis^  non  quasi  in  ipsa  consisteret  essentia  liber- 
tatis  proprie  dictae,  sed  quia  essentialis  est  actibua 
voluntatis,  et  ab  iis  inseparabilis  ;  eo  enim  ipso,  quo 
aliquis  actus  procedit  a  voluntate,  liber  est  a  coac- 
tione,  cum  talis  sit  essentia  voluntatis,  ut  in  suis  ac- 
tibus  cogi  nequeat. 

Nunc  communiter  per  libertatem  simpliciter,  sive 
dum  nihil  aliud  additur,  non  inteiligitur  libertas  a 
coactione,  sed  libertas  a  necessitate  naturali,  sive 
libertas  indifferentiae,  quae  est  vera  potestas  ad  agen- 
dum  et  non  agendum  ;  et  per  liberum  simpliciter  non 
intelligitur  aliud,  quam  illud,  quod  procedit  a  liber- 
tate  proprie  dicta,  seu  a  potentia,  quae  potest  agere 
et  non  agere;  ita  ut  libertas  et  liberum  a  coactione 
non  vocentur  libertas  nec  liberum  simpliciter,  sed 
tantum  cum  hoc  addito  a  coactione. 

Libertas  proprie  dicta,  seu  liberum  arbitrium   de- 

finiri  potest  "  potentia  quse,  positis  omnibus  ad  agen- 
dum  prterequisitis,  potest  agere  et  non  agere  :"  pro 
cujus  definitionis  explicatione  notandum  est  liberta- 
tem  non  esse  actum,  neque  habitum,  sed  potentiam 
naturalem,  imo  esse  ipsammet  voluntatem,  prout  re- 
gulatur  ab  intellectu  cum  indifferentia :  unde  liber- 
tasnon  est  in  intellectu,  sed  in  voluntate  ;  radicaliter 
tamen  est  in  ipso,  quia  ipsius  fundamentum  in  eo 
consistit,  quod  intellectus  in  uno  et  eodem  objecto 
possit  considerare  rationem  boni  et  mali,  vel  defec- 
tus,  et  ita  illud  voluntati  proponere ;  inde  enim  ia 
voluntate  resultat  potentia  dictum  actum  appetendi 
vel  fugiendi,  adeoque  potestas  agendi  et  non  agendi, 
seu  vera  libertas. 

Ha?c  libertas  in  sola  natura  intellectuali  reperitur  ; 
in  Deo  scilicet,  Angelis  et  hominibus  :  in  Deo  qui- 
dem,  circa  creaturas  ;  quidquid  enim  Deus  vult  ex- 
tra  se,  id  libere  vult,  et  nuUa  necessitate  adactus : 
non  tamen  libere,  sed  necessario  amat  se  ipsum,  nec 
libere  Pater  generat  Filium. 

Angeli  boni  libertatem  non  habent  in  visione  et 
amore  Dei :  eam  tamen  habent  circa  alia  objecta 
particularia:  unde  nos  libere  custodiunt.  Angelimali 
seu  dsemones  liberi  non  sunt  in  omissione  actuum, 
qui  sine  gratia  exerceri  nequeunt  cum  ipsi  gratiam 
nec  habeant,  nec  habere  possint,  eo  quod  Deus  nul- 
lam  amplius  ipsis  dare  decreverit :  multa  tamen  fa- 
ciunt  V.  g.  tentant  homines,  quffi  sine  gratia  omit- 
tere  possent,  in  quibus  proinde  habent  libertatem. 

In  homine  reperiri  libertatem  varii  negaverunt  hae- 
retici ;  atque  in  primis  Astrologi  judiciarii  et  Stoici, 
qui  omnia  fato  evenire  contendebant :  fatum  autem 
appellabant  vim,  ac  positionem  syderum,  quse  juxta 
ipsos  nobis  nascentibus  inevitabilem  praescribit  vitae 
conditionem :  sic  v.  g.  putabant  venerem  ita  ad  libi- 
dinem  pertrahere,  mercurimn  ad  furta  etc,  ut  alii 
esse  non  possemus. 

Deinde  Manicbsei,  qui  collocantes  in  homine  duo 
principia,  sive  duas  animas,  unam  bonam  a  bono 
Deo,  et  alteram  malam  a  malo  deo  productam,  fin- 
gebant  animam  bonam  ex  natura  sua  ita  esse  deter- 
minatam  ad  bonum,  ut  ipsa  victrix  existens  hominem 

necessario  ad  bonum  inclinaret ;  et  similiter  animam 
malam  ita  esse  determinatam  ad  malum,  ut  si  supe- 
raret,  pari  necessitate  ad  malum  pertraheret. 

Aliqui  liberum  arbitrium  per  Dei  praescientiam 
tolli  existimarunt,  eo  quod  ipsa  sit  infallibilis. 

Alii  admiserunt  liberum  arbitrium,  sed  dixerunt 
illud  [in  se  nullam  habere  activitatem,  sed  se  habere 
mere  permissive,  velut  quoddam  inanime,  absque  ulla 
eooperatione :  unde  ducebant  Deum  per  gratiam  ope- 
rari  inlibero  arbitrio,  et  non  per  illud,  cujus  oppositum 
detinit  Conc.  Trid.  sess.  6.  cap.  4. 

Alii  denique  admiserunt  hominem  quidem  operari, 
sed  necessario ;  eo  quod  sic  rapiatur  a  dominante 
cupiditate,  vel  a  gratia  victrice,  ut  numquam  possit 
facere  oppositum  illius,  ad  quod  inciinatur,  quorum 
error  etiam  a  Tridentino  loco  citato  damnatur. 

Omnes  isti  errores  refutantur  ex  Scriptura  Sacra, 
quae  innumeris  in  locis  liberum  arbitrium  evidenter 
demonstrat:  sic  Eccl.  15.  v.  17.  dicitur:  "  Apposuit  tibi 
(Deus)  aquam  et  ignem :  ad  quod  volueris,  porrige 
manum  tuam."  Et  cap.  31.  v.  10.  de  viro  justo  dicitur: 
*'  Qui  potuit  transgredi,  et  non  est  transgressus  :  facere 
mala,  et  non  fecit.''  Deinde  ad  quid  consilia,  prohibi- 
tiones,  comminationes,  exhortationes  ad  poenitentiam, 
si  quidquid  agit  homo,  necessario  agat,  et  aliter  facere 
nequeat  .'*  omnia  illa  profecto  inutilia  sunt  et  ridicula. 

Notandum  quod,  dum  SS.  Patres  dicunt  hominem 
perdidisse  liberura  arbitrium,  seu  libertatem  per  pec- 
catum  originale,  intelligi  debeant  de  libertate  impro- 
prie  dicta,  seu  de  libertate  a  peccato  et  miseria ;  in 
statu  enim  innocentiae  homo  non  erat  subjectus  pec- 
catis  nec  infirmitatibus,  sicuti  jam  ;  sed  statim  atque 
peccavit,  illis  omnibus  factus  est  subjectus,  adeoque 
ab  iis  non  fuit  amplius  liber,  sed  perdidit  libertatem 
ab  illis.  Intelligi  etiam  possunt  de  libertate  proprie 
dicta,  quam  homo  etiam  perdidit  per  peccatum  ori- 
ginale,  non  ex  toto,  sed  quantum  ad  suam  integri- 
tatem ;  libertas  enim,  quae  jam  in  homine  reperi- 
tur,  non  est  amplius  integra  et  talis,  qualis  fuit  data 
Adamo,  et  quam  habuissemus,  si  nec  Adam,  nec 
nos  peccassemus  in  ipso ;  quia  per  peccatum  origi- 
nale  homo  non  tantum  spoliatus  est  gratuitis,  seu 

gratia  et  charitate  et  aliis  donis  spiritualibus ;  sed 
eiiam  Isesus  est  in  naturalibus,  hoc  est,  in  potentiis 
suis  naturalibus,  intellectu,  voluntate,  adeoque  et  in 
libertate. 

Ut  autem  sciatur  quomodo  libertas  non  sit  amplius 
integra,  sed  laesa  sit  et  debilitata,  seu  viribus  attenuata, 
ut  loquitur  Conc.  Trid.  sess.  6.  cap,  1.,  sciendum  est 
libertatem  in  statu  innocentiae  nullum  impedimentum 
ad  bonum,  nec  ullum  impulsum  ad  malum  habuisse ; 
sed  postquam  homo  peccavit,  intellectus,  a  cujus  indif- 
ferentia  dependet  libertas,  obscuratus  est,  ita  ut  non 
amplius  tam  bene  objecta  considerare  possit :  voluntas 
vero  contraxit  propensionem  ad  malum,  et  difficultatem 
ad  bonum  :  similem  proclivitatem  contraxit  appetitus 
sensitivus  ad  bona  sensibilia,  qui  voluntatem  jam  de- 
bilitatem  saepissime  movet,  ut  contra  rationem  ista  bona 
appetat ;  atque  exinde  fit,  ut  libertas  non  sit  amplius 
integra,  sed  naturaliter  Isesa. 

Haec  libertas  requiritur  ad  merendum  et  demeren- 
dum,  prout  patet  ex  tertia  propositione  Jansenii,  quae 
velut  haeretica  damnata  est:  "  Ad  merendum  et  deme- 
rendum  in  statu  naturae  lapsse,  non  requiritur  in 
homine  libertas  a  necessitate,  sed  sufficit  libertas  a 
coactione."  Idque  ex  natura  rei  independenter  a  posi- 
tiva  Dei  constitutione  ;  non  enim  meretur  aliquis  lau- 
dem  vel  vituperium,  praemium  aut  supplicium  mere 
propter  actionem,  quam  ex  necessitate  facit,  et  nulla- 
tenus  potest  evitare:  hinc  amor  beatificus,  utpote  neces- 
sarius,  non  potest  esse  meritorius,  etiamsi  supponeretur 
statum  viae  ex  positiva  Dei  constitutione  ad  meritum 
non  requiri. 

ARTICULUS  VI. 

DE    DIVISIONE    LIBEETATIS    ET   NECESSITATIS. 
§1. 

De  divisione  Lihertatis. 

LIBERTAS  alia  est  a  peccato,  alia  a  miseria,  alia 
a  coactione,  et  alia  a  necessitate ;  inter  has  diversas 
libertatis  species  sola  libertas  a  necessitate  est  A-era  et 
proprie  dicta  libertas  et  ea  est,  quam  supra  diximus 
esse  potentiam,  quae  positis  omnibus  ad  agendum 
preerequisitis,  potest  agere  et  non  agere,  et  quse  dici- 
tur  libertas  a  necessitate  scilicet  naturali,  aut  etiam 
a  naturali  determinatione  ;  per  quod  importatur,  quod 
voluntas  a  natura  sua  non  sit  determinata  ad  unum  ; 
nam  necessitas  naturalis  est,  quae  voluntatem  ad  unum 
determinat,  et  ita  ad  illud  affigit,  ut  alterius  partis 
eligendae  potestatem  non  relinquat ;  voluntas  enim  non 
erit  determinata  ad  unum,  quando  intellectus  non  pro- 
ponet  objectum  voluntati  tamquam  omne  bonum,  sed 
in  eo  invenire  poterit  aliquam  rationem  boni  et  mali ; 
tunc  enim  ad  istud  objectum  non  erit  adstricta,  sed 
illud  poterit  appetere  et  non  appetere. 

P.  An  ad  libertatem  requiratur  indeterminatio  ac- 
tualis,  sive  ut  voluntas  aliquando  fuerit  indeterminata  ? 

R.  Neg.  nam  Deus  libere  creavit  mundum,  nun- 
quam  tamen  fuit  indeterminatus  ad  illius  creationem, 
cum  decretum  creandi  mundum  in  ipso  fuerit  ab 
aetemo  :  verum  quamvis  decretum  illud  semper  fue- 
rit,  potuit  tamen  non  esse,  eo  quod  Deus  ex  natura 
sua  ad  mundi  creationem  non  fuerit  determinatus, 
et  sic  liberum  est,  sicut  et  creatio  mundi. 

Hsec  libertas  etiam  vocatur  indifferentice ;  sed  in- 
differentia  hic  non  sumitur  passive,  quomodo  v.  g. 
materia  dicitur  indifierens  ad  hanc  vel  illam  formam, 
quatenus  ab  aliquo  extrinseco  ad  utrumque  determi- 
nari  potest,  nec  negative  pro  negatione  actualis  deter- 
minationis,  ut  dum  voluntas  dubia  et  quasi  suspensa 

manet :  verum  accipitur  active  et  positive,  scilicet 
pro  potentia  sese  determinandi  ad  plura.  Item  haec 
libertas  vocatur  ciccidentalis,  non  quasi  foret  accidens 
respectu  libertatis  proprie  dictse,  aut  ipsa  non  foret 
vera  libertas,  sed  quia  non  est  de  natura  voluntatis 
et  actuum  ejus,  sicut  libertas  a  coactione,  sed  ab 
iis  est  separabilis  ;  non  enim  omnis  actus  voluntatis 
absolute  debet  esse  liber  libertate  indifferentiae,  cum 
possit  esse  necessarius. 

§11. 

Divisio  necessitatis. 

P.  An  libertas  excludat  omnem  necessitatem  ? 

R.  Multiplicem  esse  necessitatem :  alia  est  necessi- 
tas  coactionis,  quae  est  dum  cogimur  ad  aliquid  fa- 
ciendum ;  si  coactio  sit  perfecta,  tollit  libertatem, 
quandoquidem  toUat  voluntarium  ;  si  vero  tantum  sit 
imperfecta,  eam  non  tollit,  ut  patet  in  eo,  qui  metu 
mortis  pecunias  suas  dare  cogitur. 

Alia  est  necessitas  naturalis,  quse  est,  dum  res 
aliqua  a  natura  determinatur  ad  unum  ;  quomodo  res 
ratione  destitutse  ad  suos  motus  et  actus  necessitan- 
tur  ;  quomodo  etiam  nos  necessitamur  ad  amorem  bo- 
ni  in  communi.     Talem  necessitatemexcludit  Jibertas. 

Alia  est  necessitas  infallibilitatis,  et  haec  cum  li- 
bertate  consistere  potest;  nam  homo  sub  gratia  effi- 
caci  infallibiliter  agit,  et  quodammodo  necessario, 
necessitate  scilicet  infallibilitatis ;  dicit  enim  S.  Au- 
gustinus :  "  Subventum  est  humanae  infirmitati,  ut 
indeclinabiliter  et  insuperabiliter  bonum  agamus :" 
libere  tamen  agit,  quia  homo  ex  natura  sua  non  est 
determinatus  ad  actum,  propter  quem  ipsi  gratia  da- 
tur.  Similiter  si  Deus  prsevideat  Joannem  peccatu- 
rum,  Joannes  necessario  peccabit  necessitate  infalli- 
bilitatis :  peccabit  tamen  libere ;  adeoque  patet  so- 
lam  infallibilitatem  non  destruere  libertatem. 

Alia  insuper  est  necessitas  consequeuticB,  el  alia 
cotisequentis ;  necessitas  consequentiae,  qu^e  etiam  di- 
citur  necessitas  ex  hypothesi,  seu  ex  suppositione, 
non  obest  libertati ;  quia  ipsa  nihil  aliud  importat, 
quam  quod  unum  recte  sequatur  ex  alio,  et  sic,  dum 
Joannes  ambulat,   necessario   quidem   movetur,  cum 


DE    ACTIBUS    HUMANIS.  103 

motus  ab  ambulatione  sit  inseparabilis,  sed  ille  motus 
in  se  non  est  absolute  necessarius  :  est  tamen  neces- 
sarius  necessitate  consequientiae  et  suppositionis,  hoc 
est,  ex  suppositio  quod  Joannes  ambulet,  necessario 
sequitur  ipsum  moveri. 

Necessitas  consequentis  est,  dura  non  tantura  con- 
sequentia  est  necessaria,  sed  etiam  ipsum  consequens 
in  se  est  tale,  v.  g.  ex  eo  quod  Beati  clare  Deum 
videant,  necessario  sequitur,  quod  eum  ament.  Amor 
ille  non  tantum  est  necessarius  necessitate  consequen- 
tiae,  sed  etiam  necessitate  consequentis,  lioc  est, 
ipsum  consequens  in  se  est  necessarium,  eo  quod  ip- 
sorum  voluntas  necessario  sit  determinata  ad  aman- 
dum  objectum,  quod  repraesentatur  tamquam  conti- 
nens  omne  bonum. 

Ex  quibus  patet  libertatem  proprie  dictam  exclu- 
dere   necessitatem   coactionis    perfectse,    necessitatem 
naturalem,    seu  naturalis  determinationis,    et  neces- 
,  sitatem  consequentis. 

Hsec  libertas  proprie  dicta,  alia  est  contradictioniSy 
et  alia  contrarietatis.  Alia  quoad  exercitium^  et  alia 
quoad  specijicationem  :  denique  alia  in  sensu  divi- 
so,  et  alia  in  sensu  co?nposito, 

Libertas  contradictionis  est  potestas  ad  duo  contra- 
dictoria  :  qualia  sunt,  agere  et  non  agere,  seu  ab- 
stinere  ab  actu  ;  velle  et  non  velle,  seu  omittere  ac- 
tum  volitionis  ;  illa  autem  sunt  contradictoria,  cum 
unum  neget  totum,  quod  alterum  dicit  ;  hoc  enim 
ad  rationem  contradictoriorum  requiritur. 

Libertas  contrarietatis  est  "  potestas  faciendi  duo 
coniraria,  seu  exercendi  actus  contrarius  circa  idem 
objectum,"  prout  sunt,  amare  et  odisse,  velle  et  nolle, 
sumendo  nolle  pro  actu  positivo,  quo  voluntas  aliquid 
aversatur  :  unde  patet  ad  libertatem  contrarietatis  re- 
quiri  potestatem  ad  duos  actus  positivos  sibi  contra- 
rios,  non  sic  ad  libertatem  contradictionis,  ad  quam 
tantum  requiritur  potestas  ad  unum  actum  positivum 
et  ad  omissionem  illius. 

P.  An  ad  libertatem  requiratur  potentia  ad  malum, 
seu  ad  peccandum  ? 

R.  Neg.  quia  illud  ad  rationem  libertatis  non  re- 
quiritur,  si  absque  eo  possit  esse  libertas  ;   atqui  li- 

bertas  potest  esse  absque  potentia  ad  peccandum  : 
ergo,  etc. 

Probatur  ;  quia  Deus  et  Angeli  habent  libertatem, 
et  tamen  peccare  non  possunt,  lioraines  quidem  in 
hac  vita  potestatem  peccandi  libertati  conjunctam  ha- 
bent ;  possunt  enim  facere  bonum  et  malum  :  ssepe 
etiam  pro  veris  falsa  eligunt,  et  pro  utilibus  noxia : 
voluntatem  quoque  subinde  mutant,  ut  quod  prius 
placuit,  postea  displiceat  ;  at  potestas  ad  ista  contraria 
non  pertinet  ad  rationem  libertatis,  neque  etiam  est 
vera  potestas  ;  est  enim  potius  defectus  in  ipsa  poten- 
tia  naturali,  quod  sit  subjecta  tali  potestati  :  defec- 
tus  autem  non  est  de  ratione  potentiae  ;  et  sic  de 
ratione  intellectus  non  est  posse  errare,  nec  de  ra- 
tione  potentise  progressivse,  posse  claudicare. 

Quotiescumque  agimus  libertate  contrarietatis,  agi- 
mus  etiam  libertate  contradictionis  ;  quia  si  possimus 
exercere  actionem  contrariam,  possumus  etiam  prio- 
rem  omittere  :  agimus  autem  libertate  contrarietatis 
circa  quodlibet  objectum  particulare  ;  quia  in  quoli- 
bet  objecto  particulari  possumus  apprehendere  ali- 
quam  rationem  boni,  adeoque  iUud  objectum  ama- 
re  ;  et  aliquam  rationem  mali,  adeoque  idem  objec- 
tum  odisse  :  imo  ipse  Deus,  licet  sit  summum  bo- 
num,  potest  apprehendi  ut  malus,  dum,  v.  g.  poenas 
infligit  ;  et  sic  revera  apprehenditur  a  damnatis,  qui 
propterea  illum  odio  habent  ;  et  contra  ipsa  mors, 
quantumvis  mala  sit,  apprehenditur  ut  bona  ab  eo, 
qui  violente  illam  sibi  infert. 

Libertas  quoad  specificationem  est  "  potestas  exer- 
cendi  actiones  diversae  speciei,  seu  diversee  rationis 
et  naturae  ;"  v.  g.  si  velim  ire  Bruxellas,  et  ad  haec 
assumere  possim  equum,  currum,  etc,  habeo  liber- 
tatem  quoad  specificationem,  eo  quod  possim  assu- 
mere  media  dirersae  speciei.  Patet  libertatem  contra- 
rietatis  etiam  esse  libertatem  quoad  specificalionem. 

Libertas  quoad  exercitium  est  "  potestas  exercendi 
unam  actionem  vel  illam  omittendi,  assummendi  unum 
medium  vel  non  assumendi ;"  v.  g.  si  velim  ire  Bruxel- 
las,  et  ad  hoc  non  habeo  nisi  unicum  medium,  v.  g. 
equum,  non  habeo  libertatem  quoad  specificationem, 
habeo  tamen  libertatem  exercitii  et  electionem  ;  quia 

adhuc  possum  medium  illud  assumere,  vel  non  as- 
sumere,  adeoque  eligere.  Heec  libertas  etiam  est  li- 
bertas  contradictionis. 

Libertas  in  sensu  composito  est  potestas  conjun- 
gendi,  seu  componendi  actum  et  non  actiim,  seu 
omissionem  actus  cum  iisdem  prcBsuppositis :  v.  g. 
manducans  habet  libertatem  in  seu  composito  ad 
loquendum,  quia  habet  potestatem,  conjungendi  lo- 
cutionem  et  silentium  cum  iisdem  prsesuppositis,  sive 
cum  manducatione,  ita  ut  haec  successive  verilicari 
possint,  manducans  loquitur,  et  •  manducans  non  lo- 
quitur  ;  contra  sedens  non  habet  libertatem,  in  sensu 
composito  ad  staudum,  quia  non  potest  conjungere 
successive  utramque  partem  contradictionis  cum  iis- 
dem  prsesuppositis  ;  non  enim  potest  conjungere  sta- 
tionem  cum  sessione,  neque  hoc  verificari  potest  : 
sedens  stat.  Similiter  homo  sub  gratia  per  se  efficaci 
non  habet  libertatem  in  sensu  composito  ad  dissen- 
tiendum,  cum  non  habeat  potestatem  conjungendi 
dissensum  cum  gralia :  hoc  sensu  etiam  homo  sub 
prsescientia  Dei  non  habet  potestatem  ad  aliter  facien- 
dum,  quam  Deus  prsevidit.  Item  hoc  sensu  verum 
est,  quod  prsedesiinatus  non  possit  damnari,  et  quod 
Christus  sub  rigoroso  Patris  prsecepto  de  morte 
subeunda,  non  potuit  non  mori. 

Libertas  in  sensu  diviso  esi  quando  homo  ita  ali- 
quid  agit,  ut  stantihus  iisde?n  prcesuppositis,  retineat 
potentiam  ad  oppositum,  non  quidem  ut  conjungen- 
dum  cum  iisdem  praesuppositis,  alias  haberet  liber- 
tatem  in  sensu  composito ;  sed  ad  oppositum  consi- 
deratum  ut  possibile,  et  ut  tale,  in  quo  adhuc  ali- 
qua  ratio  boni  et  mali  considerari  potest ;  sic  v.  g, 
sedens  habet  libertatem,  in  sensu  diviso  ad  standum  ; 
quia,  manente  sessione,  retinet  potentiam  ad  statio- 
nem,  non  ut  conjungendam  cum  sessione,  hoc  enim 
implicat ;  sed  ad  stationem  consideratam  secundum 
se,  et  ut  possibilem.  Igitur  in  libertate  in  sensu  diviso, 
non  possunt  cum  iisdem  praesuppositis  successive  con- 
jungi  tam  actus,  quam  non  actus,  seu  ejus  omissio, 
sicuti  in  libertate  in  sensu  composito,  sed  tamen 
cum  iis  conjungitur  unum  ex  illis  duobus  oppositis, 
et   simul  potestas  ad  alterum  :  debet  autem   sub  iis- 

dem  praesuppositis  retineri  potentia  ad  alterum  oppo- 
situm  ;  quia  ad  libertatem  non  sufficit,  quod  habea- 
tur  potentia  ad  oppositum,  non  permanentibus  iisdem 
preesuppositis,  sed  immutatis ;  alias  sequeretur  bruta 
libere  agere,  quia  dum  agunt  non  habent  potentiam 
abstinendi  a  suis  actibus,  manentibus  iisdem  pree- 
suppositis :  iis  tamen  immutatis  possent  non  agere. 
Sequeretur  etiam  S.  Paulum  fuisse  liberum  in  amore 
beatifico,  in  supposito,  quod  viderit  divinam  essen- 
tiam  ;  qui  ablata  clara  Dei  visione,  habuit  poten- 
tiam  non  amandi  Deum.  Deinde  Calvinus  et  Janse- 
nius  numquam  negarunt  hominem,  remota  gratia  per 
se  efficaci,  habere  potentiam  ad  non  agendum. 

Hujus  distinctionis  libertatis  in  sensu  diviso  et  com- 
posito  magna  est  utilitas ;  siquidem  illius  ope  .  varia 
argumenta  resolvi  possunt,  quibus  impugnari  solet 
libertas  sub  prajscientia  Dei,  prajdestinatione,  gratia 
et  praecepto  dato  Christo  de  morte  subeunda  :  v.  g. 
contra  libertatem  sub  Dei  prjescientia  formari  solet 
hoc  argumentum  :  non  ponere  actum  a  Deo  praesci- 
tum,  est  fallere  prsescientiam  Dei ;  atqui  homo  po- 
test  non  ponere  actum  a  Deo  praescitum ;  cum  enim 
illum  libere  ponat,  potest  non  ponere  :  ergo  homo 
potest  fallere  pra^tentiam  Dei.  Solvitur  autem  hoc 
modo,  distinguendo  subsumptum  :  homo  potest  non 
ponere  actum  prsescitum  in  sensu  composito,  id  est, 
potest  conjungere  omissionem  actus  cum  prsescientia, 
negatur  ;  isla  enim  combinatio  est  impossibilis  :  po- 
lest  non  ponere  actum  praescitum  in  sensu  divisio,  hoc 
est,  sub  praescientia  habet  potestatem  ad  omissionem 
actus  prajsciti,  consideratam  secundum  se  et  ut  poni- 
bilem,  ita  ut  ista  potentia  non  versetur  circa  omissio- 
nem  conjungendam  cum  pra?scientia,  sic  conceditur. 
Vitiosum  ergo  est  ejusmodi  argumentum  ;  quia  in  eo 
unus  terminus  sumitur  sequivoce,  sive  non  sumitur 
eodem  modo  in  subsumpto,  et  in  assumpto,  quod  ta- 
men  ad  legitimam  argumentationem  requiritur  ;  nam, 
7ion  ponere  actum  prcBScitu7n,  in  assumpto  sumitur 
pro  actuali  conjunctione  omissionis  actus  cum  prae- 
scientia,  siquidem  hoc  solo  sensu  verificatur  assump- 
tum  :  in  subsumpto  autem  idem  terminus,  sive  non 
ponere  actum  prcescitum,  non  sumitur  isto  sensu  ;  si 

enim  sic  sumeretur,  haberet  hunc  sensum  :  atqui  ho- 
mo  potest  conjungere  omissionem  actus  cum  praescien- 
tia,  qui  sensas  foret  falsus :  sed  sumitur  pro  simplici 
omissione  actus  considerati  secundum  se,  abstrahendo 
a  praescientia. 

Simile  argumentum  formatur  contra  libertatem  sub 
gratia  per  se  efRcaci,  nempe  hoc  modo  :  si  homo  non 
poneret  actum,  ad  quem  a  gratia  determinatur,  des- 
trueret  naturam  gratiee  per  se  efficacis  ;  atqui  homo 
potest  non  ponere  actum,  ad  quem  a  gratia  determi- 
natur,  cum  illum  libere  ponat :  ergo  potest  destruere 
naturam  gratise  per  se  efficacis.  Item  contra  Christi 
impeccabilitatem,  ejusque  libertatem  sub  praecepto 
de  morte  subeunda,  hoc  modo:  si  Christus  non  po- 
suisset  mortem  sibi  a  Patre  prseceptam,  peccasset  ; 
atqui  potuit  non  ponere  mortem  prgeceptam  ;  libere 
enim  mortuus  est:  ergo  potuit  peccare.  Solvuntur 
autem  hsec  duo  argumenta  et  similia  eodem  modo, 
quo  primum,  distinguendo  subsumptum. 

Libertatera  in  sensu  diviso  supra  descriptam  reji- 
ciunt  MoUnistce,  contendentes  ad  libertatem  proprie 
dictam  requiri,  ut  cum  omnibus  ad  agendum  prge- 
requisitis  et  praesuppositis,  tam  actus,  quam  non  actus 
componi  possit,  verum  eorum  sententia  improbatur, 
et  nostra  stabilitur  ; 

1.  Ex  eo,  ut  alibi  ostenditur,  quod  in  statu  naturge 
lapsae  detur  gratia  ex  natura  sua  efficax,  cum  tali 
autem  gratia  componi  non  potest  non  actio,  quando- 
quidem  ipsa  faciat  hominem  infallibiliter  operari  : 
ergo,  etc. 

2.*^  Suo  loco  etiam  ostenditur  Deum  ante  omnem 
praevisionem  bonorum  operum,  decrevisse  aliquos, 
prae  aliis,  infallibiliter  perducere  ad  vitam  eeternam, 
et  ad  certum  gloriae  gradum  ;  atqui  cum  illo  decreto 
non  potest  componi  damnatio  seterna  :  ergo,  etc. 

^.°  Deus  per  Prophetas  Isaiam  21.  v.  1.  et  Jer.  31, 
praedixit  et  promisit  conversionem  gentium,  idque 
non  tantum  quia  praeviderat  futuram,  sed  etiam  quia 
efficaciter  eam  poterat  operari,  ut  habet  S.  Prosper 
lib.  1.  de  vocatione  gentium  cap.  9.  atqui  cum  tali 
pra?dictione  et  promissione  non  poterat  componi  non 
conversio  gentium,  quae  tamen  libere  conversee  sunt : 
ergo,  etc.  j 

4.°  Deus  potest  efficaciter  movere  voluntatem  ad 
aliquod  particulare  bonum,  naturalem  ejus  modum 
libere  operandi  servando  incolumen,  quod  confirma- 
tur  ex  S.  Tho.  1.  p.  q.  19.  art.  3.  in  Corp.  ubi  haec 
dicit :  "  Cum  igitur  voluntas  divina  sit  efficacissima, 
non  solum  sequitur  quod  fiant  ea,  quae  Deus  fieri 
vult,  sed  quod  eo  modo  fiant,  quo  Deus  ea  fieri  vult. 
Vult  autem  qusedam  fieri  Deus  necessario,  quaedam 
contingenter,"  dicimusque  quod  revera  Deus  sic  mo- 
veat  per  gratiam  ex  natura  sua  efficacem  ;  ista  enim 
gratia,  licet  efficax,  voluntatem  in  suo  modo  libere 
operandi  non  impedit,  quandoquidem  non  impediat, 
quominus  intellectus  in  objecto  consideret  diversas 
rationes  boni  et  mali,  aut  difficilis  ;  nec  faciat,  ut  ob- 
jectum  proponat  voluntati  tamquam  omne  bonum  ; 
etenim  dum  homo  per  gratiam  efficacem  movetur,  et 
determinatur  v.  g.  ad  amorem  Dei,  intellectus  qui- 
dem  illustratur  ut  proponat  motiva,  quibus  voluntas 
ad  amorem  alliciatur,  sed,  eo  non  obstante,  in  isto 
actu  considerare  potest  aliquam  rationem  difficilis, 
aut  impedimenti  quemadmodum  Christus  sub  prae- 
cepto  considerare  potuit,  et  reipsa  consideravit  varias 
difficultates,  eum  a  morte  subeunda  retrahentes :  unde 
fit  quod  volunlas  non  necessitetur  ad  amorem  Dei, 
sicuti  necessitatur  ad  amorem  beatificum,  et  ad  amo- 
rem  felicitatis  in  communi,  sed  eum  eliciat  eo  modo, 
quo  alios  actus  liberos.  Gratia  per  se  efficax  volunta- 
tem  quidem  efficaciter  movet,  ita  ut  homo  semper 
infallibiliter  operetur  id,  ad  quod  gratia  ipsum  mo- 
vet,  sed  non  ideo  illam  necessitat ;  ut  enim  necessi- 
taret,  deberet  facere,  ut  vel  intellectus  repreesentaret 
objectum  voluntati  tamquam  continens  omne  bonum, 
vel  ut  moveret  et  applicaret  voluntatem  ad  actum  ante 
praeviam  deliberationem  intellectus,  sive  non  permit- 
tendo  intellectui,  ut  considerare  possit  diversas  ratio- 
nes  boni  et  mali  in  objecto  ;  sed  id  non  facit ;  quod 
si  efficaciter  moveat,  id  facit  motu  placido  et  suavi, 
fere  sicuti  homines  alios  excitant  ad  aliquid,  nempe 
illustrando  intellectum,  ut  videat  bonum,  quod  agen- 
dum  est,  et  bonum  illud  reddendo  suave  voluntati, 
ita  ut  voluntati  magis  placeat  hic  et  nunc  illud  facere, 
quam  non  facere. 

Obiter  notetur,  quod,  sicuti  dictum  est,  hominem 
sub  gratia  per  se  efficaci  semper  infallibiliter  agere, 
et  non  retinere  potentiam  ad  non  agendum,  nisi  in 
sensu  diviso,  ita  a  contrario  homo  sub  gratia  mere 
sufficienti  numciuam  agat,  tantumque  habeat  poien- 
tiam  ad  agendum  in  sensu  diviso,  non  vero  in  sensu 
composito,  cum  non  possit  componi  actus  cum  gratia 
mere  sufficienti. 

5.*^  Falsum  est  hoc  generale  Molinistarum  princi- 
pium  :  dum  aliquid  praesupponitur,  quod  non  est  in 
nostra  pbtestate  habere  vel  abjicere,  quodque  effectum 
infallibiliter  infert,  effectus  ille  necessarius  est,  et  nullo 
modo  liber  ;  quia  est  simile  huic  propositioni :  "  quid- 
quid  ex  inimpedibili  per  necessariam  consequentiam 
sequitur,  hoc  quoque  inimpedibile  est  et  necessarium." 
Quae  fuit  primo  per  universitatem  Lovaniensetn  cen- 
surata,  deinde  Romse  a  Sixto  IV.  condemnata.  De 
qua  propositione  videri  potest  praefatio  justlficationis 
censurae  Lovaniensis,  et  ipsa  justificatio  ad  apologiam 
assertionis  23,  item  Sylvius. 

Denique  dici  potest,  argumento  ad  hominem,  quod 
nequidem  sub  gratia  congrua  3IoUnistarmn,  homo 
vere  habeat  potentiam  ad  non  agendum  in  sensu  com- 
posito,  sed  tantum  in  sensu  diviso  :  quia  non  potest 
componere  omissionem  actus  cum  illa  gratia,  nec  eam 
semel  habitam  potest  abjicere,  alioquin  falleretur  prse- 
scieniia  Dei,  qui  praevidit  istam  gratiam  habiturara 
suum  effectum,  ipsaque  gratia  tunc  non  esset  congrua : 
ergo  ad  libertatem  non  requiritur,  etiam  in  sententia 
Molinistarum,  ut  homo  positis  omnibus  praerequisi- 
tis  ad  agendum  possit  agere,  et  non  agere  in  sensu 
composito. 

Objiciunt  quod  Calvinus  et  Jansenius  docuerint 
hominem  sub  gratia  efficaci  non  retinere  potentiam 
ad  non  agendum,  quodque  in  eo  fuerint  condemnati: 
est  autem  dicendum  ciuod  tantum  negaverint  homi- 
nem  retinere  potentiam  ad  non  agendum  in  sensu 
composito  ;  nam  bene  sciebant  ipsum  retinere  poten- 
tiam  ad  non  agendum  in  sensu  diviso,  eo  modo,  quo 
ista  potentia  a  nobis  explicatur. 

R.  Isti  haeretici  existimabant  hominem  sub  gratia 
efficaci   non    habere    aliam    potentiam  ad  non  agen- 

dum,  quam  quae  est  in  homine  ligato  ad  currendum  ; 
unde  dicebant  quod,  sicuti  homo  ligatus  non  habet 
veram  potentiam  ad  currendum,  nisi  sublatis  vincu- 
lis,  ita  homo  sub  gratia  efficaci  non  habeat  veram 
potentiam  ad  non  agendum,  nisi  sublata  ista  gratia, 
ita  ut  putarent  hominem  sub  gratia  non  tantum  non 
retinere  potentiam  ad  non  agendum,  in  sensu  com- 
posito,  sed  nequidem  in  sensu  diviso  ;  prout  istum 
sensum  explicavimus,  et  in  eo  errabant :  nam  opus 
non  est  ut  amoveatur  gratia  ad  hoc,  ut  homo  possit 
habere  potentiam  ad  non  agendum,  prout  ipsi  vole- 
bant,  siquidem  dicimus,  quod  etiam  manente  gratia 
habeat  veram  potentiam  ad  non  agendum,  quamvis  non 
mandandam  executioni  sub  gratia:  sicuti  homo  sedens 
etiam  manente  sessione,  habet  veram  potentiam  ad 
standum,  quamvis  ista  potentia  nequeat  redigi  ad  actum, 
manente  sessione,  neque  etiam  removeri  debet  sessio,  ut 
dici  possit  habere  potentiam  ad  standum. 


ARTICULUS  VII. 

DE  INVOLUNTARIO  VIOLENTO  ET  COACTO. 

INVOLUNTARIUM  opponitur  voluntario,  etduplex 
est,  nempe  involuntarium  positive  et  negative. 
Involuntariujn  negative  contradictorie  opponitur  vo- 
hmtario,  idemque  est  quod  non  voluntarium,  et  la- 
tissime  patet :  est  ergo  "  omne  quod  non  est  volun- 
tarium,"  adeoque  "quod  non  procedit  a  principio  in- 
trinseco,  cum  cognitionefinis."  Hoc  sensu  omnia  quae 
non  facimus,  v.  g.  homicidia,  furta,  etc,  sunt  nobis  in- 
voluntaria,  id  est,  non  voluntaria,  imo  aliqui  actus 
nostri  possunt  esse  sic  involuntarii,  ut  prima  cognitio, 
quam  habemus  de  aliquo  objecto  per  intellectum  vel 
phantasiam,  non  procurata  vi  alicujus  actus  voluntatis 
praevii,  sed  veniens  a  Deo,  daemone  et  hominibus,  vel 
rebus  externis,  etc,  item  actus  aliarum  potentiarum, 
V.  g.  potentiae  motricis  membrorum,  qui  fiunt  absque 
consensu  voluntatis. 

Involuntarium  positive  contrarie  opponitur  volun- 
tario,  seu  potius  volito,  idemque  est,  quod  nolitum : 
"nihil  autem  aliud  est,  quam  id  quod  voluntas  refugit 
et  positive  non  vult ; "  sicuti  a  contrario  dicitur  voli- 
tum  id,  quod  voluntas  positive  vult  sive  amat  et  pro- 
sequitur :  unde  omnia  objecta,  quae  voluntas  refugit 
et  aversatur,  sunt  involuntaria  positive  et  nolita. 

Id,  quod  est  involuntarium  positive,  potest  simul 
esse  voluntarium,  non  quidem  directe,  sed  indirec- 
te ;  uti  patet  in  eo,  qui  committit  peccatam,  cui  poe- 
na  est  annexa  ;  ista  enim  poena  est  ipsi  voluntaria  in- 
directe,  et  simul  involuntaria  positive,  cum  illam 
refugiat.  Idem  patet  in  eo,  qui  ex  negligentia  cul- 
pabili  occidit  suum  amicum,  vel  ejus  domum  com- 
burit.  Verum  multa  sunt  involuntaria  positive,  quae 
non  sunt  voluntaria  ;  si  nempe  a  voluntate  nullo  mo- 
do  procedant ;  ipsse  tamen  nolitiones,  sive  actiones 
quibus  voluntas  refugit  et  aversatur  aliquod  objec- 
tum,  semper  sunt  voluntariae,  seque  ac  ipsee  volitio- 
nes,  et  quidem  sunt  directe  tales,  adeoque  volitae, 
cum  procedant  a  voluntate  cum  cognitione  finis,  et 
insuper  ipsi  voluntati  placeant. 

Involuntarium  positive,  aliud  est  simpliciter  tale, 
et  aliud  secundum  quid.  Simpliciter  est,  dum  vo- 
luntas  refugit  objectum  aliquod,  attentis  omnibus  cir- 
cumstantiis :  involuntarium  vero  secundum  quid  est, 
dum  voluntas  refugit  objectum  aliquod,  tantum  se- 
cundum  aliquam  considerationem,  sive  consideratis 
tantiim  quibusdam  circumstantiis,  non  vero  omni- 
bus;  quia  omnibus  consideratis  non  refugit,  sed 
contra  positive  vult.  Sic  dum  martyres  per  vim  du- 
cebantur  ad  idola,  et  cogebantur  iis  thurificare,  thu- 
ribulo  manibus  eorum  imposito,  talia  erant  ipsis  sim- 
pliciter  involuntaria,  idemque  est  de  omnibus,  quae 
absolute  refugimus ;  dum  vero  mercator,  metu  nau- 
fragii,  projicit  suas  merces  in  mare,  projectio  illa 
est  ipsi  involuntaria  secundum  quid,  considerando 
nimirum,  quod  per  projectionem  illam  patiatur  dam- 
num  et  pretii  dati  et  suarum  operarum,  priveturque 
lucro  sperato  ;  sed  consideratis  omnibus  circumstan- 
tiis,  attento  etiam  praesenti  periculo  vitam  perdendi, 
non  est  involuntaria,  sed  voluntaria.     Idem  est  de  om- 

nibus,  quse  quidem  facimus,  sed  quae  non  vellemus 
facere,  extra  prsesentes  circumstantias. 

Violentiim  est  id,  quod  procedit  a  principio  ex- 
trinseco,  nihil  conferente  passo,  sive  patiente,  sed 
etiam  in  contrarium  renitente,  scilicet  per  inclina- 
tionem  contrariam,  contrariumve  appetitum.  Nonsuf- 
ficit  quod  patiens  nihil  conferat,  sed  insuper  debet 
in  contrarium  reniti ;  alioquin  habitus  supernatura- 
les,  quos  Deus  infundit  nobis,  nullo  modo  cooperan- 
tibus,  dicendi  forent  homini  violenti ;  et  sic  motus  la- 
pidis  sursum  projecti  est  lapidi  violentus,  quia  est 
contra  naturalem  lapidis  inclinationem,  juxta  quam 
movetur  deorsum,  et  non  sursum :  similiter  motus 
et  impulsus,  qui  fit  in  corpore  hominis,  vel  canis  qui 
verberatur,  est  violentus  homini  vel  cani.  Violentum 
latissime  patet,  potestque  dici  respectu  quarumcum- 
que  rerum,  non  tantum  respectu  ratione  praeditarum, 
sed  etiam  respectu  insensibilium  et  inanimatarum, 
dum  aliquid  fit  in  istis  rebus  contra  inclinationem, 
quam  halDent  a  natura. 

Coactum  vero,  quod  etiam  invitian  appellatur,  non 
tam  late  patet,  quam  violentum  :  definitur  autem  id, 
"  quod  procedit  a  principio  extrinseco,  contra  renitente 
passo,  cognitione  saltem  imperfecta  prsedito  ;"  vel  est 
id,  quod  fit  a  principio  extrinseco  in  aliquo,  contra 
inclinationem  ejus  voluntatis,  vel  appetitus  sensitivi. 
Coactum  ergo  tantum  dicitur  de  rebus  cognitione, 
saltem  imperfecta  praeditis,  adeoque  tantum  de  agen- 
tibus  rationalibus  et  brutis,  non  vero  de  rebus  in- 
sensitivis  et  inanimatis,  sicuti  violentum,  quod  ge- 
neratim  dicitur,  de  quibuscumque  rebus,  etiam  ina- 
nimatis  :  ac  proinde  tantum  distinguitur  a  violento, 
sicuti  minus  commune  ;  et  sic  omne  coactum  est  qui- 
dem  violentum,  sed  non  omne  violentum  dici  potest 
coactum  :  sic  motus  lapidis  sursum  est  violentus,  non 
coactus  ;  sed  motus,  qui  fit  in  corpore  hominis  vel 
canis  qui  verberatur,  dici  potest  et  violentus  et 
coactus. 

P.  Quomodo  violentum  et  coactum  differant  ab  in- 
vohintario  ? 

R.  In  primis  differunt  ab  involuntario  negative,  ut 
minus    commune    a    magis    communi  ;    omne    enim 

quod  est  coactum  vel  violentum  simul  est  involunta- 
rium  negative,  non  contra :  et  ab  invohmtario  posi- 
tive  differunt,  velut  unum  duorum  excedentium  ab 
altero ;  datur  enim  violentum  et  coactum,  quod  non 
est  involuntariura  positive,  nempe  in  brutis  et  rebus 
inanimatis,  utpote  carentibus  voluntate  ;  siquidem  ad 
involuntarium  positive,  nempe  perfectum,  de  quo 
agitur,  requiratur  ut  sit  contra  inclinationem  volun- 
tatis:  contra  datur  involuntarium  positive,  quod  non 
est  coactum  nec  violentum,  nempe  dum  simul  est 
voluntarium ;  quia  tunc  est  a  principio  intrinseco :  vio- 
lentum  autem  et  coactum  non  procedunt  a  principio 
intrinseco,  sed  tantum  ab  extrinseco  :  et  sic  motus  ap- 
petitus  sensitivi  exurgentes  in  persona,  cui  displicent, 
prout  exurgebant  motus  carnis  in  S.  Paulo,  sunt  invo- 
luntarii,  et  quidem  simpliciter,  non  tamen  violenti  vel 
coacti,  quia  non  procedunt  a  principio  extrinseco,  sed 
ab  intrinseco,  scilicet  ab  appetitu  sensitivo.  Similiter 
projectio  mercium  in  naufragio  est  mercatori  involun- 
taria  secundum  quid,  non  tamen  proprie  coacta  nec 
violenta,  utpote  procedens  a  principio  intrinseco,  sci- 
licet  voluntate.  Id  vero  quod  in  agente  rationali  est 
violentum  et  coactum,  simul  est  involuntarium. 

P.  Quomodo  tria  praedicta   differant  a  necessario  ? 

R.  Differunt  in  eo,  quod  violentum,  coactum  et 
involuntarium  positive  requirant  repugnantiam,  et  duo 
priora  insuper  principium  extrinsecum,  non  sic  ne- 
cessarium :  quia  necessarium  generatim  dicitur  id, 
quod  aliquis  facit,  vel  patitur  sic,  ut  non  possit  illud 
non  facere,  vel  non  pati,  sive  illud  sit  contra  ejus 
inclinationem,  sive  non  ;  sive  procedat  a  principio 
extrinseco,  sive  non :  tria  itaque  preedicta  sunt  quid 
minus  commune,  respectu  necessarii,  ita  nimirum  ut 
omne  quod  respectu  alicujus  est  violentum,  coactum, 
vel  involuntarium,  scilicet  positive  et  simpliciter,  sit 
quoque  necessarium  respectu  ejusdem,  non  contra  ; 
nam  v.  g.  amor  beatificus  necessarius  est,  non  tamen 
involuntarius,  nec  coactus,  eo  quod  non  sit  contra 
inclinationem  beati,  sed  maxime  secundum  illam. 
Idemque  est  de  actibus  brutorum,  dum  non  fiunt  con- 
tra  illorum  inclinationem,  et  etiam  de  plerisque  in 
hominibus. 

Definivimus  violentum  et  coactum  perfectum  et 
stricte  sumptum  ;  datur  autem  quoddara  violentum 
et  coactum  imperfectum,  quod  est,  quando  aliquid 
procedit  quidem  a  principio  extrinseco,  sed  tantum 
movente,  aut  non  totaliter  agente  ;  et  etiam  contra 
renitente  passo,  sed  non  renitente  perfecte,  et  pro  vi- 
ribus,  ut  fit  dum  quis  minis  et  metu  inducitur  ad 
aliquid,  puta  ad  dandam  suam  bursam  latroni,  vel 
puella  ad  patiendum  si  violari ;  talis  enim  commu- 
niter  dicitur  cogi,  aut  pati  vim,  seu  violentiam,  sed 
non  perfecte  et  stricte  ;  quia  non  resistit,  in  quantum 
potest,  tam  exterius,  quam  interius.  Imo  ejus  volun- 
tas  est  principium  agens,  vel  imperans  actionem,  et 
malum  imminens  est  tantum  causa  movens  ipsius 
voluntatem. 

Ex  definitione  violenti  et  coacti  patet,  quod  non 
possit  quis  perfecte  cogi  et  violentari,  ad  exercendum 
aliquem  actum  voluntatis,  v.  g.  ad  aliquid  volendum, 
vel  nolendum,  amandum,  vel  odio  babendum,  nec 
etiam  ad  voluntarie  exercendum  actum  alterius  poten- 
tise,  V,  g.  ad  voluntarie  loquendum,  etc.  vel  quod 
idem  est,  non  posse  voluntatem  pati  violentiam  per- 
fectam  in  actibus,  sive  elicitis,  sive  imperatis,  qui 
nimirum  de  facto  ab  ipsa  imperantur. 

Implicat  enim,  quod  idem  actus  procedat  a  prin- 
cipio  intrinseco,  prout  procedit,  dum  quis  exercet 
actum  voluntatis  elicitum,  vel  imperatum,  et  quod 
non  procedat  a  principio  intrinseco,  prout  non  pro- 
cedit,  dum  quis  perfecte  cogitur  et  violentatur  ad  ali- 
quem  actum,  cum  de  natura  violenti  sit  tantum  pro- 
cedere  a  principio  extrinseco.  Item  implicat  quod  vo- 
luntas  simul  concurrat  ad  aliquem  actum,  et  non  con- 
currat  prout  deberet  fieri  in  supposito,  quod  ipsa  co- 
geretur  in  aliquo  actu  elicito,  vel  imperato. 

Potest  quidem  Deus  voluntatem  pro  libitu  move- 
re,  secundum  illud  Proverbiorum  21.  v.  1 :  "  Cor  regis 
in  manu  Domini :  quocunque  voluerit,  inclinabit  illud." 
Potest  illam  eo  instanti,  quo  odit,  redere  amantem, 
prout  accidit  S.  Paulo  Christianos  persequente,  et 
odio  habente.  Item  potest  voluntati  paratae  ad  agen- 
dum,  imo  agere  cupienti  denegare  suum  concursum, 
sicque  eam  impedire  ab  actu,   sicut  impedivit   ignem 

fornacis  Babylonis  a  combustione  trium  puerorum  ;  sed 
illa  non'probant,  quod  possit  cogere  et  violentare  volun- 
tatem  in  aliquo  suo  aotu. 

Hinc  sequitur  quod  non  possit  quis  perfecte  cogi 
ad  peccandum,  cum  peccatum  debeat  esse  volunta- 
rium,  adeoque  actus  elicitus  vel  imperatus  voluntatis, 
quamvis  possit  cogi  imperfecte,  et  induci  cum  aliqua 
involuntarietate  ad  peccandum. 


ARTICULUS  VIII. 

DE  IIS,   QU^    INVOLUNTAEIUM    CAUSANT   ET   VOLUN- 
TARIUM    IMPEDIUNT. 

§1. 

De  Violentia. 

SECUNDUM  ante  dicta,  duo  requiruntur  ad  volun- 
tarium,  nempe  priiicipium  intriusecum,  et  cognitio 
finis :  unde  ea,  quee  unum  ex  iis  tollunt  vel  minuunt, 
dicuntur  causare  involuntarium,  et  tollere  vel  minuere 
voluntarium,  adeoque  etiam  ipsum  peccatum.  Solent 
autem  a  Theologis  assignari  quatuor  ejusmodi  causae, 
nempe  violentia,  quae  tollit  principium  intrinsecum  ; 
inetus,  qui  dictum  principium  quodammodo  diminuit, 
in  quantum  facit  illud  agere  contra  suam  inclinatio- 
nem  ;  coiicupiscentia  et  ignorantia  quse  cognitionem 
diminuunt,  et  quandoque  totaliter  tollunt. 

Vis,  seu  violentia,  vel  coactio  est  ipsa  actio,  qua 
iit  id,  quod  dicitur  violentum  vel  coactum :  unde 
niliil  alind  est  quam  motio,  vel  impulsio  procedens 
a  principio  extrinseco,  et  allata  alicui  contra  reni- 
tenti.  Si  renitatur  quantum  potest,  erit  violentia  per- 
fecta,  sin  minus,  erit  tantum  imperfecta,  quse  ad  me- 
tum  pertinet. 

Violentia  perfecta  et  stricte  sumpta  causat  involun- 
tarium  simpliciter,  et  quidem  positive,  id  est,  actio 
quse  a  principio  extrinseco  fit  in  nobis  nihil  nec  di- 
recte,  nec  indirecte  conferentibus,  sed  contra  quaii- 
tum   possumus  resistentibus,    est   nobis  involuntaria 

simpliciter  et  positive  ;  adeoque  nullatenus  peccatum 
respectu  nosiri,  si  sit  mala  ;  quia  talis  actio  nullatenus 
procedit  a  voluntate  nostra,  cui  insuper  omnino  displi- 
cet :  hinc  si  per  vim  aperiantur  oculi,  vel  ab  obtu- 
randis  auribus  quis  impediatur,  ut  videat  vel  au- 
diat,  quod  videre  vel  audire  refugit,  vel  si  alicui  per 
vim  incurventur  genua  coram  idolo,  vel  thuribulum 
manibus  ejus  imponatur,  manusque  moveantur,  visio 
illa  sicut  et  auditio  et  motus  membrorum  est  omnino 
involuntaria  patienti,  cum  ipsius  voluntas  eam  abso- 
lute  refugiat,  et  ad  illam  nullo  modo  concurrat.  Nec 
refert,  quod  ista  actio  vel  passio  procedat  a  princi- 
pio  intrinseco,  nempe  a  potentia  visiva,  auditiva,  vel 
motiva  ipsius  patientis,  adeoque  quod  patiens  per  il- 
lam  potentiam  concurrat  ad  dictam  actionem  ;  quia 
dum  homo  resistit  per  voluntatem,  quae  est  supremus 
et  principalis  appetitus  hominis,  actus  cujuslibet  po- 
tentiae  inferioris  censeri  debet  illi  violentus,  et  simpli- 
citer  involuntarius. 

Si  objiciatur  quod  Martyres  passi  sint  violentiam, 
et  tamen  mors  a  tyrannis  illata,  non  fuerit  ipsis  in- 
voluntaria,  sed  contra  voluntaria,  cum  per  eam  me- 
ruerint. 

R.  Martyres  non  fuisse  passos  violentiam  perfec- 
tam,  quia  non  restiterunt  quantum  potuerunt,  cum 
potuerint  mortem  vitare  negando  fidem,  sed  elegerunt 
potius  mori,  quam  fidem  negare :  unde  perpessio 
mortis  fuit  ipsis  voluntaria  simpliciter,  imo  fuit  volita, 
attentis  ingentibus  bonis,  quae  per  illam  merebantur, 
sicuti  datio  bursse  latroni  mortem  minanti  est  simpli- 
citer  voluntaria  danti,  qui  eligit  potius  dare  suam  bur- 
sam,  quam  vitam. 

§11. 

De  Metu. 

Metus,  secunda  causa  involuntarii,  communiter 
definitur  "mentis  trepidatio  ob  malum  imminens;"  dum 
nempe  mens,  ad  instantiam  alicujus  mali  commove- 
tur  et  perturbatur,  quae  commotio  etiam  saepe  causat 
trepidationem  corporis,  membrorumque  tremorem. 
Oritur  autem   metus,    vel  a   causis  naturalibus,   vel 

necessariis,  prout  metus  mortis  a  tempestate,  fulgure, 
feris,  bestiis,  etc,  vel  a  causis  liberis,  puta  a  Deo  et 
hominibus,  prout  metus  mortis,  inferni,  excommuni- 
cationis,  exilii,  etc,  tuncque  saepe  est  eflfectus  violentise, 
et  coactionis  imperfectse. 

Duplex  distinguitur  metus,  gravis  nempe  et  levis. 
Metus  gravis  est,  dum  malum,  quod  timetur,  est 
grave  et  simul  propinquum.  Metus  vero  levis  est, 
dum  unum  ex  his  deest,  sive  dum  malum,  quod  ti- 
metur,  est  tantum  leve,  vel  si  sit  grave,  non  est  pro- 
pinquum,  sed  remotum  ;  ita  ut  non  sit  magna  verisi- 
militudo,  quod  sit  eventurum  :  porro  grave  malum  cen- 
setur  mors,  mutilatio,  defloratio,  amissio  bonorum, 
exilium,  excommunicatio,  etc 

Metus  gravis  dicitur  metus  cadens  in  constantem 
virum,  id  est,  quo  vir  constans  merito  percellitur, 
quod  fit  dum  malum  imminens  est  grave,  et  simul 
propinquum. 

,  Metus  non  causat  involuntarium  simpliciter,  sicuti 
violentia,  sed  tantum  secundum  quid :  contra  cau- 
sat  voluntarium  simpliciter.  Quod  causet  voluntarium 
simpliciter  patet,  quia,  qui  aliquid  agit  ex  metu, 
vult  illud  simpliciter  et  attentis  omnibus  circumstan- 
tiis,  cum  hic  et  nunc,  ex  praevio  rationis  judicio, 
sese  etRcaciter  determinet  ad  illud  faciendum,  quo 
evitet  malum  imminens,  prout  videre  est  in  mercatore, 
qui  ex  deliberata  voluntate  eligit  projicere  suas  merces 
in  mare,  et  in  viatore,  qui  etiam  deliberate  eligit  dare 
suam  bursam  latroni  ad  evadendam  mortem  ;  ex  quo 
patet,  quod  in  metu  voluntas  non  resistat  in  quantum 
potest,  sicut  in  violentia  perfecta,  sed  quod  contra  agat, 
et  ad  actum  concurrit. 

Hinc  sequitur  metum  non  tollere  peccatum,  licet 
illud  diminuat  ratione  involuntarii,  quod  causat ;  nisi 
sit  talis  casus,  in  quo  lex  propter  grave  periculum, 
desinat  obligare,  vel  nisi  metus  sit  adeo  vehemens, 
ut  rationem  perturbet  et  deliberationem  impediat. 
Unde  transgressio  legis,  sive  naturalis,  sive  positivae 
divinee,  sive  humanae,  ex  metu  facta  ordinarie  est 
peccatum,  et  transgressor  communiter  a  toto  non 
excusatur,  licet  bene  a  tanto.  Fieri  tamen  potest,  (li- 
cet  casus  sit  valde  rarus)  prsesertim  dum  malum  est 

valde  grave,  et  omnino  propinquum,  ut  ratio  per- 
turbetur,  nec  possit  perfecte  deliberare  de  malitia 
actionis :  quo  casu  actio  contra  legem  non  erit  pec- 
catum,  defectu  voluntarii  perfecti,  nec  consequenter 
metus  in  tali  casu  causabit  voluntarium,  nempe  per- 
fectum.  Item  fieri  potest,  ut  ratione  mali  imminentis 
lex  desinat  obligare ;  quo  casu,  actio  contra  legem  etiam 
non  erit  peccatum :  unde  si  quis  accipiat  equum  alie- 
num,  ut  salvet  se  a  persecutoribus,  vel  panem  alienum, 
ne  alioquin  fame  pereat,  non  peccat  contra  legem 
naturalem  de  non  accipienda  re  aliena:  quia  ad  talem 
casum  lex  se  non  extendit.  Similiter  non  peccat  in- 
firraus  non  jejunando,  vel  non  audiendo  sacram  die- 
bus  praeceptis,  dum  periculum  est,  ne  per  hoc  suse 
sanitati  graviter  noceat ;  quia  non  vult  Ecclesia  obli- 
gare,  ad  observandam  suam  legem  cum  tanto  incom- 
modo.  Propter  similem  rationem  non  peccarunt  Ma- 
chabsei  pugnando  die  sabbathi  ad  vitandam  mortem, 
nec  David,  manducando  panes  propositionis  ad  se- 
dandam  famem,  idemque  est  de  multis  aliis  casibus  : 
ostenditur  enim  in  tractatu  de  legibus  leges  humanas, 
et  etiam  divinas  positivas  frequenter  non  obligare, 
ubi  periculum  est  gravis  incommodi  subeundi,  imo 
ipsam  legem  naturalem  posse  tunc  quoque  non  obli- 
gare,  mutata  ejus  materia. 

Ex  his  patet  responsio  ad  objectionem,  quae  in  con- 
trarium  adducitur :  objicitur  nempe,  quod  si  illud, 
quo  fit  ex  metu,  semper  foret  voluntarium,  sequeretur 
peccare  eum,  qui  metu  mortis  manducat  carnes  die  je- 
junii ;  talis  enim,  juxta  conclusionem,  voluntarie  trans- 
greditur  legem ;  atqui  tamen  non  peccat. 

Responderi  debet,  negaudo  sequelam,  ejusque  pro- 
bationem,  et  distinguendo  subsumptum  hoc  modo : 
talis  non  peccat  defectu  volunlarii  et  libertatis,  nego  : 
non  peccat  defectu  obligationis  legis  in  illo  casu, 
concedo  :  ratio  enim  quare  talis  excusetur  a  peccato, 
non  est,  quia  commestio  carnium  non  est  ipsi  sulR- 
cienter  voluntaria  et  libera,  siquidem  commestio  illa 
est  ei  seque  voluntaria,  ac  v.  g.  fornicatio  voluntaria 
est  illi,  qui  metu  mortis  fornicatur  ;  sed  quia  lex  eccle- 
sise  in  talibus  circumstantiis  non  obligat. 

Objicitur   adhuc  quod,  si   illud   quod   fit  ex  metu 

foret  voluntarium  et  liberum,  sequeretur  matrimo- 
nium,  donationem,  promissionem  et  alios  contractus 
ex  gravi  metu  initos,  validos  esse  et  obligatorios,  cum 
in  illis  reperiretur  sujfficiens  consensus  ;  atqui  tamen 
sunt  invalidi. 

R.  Negando  sequelam,  et  distinguendo  subsump- 
tum,  hoc  modo:  ejusmodi  contractus  sunt  invalidi, 
defectu  omnis  consensus  et  libertatis,  nego ;  sunt  in- 
validi  defectu  consensus  perfectioris  et  liberioris  ad 
eorum  valorem  requisiti,  vel  defectu  libertatis  simi- 
liter  requisitse,  aut  quia  per  leges  civiles  irritantur, 
concedo.  Dicitur  itaque  quod  omnis  contractus  ex 
metu  initus  sit  quidem  voluntarius  et  liber,  sed  quod 
non  omnes  sic  initi  sint  validi.  Validi  sunt  dum  me- 
tus  non  incutitur  ad  extorquendum  consensum  con- 
tractus  ;  item  dum  incutitur  quidem  ad  istum  flnem, 
sed  juste  ;  item  ordinarie  dum  sunt  contractus  one- 
rosi,  etiamsi  metus  incutiatur  injuste  et  in  ordine  ad 
extorquendum  consensum,  quamvis  tunc  sint  irritabi- 
les  ad  nutum  illius,  qui  passus  est  metum,  idque 
propter  injuriam  ab  altero  ei  illatam.  Invalidi  vero 
sunt  contractus  gratuiti  initi  ex  metu  injuste  incusso, 
ut  contractus  donationis,  promissionis  ;  item  invali- 
dum  est  matrimonium,  quod  est  contractus  onero- 
sus,  dum  initur  ex  metu  gravi  injuste  incusso,  et 
ad  extorquendum  consensum  ;  sed  illi  contractus  non 
sunt  invalidi  absolute  defectu  consensus  et  libertatis  ; 
in  illis  enim  idem  reperitur  consensus,  qui  reperitur 
in  aliis  contractibus  onerosis,  qui  validi  sunt,  dum 
ex  metu  ineuntur.  Verum  invalidi  sunt,  vel  quia  irri- 
tantur  per  leges  positivas,  prout  irritatur  contractus 
matrimonialis,  vel  quia  ad  sui  valorem  requirtmt  li- 
bertatem,  quse  non  adest,  ubi  metus  et  coactio  in- 
tervenit ;  propter  quam  rationem  invalida  est  dona- 
tio,  item  promissio,  dum  ex  metu  fiunt :  aut  etiam, 
quia  ad  sui  valorem  requirunt  consensum  perfectio- 
rem  et  liberiorem,  quam  alii  contractus,  et  propter 
hanc  rationem  probabiliter  dicitur,  quod  matrimo- 
nium  ex  metu  initum  sit  invalidum,  etiam  jure  na- 
turae  ;  quia  nempe  ad  contrahendum  vinculum  per- 
petuum  et  amoris,  non  sufficit  qualiscuraque  consen- 
sus,  sed  requiritur  consensus  omnino  liber. 

K 

Licet  metus  numquam  tollat  totum  peccatum,  id- 
que  ratione  voluntarii  simpliciter,  quod  semper  cau- 
sat  exceptis  duobus  casibus  supra  positis,  illud  ta- 
men  semper  diminuit,  prsesertim  si  sit  gravis  ;  quia 
diminuit  voluntarium,  in  quantum  id,  quod  fit  ex 
metu,  agitur  cum  quadam  repugnantia  voluntatis, 
adeoque  cum  minori  inclinatione  et  effectu  erga  pec- 
catum.  Metus  vero  levis  non  sic  diminuit  peccatum  ; 
quia  licet  videatur  diminuere  voluntarium,  illa  tamen 
diminutio  est  voluntaria  in  causa,  in  eo  scilicet,  quod 
quis  omnino  voluntarie  moveatur  tali  metu  ;  posset 
enim  et  deberet  non  moveri  malo  imminenti,  possel 
et  deberet  illud  contemnere,  utpote  leve  vel  tantum 
remotum. 

P.  An  possit  metus  gravis  sic  diminuere  peccatum, 
ut  de  mortali  faciat  veniale,  sicuti  potest  ignorantia ; 
videtur  enim  quod  peccatum  mortale  possit  aeque  di- 
minui  usque  ad  veniale,  ex  diminutione  affectus  et 
inclinationis  voluntatis,  ac  diminui  possit  ex  diminu- 
tione  cognitionis  malitiae  P 

R.  Non  videri,  nisi  forte  metus  rationem  perturba- 
ret ;  quia  in  metu  homo  eligens  facere  actionem  ma- 
lam  ad  incommodum  aliquod  temporale  vitandum  v. 
g.  mortem,  agit  ex  perfecta  cognitione  malitiae  ac- 
tionis:  videtur  autem  quod,  quotiescumque  quis  fa- 
cit  actionem  mortaliter  malam  ex  perfecta  cognitione 
malitiae,  semper  peccet  mortaliter.  Quapropter  licet 
gravissima  mala  inferrent  tyranni,  negare  tamen  fi- 
dem  metu  illorum  semper  pro  gravi  peccato  fuit  ha- 
bitum  ;  ea  propter  etiam  actus  mortaliter  malus  re- 
latus  ad  bonum  finem  est  semper  peccatum  mortale, 
ut  dicetur  infra.  Aliud  est  de  ignorantia ;  quia  ipsa 
tollit  cognitionem  malitiae. 

Quod  autem  metus  causet  involuntarium  secundum 
quid,  patet ;  quia  id  quod  fit  ex  metu,  consideratum 
secundum  se  et  abstractum  a  praesentibus  circumstan- 
tiis,  est  nolitum  et  voluntati  repugnans,  quamvis  con- 
sideratis  praesentibus  circumstantiis  sit  volitum,  in 
quantum  nimirum  hic  et  nunc  judicatur  esse  neces- 
sarium  ad  evitandum  malum,  quod  timetur ;  ideoque 
qui  aliquid  ex  metu  agit,  id  agit  cum  aliqua  repug- 
nantia  et  nolleitate  aliqua  inefficaci,  sicque  dispositus 

est  saltem  babitiialiter,  ut  id  nollet  agere,  si  abesset 
metus:  hoc  videre  est  in  mercatore  metu  naufragii 
suas  merces  projiciente  in  raare,  ad  alleviandam  na- 
vim  ;  qaamvis  enim,  attentis  omnibus  circumstantiis 
velit  projicere  suas  merces  in  mare,  id  tamen  facit 
cum  aliqua  repugnantia  voluntatis  et  cum  quadam 
noUeitate,  saltem  habituali;  quia  id  non  vellet  facere, 
si  abesset  periculum  naufragii.  Hsec  conformia  sunt 
doctrinse  S.  Thomae,  qu.  1.  2.  q.  6.  a.  6.  habet  se- 
quentia.    "  Hujusmodi,  quae  per  metum  aguntur,  mixta 

sunt  ex  voluntario  et  involuntario sed  si  quis  recte 

consideret,  magis  sunt  hujusmodi  voluntaria,  quam 
involuntaria  ;  sunt  enim  voluntaria  simpliciter,  invo- 
luntaria  autem  secundum  quid."  Hocque  declarat  ex- 
emplo  mercatoris  jam  allata. 

NOTANDUM. 

QuoD  metus  proprie  non  causet  istam  involuntarie- 
tatem,  seu  nolleitatem  (idemque  est  de  aliis  causis 
iiivoluntarii)  cum  non  excitet  ejusmodi  actionem,  sed 
tantum  est  causa  alicujus,  quod  nobis  aliunde  est  in- 
voluntarium  secundum  quid,  sive  quod  aliunde  posi- 
tive  nolumus  et  refugimus.  Est  ergo  causa  projectio- 
nis  mercium  in  mare,  cum  ad  istam  projectionem 
mercatorem  moveat,  non  vero  ipsius  nolleitatis  et 
aversionis,  quse  aliunde  oritur.  Oritur  autem  ista  in- 
voluntareitas  et  nolieitas  ex  afFectu  ad  appositum,  v. 
g.  dispositio  illa,  saltem  habitualis,  qua  mercator 
nollet  suas  merces  projicere,  si  abesset  periculum 
naufragii,  et  displicentia  et  repugnantia,  cum  qua 
hic  et  nunc  eas  projicit,  oritur  ex  affectu  quem  ha- 
bet  erga  suas  merces,  earumque  retentionem  ;  ideo 
enim  extra  hunc  casum  nollet  suas  merces  projicere  ; 
ideo  etiam  hic  et  nunc  displicet  ei  eas  projicere  ;  quia 
eas  amat:  quas  si  non  amaret,  sine  displicentia  et 
repugnantia  projiceret.  Atque  hinc  colligitur  quod 
metus  gehennae,  quo  quis  abstinet  a  peccato,  non 
sit  malus,  uti  nec  dolor  de  peccato  jam  commisso, 
qui  oritur  ex  tali  metu  :  quia  etiamsi  peccator  forte 
sic  sit  dispositus,  ut  non  abstineret  a  peccato,  nec 
haberet  displicentiam  de  illo  jam  commisso,  si  non 
esset  infernus,  dispositio  illa  et  nolleitas  non  oritur 

ex  metu,  ut  dictum  est,  sed  oritur  ex  affectu,  quem 
praevie  habet  peccator  ad  peccatum  :  uride  licet  ista 
dispositio  et  nolleitas  'sit  mala  sicut  et  afFectus  ex  quo 
procedit,  non  ideo  malus  est  metus,  eam  habens 
conjunctam. 

Involuntareitas,  seu  nolleitas  circa  id,  quod  fit  ex 
metu,  et  velleitas  inefficax  faciendi  oppositum  non  est 
semper  actualis  vel  virtualis  ;  non  enim  opus  est  ut, 
qui  agit  aliquid  ex  metu,  eliciat  aliquam  nolleitatem, 
dicatque  interius  nollem  tale  quid  facere,  si  nullum 
malum  immineret :  semper  tamen  est  habitualis ; 
quia  timens  habet  semper  hic  et  nunc  voluntatem 
habitualiter  saltem  dispositam  et  inclinatam  ad  tale 
quid  non  faciendum  extra  tales  circumstantias. 

Similiter  affectus  ad  oppositum  (ex  quo  affectu 
oritur  dicta  involuntareitas  et  nolleitas)  non  semper 
est  actualis  vel  virtualis  ;  fieri  enim  potest  ut  sit  tan- 
tum  habitualis  ex  affectu  actuali,  qui  prsecessit,  et 
qui  non  amplius  durat,  nec  actualiter,  nec  virtuali- 
ter  ;  siquidem  ubi  quis  semel  elicuit  actum  amoris 
et  complacentiae  circa  aliquod  objectum,  licet  vir- 
tus  istius  actus  duret  adhue  aliquamdiu  postea,  tan- 
dem  tamen  evanescit :  verum  adhuc  remanet  quidam 
habitualis  amor  et  inclinatio  voluntatis  in  objeetum, 
quando  actus  ante  elicitus  non  est  retractatus. 

Ex  his  patet  merito  damnatam  esse  hanc  proposi- 
tionem  Quesnelli :  "  Qui  a  malo  non  abstinet,  nisi 
timore  pcenae,  illud  committit  corde  suo,  et  jam  est 
reus  coram  Deo."  Licet  enim  qui  a  malo  abstinet, 
solo  timore  pcenae  retineat  aliquem  affeetum  erga  pec- 
catum,  habeatque  quamdam  velleitatem  illud  com- 
mittendi,  casu  quo  non  esset  poena,  opus  tamen  non 
est  ut  ille  affectus  illaque  velleitas  sit  actualis,  uti 
dictum  est ;  siquidem  fieri  potest  quod  sit  tantum  ha- 
bitualis ;  quo  casu  non  erit  novum  peccatum,  prout 
praetendebat  Quesnellus. 

P.  An  ergo  metus  semper  causet  involuntarium  se- 
cundum  quid  ? 

R.  Negative  :  non  enim  causat,  quando  nullus  est 
in  voluntate  affectus  ad  oppositum  ilHus,  quod  fit  ex 
metu,  sive  quando  intervenit  aliquod  aliud  motivum, 
quo   timens   movetur   ad   agendum,  ut  fit  in   multis 

Christianis,  non  tantum  justis,   sed  etiam  peccatori- 
bus,  qui  dolent  de  peccatis  commissis,  et  abstinent  a 
committendis  metu  inferni,   et  simul  propter   Deum 
quando  vero   in   voluntate  praeexistit  aliqu  i  s    aflectu 
erga  oppossitum,  sive  quando  metus  est  totale  moti- 
vum   operis,  tunc  semper  metus  causat  involuntarium 
secundum    quid  ;   tunc   namque   semper  est  quaedam 
nolleitas  circa  opus  quod  fit,  et  qusedam  velleitas  ad 
oppositum  saltem  habitualis,  melusque  istam    volun- 
tatis  dispositionem  non  potest  corrigere. 

Ex  hoc  principio  deducitur  attritionem  mere  ser- 
vilem,  sive  dolorem  ac  detestationem  ex  solo  timore 
gehennae  conceptam,  non  esse  sufficientem  disposi- 
tionem  ad  justificationem  in  Sacramento  poenitentiae 
recipiendam  ;  quia  in  voluntate  peccatoris  existit  ali- 
quis  afFectus,  saltem  habitualis  erga  peccatum  com- 
missum,  quod,  ut  supponitur,  necdum  incepit  dis- 
plicere  vel  retractari,  vel  etiam  erga  commitiendum  : 
ille  vero  aiFectus  tolli  debet  ante  justificationem  ;  der 
bet  enim  peccator  ad  justificationem  se  disponens  de- 
ponere  omnem  affectum  erga  peccatum,  non  tantum  : 
alctualem  et  virtualem,  sed  etiam  habitualem  :  non 
potest  autem  tolli  iste  affectus  per  solum  timorem  ge- 
hennae  ;  quia  metus  non  tollit  affectum  erga  rem  quae 
ipsius  impulsu  deseritur,  sed  de  se  illum  relinquit, 
dum  eum  invenit  praeexistentem  in  voluntate  timen- 
tis,  uti  videre  est  in  mercatore  projiciente  suas  mer- 
ces  in  mare  metu  naufragii,  qui  eo  non  obstante  ad- 
huc  retinet  affectum,  quem  ante  habuit  erga  mer- 
ces.  Deinde  metus  causat  involuntarium  secundum 
quid,  sive  quamdam  nolleitatem  circa  opus,  quod 
fit,  adeoque  etiam  quamdam  velleitatem  ad  opposi- 
tum,  cum  involuntareitas,  quae  in  metu  reperitur, 
oriatur  ex  affectu  ad  oppositum,  uti  jam  dictum  est. 
Porro  affectus  erga  peccatum  tollitur  per  amorem 
Dei  et  justitiae,  sive  virtutis. 

Qui  patrocinantur  attritioni  servili  dicunt,  quod 
dum  non  tantum  res,  quae  deseritur,  sed  etiam  af- 
fectus  erga  rem  illam  est  inductivus  mali,  quod  time- 
tur,  metus  tunc  si  sit  efficax,  non  causet  involunta- 
rium  secundum  quid,  sed  quod  excludat  omnem  af- 
fectum  et  velleitatem  circa  rem,  quae  deseritur  :   un- 

de  cum  non  tantum  ipsum  peccatum  externum  sit 
inductivum  gehennse,  sed  etiam  omnis  affectus  erga 
illud,  utpote  etiam  peccaminosus,  si  quis,  inquiunt, 
efBcaciter  timeat  gehennam,  vellitque  illam  vere  evi- 
tare,  non  solum  abstinebit  a  peccato  externo,  sed 
etiam  ab  omni  interiori  affectu  erga  illud,  cum  sciat 
affectum  interiorum  seque  esse  inductivum  gehennae, 
ac  ipsum  peccatum  externum  :  aliud  vero  est  de  ca- 
su  mercatoris  projicientis  suas  merces  in  mare,  qui 
retinere  potest  affectum  erga  suas  merces,  eo  quod 
depositio  ipsius  affectus  non  sit  necessaria  ad  evitan- 
dum  naufragium,  cum  iion  affectus,  sed  merces  na- 
vim  sint  submersurae :  sed  negamus  ista  quae  asse- 
runt,  dicimusque  metum,  licet  eflScacem,  non  posse 
umquam  se  solo,  et  nullo  alio  interveniente  motivo, 
excludere  affectum  praeexistentem  erga  rem,  quae  per- 
metum  deseritur,  sive  affectus  ille  sit  inductivus  ma- 
li,  quod  timetur,  sive  non ;  quia  metus  ex  natura 
sua  istum  affectum  antecedentem  relinquit,  cum  de 
natura  metus  sit,  causare  involuntarium  secundum 
quid,  ut  ante  diximus  ex  S.  Thoma;  adeoque  nec 
metum  gehennse  excludere  posse  affectum  erga  pec- 
catum  praeexistentem  in  voluntate  peccatoris,  sed  ex- 
clusionem  istius  affectus  antecedentis  esse  effectum 
alterius  causse,  nempe  amoris  Dei  et  justitia:  posse 
quidem  metum  excludere  actum  peccaminosum  et 
voluntatem  efficacem  enm  committendi,  item  actuales 
velleitates  et  nolleitates  circa  illam,  quas  diximus  opus 
non  esse  semper  elici  a  timente,  ac  proinde  quoad 
ista  esse  efficacem :  non  posset  tamen  excludere  affec- 
tum  habitualem  remanentem  ex  actuali,  qui  prae- 
cessit. 

Unde  negamus  quod  quis,  gehennam  quantumvis 
efficaciter  metuens,  umquam  sit  depositurus  omnem 
omnino  affectum  erga  peccatum  vi  istius  metus :  et 
si  contingat  ipsum  deponere  omnem  affectum  etiam 
habitualem,  id  faciet  vi  alterius  motivi,  quod  super- 
veniet,  nempe  vi  amoris  Dei  et  justitiee ;  consequen- 
ter  negamus  metum  quantumvis  efficacem  posse  ex- 
cludere  omne  id,  quod  est  inductivum  mali  quod  ti- 
metur.  Neque  enim  hoc  est  generaliter  verum,  si- 
quidem  omissio  v.   g.   actuum   fidei    et  spei  aeque  sit 


DE    ACTIBUS    HUMANIS.  127 

inductiva  gehennse  ac  alia  peccata,  nec  tamen  ideo 
potest  metus  gehennse  istos  actus  exercere  ;  quia  non 
credimus  nec  speramus  ex  metu,  sed  ex  aliis  moti- 
vis  :  nihilominus  admittimus  metum  efficacem,  sed 
solum  quantum  ad  ea,  quae  continentur  intra  ipsius 
sphaeram,  sive  ad  quse  ipsius  potentia  potest  se  ex- 
tendere  ;  non  vero  generatim  quantum  ad  omnia,  quge 
sunt  inductiva  mali,  quod  timetur. 

Adversarios  non  juvat  quod  Conc.  Trid.  agens  de 
attritione  dicat,  "  si  voluntatem  peccandi  excludat, 
esse  donum  Dei  et  disponere  ad  justificationem,"  etc, 
quibus  verbis  Concilium  aperte  supponit,  inquiunt, 
attritionem  conceptam  ex  metu  gehennse,  posse  ex- 
cludere  omnem  omnino  affectum  erga  peccatum  ;  ne- 
gatur  enim  istud  assumptum,  quia  Concilium  nori 
loquitur  de  quocumque  affectu  et  voluntate  erga  pec- 
catum,  sed  solum  de  voluntate  peccandi,  et  quidem 
de  voluntate  absoluta  seu  consequente,  quae  per  vo- 
luntatem  peccandi  proprie  intelligitur  :  istam  autem 
voluntatem  excludere  potest  metus  gehennse,  illam- 
que  excludere  debet  attritio,  ut  sit  dispositio  ad  jus- 
tificationem  ;  si  enim  quis  improbaret  quidem  factum 
suum,  et  de  eo  doleret,  nondum  tamen  statueret  ab 
illo  abstinere  in  posterum,  sed  e  contra  adhuc  para- 
tus  esset  facere,  dolor  ille  non  esset  dispositio  ad  jus- 
tificationem,  utpote  conjunctam  adhuc  habens  volun- 
latem  peccandi.  Non  loquitur  ergo  Concilium  de  sim- 
plici  affectu,  et  complacentia  voluntatis  erga  pecca- 
tum  prseteritum,  nec  de  velleitate,  seu  dispositione 
habituali  voluntatis  ad  peccandum,  casu  quo  non  es- 
set  gehenna  ;  quia  iste  affectus  istaque  voluntatis  dis- 
positio  non  proprie  dicitur  voluntas  peccandi,  sed 
potius  voluntas  et  desiderium  peccati. 

§  II. 

De  Concupiscentia. 

CoNCUPiscENTiA,  quatenus  ponitur  pro  causa  in- 
voluntarii,  non  sumitur  pro  inordinatione  omnium 
potentiarum  anima?,  vel  solius  appetitus  sensitivi  or- 
ta  ex  peccato  prirai  parentis,  quoe  inordinatio  no- 
mine  concupiscentia?  appellari   solet  ;  neque  pro  ipsa 

potentia  naturali,  quae  dicitur  appetitus  sensitivus  et 
non  concupiscentia,  sed  sumitur  pro  actu  istius  poten- 
tiae.  Unde  per  concupiscentiam  hic  intelligitur,  "  Quse- 
libet  passio,  sive  quilibet  motus  appetitus  sensitivi 
prosequentis  bonum  sensibile,  et  fugientis  malum  sen- 
sibile,  per  sensus  et  imaginationem  apprehensum,"  ut 
motus  amoris,  desiderii,  odii,  irae,  etc. 

Concupiscentia  alia  est  antecedens  et  alia  conse- 
quens.  Concupiscentia  antecedens  est  motus  ille,  qui 
in  appetitu  sensitivo  oritur  ante  omnem  consensum 
voluntatis,  et  qui  ipsam  voluntatem  ad  aliquid  agen- 
dum  movet  et  excitat,  ut  dum  quis  ex  fortuito  as- 
pectu  rei  turpis  sentit  se  moveri  ad  delectationem  car- 
nalem,  vel  adversum  suum  inimicum  moveri  ex  ejus 
praesentia,  aut  ad  repellendam  injuriam  propter  ver- 
bum  aliquod  injuriosum,  vel  aliquod  dictum. 

Concupiscentia  consequens  est  motus  ille,  quem 
voluntas  deliberate  excitat  in  appetitu  sensitivo,  vel 
quem  fortuito  excitatum  continuat,  et  inde  dicitur 
consequens,  quia  nempe  sequitur  actum  voluntatis, 
ut  dum  quis  directe  et  expresse  excitat  in  se  motus 
libidinis,  irse,  etc,  ut  majori  cura  fortitudine  actum 
suum  exerceat,  vel  dum  aliquid  agendo  cum  magno 
ardore  excitat  motus  in  suo  corpore,  ut  si  excitet 
motus  libidinis  in  se,  imaginando  vel  aspiciendo  de- 
liberate  objecta  turpia,  aut  motus  irse,  dicendo  alteri 
verba  injuriosa,  aut  dum  motus  libidinis,  irae,  etc. 
per  accidens  in  se  excitatos,  quantum  potest  non  ex- 
tinguit,  vel  saltera  iis  per  voluntatem  non  dissentit. 

Hic  non  agitur  de  concupiscentia  consequente,  quia 
cum  illa  sit  voluntaria,  non  nocet  voluntario  nec  li- 
bero,  adeoque  etiam  nec  peccatum  tollit  nec  minuit. 
Unde  omnes  actiones  quse  fiunt  ex  concupiscentia 
consequente,  seu  voluntaria,  sunt  omnino  voluntariae 
et  liberae,  si  non  in  se,  saltem  in  causa,  scilicet  in 
ipsa  passione  voluntarie  excitata  vel  continuata  :  quod 
additur  ;  quia  concupiscentia  excitata  per  voluntatem 
facere  potest,  ut  actus  voluntatis  non  perseveret  tam 
deliberate  et  tam  libere,  et  tunc  diminutio  delibera- 
tionis  et  libertatis  est  voluntaria  in  causa. 

Itaque  concupiscentia  antecedens  de  qua  hic  agi- 
tur,  simpliciter  loquendo,  non  tollit,  nec  minuit  vo- 

lantarium,  ipsam  nempe  voluntatis  inclinationem  iu 
objectum,  sed  illud  potius  auget.  Ordinarie  tamen 
diminuit  voluntarium  perfectum  et  liberum,  adeoque 
etiam  peccatura,  et  quandoque  tollit,  licet  valde  raro  ; 
tuncque  dici  potest  causare  involuntarium,  prout  illud 
opponitur  voluntario  perfecto. 

Quod  concupiscentia  simpliciter  augeat  volunta- 
rium,  nempe  secundum  quod  voluntarium  importat 
inclinationem  in  objectum,  patet ;  quia  facit  ut  vo- 
luntas  majori  cum  affectu  et  propensione  feratur  in 
objectum,  et  vehementius  ac  diuturnius  circa  illud 
agat,  hocque  ideo,  quia  concupiscentia  facit  ut  in- 
tellectus  proponat  objectum  voluntati,  tamquam  ma- 
gis  amabile  et  delectabile,  quam  faceret,  si  ipsa  ab- 
esset :  exinde  enim  fit,  quod  tunc  voluntas  majori 
cum  ardore  in  iliud  feratur,  qnandoquidem  eo  ma- 
jori  cum  ardore  et  vehementia  feratur  in  objectum, 
quo  illud  ei  reprsesentatur  magis  amabile  et  delec- 
tabile.  Si  autem  actus,  qui  fiunt  ex  concupiscentia, 
sint  magis  intensi,  et  vehementes,  fiantque  cum  ma- 
jori  inclinatione  voluntatis,  sunt  quoque  magis  vo- 
luntarii,  attento  quod  voluntarium  duo  importet,  nempe 
cognitionem  objecti,  et  inclinationem  voluntatis  in  illud, 
quorum  si  unum  augeatur  vel  minuatur,  augetur  quo- 
que  vel  minuitur  voluntarium. 

Concupiscentia  vero  antecedens  minuit  voluntarium 
perfectum,  secundum  quod  nempe  voluntarium  im- 
portat  cognitionem  objecti,  adeoque  etiam  minuit 
liberum  et  peccatum  ;  quia  diminuit  seu  impedit  cog- 
nitionem  objecti,  a  cujus  perfecta  cognitione  desu- 
mitur  perfectio  voluntarii,  cum  enim  voluntatem  for- 
titer  impellat  ad  agendum,  impedit  intellectum  quo- 
minus  possit  perfecte  deliberare  de  bonitate  vel  ma- 
litia  actionis,  id  est,  perfecte  considerare  diversas  ra- 
tiones,  propter  quas  actio  foret  conformis  vel  diflfor- 
mis  rectae  rationi  et  legi  aetemse.  Nibilominus  con- 
cupiscentia  communiter  relinquit  sufficiens  volunta- 
rium  ad  peccatum ;  quia  qui  a  passione  sollicitatur, 
ordinarie  sufficienter  cognoscit  malitiam  actionis,  ad 
quam  excitatur,  habetque  sufficientem  libertatem  ad 
illam  evitandam,  cum  passio  tantum  sollicitet,  non 
vero  cogat  nec  necessitat. 

Notandum  quod,  dum  concupiscentia  dicitur  di- 
minuere  cognitionem  objecti,  hoc  intelligatur  de  cog- 
nitione  objecti  sub  ratione  boni  et  mali  raoralis,  non 
vero  de  cognitione  objecti  sub  ratione  boni  et  mali 
naturalis  et  sensibilis ;  illam  enim  non  minuit,  at 
potius  auget. 

Quandoque  tamen  passio  ita  est  vehemens,  tanto- 
que  impetu  voluntatem  impellit  ad  actum,  ut  ratio- 
nem  perturbet,  vel  ei  non  permittat  prius  deliberare 
de  bonitate  et  malitia  actionis,  et  tunc  concupis- 
centia  tollit  voluntarium  perfectum,  adeoque  et  pecca- 
tum.  Rarus  quidem  est  casus ;  sed  tamen  videtur 
posse  contingere  :  fieri  enim  potest  ut  quis  v.  g.  ex 
motu  vehementi  irse  subito  excitato  ita  prsecipitanter 
aliquem  percutiat,  vel  blasphemias  proferat,  ut  non 
habeat  tempus  considerandi  malitiam  actionis ;  hoc 
casu  concupiscentia  causat  involuntarium  oppositum 
voluntario  perfecto,  quatenus  nempe  actus,  qui  ex 
ea  fit,  non  est  perfecte  voluntarius :  verum  simpli- 
citer  ioquendo  non  causat  involuntarium,  quia  id, 
quod  fit  ex  concupiscentia,  semper  procedit  a  prin- 
cipio  intrinseco,  semperque  est  secundum  inclinatio- 
nem  voluntatis  et  nullatenus  contra  illam  ;  aliud  est  de 
naetu,  qui  causat  involuntarium  secundum  quid  ;  quia 
illud  quod  fit  ex  metu,  sub  aliqua  ratione  displicet 
voluntati,  ubi  id  quod  fit  ex  passione  a  metu  distincta, 
semper  maxime  voluntati  placet. 

§  III. 
De  Habitu  seu  Consuetudine. 

Ad  concupiscentiam  reducitur  habitus^  seu  consue- 
tudo,  et  de  ea  eodem  modo  loquendum  est.  Si  igitur 
consuetudo  sit  consequens  respectu  voluntatis  (talis 
autem  est,  dum  per  actus  saepius  repetitos  est  acqui- 
sita,  et  voluntarie  adhuc  conservatur)  illa  non  tollit 
nec  minuit  voluntarium  et  liberum,  nec  bonitatera 
et  malitiam,  sed  potius  auget,  sicuti  concupiscentia 
consequens,  ita  ut  actiones,  quse  fiunt  ex  tali  con- 
suetudine,  sint  prorsus  voluntarise  et  liberae,  imo  sint 
magis  voluntariae,  quatenus  fiunt  cum  majori  incJi- 
natione  voluntatis;  habitus  enira  fortiter  inclinant  vo- 

luntatem  ad  agendum,  adeoque  actus  etiam  sunt  me- 
liores  vel  pejores,  prout  babitus  fuerit  bonus  vel 
malus. 

Consuetudo  quidem,  si  mala  sit  (nam  aliud  est  de 
habitu  bonoj  diminuit  voluntarium  perfectum  et  li- 
berum,  imo  illud  quandoque  tollit,  et  hoc,  quia  di- 
minuit  cognitionem,  et  quandoque  eam  totaliter  im- 
pedit,  fortiter  impellendo  voluntatem  ad  agendum, 
antequam  intellectus  maliiiam  actionis  considerare 
possit ;  uti  videre  est  in  iis,  qui  habent  consuetu- 
dinem  jurandi  et  blasphemandi,  qui  saepe  absque  ulla 
advertentia  jurant  et  blasphemant:  verum  illa  dimi- 
nutio  voluntarii,  sicut  et  ejusdem  sublatio,  est  volun- 
taria  in  causa,  scilicet  in  ipsa  prava  consuetudine, 
quam  quis  per  pravos  suos  actus  voluntarie  acqui- 
sivit,  et  adhuc  voluntarie  conservat,  minime  curando 
illam  extirpare :  unde  qui  laborat  consuetudine  ju- 
randi  et  blasphemandi,  qua  se  exuere  non  studet, 
quamvis  ssepe  coniingat,  ut  juret  aut  blasphemet  abs- 
que  ulla  advertentia,  nihilominus  reus  est  omnium 
'istorum  juramentorum,  et  blasphemiarum,  etiam  sine 
advertentia  prolatarum ;  quia  isti  actus  sunt  volun- 
tarii  et  libertin  sua  causa. 

Si  vero  consuetudo  sit  antecedens  respectu  volun- 
tatis  (qualis  est  dum  est  retractata,  aut  conatur  quis 
eam  retractare)  se  habet  ad  voluntarium,  sicuti  con- 
cupiscentia  antecedens :  (hoc  autem  intelligitur  de 
consuetudine  mala)  unde  diminuet  voluntarium  per- 
fectum  et  liberum,  ac  peccatum,  et  quandoque  etiam 
tollet.  Simpliciter  tamen  auget  voluntarium,  quatenus 
nempe  facit  ut  voluntas  agat  cum  majori  inclinatione ; 
habiius  enim  generatim  inclinant  et  facilitant  po- 
tentiam  ad  agendum  :  dum  ergo  quis  malam  consue- 
tudinem  v.  g.  jurandi  et  blasphemandi  retractavit, 
conaturque  eam  omnimode  extirpare,  si  ex  ea  nec- 
dum  penitus  eradicata  fnon  enim  potest  statim  era- 
dicari,  sed  lantum  paulatim)  adhuc  proferat  aliqua 
juramenta  vel  blasphemias,  minus  peccat,  quia  agit 
minus  voluntarie,  minusque  libere,  et  dimiilutio  vo- 
luntarii  et  liberi  non  est  amplius  voluntaria  in  sua 
causa,  utpote  retractata.  Imo  fieri  potest,  ut  nullo 
modo  peccet,  si   nimirum  omnino  inadvertenter  juret 

et  blasphemet ;  quia  tunc   blasphemiae   et  juramenta 
non  sunt  voluntaria,  nec  in  se  nec  in  sua  causa. 

Notandum,  quod  dum  dicitur  consuetudinem  sive 
habitum  diminuere  voluntarium  perfectum,  hoc  in- 
telligatur  de  habitu  malo,  non  autem  de  bono  ;  nam 
habitus  bonus,  etiamsi  esset  antecedens  respectu  vo- 
luntatis,  prout  sunt  illi,  qui  a  Deo  infunduntur,  non 
minuit  voluntarium  perfectum  et  liberum  ;  quia  ha- 
bitus  bonus  (et  idem  est  de  gratia  actualij  non  mi- 
nuit  cognitionem,  siquidem  non  impedit  intellectum  a 
consideratione  objecti,  cum  voluntatem  non  impellat  ad 
actum  ante  perfectam  deliberationem  intellectus,  sicuti 
facit  habitus  malus  et  concupiscentia;  contra  intellec- 
tum  aliquo  modo  illuminat  circa  verum  bonum  ;  unde 
potius  voluntarium  perficit  quam  illi  noceat. 


ARTICULUS  IX. 

DE  IGNORANTIA. 
§1. 

Definitio  Ignorantias. 

IGNORANTIA,  quse  est  quarta  causa  involuntarii, 
late  sumpta,  est  "  carentia  scientiae  seu  cognitionis 
in  subjecto  capaci,"  juxta  quam  acceptionem  rusticus 
dici  potest  (quamvis  non  ita  proprie)  habere  ignoran- 
tiam  philosophiae,  aeque  ac  philosophus,  cum  sit  eequa- 
liter  subjectum  capax  istius  scientise :  sumpta  vero 
proprie  et  stricte  est  "  carentia  scientise  in  subjecto  cui 
debet  inesse  ;"  sive  est  "  carentia  cognitionis  debitae  ;" 
ita  ut  ad  hoc,  ut  quis  proprie  dicatur  habere  igno- 
rantiam  alicujus  rei,  requiratur  non  tantum,  ut  sit 
subjectum  capax  cognitionis  istius  rei,  sed  etiam  ut 
diclam  cognitionem  teneatur  habere :  si  enim  non 
teneatur  habere,  dicetur  quidem  habere  ignorantiam 
pure  negativam,  sed  non  privativam.  Et  sic  Chris- 
tianus  nesciens  articulos  Fidei,  item  Pastor,  Advo- 
catus  et   Medicus,   nescientes   ea,    quae    ad    ipsorum 

professionem  pertinent,  proprie  dicuntur  habere  ig- 
norantium  istarum  rerum,  eo  quod  illarum  cogni- 
tionem  teneantur  habere.  Rusticus  vero  nesciens  ea, 
quae  ad  obligationem  cleri  spectant,  non  dicitur  ha- 
bere  proprie  ignoraniiam  istarum  rerum,  sed  meram 
nescientiam,  quapropter  etiam  non  ideo  vocatur  ig- 
norans. 

Ignorantia  non  est  omnino  idem,  quod  error,  quia 
error  importat  judicium  falsum,  sive  actum  intellec- 
tus,  quo  positive  judicamus  rem  aliter  se  habere, 
quam  revera  se  habet ;  ignorantia  vero  non  impor- 
tat  tale  judicium,  sed  tantum  privationem  quamdam 
cognitionis,  per  modum  habitus  in  intellectu  perma- 
nentem,  sive  interim  intellectus  aliquod  judicium  for- 
met  circa  rem  ignoratam,  sive  non.  Unde  licet  error 
semper  habeat  ignorantiam  conjunctam,  imo  ex  ipsa 
oriatur,  potest  ignorantia  esse  sine  errore,  nam  v.  g. 
ignoramus  an  stellae  vel  arense  maris  sint  numero 
pares,  vel  non ;  non  tamen  erramus :  quia  nullum 
judicium  circa  hoc  formamus.  Item  idololatrse  igno- 
rant  Christum :  sed  non  ideo  sunt  in  errore  circa 
Christum  :  quia  circa  ipsum  nullum  judicium  for- 
mant,  utpote  de  quo  nihil  umquam  audierunt. 

Ignorantia  etiam  non  est  idem,  quod  inadverten- 
tia:  quia  hsee  tantum  est  omissio  considerationis  et 
attentionis  ad  aliquid,  sive  interim  illud  habitualiter 
sciatur  sive  non :  unde  inadvertentia  potest  esse  cum 
ignorrntia,  et  potest  etiam  esse  sine  illa,  sive  habere 
conjunctam  scientiam  habitualem  illius,  ad  quod  hie 
et  nunc  non  attenditur  ;  saepe  enim  contingit  ut  ali- 
quid  habitualiter  sciamus,  et  tamen  hic  et  nunc, 
quando  opus  est,  non  recordemur  illius  nec  attenda- 
mus  :  scit  v.  g.  aliquis  tali  die  esse  jejunium,  et  tamen 
ad  id  non  attendens,  jentat:  ssepe  autem  accidit  inad- 
vertentia  mere  naturaliter,  aliquando  oritur  ex  causa 
voluntarie  posita,  aliquando  etiam  ex  ignorantia,  quse 
illam  semper  infert ;  non  enim  actualiter  attendemus 
ad  aliquid,  si  illud  nequidem  habitualiter  sciamus. 

§11. 

Divisio  ignoranticB. 

Ignorantia  varie  dividitur  ratione  ohjecti  seu  rei 
ignoratae,  ratione  suhjecti  sive  personae  ignoranlis,  et 
ratione  actiotits,  quae  ignoranter  exercetur. 

Ignorantia  ratione  objecti  dividitur  in  ignorantiam 
juris  eifacti. 

Ignorantia  juris  est,  dum  ignoratur  jus  vel  lex  ali- 
qua,  sive  naturalis,  sive  positiva  divina,  sive  humana; 
aut  quod  idem  est,  dum  ignoratur  aliquid  esse  praecep- 
tum  vel  prohibitura,  adeoque  an  detur  lex  tale  quid 
praecipiens  vel  prohibens,  ut  dum  quis  ignorat  usuram 
esse  prohibitum,  vel  non  esse  jejunium  in  vigilia  Nati- 
vitatis  Domini. 

Ignorantia  facti  est,  dum  ignoratur  aliquod  fac- 
tum,  vel  aliqua  ejus  circumstantia,  factum  nempe 
distinctum  a  legis  constitutione,  quae  est  etiam  quod- 
dam  factum  :  ut  dum  Jacob  accessit  ad  Liam  putans 
esse  Bachele^n  ;  non  enim  habebat  ignorantiam  juris, 
cum  bene  sciret  illicitum  esse  accedere  ad  non  suam, 
sed  habebat  ignorantiam  facti,  ignorabat  nempe  foe- 
minam,  ad  quam  accedebat,  non  esse  suam.  Item 
dum  Judas  accessit  ad  Thamar  nurum  suam  ;  nam 
bene  sciebat  esse  illicitum  accedere  ad  non  suam, 
adeoque  sciebat  jus :  insuper  sciebat  factum,  nempe 
foeminam  prsesentem  non  esse  suam,  et  se  committere 
fomicationem  ;  sed  ignorabat  aliquam  facti  circum- 
stantiam  nempe  istam  foeminam  esse  suam  nurum, 
adeoque  se  committere  incestum. 

Batione  subjecti,  ignorantia  dividitur  in  ignorantiam 
vincibilem,  quae  et  vocatur  culpabilis,  item  voluntaria, 
et  consequens  respectu  voluntatis,  et  in  ignorantiam 
invincibilem,  quae  appellatur  etiam  inculpabilis,  invo- 
luntaria  et  antecedens  respectu  voluntatis. 

Ignorantia  vincibilis  est  illa  quae  vinci  et  depelli 
potest,  adhibendo  media,  quae  adhiberi  possunt  et 
debent  in  ordine  ad  hoc,  sive  est  ignorantia  rei,  quae 
potest  et  debet  sciri.  Debet  esse  obligatio  sciendi ; 
aiias  non  erit  proprie  ignorantia :  debet  eliam  posse 
sciri ;  alias  ignorantia  non  erit  vincibilis.     Debet  au- 

tem  res  posse  sciii,  rion  quidem  absolute  et  physice, 
sed  moraliter,  id  est,  abhibendo  ea  media,  quae  juxta 
commune  hominum  judicium  quis  potest  et  tenetur 
hic  et  nunc  adhibere,  in  ordiue  ad  acquirendam  rei 
scientiam  ;  siquidem  hic  tantum  agimus  de  ignorantia 
vincibili  moraliter,  non  vero  de  ea,  quae  physice  et 
absolute  est  viucibilis  ;  unde  rusticus  qui  putat  uon 
esse  jejunium  in  vigilia  Nativitatis  Domini,  eo  quod 
sic  audiverit  a  suo  pastore  desuper  consulto,  liceL 
absolute  potuerit  scire  esse  jejunium,  nempe  eliam 
inquirendo  ab  aliis,  non  habet  ideo  ignoraniiam  vin- 
cibiiem,  sed  invincibilem  ;  quia  juxta  hominum  asti- 
mationem,  et  atteutis  oranibus  circumstantiis,  non 
tenebatur  adhibere  majorem  diligentiam  ad  acquiren- 
dam  cognilionem  talis  rei.  Similiter  iutideles,  qui 
de  Christo  uihil  umquara  audierunt,  non  habeut  ig- 
norantiam  viucibilem  de  illo,  sed  invincibilem,  licet 
possint  istam  ignorautiam  vincere  cooperando  gratia 
et  faciendo  totum,  quodinseest;  licet  etiam  teueau- 
tur  cooperari  gratia;  et  facere  totum,  quod  in  se  est ; 
quia  nempe  non  teneutur  cooperari  gratiae,  in  ordine 
ad  habeudam  notitiam  Christi,  cum  nequidem  possint 
ordinare  cooperationem  grati®  ad  istum  finem,  utpote 
c^ui  de  tali  effectu  gratia?  nihil  umquam  audierunt. 

Porro  media,  qua  adhiberi  debent  ad  acquiren- 
dam  coguitionem  sunt  iu  primis  studium,  deiude 
recursus  ad  viros  doctos  ac  probos,  et  tertio  praecipue 
pro  acquirenda  cognilione  legis  naturalis,  recursus 
ad  Deura  per  orationem,  et  depositionem  pravorum 
affectuum,  juxta  illud  Jacobi  1.  v.  5:  *'  Si  quis  vestrum 

indiget  sapientia,  postulet  a  Deo et  debitur  ei,"  et 

Sap.  1.  V.  4:  "  lu  malevolam  animam  uou  iutroibit 
sapientia,  nec  habitabit  in  corporis  subdito  peccatis." 
Non  tamen  semper  omnia  hac  media  sunt  adhi- 
benda  in  quolibet  negotio,  et  a  qualibet  persona,  sed 
ex  illis  plura  vel  pauciora,  pro  qualitate  personae  et 
uegotii  gra\  itata",  cajterisque  circumstantiis :  uude  v. 
g.  ccmimuniter  inducto  suflicit  consulere  suum  Pasto- 
rem,  nisi  quod  in  negotio  juris  uaturalis  orationem  ad- 
hibere  debeat ;  et  dum  negotium  erit  gravius  majus 
quoque  studitum  erit  adhibendum,  vel  plures  consu- 
lendi,  frequeutiusque  orandum. 

Ignorantia  vincibilis  tripliciter  dividitur:  nempe  in 
affectatam,  in  crassam  seu  supinam,  et  in  stricte  vinci- 
bilem. 

Ignorantia  affectata  est,  dum  quis  afFectat  aliquid 
ignorare,  et  expresse  non  vult  illud  scire,  idque  ut 
peccet  liberius,  et  cum  minore  conscientiae  remorsu, 
vel  ut  evitet  difficultates  et  labores,  quas  ad  cogni- 
tionem  acquirendam  subire  deberet ;  ut  si  quis  sus- 
picionem  habens  de  malitia  alicujus  actionis,  expresse 
nolit  queerere  in  libris,  vel  ire  ad  conciones,  aut  con- 
sulere  viros  doctos,  ne  cognoscat  veritatem,  et  eam 
cognoscendo  non  amplius  possit  illam  actionem  facere, 
aut  non  nisi  contra  conscientiam  ;  vel  si  quis  expresse 
nolit  disceret  ea,  quae  ratione  sui  officii  tenetur  scire, 
ad  evitandam  molestiam  studii,  eligens  nempe  potius 
ignorare,  quam  molestiam  studii  subire. 

Patet,  hanc  ignorantiam  esse  directe  et  simpliciter 
voluntariam,  ac  volitam. 

Ignorantia  crassa  vel  supina  est,  dum  quis  facili 
negotio  potest  debitam  cognitionem  acquirere  et  ta- 
men  negligit.  Talem  ignorantiam  articulorum  fidei 
habent  homines  in  locis,  in  quibus  non  desunt  in- 
structores.  Haec  ignorantia  non  est  directe  voluntaria, 
sed  tantum  indirecte,  cum  non  sit  opus  ut,  qui  sic 
negligit  acquirere  cognitionem,  expresse  intendat  igno- 
rare. 

Ignorantia  stricte  vincibilis  est,  dum  quis  potest 
quidem  debitam  cognitionem  acquirere,  sed  non  ita 
facili  negotio  ;  quia  nempe  ad  hoc  media  notabilia  et 
difficilia  sunt  adhibenda :  hsec  ignorantia,  sicuti  prae- 
cedens,  est  tantum  indirecte  voluntaria,  scilicet  in 
omissione  voluntaria  eorum,  quee  possunt  et  debent 
adhiberi  ad  cognitionem  acquirendam,  ex  qua  omis- 
sione,  tamquam  ex  causa  privativa,  sequitar  igno- 
rantia  velut  eifectus. 

Notandum  quod  in  ignorantia  vincibili  dentur  diversi 
gradus  negligentiee,  quae  admittitur.  Solent  autem  as- 
signari  tres  gradus  negligentiae,  nempe  negligentia  levis, 
lata  seu  gravis,  et  latissima  seu  gravissima. 

Negligentia  levis  est,  quando  ad  acquirendam  cog- 
nitionem  adhibentur  magnse  diligentiae,  sed  tamen 
aliqua  pravi  momenti  omittitur. 

Lata  seu  gravis  est,  quando  omittitur  notabilis  pars 
diligentiarum,  quae  debebant  adhiberi,  etiamsi  aliquse 
jam  sint  adhibitae. 

Latissijna  est,  dum  nulla  aut  parva  valde  diligentia 
adhibetur. 

Ignorantia  invincibilis  est  illa,  quam  quis  vincere 
et  depellere  non  potest  adhibitis  mediis,  quse  poterat 
et  debebat  adhibere  ad  acquirendam  cognitionem  op- 
positam ;  sive  est  ignoranlia  rei,  quam  quis  scire  non 
potest.  Potest  autem  duobus  modis  ignorantia  esse 
invincibilis. 

1.^  Dum  quis  adhibuit  omnia  media,  quse,  attenta 
gravitate  negotii  caeterisque  circumstantiis,  poterat  et 
debebat  adhibere  ad  acquirendam  cognitionem  alicujus 
rei,  et  eam  non  acquisivit ;  et  sic  rusticus,  qui  nesciens 
esse  jejunium  in  vigilia  Nativitatis,  desuper  consuluit 
suum  Pastorem,  qui  ex  errore  respondit  ei  non  esse, 
habet  ignorantiam  invincibilem  jejunii. 

2.^  Ignorantia  etiam  potest  esse  invincibilis,  licet 
nulla  media  adhibeantur  ad  acquirendam  cognitio- 
nem  ;  nempe  dum  nulla  habetur  ratio  inquirendi  de 
aliqua  re,  eo  quod  de  ea  nullum  habeatur  dubium 
nec  suspicio,  nec  etiam  ulla  ratio  dubitandi,  yel  sus- 
picandi ;  tunc  enim  non  est  obligatio  faciendi  inqui- 
sitionem,  cum  nulla  appareat  ratio  seu  motivum  fa- 
ciendi.  Et  sic  Jacob,  accedendo  ad  Liayn,  habebat 
ignorantiam  invincibilem  ;  quia  licet  absolute  potuis- 
set  scire  fceminam  praesentem  non  esse  suam,  non 
tenebatur  tamen  facere  aliquam  inquisitionem  circa 
hoc,  sed  prudenter  existimare  poterat  esse  Rachelejn  ; 
quia  nullam  habebat  rationem  suspicandi  subesse  de- 
ceptionem. 

Similiter  infideles  habent  ignorantiam  invincibilem 
Chrlsti ;  quia  cum  nequidem  habeant  uUam  ratio- 
nem,  ullumque  motivum  suspicandi  incarnationein 
filii  Dei,  nullam  etiam  habent  rationem  adhibendi 
media  ad  cognoscendum  Christum,  et  consequenter  ad 
id  non  tenentur. 

Non  sufficit  tamen  ad  ignorantiam  invincibilem, 
quod  non  habeatur  dubium  nec  suspicio,  sed  viden- 
dum  est,  an  non  proveniat  ex  culpa  ignorantis,  quod 
ipse  nullum  dubium  habeat  nec  suspicionem  ;  si  enim 

quis  possit  et  debeat  habere  saltem  aliquod  dubium 
vel  suspicionem  de  aliqua  re  (quod  fit,  dum  sunt  ali- 
quge  rationes  et  motiva,  quse  ipsi  saltem  aliquod  du- 
bium  vel  suspieionem  de  ista  re  generare  deberent) 
tunc  ignorantia  non  est  invincibilis  ;  et  sic  invincibi- 
lis  non  erat  ignorantia  S.  Pauli  Christianos  perse- 
quentis  ;  quia,  licet  putaret  religionem  Christianam 
non  esse  veram,  et  quidem  de  eo  non  dubitaret,  cum 
existimaret  se  obsequium  praestare  Deo  Christianos 
persequendo :  poterat  tamen  et  debebat  scire  istam 
religionem  esse  veram,  habebatque  rationes  saltem  de 
e»  dubitandi,  adeoque  faciendi  inquisitionem ;  indu- 
bitanter  enim  audiverat  de  miraculis  Christi  et  Apos- 
tolorum. 

Ignorantiae  aequiparatur  inadvertentia,  quae  simili- 
ter  quandoque  est  vincibilis,  quandoque  invincibilis, 
sicut  ignorantia.  Est  invincibilis,  dum  mere  est  na- 
turalis,  sive  dum  oritur  mere  per  accidens,  et  nul- 
latenus  ex  culpa  illius,  qui  omiltit  advertere.  Ejus- 
modi  autem  inadvertentiis  plurimum  obnoxia  est  hu- 
mana  fragilitas  ;  non  enim  est  in  nostra  potestate  sem- 
per  recordari  eorum,  quae  alioquin  bene  scimus,  et 
actualiter  ad  ea  attendere,  quotiescumque  id  est  ne- 
cessarium  ad  agendum.  Item  invincibilis  est  inadver- 
tentia,  dum  oritur  ex  ignorantia  invincibili ;  si  enim 
ne  quidem  habitualiter  aliquid  sciamus  nec  possi- 
mus  scire,  non  possumus  etiam  in  nobis  excitare  il- 
lius  memoriam,  sive  ad  illud  actualiter  advertere. 
Tunc  vero  inadvertentia  censenda  est  vincibilis,  in 
primis  quando  oritur  ex  ignorantia  vincibili ;  qui  enim 
vult  ignorantiam,  vult  quoque  inadvertentiam,  quae 
exinde  sequetur:  deinde  quando  quis,  licet  aliquid 
habitualiter  sciat,  voluntarie  ponit  aut  posuit  cau- 
sam,  propter  quam  hic  et  nunc  ad  illud  non  adver- 
tit  (supponitur  quod  praeviderit,  vel  saltem  praevidere 
potuerit  et  debuerit  inadvertentiam)  prout  contingit 
in  Clerico,  qui  cum  animo  nimis  occupato  et  dis- 
tracto  incipit  suas  horas,  unde  fit  ut  in  decursu  non 
attendat  ad  sensum  verborum,  nec  ad  Deum. 

Ignorantia  ratione  actio?iis,  quae  fit  ignoranter,  di- 
viditur  in  antecedentem  respectu  operis,  et  in  con- 
comitantem . 

Ignorantia  antecedens  respectii  operis  est  illa,  quae 
est  causa  operis,  causa  nempe  privativa,  quatenus 
si  non  esset  ignorantia,  sed  scientia,  opposita,  opus 
non  fierit :  talis  est  ignorantia,  illius,  qui  occidit  ho- 
minem  non  inimicum,  putans  esse  feram  ;  ille  enim 
interius  sic  est  dispositus,  ut  si  non  ignorasset,  sed 
scivisset  esse  hominem,  eum  non  occidisset.  Talis 
erat  etiam  ignorantia  Judeeorum,  qui  Christum  cru- 
cifixerunt :  si  enim  Christum  cognovissent,  eum  num- 
quam  crucifixissent,  ut  ait  Apostolus. 

Ignorantia  concomitans  tantum  est  illa,  quae  tan- 
tum  concomitatur  opus,  et  nullatenus  est  ipsius  cau- 
sa  ;  quia  nempe,  etiamsi  non  esset  ignorantia,  opus 
aequaliter  fieret ;  eo  quod  nimirum  operans  sic  sit  dis- 
positus,  ut  etiamsi  haberet  cognitionem,  eodem  mo- 
do  ageret.  Talis  est  ignorantia  illius,  qui  putans  oc- 
cidere  feram,  occidit  suum  inimicum,  cujus  mortem 
jam  ante  decreverat  ;  ille  enim  sic  est  dispositus,  ut 
etiamsi  non  fuisset  ignorantia,  sed  scivisset  ibi  esse 
suum  inimicum,  sequaliter  occidisset.  Cum  hsec  ig- 
norantia  nullo  modo  sit  causa  operis,  licet  illud  co- 
mitetur  eique  conjuncta  sit ;  qui  cum  ejusmodi  igno- 
rantia  peccant,  proprie  non  dicuntur  peccare  ex  ig- 
norantia,  sed  ignoranter. 

Ignorantia  antecedens  respectu  operis  confundenda 
non  est  cum  ignorantia  antecedente  respectu  volun- 
tatis  ;  nam  ignorantia  dicitur  antecedens  respectu  vo- 
luntatis,  quando  est  involuntaria  seu  invincibilis  et 
potest  esse  antecedens  respectu  operis,  vel  tantum 
concomitans:  ignorantia  vero  dicitur  antecedens  res- 
pectu  operis,  quando  est  causa  operis  ;  et  potest  esse 
antecedens  respectu  voluntatis,  id  est,  involuntaria 
seu  invincibilis,  vel  consequens,  id  est  voluntaria 
seu  vincibilis. 

§111. 

Quid  Ignorantiafaciat  circa  voluntarium  ? 

His  suppositis,  si  ignorantia  sit  vincibilis  (idem 
est  de  inadvertentia  vincibili)  illa  semper  causat  vo- 
luntarium  simpliciter,  sive  sit  antecedens  respectu 
operis,  sive  sit  tantum   concomitans,   sive   sit   juris, 

sive  facti ;  adeoque  numquam  tollit  peccatum  ;  di- 
minuit  tamen  voluntarium,  nisi  forte  sit  affectata, 
adeoque  etiam  peccatum  ;  et  causat  involuntarium  se- 
cundum  quid,  dum  est  antecedens  respectu  operis, 
non  sic  dum  est  tantum  concomitans.  Si  vero  igno- 
rantia  sit  invincibilis  (idemque  est  de  inadvertentia) 
semper  causat  involuntarium,  saltem  negative,  sive 
sit  juris,  sive  facti,  sive  sit  antecedens  respectu  ope- 
ris,  sive  sit  tantum  concomitans ;  nisi  quod,  dum 
est  antecedens  respectu  operis,  causet  involuniarium 
positive  ;  adeoque  semper  toUit  peccatum,  quee  jam 
veniunt  fusius  explicanda. 

Primo  itaque  ignorantia  vincibilis  semper  causat 
voluntarium  simpliciter,  adeoque  malam,  quod  fit 
cum  tali  ignorantia,  semper  est  peccatum  formale. 
Ratio  est,  quia  talis  ignorantia  est  voluntaria,  sal- 
tem  indirecte,  nempe  in  voluntaria  omissione  scien- 
tiae  debitae,  adeoque  malus  effectus  ex  ea  sequens 
etiam  est  voluntarius,  scilicet  in  ipsa  ignorantia, 
tamquam  in  causa ;  nam,  juxta  ante  dicta,  qui  sine 
justa  ratione  vult  aliquam  causam,  vult  quoque  ef- 
fectum  malum,  quem  praevidet,  aut  potest  et  debet 
prsevidere  inde  secuturum. 

Hinc  sequitur  eos,  qui  v.  g.  mentiuntur  vel  aliquod 
malum  agunt,  putantes  mendacium  non  esse  malum, 
ex  eo  quod  negligant  addiscere  praecepta  decalogi : 
item  eos  qui  non  jejnnant,  vel  sacrum  non  audiunt 
diebus  prseceptis,  eo  quod  negligant  ire  ad  concio- 
nes,  nec  curent  ab  aliis  inquirere,  vel  aliter  se  in- 
struere  de  jejuniis  et  festis,  reos  esse  omnium  isto- 
rum  peccatorum ;  quia,  licet  illi  nesciant  se  male 
agere,  ista  tamen  ignorantia  est  ipsis  voluntaria  et 
culpabilis ;  possunt  enim  et  debent  scire  tales  aotio- 
nes  et  omissiones  esse  malas  ;  possunt  et  debent  scire 
praecepta  decalogi,  diesque  festivos  et  jejunii. 

Propter  eamdem  rationem  Pastores,  Advocati,  Me- 
dici  etc.  nescientes  ea,  quae  ad  eorum  oflBcium  pertinent, 
peccant  formaliter,  dum  delinquunt  in  exercendis  func- 
tionibus  suae  professionis,  etiamsi  non  cognosoant  se 
delinquere  ;  imo  forte  putent  se  recte  agere. 

DiCES  :  id  quod  fit  sine  cognitioue,  non  potest  esse 
voluntarium,  uti  patet  ex  ipsa  voluntarii  definitione  ; 

atqui  id  quod  fit  ex  ignoranlia,  licet  invincibili,  fit 
sine  cognitione  :  ergo  non  potest  esse  voluntarium, 
adeoque  nec  peccatum. 

R.  Disting.  assumptum  :  id  quod  fit  sine  ulla  cog- 
nitione,  tum  formali,  tum  actuali,  tum  interpretati- 
va,  non  potest  esse  voluntarium,  concedo  :  id  quod 
fit  sine  cognitione  formali,  seu  actuali  tantum,  non 
potest  esse  voluntarium,  nego.  Quamvis  autem  id, 
quod  fit  ex  ignorantia  vincibili,  fiat  sine  cognitione 
actuali,  cum  ignorantia  sit  carentia  talis  cognitionis, 
non  fit  tamen  absolute  sine  cognitione  ;  siquidem  fit 
cum  cognitione  interpretativa,  quse  est,  dum  quis 
potest  et  debet  cognoscere  id,  quod  agit,  et  non  cog- 
noscit ;  dum  enim  quis  potest  et  debet  acquirere  cog- 
nitionem  ad  evitandum  aliquem  effectum  malum, 
alioquin  ex  defectu  cognitionis  secuturum,  et  omit- 
tit,  ille  malus  effectus  eodem  modo  ipsi  imputatur, 
ac  si  actualiter  haberet  cognitionem,  licet  a  parte  rei 
non  babeat  :  sicuti  effectus  malus  ssepe  eodem  modo 
imputatur,  ac  si  esset  positive  voluntarius,  licet  saepe 
non  sit  talis  ;  quia  nempe  tunc,  licet  operans  istum 
effectum  a  parte  rei  non  velit  positive,  censetur  ta- 
men  illum  velle  interpretative,  et  hoc  sufficit  ad  pec- 
catum. 

Sed  petitue,  an  peccata,  quae  ex  ignorantia  vinci- 
bili  committuntur,  sint  formalia  peccata  in  se,  an 
tantum  in  sua  causa  :  sicuti  peccata,  quse  commit- 
tuntur  in  ebrietate  non  sunt  formalia  peccata  in  se, 
sed  tantum  in  sua  causa,  quia  nempe  ebrius  hic  et 
nunc  illa  non  cognoscit  nec  vult,  licet  ante  cogno- 
verit  et  voluerit,  dum  incepit  bibere  ? 

R.  Peccata  ex  ignorantia  vincibili  commissa  esse 
peccata  formalia  in  se,  et  non  solum  in  sua  causa, 
ita  ut  praedicti  qui  mentiuntur,  qui  non  jejunant,  qui 
non  audiunt  sacrum  diebus  prseceptis,  qui  delinquunt 
in  sua  professione,  non  tantum  peccent  negligendo 
addiscere  prsecepta  decalogi,  vel  se  instruere  de  fes- 
tis  et  jejuniis,  aut  de  iis  quse  spectant  ad  ipsorum 
professionem,  sed  etiam  hic  et  nunc  formale  pecca- 
tum  committant,  dum  delinquunt  iii  sua  professio- 
ne,  non  audiunt  sacrum  diebus  praeceptis,  non  je- 
junant  vel  mentiuntur,  licet  actualiter   non   cognos- 

cant  se  male  agere.  Desparitas  autem  pro  ebrio  est, 
quod  ille  non  tantum  non  cognoscat  hic  et  nunc  se 
male  agere,  sed  nequidem  hoc  possit,  utpote  priva- 
tus  usu  rationis  ;  ideoque  non  potest  amplius  vitare 
peccatum,  quod  proiude  hic  et  nunc  non  est  ipsi  vo- 
iuntarium  nec  liberum,  licet  tale  sit  in  causa  :  verum 
praedicti  possunt  hic  et  nunc  vitare  peccatum  ejusque 
malitiam  cognoscere  ;  voluntarie  enim  continuant  suam 
ignorantiam,  siquidem  voluntarie  continuent  non  ad- 
discere  prsecepta  decalogi,  non  ire  ad  conciones,  non 
studere  ad  acquirendam  scientiam  necessariam  :  pos- 
sunt  et  debent  omni  temporis  momento  suam  igno- 
rantiam  depellere,  sicuti  peccatores  excaecati  et  con- 
suetudinarii  possunt  et  debent  omni  momento  passio- 
nes  suas  refrsenare,  pravamque  suam  consuetudinem 
extirpare,  quae  sunt  impedimenta,  propter  quee  etiam 
illi  saepe  non  advertunt  malitiam  peccatorum,  quse 
committunt. 

Quapropter  peccata,  quae  omnes  illi  committunt, 
non  solum  sunt  voluntaria  et  libera  in  causa  ante  po- 
sita,  sed  etiam  sunt  talia  hic  et  nunc,  dum  perpe- 
trantur. 

Ex  his  quse  hactenus  in  hoc  articulo  dicta  sunt, 
facile  colligi  potest,  quid  sit  dicendum  ad  sequentes 
quaestiones. 

l.''  An  dentur  formali  et  proprie  dicta  peccata  ig- 
norantiae  ? 

2.°  An  ad  hoc,  ut  peccato  formali  et  proprie  dicto 
peccetur,  adesse  debeat  cognitio  et  actualis  adver- 
tentia  ad  malitiam  actus  ? 

3.^  An  debeat  saltem  de  ea  haberi  aliquod  dubiura, 
vel  suspicio  ? 

4.°  An  fieri  possit,  ut  quis  peccet  vero  et  formali 
peccato,  etiamsi  firmiter  et  absque  ulla  haesitatione 
judicet  se  recte  agere,  imo  se  ad  sic  agendum  tene- 
ri,  ita  ut  peccaret  si  non  ageret  ? 

Etenim,  quoad  primam  questionem,  jam  ostendi- 
mus,  omnia  peccata,  quae  committuntur  ex  igno- 
rantia  vincibili,  esse  formalia  et  proprie  dicta  pec- 
cata,  utpote  voluntaria  et  libera,  imo  esse  peccata 
formalia  in  se,  utpote  etiam  in  se  voluntaria  et  libe- 
ra  :  insuper  etiam  Scrip.  S.  pluribus  in  locis  aperte 
significat  dari  formalia  peccata  ignorantiae. 

Sic  David  Psalm  24.  v.  7.  petit  a  Deo  remissionem 
suarum  ignorantiarum  his  verbis  :  "  Delicta  juventutis 
meae  et  ignorantias  meas,  ne  memineris." 

S.  Paulus  ignorans  persecutus  est  Ecclesiam  Dei, 
et  tamen  peccavit,  cum  dicat  se  ideo  misericordiam 
esse  consecutum.  1.  ad  Tim.  cap.  1. 

Crucifixores  Christi,  ipso  teste,  nesciebant  quid 
faciebant,  et  tamen  peccaverunt,  ita  ut  ipse  Christus 
oraverit  Patrem,  ut  dimitteret  illis,  Lucse  23. 

Occisores  Apostolorum  non  tantum  nesciebant  se 
male  agere,  sed  putabant  se  obsequium  prsestare  Deo, 
Joan  16,  procul  dubio  tamen  peccaverunt. 

Christus,  Lucse  12.  v.48.  dicit :  "  qui  autem  non  cog- 
novit  (voluntatem  Domini  sui)  et  fecit  digna  plagis, 
vapulabit  paucis:"  injustus  autem  non  est  Deus,  ut 
puniat,  licet  paucis,  eum  qui  proprie  dictum  peccatum 
non  commisit. 

Hinc  patet  responsio  ad  secundam  ;  si  enim  fieri 
possit,  ut  quis  committat  formale  et  proprie  dictum 
peccatum,  etiamsi  simpliciter  nesciat  se  peccare,  nem- 
,pe  dum  potest  et  debet  scire,  clare  sequitur  quod 
ad  hoc,  ut  quis  peccet  formali  et  proprie  dicto  pec- 
calo,  non  requiratur  ut  actu  cognoscat  et  advertat 
ad  malitiam  actus,  sed  quod  sufficiat  quod  possit  et 
debeat  advertere. 

Exinde  etiam  patet  responsio  ad  tertiam  :  nam  si 
dentur  vera  et  proprie  dicta  peccata  ignorantiae,  dan- 
tur  consequentur  vera  peccata,  in  quibus  nequidem 
habetur  nullum  dubium,  aut  suspicio  de  malitia  ac- 
tus  ;  quia  si  habeatur  aliquod  dubium  vel  suspicio, 
tunc  non  erunt  peccata  ignorantiae,  quae  est  carentia 
cognitionis,  sed  potius  peccata  scientiae,  cum  dubium 
et  suspicio  de  malitia  actus  sint  jam  qusedam  cog- 
nitio  iUius,  licet  tantum  inchoata  et  imperfecta  :  de- 
inde  S.  Paulus  persequens  Christianos,  occisores  Apos- 
tolorum  etc.  nullum  habebant  dubium  et  suspicio- 
nem  de  malitia  sui  actus,  cum  e  contrario  putarent 
se  obsequium  prsestare  Deo.  Item  nullum  dubium 
nec  suspicionem  habent  idololatrae  de  malitia  sui  ac- 
tus,  dum  colunt  lapidem,  vel  lignum,  tamquam  Deum, 
sicuti  nec  Calvinistae,  Lutherani,  et  alii  de  falsitate 
religionis  fcuse  :  atque  ex  his  exemplis  deducitur. 

Responsio  ad  quartam,  nam  S.  Paulus  firmiter  ju- 
dicabat  se  recte  agere  persequendo  Christianos,  imo 
se  adversus  nomen  Jesu  Nazareni  debere  multa  con- 
traria  agere  :  et  similiter  occisores  Apostolorum  fir- 
miter  judicabant  se  recte  agere  eos  occidendo,  imo 
se  obsequium  prsestare  Deo,  et  ad  sic  agendum  se 
obligari.  Calvinistae,  Lutherani  et  alii  eadem  firmi- 
tate,  licet  irrationabili,  credunt  suos  errores,  qua 
nos  credimus  articulos  fidei ;  et  idololatrae  firmiter 
credunt  se  recte  agere  adorando  idola,  seseque  ad 
hoc  obligari,  lege  et  consuetudine  ita  jubente  ;  cum 
autem  non  sit  dubium,  quin  vere  peccaverit  S.  Pau- 
lus  et  quidem  graviter  persequendo  Christianos,  si- 
cut  et  illi,  qui  apostolos  occiderunt  ;  quin  etiam  gra- 
viter  peccent  Calvinistae,  aliique  haeretici  adhaerendo 
suis  erroribus,  et  idololatrse  adorando  idola,  sequitur 
quod  ad  peccatum  formale  nequidem  requiratur  ut 
habeatur  aliquod  dubium  vel  suspicio  de  malitia  ac- 
tus,  irao  quod  possit  quis  formaliter  peccare,  licet 
firmiter  et  absque  bsesitatione  existimet,  se  recte  agere 
et  ad  sic  agendum  teneri. 

Nec  dici  potest  quod  S.  Paulus  et  occisores  Apos- 
tolorum  tantum  peccaverint,  quatenus  voluntarie  clau- 
serunt  ;  oculos  mentis  ad  signa,  qua3  attendere  debue- 
runt  ;  et  similiter,  quod  infideles  tantum  peccent, 
quatenus  non  inquirunt  veritatem,  quam  debent  in- 
quirere  ;  videtur  enim  absurdum  dicere  quod  occi- 
sores  discipulorum  Christi  non  peccaverint,  dum  eos 
occiderunt,  et  quod  similiter  infideles  non  peccent 
exercendo  actus  suae  falsse  religionis,  sed  quod  tan- 
tum  peccaverint  ante,  dum  possuerunt  causam,  ex 
qua  ejusmodi  peccata  preeviderent  secutura.  Deinde 
sequeretur  quod  persecutores  Discipulorum  et  Chris- 
tianorum,  qui  ad  eadem  signa  eequaliter  oculos  clau- 
serant,  sequaliter  quoque  peccaverint,  ita  ut,  qui 
occidit  mille,  non  plus  peccasset,  quam  qui  occidis- 
set  tantum  unum  ;  et  quod  similiter  infideles  eam- 
dem  negligentiam  committentes  in  inquirenda  veritate 
aequaliter  peccarent,  quantumvis  plures  actus  falsae 
religionis  unus  exerceret,  quam  alter,  quia  ponunt 
eamdem  causam,  ex  qua  nata  sunt  sequi  eadem 
peccata. 

Prseterea  si  peccata  a  talibus  commissa  tantum  sunt 
peccata  in  causa,  in  qua  sunt  praevisa,  tunc  non 
sunt  peccata  ignorantiae,  sed  potius  scientise  ;  non 
enim  est  peccatum  ignorantiae,  si  ejus  malitia  aliquo 
modo  cogDoscatur. 

P.  Anipsa  ignorantia  vincibilis  sitpeccatum  formale 
distinctum  ab  eo,  quod  ex  illa  committitur  P 

R.  Distinguendum  est :  si  sit  obligatio  habendi 
scientiam  alicujus  rei,  non  secundum  se,  sed  tan- 
tum  ratione  operis,  quod  facere  debemus,  tunc  ig- 
norantia  talis  rei  non  est  distinctum  peccatum.  Unde 
qui  vincibiliter  ignorat  esse  festum  vel  jejunium,  et 
ex  illa  ignorantia  non  audit  Sacrum  vel  non  jejunat, 
tantum  committit  unum  peccatum  omissionis  Sacri 
vel  jejunii :  quia  non  est  obligatio  per  se  sciendi, 
quod  tali  die  sit  jejunium  vel  festum,  sed  tantum  te- 
nemur  id  scire,  quia  debemus  audire  Sacrum  vel 
jejunare,  ut  scilicet  illud  praeceptum  adimpleamus. 
Si  vero  scientia  alicujus  rei  prsecipiatur  secundum  se, 
et  non  requiratur  praecise  ratione  operis,  quod  fa- 
,cere  debemus,  tunc  ignorantia  talis  rei  est  peccatum 
formale,  distinctura  a  peccato  quod  ex  illa  committi- 
tur.  Unde  qui  vincibiliter  ignorat  Symbolum  Apos- 
tolorum  vel  Decalogum,  et  ex  ista  ignorantia  labi- 
tur  in  haeresim  vel  fornicationem,  non  tantum  pec- 
cat  peccato  haeresis  vel  fornicationis,  sed  specialiter 
adhuc  peccat  ratione  ignorantiae,  eo  quod  sit  spe- 
cialis  obligatio  sciendi  Symbolum  Apostolorum  et 
Decalogum. 

Similiter  Pastores,  Confessarii,  Advocati,  Medici, 
etc.  negligentes  acquirere  scientiam  necessarium  ad 
suum  oificium  debite  exercendum,  non  tantum  pec- 
cant,  dum  in  exercitio  sui  officii  delinquunt,  sed  ipsa 
ipsorum  negligentia  et  ignorantia  est  speciale  pecca- 
tum  ;  quia  est  specialis  obligatio  sciendi  ea,  quae  ad 
officia  et  statum  nostrum  pertinent.  Quapropter  etiam 
negligentia  et  ignorantia  Theologorum  scholarium  est 
speciale  peccatum  iis,  qui  pro  viribus  studio  non  in- 
cumbunt,  quia  illi  specialem  habent  obligationem 
nunc  acquirendi  scientiam  necessariam  ad  debite 
exercendas  functiones  status,  ad  quem  postea  promo- 
vebuntur,  scilicet   Confessarii,  vel   saltem  Sacerdotis 

et  beneficiati ;  tempus  enim  non  est  addiscendi  func- 
tiones  suas  debite  exercere,  quando  jam  exercendae 
sunt,  sed  tempus  ad  istam  scientiam  acquirendam  ido- 
neum  illud  est,  quo  scholae  frequentantur. 

Secundo,  dictum  est  quod  ignorantia  vincibilis,  li- 
cet  nunquam  tollat  voluntarium  nec  peccatum,  illud 
tamen  semper  diminuat,  nisi  sit  affectata;  etiam  quan- 
doque  de  mortali  efficiendo  veniale :  et  quidem  eo 
magis  diminuit,  quo  minor  negligentia  committitur  in 
inquirenda  veritate.  Et  hinc  ignorantia  crassa  non  nisi 
parum  diminuit  voluntarium  et  peccatum,  quia  ipsa 
oritur  ex  magna  negligentia. 

Quod  ignorantia  vincibilis  ordinarie  diminuat  vo- 
luntarium  et  peccatum,  patet :  quia  diminuit  cog- 
nitionem  peccati,  item  propensionem  voluntatis  in  il  - 
lud  ;  nam  voluntas  minus  afficitur  erga  peccatum 
minusque  in  illud  inclinatur,  dum  ejus  malitia  non 
cognoscitur,  quam  si  actualiter  cognosceretur :  quae 
autem  procedunt  cum  minori  cognitione  objecti,  vel 
cura  minori  inclinatione  voluntatis  in  illud,  ea  sunt 
minus  voluntaria,  minusque  peccatum.  Idem  patet  ex 
verbis  Christi,  Lucae  12.  v.  47  :  "  Servus  qui  cognovit 

voluntatem    Domini    sui, et   non  fecit  secundum 

voluntatem  ejus,  vapulabit  multis ;  qui  autem  non 
cognovit,  et  fecit  digna  plagis,  vapulabit  paucis ;  "  sive 
paucioribus. 

Quod  autem  sic  possit  diminuere  peccatum,  ut  de 
mortali  faciat  veniale,  et  quidem  non  tantum  in  fac- 
tis  et  jure  positivo,  sed  etiam  in  jure  naturae,  pro- 
batur  ex  eo,  quod  fieri  possit  ut  quis  adhibeat  me- 
dia  ordinata  ad  vincendam  ignorantiam,  non  tamen 
prorsus  omnia  ;  sed  committat  levem  negligentiam : 
isto  autem  casu  peccatum,  licet  in  materia  gravi, 
non  erit  gravB,  sed  tantum  leve,  sicuti  negligentia, 
ex  qua  oritur ;  idque  defectu  perfectse  deliberationis 
et  cognitionis.  Dum  tamen  quis  facili  negotio  cog- 
noscere  potuit  malitiam  actionis,  vel  omisit  notabilem 
partem  eorum,  quae  ad  eam  cognoscendam  facere 
potuit  et  debuit,  tunc  peccatum  in  materia  gravi  non 
debet  censeri  leve,  sed  grave  ;  sicuti  est  negligentia, 
ex  qua  provenit :  excipitur  ignorantia  aflfectata,  ipsa 
enim   non  diminuit  voluntarium,   nec  peccatum,  sed 

potius  augei,  saltem  dum  quis  affectat  aliquid  igno- 
rare  eo  fine,  ut  liberius  peccet ;  quia  tunc  peccatum 
oritur  ex  magno  affectu  et  inclinatione  in  illud. 

Tertio  dictum  est  quod  ignorantia  vincibilis,  qua; 
quidem  causat  voluntarium  simpliciter,  causet  tamen 
etiam  invoLuntarium  secundum  quid,  saltem  habi- 
tuale,  dum  est  antecedens,  seu  causa  operis :  ratio 
est,  quia  qui  aliquid  agit  ex  ignorantia  vincibili  et 
antecedente,  habitualiter  saltem  sic  est  dispositus,  ut 
illud  non  faceret,  positiveque  nollet  facere,  si  ejus 
haberet  cognitionem  :  quapropter  dicit  Apostolus  de 
Judeeis,  quod  Christum  non  crucifixissent,  si  eum 
cognovissent. 

Quarto  denique  dictum  est,  quod  ignorantia  invin- 
cibilis  seinper  causet  involuntarium  saltem  negative, 
adeoque  semper  tollat  totum  peccatum,  idque  sive 
sit  antecedens  respectu  operis,  sive  sit  tantum  conco- 
mitans.  Ratio  est,  quia  id  quod  fit  ex  ignorantia  in- 
vincibili,  nullo  modo  est  voluntarium,  nec  in  se, 
cnm  non  cognoscatur,  nec  in  sua  causa  sive  in  igno- 
rantia,  cum  ipsa  sit  involuntaria :  hinc  non  peccavit 
Noe,  dum  potando  vinum,  privavit  se  usu  rationis : 
quia  invincibiliter  ignorabat,  vinum  habere  vim  ra- 
tionem  perturbandi ;  nec  similiter  peccavit  Jacob  ac- 
cedendo  ad  Liam,  quia  invincibiliter  ignorabat  foemi- 
nam,  ad  quam  accedebat,  esse  Liam,  quam  putabat 
esse  Rachelem. 

Si  vero  ignorantia  invincibilis  sit  simul  causa  ope- 
ris,  tunc  causat  involuntarium  non  tantum  negative, 
sed  etiam  positive,  si  non  actuale,  saltem  habituale : 
quia  tunc  operans,  saltem  habitualiter,  sic  est  dispo- 
situs  interius,  ut  positive  nollet  facere  id,  quoji  jam 
facit,  si  illius  haberet  cognitionem :  et  sic  JStte  no- 
luisset  bibere  vinum,  saltem  in  tanta  quantitate,  si 
vim  ejus  cognovisset,  et  Jacob  noluisset  accedere  ad 
Liam,  quae  necdum  erat  ipsius  uxor,  si  cognovisset 
eam  esse. 

Sed  si  non  sit  causa  operis,  sed  tantum  concomi- 
tans,  tunc  non  causat  involuntarium  positive :  quia 
tunc  opus  non  est  contra  positivam  voluntatis  incli- 
nationem  in  illud,  sed  potius  secundum  illam,  cum 
voluntati  placeat ;  prout  videre  est  in  eo,  qui  putans 

occidere  feram,  occidit  suum  inimicam,  quem  aeque 
occidisset,  si  scivisset  ipsum  adesse.  Nihilominus  sem- 
per  causat  involuntarium  negative,  sicuti  jam  dictum 
est ;  nam  id,  quod  fit  ex  ignorantia  invincibili  et 
concomitante,  licet  sit  secundum  voluntatis  inclina- 
lionem,  ipsique  placeat,  adeoque  sit  volitum,  non 
tamen  voluntarium  :  quia  hic  et  nunc  non  procedit 
a  voluntate,  utpote  nullo  modo  cognitum,  sed  prorsus 
ignoratum,  voluntas  enim  non  fertur  in  objectum  in- 
cognitum,  sed  solum  cognitum,  et  quidem  in  illud 
fertur  tantura  sub  illa  ratione,  sub  qua  est  ipsi  cog- 
nitum  et  ipsi  repreesentatum.  Unde  si  quis,  adhibita 
sufficienti  diligentia,  occidat  suum  inimicum,  putans 
occidere  feram,  quem  seque  occidisset,  si  cognovis- 
set,  licet  occisio  illa  voluntati  placeat  possitque  dici 
volita,  non  est  tamen  voluntaria  nec  peccatum  ;  quia 
non  procedit  a  voluntate,  in  quantum  est  occisio  ini- 
mici,  cum  non  sit  cognita  sub  ista  ratione, 

Nec  refert,  quod  talis  habuerit  voluntatem  occi- 
dendi  inimicum,  sitque  adhuc  sic  dispositus,  ut  illum 
seque  occidisset,  etsi  ipsum  adesse  scivisset ;  quia  nec 
voluntas  occidendi  inimicum,  quam  ante  habuit,  nec 
disposilio  saltem  habitualis  ad  eum  occidendum,  quae 
ex  isto  interiori  actu  voluntatis  oritur,  influit  hic  et 
nunc  in  occisionem  inimici ;  siquidem  bene  videtur 
quod  ipse  sclopetum  suum  non  explodat  vi  intentionis 
occidendi  inimicum,  sed  tantum  vi  intentionis  occi- 
dendi  feram  ;  adeoque  occisio  et  mors  inimici  hic  et 
nunc  non  procedit  ab  ejus  voluntate :  ac  proinde  non 
est  voluntaria.  Unde  sequitur,  quod  actio  ex  qua  se- 
quitur  mors  inimici,  sive  ipsa  sclopeti  explosio  non 
sit  actus  humanus,  in  quantum  consideratur  esse  ac- 
tio  occisiva  hominis  vel  inimici,  sed  tantum  tahs  est, 
in  quantum  consideratur  ab  ipso  explodente  ordinari 
ad  occisionem  ferae. 

Objicitub  :  ignorantia,  quantumvis  invincibilis  sup- 
poneretur,  semper  est  voluntaria  in  causa,  scilicet  in 
peccato  originali ;  si  enim  non  peccassemus  in  Adamo, 
non  fuissemus  subjecti  ignorantiae  :  ergo  id,  quod  ex 
tali  ignorantia  procedit,  etiam  est  voluntarium,  adeo- 
que  peccatum. 

R.  In  primis  ignorantia  illa  non  potest  dici  volun- 

taria  in  causa  in  omnibus  hominibus  ;  non  enim  talis 
est  in   baptisatis,   cum   causa  sit  retractata  per   re- 
missionem   peccati    originalis :   admisso  tamen   quod 
sic   sit   voluntaria   in   non    baptisatis,    non    sequitur 
propterea  id,  quod  fit  ex  tali  ignorantia  esse  pecca- 
tum   personale ;   nam   non   sufficit,    quod    aliquid   sit 
voluntarinm  voluntate  Adami  et  in  peccato  originali, 
sed  debet  esse   voluntarium  voluntate  ipsius  personee 
peccantis,   uti   constat   ex   sequenti   propositione,    ab 
Alexandro  VIII.  condemnata :  "In  statu  natur®  lap- 
S3e   ad   peccatum  formale   et  demeritum   sufficit  illa 
libertas,   qua  voluntarium  ac   liberum   fuit   in   causa 
sua,^  peccato  originali,    et  voluntate   Adami  peccan- 
tis."     Et  revera,   si  ad  peccatum  personale  sufficeret 
voluntarium   et    liberum  in  peccato  originali,   seque- 
retur  motus  concupiscentiae  indeliberatos  in  non  bap- 
tisatis,   ilem  mala,   quae  fiunt  in  amentia  et  ceecitate 
corporah,    esse    vera    peccata    personalia;    siquidem 
omnia  illa  sunt  affectus  peccati  originalis,  et  in  ipso 
voluntaria:  solum  igitur  dici  potest,  quod  motus  con- 
cupiscentiae,    ignorantia   invincibilis,    sicut   et  malo, 
quae  ex  ea  committuntur,  spectent  ad  peccatum  origi- 
nale  in  non  baptisatis,  sed  non  sunt  novum  peccatum 
ab  ipso  distinctum. 

Item  objicitur  quod  contractus  initi  ex  ignorantia 
etiam  invincibili,  sunt  validi ;  non  possunt  autem 
esse  vahdi,  nisi  interveniat  voluntarium  seu  con- 
sensus. 

Sed  resp.  contractus  initos  ex  ignorantia  non  sem- 
per  esse  validos,  sed  solum  tales  esse,  quando  igno- 
rantia  versatur  tantum  circa  accidens;  quia  illa  igno- 
rantia  non  impedit  voluntarium  et  consensum  circa 
substantiam:  dum  vero  versatur  circa  substantiam, 
tunc  nou  sunt  validi. 

Ex  jam  dictis  sequitur,  quod  ignorantia  invincibilis 
peccati  setiam  excuset  a  poena  incurrenda,  casu  quo 
ahqua  sit  annexa  actui,  qui  ex  tali  ignorantia  com- 
mittitur ;  cum  enim  pcena  imponatur  propter  culpam 
si  ignorantia  invincibilis  tollat  culpam,  etiam  tollit 
pcenam.  Unde  excommunicatio,  suspensio,  et  similes 
pcenae  non  incurruntur,  dum  quis  ex  ignorantia  in- 
vmcibih  facit  opus,  cui  sunt  annexee  ;  imo  ipsa  igno- 

rantia  vincibilis  potest  etiam  quandoque  totaliter  excu- 
sare  a  poena,  dum  nempe  talis  est,  ut  de  mortali  faciat 
veniale,  et  poena  tantum  est  imposita  propter  peccatum 
mortale,  prout  estv.  g.  excommunicatio  major,  suspen- 
sio,  etc,  quaenon  feruntur  propter  peccatum  veniale,  ut- 
pote  pcenae  gravissimae. 

Si  petatur,  an  ignorantia  solius  pcBnae  etiam  excuset 
a  poena  incurrenda,  dum  nempe  quis  actum,  quem  ex- 
ercet,  novit  quidem  esse  peccatum,  sed  nescitpoenam  ei 
esse  annexam. 

R.  Neg.  etiamsi  foret  invincibilis,  sed  ad  pcenam 
incurrendam  sufficit,  quod  quis  committat  culpam, 
cui  poena  est  annexa,  per  hoc  enim  fit  poena  dignus. 
Ideo  autem  ignorantia  peccati  potius  excusat  a  pec- 
cato,  quia  ut  peccatum  alicui  imputetur,  debet  ab 
ipso  procedere,  eique  esse  voluntarium,  quale  non 
est,  dum  invincibiliter  ignoratur ;  sed  poena  non  de- 
bet  esse  voluntaria  transgressori,  nec  ab  ipso  proce- 
dere  ;  ipsa  enim  a  superiori  procedit  et  infligitur. 
Unde  infideles  incurrunt  poenam  eeternam,  licet  plu- 
rimi  nesciant  eam  peccato  mortali  esse  annexam  : 
et  similiter  malefactores  incurrunt  et  luunt  poenas 
propter  sua  crimina,  licet  forte  nescirent  ejusmodi 
crimina  a  Principibus  et  Magistratibus  puniri.  Ex- 
cipitur  poena  excommunicationis,  quae  non  incurri- 
tur,  dum  ignoratur,  etiam  vincibiliter,  modo  non  sit 
ignorantia  crassa  vel  afFectata  :  et  ratio  istius  excep- 
tionis  est,  quod  ad  hoc,  ut  quis  incarrat  excommu- 
nicationem,  debeat  esse  contumax,  qualis  est,  dum  post 
monitionem  a  judice  vel  lege  factam  non  se  emendat: 
qui  autem  ignorat,  licet  culpabiliter,  excommunicatio- 
nem  suo  facto  esse  annexam,  non  proprie  est  contu- 
max;  quia  non  male  facit  post  monitionem,  cum  pro- 
prie  non  sit  monitus  ;  quandoquidem  supponatur  igno- 
rare  legem  mouentem. 

ARTICULUS  X. 


IN     QUIBUS     DETUR     IGNOKANTIA    INVINCIBILIS,    ET 
PR^CIPUE  AN  DETUR  IN  JURE  NATUR^E? 


§1. 

Datnr  Ignorantia  mvincibilis  in  factis^  item  in  jure 
positivo. 

IN  primis  dari  potest  ignorantia  invincibilis  circa 
facta  particularia,  eorumque  circumstaiitias :  illa 
enim  saepe,  moraliter  loquendo,  non  possumus  cognos- 
cere,  et  sic  Jacob  invincibiliter  ignoravit  se  accedere  ad 
Liam  :  et  Judas  se  accedere  ad  Tkamar  nurum 
suam,  quamvis  non  ignoraret  se  accedere  ad  non 
suam. 

Ilem  dari  potest  in  jure  humano  ;  quia  non  ob- 
stante  quod  lex  aliqua  sit  promulgata  in  locis  pub- 
licis,  adhuc  fieri  potest  ut  ejus  notitia  ad  aliquos 
particulares  non  advenerit,  et  ut  ipsi  ex  parte  sua 
non  potuerint,  morali  hominum  judicio,  legem  illam 
cognoscere  :  unde  non  raro  contingit  quod  aliqui  par- 
ticiilares  invincibiliter  ignorent  leges  Ecclesiae,  vel 
Principiis  aut  Magistratus. 

Propter  eamdem  rationem  dari  etiam  potest  ia  jure 
positivo  divino,  et  ita  potest  invincibiliter  ignorari 
Mysterium  SS.  Trinitatis  et  Incarnationis,  peccatum 
originale,  prseceptum  Baptismi,  Confessionis,  etc.  et 
generatim  dari  potest  ignorantia  invincibilis  eorum, 
quae  lumine  naturali  non  possunt  cognosci,  adeoque 
etiam  Dei,  ut  authoris  supernaturalium,  gratise  sci- 
licet,  et  glorise ;  quia  notitia  omnium  illorum  habere 
non  possumus  a  nobis  ipsis  per  lumen  naturale,  sed 
eam  habere  debemus  ab  aliis  per  revelationem  et 
instructionem,  prout  tradit  Apostolus  ad  Rom.  10. 
v.  14:  "Quomodo  audient  sine  preedicante."  Et  v.  17. 
"Fides  ex  auditu."  Contingere  autem  potest,  quod 
aliquis  nihil  unquam  audierit,  nec  audire  potuerit  de 

iis,  quse  Deus  revelavit  hominibus,  iisque  praeeepit ; 
nempe  si  non  sit  missus  praedicator  ad  ista  Mysteria 
annuntianda,  vel  si  fuerit  quidam  aliquis  missus  in 
provinciam,  sed  notitia  praedicationis  illius  ad  hunc 
particularem  non  pervenerit ;  atque  isto  casu  igno- 
rantiam  dictorum  Mysteriorum  est  invincibilis.  Unde 
tota  America  fuit  per  multa  ssecula  in  ignorantia  in- 
vincibili  Christi  et  Mysteriorum  nostrae  religionis, 
utpote  ad  quara,  non  nisi  a  duobus  soeculis,  missi 
sunt  Proedicatores,  et  adhuc  hodie  multae  provinciae, 
tum  ibi,  tum  alibi,  propter  eamdem  rationem  sunt  in 
eadem  ignorantia. 

Hoc  confirmatur  ex  verbis  Christi,  Joan.  1.5.  v.  22 : 
"  Si  non  venissem,  et  locutus  fuissem  eis,  peccatum  non 
haberent ;  "  nimirum  infidelitatis,  non  credendo  me 
esse  Christum  et  verum  Dei  Filium.  Et  v.  24  :  "  Si 
opera  non  fecissem  in  eis,  quae  nemo  alius  fecit,  pecca- 
tura  non  haberent."  Item  ex  hac  propositione  a  Pio  V. 
condemnata  :  "  Infidelitas  pure  negativa  in  iis,  quibus 
Christus  non  est  prsedicatus,  peccatum  est." 

Objicitur  :  Qui  ad  acquirendam  cognitionem  ne- 
gliguut  adhibere  media,  quae  possunt  et  debent  ad 
hoc  adhiberi,  illi  non  habent  ignorantiam  invincibi- 
lem,  sed  vincibilem  :  atqui  infideles  negligunt  adhi- 
bere  media,  quae  possunt  et  debent  adhibere  ad  acqui- 
rendam  notitiam  Christi,  nempe  non  abstinent  a  pec- 
catis,  nec  cooperantur  gratiis,  quas  Deus  ipsis  dat,  ut 
ad  fidem  perveniant  et  quibus  si  cooperarentur,  infalli- 
biliter  illuminarentur  de  Christo,  et  caeteris  mysteriis; 
Deusenim,  juxta  S.  Thomam,  ad  eos  mitteret  praedi- 
catorem,  vel  Angelum  de  ccelo,  sicut  misit  Petro  Cor- 
nelio  act.  10,  aut  alio  modo  illurainaret :  ergo  non 
habent  ignorantiam  invincibilem  Christi. 

R.  Neg.  subsumptum  :  quia  licet  infideles  possint 
et  debeant  abstinere  a  peccatis,  et  cooperari  gratiae, 
licet  etiam  ex  abstinentia  a  peccatis  et  cooperatione 
gratiae  sequeretur  iu  ipsis  illuminatio  de  Christo,  non 
possunt  tamen,  nec  consequenter  tenentur  ista  facere 
et  ordinare  tamquam  media,  ad  notitiam  Christi  ha- 
bendam  ;  quia  nesciunt,  nec  scire  possunt,  quod 
ista  sint  media  ordinata  ad  hoc,  eum  numquam  au- 
dierint,  quod  abstinentia  a  peccatis  et  cooperatio  gra- 

tiae  pro  efFectu  habeant  illuminationem  circa  Chris- 
tum  :  unde  ignorantia  Christi  in  infidelibus  est  eodem 
modo  invincibilis  et  involuntaria,  sfcuti  involunta- 
rium  est  homicidium,  quod  committit  Clericus  ve- 
nans  contra  canones,  sed  adhibita  sufficienti  praecau- 
tione  ;  et  sicuti  in  voluntaria  est  rixa  quam  quis 
praeter  consuetudinem  excitat  in  ebrietate  ;  illi  enim 
possunt  et  debent  abstinere  ab  actione  quam  faciunt, 
utpote  mala,  et  si  ab  ea  abstinerent,  non  sequeretur 
homicidium  et  rixa ;  sed  non  ideo  malus  ille  effectus 
est  ipsi  voluntarius  :  quia  non  tenetur  abstinere  a  dicta 
actione  mala  in  ordine  ad  istum  effectum  impedien- 
dum,  cum  nou  prsevideat  tale  quid  ex  sua  actione 
secuturum. 

§  II. 

Non   datur  ignorantia  invincibilis    Dei,  ut  Authoris 
naturalium. 

,  NoN  datur  vero  sic  ignorantia  invincibilis  Dei,  ut 
Authoris  naturalium  ;  quia  non  indigemus  revela- 
tione  nec  instructione  aliorum,  ut  deveniamus  in  cog- 
nitionem  Dei  sic  considerati,  sed  eam  per  nos  ipsos, 
seu  per  lumen  naturale  nobis  impressum  acquirere 
possumus  ex  consideratione  rerum  creatarum,  prout 
docet  Apostolus  ad  Rom.  1.  v.  20.  "  Invisibilia  enim 
ipsius  (Dei),  a  creatura  mundi,  per  ea  quae  facta 
sunt  intellecta,  conspiciuntur  :  sempiterna  quoque 
ejus  virtutus  et  divinitas  ;  ita  ut  sint  inexcusabiles."  Et 
Sapient.  cap.  13.  v.  9 :  "  Si  enim  (homines)  tantum  po- 
tuerunt  scire,  ut  possent  eestimare  saeculum,  quomodo 
hujus  Dominum  non  facilius  invenerunt  ?"  Etenim  si 
attente  consideramus  res  creatas,  videbimus  quod 
illae  non  sint  a  se,  sed  quod  sint  ab  alia  causa  quae 
causa  debebit  esse  a  se  et  non  ab  alia  causa  ulte- 
riori  ;  alioquin  fierec  progressus  in  infinitum.  Si  sit 
a  se,  erit  infinitae  seu  illimitatae  perfectionis,  id  est, 
habebit  omnes  perfectiones ;  nam  quis  ejus  perfec- 
tiones  limitasset  ?  adeoque  erit  Deus. 

§   III. 

An  detur  ignorantia  invincibilis  in  Jure  naturm. 

QuoD  in  factis  et  in  jure  positivo  dari  possit  igno- 
rantia  invincibilis,  certum  est  et  in  eo  omnes  con- 
veniunt  ;  sed  an  similiter  dari  possit  in  jure  naturae, 
magna  est  controversia.  Per  Jus  naturw  autem  intel- 
ligitur  "  Lex  prsecipiens  vel  prohibens  ea,  quae  sunt 
bona  vel  mala  ex  se,"  id  est,  ex  natura  sua  et  inde- 
pendenter  ab  omni  lege  positiva,  sive  libere  posita  a 
Deo,  vel  hominibus,  adeoque  ante  omnem  ejusmodi 
legem. 

Nihilominus  omnes  conveniunt,  quod  non  detur 
quoad  prima  et  universalissima  principia,  quse  scili- 
cet  sine  discursu  et  statim,  auditis  terminus  ab  om- 
nibus  cognoscantur  :  quia  illa  principia  nequidem 
ignorantur,  sed  omnibus  ratione  utentibus  innotes- 
cunt  vi  luminis  naturalis  cuilibet  a  Deo  impressi  ; 
sic  v.  g.  unusquisque  scit  hsec  generalia  principia 
morum  ;  "  Bonum  est  faciendum,  et  malum  fugien- 
dum.  Non  est  faciendum  alteri,  quod  nobis  fieri  no- 
lumus.  Suum  cuique  est  reddendum,"  etc.  Quemad- 
modum  quilibet  scit  hsec  generalia  principia  meta- 
physices  :  "  Totum  esse  majus  sua  parte.  Idem  non 
posse  simul  esse,  et  non  esse,"  etc. 

Doctores  etiam  satis  conveniunt,  quod  non  detur 
quoad  secundaria  principia,  sive  quoad  ea,  quae  ex 
primis  et  universalibus  principiis  facile  deducuntur, 
prout  sunt  peccata,  quse  per  decalogum  expressius 
prohibentur,  ut  homicidium,  adulterium,  furtum, 
etc.  illa  enim  etiam  non  ignorantur,  aut  non  nisi 
valde  culpabiliter  et  vincibiliter  ;  quia  ista  principia 
sunt  ita  connexa  cum  primis,  ut  facili  discursu  ex 
iis  deducantur,  atque  adeo  ab  omnibus  cognosci  pos- 
sint  :  sic  v.  g.  ex  hoc  principio,  Quod  tibi  non  vis 
Jieri,  alteri  ne  feceris,  nemo  mentis  compos  est,  qui 
non  facile  concludat  et  videat  malum  esse  proximum 
laedere,  occidere,  defraudere ;  quia  nimirum  ipse  non 
lallet  ab  aliis  leedi,  occidi  vel  defraudari,  et  si  alii 
ita  cum  ipso  agerent,  judicaret  eos  male  agere.  Sal- 
tem  principia  illa  secundaria  sunt  talia,  ut  nemo  sit, 

qui  non  habeat  de  iis  semper  aliquod  dubium,  vel 
suspicionem,  formidinem  vel  remorsum  :  unde  fit  ut 
qui  committunt  peccata  luxuriae,  etiam  ipsi  pueri, 
ab  aliis  vlderi  timent,  quod  signum  est  eos  credere 
seu  suspicari  se  male  agere.  Ob  quam  enim  aliam 
causam  oculos  aliorum  declinarent  P  Non  est  quidem 
signum  omnino  certum  et  infallibile,  cum  sint  aliqua 
quse  coram  aliis  facere  non  audemus,  etiamsi  nullo 
modo  sint  peccata.  Est  tamen  signum  valde  proba- 
bile,  praesertim  si  sit  talis  actio,  quam  quis  non  au- 
deret  dicere  parentibus,  vel  aliis  viris  probis. 

Tota  igitur  controversia  est  circa  conclusiones  re- 
motiores  juris  naturse,  id  est,  circa  ea,  quae  sunt 
obscuriora,  et  quse  non  nisi  difficile  et  obscure  ex 
primis  et  secundis  principiis  deducuntur,  etiam  a  vi- 
ris  doctis,  qui  quandoque  etiam  inter  se  disputant ; 
V.  g.  disputant  de  his  conclusionibus  juris  naturae, 
"  an  contractus  triplex  societatis  sit  usurarius  ?  An 
licitum  sit  se  inebriare,  ad  recuperandam  sanitatem  ?" 
Et  quamvis  aliqui  probabiliter  sustineant  in  illis  re- 
inotioribus  conclusionibus  dari  posse  ignorantiam  in- 
vincibilem,  nobis  tamen  probabilius  videtur  genera- 
tim  in  jure  naturae  non  dari  ignorantiam  invincibilem, 
riequidem  quoad  conclusiones  remotissimas  et  maxime 
abstrusas,  adeoque  quod  qui  agit  contra  jus  naturse 
numquam  excusetur  totaliter,  sed  semper  peccet, 
etiamsi  nesciat  id,  quod  agit,  esse  peccatum.  Ad- 
mittimus  tamen  ignorantiam  juris  naturse  sicut  cse- 
teras  ignorantias,  diminuere,  peccatum,  nisi  sit  afFec- 
tata,  et  quidem  sic  posse  diminuere,  ut  de  moriali 
faciat  veniale,  si  nempe  negligentia  sit  tantum  levis. 

§IV. 

Statns  Qucestionis. 

Pkiusquam  vero  afferamus  argumenta  quibus  hsec 
sententia  stabilitur,  explicandum  est,  quo  sensu  eam 
intelligamus.  Atque  in  primis  sciendum  est,  quibus 
modis  seu  mediis  ignorantia  juris  natura?  possit  vinci. 
Dictam  autem  ignorantiam  vincere  possumus. 

Primo,  virihus  humanis,  id  est,  proprio  studio 
sive  meditatione  et  consideratione,  vel  quaerendo  in 
libris,  aut  consulendo  viros  doctos  et  probos. 

Secundo,  "  per  exiirpationem  pravorum  affectuum 
et  habituum,"  qui,  juxta  S.  Thomam  infra  citandum, 
causa  sunt  cur  lex  naturalis  deleatur  de  cordibus  nos- 
tris  ;  pravi  enim  affectus  et  habitus  intellectum  ita 
nbnubilant,  ut  non  videat,  quid  sit  bonum  vel  ma- 
lum  ;■  quo  casu  ignorantia  est  certe  culpabilis,  non 
tantum  quia  est  voluntaria  in  causa  scilicet  in  pec- 
catis  praecedentibus,  sed  etiam  quia  hic  et  nunc 
est  voluntaria  et  vincibilis,  cum  hic  et  nunc  debeat 
amoveri  causa  illius. 

Tertio,  vincere  possumus  jper  orationem  et  gratiam 
divinam ;  si  enim  recurramus  ad  Deum  per  preces, 
petendo  ut  illuminet  nos  circa  ea,  quaj  agere  debe- 
mus,  nosque  praeservet  ab  occasione  peccatorum  ig- 
uorantiae  ;  si  dicamus  cum  Psalmista  :  "  Da  mihi  in- 
tellectum,  ut  discam  mandata  tua.  Dirige  in  con- 
spectu  tuo  viara  meam,"  etc.  Item  :  "  Et  ne  nos  inducas 
in  tentationem."  Ipse  nos  illuminabit  et  praeservabit, 
juxta  id,  quod  dicit  S.  Jacobus  :  "  Si  quis  indiget  sa- 
pieniia,  postulet  a  Deo,  qui  dat  omnibus  affluenter." 
lis  utique,  dicit  S.  Aug.  "  qui  sic  petunt,  et  tantum 
petunt  quomodo  et  quantum  tanta  res  est  pretenda." 
Item  secundura  illud  Psalm.  59.  v.  4  :  "  Dedisti  metuen- 
tibus  te  significaiionem,  utfugiantafacie  arcus."  Praj- 
servat  autem  Deus  a  peccatis  ignorantiae,  vel  dando 
cognitionem  'malitiae  actionis,  vel  saltem  immittendo 
aliquod  dubium  de  ea,  ut  ulterius  inquiramus,  vel 
per  hoc  solum  ab  actione  deterreamur,  aut  mutando 
circumstantias,  et  animum  illius,  qui  nititur  agere 
contra  jus  naturee. 

Unde  notandum  est,  quod  non  dicamus  ignoran- 
tiara  juris  naturae  semper  esse  vincibilem  per  scien- 
tiam  oppositam,  sic  nempe  ut  scientia  opposita  acqui- 
ratur ;  non  enim  dicimus  quod  homo  faciendo  to- 
tum,  quod  in  se  est,  id  est,  adhibendo  proprium 
studium,  consulendo  viros  doctos,  extirpando  pravos 
habitus,  et  recurrendo  ad  Deum  per  preces,  sem- 
per  acquisiturus  sit  a  parte  rei  evidentem  cognitio- 
nem  peccati  ;  sed  tantum  dicimus,  quod  vel  istam 
scientiam  sit  acquisiturus  a  Deo,  qui  ipsum  illu- 
minabit,  vel  quod  saltem  Deus  ipsum  sit  erepturus 
ex  occasione  agendi   contra  jus  naturae,    immittendo 

dubium  de  peccato,  ut  monitus  de  periculo  mali  in 
actione,  ab  ea  abstineat,  vel  mutando  circumstantias. 
Sic  V.  g.  si  rusticus  meditetur  facere  contractum  usu- 
rarium,  et  faciat  totum,  quod  in  se  est,  ut  sciat  an 
talis  contractus  sit  illicitus,  non  ideo  semper  acqui- 
ret  cogiiitionem  malitiae  dicti  contractus  ut  evitet  pec- 
catum  contra  jus  naturae,  sed  Deus  v.  g.  mutabit 
animum  ipsius,  aut  alterius  contrahentis,  sicque  eum 
eripiet  ex  occasione  agendi  contra  jus  naturae  ;  atque 
hoc  modo  ignorautia  juris  naturce  semper  saltem 
vincitur  practicey  cum  sic  fiat,  ut  ex  ista  ignorantia 
non  committamus  ahquod  peccatum  contra  dictam 
legem,  a  cpo  semper  liberari  possumus,  vel  cogni- 
tione  malitiae  actionis,-^vel  ereptione  ex  occasione  illam 
faciendi. 

Notandum  est  etiam,  quod  non  dicamus  quemli- 
bet  hominem  teneri  scire  omnes  conclusiones  juris 
naturalis  ;  quis  enim  talem  scientiam  acquirere  pos- 
set  ?  Sed  tantum  dicimus  quod,  dum  agitur  de  exer- 
cenda  aliqua  actione,  quae  est  contra  jus  naturae, 
ille  qui  intendit  operari,  tunc  semper  possit  et  de- 
beat  cognoscere  malitiam  actionis,  saltem  practice, 
sic  nimirum  ut  a  parte  rei  evitet  peccatum.  Unde 
admittimus  tantum,  ignorantiam  juris  naturse  tunc 
semper  esse  vincibilem,  quando  ex  illa  agendum  est. 
Dum  vero  ex  illa  non  est  agendum,  tunc  dicimus 
posse  esse  invincibilem  ;  sed  tunc  proprie  non  est 
ignorantia,  quae  est  carentia  scientiae  debitae :  non 
enim  tenemur  scire  quod  aliqua  actio  sit  mala  et 
contra  jus  naturae,  nisi  pro  tempore,  quo  est  peri- 
culum  istam  actionem  exercendi,  casu  quo  ejus  ma- 
litiam  non  cognoscamus :  cujus  ratio  est,  quod  scien- 
tia  juris  naturalis  non  sit  nobis  praecepta  ratione  sui, 
sed  solum  ratione  operis,  ut  scilicet  possimus  bene 
operari. 

§V. 

Probatur  sententia  docens:  non  dari  ignorantiam  prac- 
tice  invincibilem  in  remotioribus  conclusionibus  Juris 
naturce. 

Probatub  primo  ex  Scriptura  Sacra.  Psalm.  4.  v.  6: 
Psalmista  petentibus,  undenam  possit  haberi  cognitio 

agendorum,  "Multidicunt:  quisostendit  nobisbona?" 
Respondet  hoc  modo:  *'  Signatum  est  super  nos  lumen 
vultus  tui,  Domine."  Id  est  lex  naturalis,  quse  est 
quoddam  lumen  procedens  a  claritate  vultus  Dei,  et 
nobis  impressum  cum  natura,  ostendet  ea,  quse  agenda 
sunt ;  ita  ut  istorum  cognitionem  non  debeamus  quae- 
rere  extra  nos,  sed  propter  hoc  tantum  debeamus 
consulere  legem  naturalem,  quae  in  nobis  est  et  quse 
juxta  S.  Aug.  Lib.  10.  Confess.  cap.  26.  "  prsesidet, 
et  respondet  omnibus  eam  consulentibus." 

Item  ex  Epistola  S.  Jac.  cap.  1.  v.  5:  "  Si  quis  in- 
diget  sapientia,  (qiice  prcecipue  versatur  circa  legerrt, 
noMrce)  postulet  a  Deo."  Item  ex  Psal.  59.  v.  4:  "De- 
disti  metuentibus  te  significationem,  ut  fugiant  a  facie 
arcus,"  id  est,  ab  occasione  peccatorum  ignorantiae.  Ex 
quibus  locis  patet  quod  possimus  habere  cognitionem 
legis  naturalis,  partim  industria  et  studio  nostro,  par- 
tim  per  preces  recurrendo  ad  Deum. 

His  quidem  modis  non  semper  cognoscemus  spe^ 
culative  ipsam  legem  naturae,  evidenter  nempe  cog- 
noscendo  malitiam  actionis :  illam  tamen  semper 
cognoscemus  practice^  id  est,  operabimur  et  evitabi- 
mus  peccatum  eodem  modo,  ac  si  ejus  malitiam  evi- 
denter  cognosceremus,  nimirum  Deo  immittente  du- 
bium,  ut  ab  actione  deterreamur,  vel  circumstantias 
mutante. 

Secundo  probatur  ex  S.  Thoma  3.  parte  q.  80.  art. 
4.  ad  5.  ubi  sic  habet :  "  Hoc  quod  non  habet  quis 
conscientiam  sui  peccati,  potest  contingere  duplici- 
ter,  uno  modo  per  culpam  suam ;  vel  quia  per 
ignorantiam  juris,  quse  non  excusat,  reputat  non 
esse  peccatum,  quod  peccatum  est  (puta  si  aliquis 
fornicator  reputaret  simplicem  fornicationem,  non 
esse  peccatum  mortale)  vel  quia  negligens,"  etc. 
Circa  quem  textum  notandum  est,  quod  S.  Thomas 
generatim  et  sine  ulla  distinctione  dicat,  quod  ignoran- 
tia  juris  non  excuset,  et  quod  postea  addat  ipsam  igno- 
rantiam  esse  peccatum:  intelligit  autem  jus  naturse,  uti 
patet  ex  subjecto  exemplo  fornicationis,  quae  est  contra 
dictum  jus. 

Simile  quid   dicit   1.  2.  q.  19.  a.  6.  in  Corp.  ubi 
resolvit  peccare  eum,  qui  accedit  in  uxorem  alterius 

putans  ex  errore  se  ad  hoc  teneri,  addens  hanc  ge- 
neralem  rationem,  "  eo  quod  error  ille  proveniat  ex 
ignorantia  legis  Dei,  quam  scire  tenetur." 

Idem  habet  quodlib.  8.  a.  13.  ubi  generatim  dicit  : 
"  Id  quod  agitur  contra  legem  semper  est  malum,  nec 
excusatur  per  hoc,  quod  sit  secundum  conscientiam." 

Tertio  probatur  hac  ratione  :  omnis  concupiscen- 
tia  est  vincibilis,  saltem  'practice^  si  non  per  vires 
naturales,  saltem  per  gratiam  ordinariam  ;  nam  licet 
voluntas  non  possit  semper  impedire  ne  motus  coa- 
cupiscentiae  exurgant,  nec  exortus  statim  possit  sopi- 
re,  potest  tamen  istos  motus  superare,  non  preebendo 
eis  consensum,  nec  faciendo  opus  ad  quod  impellunt ; 
ergo  etiam  omnis  ignorantia  juris  naturse  est  vinci- 
bilis,  saltem,  practice,  potestque  intellectus  eam  sem- 
per  superare  per  vires  naturales,  vel  per  gratiam 
ordinariam.  Consequentia  probatur  a  fortiori  ;  quia 
voluntas  esl  magis  debilitata  per  peccatum  originale, 
qoam  intellectus  :  ergo  si  voluntas  possit  vincere  om- 
jiem  concupiscentiam,  saltem  eatenus,  ut  non  det  ei 
consensum,  nec  faciat  opus  ad  quod  impellit,  a  for- 
tiori  potest  intellectus  vincere  omnem  ignorantiam, 
saltem  sic,  ut  ex  illa  homo  non  agat  contra  dic- 
tum  jus. 

DiCES :  datur  concupiscentia  antecedens  omnem 
actum  voluntatis,  sive  involuntaria  :  ergo  etiam  datur 
ignorantia  antecedens  juris  naturse  et  involuntaria. 
Deinde  id,  quod  fit  ex  ignorantia  antecedente  non 
semper  est  peccatum,  prout  supra  dictum  est  :  ergo 
nec  id,  quod  fit  ex  tali   ignorantia  juris  naturse. 

R.  Ad  primum  :  admittimus  etiam  ignorantiam 
juris  naturee  posse  esse  invincibilem,  seu  involunta- 
riam,  dum  seilicet  ex  illa  non  est  agendum,  et  eate- 
nus  cum  concupiscentia  antecedente  comparari  debet ; 
dum  vero  agendum  est  ex  ignorantia  juris  naturee, 
et  adfert  periculum  agendi  contra  dictum  jus,  lunc 
semper  est  vincibilis  saltem  practice  :  sicuti  ipsa  con- 
cupiscentia,  quse,  dum  consideratur  ut  adferens  per 
riculum  consentiendi  et  agendi  contra  legem,  etiam 
vincibilis  est  saltem  practice,  sic  nimirum  ut  ei  non 
consentiatur  ut  fiat  opus  ad  quod  impellit. 

Ad  secundum  ;  disparitas  est,  quod  dum  concupis- 

centia  tollit  peccatum,  tunc  impediat  usum  rationis, 
non  permittendo  intellectum  deliberare  de  actione ; 
sed  ignorantia  non  sic  impedit  usum  rationis  quoad 
deliberationem. 

P.  An  sicuti  agens  contra  jus  naturse  semper  pec- 
cat,  nec  excusatur  per  ignorantiam,  ita  etiam  docens  ? 

R.  Cum  distinctione  :  siquis  aliquid  contra  jus 
naturse  doceat  in  ordine  ad  praxim,  dicendo  quod 
secundum  suam  doctrinam  liceat  operari,  tunc  sem- 
per  peccat  ;  quia  sic  docens  inducit  ad  actum  contra 
jus  naturae,  aeque  ac  consulens,  hortans,  etc.  et  hoc 
declarare  videtur  Christus  Matthcei  15.  cap.  dum 
lam  de  caeco  qui  ducit,  nempe  doctrina,  quam  de 
eo  qui  actione  sequitur,  pronuntiat  ambos  in  foveam 
cadere  :  si  vero  doceat  tantum  speculative,  hoc  est 
mere  investigando  veritatem  sine  ordine  ad  praxim, 
dicendo  tantum  quid  ponderatis  utriusque  partis  ar- 
gumentis  videatur  verius,  tunc  non  peccat  ;  quia 
sentire  intra  se  contra  jus  naturse,  illudque  judicium 
verbo  vel  scripto  exprimere,  alios  docendi  gratia, 
non  est  malum  secundum  se,  malum  seilicet  morale 
seu  peccatum  ;  nam  dici  potest  quoddam  malum, 
sicuti  error  dicitur  malus  et  inordinatus.  Neque  dici 
potest  esse  obligationem  corrigendi  tale  judicium  erro- 
neum,  ne  ex  eo  agatur  contra  jus  naturae  ;  quia  sup- 
ponitur  illud  judicium  non  ordinari  ad  praxim,  adeo- 
que  nuUum  esse  periculum  ex  eo  agendi  contra  jus 
naturse  :  jam  autem  supra  diximns  ignorantiam  juris 
naturae  posse  esse  inculpabilem,  dum  ex  ea  non  est 
agendum. 

Petes  :  quare  ergo  docens  contra  jus  natursB  non 
semper  peccet  aeque  ac  agens  P 

R.  Disparitas  est  quod,  qui  tantum  docet,  non  de~ 
beat  propterea  habere  affectum  erga  objectum  intrin- 
sece  malum,  sicuti  ille,  qui  agit ;  qui  enim  v.  g. 
docet  licere  occidere  invasorem  honorum  tempora- 
lium,  non  ideo  vult  et  amat  istam  occisionem,  quam- 
vis  judicet  esse  licitam. 

§  VI. 
Solvuntur  Ohjectiones. 

OBJECTIO   I. 

Datub  ignorantia  invincibilis  injure  positivo  divl- 
no  :  ergo  et  in  jure  naturali. 

R.  Disparitas  est,  quod  lex  naturalis  contineat  in- 
trinsece  bona  et  mala,  seu  talia,  quee  conveniunt  vel 
disconveniunt  creaturae  rationali,  qua  tali,  et  ideo 
etiam  nobis  data  est  cum  iiatura  :  convenit  autem  ut 
bonitas  et  sapientia  divina  non  permittat  creaturam 
rationalem  agere  aliquid,  quod  ipsus  naturam  dede- 
cet,  et  cum  illa  habet  repugnantiam  :  quee  ratio  non 
militat  pro  jure  positivo  divino,  cum  illud  non  con- 
tiueat  aliqua,  quae  necessario  dedecent  creaturam 
rationalem. 

DiCEs  :  Deus  bene  permittit  ut  homo  ex  ignorantia 
facti  invincibili  agat  aliquid,  quod  est  intrinsece 
malum,  adeoque  quod  dedecet  creaturam  rationalem, 
uti  patet  ex  facto  Jacob  accedentis  ad  Liam ;  ille 
enim  sine  peccato  fecit  actionem,  quae  erat  intrinsece 
mala :  ergo  etiam  posset  permittere,  ut  tale  quid 
agat  ex  ignorantia  juris  naturae  invincibili. 

R.  Disparitas  est,  quod  dum  quis  ex  ignorantia 
invincibili  facti  facit  aliquid,  quod  a  parte  rei  est 
intrinsece  malum,  non  facit  istam  actionem  volunta- 
rie  sub  ea  ratione,  sub  qua  est  mala,  sive  sub  qua 
illi  inest  malitia,  sed  sub  ista  ratione  prorsus  est 
involuntaria  ;  nam  dum  v.  g.  venator  ex  ignorantia 
invincibili  occidit  hominem  loco  ferse,  actio  illa  quse 
mala  est  in  quantum  est  occisio  hominis,  non  est  ipsi 
voluntaria  sub  illa  ratione  ;  siquidem  occisio  hominis 
non  est  ipsi  voluntaria,  cum  non  cognoscat  esse  ho- 
minem,  et  ejus  voluntas  non  feratur  in  hominem, 
sed  in  feram  :  verum  ah'ud  est,  dum  quis  ex  igno- 
rantia  juris  naturse  agit  contra  illud  :  quia  ille  volun- 
tarie  ponit  actionem  sub  ea  ratione,  sub  qua  est  mala  ; 
qui  enim  v.  g.  ex  ignorantia  juris  naturae  fornicatur, 
sciens  et  volens  exercet  actum  fornicationis  sub  ea 
ratione,  sub  qua  est  malus,  licet  ignoret  esse  malum, 

2n 

cum  perfecte  cognoscat  se  accedere  ad  non  snam, 
in  quo  consistit  malitia  fornicationis.  Magis  autem 
convenit,  ut  Deus  non  permittat  hominem  agere  ex 
ignorantia  juris  naturse,  cum  ipse  alias  voluntarie  et 
humano  modo  poneret  actionem  intrinsece  malam, 
quam  ex  ignorantia  facti,  dum  non  ponit  talem  actio- 
nem  voluntarie. 

OBJECTIO    II. 

Ignorantia  juris  naturae  non  debet  dici  magis  vin- 
cibilis,  quam  ignorantia  juris  divini  positivi ;  quia 
ignorantia  juris  naturae  non  semper  potest  vinci  viri- 
bus  humanis,  sed  quandoque  tantum  per  gratiam  et 
jlluminationem  vel  ereptionem  ex  occasione  agendi 
contra  dictum  jus  ;  atqui  ignorantia  juris  divini  posi- 
tivi  etiam  vinci  potest  per  gratiam  Dei  et  illumina- 
tionem  ;  si  enim  homo  faceret  totum,  quod  in  se  est, 
illuminaretur  de  jure  positivo  divino. 

R.  Disparitas  est,  quod  ignorantia  juris  naturee 
vinci  possit  per  media  ordinaria,  non  quidem  semper 
per  vias  naturales,  proprium  scilicet  studium,  et 
recursum  ad  viros  doctos,  sed  saltem  per  gratiam 
ordinarium  et  per  modum  communem,  quo  Deus 
nobiscum  agit,  et  gratias  distrrbuit  :  ignorantia  autem 
juris  divini  positivi,  licet  absolute  vinci  possit,  non 
tamen  semper  potest  vinci  per  gratiam  ordinariam, 
sed  quandoque  ad  hoc  gratia  extraordinaria  opus  est ; 
aliquando  enim  non  potest  infidelis  habere  notitiam 
juris  divini  positivi,  nisi  per  miraculum,  nisi  v.  g. 
Deus  eum  immediate  per  se  instrueret,  vel  Angelum 
mitteret :  jam  autem  dum  aliquid  non  potest  fieri  modo 
ordinario,  licet  possit  absolute  fieri,  sed  tantum  mo- 
do  extraordinario,  dicitur  tamen  simpliciter  fieri  non 
posse,  sic  V.  g.  simpliciter  dicitur  hominem  per  totam 
vitam  non  posse  evitare  omnia  peccata  venialia ;  quia 
nimirum  id  non  potest  per  gratiam  ordinariam,  licet 
id  possit  per  gratiam  extraordinariam. 

OBJECTIO   III. 

S.  Thomas  1.  2.  q.  94.  a.  6.  in  Corp.  dicit,  quod 
quantum  ad  praecepta  secundaria,  possit  lex  naturalis 
deleri  de  cordibus  hominum,  vel  propter  malas   per- 

suasiones,  vel  etiam  propter  pravas  consuetudines  et 
habitus  corruptos. 

R.  Dicit  quidem  S.  Thomas  legem  naturalem,  seu 
ejus  notitiam  posse  deleri  de  cordibus  hominum,  sed 
non  dicit  hoc  fieri  posse  inculpabiliter :  e  contra  satis 
indicat  deletionem  illam  seu  ignorantiam  esse  culpa- 
bilem  et  voluntariam  in  causa,  dum  dicit  hoc  non  fieri, 
nisi  propter  malas  persuasiones,  pravas  consuetudines 
et  habitus  corruptos. 

OBJECTIO    IV. 

Ignorantia  juris  naturae  speciilative  potest  esse  in- 
vincibilis  :  ergo  et  practice. 

R.  Disparitas  est,  quod,  dum  quis  mere  speculative 
ignorat  jus  naturse,  non  sit  periculum  uUius  peccati, 
adeoque  non  est  ratio,  quare  Deus  ipsum  specialiter 
adjuvaret  ad  talem  ignorantiam  depellendam  :  unde 
admittimus  ignorantiam  speculative  invincibilem,  non 
tantum  in  rudibus,  sed  etiam  in  doctissimis  Theolo- 
gis,  circa  difficiles  et  obscuras  juris  naturae  quees- 
tiones.  Aliud  est  dum  quis  ignor^X  piractice,  sive  quan- 
do  hic  et  nunc  agendum  est,  patet  enim  talem  ignoran- 
tiam  adferre  periculum  agendi  contra  jus  naturse  casu 
quo  non  depellatur. 

OBJECTIO  V. 

MuLTi  SS.  Patres  ex  ignorantia  docuerunt  aliqua 
rontra  jus  naturee,  idemque  fecerunt  et  adhuc  faciunt 
multi  viri  scientia  et  probitate  preediti,  prout  patet 
ex  eo,  quod  sibi  mutuo  adversentur  circa  plures 
quaestiones  juris  naturae,  his  sustinentibus  unam  par- 
tem  contradictionis,  et  aliis  alteram,  in  quo  necesse 
est  alterutros  errare  ;  si  autem  non  daretur  ignoran- 
tia  juris  naturae,  sequeretur  istos  SS.  Patres,  piosque 
Doctores  mortaliter  peccasse,  et  probabiliter  esse  dam- 
natos,  cum  in  ista  doctrina  probabiliter  sint  mortui. 
Item  sic  formari  potest  argumentum  :  illi  SS.  Patres 
et  Doctores  fecerunt  totum,  quod  potuerunt,  ad  vin- 
cendam  dictam  ignorantiam  ;  non  enim  est  praesu- 
mendum,  quod  non  satis  serio  studuerint,  nec  suffi- 
cienter  Deum  orarint  ;  et  tamen  istam  ignorantiam 
non  vicerunt :  ergo  erat  invincibilis. 

R.  Vel  illi  SS.  Patres,  piique  Doctores  docueruat 
aliqua  contra  jus,  tantum  speculative^  et  in  isto  casu 
non  peccaverunt,  ipsorumque  ignorantia  circa  jus 
naturae  fuit  tantum  speculaliva,  quse  potest  esse  in- 
vincibilis  :  vel  docuerunt  etiam  practice,  quo  casu 
peccaverunt  quidem,  sed  non  nisi  venialiter,  sine 
quibus  peccatis  viri  etiam  sanctissimi  non  vivunt ;  "  si 
enim  dixerimus,  quia  peccatum  non  habemus,  ipsi 
nos  seducimus,"  inquit  S.  Joan.  cap.  1.  suae  Epist. 
Peccaverunt  scilicet  venialiter  in  omissione  alicujus 
parvae  diligentiae  in  indaganda  veritate,  puta  non  stu- 
dendo,  vel  non  orando  Deum  sufficienter.  Vel  si  forte 
peccaverint  moraliter,  potuerunt  agere  poenitentiam 
generalem  de  suis  peccatis  ignorantiee,  et  sic  non 
sequitur  eos  esse  damnatos. 

Ex  his  patet,  quid  sit  dicendum  ad  secundum  ar- 
gumentum,  nempe  negandum  esse  assumptum  cum 
ejus  probatione.  Deinde  quod  ista  argumenta  non 
concludant,  patet  ex  eo,  quod  simile  formari  possit 
contra  vincibilitatem  concupiscentise  :  nam  multi  sancti 
etiam  egerunt  contra  legem  ex  concupiscentia,  et 
tamen  certo  non  fuerunt  a  peccato  excusati. 

OBJECTIO   VI. 

Si  non  detur  ignorantia  invincibilis  in  jure  naturas, 
ergo  qui  ex  ignorantia  commisit  aliqua  peccata  con- 
tra  jus  naturse,  v.  g.  qui  in  juventute  commisit  ali- 
qua  peccata  contra  castitatem,  quae  non  putavit  esse 
peccata,  semper  confitebitur  invalide ;  semper  enim 
voluntarie  omittet  ista  peccata.  Unde  sequitur  ulte- 
rius,  quod  si  postmodum  cognoscat  se  commisisse  ali- 
quod  peccatum  mortale  contra  jus  naturse,  teneatur 
repetere  omnes  confessiones  totius  vitse,  si  iterum  ali- 
quid  novi  inveniat,  adhuc  tenebitur  repetere,  et  sic 
toties,  quoties  de  novo  cognoscet  se  commisisse  ali- 
quod  peccatum  contra  jus  naturae. 

R.  IUud  argumentum  non  concludere  contra  igno- 
rantiam  invincibilem  remotarum  conclusionum  juris 
naturee,  nam  idem  formari  potest  contra  ignorantiam 
primorum  principiorum,  quae  tamen  semper  est  vinci- 
bih's,  imo  idem  formari  potest  contra  ignorantiam  vin- 
cibilem  juris  positivi,  tam  humani  quam  divini ;  qui 

enim  ex  ignorantia  vincibili  peccavit  contra  jus  divi- 
num  vel  humanum,  durante  ignorantia  numquam 
confitebitur  illud  peccatum.  Deinde  negatur  inde  se- 
qui  confessiones  durante  ignorantia  factas,  esse  invali- 
das  et  reiterandas  ;  non  enim  tales  sunt,  si  talis  diligen- 
ter  examinaverit  suam  conscientiam,  et  non  retinuerit 
alfectum  actualem  nec  virtualem  erga  dictum  peccatum 
ignorantise,  quod  colligi  potest  ex  eo,  quod  tantum  per 
accidens  illud  peccatum  commiserit,  et  amplius  postea 
non  fecerit ;  verum  de  hoc  alibi. 


au^sTio  III. 

DE  CIRCUMSTANTIIS  ACTUUM  HUMA- 
NORUM. 


ARTICULUS  PRIMUS. 

DE   NATUBA    ET    DIVISIONE    CIBCUMSTANTIAEUM    IN 

GENERE. 

§.   I. 

Qidd  sit  Circumstantia. 

ACTIONES  habent  accidentia,  sicuti  res  ;  notum  est, 
quod  res  ab  actionibus  distinctse,  habeant  acciden- 
tia,  id  est,  certas  qualitates,  quae  ipsis  inhserent, 
sed  quse  non  sunt  de  eorum  substantia,  eo  quod  pos- 
sint  concipi  et  esse  sine  istis  qualitatibus.  Sic  v.  g. 
quod  homo  sit  albus  non  niger,  doctus  non  ignarus, 
sunt  accidentia  respectu  hominis,  quia  potest  homo 
esse  sine  istis  qualitatibus.  Idem  ergo  est  de  actioni- 
bus,  quae  habent  certas  conditiones,  seu  qualitates, 
quae  actum  aliquo  modo  contingunt,  sed  tamen  non 
sunt  de  illius  substantia,  utpote  quse  possunt  concipi 
et  esse  sine  illis.  Sic  v.  g.  quod  operans  sit  talis, 
quod  cognitio  ex  parte  illius  sit  imperfecta,  quod  vo- 
luntas  feratur  in  objectum  cum  magna  vehementia, 

vel  cum  aliqua  repugnantia,  quod  actio  iiat  talibus 
modis,  quod  referatur  ad  talem  finem,  quod  ex  illa 
sequatur  talis  effectus,  quod  objectum  ejus  sit  tale, 
quod  fiat  tali  et  tali  tempore,  quod  duret  tamdiu, 
sunt  totidem  accidentia  respectu  ipsius  actionis,  quia 
eam  aliquo  -modo  contingunt,  sic  tamen  ut  non  sint 
de  ejus  substantia,  cum  possit  actio  concipi  et  esse 
sine  illis  conditionibus.  Ad  substantiam  autem  actio- 
nis,  praesertim  humanae,  pertinent  persona  operans, 
cognitio  ex  parte  intellectus,  inclinatio  voluntatis  in 
objectum,  actio  ipsius  potentiae  efficientis  opus,  ob- 
jectum  seu  res,  circa  quam  versatur  ista  actio,  etc. 
sine  bis  enim  non  potest  esse  vel  concipi  actio  huma- 
na :  unde  circurnstantia  actus  humani  generatim  nil 
est  aliud,  quam  qusedam  conditio,  vel  qualitas,  quae 
aliquo  modo  contingit  actum,  sic  tamen  ut  non  sit  de 
ejus  substantia :  et  talis  conditio  dicitur  circumstan- 
tia,  quia  non  ingreditur  substantiam,  seu  essentiam 
acius,  sed  tantum  illum  concomitatur  et  circumstat: 
sic  v.  g.  quod  ille  qui  furatur  sit  religiosus,  quod  res 
ablata  sit  sacra  vel  sit  pauperis,  sunt  circumstantiae 
respectu  furti :  quia  aliquo  modo  contingunt  furtum, 
seu  aliquo  raodo  ad  illius  substantiam  pertinent,  non 
tamen  proprie  sunt  de  ejus  substantia  seu  essentia, 
cum  sine  istis  conditionibus  furtum  possit  concipi  et 
esse,  cujus  essentia  consistit  in  eo,  quod  aliquis  au- 
ferat  rem  alienam  invito  domino,  non  autem  in  eo, 
quod  religiosus  auferat,  nec  quod  res  ablata  sit  sacra, 
etc.  Contra  quod  res  ablata  sit  aliena,  non  est  cir- 
cumstantia  respectu  furti ;  quia  hoc  ad  ejus  essen- 
tiam  pertinet ;  non  enim  concipi  nec  esse  potest  furtum 
sine  ablatione  rei  alienae. 

Notandum  tamen  quod  aliquando  id,  quod  est  cir- 
cumstantia  respectu  actus  alicujus  simplicis,  consti- 
tuat  cum  ipso  actu  unum  actum  totalem  et  alterius 
malitiae,  qui  complectitur  priorem  actum  et  simul 
istam  circumstantiam,  et  qui  speciali  nomine  appel- 
latur ;  et  tunc  id,  quod  est  circumstantia  respectu 
actus  simplicis,  non  est  tamen  circumstantia  respectu 
totalis  actus  et  novae  speciei,  sed  est  de  illius  sub- 
stantia :  sic  v.  g.  si  res  furto  ablata  sit  sacra,  est 
quaedam    circumstantia  respectu  furti  simplicis  ;  non 

est  tamen  circumstantia  respectu  sacrilegii,  sed  est  de 
illius  substantia  :  quia  furtum  sacrilegum  essentialiter 
involvit,  quod  res  furto  ablata  sit  sacra.  Similiter 
quod  fcemina  non  sua,  quacum  quis  habet  copulam,  sit 
ejus  consanguinea  vel  alteri  nupta,  est  quaedam  cir- 
cumstantia  respectu  simplicis  fornicationis  ;  non  est 
tamen  respectu  incestus  vel  adulterii :  quia  istse  con- 
ditiones  pertinent  ad  essentiam  dictorum  actuum  ;  in- 
cestus  enim  essentialiter  involvit  quod  foemina  illa  sit 
consanguinea,  et  adulterium  quod  sit  alteri  nupta, 
sine  quibus  conditionibus  foret  simplex  fornicatio.  Et 
generatim,  qxiando  aliquis  actus  suam  speciem^  sive 
in  genere  naturse,  sive  in  genere  moris,  desumit  ab 
aliqua  conditione  seu  circumstantia,  conditio  illa  non 
est  circumstantia  respectu  dicti  actus,  sed  ejus  essen- 
tiam  ingreditur.  Solent  autem  aetus  desumere  suam 
speciem  a  certis  conditionibus,  sed  praesertim  a  fine  : 
sic  v.  g.  quod  datio  pecunise  sit  actus  talis  speciei, 
puta  quod  sit  eleemosyna  potius  quam  actus  alterius 
■naturae,  habet  ex  eo,  quod  fiat  ad  sublevandam  mi- 
seriam  proximi ;  quod  si  pecunia  detur  ad  aiium  finem, 
v.  g.  ad  satisfaciendum  alicui  debito,  vel  ad  honorem 
Dei,  erit  actus  Justitise,  vel  Religionis,  et  si  detur  ad 
obtinendum  beneficium,  erit  Simonia. 

§  n. 

De  divisione  Circumstantiarum. 

CiRCUMSTANTiA  alia  est  physica,  alia  moralis. 
Physica  seu  naturalis,  scilicet  purey  est  conditio,  quae 
tantum  est  circumstantia  respectu  actus,  quatenus 
consideratur  physice  et  secundum  suam  entitatem, 
non  vero  quatenus  consideratur  ut  moralis,  sive  se- 
cundum  suam  moralitatem,  eo  quod  nihil  faciat  ad 
actus  bonitatem  vel  malitiam  augendam  vel  miimen- 
dam  ;  sic  v.  g.  quod  furtum  vel  eleemosyna  fiat  manu 
dexiera  vel  sinistra,  in  auro  vel  argento,  est  circum- 
siantia  mere  physica  respectu  furti  et  eleemosynae  ; 
quia  hoc  nil  facit  ad  augendam  bonitatem  vel  malitiam 
istorum  actuum. 

Circumstantia  moralis  est  illa,  quae  est  circumstan- 
tia  respectu  actus  considerati  secundum  suam  mora- 

litatem ;  per  moralitatem  autem  actus,  quae  aliter 
vocatur  esse  morale^  intelligitur  conformitas  vel  dif- 
formitas  ipsius  actus  cum  regulis  morum,  sive  cum 
recta  ratione  et  lege  aeterna;  quae  sunt  duae  regulae 
morum :  unde  circumstantia  moralis  est  certa  con- 
ditio,  quae  non  est  de  substantia  actus  moralis,  sed 
tantum  actum  moralem  aliquo  modo  contingit,  scili- 
cet  faciendo  aliquid  ad  ejus  moralitatem,  sive  ejus 
bonitatem  vel  malitiam  augendam,  vel  minuendam  : 
prout  est  V.  g.  sanctitas  vel  quantitas  rei  ablatee  res- 
peciu  furti ;  quod  enim  res  ablata  sit  sacra  vel  nota- 
bilis,  auget  malitiam  furti,  et  non  est  de  ejus  substan- 
tia,  nec  pbysica  nec  morali,  cum  simplex  furtum, 
independenter  ab  istis  conditionibus,  habeat  et  suam 
naturam  et  suam  moralitatem,  nempe  malitiam  ;  tota 
enim  furti  natura  et  malitia  habetur  in  eo,  quod  res 
auferatur  invito  rationabiliter  domino,  etiamsi  res  illa 
non  esset  sacra,  aut  profana  aut  notabilis. 

Debet  circumstantia  moralis  aliquo  modo  contingere 
actum  moralem,  quatenus  moralis  est,  sive  ejus  morali- 
tatem,  et  hoc  fit,  dum  auget  vel  minuit  bonitatem  vel 
malitiam  actus  :  unde  quod  quis  det  eleemosynam  manu 
dextera  vel  sinistra,  non  est  circumstantia  morahs  re- 
spectu  eleemosynae,  sed  tantum  physica ;  quia  hoc  non 
auget  bonitatem  eleemosynae. 

Insuper  debet  circumstantia  moralis  non  esse  de 
essentia  actus  moralis ;  accidens  enim  numquam  est 
substantia  rei,  adeoque  ipse  actus  debet  esse  moralis, 
et  consequenter  habere  aliquam  bonitatem  vel  mali- 
tiam  independenter  ab  ista  circumstantia ;  ita  ut  cir- 
cumstantia  bonitati  vel  malitiae  praeexistenti  in  actu 
tanlum  superaddat  aliquam  bonitatem  vel  malitiam 
accidentalem,  aut  demat.  Unde  sequitur  quod,  si  ali- 
quis  actus  non  habeat  moralitatera,  sive  aliquam 
bonitatem  vel  malitiam,  nisi  dependenter  ab  aliqua 
circumstantia,  tunc  ista  circumstantia  non  sit  circum- 
stantia  moralis  respectu  dicti  actus,  sed  ejus  essentiam 
moralem  ingrediatur:  et  sic  v.  g.  dies  jejunii  non  est 
circumstantia  moralis  (quamvis  sit  physica)  respectu 
manducationis  carnium  tali  die,  sed  pertinet  ad  ejus 
essentiam  moralem.  Quia  talis  manducatio  non  est 
actus  moralis,  nec  habet  aliquam  malitiam,  nisi  de- 

pendenter  a  lege  prohibente,  vel  ab  aliqua  alia  con- 
ditione. 

Hoc  conforme  est  principio  jam  tradito,  nempe 
dum  aliquis  actus  accipit  suam  speciem  ah  aliqwx 
circumstautia,  sive  dum  constituit  cum  illa  unum  ac- 
tum  totalem,  et  novse  speciei,  tunc  ista  circumstantia 
no7i  est  circumstantia  respectu  actus  totalis,  sed  ejus 
essentiam  ingreditur  ;  in  casu  autem  posito  actus  ac- 
cipit  suam  speciem,  nempe  iit  moralis,  ab  aliqua  cir- 
cumstanlia,  vel  quod  idem  est,  constituit  cum  illa 
unum  acium  totalem,  et  novae  speciei,  scilicet  actum 
moralem  :  adeoque  simpliciter  dici  debet,  quod  ista 
circumstantia  non  sit  circumstantia  respectu  actus  mo- 
ralis,  sed  quod  ingrediatur  ejus  essentiam,  quatenus 
moralis  est.  Hinc  resolvitur,  quod  dum  actus  bonus 
refertur  ad  finem  malum,  ut  dum  eleemosyna  datur 
ob  vanam  gloriam,  malus  finis,  nempe  vana  gloria, 
noii  sit  circumstantia  respectu  eleemosynae,  sed  ejus 
essentiam  moralem  ingrediatur :  quia  eleemosyna,  in 
casu,  accipit  suam  speciem  moralitatis,  nempe  suam 
malitiam,  a  vana  gloria,  et  licet  secundum  se  habeat 
aliquam  moralitatem,  scilicet  bonitatem  ;  dum  tamen 
refertur  ad  finem  malum,  amittit  istam  speciem  mo- 
ralitatis  seu  bonitatem,  et  acquirit  novam  speciem, 
scilicet  malitiam ;  actus  enim  bonus  relatus  ad  malum 
finem,  fit  malus  ratione  finis  mali,  qui  ejus  bonitatera 
destruit  et  suam  malitiam  ipsi  communicat. 

Agimus  hic  tantum  de  circumstantiis  moralibus, 
et  sunt  triplicis  generis  ;  qusedam  sunt  mutantes  spe- 
ciem,  aliae  intra  eandem  speciem  a^gravantes,  et  alise 
minuentes. 

Circumstantioe  mutantes  speciem  sunt,  quse  actui 
superaddunt  aliquam  bonitatem  vel  malitiam  diversae 
speciei  et  rationis  ab  illa,  quam  jam  inde  habent, 
ita  ui  habeat  bonitates  vel  malitias  diversae  speciei: 
tunc  autem  superadditur  bonitas  diversae  speciei,  ab 
illa,  quae  praeexistit  in  actu,  quando  spectat  ad  diver- 
sam  virtutem  ;  unaquaeque  enim  virtus  habet  specia- 
lem  bonitatem  in  sua  natura  distinctam  a  bonitate  al- 
terius  :  et  tunc  superadditur  malitia  diversae  speciei, 
dum  malitia  circumstantiae  habet  peculiarem  diffor- 
mitatem  cum  recta  ratione ;  quod  contingit,  dum  re- 

pugnat  diversae  virtuli,  vel  eidem,  sed  diverso  modo  ; 
vel  diversis  praeceptis,  ex  diversis  motivis  latis  ;  hinc 
circumstantia  finis  est  mutans  speciem,  respectu  ele- 
emosynee,  quam  quis  dat  ad  satisfaciendum  Deo  pro 
peccatis  :  quia  eleemosynae  continenti  bonitatem  vir- 
tutis  misericordiae,  superaddit  aliam  speciem  bonita- 
tis,  scilicet  virtutis  pcenitentiae.  Similiter  circumstan- 
tia  loci  sacri  est  mutans  speciem,  respectu  homicidii, 
quod  in  eo  committitur,  quia  homicidio  continenti 
malitiam  injustitiae,  superaddit  novam  speciem  malitiae, 
nempe  contra  religionem. 

Nova  species  malitiae,  quam  circumstantia  superad- 
dit,  saepe  quidem  mortalis  est,  non  tamen  semper  ;  sed 
quandoque  tantum  est  venialis ;  uti  patet  in  circum- 
staniia  temporis  Sacri,  de  qua  postea ;  caeterum  cir- 
cumstantiae  mutantes  speciem  sunt  fere  omnes  quae 
exprimuntur  hoc  versu  : 

Qluis,  quid,  ubi,  quibics  auxiliis,  cur,  qumnodo,  quando. 

Circumstantiae  aggravantes  intra  eandem  speciem, 
quae  et  mere  aggravantes  vocantur  (nam  mutantes 
speciem  etiam  aggravant)  sunt  illae,  quae  superaddunt 
bonitatem  vel  malitiam  ejusdem  speciei  cum  illa, 
quam  habet  actus :  sive  quae  non  superaddunt  diver- 
sam  speciem  bonitatis  vel  malitiae^  sed  tantum  augent 
bonitatem  vel  malitiam,  quae  in  actu  praeexistit,  ita 
ut  differentia  tantum  sit  penes  majus  et  minus  ;  et 
passim  tres  sunt  hujusmodi  circumstantiae,  nempe  in- 
tensio,  seu  vehementia  actus,  quae  continetur  sub  cir- 
cumstantia  quomodo :  duratio,  quae  pertinet  ad  cir- 
cumstantiam  quando:  et  quantitas,  quae  pertinet  ad 
circumstantiam  quid.  Augetur  enim  bonitas  vel  mali- 
tia  per  majorem  intensionem,  seu  vehementiam  actus, 
item  per  longiorem  durationem  et  etiam  per  quanti- 
latem  rei,  circa  quam  versatur,  ut  fit  in  eleemosyna, 
furto,  detractione,  etc.  ;  sed  bonitas  et  malitia  illae,  quae 
additur,  semper  est  ejusdem  speciei  et  naturae  cum 
ea,  quam  habet  actus  consideratus  absque  hujusmodi 
circumstantia.  Quandoque  etiam  afiectus,  qui  ex  ac- 
tione  sequitur,  et  qui  pertinet  ad  circumstantiam  quid, 
est   circumstantia   mere  aggravans,  prout  videre  est 

in  furto,  ex  quo  dominus  patitur  damnum  emergens, 
vel  etiam  lucrum  cessans. 

Circumstantise  aggravantes  sunt  duplicis  generis, 
nempe,  vel  notahiliter  vel  leviter  tantum  aggravantes. 
Notabiliter  aggravantes  sunt  illae,  quse  superaddunl 
bonilatem,  vel  malitiam  notabilem  :  censetur  autem 
malitia  notabilis,  dum  secundum  se  est  mortalis :  sic 
V.  g.  in  supposito,  quod  ad  furtum  mortale  requiratur 
ablatio  unius  floreni,  siquis  furetur  duos  florenos,  se- 
cundus  florenus  primo  superadditus  erit  circumstantia 
notabiliter  aggravans  respectu  furti  gravis ;  quia  ei 
superaddit  malitiam  de  se  mortalem,  facitque  ut  furtum 
aequivaleat  duobus  furtis  mortalibus. 

Circumstantise  minuentes  sunt  illse,  quee  aliquid 
diminuunt  de  bonitate  vel  malitia,  quam  habet  actus, 
ita  ut  illam  non  tollant ;  et  quidem  si  aliquid  notabile 
diminuant,  v.  g.  tollendo  culpam  de  se  mortalem, 
erunt  notabiliter  dimimtentes ;  ut  si  quis  fornicetur 
cum  consanguinea,  quam  invincibiliter  ignorat  esse 
consanguineam.  Circumstantiae  diminuentes  fere  om- 
hes  spectant  ad  circumstantiam  quomodo^  et  sunt  se- 
quentes:  "  ignorantia,  metus,  concupiscentia  antece- 
^ens,  et  consuetudo  retractata." 


ARTICULUS    II. 

DE    CIECUMSTANTIIS    IN    PARTICULARI. 
§1. 

De  Circumstantia :  Quis. 

SEPTEM   communiter   numerantur    Circumstantiae, 
hoc  versu  comprehensee  : 

Quis,  quid,  ubi,  quibus  auxiliis,  cur,  quomodo,  quando. 

Per  particulam  quis  seu  qualis,  intelligitur  conditio 
seu  qualitas  personae  operantis,  aliquid  faciens  ad  bo- 
nitatem  vel  malitiam  actus  ;  ut  quod  quis  sit  Sacerdos, 

vel  conjugatus,  vel  voto  castitatis  obstrictus  :  hoe  per- 
tinet  ad  circumstantiam  quiSy  dum  illa  qualitas  per- 
sonse  operantis  addit  malitiam  actui ;  quod  fit  praeser- 
tim  in  sequentibus  casibus :  in  fornicatione,  si  forni- 
cator  sit  conjugatus,  additur  simplici  fornicationi, 
quae  est  contra  castitatem,  malitia  diversee  speciei, 
scilicet  contra  justitiam,  in  quantum  abutitur  corpo- 
re,  quod  tradidit  comparti ;  et  si  sit  consanguineus 
vel  affinis  complici,  additur  etiam  malitia  diversae 
speciei,  scilicet  contra  pietatem,  in  quantum  agit 
contra  reverentiam,  quam  sibi  in  tali  actu  consan- 
guinei  debent.  Et  generatim  in  peccatis  luxurise  qua- 
litas  Clerici  constituti  in  sacris  ordinibus,  item  per- 
sonae  religiosse,  aut  simplici  voto  castitatis  obstrictse, 
superaddit  istis  peccatis  malitiam  diversa?  speciei, 
nempe  malitiam  contra  religionem,  in  quantum  illi 
violant  suum  votum,  suasque  personas  profanant  per 
actiones,  quae  directe  repugnant  fini  ad  quem  sunt 
consecratae. 

Idem  est  de  illis,  qui  peccant  in  aliis  materiis,  dum 
speciali  obligatione,  puta  voti,  aut  juramenti,  aut 
promissionis,  se  ad  aliqua  praecepta  observanda,  seu 
ad  aliqua  peccata  vitanda  obstrinxerunt ;  ut  si  quis 
fecerit  votum  jejunandi  in  quadragesima :  idem  est 
de  iis  qui  peccant  in  materia  charitatis  contra  proxi- 
mum,  dum  aliunde,  puta  ex  officio,  proximo  tenentur 
succurrere :  unde  Magistratus  non  impediens,  in  quan- 
tum  potest,  furta  vel  homicidia,  et  Pastor  non  admi- 
nisirans  Sacramenta,  non  solum  peccant  contra  chari- 
tatem,  sed  etiam  contra  justitiam. 

Item  qualitas  Sacerdotis,  Pastoris,  Superioris,  Pa- 
tris  et  Matris  communiter  superaddit  malitiam  diversae 
speciei  actionibus  malis,  quas  ipsi  coram  ahis  com- 
mittunt,  nempe  malitiam  scandali ;  eo  quod  tales 
exemplo  soleant  alios  ad  peccatum  inducere,  sicuti 
contra  qualiias  talium  personarum  potest  augere  bo- 
nitatem  actionum  bonarum,  quas  pubUce  faciunt,  in 
quantum  exemplo  suo  trahunt  alios  ad  sui  imitatio- 
nem.  Sed  istum  eflectum  bonum  debent  expresse  in- 
tendere,  juxta  ante  dicta:  ad  circumstantiam  quis. 
reducitur  consuetiido  operantis ;  quod  enim  quis  sit 
consuetudinarius,  sive  ex  mala  consuetudino  commit- 

tat  aliquod  peccatam,  id  potest  diminuere  malitiam 
actus,  juxta  ante  dicta,  si  nempe  consuetudo  sit  re- 
tractata. 

§11. 

De  Circumstaiitia  :  Quid. 

Per  qidcl  vel  circa  quid,  intelligitur  primo  qualitas 
rei  aut  personae,  circa  quem  actio  versatur :  secundo 
rei  quantitas :  tertio  effectus,  qui  ex  actione  sequiiur, 
an  scilicet  actio  sit  nociva,  scandalosa,  etc.  dummodo 
ista  qualitas  aliquid  faciat,  ad  bonitatem  vel  malitiam 
actus  :  unde  sub  particula  quid  tres  circumstanti^ 
comprehenduntur. 

Qualitas  rei  praesertim  attenditur  in  furto,  an  nempe 
res  ablata,  sit  sacra  ;  quse  qualitas  furto,  quod  est 
contra  Justitiam,  addit  malitiam  diversce  speciei, 
scilicet  contra  religionem. 

Qualitas  personoe  attenditur  in  occisione,  mutila- 
tione,  percussione,  etc.  an  nempe  ille  qui  mutilatur, 
aut  percutitur  sit  Clericus,  vel  Religiosus  ;  quo  casu, 
peccato  contra  justitiam  additur  malitia  diversee  spe- 
ciei,  scilicet  contra  religionem.  Item  an  sit  parens, 
vel  consanguineus,  quo  casu  additur  malitia  contra 
pietatem,  vel  observantiam  ;  adeoque  etiam  diversee 
speciei ;  qualitas  personse  etiam  attenditur  in  peccatis 
contra  castitatem,  etiam  internis,  ut  pravis  cogita- 
tionibus  et  delectationibus  morosis  :  an  nempe  pecca- 
tum  contra  castitatem,  pro  objecto  habeat,  aut  com- 
mittatur  cum  Clerico  in  Sacris  Ordinibus  constituto, 
aut  cum  persona  religiosa,  aut  simplici  voto  castitatis 
obstricta ;  quo  casu,  peccato  contra  castitatem  additur 
malitia  diversa  speciei,  scilicet  contra  religionem  : 
item,  an  pro  objecto  habeat,  aut  committatur  cuni 
persona  consanguinea,  affini,  vel  conjugata  ;  siqui- 
dem  in  primo  casu  additur  malitia  contra  pietatem 
in  secundo  casu  contra  justitiam  communiter  divers» 
speciei. 

Quantitas  rei,  suae  materise  praecipue  consideratur 
m  injuriis,  quae  fiunt  proximo ;  sic  attenditur,  quan- 
tam  summam  fur  abstulerit,  quam  graviter  quis  alte- 
rum  Iseserit,  aut  diffamaverit;  heecque  circumstantia 
est  tantum  aggravans  intra  eandem  speciem. 

Effectus,  qui  ex  actione  sequitur,  maxime  atten- 
ditur  in  peccatis  injustitiae  ;  sic  in  homicidio  attendi- 
tur,  an  v.  g.  ex  eo  sequatur  integra  desolatio  fami- 
lise  ;  in  percussione,  utrum  operarius  possit  laborare  ; 
an  foemina  sit  gravida,  et  inde  sequatur  abortus  ;  in 
fiirto,  an  dominus  patiatur  lucrum  cessans,  vel  dam- 
num  emergens.  Et  similiter  in  detractione,  an  diffa- 
matus  inde  patiatur  aliquod  damnum  :  attenditur  etiam 
in  mendaciis,  maleficiis,  et  ebrietate  :  itera  eifectus 
generatim  atlenditur  in  omnibus  peccatis,  quibus  datur 
alleri  scandalum,  sive  quibus  alteri  prsebetur  occasio 
labendi  in  aliquod  peccatum,  quod  fit,  non  tantum 
dum  aliquis  sollicitat,  expresseque  intendit  inducere 
ad  malara  actionem,  v.  g.  ad  fornicationem,  ebrieta- 
tem,  etc.  sed  etiam  quotiescumque  sine  justa  causa 
facit  actionem  et  simul  praevidet,  aut  saltem  potest  et 
debet  prsevidere,  proximum  ista  actione  peccaturum. 

Circumstantia  effectus,  uti  patet  ex  omnibus  hisce 
casibus,  actioni  malae  fwe  semper  addit  malitiam  di- 
versae  speciei,  nisi  quod  in  furto  potius  soleat  aggra- 
vare  intra  eandem  speciem. 

§  III. 
De  Circumstantia  :  Ubi. 

Per  ubi  intelligitur  certa  qualitas  loci,  in  quo  fit 
actio,  aliquid  faciens  ad  ejus  bonitatem  vel  malitiam  ; 
ut  quod  locus  sit  sacer  aut  publicus  ;  quae  sunt  duse 
qualitates,  quse  preecipue  attendi  solent. 

Qualitas  loci  sacri  superaddit  malitiam  diversae  spe- 
ciei,  scilicet  sacrilegii,  peccatis,  quse  committuntur 
in  Ecclesia  ;  quia  peccata  generatim  repugnant  fini, 
ad  quem  ecclesia  est  consecrata,  qui  est,  ut  ibidem 
colatur  Deus.  Verum  nova  illa  malitia,  quae  super- 
additur,  non  semper  est  mortalis.  Mortalis  est  in  pec- 
catis,  quae  Ecclesise  ex  motivo  religionis  specialiter 
prohibuit  perpetrari  in  loco  sacro  ;  qualia  sunt  pec- 
cata  contra  mansuetudinem  aut  castitatem,  nempe 
injusta  occisio,  mutilatio,  et  percussio  cum  notabili 
sanguinis  effusione  ;  item  fornicatio,  et  pollutio  vo- 
luntaria.  Item  mortalis  est  in  furto,  si  res,  quae  aufer- 
tur  ex  loco  sacro,  sit  sacra,  vel  saltem  sit  ibi  depo- 

sita,  tamquam  in  asylo,  ut  ob  reverentiam  loci  sacri 
sit  tutior,  sine  quo  mortalis  non  est :  unde  non  com- 
mittit  sacrilegium,  qui  in  Ecclesia  crumenam  alicu- 
jus  surripit. 

Qualitas  loci  publici  saepe  addit  actioni  malae,  quae 
fit  publice,  malitiam  diversge  speciei,  nempe  scan- 
dali,  vel  injustitiae  ;  scandali,  si  ex  eo  quod  quis  pub- 
lice  peccet,  alii  scandalisentur,  prout  si  quis  forni- 
cetur  publice  et  coram  aliis  ;  et  malitiam  injustitiae, 
scilicet  infamiae,  si  peccatum  redundet  in  infamiam 
aliorum,  prout  fit,  v.  g.  dum  religiosus  publice  pec- 
cat ;  inde  enim  sequitur  infaraia  conventus  et  ordinis. 
Quandoque  etiam  dicta  qualitas  tantum  addit  mali- 
tiam  ejusdem  speciei,  ut  dum  quis  alterum  diflamat 
publice  et  coram  aliis. 

§  IV. 
De  Circumstantia  :  Quibus  auxiliis. 

Per  particulas  quibus  auxiliis  intelliguntur  media 
seu  instrumenta,  vel  personae,  quibus  aliquis  utitur 
ad  actionem  malam  faciendam  ;  dummodo  ista  media 
aliquid  conferant  ad  malitiam  dictae  actionis,  prout 
fit  in  sequentibus  casibus,  in  quibus  quaedam  media 
superaddunt  malitiam  diversae  speciei :  si  quis  ad  ac- 
tionem  malam  utatur  hominibus,  ut  si  jussu,  mer- 
cede,  vel  precibus,  consilio,  etc.  inducat  alterum  v.  g. 
ad  occidendum  unum  tertium,  vel  furandum,  aut 
puellam  ad  secum  fornicandum,  malitia  istius  actio- 
nis  superaddit  specialem  malitiam  scandali,  in  quan- 
tum  est  causa  peccati  alterius  ;  et  adhuc  aliam  spe- 
cialem  addit,  si  ad  inferendum  alicui  damnum  uta- 
tur  ejus  domesticis,  subditis,  consanguineis,  aut  ami- 
cis  :  item  siquis  utatur  arte  magica,  seu  ope  daemo- 
nis  ad  aliquod  facinus  perpetrandum,  malitiae  istius 
peccati  superadditur  specialis  malitia  pacti  cum  dae- 
mone  :  item  siquis  ad  actum  malum  utatur  rebus 
sacris,  puta  oleo  sacro,  aqua  benedicta  ad  sortile- 
gium,  superaddit  suo  peccato  specialem  malitiam  con- 
tra  religionem  :  simile  quid  fecerunt  Simeon  et  Levi 
Gen.  34.  utendo  circumcisione,  ad  occidendos  >SV- 
chimitas. 

§  V. 
De  Circumstantiis  :  Cur  et  Quomodo. 

Peb  particulum  ciir  intelligitur  finis,  ad  quem  ope- 
rans  refert  suum  actum,  dummodo  actui  superaddat 
aliquam  bonitatem  vel  malitiam.  Ssepe  autem  finis 
superaddit  bonitatem  vel  malitiam  diversse  speciei, 
prout  fit,  dum  quis  dat  eleemosynam  ad  sublevandam 
miseriam  pauperis  et  simul  ad  satisfaciendum  Deo 
pro  peccatis  suis  ;  vel  dum  quis  furatur  ad  fornican- 
dum  aut  sese  ineljriandum  :  quandoque  lamen  etiam 
tantum  aggravat  intra  eandem  speciem,  ut  dum  quis 
ab  uno  furatur  scalas,  ut  in  domo  alterius  furari 
possit. 

Cum  hic  agatur  de  fine,  ut  circumstantia,  notan- 
dura  est  quod  per  particulam  cur  non  in*elligatur 
qualiscumque  finis  ;  non  enim  intelligitur  finis  intrin- 
secus  operis,  cum  ille  sit  de  substantia  actus  ;  neque 
etiam  intelligitur  omnis  finis  extrinsecus,  seu  operan- 
tis  ;  quia  dum  actus  desumit  suam  speciem  morali- 
tatis  a  fine  operantis,  ut  dum  quis  dat  eleemosynam 
puellse  ad  fornicandum,  tunc  finis  operantis  non  est 
circumstantia  actus,  sed  pertinet  ad  ejus  substantiam, 
secundum  dicta  articulo  praecedenti.  Unde  solum  in- 
telligitur  ille  finis  extrinsecus  seu  operantis,  qui  non 
est  de  substantia  actus  moralis,  sed  tantnm  aliquid 
facit  ad  bonitatem  vel  malitiam  ejus  augendam,  vel 
minuendam. 

Pee  particulam  quomodo  intelligitur  modis  acci- 
dentalis,  quo  fit  actio,  et  faciens  aliquid  ad  ipsius 
bonitatem  vel  malitiara,  ut  quod  actio  fiat  cum  magna 
intensione,  vel  ex  ignorantia,  aut  passione,  per  vio- 
lentiam  aut  ssevitiam  ;  et  non  intelligitur  modus  es- 
sentialiter  requisitus  ad  actum  moralem,  ut  quod 
actio  fiat  voluntarie,  libere,  bene,  vel  male  ;  quia  hic 
modus  non  est  accidens  respectu  actus  moralis,  sed 
est  de  ejus  substantia. 

Varii  sunt  modi  accidentales  respectu  actus  mora- 
lis,  inter  quos  aliqui  addunt  bonitatem  vel  malitiam 
diversae  speciei,  aliqui  tantum  aggravant  intra  eandem 
speciera,  et  aliqui  diminuunt. 

Modi  dimmuentes  sunt  ignorantia,  sicut  et  inad- 
vertentia,  item  metus  et  concupiscentia,  seu  passio 
antecedens,  et  consuetudo  retractata  ;  quae  juxta  ante 
dicta,  diminuunt  voluntarium  et  peccatum,  et  quando- 
que  illud  tollunt. 

Modus,  qui  tantum  auget  bonitatem  vel  malitiam 
intra  eandem  speciem,  est  intensio  seu  vehementia 
actus :  aliqui  addunt  extensionem  seu  illius  duratio- 
nem ;  sed  eam  alii  comprehendunt  sub  circumstantia 
quando.  Clarum  est  quod  actus  eo  sit  pejor  aut  me- 
lior,  quo  fit  cum  majori  intensione,  seu  cum  majori 
vehementia  et  fervore;  est  enim  magis  voluntarius, 
cum  fiat  cum  majori  inclinatione  voluntatis  in  objec- 
tum.  Patet  etiam  quod  bonitas  vel  malitia  illa,  quae 
superadditur,  sit  ejusdem  speciei  et  rationis  cum  prse- 
jacente.  Interim  cum  intensio  sit  quid  mere  internum, 
non  potest  facile  cognosci  quanta  sit ;  quamvis  aliqua- 
tenus  coUigi  possit  ex  affectibus  externis. 

Ad  modum  actus  interni  pertinet,  an  sit  simplex 
complacentia,  aut  desiderium,  et  an  desiderium  illud 
'  sit  efficax,  aut  inefficax :  verum  plena  cognitio  et  ad- 
vertentia  non  annumeratur  modis  augentibus  bonita- 
tem  aut  malitiam,  licet  videatur  esse  modus  augens ; 
peccatum  enim  est  gravius,  dum  iit  scienter  et  cum 
plena  advertentia,  quam  dum  fit  ex  ignorantia  vin- 
cibili,  aut  cum  semi-plena  advertentia ;  quia  supponi- 
mus  actum  humanum  esse  perfectum  in  suo  genere, 
adeoque  fieri  cum  plena  libertate  plenaque  cognitione. 

Modi,  qui  addere  solent  malitiam  diversse  speciei 
actibus,  quibus  conjunguntur,  sunt  in  primis  vis  seu 
violentia  ;  heec  enim  si  conjungatur  furto,  addit  mali- 
tiam  rapinse  ;  si  detractioni,  malitiam  contumelise ;  si 
fornicationi,  scilicet  cum  puella  reluctante  aut  con- 
sentiente  quidem,  sed  inventis  parentibus,  vel  tutori- 
bus,  addit  malitiam  raptus.  Item  talis  est  feritas,  qua 
quis  alterum  occidit,  prout  si  ipsum  lento  igne  com- 
burat,  aut  post  mortem  discerpat  membra,  jecur  ex- 
trahat,  etc.  ista  enim  feritas  addit  homicidio  specia- 
lem  malitiam  :  talis  quoque  est  modus,  quo  peccatum 
committitur,  an  scilicet  committatur  ex  formali  con- 
temptu  legis  aut  legislatoris  ;  ex  formali  odio,  super- 
bia,  etc. 

§  VI. 

De  Circumstantia :  Quando. 

Pee  quanclo  intelligitur  certa  qualitas  teynporis^  quo 
actio  exercetur,  aliquid  faciens  ad  ejus  bonitatem  vel 
malitiam  augendam  :  ut  quod  tempus  illud  sit  longum 
vel  sacrum,  sive  sit  dies  festi,  aut  jejunii.  Circumstan- 
tia  diei  festi  addit  malitiam  diversse  speciei,  scilicet 
sacrilegii,  peccatis  mortalibus,  quse  tali  die  commit- 
tuntur  :  quia  illa  directe  impediunt  finem  intrinsecum 
de  sanctificando  sabbato,  id  est,  cultum  divinum,  et 
quidem  magis  impediunt,  quam  alia  opera  corpora- 
lia,  casu  quo  non  forent  prohibita,  quandoquidem 
per  peccata  positive  inhonoretur  Deus  :  generatim  au- 
tem  non  licet  agere  contra  finem  intrinsecum  preecepti 
alicujus  eumque  positive  impedire  ;  si  hoc  enim  lice- 
ret,  frustra  tunc  darentur  preecepta,  cum  possent 
reddi  inutilia,  destruendo  eorum  finem  intrinsecum, 
ad  quem  obtinendum  dantur.  Quapropter  legislator 
semper  censetur  prohibere,  si  non  expresse,  saltem 
implicite  et  indirecte,  ne  finis  intrinsecus  sui  prsecepti 
positive  impediatur :  deinde  censetur  etiam  prohibere 
id,  quod  repugnat  substantiae  sui  prsecepti,  ad  quam 
substantiam  pertinet  finis  intrinsecus:  unde  peccata 
mortalia  censentur  implicite  et  indirecte  prohibita  per 
prseceptum  de  sanctificando  sabbato,  sicut  etiam  in- 
temperantia  cibi  et  potus  per  prseceptum  jejunii,  de  qua 
mox-  dicemus. 

Verum  communiter  tantum  addit  malitiam  levem, 
non  vero  mortalem  ;  quod  probari  potest  ex  praxi 
poenitentium,  qui  illam  circumstantiam  diei  festi,  quo 
peccatum  mortale  commiserunt,  non  solent  in  con- 
fessione  exprimere,  et  confessariorum,  qui  de  ea  inter- 
rogare  minime  sunt  solliciti :  ratio  autem  est,  quod 
peccata  mortalia  non  sint  directe  et  expresse  prohibita 
praecepto  Ecclesise  de  sanctificando  sabbato,  quemad- 
modum  opera  servilia,  et  quamvis  sint  indirecte  pro- 
hibita,  in  quantum  repugnant  fini  intrinseco  istius 
prsecepti,  scilicet  cultui  Dei,  non  sic  tamen  ei  repug- 
nant,  ut  eum  totaliter  impediant :  potest  autem  ali- 
quis  ante  peccatum  commissum,  vel  etiam  post  illud 

Deum  colere  :  atque  ita  cum  peccato  adhuc  haberi 
potest  finis  intrinsecus  prsecepti ;  Hcet  non  ita  perfec- 
te.  Aliud  foret,  siquis  totam  diem  festi  transigeret  in 
peccatis  :  ille  enim  ultra  malitiam  peccatorum  isto- 
rum,  peccaret  adhuc  mortaliter  contra  prseceptum  de 
sanctiticando  sabbato  ;  quod  etiam  videtur  dicendum 
de  60,  qui  die  valde  sacra,  v.  g.  in  die  Veneris  sanc- 
ta,  aut  in  die  Paschatis  spectacula  infamia  exhiberet, 
baechanalia  ageret  ;  etc.  talis  enim  videtur  commis- 
surus  gravem  irreverentiam  contra  temporis  sancti- 
tatem. 

Circumstantia  die  jejunii  addit  similiter  malitiam 
intemperantiae  cibi  et  potus  isto  die  commissae  :  quia 
intemperantia  repugnat  fini  intrinseco  jejunii,  qui  est 
maceratio  carnis  ;  verum  non  addit  mortalem  :  quia 
in  primis  qui  excedit  in  cibo  die  jejunii,  equidem  ser- 
vat  praeceptum  jejunii,  cum  supponatur  abstinere  a 
camibus  et  a  pluribus  refectionibus  ;  nec  consequen- 
ter  etiam  impedit  totaliter  ejus  finem  intrinsecum, 
seu  macerationem  carnis,  quamvis  agat  aliquatenus 
contra  istum  finem,  sumendo  sine  justa  ratione  nimiam 
quantitatem  cibi  in  prandio.  Et  similiter  qui  die  jeju- 
nii  excedit  in  potu,  eo  non  obstante  adimplet  prse- 
ceptum  jejunii,  cum  abstineat  a  pluribus  refectioni- 
bus  et  a  cibis  prohibitis  ;  nec  potus  sumptio,  etiamsi 
in  magna  quantitate,  sit  isto  die  specialiter  prohibita 
ab  Ecclesia,  sicut  manducatio  carnium  :  neque  talis 
destruit  totaliter  finem  intrinsecum,  qui  est  macera- 
tio  carnis,  attento  quod  potus  non  sit  ordinatus  ad 
nutritionem,  parumque  nutriat  :  quia  tamen  aliquo 
modo  nutrit,  talis  sic  excedens  in  potu  die  jejunii 
gravius  peccat,  quam  alio  die,  eo  quod  directe  agat 
contra  finem  intrmsecum  preecepti  jejunii,  propter 
quam  ralionem  etiam  ille  videtur  peccare,  licet  tan- 
tum  venialiter,  qui  in  die  jejunii  extra  tempus  refec- 
tionis  sumit  sine  justa  causa  potum,  praesertim  non 
ita  tenuem,  licet  non  excederet. 

Quidam  putant  circumstantiam  diei,  quo  quis  com- 
municavit,  addere  specialem  malitiam,  et  quidem 
mortalem  peccato  mortali  isto  die  commisso  :  quod 
facile  verum  esse  potest,  dum  quis  immediate  a  sacra 
Communione  aliquod  enorme  peccatum  perpetrat  v.  g. 

fornicationem,  tunc  enim  videtur  committi  irreverentia 
contra  Christum. 

Circumstantia  durationis  actus,  seu  longitudinis 
temporis,  quo  duravit,  quae  circumstantia  melius 
exprimeretur  per  particulam  quamdiu,  auget  bonita- 
tem  vel  malitiam  actus  intra  eamdem  speciem,  et  sic 
pejor  est  delectatio  morosa,  si  duret  per  quadrantem, 
quam  si  duret  per  unicum  instans.  Sed  notandum, 
quod,  ut  duratio  habeat  rationem  circumstantiae,  de- 
beat  esse  extraordinaria,  sive  major,  quam  quae  or- 
dinarie  requiritur  pro  actu  de  quo  agitur  ;  nam  ad 
quemlibet  actum  certa  duratio  requiritur:  ista  ergo 
duratio  ordinaria  non  potest  esse  circumstantia  actus, 
cum  ad  ejus  substantiam  aiiquo  modo  pertineat  : 
unde  circumstantia  durationis  proprie  est  tantum  ex- 
cessus,  quo  particularis  alicujus  actus  duratio  supe- 
rat  durationem,  qua  similis  actus  passim  solet  durare 
et  perhci :  potest  autem  haec  circumstantia  aliquando 
notabiliter  aggravare,  tuncque  est  obligatio  eam  con- 
titendi,  nempe  quando  notabiliter  exceditur  duratio  or- 
dinaria  actus. 

Inter  circumstantias  actuum  humanorum  non  re- 
censetur  particula  quotieSy  per  quam  intelligitur  nu- 
merus  aciuum  ;  quia  per  se  numerus  actuum  non 
auget  nec  minuit  bonitatem  vel  malitiam  uUius  actus 
in  particulari,  nequidem  ultimi  actus,  nisi  ex  numero 
actuum  sit  generata  consuetudo  ;  sed  illa  spectat  ad 
circumstantiam  quis  aut  quomodo. 

QUiESTIO  ly. 


DE  BONITATE   ET   MALITIA   ACTUUM  HUMANO- 

RUM. 


ARTICULUS  PRIMUS. 

IN    QUO    CONSISTAT   BONITAS    ET    MALITIA    ACTUS 
HUMANI. 

§1. 

De  Actu  physico  et  morali. 

SICUTI  res  distinctae  ab  actionibus,  ut  homo,  sta- 
tua,  domus,  considerari  possunt  dupliciter,  nempe 
secundum  quod  sunt  aliquod  compositum  ex  materia. 
partibus,  etc.  et  per  comparationem  ad  regulas,  se- 
cundum  quas  fieri  debent,  id  est,  secundum  quod 
sunt  conformes  vel  diflFormes  istis  regulis  ;  ita  et  ac- 
tus  humani  dupliciter  considerari  possunt,  nempe  se- 
cundum  quod  sunt  aliqua  entitas  realis,  sed  imma- 
terialis,  procedens  immediate  a  voluntate  eliciente, 
vel  ab  alia  potentia  ex  ejus  imperio  ;  et  per  compa- 
rationem  ad  regulas  secundum  quas  fieri  debent,  quae 
regulse  sunt  recta  ratio  et  lex  ceterna^  id  est,  secun- 
dum  quod  sunt  conforraes  vel  diffbrmes  dictis  regu- 
lis ;  et  sicuti  res  dicuntur  bonse  et  perfectse,  scilicet 
physice  seu  naturaliter,  quando  sunt  conformes  re- 
gulis,  secundum  quas  fieri  debent,  et  contra  malae 
et  defectuosae,  quando  illis  sunt  diflFormes  (homo 
enim  dicitnr  physice,  seu  naturaliter  bonus  et  per- 
fectus,  quando  est  factus  conformiter  ad  regulas  na- 
turse,  sive  quando  habet  omnia  sua  membra  bene 
disposita :  et  contra,  dicitur  physice  malus,  defec- 
tuosus  et  imperfectus,  quando  est  diflformis  istis  regu- 
lis,  prout  si  careat  uno  oculo  vel  pede,  idemque  est 
de  domo  vel  statua,  quae  similiter  dicitur  bona,  quan- 
do  est  facta  secundum  regulas  artis,  et  mala,  quan- 
do  istis  regulis  est  diflformis)  ita  etiam  actus  humani 

dicuntnr  boni,  quando  sunt  conformes  regulis,  secun- 
dum  quas  fieri  debent,  scilicet  rectse  rationi  et  legi 
aeternae,  et  mali,  quando  iis  sunt  difFormes. 

Dum  actus  humani  considerantur  prsecise  secun- 
dum  suam  entitatem  realem,  dicuntur  considerari  se- 
ciindum  suum  esse  naturale^  quia  esse  naturale  ac- 
tus  nil  aliud  est,  quam  ijDsa  substantia  et  entitas  realis 
actionis;  et  dum  considerantur  secundum  quod  sunt 
conformes  vel  difforirtes  rectse  rationi  et  legi  seternae, 
dicuntur  considerari  secundum  suum  esse  morale^ 
quia  esse  morale,  vel  moralitas  actus,  nil  est  aliud, 
quam  ejus  conformitas  vel  difformitas  cum  recta  ra- 
tione  et  lege  seterna,  quse  sunt  morum  regulse.  Quia 
tamen  actus  humani  istis  regulis  non  subjiciuntur, 
nec  ab  iis  diriguntur,  nisi  in  quantum  simul  consi- 
derantur  esse  liberi  ;  generatim  enim  lex  supponit 
subjectum  quod  dirigit,  esse  indifferens,  sive  non  esse 
necessario  determinatum  ad  id,  quod  ipsa  prsescri- 
bit :  ideo  libertas  etiam  ingreditur  moralitatem  ac- 
tuum  humanorum,  ita  ut  moralitas  proprie  importet 
libertatem  in  actu,  et  conformitatem  vel  difformita- 
tem  cum  recta  ratione.  Quod  confirmatur  ulterius ; 
quia  nisi  in  actu  consideretur  libertas,  tunc  ille  non 
erit  proprie  moralis  ;  quia  non  reddet  operantem  bene 
nec  male  moralum,  laude  nec  vituperio  dignum,  si- 
quidem  illud  proprie  dicitur  morale,  quod  operan- 
tem  reddit  bene  vel  male  moratum,  laude  vel  vitu- 
perio  dignum ;  nisi  etiam  in  actu  consideretur  con- 
formitas  vel  difformitas  cum  recta  ratione,  quse  est 
ejus  regula,  ille  non  erit  potius  dicendus  bonus,  quam 
malus  ;  generatim  enim  opus  aliquod,  ut  domus,  sta- 
tua,  etc.  non  dicitur  bene  vel  male  factum,  nisi  per 
comparationem  ad  regulam,  secundum  quam  fieri 
debebat. 

Ex  his  sequitur,  quod  actus  moralis  proprie  sit 
actus  liber,  conformis  vel  difformis  regulis  morum. 
Unde  sequitur  ulterius,  quod  amor  beatificus,  qui  de 
se  valde  conformis  est  recta?  rationi,  et  motus  con- 
cupiscentiae  indeliberati,  qui  eidem  sunt  difformes, 
sicut  et  actus  puerorum,  qui  interdum  sunt  etiam 
conformes  vel  difformes  rectse  rationi,  non  sint  pro- 
prie  actus  morales.     Ex  quo  patet,  quod  non  omnes 


DE    ACTIBUS    HUMANIS.  183 

actus  humani,  vel  perfecte  voluntarii,  sint  morales, 
cum  tales  non  sint  ii,  qui  sunt  necessarii.  An  autem 
omnis  actus  liber  sit  moralis  ?  R.  Negative,  nam  tales 
non  sunt  actus  liberi  in  Deo  :  sunt  quidem  boni,  sed 
non  dicuntur  morales,  quia  actus  moralis  importat 
relationem  ad  regulam  prsescribentem  modum,  se- 
cundum  quem  agere  debemus,  et  cui  morem  genere 
tenemur :  Deus  autem  non  habet  regulam,  ad  quam 
in  agendo  respiciat,  sicuti  nos,  cum  ipsemet  sit  sua 
regula ;  nec  talem,  cui  tamquam  superiori  morem 
gerat,  cum  non  babeat  superiorem.  Omnes  tamen 
actus  liberi  in  Angelis  et  hominibus  sunt  simul  rao- 
rales. 

Moralitas  actus  in  genere,  duas  species  complec- 
titur,  nempe  bonitatem,  et  malitiam  raoralem.  £o- 
nitas  moralis  est  conformitas  actus  liberi  cum  recta 
ratione,  adeoque  actus  moralis  bonus  nil  aliud  est, 
quam  actus  liber  conforrais  fectse  rationi ;  malitia 
raoralis  est  difFormitas  actus  liberi  cum  recta  ratione, 
sive  est  carentia  conformitatis  cum  recta  ratione,  quam 
'actus  deberet  habere :  unde  actus  moraliter  malus  nil 
aliud  est,  quam  actus  liber  difformis  rectae  rationi,  sive 
devians  ab  illius  dictamine. 

§11. 

De  honitate  et  malitia  materiali  et  formali. 

NoTANDUM  quod  in  actibus  bonis  et  malis  reperia- 
tur  aliqua  bonitas  et  malitia  independenter  ab  eo,  an 
exerceantur  libere  vel  non.  Verum  ista  bonitas  vel 
malitia  non  est  proprie  moralis  ;  sed  dicitur  tantum 
materialis^  vel  objectiva,  nilque  aliud  importat,  quam 
quod  actus  in  se  sit  conformis  vel  difformis  rectae 
rationi,  et  eatenus  dignus  prosecutione  vel  fuga  ;  sic 
V.  g.  in  eleemosyna  reperitur  aliqua  bonitas,  quae  di- 
citur  materialis^  seu  objectiva,  etiamsi  non  exercea- 
tur  libere,  etiamsi  v.  g.  fiat  a  puero,  vel  amente  ;  quia 
equidem  ista  eleemosyna  in  se  est  conformis  rectae 
rationi  et  legi  aeternae  :  et  similiter  in  horaicidio  repe- 
ritur  aliqua  malitia,  scilicet  materialis  et  objectiva, 
independenter  ab  eo,  an  libere  perpetretur ;  homici- 
dium  enira,  licet  commissum  a  puero  vel  amente  aut 

ab  alio  ex  ignorantia  invincibili  facti,  est  in  se  ma- 
lum  seu  difForme  rectae  rationi :  sed  dum  actus  in  se 
bonus  vel  malus  exercetur  libere,  tunc  bonitas  vel 
malitia,  quam  in  se  habet,  fit  formalis  et  proprie 
moralis,  operantique  imputatur  in  laudem  vel  vitu- 
perium:  unde  bonitas  vel  malitia  formalis  non  tan- 
tum  importat,  quod  actus  in  se  sit  conformis  vel  dif- 
formis  rectae  rationi :  sed  insuper  quod  voluntarie  et 
libere  exerceatur,  adeoque  cum  cognitione  bonitatis  vel 
malitiae,  quae  est  in  actu,  sine  qua  bonitas  vel  malitia 
erit  pure  materialis ^  et  3iCius  tantum  materialiter  bonus 
vel  malus. 

Ex  dictis  patet  quod  esse  morale  seu  moralitaSy 
adeoque  bonitas  et  malitia  moralis  sit  accidens  res- 
pectu  actus  humani  considerati  in  suo  esse  physico, 
quia  non  est  de  substantia  physica  actionis,  sed  est 
aliquid  superadditum  ipsi  substantiae,  et  quidem  sic, 
ut  ab  ea  possit  abesse :  unde  sicuti  v.  g.  accidens  est 
respectu  hominis,  quod  sit  bonus  vel  malus,  ita 
etiam  accidens  est  respectu  actus  humani,  quod  sit 
bonus  vel  malus :  ila  ut  bonitas  utrobique  sit  tantum 
perfectio  accidentalis,  et  malitia  imperfectio  acci- 
dentalis. 

Hinc  unus  et  idem  actus  consideratus  secundum 
suam  entitatem  physicam,  potest  nunc  habere  esse 
morale,  nunc  eo  carere,  nunc  habere  bonitatem  vel 
malitiam  moralem,  nunc  habitum  amittere :  sic  v.  g. 
motus  concupiscentiae  exurgens  sine  nostra  voluntate, 
hachenus  non  habet  esse  morale,  neque  formalem  bo- 
nitatem  nec  malitiam  ;  si  tamen  postea  accedat  con- 
sensus  voluntatis,  habebit  esse  morale  et  malitiam 
formalem.  Item  dum  quis  actum  de  se  licitum,  ad- 
veniente  interim  prohibitione,  adhuc  prosequitur,  actus 
ille  in  initio  est  bonus,  et  postea  fit  malus.  Hinc  etiam 
possunt  duae  actiones  esse  eeedem  in  esse  physico,  et 
diversee  in  esse  morali,  talesque  sunt  v.  g.  fornicatio  et 
actus  conjugalis:  occisio  hominis  facta  privata  autho- 
ritate,  et  eadem  facta  authoritate  publica. 

Patet  insuper,  quod  bonitas  et  malitia  formalis  vel 
moralis  sint  intrinsecae  in  actibus  a  voluntate  elici- 
tis,  in  imperatis  vero  tantum  extrinsecae  et  per  par- 
ticipationem  ;  ratio   est,  quia  bonitas  et  malitia  for- 

malis  important  libertatem,  utdictumest:  soli  autem 
actus  voluntatis  siint  intrinsece  et  ex  natura  sua  volun- 
tarii  et  liberi,  nam  sola  voluntas  ex  natura  sua  suos 
actus  elicit  ex  prsevio  rationis  judicio,  et  cum  po- 
testate  ad  agendum  et  non  agendum  :  actus  vero  ex- 
terni  et  quicumque  alii  imperati  ex  se  non  sunt  liberi 
nec  voluntarii,  sed  tantum  tales  sunt,  in  quantum  ex 
imperio  voluntatis  procedunt,  adeoque  ex  se  nullam 
habent  bonitatem  nec  malitiam  formalem,  sed  eam 
ab  actibus  internis  et  elicitis  participant,  et  sic  v.  g. 
eleemosyna  non  habet  bonitatem  formalem  ex  se, 
nec  furtum  formalem  malitiam,  sed  tantum  quate- 
nus  a  libera  voluntate  procedunt.  Ex  quo  sequitur, 
quod  bonitas  et  malitia  formalis  sint  prius  in  actu 
interno  seu  elicito  voluntatis,  quam  in  extemo  seu 
imperato,  quandoquidem  ab  interno  ad  externum  de- 
riventur.  At  secus  est  de  bonitate  et  malitia  mate- 
riali;  illae  enim  sunt  prius  in  actu  externo  quam  in 
interno,  qui  circa  istum  externum  versatur :  quia 
actus  internus  suam  bonitatem  et  malitiam  materia- 
lem,  id  est,  suam  conformitatem  et  difibrmitatem 
cum  recta  ratione  accipit  ab  externo,  circa  quem 
versatur,  tamquam  ab  objecto  ;  ideo  enim  v.  g.  vo- 
luntas  dandi  eleemosynam  est  bona  et  conformis  ree- 
tae  rationi,  quia  datio  eleemosynse  bona  est  et  rectec 
rationi  conformis:  non  contra ;  siquidem  non  ideo 
datio  eleemosynae  bona  est,  quia  voluntas  eam  dandi 
bona  est. 

Ex  his  igitur  patet,  actum  internum  et  elicitum 
voluntatis  desumere  suam  bonitatem  et  malitiam  ma- 
terialem  ab  actu  externo  ;  bonitatem  vero  et  malitiam 
formalem  habere  a  se  ipso,  ratione  libertatis ;  et  ac- 
tum  externum  desumere  suam  bonitatem  et  malitiam 
formalepa  ab  interiori,  materialem  autem  ex  se  habere: 
atque  hinc  deducitur  actum  extemum  per  se  nil  addere 
bonitatis  nec  malitiae  formalis  actui  interiori,  de  quo 
tamen  specialiter  agetur  infra. 

Licet  autem  in  actu  extemo  non  detur  bonitas  nec 
malitia  formalis,  quae  non  sit  in  interno,  potest  tamen 
in  eo  dari  materialis,  quae  non  sit  in  interno,  prout 
fit  m  casu  quo  quis  accipit  rem  suam,  putans  acci- 
pere  alienam ;  m  actu  enim  externo  est  bonitas,  cum 

accipere  rem  suam  sit  bonum,  et  ista  l^onitas  non  est 
in  actu  interno,  in  quo  contra  est  malitia  formalis,  cum 
sit  formaliter  malum  velle  accipere  rem  alienam :  verum 
bonitas  illa  actus  externi  est  tantum  materialis,  non 
vero  formalis,  cum  non  sit  voluntaria.  Item  in  casu 
Jacob  accedentis  ad  Liam,  in  actu  enim  externo  erat 
malitia,  licet  tantum  materialis,  cum  esset  fornicatio  et 
incestus  ;  ista  autem  malitia  non  erat  in  actu  interno, 
in  quo  contra  erat  bonitas  formalis,  cum  Jacob  inten- 
deret  et  putaret  accedere  ad  Bachelem  uxorem  suam. 


ARTICULUS  II. 


UNDENAM  ACTUS   HUMANl  DESUMANT   SUAM   BONITA- 
TEM  ET  MALITIAM  ? 

§T. 

Ostendiiur  in  primis  eam  desumere  ab  objecto. 

ACTUS  humani  desumunt  quidem  suam  bonitatem 
et  malitiam  in  ordine  ad  rectam  rationem  et  ulte- 
rius  ad  legem  seternam,  tamquam  regulam,  secundum 
quam  fieri  debent ;  nam  ut  videatur,  an  aliquis  ac- 
tus  sit  bonus  vel  malus,  tantum  referri  debet  ad 
rectam  rationem  et  ad  legem  aeternam  ;  si  iis  repe- 
riatur  conformis,  erit  bonus  ;  sin  nimns,  erit  malus : 
recte  tamen  etiam  dicuntur  eam  desumere  ab  objec- 
to,  a  fine  et  a  circumstantiis,  tamquam  a  rebus, 
quae  actum  humanum  aliquo  modo  componunt,  ut- 
pote  quae  vel  ingrediuntur  ejus  substantiam,  vel  in 
eam  influunt,  aut  illam  attingunt.  Jam  ante  dictum 
est,  quid  intelligatur  per  finem  et  circumstantiam 
actus :  quantum  ad  objectum,  per  illud  intelligitur 
id,  circa  quod  actus  versatur,  sive  sit  res  aliqua  ab 
actione  distincta,  sive  etiam  sit  aliqua  actio  ;  nam 
unus  actus  potest  esse  objectum  alterius :  sic  v.  g. 
persona,  quse  amatur,  est  objectum  amoris ;  pecunia 
aliena,   quee  aufifertur,  est  objectum  furti;   et  homo, 

qui  occiditur,  objectum  homicidii :  actus  vero  pec- 
caminosus,  quem  quis  detestatur  vel  vult  committere, 
est  objectum  actus  detestalionis  vel  volitionis.  In  pri- 
mis  itaque  dicitur,  quod  actus  humani  desumant 
suam  bonitatem  et  malitiam  ab  objecto,  et  hoc  fit  hac 
ratione  :  quia  actus  humanus  est  bonus  vel  malus, 
prout  versatur  circa  objectum  bonum  vel  malum, 
sive  conforme  vel  difForme  rectse  rationi  et  legi  geter- 
nae,  in  ratione  objecti  talis  actus  :  tum  autem  objec- 
tum  censetur  bonum  vel  malum,  conforme  vel  dif- 
forme  rectae  rationi,  in  ratione  objecti  actus,  de  quo 
agitur  quando  est  conforme  vel  difForme  rect^  ra- 
tioni  ut  talis  res  sit  objectum  talis  actus,  sive  ut  talis 
actus  exerceatur  circa  talem  rem  :  ex  quo  patet,  quod 
conformitas  et  difformitas  illa  cum  recta  ratione,  a 
qua  objectum  dicitur  bonum  vel  malum,  conforme 
vel  diffbrme  rectse  rationi,  non  sit  in  ipso  objecto  ; 
quia  hic  objectum  dicitur  bonum  malum  in  ratione 
objecti  alicujus  actus,  quando  est  conforme  vel  dif- 
forme  rectae  rationi,  ut  ipsum  sit  objectum  talis  ac- 
tus,  quod  non  ponit  propterea  aliquam  bonitatem 
vel  malitiam  in  ipso  objecto. 

Hinc  deducitur,  quod  amor  Dei  sit  bonus :  quia 
nempe  versatur  circa  objectum  bonum  et  conforme 
rectae  rationi ;  est  enim  conforme  rectae  rationi  ut 
Deus,  utpote  infinite  perfectus,  sit  objectum  amoris, 
sive,  ut  circa  ipsum  acius  amoris  exerceatur  :  et  quod 
e  contrario  odium  Dei  sit  malum ;  quia  versatur  circa 
objectum  malum  et  difforme  rect^  rationi,  in  ra- 
tione  objecti  odii  sensu  jam  explicato,  est  enim  dif- 
forme  rectae  rationi,  ut  Deus  optimus  sit  objectum 
odii,  sive  ut  circa  ipsum  exerceatur  talis  actus  Simi- 
hter  deducitur,  quod  odium  et  detestatio  fornicationis 
aut  alterius  peccati  sit  actus  bonus  ;  quia  versatur 
circa  objectum,  quod  in  ratione  objecti  talis  actus 
est  bonum  et  conforme  rectae  rationi ;  est  enim  con- 
forme  rectae  rationi,  ut  fornicatio,  utpote  Deo  inju- 
riosa  et  homini  perniciosa,  sit  objectum  odii  et  de- 
testationis,  sive  ut  voluntas  tales  actus  circa  illam 
exerceat ;  et  quod  contra  actus  complacenti^  vel  de- 
siderii  circa  fornicationem  sit  malus  ;  quia  versatur 
circa  objectum  malum  et  difforme  rectse  rationi,  cum 

sit  difforme  rectee  rationi ;  ut  fornicatio  sit  objectum 
complacentiae  et  desiderii. 

§11. 

An  Objectum  debeat  considerari  jirrnU  esf  in  se  ? 

R.  Bene  notandum,  quod  hic  objectum  non  debeat 
considerari  materialiter  prout  in  se  est ;  nam  sic  con- 
sideratum  seepe  non  iiabet  bonitatem  nec  malitiam, 
nec  conformitatem  nec  difformitatem  cum  recta  ra- 
tione,  puta  si  objectum  sit  res  distincta  ab  actione: 
si  quidem  v.  g.  pecunia  aliena,  quae  est  objectum 
furti ;  homo,  qui  est  objectum  homicidii ;  panis,  qui 
est  objectum  eleemosynse,  et  alise  res  similes  secun- 
dum  se  non  habeat  conformitatem  nec  difformitatem 
cum  recta  ratione,  adeoque  nec  bonitatem  nec  mali- 
tiam  moralem,  de  qua  hic  agitur,  licet  possint  ha- 
bere  physicam  seu  naturalem,  et  licet  objectnm  se- 
cundum  se  consideratum  habeat  aliquando  bonitatem 
vel  malitiam  moralem,  prout  fit,  dum  actus  internus 
habet  pro  objecto  aliquem  actum  externum  :  tamen 
tunc  actus  internus  non  desumit  suam  bonitatem  vel 
malitiam  ab  ista  bonitate  vel  malitia  actus  extemi, 
alioquin  sequeretur  odium  ac  peccati  detestationem 
esse  malam  ;  sed  objectum  considerari  debet  formali- 
ter  sive  in  ratione  objecli  talis  actus,  de  quo  nempe 
agitur :  tunc  videre  oportet,  an  taliter  consideratum 
sit  conforme  vel  difforme  rectse  rationi,  atque  ab  ista 
conformitate  vel  difformitate  desumit  actus  suam  bo- 
nitatem  vel  malitiam.  Ex  his  colligitur,  quod  res 
mala  possit  esse  objectum  actus  boni,  intelligendo 
nempe  rem  malam  secundum  se,  non  autem  malam 
in  ratione  objecti  actus,  prout  videre  est  in  detesta- 
tione  peccati,  et  quod  similiter  res  bona  possit  esse 
objectum  actus  mali,  intelligendo  nempe  de  re  bona 
secundum  se,  prout  fit  in  casu,  quo  quis  expresse 
non  vult  audire  Sacrum  die  Festo. 

Contingit  aliquando,  quod  objectnm  actus  non  ha- 
b«at  bonitatem  nec  malitiam,  uec  conformitatem  nec 
difformitatem  cum  recta  ratione,  nisi  dependenter  a 
fine  vel  aliqua  alia  circumstantia :  tunc  autem  actus 
desumit  bonitatem  vel  malitiam  ab  utroque,  tamquam 

uno  olDJecto  totali,    scilicet  ab   objecto  simplici   et  a 

fine  vel  circumstantia,  quse  simul  constituunt    unum 

objectum  totale   morale,   sive   conforme  vel   diflforme 

rectae  rationi  :  ratio  est,  quia  actus   tantum  desumit 

bonitatem   vel    malitiam   ab   objecto,   quatenus   illud 

est  conforme  vel  diiforme  rectae  rationi ;  si  ergo  ob- 

jectum  tantum  sit  conforme  vel  difForme  rectee  ratio- 

ni,  in  quantum  consideratur  cum  fine   vel   cum  alia 

circumstantia,    sequitur,    quod   actus    bonitatem    vel 

malitiam  desumat  partialiter  ab  isto  fine  vel  circum- 

stantia,  et  quod  finis  ille  A'el  circnmstantia  ingredia- 

tur  moralitatem  objecti,  sive  quod  sit  de  substantia 

objecti,    quatenus   consideratur   ut  conforme  vel   dif- 

forme  rectae  rationi.     Sic  v.  g.  dum  quis  dat  pecuniam 

ad  obtinendum  beneficium,  vel  manducat  carnes  die 

veneris,    ciim   pecunia  non   sit    quid    diiforme   rectce 

rationi,  nisi  in  quantum  simul  consideratur  finis  seu 

beneficium,  non   est  enim   diffbrme   rectse  rationi   ut 

pecunia  sit  objectum  donationis,  nisi  in  quantum  hoc 

fit  propter  beneficium  ;    nec  carnes  sunt   etiam   quid 

difforme  rectse  rationi,  nisi  in  quantam  consideratur 

simul  dies  veneris,  siquidern   difforme  non  est    rectce 

rationi  ut  carnes  sint  objectum  manducationis,  nisi  in 

quantum  hoc  fit  die   veneris :   donatio  ergo  pecuni» 

in   casu  desumit  suam  malitiam  non  tantum  a  pecu- 

nia,  sed  etiam  partialiter  a  beneficio  ;  et  similiter  man- 

ducatio  carnium  suam  malitiam  desumit  a  carnibus, 

et   simul  a  circumstantia   diei   veneris,  tamquam  ab 

objecto  partiali. 

§  III. 

Objectum  considerandimi  est,  prout  est  in  apprehen- 
sione  operantis. 

NoTANDUM  adhuc  est,  quod  objectum  non  debeat 
hic  considerari,  prout  est  a  parte  rei,  sed  prout  est 
in  apprehensione  et  cognitione  operantis  :  quia  actus 
humanus  tantum  desumit  suam  bonitatem  et  malitiam 
ab  objecto,  in  quod  dirigitur  ab  operante  ;  cum  tan- 
tum  sit  voluntarius  et  humanus,  in  quantum  versatur 
circa  istud  objectum  :  operans  autem  non  dirigit  suum 
actum,  nisi  in  objectum  cognitum  :    hinc  resolvitur 

quod,  dum  Jacoh  accessit  ad  Liam,  actus  internus 
esset  bonus,  scilicet  voluntas  et  intentio  copulae  ;  quia 
versabatur  circa  objectum  bonum  in  apprehensione 
Jacob,  nimirum  circa  copulam  cum  Rachele  ;  et  quod 
etiam  actus  externus  esset  bonus,  ipsa  nempe  copula, 
non  quidem  in  quantum  a  parte  rei  versabatur  circa 
Liam  ;  copula  enim  sic  considerata  non  erat  bona, 
sed  mala,  licet  tantum  materialiter,  sed  in  quantum 
a  Jacob  dirigebatur  in  Rachelem,  et  ex  ejus  inten- 
tione  circa  illam  versabatur,  sub  qua  etiam  conside- 
ratione  tantum  erat  voluntaria  et  actus  humanus.  Idem 
dicendum  est  de  casu,  quo  quis  accipit  rem  suam 
putans  accipere  alienam. 

Simul  tamen  notare  oportet,  quod  ad  hoc,  ut  ob- 
jectum  hic  censeatur  bonum  in  apprehensione,  non 
semper  sufficiat,  quod  apprehendatur  tamquam  bo- 
num  ;  sed  si  a  parte  rei  malum  sit,  debet  tum  appre- 
hendi  tamquam  bonum  ex  ignorantia  invincibili  ;  si 
enim  ignorantia  sit  vincibilis,  non  ideo  censebitur 
bonum,  sed  malum  :  ut  vero  objectum  censeatur  malum 
in  apprehensione,  sufficit  quod  aliquatenus  apprehen- 
datur  sub  ratione  mali,  etiamsi  foret  a  parte  rei  bonum, 
et  hoc  vincibiliter  ignoraretur  :  imo  non  requiritur  ut 
actualiter  apprehendatur  tamquam  malum,  sed  suffi- 
cit,  quod  possit  et  debeat  apprehendi  tamquam   tale. 

Haec  jam  dicta  de  objecto,  ad  finem  et  circumstan- 
tias  sunt  quoque  extendenda.  Inter  bonitatem  vero 
et  malitiam,  quae  desumitur,  sive  ab  objecto,  sive  a 
circumstantiis,  hsec  est  difFerentia,  quod  bonitas  ob- 
jecti  et  circumstantiae  cognosci  et  intendi  debeat,  ut 
actus  inde  desumat  bonitatem  moralem,  non  item  ma- 
litia,  ut  inde  actus  malitiam  moralem  desumat,  sed 
sufficiat  quod  cognoscatur  vel  possit  et  debeat  cognos- 
ci,  et  quod  actus  voluntarie  exerceatur  circa  objectum 
malum,  vel  cum  mala  circumstantia,  etiamsi  malitia 
non  intendatur.  Ratio  autem  est  1.^  quiaad  bonum 
plus  requiritur  quam  ad  malum  ;  siquidem  ad  bonum 
requiratur  integra  causa,  ad  malum  vero  sufficiat 
unus  defectus  :  unde  fit  ut  malitia  facilius  contrahatur 
quam  bonitas.  2.°  Quia  videtur  quod  immerito  impu- 
taretur  bonitas  ei,  qui  illam  cognoscit,  et  tamen  eam 
in  agendo  non  intendit,  eo  quod  censeatur  illara  non 

curare.  Contra  videtur  quod  merito  imputetur  malitia 
ei,  qui  propter  illam  non  abstinet  ab  actione,  cui  est 
conjuncta,  eo  quod  censeatur  istam  malitiam  non 
curare,  quam  tamen  curare  deberet  et  evitare  absti- 
nendo  ab  actione.  3.^  Quia  si  malitia  deberet  intendi 
sicuti  bonitas  ad  eam  contrahendam,  nullus  peccaret  ; 
quia  nullus  est  peccator  qui  intendat  malitiam,  quse 
reperitur  in  actione  mala  quam  facit  ;  contra  vellet 
ut  ab  ista  actione  omnis  malitia  abesset  :  sed  solum 
intendit  aliquam  voluptatem  vel  utilitatem. 

Pro  conclusione  notetur  quod  actus  a  bonitate  vel 
malitia  quam  desumit  ab  objecto,  dicatur  honus  vel 
malus  ex  sua  specie  vel  ex  suo  genere,  sumendo  ge- 
nus  pro  specie,  id  est  ex  objecto.  Dum  vero  actus  ex 
objecto  non  babet  bonitatem  nec  malitiam  (quod  fit, 
dum  ejus  objectum  non  est  bonum  nec  malum,  nec 
conforme  nec  difforme  rectae  rationi)  tunc  dicitur 
esse  indifferens  ex  sua  specie  :  hujus  autem  ratio  est, 
quia  actus  tam  in  esse  physico  quam  in  esse  morali 
habet  suam  speciem  ex  objecto,  sicuti  res  naturalis 
ex  forma,  id  est,  sicuti  v.  g.  homo  habet  ex  sua 
forma,  scilicet  anima  rationali,  quod  sit  homo,  non 
vero  alia  species  substantiae  ;  et  lapis  habet  ex  sua 
forma  substantiali  quod  sit  lapis,  et  non  aurum,  vel 
alia  res  :  ita  actus  habet  ex  objecto,  tamquam  ex  sua 
forma,  quod  sit  actus  hujus  vel  illius  speciei  et  na- 
turae,  et  non  alterius.  Sic  v.  g.  quod  ablatio  vitae  sit 
homicidium  et  non  alia  species  actus,  vel  quod  ab- 
latio  famae  sit  detractio,  et  bonorum  fortunae  sit  fur- 
tum  potius  quam  alius  actus,  hoc  habet  ex  suo  ob- 
jecto,  quod  est  diversae  speciei  et  naturae  ab  objectis 
aliorum  actuum.  Ahquando  tamen  etiam  actus  desu- 
mit  suam  speciem  a  fine,  vel  ab  aliqua  circumstan- 
tia  ;  sed  tunc  finis  vel  circumstantia  habet  radonem 
partialis  objecti,  ut  ante  dictum  est,  diversificatque 
ipsum  objectum  simplex  :  sic  v.  g.  quod  pecuniae 
datio  sit  simonia  vel  eleemosyna,  hoc  partialiter  ha- 
bet  ex  fine,  ex  eo  scilicet  quod  pecunia  ordinetur  ad 
obtinendum  beneficium  vel  ad  sublevandam  miseriam 
pauperis  :  et  quod  furtum  sit  sacrilegium,  vel  forni- 
catio  sit  adulterium,  hoc  habet  ex  circumstantia,  sci- 
licet  ex  eo  quod  res  ablata  sit  sacra,  vel  quod  al- 
terutra  pars  sit  conjugata. 

ARTICULUS  III. 

OSTENDITUR  ETIAM  ACTUS  HUMAN08  DESUMEBE 
BONITATEM  ET  MALITIAM  A  FINE  ET  CIRCUM- 
STANTIIS. 

§    I. 

Actus  Humanus  etiam  desumit  moralitatem  a  Jine. 

ACTUS  humani  non  tantum  desumunt  suam  bonita- 
tem  et  malitiam  ab  objecto,  sed  etiam  a  fine  ad 
quem  referuntur,  ita  ut  sint  boni  (modo  tamen  non  ob- 
stet  malitia  objecti  aut  circumstantise)  vel  mali,  prout 
finis  ad  quem  referuntur  est  bonus  vel  malus,  sive 
conformis  vel  diflPormis  rectae  rationi,  scilicet  in  ra- 
tione  finis  talium  actuum  ;  nam  hic  finis  considerari 
debet  sicuti  objectum,  adeoque  non  secundum  se, 
sed  in  ratione  finis  actus,  de  quo  agitur  :  unde  finis 
hic  censetur  bonus,  non  prsecise  quando  est  bonus 
secundum  se,  sed  quando  est  bonus  et  conformis  rectse 
rationi  consideratus  in  ratione  finis  actus  de  quo  agi- 
tur,  sive  in  se  sit  bonus,  sive  non  :  et  similiter  finis 
censetur  malus,  quando  est  malus  et  difformis  rectee 
rationi  consideratus  in  ratione  finis  actus  de  quo  agi- 
tur,  sive  secundum  se  sit  malus,  sive  non  ;  quamvis 
tamen  dum  secundum  se  est  bonus  vel  malus,  etiam 
ssepe  sit  talis  in  ratione  finis.  Hic  autem  finis  cen- 
setur  bonus  vel  malus  in  ratione  finis  actus,  quan- 
do  est  conforme  vel  difforme  rectse  rationi,  ut  talis 
res  sit  finis  respectu  talis  actus,  sive  ut  talis  actus 
referatur  ad  talem  rem,  tamquam  finem,  sicuti  de 
objecto  diximus. 

Quod  autem  actus  humani  sint  boni  vel  mali  ra- 
tione  finis,  docet  Christus  Matth.  6.  v.  22.  hac  sen- 
tentia :  "  Si  oculus  tuus  fuerit  simplex,  totum  corpus 
tuum  lucidum  erit."  v.  23.  "  Si  autem  oculus  tuus  fu- 
erit  nequam,  totum  corpus  tuum  tenebrosum  erit,"  Ibi 
enim  per  oculum,  juxta  S.  Augustinum  et  alios,  inten- 
tio  intelligitur,  per  oculum  simplicem,  intentio  recta  ; 
et  per   oculum  nequam,  intentio  perversa :  sic  etiam 

Matth.  23.  multiplex  ucp  interminatur  Scribis  et  Pha- 
risaeis,  eo  quod  opera  sua  bona  facerent,  ut  vide- 
rentur  ab  hominil)us. 

Notandum  quod  hic  non  agamus  de  fine  prout  est 
mera  circumstantia,  sed  prout  est  causa  moralis  actus 
humani ;  finis  enim  est  principium  actus  humani  in 
eum  influens  tamquam  causa  in  effectum  ;  siquidem 
movet  et  allicit  operantem  ad  agendum  :  quapropter 
quae  hactenus  dicta  sunt  et  adhuc  dicentur,  intelli- 
guntur  de  fine  generatim,  sive  ille  sit  proprie  cir- 
cumstantia  actus  operis,  sive  ejus  substantiam  ingre- 
diatur  ;  quamvis  prsecipue  agamus  de  fine  operantis, 
non  tam  autem  de  fine  operis,  eo  qnod  finis  operis 
potius  ad  objectum  pertineat. 

COROLLARIA. 

Ex  jam  dictis  sequentia  resolvuntur. 

1.^^  Quod  actus  ex  objecto  bonus  relatus  ad  bonum 
finem  sit  dupliciter  bonus,  sive  habeat  duplicem  bo- 
nitatem,  unam  ex  objecto,  et  alteram  ex  fine  :  sic 
eleemosj-na  data  non  tantum  ad  sublevandam  mise- 
riam  pauperis,  quod  est  finis  intrinsecus  eleemosynae, 
sed  insuper  ad  satisfaciendum.  Deo  pro  peccatis,  ha- 
bet  bonitatera  virtutis  misericordiae  et  simul  poeniten- 
tiae.  In  hoc  casu  finis  proprie  habet  rationem  cir- 
cumstantiae. 

2.*'  Quod  actus  ex  objecto  bonus  relatus  ad  finem 
malum  fiat  simpliciter  malus  :  ut  si  quis  puellae  det 
eleemosynam  ad  fornicandum,  vel  jejunet,  oret,  aut 
alia  bona  opera  faciat  ad  vanam  gloriam,  et  ut  vi- 
deatur  ab  hominibus,  prout  faciebant  Pharisaji,  quos 
propterea  frequenter  redarguit  Christus  :  quia  actus 
bonus  contrahit  malitiam  finis,  qui  proprie  tunc  non 
habet  rationem  circumstantiae,  eo  quod  actus  ab  illo 
desumat  speciem  moralitatis,  nempe  malitiam,  prima 
ejus  specie,  nempe  bonitate  per  finem  malum  des- 
tructa. 

3."  Quod  actus  ex  objecto  bonus  relatus  ad  finem 
indifferentem  etiam  fiat  malus  :  ut  si  quis  jejunet  mere 
ad  parcendum  suis  bonis  ;  qui  finis  ille,  licet  secun- 
dum  se  indifferens,  est  malus  et  difformis  rectae  ra- 
tioni  consideratus  ut  finis  actus  boni ;  •  est  enim  dif- 

forme  rectae  rationi,  ut  actus  bonus,  utpote  magis 
dignus,  referatur  ad  finem  indifferentem  minus  dig- 
num  :  deinde  quilibet  actus  humanus  in  individuo 
referri  debet  ad  fmem  bonum  et  honestum  prout  di- 
cetur  infra. 

4).^  Quod  actus  ex  objecto  malus,  ad  quemcumque 
finem  referatur,  semper  maneat  malus  ;  eo  quod  ad 
malum  suflRciat  unus  defectus,  qui  in  casu  semper 
reperietur  in  objecto  ;  et  quidem  si  referatur  ad  finem 
malum,  erit  dupliciter  malus  :  et  sic  furtum  com- 
raissum  ad  fornicandum  vel  ad  se  inebriandum  ha- 
bet  duplicem  malitiam,  scilicet  malitiam  propriam 
furti,  et  insuper  fornicationis  vel  ebrietatis  :  attamen 
dum  actus  ex  objecto  malus  refertur  ad  finem  bonum, 
ut  dum  quis  furatur  ad  dandam  eleemosynam,  vel 
mentitur  ut  prosit  proximo,  licet  actus  semper  ma- 
neat  malus  propter  rationem  jam  dictam  (quod  etiam 
docet  Apostolus  ad  Rom.  3.  dicens:  non  esse  facienda 
niala,  ut  eveniant  bona)  aliquatenus  diminuitur  ejus 
malitia  ;  sed  non  sic,  ut  de  mortali  fiat  venialis  : 
quod  diminuatur  malitia,  est  quia  diminuitur  volun- 
tarium  erga  peccatum  ;  qui  enim  v.  g.  furatur  ad 
dandam  eleemosynam,  minus  aflftcitur  erga  peccatum, 
minusque  in  illud  inclinatur,  quam  si  furaretur  mo- 
do  ordinario  :  et  confirmatur  ex  Sancto  Augustino 
dicente  libro  contra  mendacium  capite  8.  *'  Pejorem 
esse  qui  concupiscendo,  quam  qui  miserendo  furatur." 
Item  ex  Sancto  Bernardo,  qui  dixit  "  flagitium  filia- 
rum  Loth  propter  piam  earum  intentionem  fuisse  di- 
minutum."  Quod  autem  per  finem  bonum  non  tollatur 
malitia  actus  mali,  nec  de  mortali  fiat  venialis,  est 
quia  actus  ille  remanet  malus  ex  objecto,  et  quidem 
mortaliter  ;  non  enim  objectum  desinit  esse  notabile 
propter  bonum  finem  :  deinde  quia  exercetur  cum 
perfecta  cognitione  malitise  plenaque  libertate,  cum 
bonus  finis  non  diminuat  cognitionem  nec  libertatem 
licet  diminuat  inclinationem  voluntatis  in  peccatum  ; 
adeoque  inveniuntur  conditiones  requisitae  et  suffi- 
cientes  ad  peccatum  mortale. 

Nihilominus  potest  malitia  actus  ex  objecto  morta- 
liter  mali  reddi  venialis,  si  non  per  finem  bonum, 
salteBQ  illius  occasione  ;  si  nempe  finis  bonus  sit  cau- 

sa,  quod  malitia  ignoretur,  quodque  actus  existime- 
tur  bonus,  dum  refertur  ad  talem  finem ;  ut  fit,  dum 
quis  V.  g.  se  inebriat  ad  recuperandam  sanitatem, 
sciens  quidem  ebrietatem  esse  illicitam,  sed  ex  igno- 
rantia  veniali  putans,  esse  licitam  ad  istum  finem  : 
imo  in  illo  casu  potest  tolli  nialitia  actus,  si  ignoran- 
tia  sit  invincibilis :  item  toUi  potest,  si  finis  bonus  sit 
causa,  cur  lex  probibens  dictum  actum  cesset,  prout 
fit  in  casu,  quo  quis  manducat  carnes  in  die  jejunii, 
ad  evitandam  mortem,  vel  aliud  grave  documentum. 

5.°  Quod  actus  ex  objecto  indifferens  relatus  ad 
bonum  finera  sit  bonus ;  ut  si  quis  vadat  ad  certum 
locum,  ut  ibi  aliquem  Sanctum  honoret.  In  hoc  ca« 
su,  sicut  et  in  duobus  sequentibus,  finis  non  est  cir- 
cumstantia  moralis  respectu  actus  ex  objecto  indiffe- 
rentis,  sed  habet  rationem  partialis  objecti,  eo  quod 
actus  in  his  casibus  primam  suam  moralitatem  desu- 
mat  partialiter  a  fine,  utpote  nullam  habens  bonita- 
tem  nec  malitiam,  nisi  dependenter  ab  eo. 

Ad  hoc,  ut  actus  indifferens  fiat  bonus  per  rela- 
tionem  ad  bonum  finem,  debet  revera  utilis  esse,  et 
,  conducere  ad  istum  finem  ;  alioquin  ad  illum  incon- 
venienter  referretur,  et  foret  malus:  hinc  ambulatio 
facta  immediate  ad  gloriam  Dei,  et  non  ad  alium 
finem  proximum  honestum,  non  est  bona,  sed  otio- 
sa ;  quia  ex  se  nil  confert  ad  gloriam  Dei. 

6.^  Quod  actus  ex  objecto  indifferens,  relatus  ad 
malum  finera,  fiat  malus :  ut  si  quis  vadat  ad  cer- 
tum  locum,  ad  committendum  homicidium,  vel  for- 
nicationera.  Hinc  sequitur,  quod  ille,  qui  habuit 
intentionem  opus  malum  perpetrandi,  et  jam  incepit 
aliquos  actus  externos  de  se  indifferentes  vel  etiam 
bonus  tamquam  media  ad  istum  finem  exercere,  nec 
tamen  opus  consummavit,  teneatur  actus  illos  confi- 
teri,  quodque  non  sufficiat,  si  dicat  se  habuisse  ani- 
mum  tale  opus  faciendi  ;  quia  isti  actus  sunt  mali, 
saltem  propter  finem,  adeoque  eatenus  vera  peccata. 
Aliud  est,  dura  opus  est  secutum,  quia  tunc  ejus- 
modi  actus  de  se  non  mali,  sub  intelliguntur  in  ipsa 
confessione  operis  mali.  Si  tamen  actus,  qui  tam- 
quam  media  ad  opus  malum  adhibentur,  haberent 
specialem  inordinationem,  tunc   forent  expresse  con- 

fitendi ;  qua  de  re  videantur  dicta  ad  circumstantiam 
quibus  auxiliis. 

7.°  Quod  actus  indifferens,  relatus  ad  finem  indif- 
ferentem,  maneat  quidem  indifferens  secundum  suam 
speciem,  sed  tamen  in  individuo  fiat  malus  :  quia 
finis  indifferens  non  est  finis  conveniens,  respectu  ac- 
tionis  humanae  ;  cum  enim  homo  sit  rationalis,  de- 
bet  agere  contbrmiter  ad  rectam  rationem  ;  adeoque 
semper  propter  aliquem  finem  honestum. 

S.'^  Denique  resolvitur,  quod  fieri  possit,  ut  actus 
ex  objecto  bonus  et  relatus  ad  bonum  finem,  sit 
malus,  etiamsi  supponeretur  nulla  mala  circumstan- 
tia  vitiari,  si  nempe  finis  sit  tantum  bonus  secundum 
se,  non  autem  in  ratione  finis  talis  actus  :  Sic  v.  g. 
dum  quis  suscipit  fidem  Catholicam  principaliter  ad 
habendam  amicitiam  alicujus  Principis;  dum  Cano- 
nicus  chorum  frequentat,  vel  Sacerdos  celebrat  prin- 
cipaliter  propter  distributiones,  vel  honorarium  ;  dum 
quis  Monasterium  ingreditur,  vel  statum  eeclesiasti- 
cum  suscipit  ad  commodius  vivendum  ;  actus  illi  sunt 
mali  :  quia  licet  eorum  objectum  sit  bonum  et  finis, 
ad  quem  referuntur,  sit  etiam  bonus  secundum  se, 
non  est  tamen  bonus,  sed  malus,  seu  difformis  rectse 
rationi,  consideratus  in  ratione  finis  talium  actuum, 
est  enim  difforme  recta?  rationi,  ut  v.  g.  susceptio  fi- 
dei  catholicae  (idem  est  de  aliis)  ordinetur  tamquam 
medium,  ad  habendam  amicitiam  alicujus  hominis, 
cum  inordinatum  sit  et  difforme  rectse  rationi,  ut 
magis  dignum,  tamquam  medium,  referatur  ad  mi- 
nus  dignum  obtinendum  ;  similiter  malus  est  actus 
conjugalis,  ad  evitandam  propriam  incontinentiam 
exercitus  :  quia  licet  evitatio  propriae  incontinenti8& 
sit  bona  secundum  se,  non  est  tamen  bona,  sed  ma- 
la,  considerata  ut  finis  actus  conjugalis  ;  si  quidem 
difforme  est  rectse  rationi,  ut  actus  conjugalis  refera- 
tur  ad  evitationem  propriae  incontinentise,  non  qui- 
dem  quia  est  dignior  illa  ;  nam  talis  non  est  :  sed 
quia  non  refertur  ad  finem,  ad  quem  ex  natura  sua 
ordinatus  est,  scilicet  ad  generationem  prolis. 

§  11. 

Actus  humanus  etiam  desumit  moralitatem  a  circum' 
$tantiis. 

Pb^ter  bonitatem  et  malitiam,  quam  actus  humani 
habent  ex  objecto  vel  ex  fine,  aliam  insuper  desu- 
munt  a  circumstantiis,  quse  dicitur  accidentalis,  item 
secundaria,  eo  quod  in  actu  supponat  aliquam  boni- 
tatem  vel  malitiam  prseviam  :  si  tamen  actus  non  ha- 
beat  bonitatem  nec  malitiam,  neque  ex  objecto,  ne- 
que  ex  fine,  sed  tantum  ex  aliqua  circumstantia, 
tunc  bonitas  vel  malitia,  quae  trahitur  ex  circumstan- 
tia,  non  est  secundaria  et  accidentalis,  sed  est  prima 
essentialis  actui  considerato  utmorali,  ipsaque  circum- 
stantia  tunc  non  manet  circumstantia  respectu  talis 
actus,  sed  pertinet  ad  ejus  objectum,  uti  supra  dictum 
est.  Si  ergo  actus  habeat  aliquam  circumstantiam 
bonam  vel  malam,  seu  conformem  vel  difformem 
rectae  rationi,  scilicet  in  ratione  circumstantiae  talis 
actus,  prout  dictum  est  de  objecto  et  fine,  contrahet 
bonitatera  vel  malitiam  istius  circumstantise,  dum- 
modo  tamen  bonitas  cognoscatur,  expresseque  in- 
tendatur,  et  malitia  etiam  cognoscatur,  vel  saltem 
possit  et  debeat  cognosci :  tunc  autem  circumstantia 
censetur  bona  vel  mala  in  ratione  circurastantiae  ali- 
cujus  actus,  quando  est  conforme  vel  difforme  rectee 
rationi  ut  talis  circumstantia  conjungatur  tali  actui, 
sive  ut  talis  actus  exerceatur  cum  tali  circumstantia. 
Hinc  furtum  rei  sacrae,  preeter  malitiam  quam  habet 
ex  objecto,  sive  ex  eo  quod  res  aliena  auferatur, 
aliam  insuper  contrahit  ex  circumstantia,  sive  ex  eo 
quod  res  illa  sit  sacra  :  quia  non  tantum  difforme 
est  rectae  rationi,  ut  res  aliena  auferatur,  sed  spe- 
cialiter  eidem  adhuc  difforme  est,  ut  res  sacra  aufe- 
ratur,  utpote  quae  per  hoc  raale  tractatur.  Similiter 
fornicatio  cum  fcemina  conjugata  habet  duplicem  ma- 
litiam,  nempe  unam  ex  objecto,  sive  ex  eo  quod  co- 
pula  habeatur  cum  non  sua  ;  et  aliam  ex  circum- 
stantia,  sive  ex  eo  quod  foemina  illa  sit  conjugata  : 
quia  non  tantum  difforme  est  rectse  rationi,  ut  copula 
habeatur  cum  fcemina  non  sua  :  sed  adhuc  specialitej" 

est  ei  difforme,  ut  habeatur  cum  conjugata,  eo  quod 
per  hoc  fiat  injuria  ipsius  marito :  hinc  etiam  forni- 
catio,  quam  quis  committit  cum  consanguinea,  nes- 
ciens  eam  esse  consanguineam,  prout  accidit  JudcBy 
qui  fonnicatus  est  cum  Thainar,  quam  nesciebat  esse 
suam  nurum,  non  contrahit  malitiam  istius  circum- 
stantise,  eo  quod  ipsa  circumstantia  non  cognoscatur, 
nec  consequenter  ejus  malitia.  Fornicatio  tamen  cum 
fcemina,  quse  quidem  consanguinea  non  est,  sed  quae 
putatur  talis,  contrahit  istius  circumstantise  malitiam : 
quia  licet  circumstantia  illa  non  existat  a  parte  rei, 
tamen  existit  in  apprehensione  fornicatoris :  secun- 
dum  autem  ante  dicta,  actus  non  desumit  bonitatem 
nec  malitiam  ab  objecto,  fine  et  circumstantiis,  prout 
illa  sunt  a  parte  rei,  sed  prout  sunt  in  apprehensione 
operantis. 

Notandum  quod  actus  interior  voluntatis,  qui  pro 
objecto  habet  actum  externum,  ut  actus  quo  quis  sibi 
complacet  vel  desiderat  aut  intendit  actum  externum, 
non  tantum  desumat  bonitatem  et  malitiam  ab  iis 
circumstantiis,  quae  se  tenent  ex  parte  ipsius,  puta 
ab  actus  intensione  seu  vehementia  et  duratione  ;  sed 
etiam  ab  illis,  quse  se  tenent  ex  parte  objecti,  seu 
actus  externi,  et  sic  voluntas  fornicandi  cum  conin- 
gata  vel  consanguinea,  imo  sola  complacentia  circa 
fornicationem  cum  ejusmodi  foemina,  prseter  mali- 
tiam  simplicis  fornicationis  contra  castitatem,  conti- 
net  adhuc  aliam  specialem  contra  virtutera  justitiae 
vel  pietatis,  ratione  circumstantiae  actus  externi  for- 
nicationis,  circa  quem  actus  ille  interior  versatur. 

Aliquando  autem  actus  humani  desumunt  a  circum- 
stantiis  bonitatem  vel  malitiam  specialem,  seu  diver- 
sse  speciei  ab  illa,  quam-  habent  ex  objecto  ;  nempe 
quando  intervenit  ratio  specialis  et  diversa,  propter 
quam  finis  vel  circumstantia  est  conformis  vel  diffor- 
mis  rectse  rationi.  Sic  v.  g.  furtum  rei  sacree  con- 
trahit  specialem  malitiam  a  re  sacra,  eo  quod  ista 
circumstantia  habeat  specialem  rationem  difformita- 
tis  cum  recta  ratione ;  ratio  enim  quare  ablatio  rei 
alienee  est  difformis  rectse  rationi  est,  quia  per  hoc 
violatur  jus  alterius  ;  ratio  vero  quare  ablatio  rei  sa- 
cree  difformis  est  rectse  rationi  est,  quia  per  hoc  res 

sacra  profanatur  ;  quae  ratio  diversa  est  a  priori  : 
dum  circumstantia  habet  sic  specialem  rationem  con- 
formitas  vel  diflformitatis  cum  recta  ratione,  dicitur 
mutans  speciem.  Aliquando  etiam  desumunt  tantum 
bonitatem  vel  malitiam  ejusdem  speciei  cum  illa, 
quam  habent  ex  objecto,  sive  priorem  tantum  augent ; 
nempe  quando  non  intervenit  diversa,  sed  eadem  om- 
nino  ratio  conformitatis  vel  difFormitatis  finis,  vel  cir- 
cumstantise  cum  recta  ratione  :  sic  v.  g.  furtum  rei 
notabilis  tantum  desumit  malitiam  ejusdem  speciei  a 
circumstantia  quantitatis  ;  quia  est  eadem  ratio,  prop- 
ter  quam  ablatio  rei  notabilis,  et  ablatio  rei  levis 
sunt  difformes  rectee  rationi.  Dum  ratio  coformita- 
tis  vel  diflformitatis  cum  recta  ratione  est  eadem  et  pro 
circumstantia  et  pro  objecto,  tunc  circumstantia  di- 
citnr  aggravans  vel  diminuens. 


ARTICULUS    IV. 

DE    BONITATE    ET    MALITIA    ACTUS     INTERNI     VOLUN- 
TATIS    ET    EXTEENI    SEU    IMPEKATI. 

§1. 

Quid  sit  Actus  intermis,  quid  externus,  et  unde  sumant 
bonitate?n  vel  malitiam  ? 

PRiETER  ea,  quse  in  prsecedentibus  articulis  in  ge- 
nerali  dicta  sunt  de  bonitate  et  malitia  actuum  hu- 
manorum,  qusedam  in  particulari  dicenda  supersunt 
circa  bonitatem  et  malitiara  actus  interni  et  externi ; 
sed  praeuotandum,  quod  per  actum  internum  hic  tan- 
tum  intelligatur  actus  elicitus  voluntatis,  prout  sunt 
simplex  volitio  seu  complacentia,  desiderium,  inten- 
tio,  etc.  et  quod  per  actum  externum  generatim  in- 
telligatur  quiscumque  actus  imperatus  a  voluntate,  et 
elicitus  ab  alia  potentia,  sive  sit  proprie  externus,  id 
est,  talis,  qui  exterius  aliquo  signo  sensibili  mani- 
festetur,  prout  sunt  actus  membrorum  exteriorum ; 
sive  etiam  sit  internus,  ut  sunt  actus  intellectus  et 
appetitus  sensitivi.     Itaque. 

Qd^ritub  utrum  bonitas  et  malitia  sit  prius  in 
actu  interno  voluntatis,  quam  in  externo  corres- 
pondente  ? 

R.  Bonitas  et  malitia,  quae  trahitur  ex  objecto,  est 
prius  in  actu  externo  quam  in  intemo  ;  cum  actus 
intemus  eam  trahat  ab  externo,  tamquam  suo  ob- 
jecto,  uti  dictum  est.  Bonitas  vero  et  malitia,  quae 
trahitur  ex  fine,  scilicet  operantis,  prius  est  in  actu 
intemo,  quam  in  externo  :  quia  volumus  finem  prius, 
quam  velimus  et  ordinemus  actum  extemum,  tam- 
quam  medium  ad  istum  finem  ;  finis  etiam  est  sem- 
per  primum,  quod  intendimus,  adeoque  volitio  et 
intentio  finis  habet  bonitatem  vel  malitiam  ex  fine, 
tamquam  suo  objecto,  prius  quam  actus  externus 
eam  accipiat  ex  relatione  ad  istum  finem,  quee  est 
posterior  volitione  finis.  Omnis  tamen  bonitas  et  ma- 
litia  fiDrmalis,  seu  proprie  dicta,  est  prius  in  actu 
interno,  quam  in  externo  ;  quia  actus  externus  habet 
ex  actu  interno,  quod  sit  voluntarius  et  liber,  adeoque 
quod  sit  proprie  et  formaliter  bonus  vel  malus :  in 
tantum  euim  eleemosyna  est  voluntaria,  adeoque  for- 
maliter  bona,  et  homicidium  voluntarium  et  formali- 
ter  malum,  in  quantum  procedunt  ex  actu  interno 
voluntatis  istos  actus  imperantis,  a  quo  si  sic  non  pro- 
cederent,  non  forent  voluntarii,  nec  consequenter  for- 
maliter  boni  vel  mali. 

Qu^ettue  ulterius,  an  sit  eadem  vel  diversa  bonitas 
et  malitia  actus  interni  et  externi  ? 

R.  Esse  unam  et  eandem  numero,  sicuti  v.  g.  est 
una  et  eadem  numero  sanitas,  a  quo  et  corpus  dicitur 
sanum,  et  medicamentum  sanum  ;  omnis  enim  bonitas 
et  malitia,  quam  habet  actus  internus,  sive  a  fine, 
sive  ex  eo  quod  sit  voluntapius,  derivatur  in  externum ; 
et  similiter  omnis  bonitas  et  malitia,  quam  habet  actus 
exteraus  ab  objecto  et  a  circumstaniiis,  in  internum 
derivatur,  uti  ante  dictum  est. 

§     11. 

An   Actus    Extermis    addat  Actiii  Interno    aliquam 
bonitatem  vel  malitiam  formalem  ? 

Qu.ESTio  intelligitur  de  actu  interno  efRcaci,  seu 
tali,  vi  cujus  actus  externus  sequitur,  vel  certe  se- 
queretur,  si  non  esset  impedimentum ;  non  autem 
de  simplici  complacentia,  aut  voluntate  inefficaci, 
quse  non  est  saiis  foriis,  ut  ex  ea  sequatur  actus : 
quia  certum  est,  quod  actus  externus  augeat  bonita- 
tem  vel  malitiam  talis  actus  intemi,  utpote  tunc  ha- 
bens  conjunctum  internum  efficacem :  et  sic  v.  g. 
pejus  est  fornicari  exierius,  quam  habere  tantum 
complacenliam  vel  desiderium  inefficax  circa  forni- 
cationem. 

Ex  hactenus  dictis  in  primo  et  in  prsesenti  articulo 
colligere  est,  ad  qusestionem  propositam  responden- 
dum  esse  negative,  scilicet  actum  externum  per  se 
ipsum  nullam  addere  bonitatem  vel  malitiam  forma- 
lem  actui  interno  efficaci ;  ita  ut,  si  supponantur  duo 
actus  interni  per  omnia  ajquales,  hoc  est,  seque  in- 
tensi,  aequalis  durationis,  etc.  et  uni  conjungatur  ac- 
tus  externus,  alteri  vero  propter  aliquod  impedimen- 
tum  non  conjungatur,  is  qui  habet  externum  con- 
junctum,  non  sit  melior  aut  pejor,  nec  majoris  meriti 
aut  demeriti,  quam  alius,  qui  externum  non  habet 
conjunctum.  Unde  sequitur,  quod  illi  duo  aequaliter 
peccent,  quorum  unus  de  facto  fornicatur,  et  alter 
habens  voluntatem  fornicandi  efficacem,  per  omnia 
aequalem  voluntati  prioris,  propter  aliquod  impedimen- 
tum  non  fornicatur. 

Dicitur  2m'  se  ipswn,  seu  ratione  sui ;  quia  potest 
actus  externus  occasionaliter  addere  actui  interno  ali- 
quam  bonitatem  vel  malitiam,  sive  esse  occasio,  quod 
ei  addatur,  non  quidem  ratione  ipsius  actus  externi, 
sed  aliunde,  imo  communiter  est  occasio,  quod  ei 
addatur,  idque  ex  triplici  capite,  scilicet  ratione  ma- 
joris  intensionis,  majoris  durationis,  et  repetitionis, 
seu  multiplicationis  actus  interni,  quorum  occasio 
saepe  est  actus  externus  ;  1.^  enim  sape  voluntas  in 
ipso  exercitio  actus  externi  magis  accenditur,  fertur- 

que  in  objectum  cum  majori  intensione  et  vehemen- 
tia,  idque  propter  delectationem  vel  difficultatem, 
quae  in  actu  externo  reperitur,  quanto  autem  actus 
voluntatis  est  intensior  et  vehementior,  tanto  est  me- 
lior  vel  pejor.  2."  Qui  vult  facere  aliquod  opus,  et 
reipsa  facit,  continuat  actum  voluntatis  quousque  opus 
perfecerit,  adeoque  diutius,  quam  alius  qui  simul 
resolvisset  facere  idem  opus,  et  propter  aliquod  im- 
pedimentum  non  fecisset,  quo  autem  actus  voluntatis 
est  diuturnior,  eo  est  melior  vel  pejor.  3.^  Saepe  con- 
tingit,  ut  homo  occasione  actus  externi  repetat,  seu 
renovet  actum  internum,  quem  toties  non  renovas- 
set,  si  actum  externum  non  fecisset :  hinc  est,  quod 
regulariter  ille  plus  boni  faciat  plusque  mereatur,  aut 
gravius  peccet  et  plus  demereatur,  qui  reipsa  facit 
actum  externum,  quam  qui  tantum  habet  voluntatem 
efficacem  faciendi :  sed  illud  augmentum  bonitatis  vel 
malitiae,  meriti  vel  demeriti,  non  provenit  ex  aliquo, 
quod  est  in  ipso  actu  externo  ;  verum  ex  aliquo  alio, 
quod  ejus  occasione  supervenit,  scilicet  ex  majori 
intensione  vel  duratione  actus  inlerni,  aut  ex  ejusdem 
repetitione  et  multiplicatione. 

Probatur  autem  responsio  in  primis  ex  Scriptura 
Sacra,  quge  pluribus  in  locis  insinuat  Deum  volun- 
tatem  efficacem  reputare  pro  facto,  et  ad  eequale  me- 
ritum  et  demeritura  :  sic  Gen.  22.  voluntatem  effi- 
cacem,  quam  habuerat  Abraham  immolandi  suum 
filium,  Deus  exprimit  per  ipsum  factum,  et  eodem 
modo  loquitur,  eandemque  mercedem  promittit,  ac 
si  Abraham  revera  suo  filio  non  pepercisset,  sed  eum 
immolasset;  dicit  enim  :  "  Quia  fecisti  hanc  rem  et 
non  pepercisti  unigenito  filio  tuo  propter  me,  benedicam 
tibi,"  etc.  Similiter  Christus  Matth.  5.  v.  28.  volun- 
tatem  moechandi  reputat  pro  reali  mcechia,  eamque 
appellat  nomine  moechiae  :  "  Omnis  qui  viderit  mulie- 
rem,"  inquit,  "  ad  concupiscendum  eam,  jam  mcBcha- 
tus  est  eam  in  corde  suo." 

Probatur  ex  SS.  Patribus,  praesertim  ex  S.  Aug. 
dicente  Lib.  1.  de  Libero  Arbitrio,  cap.  3.  "  Si  cui  non 
contingat  facultas  concubandi  cum  conjuge  aliena, 
planum  tamen  aliquo  modo  sit  id  eum  cupere,  et  si 
potestas    detur,   id    facturum    esse,  non   minus   reus 

est  quam  si  in  ipso  facto  deprehenderetur."  Item  ex  S. 
Bernardo  qui  in  Epistola  77.  dicit :  "  Quid  planius, 
quam  quod  voluntas  pro  facto  reputetur,  ubi  factum 
excludit  necessitas." 

Probatur  a  ratione  :  quia  actus  externus  secundum 
se  nullam  habet  bonitatem  vel  malitiam  formalem  : 
ergo  eam  non  potest  addere  actui  interno,  cum  ne- 
mo  det,  quod  non  habet.  Probatur  autem  antece- 
dens ;  quia  ad  bonitatem  et  malitiam  formalem  re- 
quiritur  libertas;  atqui  actus  externus  ex  se  non  ha- 
bet  libertatem,  sed  eam  tantum  habet  ab  actu  intemo  ; 
siquidem  v.  g.  datio  eleemosynae  iion  est  voluntaria 
et  libera,  nisi  quatenus  procedit  ab  actu  interno, 
quo  voluntas  libere  vult  et  imperat  dationem  eleemo- 
synse  :  quod  si  a  tali  actu  non  procederet,  non  fo- 
ret  voluntaria  et  libera,  nec  consequenter  formalite]- 
bona,  prout  patet  in  eleemosyna  facta  a  puero  vel 
amente:  actus  externus  habet  quidem  libertatem, 
item  bonitatem  vel  malitiam  formalem  ;  sed  non  ha- 
bet  libertatem  distinctam  a  libertate  actus  interni,  a 
quo  procedit,  nec  bonitatem  vel  malitiam  formalem 
disiinctam  ab  ea,  quam  habet  idem  actus  internus ; 
ita  ut  illi  duo  actus  habeant  eandem  numero  liberta- 
tem,  item  eandem  numero  bonitatem  vel  malitiam 
formalem,  sicuti  moraliter  constituunt  unum  actum 
humanum,  constantem  interno  tamquam  formali,  et 
externo  tamquam  materiali,  licet  physice  sint  plu- 
res :  quod  non  obstat,  cum  corpus  et  am?na,  licet 
physice  plura,  simul  juncta  constituant  unum  ho- 
minem. 

%  III. 
Solvuntur  Objectiones. 

OBJECTIO  I. 

In  Decalogo  actus  intemus  et  externus  prohibentur 
diversis  prseceptis :  ergo  signum  est  eos  habere  di- 
versam  malitiam.  Antecedens  patet ;  nam  septimo 
preecepto,  non  furtum  facies,  prohibetur  externa  ab- 
latio  rei  aliense,  et  decimo  solum  desiderium.  Simili- 
ter  sexto  prsecepto  non  moBchaberis,  prohibetur  adulte- 
rium  extemum,  et  nono  voluntas  adulterandi. 

R.  Prohiberi  diversis  praeceptis,  non  quia  habent 
diversam  malitiam  formalem,  verum  ut  populus  ru- 
dis,  qualis  erat  Israeliticus,  intelligeret  non  tantum 
actum  externum,  sed  etiam  desiderium  solum  rei 
illicitse  ab  actu  externo  separatum,  esse  malum : 
alias  opus  non  erat  istos  actus  diversis  prseceptis  ex- 
presse  prohibere  ;  quia  dum  actus  externus  prohibe- 
tur,  implicite  prohibetur,  internus  ;  nam  si  externus 
sit  malus  et  prohibitus,  actus  internus,  qui  circa 
illum  versatur,  etiam  malus  est,  cum  versetur  circa 
objectum  malum  :  unde  in  aliis  praeceptis  solus  ac- 
tus  externus,  utpote  actus  consummatus,  expresse 
prohibetur ;  internus  vero  tantum  implicite :  solum 
ergo  Deus  addidit  nonum  et  decimum  praeceptum, 
ad  explicandum  sextum  et  septimum,  ne  scilicet  quis 
existimaret,  solam  voluntatem  adulterandi  et  furandi 
non  esse  malam,  dum  ei  opus  externum  non  adjun- 
gitur.  Ratio  autem  quare  speciali  praecepto  prohibue- 
rit  voluntatem  adulterandi  et  furandi  potius  quam  vo- 
luntatem  v.  g.  occidendi,  est,  quod  copula  carnalis 
et  bona  fortunae  sint  res,  quse  solent  ab  hominibus 
maxime  concupisci,  eo  quod  sint  valde  allectivae ; 
copula  carnalis  quidem  propter  sensualem  delectatio- 
nem,  et  bona  fortunae  propter  eorum  utilitatem  ;  quod 
non  habet  locum  in  iis,  quse  per  alia  prseeepta  pro- 
hibentur. 

OBJECTIO    II. 

Inde  sequitur,  quod  peccatum  externum  non  de- 
beat  in  confessione  exprimi,  sed  quod  sufficiat,  si 
quis  dicat  se  habuisse  efhcacem  voluntatem  illud  com- 
mittendi ;  quia  sufficit  in  confessione  exprimere  to- 
tam  malitiam  peccati :  qui  autem  dicit  se  habuisse 
voluniatem  efficacem  committeodi  peccatum  exter- 
num,  exprimit  totam  illius  malitiam,  si  verum  sit 
quod  peccatum  externum  isti  voluntati  nullam  addat 
malitiam. 

R.  Nego  sequelam  ;  quia  in  primis  licet  actus  ex- 
ternus  non  habeat  malitiam  distinctam  a  malitia  actus 
interni,  equidem  est  verum  peccatum,  cum  sit  dic- 
tum  vel  factum  contra  legem  aeternam,  et  consequen- 
ter  in  confessione  exprimi   debet.     Deinde  debet  ex- 


DE    ACTIBUS    HUMANIS.  205 

primi  totum  peccatum  ;  actus  autem  externus  tam- 
quam  materia,  cum  interno  tamquam  forma,  con- 
stituit  unum  et  integrum  peccatum ;  adeoque  etiam 
exprimi  debet:  non  exprimeretur  autem,  si  decla- 
raretur  sola  voluntas  efficax :  nihilominus  sufficit  de- 
clarare  peccatum  externum  ;  quia  per  boc  sufficienter 
aperitur  internus,  cum  externus  declaretur  tamquam 
voluntarie  et  libere  positus.  Prseterea  actus  externus 
ssepe  addit  occasionaliter  malitiam  interiori,  ut  dic- 
tum  est :  ista  autem  nova  malitia  communiter  non 
satis  explicaretur,  si  actus  externus  non  declararetur. 
Sunt  insuper  plures  rationes  extrinsecse,  propter  quas 
actus  externus  confitendus  est,  nempe  quia  multa 
frequenter  ei  annexa  sunt,  quorum  notitia  confessa- 
rio  est  necessaria,  v.  g  operi  externo  est  annexa  re- 
servatio,  excommunicatio,  suspensio,  irregularitas,  im- 
pedimentum  matrimonii,  obligatio  restitutionis,  etc.non 
sic  actui  mere  interno. 

OBJECTIO    III. 

,  SuppoNATUB  quod  aliquis  voveat  abstinere  a  solis 
peccatis  externis  contra  castitatem,  non  autem  a  mere 
internis,  talis  exterius  fornicando  peccabit  gravius, 
(juam  habendo  solam  voluntatem  efficacem  fornicandi ; 
quia  fornicando  exterius  peccabit  contra  suum  votum, 
et  habendo  tantum  voluntatem  efficacem,  contra  illud 
noii  peccabit ;  quia  non  vovit  abstinere  a  peccatis  mere 
internis  contra  castitatem  :  votum  autem  non  obligat 
ultra  intentionem  voventis. 

R.  Talem  etiam  peccaturum  contra  suura  votum 
per  actus  mere  internos  :  quia  illi  desumunt  suam 
malitiam  ab  actu  externo  tamquam  suo  objecto,  qui  in 
casu  non  tantum  erit  contra  castitatem,  sed  etiam  con- 
tra  votum. 

OBJECTIO    IV. 

Opus  externum  est  magis  satisfactorium,  quam  mere 
internum,  v.  g.  dum  quis  jejunat  ad  satisfaciendum 
Deo  pro  poena  peccatis  suis  debita,  plus  deletur  de 
pcena,  quam  si  solam  haberet  voluntatem  efficacem 
jejunandi:  ergo,  etc. 

R.  Disparitas   est,  quod  ad  rationem  satisfactionis 

requiratur,  ut  opus  sit  poenale  et  afflictivum  :  opus 
autem  externum  est  magis  poenale  et  afflictivum, 
quam  solum  internum  ;  manifestum  enim  est  magis 
affligi  eum,  qui  a  parte  rei  jejunat,  quam  alium  qui 
lantum  habet  voluntatem  jejunandi,  licet  seque  effi- 
cacem :  mirum  igitur  non  est,  si  opus  externum  sit 
magis  satisfactorium,  quam  solum  internum.  Verum 
bonitas  et  malitia  formalis  fundatur  in  libertate,  quse 
in  actu  externo  non  est  diversa  ab  ea,  quam  habet 
internus,  sicuti  in  illo  diversa  est  poenalitas :  unde 
melius  quidem  est  seu  utilius  reipsa  jejunare,  quam 
habere  tantum  voluntalem  efficacem,  non  tamen  est 
melius  moraliter,  seu  laudabilius  et  magis  merito- 
rium,  cum  jejunium  non  habeat  formalem  bonita- 
tem  distinctam  non  bonitate  voluntatis  efficacis  jeju- 
nandi. 

OBJECTIO    V. 

Qri  realiter  suscipit  aliquod  Sacramentum,  recipit 
niajorem  gratiam,  quam  qui  cum  eadem  dispositione 
solum  desiderat  suscipere,  et  propter  aliquod  impedi- 
mentum  non  suscipit.  Item  qui  facit  opera  externa, 
ad  lucrandas  indulgentias  requisita,  eas  lucratur, 
quas  tamen  non  lucratur,  qui  tantum  habet  vohmtatem 
efficacem  eadem  opera  faciendi.  Similiter  qui  realiter 
Martyrium  patitur,  babet  aureolam  Martyrii,  quam 
non  habet  qui  efficaciter  desiderat  Martyrium  pati,  et 
ei  tormenta  deficiunt :  ergo  in  illis  casibus  actus  exter- 
nus  est  melior,  quam  internus  solus. 

R.  N.  C.  Sed  tantum  est  utilior  et  fructuosior, 
idque  quia  actui  externo  sunt  annexi  certi  eifectus, 
qui  non  conferuntur  nisi  dependenter  ab  ejus  reali 
positione.  Quantum  igitur  ad  primum  casum,  realis 
susceptio  Sacramenti  non  est  melior  moraliter,  sive 
non  habet  majorem  bonitatem  formalem,  nec  majus 
raeritum,  quam  voluntas  efficax  illud  suscipiendi  : 
ita  ut  si  duo  cum  sequali  dispositione  eeque  efficaciter 
desiderent  aliquod  Sacramenium  suscipere.  et  unus 
tantum  suscipiat,  alter  vero  propter  aliquod  impedi- 
mentum  non  suscipiat,  contrahant  a^qualem  bonita- 
tem  formalem  et  aequale  meritum  coram  Deo,  adeo- 
que  recipiant  sequalem  gratiam  quantum  est  ex  parte 


DE    ACTIBUS    HUMANIS.  Ji07 

operantis:  realis  taraen  Sacramenti  susceptio  est  frnc- 
tuosior,  quia  qui  Sacramentum  realiter  suscipit,  re- 
cipit  aliquam  gratiara  ex  opere  operato,  seu  vi  ipsius 
Sacramenti,  quam  non  recipit,  qui  habet  soluin  de- 
sideriura  :  verum  gratia  illa  non  datur  propter  ma- 
jorem  bonitatem  formalem  realis  susceptionis,  nec 
consequenter  propter  meritum  suscipientis ;  sed  daiur 
omnino  iiberaliter,  dependenter  tamen  a  reali  suscep- 
tione  Sacramenti,  cui  Deus  illam  alligavit,  sicut  et 
quosdam  alios  efiectus,  ut  characterem,  independen- 
ter  a  bonitate  forraali  et  merito  operis  suscipientis. 
Eodem  modo  respondetur  ad  secundum  et  tertium, 
nimirura  quod  non  sit  melius  moraliter  facere  opera 
externa  ad  lucrandas  indulgentias,  quam  habere  vo- 
luntatem  efficacem  illa  faciendi,  sed  tantum  quod 
sit  utilius  et  fructuosius,  quia  indulgentise  ab  Eccle- 
sia  sunt  annexae  certis  operibus  externis,  indepen- 
denter  a  quibus  non  vult  eas  concedere :  similiter 
utilius  est  et  fructuosius  martyrium  realiter  tolerare, 
quam  habere  solum  desiderium  illius  ;  quia  reali  per- 
.pessioni  mart^Tii  annexum  est  aliquod  praemium  ac- 
cidentale,  Aureola  dictum,  quod  non  datur,  nisi  mar- 
tyrio  realiter  tolerato  ;  non  est  tamen  melius  morali- 
ter :  unde  qui  emcaciter  desiderat  tolerare  marty- 
rium,  contrahit  a^qualem  bonitatem  formalem  et 
aequale  meritum,  recipitque  aequale  prsemium  essen- 
tiale,  quam  ille,  qui  realiter  illud  tolerat,  hinc  de 
S.  Martino  canit  Ecclesia :  "  O  Sanctissima  anima, 
quam  elsi  gladius  persecutoris  non  abstulit,  palmam 
tamen  martyrii  non  amisit."  Eodem  modo  responde- 
tur  ad  id,  quod  objicitur  de  Christo,  qui  per  realera 
suam  mortem  redemit  homines,  quos  per  solam  vo- 
luntatem  efficacem  moriendi  non  redemisset.  Dicitur 
nimirum  quod  Deus  redemptionem  generis  humani 
quasi  alligaverit  reali  Christi  morti,  per  hoc,  quocl 
ejus  actiones  interiores,  et  etiam  exteriores  a  morte 
distinctas,  decreverit  non  acceptare,  nisi  dependenter 
a  reali  ipsius  morte,  non  quod  raors  realis  novam  boni- 
tatem,  novumque  meritum  adderet,  sed  quia  ex  justis 
causis  sic  voluit. 

Similis  responsio   datur   ad    id,    quod  objicitur   de 
Adamo,   qui   per  solam  voluntatem    manducandi   de 

fructu  vetito,  sibi  soli  nocuisset  non  aliis  ;  per  exter- 
nam  vero  raanducationem  non  solum  sibi,  sed  gene- 
ratim  omnibus  hominibus  nocuit.  Ex  quo  videtur  se- 
qui,  quod  externa  manducatio  fuerit  pejor,  utpote 
continens  malitiam  peccati  omnium  hominum,  quam 
fuisset  sola  voluntas  nianducandi,  quae  solum  conti- 
uuisset  malitiam  peccati  Adami.  Ad  illud  itaque  dici 
potest,  quod  Deus  tantum  posuerit  voluntates  homi- 
num  in  voluntate  Adami  pro  externa  manducatione 
fructus  vetiti,  non  autem  pro  actu  mere  interno,  ita 
ut  solum  voluerit,  ut  externa  manducatio  reputaretur 
actio  omnium  hominum,  non  sic  pura  voluntas  mandu- 
candi :  ista  lamen  voluntas  sola  fuisset  aequalis  mali- 
tiee,  ac  ipsa  manducatio  externa  considerata  ut  causa 
peccati  totius  generis  humani,  cum  ab  illa,  tamquam 
ab  objecto  malitiam  contraxisset. 

OBJECTIO  VI. 

Melius  est  reipsa  dare  eleemosynam,  quam  tan- 
tum  habere  voluntatem  efficacem  dandi ;  quia  sic  sub- 
levatur  miseria  pauperis  :  item  melius  est  quod  fur 
habeat  tantum  voluntatem  accipiendi  rem  alienam, 
quam  quod  reipsa  accijiiat ;  quia  sic  dominus  rei  non 
patitur  damnum  ;  ergo,  etc. 

R.  Quamvis  externa  eleemosyna  adferat  majus  com- 
modum  pauperi,  quam  sola  voluntas,  adeoque  sit  ipsi 
utilior,  non  est  tamen  melior  moraliter :  (idem  est 
de  furto  externo,  quod  similiter  non  est  pejus  mo- 
raliter,  licet  sit  magis  nocivum)  quia  realis  suble- 
vaiio  miserise  pauperis  non  est  imputabilis  facienti 
eleemosynam,  nisi  quatenus  est  voluntaria,  et  pro- 
cedit  ab  actu  intemo,  tamquam  illius  effectus :  in 
casu  autem  quo  quis  vult  dare  eleemosynam,  sed 
aliunde  impeditur,  realis  sublevatio  miserise  pauperis 
est  seque  voluntaria,  cum  ille  supponatur  hal^ere  vo- 
luntatem  aeque  intensam  et  aeque  efficacem,  ad  pro- 
ducendum  istum  effectum,  ac  alter  qui  revera  dat 
eleeraosynam,  adeoque  dicta  sublevatio  est  ipsi  seque 
imputabilis,  licet  a  parte  rei  non  sequatur. 

OBJECTIO    VII. 

EccLESiA  censuris  punit  peccata  externa,  non  sic 
interna  ;  et  idem  est  de  legibus  civilibus  :  ergo  in 
eis  est  distincta  malitia.  Item  damnati  habent  specia- 
lem  tristitiam  et  conscientise  remorsum  de  actu  ex- 
temo ;  Deus  autem  non  iufligit  specialem  pcenam, 
nisi  propter  malitiam  specialem. 

R.  Ad  primum  :  Ecclesia  et  leges  civiles  puniunt 
actus  externos,  non  sic  mere  internos,  non  quia  sunt 
pejores  internis,  sed  quia  nocumenlum  adferunt  proxi- 
mo,  pacem  et  tranquillitatem  perturbant,  etc,  quos 
effectus  non  habent  actus  mere  interni.  Deinde  actus 
interni  non  cognoscuntur  ab  hominibus,  et  ideo  non 
ita  puniuntur,  nisi  quatenus  se  produnt  per  externos. 

R.  Ad  secundum  :  poena  illa  est  tantum  accidenta- 
lis,  et  non  infligitur  a  Deo,  sed  oritur  quasi  ex  na- 
tura  rei :  unde  non  correspondet  malitia^  peccati. 

OBJECTO    VIII. 

Ergo  qui  haberet  voluntatem  efficacem  occidendi 
milie  homines,  aeque  graviter  peccaret,  ac  si  a  parte 
rei  eos  occideret.  Similiter  qui  haberet  voluntatem 
efficacem  alendi  mille  pauperes,  sequaliter  mereretur, 
ac  si  de  facto  eos  aleret. 

R.  Ad  primum  :  admittendo  talera  aeque  graviter 
peccaturum,  dummodo  habeat  voluntatem  vere  effi- 
cacem,  sive  ex  qua  revera  sequeretur  occisio  mille 
hominum,  si  nullum  esset  impedimentum,  prout  si 
v.  g.  ponat  venenum  in  potu,  ex  quo  miile  homines 
bibere  debent,  qui  tamen  ex  eo  non  bibunt.  Idem 
est  de  voluntate  alendi  milJe  pauperes,  dummodo  ite- 
rum  ista  voluntas  sit  revera  efficax  et  nota  sit,  quan- 
tum  est  de  se,  inferre  opus  externum  ;  prout  con- 
tinget  in  casu,  quo  quis  v.  g.  mittit  media  sufficien- 
tia  ad  alendos  mille  pauperes,  quae  in  via  pro  toto 
vel  pro  parte  a  militibus  diripiuntur.  Sed  notandum 
est  quod  similes  voluntates  saepe  sint  inetBcaces,  licet 
ut  efficaces  apprehendantur,  quod  provenit  ex  eo, 
quod  nostrae  voluntatis  affectus  non  sit  nobismet  ipsis 
satis  cognitus,    et   revera   seepissime    deprehendimus 

advenienle  tentatione  debilem,  parumque  efRcaeem 
esse  voluntatem  nostrara,  quam  tamen  antea  cre- 
dideramus  efficacissimam  ;  idque  accidit  ipsimet 
Sancto  Petro,  qui  putabat  se  efficaciter  velle  Chris- 
tum  sequi,  etiamsi  cum  illo  mori  debuisset  ;  quod 
volebat  quidem,  sed  non  adhuc  tam  efficaciter,  quam 
putabat,  quandoquidem  tam  cito  et  tam  facile  pos- 
tea  lapsus  sit. 

OBJECTIO    IX. 

Eego  qui  haberet  voluntatem  efficacem  eliciendi 
actum  amoris  Dei  tam  intensum  ut  elicuit  Diva  Vir- 
go,  aut  tantam  contritionem,  quantam  elicuit  Sanc- 
tus  Petrus,  aeque  multum  mereretur. 

R.  Nego  sequelam  :  quia  in  primis  actus  amoris 
Dei  et  contritionis  suiit  actus  eliciti  voluntatis,  qui 
cum  ex  se  habeant  libertatem,  habent  quoque  spe- 
cialem  bonitatem  formalem  distinctam  a  bonitate, 
quam  babei  desiderium  seu  voluntas  istos  actus  eli- 
ciendi  :  conclusio  autem  non  intelligitur  de  actibus 
elicitis,  sed  tantum  de  imperatis  :  deinde  negatur 
talem  voluntatem  fore  efficacem  ;  quia,  ut  voluntas 
dicatur  efficax  respectu  alicujus  actionis,  debet,  quan- 
tum  est  de  se,  istam  actionem  efficere,  ita  ut  actio 
reipsa  sequeretur,  si  iion  esset  impedimentum  :  tale 
autem  desiderium  non  est  sufficiens,  ut  ex  eo  sequi 
possit  actus  amoris  aul  contritionis  tam  intensus. 

Nemo  ex  hac  conclusione  occasionem  sumere  debet 
non  curandi  ipsa  opera  externa,  scilicet  bona  facere 
et  a  malis  abstinere,  et  dicendi  quod  tantum  debea- 
mus  curare  habere  bona  desideria,  cum  tunc  simus 
habituari  totum  meritum  bonorum  operum,  et  simili- 
ter,  quod  dum  concepimus  voluntatem  committendi 
aliquod  peccatum,  non  debeamus  curare  ab  illo  abs- 
linere,  cum  jam  contraxerimus  totam  illius  malitiam  ; 
ex  dictis  enim  patet,  quod  propter  multas  rationes 
debeamus  plurimum  opera  externa  curare.  1.°  Quia 
in  primis  non  possumus  habere  bona  desideria  effi- 
cacia,  nisi  faciamus  totum  quod  possumus  ad  ista 
bona  opera  externa  facienda.  2."  Quia  exercendo  actus 
externos,  major  bonitas  vel  malitia  contrahitur,  ma- 
jusque   meritum    vel    demeritum,  eo    quod  occasione 

actus  extemi,  internus  diutius  continuetur,  vel  magis 
intendatur  aut  multiplicetur.  3.*^  Quia  per  actus  ex- 
ternos  bonos  augetur  saiisfactio  ratione  majoris  poe- 
nalitatis.  4.°  Quia,  si  agitur  de  Sacramentis,  per  rea- 
lem  eorum  susceptionem  recipiuntur  uberiores  effectus 
ex  opere  operatio.  5.*^  Quia  propter  actus  externos 
bonos  habetur  aliquod  speciale  praemium  in  altera 
vita,  sicut  et  speciale  suppliciura  propier  externos 
malos  ;  Beati  enim  habent  speciale  gaudium  de  actu 
externo  bono,  et  damnati  specialem  tristitiam  de  ex- 
terno  malo.  Insuper  quibusdam  actibus  externis  an- 
nexa  est  Aureola.  6. ''  Quia  per  actus  externos  bonos 
satisfit  praeceptis  divinis  et  humanis,  adimpletur  obli- 
gatio  reslitutionis  et  contractuum^  juvatur  proximus, 
etc.  7.*^  Quia  per  actus  externos  acquiruntur  habitus 
boni  vel  mali,  sive  inclinationes  ad  similes  actus.  8." 
Quia  per  actus  externos  malos  turbatur  pax  et  tran- 
quillitas  cum  proximo,  infertur  ei  damnum,  et  in- 
curritur  obligatio  restitutionis,  item  iufamia  et  pcenae 
tam  civiles  quam  ecclesiasticae.  Ex  quibus  omnibus 
colligitur  S.  Augustinum  rerte  dicere  lib.  13.  de  Tri- 
nitaie  cap.  8  :  "  Actionem  externam  malam  hominem 
reddere  raiseriorem."  £t  a  contrario  dici  potest  actio- 
nam  externam  bonam  ipsum  reddere  feliciorem. 

§  IV. 
De  Eventu,  qui  ex  actione  sequitur. 

PosTREMO  quaeritur,  an  eventus  sequens  addat  ali- 
quid  bonitatis  vel  malilia;  actui,  unde  sequilur. 

R.  Quod  nihil  addat  de  se,  sive  ex  eo  praecise  quod 
sequatur  :  sed  si  eventus  ille  sit  directe  vel  indirecte 
voluntarius,  seu  intentus,  actus  habet  aequalem  bo- 
nitatem  vel  malitiam,  etiamsi  non  fuerit  secutus  :  Si 
autem  nullo  modo  sit  voluntarius,  seu  intentus,  actus 
rion  est  melior  nec  pejor,  etiamsi  fuerit  secutus.  Unde 
idem  est  de  eventu,  ac  de  actu  externo  ;  sicuti  enim 
posita  voluntate  etlicaci,  nihil  additur  bonitatis  vel 
malitiae,  meriti,  vel  demeriti  sive  sequatur  opus  ex- 
ternum,  sive  non  ;  ita  posito  actu,  ex  quo  sequitur 
vel  sequi  debet  aliquis  effectus  bonus  vel  malus,  nihil 
additur    bonitatis    vel    malitiae,    meriti  vel    demeriti. 

sive  effectus  ille  revera  sequatur,  sive  non.  Hinc 
aequaliter  meretur  concionator,  sive  auditores  ex  ejus 
praedicatione  fructum  faciant,  sive  non ;  dummodo 
ipse  fructum  illorum  intendat :  item  eequaliter  peccat, 
qui  projicit  fasces  e  fenestra  in  plateam  publicam, 
sive  sequatur  Isesio  alicujus,  sive  non  ;  sicut  et  qui  se 
inebriat,  sive  rixetur,  sive  non  uti  dictum  est  agendo 
de  voluntario  indirecto  :  ratio  vero  est,  quia  dum 
ponitur  actus,  ex  quo  secuturus  est  aliquis  affectus 
bonus  vel  malus,  eo  ipso  ponitur  totum  voluntarium 
istius  affectus,  adeoque  tunc  toia  ejus  bonitas  et  ma- 
litia  contrahitur  ;  neque  enim  v.  g.  Isesio  alicujus 
transeuntis  est  magis  voluntaria  projicienti  fasces, 
dum  sequitur  ;  quam  dum  non  sequitur,  cum  tantum 
sit  voluntaria  in  ipsa  projectione. 

DiCES  actionem  fieri  meliorem  vel  pejorem  ratione 
bonorum  vel  malorum  effectuum,  qui  ex  illa  sequun- 
tur  ;  cum  actus  huraani  desumant  bonitatem  vel  mali- 
tiam  a  circumstantiis,  adeoque  ab  effectu,  qui  perti- 
net  ad  circumstantiara  quid,  et  consequenter  eventum 
addere  bonitatem  vel  mallitiam  actui,  ex  quo  sequitur. 

R.  Verura  esse,  quod  eventus  reddat  actum,  ex 
quo  sequitur,  meliorem  vel  pejorem,  si  nempe  sit 
voluntarius  ;  alias  non  :  adeoque  quod  aliquo  sensu 
ei  addat  bonitatem  vel  malitiam  ;  sed  istam  bonita- 
tem  vel  malitiam  non  addit  ratione  sui,  seu  preecise 
ideo  quia  sequitur,  quandoquidem  eandem  bonitatem 
vel  malitiam  adderet,  etiamsi  non  sequeretur,  sed 
addit  ex  eo,  quod  dum  quis  vult  ponere  actum,  qui 
est  causa  talis  eventus,  eo  ipso  etiam  velit  eventum 
illum,  qui  consequenter  est  voluntarius  in  ipsa  posi- 
tione  actus,  si  nempe  adsint  conditiones  requisitse  ad 
voluntarium,  de  quibus  dictum  est  agendo  de  volun- 
tario,  prsesertim  indirecto  :  imo  in  positione  actus 
simul  ponitur  totum  voluntarium  dicti  eventus,  ita 
ut  si  a  parte  rei  sequatur,  non  sit  de  novo  volunta- 
rius. 

ARTICULUS  V. 

AN    OMNIS  ACTUS  SIT   BONUS    VEL    MALUS  ?    AN    NUL- 
LUS    DETUR    INDIFFERENS  ? 

§    I. 

An  dehir  Actio  indifferens  in  individuo  ? 

QU-lESTIO  non  intelligitur  de  actu  indifFerenti  ad 
meritum  et  demeritum,  sed  de  actu  iiidifFerenti 
ad  honilatem  et  malitiam  :  certum  enim  est,  quod 
non  omnis  actus  sit  meritorius  vel  demeritorius,  sed 
quod  dentur  illo  sensu  aliqui  indifferentes,  sive  qui 
nec  sunt  meritorii  nec  demeritorii,  talesque  sunt  non 
tantum  actus  indeliberati  et  necessarii,  sed  etiam  qui- 
dam  aclus  liberi,  nerape  illi,  qui  sunt  boni  bonitate 
tantum  naturali,  non  autem  supernaturaii,  quales 
sunt  qui  habent  objectum  mere  naturale,  et  non  pro- 
cedunt  a  gratia  ;  si  quidem  ejusmo.li  actus  non  sunt 
meritorii  apud  Deum,  utpote  tantum  naturales  ;  nec 
etiam  demeritorii,  cum  supponantur  non  esse  mali, 
sed  boni ;  verum  quaestio  intelligitur  de  actibus  hu- 
manis  et  liberis,  non  autem  de  indeliberatis,  nec  de 
necessariis ;  quia  in  confesso  est  apud  omnes  quod 
actus  hominis  indeliberati,  sive  qui  procedunt  qui- 
dem  ab  homine,  scd  non  agente  ex  judicio  ratio- 
nis,  non  sunt  boni  nec  mali,  cum  non  sint  humani 
nec  liberi :  quodque  tales  etiam  proprie  non  sint  actus 
hwnani  necessarii,  quamvis  procedant  ex  judicio  ra- 
tionis,  propter  defectum  libertatis,  quse  requiritur  ad 
hoc,  ut  actus  proprie  sit  mortaliter  bonus  vel  malus ; 
ac  proinde  actus  indeliberati  et  necessarii  dici  possunt 
indifferentes,  seu  indeterminati  ad  bonitatem  et  ma- 
litiam  moralem.  Neque  etiam  agitur  de  actibus  con- 
sideratis  mere  secundum  suam  speciem,  vel  quod 
idem  est  secundum  suum  objectum  ;  siquidem  actus 
accipiunt  suam  speciem  ab  objecto,  uti  dictum  est, 
quia  certum  est,  quod  non  omnis  actus  liber  sit  bo- 
nus   vel   malus  ex  sua  specie,   sive   ex  suo   objecto, 


214  TRACTATUS 

sed  quod  detur  illo  sensu  aliquis  indifFerens ;  nam 
sunt  aliqui  actus,  qui  ex  objecto  suo  nullam  habent 
bonitatem  nec  malitiam,  eo  quod  objectum  nec  sit 
conforme,  nec  diflforme  rectse  rationi,  qui  proinde 
non  sunt  boni  nec  mali,  sed  iridifferentes  ex  objecto, 
vel  secundnm  suam  speciem,  prout  sunt  v.  g.  levare 
festucam,  spuere,  ambulare,  etc.  Tota  ergo  quaestio 
et  difficultas  versatur  circa  actus  liberos  in  individuo 
consideratos,  id  est,  prout  hic  et  nunc  de  facto  exer- 
centur,  adeoque  cum  omnibus  cicumstantiis  et  con- 
ditionibns.  Difficultas  quidem  non  oritur  ratione  ac- 
tuum,  qui  habent  objectum  bonum  vel  malum,  nec 
etiam  ratione  illorum,  qui,  licet  non  habeant  objectum 
bonum  nec  malura,  habent  tamen  finera  vel  circum- 
stantiam  malam  vel  bonam,  unde  contrahunt  boni- 
tatem  vel  malitiara,  quod  frequenter  contingit ;  so- 
lent  enim  ejusmodi  aclus,  dum  in  individuo  exer- 
centur,  referri  ad  aliquem  finem  bonum  vel  malum, 
aut  habere  aliquam  circumstantiam  bonam  vel  ma- 
lam  ;  sed  oritur  difficultas  ratione  aliquorum  actuum, 
qui  etiam,  dum  in  individuo  exercentur,  videntur 
habere  omnia  indifferentia,  nempe  et  objectum  et 
finem  et  circumstantias,  ut  si  quis  ambulet  die  lunae, 
hora  quarta,  ad  expellendum  frigus  ;  in  ista  enim 
ambulatione  omnia  sunt  indifferentia,  objectum,  finis 
et  circumstantise. 

Ad  dictam  quaestionem  multo  probabilius  nobis  vi- 
detur  respondendum  esse  cum  J^.  Thoma,  quod  om- 
nis  actus  liber  in  individuo  exercitus  sit  bonus  vel 
malus,  adeoque  quod  nullus  indifferens  sit  ;  et  hoc 
probatur  prsecipue  hac  ratione  :  omnis  actus  in  indi- 
viduo  exercitus  vel  refertur  ad  finem  honestum,  vel 
non  refertur  :  si  referatur  ad  finem  honestum,  est 
bonus  ;  si  non  referatur  ad  finem  honestum,  sed  ad 
malum  aut  ad  indifferentem,  est  malus  :  ergo  omnis 
actus  in  individuo  est  bonus  vel  malus,  adeoque  nul- 
lus  est  indifferens.  Quod  autem  actus,  individuus  sit 
malus  dum  non  refertur  ad  finem  honestum,  pro- 
batur  ex  eo,  quod  omnis  actus,  qui  non  est  confor- 
mis  suae  regulse,  sit  malus,  sicuti  v.  g.  pictura  mala 
est  dum  non  est  conformis  regulis  artis  pictoriae,  et 
sic  de  aliis ;  atqui  dum  actus  individuus    non  refer- 

tur  atl  finem  honestum,  non  est  conformis  suae  regu- 
las  scilicet  rectae  rationi,  quae  est  regula  actuum 
humanorum  a  Deo  homini  data,  ut  ad  illam  in  agen- 
do  respiciat,  eara  sequatur,  eiquo  oranes  suas  actio- 
nes  conformet ;  quia  recta  ralio  dictat,  quod  dum 
homo  agit  deliberate,  debeat  actionem  suara  referre 
ad  aliquem  finem  honestum,  seu  rectae  rationi  confor- 
mem  ;  dictat  enim,  quod  debeat  agere  ut  homo,  id 
est,  conformiter  ad  suam  naturam  rationalem,  cujus 
objectum  est  bonum  hone^^tum  et  conforme  recta^ 
rationi,  sicuti  bonum  sensibile  est  objectum  naturae 
sensitiva  :  atque  ex  hoc  patet,  quod  ille  actus,  qui 
in  individuo  habet  omnia  indifferentia,  scilicet  ob- 
jectum,  finem  et  circurastantias  indiflerentes,  ita  ul 
ex  nulla  parte  videatur  contrahere  bonitatera  nec  ma- 
litiam,  nihilominus  sit  malus,  quia  caret  fine  ho- 
nesto  ei  debito ;  et  finis  inditferens,  ad  quem  ulti- 
mate  refertur,  non  manet  indifferens,  sed  fit  malus, 
seu  diffurrais  rectae  rationi,  eo  ipso,  quo  est  finis  ul- 
timus  actionis  humanae ;  esl  enira  ditforme  rectae  ra- 
lioni,  ut  aliquid  indifferens  sit  finis  ultimus  respectu 
operationis  naturae  huraanae,  cujus  objectura  debet 
esse  bonura  conveniens  creaturae  rationali,  ut  ratio- 
nali. 

Aliqui  probationem  eruunt  ex  obligatione  referendi 
omnes  actiones  deliberatas  in  Deura  hoc  modo :  vel 
actns  in  individuo  refertur  in  Deum,  vel  non ;  si 
referatur,  est  bonus ;  si  non  referatur,  est  malus,  in- 
quiunt ;  sed  illud  argumentum  non  convincit,  quia 
etiamsi  actus  non  referatur  in  Deum,  non  potest  ideo 
dici  raalus  ;  nara  juxta  ante  dicta  defectus  relationis 
non  vitiat  opus,  sed  tantura  operantem. 

Confirmatur  haec  sententia  ex  eo,  quod  omnis  ac- 
lio  otiosa  sit  mala,  quandoquidem  corara  Deo  sit  re- 
prehensibilis,  et  de  ea  sinius  reddituri  rationem  in 
die  judicii,  juxta  haec  Christi  verba,  Matth.  12.  v.  36  : 
•'  Omne  verljura  otiosum  quod  locuii  fuerint  homines, 
reddent  raiionem  de  eo  in  die  judicii.  Si  de  verbis 
otiosis  ratio  redditur,"  iiiquit  Sanctus  Hieronj'mus  in 
Ps.  16,  "  quaiito  raagis  de  operibus  ;"  alqui  actio  non 
relata  ad  finera  honestum  est  otiosa  ;  otiosum  enim 
dicitur  omne  illud  quod  caret  fine  honesto  :  sic  intel- 

ligunt  Sancti  Patres :  nam  verbum  otiositm  juxta  S. 
Hieronymum  in  locum  citatum  Matth.  est,  "  quodsine 
utilitate  loquentis  dicilur  et  audientis."  Juxta  S.  Chry- 
sostomura,  Hom.  43,  est,  "  Quod  rei  propositse  non 
convenit,  nihilque  confert  utilitatis."  Et  juxta  S. 
Gregorium  est,  "  Quod  caret  ratione  justse  necessitatis, 
aut  piae  utilitatis." 

§  11. 
Solvuntur  Objectiones. 

OBJECTIO    I. 

Plukes  Sancti  Patres  docent  dari  actus  in  individuo 
indifFerentes,  notanter  S.  Hieronymus,  qui  expresse 
dicit  ambulationem  non  esse  bonam  nec  malam,  sed 
indifFerentem  ;  sic  enim  habet  Epist.  89.  "  Bonum  est 
continentia,  malum  est  luxuria ;  inter  utrumque  in- 
difFerens  ambulare..-sive  enim  feceris,  sive  non  feceris, 
nec  justitiam  habebis,  nec  injustitiam."  Neque  dici 
potest  S.  Hieronymum  loqui  de  ambulatione  conside- 
rata  in  specie,  quia  subdit,  sive  feceris^  sive  nonfeceris : 
quaj  verba  significant  actum  in  individuo,  et  prout  hic 
et  nunc  exercetur.  Similia  habet  S.  Gregorius  Papa, 
Hom.  21.  in  Evangelia. 

R.  Dist.  ant.  S.  Hieronymus  dicit  ambulationem 
esse  indilFerentem  in  specie,  sive  ex  parte  objecti, 
concedo  :  consideratara  in  individuo,  et  cum  fine  at- 
que  circumstantiis,  nego.  Itaque  S.  Hieronymus  ibi 
tantum  considerat  ambulationem  in  specie,  sive  se- 
cundum  suum  objectum,  non  vero  in  individuo  :  et 
hoc  patet,  1."  quia  in  primis  non  facit  mentionem 
ullius  finis  aut  circurastantiae,  ad  quse  tamen  attendi 
debet,  dum  ambulatio  consideratur  in  individuo. 
2."  Quia  de  ambulatione  considerata  in  individuo 
cum  fine  et  circumstantiis,  non  potuisset  generatim 
dicere,  7iec  Justitiam  nec  injustitiam  habebis,  cum 
ambulatio  possit  certo  esse  bona  vel  mala,  ratione 
finis  vel  circumstantise.  3.°  Quia  dum  dicit :  "  Bonum 
est  continentia,"  tantum  considerat  continentiam  se- 
cundum  speciem  sive  objectura  :  si  enim  eam  in  in- 
dividuo  consideraret,  non  potuisset  de  illa  generatim 
sic   loqui,   cura   possit   continentia   referri  ad  malum 

finem,  et  eatenus  esse  mala,  adeoque  eodem  modo 
etiam  considerat  ambulationem,  dum  dicit,  illain  esse 
indifFerentem. 

Ad  confirmationem  respondetur,  quod  S,  Hierony- 
mus  loquatur  quidem  de  arabulatione  in  individuo 
exercita,  sed  quod  eam  sic  factam  tantum  consideret 
secundum  suum  objectum,  nulla  habita  ratione  finis 
aut  circumstantiarum,  ita  ut  hic  sit  sensus  verborum 
ipsius  :  *' Sive  feceris,  sive  non  feceris,  nec  justitiam, 
nec  injustitiam  habebis,"  praecise  quia  fecisti,  vel  non 
fecisti,  considerando  nimirum  ambulationem  mere 
secundum  se  ;  sed  cum  eo  consistit,  quod  possit  aliun- 
de  haberi  justitia  vel  injustitia,  scilicet  ratione  boni 
vel  mali  finis  ;  ad  quem  ambulatio  potest  referri,  aut 
ratione  alicujus  circumstantiae.  Simili  modo  solvi  pos- 
sunt  quidam  alii  textus  SS.  PP.  qui  in  contrarium 
adducuntur. 

OBJECTIO   II. 

VoLUNTABiA  omissio  actus  boni  non  prsBcepti,  v.  g. 
omissio  Sacri  die  feriata,  videtur  esse  inditferens  t 
non  enim  est  bona,  cum  sit  omissio  boni,  nec  mala, 
cum  nullum  preeceptum  violetur  ;  nulla  enim  est  obli- 
gatio  audiendi  Sacrum  tali  die.  Idem  dici  potest  de 
ipso  exercitio  eorum  actuum,  qui  nec  boni  sunt,  nec 
etiam  prohibiti,  ut  de  ambulatione,  locutione,  etc. 

R.  Dist  ant.  Voluntaria  omissio  Sacri  die  feriata 
(idem  eet  de  omissione  alterius  operis  consilii)  est 
indifferens,  sive  non  est  bona  nec  mala  considerata 
secundum  suum  objectum,  concedo  :  considerata  in 
individuo,  et  prout  hic  et  nunc  voluntarie  ponitur, 
nego  :  tunc  enim  bona  est  vel  mala  :  bona  est,  si 
recta  ratio  dictet  Sacrum  esse  omittendum,  v.  g.  prop- 
ter  honestam  aliquam  occupationem  ;  et  mala  est,  si 
nulla  adsit  causa  rationabilis  Sacrnm  omittendi ;  ve- 
rum  tunc  non  est  mala,  quia  est  contra  prseceptum 
audiendi  Sacrum  tali  die,  quod  revera  non  est,  sed 
quia  est  contra  praeceptum  generale  referendi  omnes 
actiones  deliberatas  ad  aliquem  finem  honestum  ;  cum 
enim  omissio  illa  sit  deliberata  (supponitur  enim, 
quod  quis  expresse,  vel  saltem  interpretative  velit 
Sacrum    omittere)    debet   poni    secundum    dictamen 

rectae  rationis,  adeoque  referri  ad  aliquem  finem  ho- 
nestum  :  non  tenemur  quidem  audire  Sacrum  die  fe- 
riata,  et  consequenter  possumus  pro  libitu  illud  omit- 
tere  :  et  similiter  non  est  prohibitum  loqui,  ambu- 
lare,  etc.  adeoque  etiam  pro  libita  possumus  ambu- 
lare  et  loqui :  in  supposito  tamen,  quod  voluntarie 
omittamus  Sacrum,  vel  quod  ambulemus  aut  loqua- 
mur,  tenemur,  id  facere  propter  aliquem  finem  ho- 
nestum,  sicuti  dum  quis  orat  vel  Missam  celebrat, 
quando  non  tenetur,  nihilominus,  debet  orare  atten- 
te,  et  celebrare  in  statu  gratise.  Hinc  patet,  quod 
omissio  possit  esse  mala,  etiamsi  nulla  sit  obligatio 
ponendi  actum  omissum  :  neque  hoc  contrariatur  su- 
pra  dictis,  circa  finem  articuli  de  voluntario  indirec- 
to,  quia  ibi  agitur  de  omissione  considerata  ex  ob- 
jecto.  Patet  similiter,  quod  aliquis  actus  possit  esse 
malus,  etiamsi  non  sit  prohibitus. 

OBJECTIO    III. 

Datur  actus  indifferens  in  specie  ;  ergo  et  in  indi- 
viduo  :  omnis  enim  species  sub  se  continet  aliquod 
individuum,  in  quo  tota  ejus  ratio  specifica  reperitur. 

R.  Dist.  ant.  Datur  actus  indifferens  in  specie,  id 
est,  qui  est  species  prsedicabilis,  habens  sub  se  in- 
dividua,  sicuti  v.  g.  homo  in  genere  sub  se  continet 
individuos  homines,  nego :  datur  actus  indifferens  in 
specie,  id  est,  qui  ex  parte  objecti  non  habet  boni- 
tatem  nec  malitiam,  sic  concedo  :  itaque  actus  po- 
test  dupliciter  dici  indifferens  in  specie  ;  uno  modo 
sic,  ut  in  se  sit  species,  exigitque  essentialiter  ex  ra- 
tione  sua  specifica  indifferentiam  sive  carentiam  bo- 
nitatis  et  malitiae,  sicuti  v.  g.  homo  ex  ratione  sua 
specifica  essentialiter  exigit  rationem  ;  sed  isto  modo 
nullus  datur  actus  indifferens  in  specie,  eo  quod 
omnis  actus  ad  bonum  vel  malum  per  finem  et  cir- 
cumstantias  determinetur,  et  si  daretur,  clarum  est 
ejus  individua  etiam  fore  indifferentia,  cum  in  indi- 
viduis  semper  reperiatur  ratio  specifica  :  altero  modo 
potest  actus  dici  indifferens  in  specie  ;  quia  ex  parte 
objecti  (a  quo  omnis  actus  accipit  suam  speciem, 
uti  ante  diclum  est)  non  habet  bonitatem  vel  mali- 
tiam.     Manifestum   est  autem  quod   isto  modo  dari 

possit  actus  indifferens  in  specie,  cum  certo  detur 
actus,  qui  sit  indifferens  ex  objecto,  sive  qui  ex  parte 
objecti  non  habet  bonitatem  nec  malitiam:  verum 
inde  non  sequitur  quod  dari  possit  aliquis  individuus 
actus,  qui  absolute  et  simpliciter  sit  indifFerens,  quia 
dum  actus  in  individuo  exercetur,  non  tantum  habet 
objectum  circa  quod  versatur,  sed  insuper  refertur 
ad  aliquem  finem,  certisque  vestitur  circumstantiis, 
ac  proinde  si  non  habeat  bonitatem  nee  maliiiam  ab 
objecto,  eam  trahere  poterit  aliunde,  scilicet  a  fine 
vel  circumstantiis :  sic  v.  g.  licet  ambulatio  in  genere 
non  sit  bona  nec  mala,  hsec  tamen  individua  ambu- 
latio  bona  est  vel  mala,  quia  haec  individua  ambu- 
latio  non  exercetur  absque  aliquo  fine,  nec  absque 
certis  circumstantiis,  unde  contrahit  bonitatem  vel 
malitiam,  licet  nullam  contrahat  ab  objecto;  nam 
eatenus  participat  rationem  genericam  ambulationis, 
potestque  dici  indifferens  secundum  quid,  non  vero 
simpliciter. 

OBJECTIO    IV. 

ViDENTUR  actiones,  quse  fiunt  ad  aliquod  commo- 
dum  vel  delectationem  licitam  procurandam,  aut  ad 
evitandum  aliquod  incommodum  vel  ad  satisfacien- 
dum  alicui  necessitati  naturali,  esse  indiflferentes, 
prout  bibere  vel  comedere  ob  delectationem,  vel  ad 
sitim  aut  famem  sedandam,  se  calefacere  ad  expel- 
lendum  frigus,  ambulare  vel  quiescere  propter  sani- 
tatem,  spuere  vel  se  emungere,  ad  ejicienda  excre- 
menta :  item  audire  concentum  musicum,  aspicere 
pulchra  visu,  odorare  flores,  etc,  item  ludere,  le- 
gere  comcBdias,  fabulas,  historias,  etc.  propter  ju- 
cunditatera,  quse  inde  percipitur;  ejusmodi  enim  ac- 
tiones  nequeunt  dici  bonse,  cum  non  fiant  ex  motivo 
alicujus  virtutis;  nec  mala?,  cum  ex  objecto  suo  nul- 
lam  habeant  malitiara,  neque  ex  fine,  propter  quera 
exercentur,  eo  quod  finis,  ejus  non  sit  prohibitus : 
neque  etiam  dici  possunt  otiosse ;  quia  licet  non  refe- 
rantur  ad  finem  honestum,  conducunt  tamen  ad  ali- 
quod  bonum  naturale  licitum.  Deinde  si  forent  malae, 
possent  esse  materia  confessionis,  quod  videtur  ridi- 
culum  ;  quis  enim    non  rideret  eum,  qui  confiteretur 

se  spuisse,  sese  calefecisse,  odorasse  florem  ?  praeterea 
inde  sequeretur  etiam  homines  justos  et  timoratos 
fere  continuo  peceare,  cum  innumeras  similes  actiones 
exerceant. 

R.  Ad  primum,  istas  actiones  non  esse  indifferen- 
tes,  sed  esse  bonas  vel  malas,  dum  in  individuo  et 
deliberate  exercentur.  Bonse  sunt,  si  non  exerceantur 
mere  propter  tales  fines,  sed  ulterius  referantur  ad 
aliquem  finem  Lonestum,  utpote  tunc  habentes  finem 
debitum  ;  et  malae  sunt,  si  mere  exerceantur  propter 
tales  fines  ibi  sistendo,  eo  quod  tunc  careant  fine  de- 
bito.  Ratio  illius  est,  quia  homo,  cum  non  sit  animal 
simpliciter,  sed  sit  animal  rationale,  agere  debet  non 
praecise,  ut  animal,  sed  ut  animal  rationale,  nempe 
secundum  naturam  suam  specificam  et  nobiliorem, 
adeoque  agere  debet  propter  finem  honestum,  siqui- 
dem  agere  ut  animal  rationale  est  in  agendo  inten- 
dere  bonum  rationis,  sive  illud,  quod  rationi  conve- 
niens  est  et  conforme.  Dum  igitur  quis  istas  actio- 
nes  refert  ulterius  ad  aliquem  finem  honestum,  v.  g. 
dum  manducat  aut  se  calefacit,  ne  alioquin  fiat  in- 
habilis  ad  fungendum  suis  muneribus,  agit  ut  animal 
rationale,  cum  in  agendo  intendat  bonum  rationis, 
sive  id,  quod  illi  conforme  est,  adeoque  ejus  opera- 
tio  habet  finem  debitum,  ac  proinde  est  bona.  Dum 
vero  actiones  istas  exercet  mere  ob  fines  praedic- 
tos,  ibi  sistendo,  v.  g.  dum  manducat  vel  se  calefa- 
cit  mere  ob  delectationem,  vel  ad  evitandam  moles- 
tiam  famis  aut  frigoris,  tunc  ejus  operatio  non  habet 
finem  debitum,  adeoque  defectuosa  est  et  mala  ;  quia 
non  agit  ut  homo,  sed  praecise  ut  animal,  et  more 
brutorum,  cum  non  intendat  bonum  rationis,  sed 
bonum  hominis,  prsecise  ut  animal  est ;  intendit  enim 
illud,  quod  animali  praecise  conveniens  est,  et  ab  eo 
appetibile. 

Ex  hac  ratione  patet,  quod  illicitum  sit  agere  prop- 
ter  solam  delectationem  sensibilem,  sine  ordine  ad 
finem  aliquem  ulteriorem  rationi  consentaneum,  adeo- 
que  nec  hominem  posse  frui  actibus  appetitus  sen- 
sitivi,  seu  delectationibus,  in  illis  sistendo  ;  et  con- 
firmatur  ex  condemnatione  sequentium  propositio- 
num.   Prima :  "  Comedere  et  bibere   usque  ad  satie- 

tatem,  ob  solam  voluptatem,  non  est  peccatum."  Se- 
cuiida :  *' Opus  conjugii,  ob  solam  voluptatem  exer- 
citum,  omni  penitus  caret  culpa  ac  defectu  veniali." 
Hoc  etiam  coutirmatur  sequenti  ratione  :  quia  dum 
actio  refertur  ad  solam  delectationem  sensibilem, 
ordo  naturae  invertitur;  Author  enim  naturae  appo- 
suit  actionibus  delectationem  propter  actionem,  id 
est,  ad  actionem  facilius  exercendam,  sic  v.  g.  ap- 
posuit  delectationem  sumptioni  cibi  et  potus,  atque 
in  usu  venereorum,  ut  homines  non  negligerent  ac- 
tiones  ad  speciei  propagationem,  individuique  con- 
servationem  necessarias,  adeoque  secundum  ordinem 
a  natura  instiiutum,  debet  delectatio  referri  ad  actio- 
nem,  tamquam  finem :  pervertitur  autem  ille  ordo, 
dum  actio  refertur  ad  delectationem  solam,  sive  tam- 
quam  finem  ultiraum,  in  quo  sistitur,  cum  tunc  de- 
lectatio  sit  finis  actionis  ;  ubi  contra  actio  debet  esse 
finis  delectationis,  qua  etiam  est  melior  et  nobi- 
lior. 

Delectatio  quidem  secundum  se  mala  non  est  nec 
prohibita,  sicut  nec  evitalio  molesticc,  aut  incom- 
modi  naturalis,  ut  dicitur  in  objeclione:  neque  etiam 
ideo  actio,  quae  fit  propter  talem  finem  est  mala ; 
sed  ideo  mala  est,  quia  ulterius  non  refertur  ad  ali- 
quem  finem  honestum  ;  tunc  enim  caret  fine  debito, 
utpote  non  habens  finem  honestum,  nec  proximum 
nec  remotum.  Unde  sola  delectatio  (idem  est  de  aliis 
finibus)  non  potest  esse  finis  ultimus  actionis,  in  quo 
scilicet  operans  sistat,  nil  ulterius  intendendo :  sed 
potest  esse  finis  medius  et  subordinatus  alteri  fini, 
qui  tamen  ultimate  semper  debet  esse  honestus,  et 
sic  possumus  eligere  certos  cibos  prae  aliis,  propter 
saporem,  non  mere  quidem,  sed  ad  provocandum 
per  hoc  appetitum,  et  ultimate  ut  ita  fiamus  magis 
apti  ad  faciendum  nostras  functiones :  item  possumus 
nos  calefacere  ad  evitandam  molestiam  frigoris  :  non 
tamen  ibi  sistendo,  sed  ut  per  hoc,  corpore  bene 
disposito,  possimus  melius  operari,  et  generatim  pos- 
sumus  appetere  et  quarere  aiia  bona  distincta  a  bono 
honesto,  item  fugere  mala  opposita:  sed  id  semper 
facere  debemus  in  ordine  ad  bonum  houestum,  alio- 
quin  operatio  nostra  erit  mala.     Et  ita  possumus  ap- 

petere  et  quaerere  bona  corporis,  ut  valetudinem, 
sensuum  vigorem,  robur,  pulchritudinem  ;  item  bona 
animi,  ut  ingenium,  scientiam,  etc.  sicut  et  bona 
fortunae,  ut  bonam  famam,  divitias,  dignitates,  fa- 
vorem  magnatum,  etc.  et  fugere  mala  opposita,  nempe 
morbos,  deformitatem,  stupiditatem,  ignorantiam, 
paupertatera,  infamiam,  etc.  Verum  hsec  fugere, 
et  ista  quserere  tantum  possumus,  in  quantum  con- 
ducere  possunt  ad  bonum  honestum,  puta  ad  opera- 
tiones  honestas  et  virtuosas  :  quod  si  ea  quceramua 
vel  mere  propter  se,  vel  propter  alium  finem,  inor- 
dinate  agimus,  ac  multo  magis  si  ad  finem  malum  illa 
quaesiverimus.  Similiter  possumus  appetere  et  quae- 
rere  delectationes  tam  sensibiles,  quam  spirituales, 
et  fugere  molestias  oppositas  ;  sed  iterum  non  nisi  in 
quantum  illse  possunt  proxime  vel  remote  servire  ad 
bonum  honestum,  uti  jam  pro  parte  dictum  est: 
quapropter  possumus  audire  concentum  musicum, 
odorare  fiores,  aspicere  pulchra  visu,  ludere,  legere 
comoedias,  itineraria,  aliosque  libros  scitu  jucunda 
conlinentes,  si  ea  faciamus,  ut  v.  g.  per  illa  animus 
recreatur,  ad  cujus  recreationem  revera  conducere 
possunt,  et  ulterius  ut,  animo  recreato,  ad  nostra 
munia  per  agenda  simus  melius  dispositi.  Verum  quam 
multi  in  his  et  similibus  peccant  ?  Dum  ad  relaxatio- 
nem  animi  aliqua  adhibent,  quse  ad  ea  non  condu- 
cunt,  prout  sunt  ludi  sedentarii,  magnamque  atten- 
tionem  exigentes  ;  ex  illis  enim  potius  animus  fatiga- 
tur,  ita  ut  post  illos  recreatione  indigeat :  vel  dum 
absque  ulla  necessitate  ex  similibus  delectationem, 
animique  recreationem  quserunt,  prodigentes  tempus, 
quod  ipsis  concessit  Deus  ad  beatam  aeternitatem 
comparandam,  quodque  rebus  utilibus  impendere 
debuissent,  puta  orationi,  lectioni  Scripturae  Sacrae, 
vel  aliorum  piorum  librorum  et  moribus  formandis 
idoneorum,  aut  certe  rebus  ad  suum  statum  perti- 
nentibus. 

Ad  secundum  respondetur  multas  ejusmodi  actio- 
nes  ordinarie  fieri  absque  deliberatione,  solo  impulsu 
naturse  vel  imaginationis,  et  sic  non  sunt  materia  con- 
fessionis.  Si  vero  fiant  cum  deliberatione,  sed  absque 
ulla  necessitate   et  utilitate,  malae   sunt,  possuntque 

esse  materia  confessionis,  neque  magis   ridiculum  vi- 
deri  debet  eas  confiteri,  quam  confiteri  verba  otiosa. 

Ad  tertium  respondetur  eodem  modo  :  in  primis 
similes  actiones  ordinarie  non  esse  peccata,  eo  quod 
fiant  communiter  sine  deliberatione,  uti  jam  dictum 
est.  Deinde  si  fiant  cum  deliberatione  et  absque  uti- 
litate,  tunc  quidem  sunt  malae,  et  juxta  hoc  homi- 
nes  ssepissime  peccant.  Sed  quid  inde  ?  An  ideo  se- 
quitur  istas  actiones  non  esse  malas  ?  Certe  ex  fre- 
quentia  peccati  deduci  nequit  nullura  esse  peccatum, 
siquidem  homines  ssepe  etiam  dicunt  verba  otiosa, 
de  quibus  tamen  constat  esse  peccata,  et  conjugati 
non  raro  ob  solam  voUiptatem  exercent  actum  con- 
jugalem,  qui  tamen  sic  exercitus  non  caret  culpa 
veniali,  uti  patet  ex  damnata  propositione  jam  relata. 
Necesse  tamen  non  est  admittere  homines,  prseseriim 
justos  et  timoratos  frequenter  propterea  peccare  :  quia 
illi  ad  suas  actiones  reflectere  solent,  et  cavere  ne 
sint  contra  legem  Dei,  et  dictamen  rectse  rationis  ; 
facile  enim  eas  ordinant  ad  aliquid  utile,  et  saltem 
virtualiter  ad  aliquem  finem  honestum  :  quod  si 
quandoque  non  faciant,  peccant  quidem,  sed  ea  sunt 
peccata,  sine  quibus  etiam  homines  justi  vitam  non 
ducunt,  et  de  quibus  quotidie  veniam  a  Deo  petimus 
bis  verbis  :  "  Dimitte  nobis  debita  nostra." 

OBJECTIO    V. 

PoTEST  quis  invincibiliter  ignorare  se  debere  sem- 
per  agere  propter  finem  honestum,  plures  enim  au- 
thores  talem  obligationem  negant  :  si  talis  autem  in 
casu  ambulet,  v.  g.  non  intendendo  finem  honestum, 
ambulatio  illa  non  erit  bona,  utpote  non  relata  ad 
finem  honestum,  nec  mala,  quia  ignorantia  invinci- 
bilis  ab  ea  omnem  malitiam  tollet,  ideoque  erit  in- 
differens. 

R.  Neg.  assumptum  :  obligatio  enim  referendi  om- 
nes  actiones  deliberatas  ad  finem  honestum,  est  juris 
naturalis,  adeoque  invincibiliter  ignorari  nequit  :  si- 
quidem  jus  naturale  et  "  lumen  signatum  super  nos," 
dictat  hominem,  quotiescumque  agit  deliberate,  teneri 
agere  ut  hominem,  sive  secundum  exigentiam  sufe 
naturae  rationalis,  adeoque   semper  debere   intendere 

id,  quod  suse  naturae  rationali  est  conveniens,  seu 
bonum  honestum.  Nec  refert,  quod  aliqui  sint,  qui 
dictam  obligationem  ignorant,  imo  et  qui  eam  ne- 
gant  ;  quia  inde  tantum  sequitur,  quod  ista  obligatio 
non  pertineat  ad  prsecepta  primaria  juris  naturalis, 
sed  tantum  ad  secundaria  et  remota,  quee  non  sunt 
omnibus  nota. 


ARTICULUS  VI. 

AN   IDEM   ACTUS    POSSIT   ESSE    BONUS    ET   MALUS  ? 

§1- 

Ideni  Actus  videtiir  posse  svmil  homis  esse  et  malus. 

IN  primis  ex  dictis  in  praecedentibus  articulis  notan- 
dum  est,  quod  ad  hoc,  ut  aliquis  individuus  actus 
sit  bonus,  requiratur  in  primis,  ut  habeat  finem 
bonum  sive  honestum  :  deinde  ut  saltem  non  habeat 
objectum  malum,  nec  ullam  malara  circumstantiam  ; 
nam  non  requiritur  absolute  ut  sit  bonitas  :  in  objecto 
et  circumstantiis,  sed  sufficit,  quod  non  sit  malitia: 
in  fine  autem  semper  debet  esse  bonitas  :  item  quod, 
ut  aliquis  individuus  actus  sit  malus,  requiratur  et 
sufficiat,  ut  aliquid  desit  ex  conditionibus  requisitis 
ad  bonitatem,  scilicet  ut  vel  habeat  objectum  malum, 
vel  aliquam  malam  circumstantiam,  aut  finem  ma- 
]um,  vel  saltem  non  bonum,  conformiter  ad  hoc 
axioma.  "  Bonum  ex  integra  causa,  et  malum  ex  sin- 
gulis  defectibus  :"  non  enim  hic  locum  habet  axioma 
istud  :  "  A  majori  parte  sumitur  denominatio  ;"  sed 
tantum  habet  locum  in  physicis,  siquidem  actus  pro 
majori  parte  bonus,  puta  habens  objectum  bonum  et 
finem  etiam  bonum,  non  denominatur .  bonus,  si  ha- 
beat  aliquam  malam  circumstantiam,  sed  simpliciter 
denominatur  malus  ;  quamvis  v.  g.  homo  yEthiops 
simpliciter  denominatur  niger,  eo  quod  pro  majori 
parte  sit  talis. 

Quantum  igitur  ad  quaestionem  propositam,  patet 
in  primis,  quod  unus  et  idem  actus  possit  esse  bonus 
et  malus  simul  respectu  diversorum  operantium,  ut 
videre  est  in  eLeemosyna  data  a  famulo  ex  affectu  mi- 
sericordiae,  a  Domino  autem  ex  motivo  vanse  gloriae : 
item  etiam  in  contractu  matrimoniali,  inito  ab  una 
parte  ad  finem  bonum.  et  ab  altera  ad  finem  malum. 
Patet  etiam  quod  idem  actus  possit  esse  bonus  et  ma- 
lus  respectu  ejusdem  operantis,  si  non  simul,  saltem 
successive  ;  potest  enim  quis  inchoare  actum  v.  g. 
ambulationem,  comestionem,  etc.  bono  fine,  et  illum 
continuare  mala  intentione,  tempore  quo  supervenit 
prohibitio,  ut  si  comestionem  carnium  inceptam  die 
jovis  parum  ante  duodecimam  nocturnam,  continuet 
post  dictam  horam  :  in  isto  autem  casu  actus  erit  bonus 
initio,  et  malus  in  continuatione,  et  erit  unicus  actus 
physicus,  cum  supponatur  non  interruptus. 

Solum  difficultas  est,  an  unus  et  idem  actus  pos- 
sit  esse  bonus  et  malus,  non  tantum  respectu  ejus- 
dem  operantis,  et  successive,  sed  etiam  simul  et  eo- 
dem  tempore,  et  licet  aliqui  asserant  hoc  esse  im- 
possibile,  nobis  tamen  probabilius  videtur,  id  fieri 
posse,  nempe  in  casu,  quo  unus  et  idem  actus  eodem 
tempore  refertur  ad  duos  fines  disparatos,  quorura 
unus  est  bonus  et  alter  malus.  Dicimus  enim,  quod 
talis  actus  sit  bonus,  quatenus  refertur  ad  finem  bo- 
num,  et  malus,  quatenus  refertur  ad  finem  malum. 
Imo  dicimus,  quod  possit  etiam  esse  meritorius  et 
demeritorius  simul,  si  nempe  finis  malus,  ad  quem 
refertur,  sit  tantum  venialiter  malus  ;  quia  tunc  po- 
terit  esse  meritorius  vitae  seternee,  et  simul  demeri- 
torius  poense  temporalis :  non  potest  autem  esse  simul 
demeritorius  pcenae  seternse,  adeoque  finis  non  potest 
esse  mortaliter  malus  ;  quia  implicat,  quod  quis  di- 
ligat  Deum  super  omnia,  ad  eumque  sic  dilectum 
referat  suum  actum  (prout  requiritur  ad  actum  me- 
ritorium  vitse  seternse)  et  quod  simul  peccet  morta- 
liter,  referendo  eundem  actum  ad  finem  mortaliter 
malum  ;  eo  ipso  enim  quo  peccat  mortaliter,  jam 
non  diligit  Deum  super  omnia.  Nequidem  potest  quis 
per  duos  actus  realiter  diversos,  unum  bonum  et  al- 
terum  malum,  eodem  tempore  mereri  vitam  SBtemam 

et  demereri  pcenam  eeternam,  adeoque  multo  minus  id 
potest  per  eumdem  actum  qui  simul  est  bonus  et  malus. 
Verum  similis  implicantia  non  reperitur  dum  actus  re- 
fertur  ad  finem  tantum  venialiter  malum,  quia  dilectio 
Dei  super  omnia  et  meritum  vitse  seternae  compatitur 
secum  ^affectum  erga  peccatum  veniale  et  demeritum 
alicujus  pcense  temporalis. 

Probatur  autem  hoec  Sententia. 

1n  primis  quia  non  videtur  quod  justus  faciens 
opus  bonum  valde  notabile  et  ad  bonum  finem,  puta 
dans  ingentem  eleemosynam  ad  satisfaciendum  Deo 
pro  suis  peccatis,  privandus  sit  omni  mercede  prop- 
ter  levem  aliquam  vanitatem,  ad  quam  tantum  se- 
cundario  respicit  et  refert  istud  opus  ;  et  si  hoc  ita 
esset,  pauca  admodum  opera  nostra  forent  meritoria, 
cum  paucissima  sint,  quibus  non  se  immiscet  im- 
perceptibiliter  aliquid  superbiae,  amoris  proprii,  vel 
intentionis  minus  rectse.  Potius  igitur  dicendum  est, 
ista  opera  bona  justorum  esse  bona,  et  vitae  seternae 
meritoria,  quatenus  ad  bonum  finem  referuntur,  non 
tamen  esse  omnino  pura,  sed  habere  aliquid  admix- 
tum  malitiae  venialis,  quatenus  referuntur  ad  levem 
aliquam  vanitatem,  aut  ad  alium  finem  minus  purum. 
Hoc  ipsum  videtur  asserere  S.  Greg.  dum  dicit  lib. 
2.  moralium  cap.  1.  "  Sanctus  vir  omne  virtutis  nos- 
trae  meritum  esse  vitium  conspicit,  si  ab  aeterno  Arbi- 
trio  districte  judicetur." 

Item  S.  Bernardus,  dum  dicit  Serm.  5.  de  verbis 
Isaiae  :  "  Justitiam  nostram  rectam  forsitan  esse,  non 
puram."  Videntur  enim  isti  Patres  sic  loqui  ex  eo, 
quod  frequenter  operibus  nostris  bonis  admisceatur 
intentio  non  satis  pura,  adeoque  levis  aliqua  malitia. 

Probatur  ulterius  :  quia  idem  actus  potest  esse  si- 
mul  bonus  et  malus,  diim  procedit  a  duobus  diver- 
sis  operantibus,  uti  jam  dictum  est :  ergo  etiam  dum 
procedit  a  duobus  diversis  finibus,  quorum  unus  est 
bonus  et  alter  malus,  licet  ab  eodem  operante  ;  quia 
causa  finalis  seque  influit  in  actum,  ac  causa  effi- 
ciens :  unde  sicut  datio  eleemosynae,  in  exemplo  su- 
pra  allato,  bona  est,  in  quantum  procedit  a  famulo 
ex  bono  fine,  et  mala  in  quantum  procedit  a  domino 

ex  malo  fine,  ita  si  unus  et  idem  det  eleemosynam,  sed 
partim  ad  satisfaeiendum  Deo  pro  peccatis,  et  partim 
ad  vanam  gloriara,  ista  eleemosyna  debet  esse  bona 
quatenus  procedit  a  fine  bono,  et  mala,  quatenus  a  fine 
maJo  procedit. 

Ut  intelligatur  quomodo  unus  et  idem  actus  possit 
simul  esse  bonus  et  malus,  utque  facilius  solvi  pos- 
sint  argumenta,    quae   contra  hanc   sententiam   obii- 
ciuntur,  considerare  oportet,  quod  actus  ad  duos  fines 
disparatos  relatus,  licet  a  parte  rei  sit  unicus  et  sim- 
plex  secundum   esse  ^^hysicum,   sive   secundum  suam 
entitatem   physicam,  sit  tamen   virtualiter  seu  «qui- 
valenter  duplex :  sicuti  virtualiter  duplex   est  actus 
qui  procedit  a  duobus  diversis  operantibus,   ut   dum 
duo  simul  eandem  naviculam  trahunt ;  ista  enim  trac- 
tio  est   quidem  a  parte   rei  tantum    una   et   simplex 
actio  physica,  sed   tamen  est  virtualiter  seu  ^quiva- 
lenter  duplex,    et  quatenus  consideratur  procedere   a 
primo    trahente,    virtualiter    distinguitur    ab    eadem 
tractione,  quatenus  consideratur  procedere  asecnndo- 
.  a^ui  causa  finab-s  vere  influit  in  actum  «que  ac  causa 
emciens,    adeoque   sicuti    idem    actus   est   virtualiler 
dupJex,    dum   procedit  a  duabus   causis  efficientibus 
tahs  etiam  redditur,   dum  procedit   a  duabus   causis 
nnahbus. 

§11. 

Solvuntur  Ohjectiones. 

OBJECTIO  I. 

Duo  contraria  non  possunt  esse  simul  in  eodem  ; 
atqui  bonum  et  makira  sunt  contraria  :  ergo,  etc. 

R.  In  nostra  sententia  duo  contraria  non  sunt  in 
eodem,  nec  de  eodem  affirmantur  ;  quia  nempe  actus 
ni  casu  nostro,  quatenus  est  bonus,  est  virtualiter  dis- 
tmctus  ab  eodera  actu,  quatenus  est  malus,  eo  quod 
sit  yirtuahter  duplex  per  hoc,  quod  procedat  a  duobus 
linibus  disparatis,  quorum  unus  est  bonus  et  alter  ma- 
ius ;  adeoque  bonum  et  malum  non  insunt  eidem 
actui  nec  de  eodem  affirmantur  secundum  diversam 
considerationem  :  quo  sensu  possunt  certe  duo  con- 
traria  esse  m  eadem  re :  sic  v.  g.  corporeum  et  incor- 
poreum  sunt  in  eodem  homine. 

OBJECTIO    II. 

DiciT  commune  axioma  :  "  Bonum  ex  integra  causa 
et  malum  ex  singulis  defectibus."     Ergo,  etc. 

R.  Licet  actio,  v.  g.  eleemosyna,  in  casu  ante  posito, 
videatur  dicenda  simpliciter  mala,  eo  quod  in  illa  re- 
periatur  unus  defectus,  scilicet  malus  finis,  nihilomi- 
nus  non  est  mala  simpliciter,  sed  tantum  secundum 
quid ;  nimirum  quatenus  consideratur  procedere  a 
vana  gloria,  sive  ad  illam  referri ;  nam  defectus,  sci- 
licet  vana  gloria,  tantum  afRcit  et  vitiat  eleemosynam 
sic  consideratam,  non  autem  quatenus  consideratur 
procedere  a  fine  bono,  quae  consequenter  sic  conside- 
rata  est  bona  ex  integra  causa  :  quia  eleemosyna  con- 
siderata,  ut  procedens  a  vana  gloria,  est  actus  virtua- 
liter  distinctus  ab  eadem  eleemosyna,  quatenus  consi- 
deratur,  ut  procedens  a  bono  fine,  siquidem  eadem 
eleemosyna  aequivalet  duobus  actibus,  sive  duabua 
eleemosynis,  quse  eodem  tempore  darentur,  una  ad 
bonum  finem,  et  altera  ad  malum,  debetque  eodem 
modo  considerari,  ac  si  forent  duo  actus  realiter  dis- 
tincti :  in  quo  casu  clarum  est,  quod  finis  malus  non 
vitiaret  eleemosynam  datam  ad  bonum  finem,  cum  in 
ipsam  non  influeret,  nec  ad  illam  pertineret. 

OBJECTIO    III. 

1.«  S.  Thom.  2.  2.  q.  132.  a.  3.  ad  1.  dicit,  "  quod 
nuUus  peccando  mereatur  vitam  seternam."  2.°  Item 
subjungit,  quod  opus  virtuosum  amittat  vim  merendi 
vitam  aeternam,  si  propier  inanem  gloriam  fiat  etiamsi 
illa  inanis  gloria  non  sit  peccatum  mortale.  3.°  Item, 
ut  supra  diximus,  actus  ex  objecto  bonus  relatus  ad 
malum  finem,  est  simpliciter  malus  :  ergo,  etc. 

R.  Ad  primum :  S.  Thom.  per  illa  verba  tantum 
vult  significare,  quod  nullus  per  actum  malum,  seu 
peccaminosum  mereatur  vitam  seternam,  quod  nos- 
trae  assertioni  non  contrariatur  ;  quia  licet  in  nostro 
casu  quis  mereatur  eodem  tempore,  quo  peccat  ve- 
nialiter,  non  tamen  meretur  per  actum  peccamino- 
sum,  sed  per  actum  bonum  in  esse  physico  virtua- 
liter  distinctum  ab  actu  peccaminoso.  Sensus  autem 
dictorum    verborum    S.    Thomae    nequit    esse,    quod 

nullus  peccando,  seu  eodem  tempore  quo  peccat, 
mereatur  vitam  aeternam,  cum  id  aperte  falsum  sit ; 
nam  v.  g.  justus  orans  eo  tempore,  quo  aliis  rebus 
operam  dare  deberet,  quasque  ex  aliqua  ignorantia 
aut  negligentia  veniali  omittit,  quamvis  orando  peccet 
venialiter,  nihilominus  meretur  vitam  seternam,  non 
quidem  peccando,  seu  actu  peccaminoso,  sed  actu 
bono. 

Ad  secundum  et  tertium  respondetur,  quod  S.  Tho- 
mas  ibi  agat  (sicut  et  nos  supra  egimus)  de  opere  vir- 
tuoso  relato  ad  unicum  fmem  eumque  malum ;  quia  talis 
actus  non  est  virtualiter  duplex,  sive  non  sequivalet 
duobus  actibus,  et  dictum  est. 

Neque  obstat,  quod  celebratio  Missae  sine  vestibus 
sacris,  sit  simpliciter  mala,  sicut  et  actus  conjuga- 
lis,  exercitus  in  templo,  licet  ad  generationem  pro- 
lis  ;  quia  isti  actus  non  sunt  virtualiter  duplices,  sed 
omnino  simplices,  adeoque  cum  habeant  unum  de- 
fectum,  nempe  malam  circumstantiam,  non  mirum 
si  sint  simpliciter  mali :  ideo  autem  non  sunt  vir- 
tualiter  duplices,  sicut  actus  habens  finem  bonum 
et  malum,  quia  circumstantia  a  fine  distincta  non 
facit  actum  virtualiter  duplicem,  eo  quod  in  illum  non 
influat  sicuti  finis. 

Neque  etiam  obstat,  quod  si  quis  emat  scalas,  ut 
furetur  ad  dandam  eleemosynam,  emptio  illa  sit  mala 
simpliciter,  licet  referatur  ad  duos  fines,  unum  bo- 
num  et  alterum  malum  ;  quia  illi  fines  non  faciunt 
etiam  actum  virtualiter  duplicem,  eo  quod  non  sint 
disparati,  sed  unus  ordinetur  ad  alterum  ;  dum  enim 
unus  finis  ordinatur  tamquam  medius  ad  alterum, 
tunc  actus  ad  illos  relatus  non  efficitur  virtualiter  du- 
plex,  eo  quod  censeatur  procedere  ab  eadem  causa,  non 
autem  a  diversis,  prout  dum  fines  sunt  disparati. 

QU^STIO  V. 

DE  REGULIS  ACTUUM   HUMANORUM. 


ARTICULUS  PRIMUS. 

QUiENAM  SINT  ACTUUM  HUMANOBUM  EEGULiE. 
§   I. 

RegulcB  generales  Actuum  Humanorum  Lex  jEterna  et 
Becta  Ratio. 

QUEMADMODUM  res  ab  actionibus  distinctae  suas 
habent  regulas,  quibus  conformari  debent,  ut  bonse 
sint  et  perfectse,  et  quibus  si  non  conformentur,  sunt 
malae  et  imperfectae,  v.  g.  domus,  statua,  pictura, 
etc.  fieri  debent  secundum  regulas  artis  ut  sint  bonee 
et  perfectse,  et  si  non  fiant  secundum  illas,  malae 
erunt  et  imperfectse,  quamvis  tantum  physice,  ita 
actus  habent  suas  regulas,  secundum  quas  fieri  de- 
bent  ut  boni  sint,  et  si  non  fiant  secundum  illas,  sunt 
mali.  Solent  autem  assignari  duae  generales  regulae 
actuum  humanorum,  una  remota  sed  primaria  et 
essentialis,  nempe  Lex  jEterna  seu  ratio  Dei,  et 
altera  proxima  nobisque  interna,  sed  tantum  secun- 
daria  et  primse  subordinata,  scilicet  Recta  Ratio  ho- 
minis.  Hse  regulee  debent  nos  in  agendo  dirigere,  ad 
illas  respicere  debemus,  eisque  nostras  actiones  ve- 
lut  alicui  exemplari  conformare:  ab  illisactus  humani, 
eorum  objectum,  finis  et  circumstantiae  desumunt  suam 
bonitatem  et  malitiam,  ita  ut  actus  humanus  sit  bonus, 
dum  est  conformis  istis  regulis,  et  malus,  dum  illis  est 
difformis,  et  similiter  ejus  objectum  (idem  est  de  fine 
et  circumstantiis)  sit  bonum,  dum  iisdem  est  conforme, 
et  malum  dum  est  difforme. 

Lex  jEterna  nil  aliud  est,  quam  dictamen  mentis 
DiviN^,  prescribens  quid  conveniat  vel  disconveniat 

creaturae  rationali,  quatenus  tali,"  sive  est  actus  di- 
vinae  menlis,  quo  Deus  eoncipit  et  dictat  quid  sit 
conveniens  vel  disconveniens  creaturse  rationali :  baec 
autem  lex  seu  illud  dictamen  et  conceptus  divinae 
mentis,  dicitur  prima  et  essentialis  regula  actuura 
humanorum,  quia  ipsa  est  quae  proprie  facit  illorum 
bonitatem  et  malitiam,  sive  ex  qua  primario  oritur 
eorum  bonitas  et  malitia ;  sine  illa  enim,  id  est,  nisi 
mens  divina  concipsret  quid  conveniat  vel  discouve- 
niat  creaturae  rationali,  nil  haberet  convenientiam 
nec  disconvenientiam  cum  ipsa ;  nullusque  conse- 
quenter  actus  foret  bonus  nec  malus :  sicuti  ipse  con- 
ceptus,  quo  Deus  concipit  naturam  hominis  esse 
corpus  et  animam  rationalera  ei  unitam,  proprie  fa- 
cit  naturam  ipsius  hominis,  et  ab  eo  oritur  quod 
homo  essentialiter  consistat  in  corpore  et  anima  ra- 
tionali :  unde  primaria  ratio,  quare  v.  g.  eleemosyna 
est  bona,  est,  quia  conformis  est  legi  aetemae  sive 
menti  divinae  concipienti  eleemosynam  habere  con- 
venientiam  cum  creatura  rationali.  Similiter  primaria 
ratio,  quare  v.  g.  furtum  est  malum,  est,  quia  dif- 
•forme  est  eidem  legi  dictanti  istum  actum  habere 
disconvenientiam  cum  creatura  rationali.  Eleeraosy- 
na  quidem  bona  est,  quia  habet  objectum  et  finem 
bonum,  et  similiter  furtura  est  malum,  quia  habet 
objectum  malum  ;  verum  ista  objecta  non  sunt  bona 
nec  mala,  nisi  dependenter  a  lege  ^eterna :  adeoque 
ad  istam  legem  ultimate  debet  attendi  tamquam  ad 
regulam  primariara.  Atque  hinc  patet  peccatum  alibi 
recte  definiri  in  ordine  ad  legem  aeternam. 

Becta  Ratio  nil  aliud  est  quam  dictamen  mentis 
NosTRiE  prcescribens  quid  conveniat  vel  disconveniat 
creaturcB  rationali  quatenus  tali^  sive  est  mens  nostra 
concipiens  et  judicans  quid  sit  conveniens  vel  discon- 
veniens  creaturae  rationali.  Dicitur  regula  secundaria 
actuura  huraanorum  et  legi  aeternae  subordinata,  quia 
ratio,  seu  mens  nostra  nos  quidem  dirigit  in  agendo, 
nobisque  praescribit  quid  conveniat  vel  disconveniat 
creaiurae  rationali,  adeoque  quid  sit  bonum  vel  ma- 
lum  :  hoc  tamen  primario  non  facit,  sed  tantum  se- 
cundario,  et  velut  commissaria  legis  aeternae  et  ab 
ea  deputata :  ideoque  nec  proprie  facit  bonitatem  et 

malitiam  nostrorum  actuum,  quse  ultimate  oritur  a 
lege  aeterna :  nempe  ratio  nostra  tantum  regulat  nos, 
quatenus  nobis  refert  dictamen  legis  seternge,  exhi- 
betque  quid  secundum  dictamen  istud  conveniat  vel 
disconveniat  creaturse  rationali,  eo  modo,  quo  com- 
missarius  Regis  regulat  populum  ad  quem  mittitur, 
non  per  ordinationes  a  se  factas,  sed  solum  referendo 
et  exhibendo  ordinationes  ipsius  Regis.  Unde  patet 
quod,  licet  lex  ceterna  sit  nobis  ignota  secundums 
quod  est  in  mente  divina,  nihilominus  sit  nostra  re- 
gula,  nosque  dirigat  in  agendo,  non  quidem  imme- 
diate,  sed  remote,  scilicet  mediante  ratione  nostra, 
quse  nobis  notam  facit  et  reprsesentat  legem  seternam  ; 
sive  quid  illa  lex  prsescribat  tamquam  conveniens  vel 
disconveniens  creaturee  rationali,  queque  ideo  nos 
regulat  proxime  et  immediate,  sieuti  commissarius 
in  exemplo  allato,  proxime  regulat  populum,  et  Rex 
tantum  remote. 

Ratio  autem  nostra  cognoscit  legem  seternam  per 
lumen  naturale  a  Deo  illi  inditum,  quod  est  impressio 
ipsiuslegisaeternse,  juxtailludPsalm.4.  v.6et7.  "Quis 
ostendit  nobis  bona  ?  Signatum  est  super  nos  lumen 
vultus  tui,  Domine :"  et  quod  in  mente  nostra  reprse- 
►sentat  ipsum  dictamen  legis  seternae  eodem  modo  quo 
cera,  cui  impressum  fuit  sigillum,  repreesentat  ca- 
racterem  et  signa  istius  sigilli :  cognoscit  etiam  per 
revelationem  positivam  in  Scriptura  Sacra  et  tradi- 
tione  contentam,  per  quam  Deus  revelavit  hominibus 
varia  bona  et  mala  spectantia  ad  legem  divinam  po- 
sitivam  et  etiam  naturalem. 

Ut  vero  ratio  nostra  sit  regula  actuum  humano- 
rum,  debet  esse  recta :  tunc  autem  est  recta,  quando 
recte  judicat  de  bonitate  et  malitia  actus :  quod  fit 
quando  judicat  vere,  sive  conformiter  ad  dictamen 
legis  aeternae  vel  saltem  dijudicat  in  apprehensione 
invincibili,  "  eo  modo  quo  viri  prudentes  judicant,"  id 
nempe  est,  post  adhibitam  diligentiam  debitam  pro 
cognoscenda  veritate :  non  requiritur  ut  sit  recta 
materialiter  sive  sjjeculative,  sed  sufficit  quod  sit 
recta  formaliter  sive  in  apprehensione  et  practicSy 
saltem  pro  bonitate  formali.  Propter  quod  notandum 
est  rationem    posse    esse    rectam    dupliciter,   scilice^ 

speculative  vel  materialiter  ;  et  practice  \e\  formali' 
ter :  ratio  est  speculative  recta,  ejusque  judicium 
speculative  rectum,  quando  judicat  actionem  se  ha- 
bere  prout  revera  se  habet :  rectitudo  enim,  seu  veritas 
rationis  et  judicii,  consistit  in  conformitate  cum  ob- 
jecto.  Tunc  vero  est  recta  practice  sive  pro  opere 
recta,  ejusque  judicium  practice  rectum  quando  ju- 
dicat  de  actione  post  adhibitam  diligentiam  debitamL 
pro  cognoscenda  veritate,  etiamsi  contingat  ipsam  er- 
rare.  Ut  igitur  actio  sit  bona  materialiter  sive  in  se, 
requiritur  quidem  ut  sit  conformis  rationi  speculative 
rectae,  quia  debet  esse  conformis  legi  iaeternae,  adeo- 
que  debet  ratio  dictare  eo  modo  quo  lex  seterna : 
verum  ut  actio  sit  bona  formaliter,  sufficit  si  sit  con- 
formis  rationi  practice  rectse,  etiamsi  ratio  in  specu- 
latione  erraret  nec  judicaret  de  actione  eodem  modo, 
quo  dictat  lex  seterna,  adeoque  etiamsi  actio  a  parte 
rei  foret  difformis  legi  seternse :  et  ita  copula  quam 
prima  vice  habuit  Jacob  cum  Lia  erat  quidem  ma- 
terialiter  mala,  utpote  a  parte  rei  diflfbrmis  legi  eeter- 
nae  ;  erat  tamen  bona  formaliter,  quia  erat  confor- 
■mis  rationi  rectae  practice  ;  Jacob  enim  judicabat  de 
copula  illa  eo  modo  quo  viri  prudentes  judicarent  in 
simili  casu,  siquidem  omnes  prudentes  judicarent 
licitum  esse  et  conforme  legi  aeternae  habere  copulam 
cum  foemina,  quae  rationabiliter  putatur  esse  uxor, 
et  sic  ut  nulla  habeatur  ratio  suspicandi  de  contrario. 
Verumtamen. 

NOTANDUM. 

Quod  dum  ratio  est  practice  recta,  sed  a  parte  rei 
errat  circa  bouitatem  actionis,  tunc  judicium  quod 
format  de  bonitate  actionis  sit  quidem  a  parte  rei 
falsum,  sed  quod  judicium  quod  format  de  licentia 
actionis,  sive  de  eo  quod  ista  actio  fieri  possit  absque 
culpa  operantis,  non  sit  falsum,  sed  verum  ;  est  enim 
verum  et  certum  quod  sit  licitum,  sive  quod  possimus 
absque  culpa  facere  actionem,  quam  post  adhibitam 
debitam  diligentiam  judicamus  esse  bonam  et  legi 
aeternae  conformem  etiamsi  non  esset  talis  ;  et  sic 
judicum  quo  Jacob  judicabat  copulam  cum  foemina 
praesente  esse  bonam,  erat  a  parte  rei  falsum  ;   sed 

judicium  'quo  judicabat  istam  copulam  sibi  hic  et  noner 
esse  licitam,  non  erat  falsum,  sed  verum. 

Ex  dictis  patet,  quae  sit  difFerentia  inter  has  duas 
regulas  aetuum  humanorum  ;  nara  prseterquam  quod 
Lex  aeterna  sit  increata,  cum  sit  ipse  Deus,  et  ratio 
nostra  creata  ;  illa  proprie  facit  bonitatem  et  malitiam 
actuum  humanorum,  qui  ideo  ab  eo  dicuntur  boni  et 
mali  a  priori :  hsec  vero  non  facit  proprie  eorum  bo- 
nitatem  nec  malitiam,  nec  convenientiam  nec  discon- 
venientiam,  quam  habent  cum  creatura  rationali,  sed 
eam  tantum  nobis  refert  et  notificat  velut  commissaria 
Legis  eetemse,  ideoque  actus  humani  a  recta  ratione 
tantum  sunt  boni  et  mali  a  posteriori,  hoc  est,  ab  ea 
tantum  cognoscuntur  esse  boni  vel  mali :  illa  infalli- 
bilis  est  in  suo  dictamine,  hsec  vero  fallibilis  ;  seepe 
enim  ratio  nostra  errat  in  referendo  dictamine  Legis 
«ternse,  dictatque  ssepe  aliquid  esse  conveniens  vel 
disconveniens  creaturse  rationali,  et  secundum  dicta- 
men  legis  setemae,  quod  non  est  tale  a  parte  rei :  imo 
adhuc  fallibilis  est  dum  dictat  ad  Jicdicium  virorum 
prudentum,  sive  post  adbibitam  diligentiam  requisi- 
tam.  Non  est  autem  inconveniens,  quod  Deus  nobis 
dederit  regulam,  cui  nos  conformando,  fieri  potest, 
ut  agamus  contra  ejus  legem  ;  quia  si  contingat  nos 
agere  contra  ipsius  legem  post  adhibitam  debitam  di- 
ligentiam  pro  cognoscenda  mahtia  actionis,  tunc  actio 
illa,  licet  a  parte  rei  mala  et  difformis  legi  seternae, 
nobis  tamen  nullo  modo  imputatur  in  culpam,  sed 
contra  eodem  modo  imputatur  ad  laudem  et  meritum, 
seque  ac  si  foret  a  parte  rei  bona  et  conformis  legi 
seternse  ;  idque,  quia  est  talis  formaliter  in  apprehen- 
sione.  Alia  insuper  differentia  est,  quod  Lex  setema 
remote  et  mediate  nos  dirigat,  attamen  tamquam  regu- 
la  principalis ;  ratio  vero  nostra  nos  dirigat  proxime 
et  immediate,  sed  tantum  tamquam  regula  secundaria 
et  commissaria  Legis  eeternae. 

§    II. 
De  conformatione  voluntatis  humance  voluntati 

Divince. 
SuNT    tantum    duee   prsecedentes  regulse  generales, 
sive  se  extendentes  ad  omnes  actus  humanos  ;  sed  prse- 

ter  illas  dantur  quaedam  particulares,  nempe  Lex 
Naturalis  et  Lex  Divina  positiva,  item  Leges  Hu- 
mance,  tam  Civiles  quam  Ecclesiasticce ;  fatendum 
enim  est,  quod  istae  leges  sint  regulse  respectu  eorum 
actuum,  circa  quos  versantur :  verum  cum  non  se 
extendant  ad  omnes  actus  humanos,  si  quidem  ad 
minus  non  se  extendunt  ad  ea,  quse  sunt  tantum  con- 
silii,  ideo  non  ponuntur  pro  generali  eorum  regula  ; 
propter  quam  rationem  etiam  Voluntas  Divina  non 
ponitur  pro  tali  regula  ;  quia  si  intelligatur  Volunlas 
Divina,  qua  Deus  aliquid  vult,  prsecipiendo  vel  pro- 
hibendo,  illa  etiam  non  se  extendit  ad  ea,  quee  sunt 
tantum  consilii :  si  vero  intelligatur  voluntas  qua  Deus 
vult  et  disponit  de  omnibus  queecumque  fiunt,  illa 
non  se  extendit  ad  actus  humanos  tamquam  eorum 
regula. 

Hic  tamen  specialiter  examinatur  quousque  Volun- 
tas  Divina  sit  regula,  cui  voluntas  nostra  conformari 
debeat,  ut  sit  bona.  Et  prsenotandum,  quod  varii  sint 
modi,  quibus  aliquid  vult  Deus:  aliquando  vult  prae- 
cipiendo,  aliquando  probibendo,  aliquando  consu- 
lendo  et  approbando,  aliquando  permittendo  ut  fiat, 
sive  non  impediendo,  aliquando  operando,  quo  modo 
vult  omnia  qusecumque  facit.  Item  aliquando  vult 
voluntate  absoluta  consequenti,  sive  efficaci,  et  ali- 
quando  tantum  voluntate  antecedente  et  inefficaci.  No- 
tandum  etiam  est  voluntatem  nostram  pluribus  modis 
posse  conformari  voluntati  divinae,  nempe  in  volito 
maleriali,  in  volito  formali,  positive  et  negative.  Vo- 
luntas  nostra  conformatur  voluntati  divina^  in  volito 
materialii  dum  eamdem  rem  volumus  quam  Deus  vult. 
Conformatur  in  volito  formali,  dum  eamdem  rem 
volumus  ob  eamdem  rationem,  seu  ob  idem  motivum 
propter  quod  Deus  illam  vult.  Conformatur  negativey 
dum  non  improbamus  voluntatem,  qua  Deus  aliquid 
vult ;  positive  vero  dum  positivo  actu  approbamus  id, 
quod  Deus  vult. 

His  positis  certum  est,  quod  divinae  voluntati  prae- 
cipienti  et  prohibenli  debeamus  conformare  nostram 
voluntatem  in  volito  materiali ;  debemus  enim  velle 
opus  praeceptum  et  nolle  opus  prohibitum,  et  quidem 
sic,  ut  debeamus  omni  modo  conari  adimplere  istam 

Dei  voluntatem,  idque  etiamsi  Deus  forte  voluntate 
absoluta  velit  oppositum,  et  ita  Abraham  tenebatur 
velle,  et  quidem  efficaciter,  mortem  filii  sui,  etiamsi 
Deus  illam  voluntate  efficaci  nollet. 

Et  generatim  tenemur  velle  et  conari  adimplere 
praecepta,  licet  forte  Deus  velit  absolute  permittere 
nos  illa  transgredi :  ex  quo  patet,  quod  aliquando 
possimus  velle,  imo  velle  teneamur  etiam  voluntate 
absoluta  et  consequente,  id  cujus  oppositum  Deus 
vult  simili  voluntate. 

Divinse  vero  voluntati  consulenti  tantum  et  appro- 
banti  non  tenemur  voluntatem  nostram  conformare 
in  volito  materiali,  quasi  nimirum  deberemus  velle 
et  facere  id,  quod  Deus  mere  consulit  aut  approbat 
non  praecipiendo ;  sed  sufficit  quod  illud  reputemus 
bonum  et  justum,  vel  saltem  non  improbemus  ;  non 
enim  tenemur  ingredi  religionem,  servare  continen- 
tiam,  etc. 

Quantum  ad  voluntatem  divinam  permittentem  et 
operantem  qusecumque  in  mundo  fiunt,  non  tantum 
bona,  sed  etiam  mala,  tam  culpse,  quam  pcenae  ;  (omnia 
enim  eveniunt  per  voluntatem  Dei,  qui  voluit  et  decre- 
vit  absolute  ea  facere  et  permittere  ;  sic  v,  g.  voluntate 
Dei  fit  ut  aliquis  labatur  in  peccatum,  ut  moriatur  et 
damnetur,  ut  sint  Haeretici,  ut  dominentur  et  Catho- 
licos  vexent,  ut  familiae,  civitates  et  regna  destruantur, 
ut  sint  morbi,  etc.) 

Tali  voluntati  Dei  debemus  in  primis  voluntatem 
nostram  conformare  in  volito  formali  remoto ;  quia 
quidquid  volumus  et  agimus  deliberate,  id  velle  et 
agere  debemus  ex  eodem  motivo  ultimo,  propter  quod 
Deus  omnia  vult  et  agit,  id  est  propter  ipsius  gloriam  : 
Deus  enim  omnia  vult  et  agit  ultimate  propter  suam 
gloriam,  juxta  illud  Proverb.  16.  v.  4.  "  Universa 
propter  semetipsum  operatus  est  Dominus." 

Debemus  etiam  tali  voluntati,  et  generatim  cuili- 
bet  Dei  voluntati,  voluntatem  nostram  negative  con- 
formare  in  volito  materiali  et  formali  proximo  ;  et 
etiam  aliquo  modo  positive,  scilicet  habitualiter  et 
in  praeparatione  animi.  Ratio  prioris  est,  quia  cum 
omnis  Dei  voluntas  sit  justissima  et  rectissima,  nun- 
quam  possumus  improbare  id,  quod  Deus  vult,  ne- 

que  rationem  propter  quam  vult,  sive  agatur  de  malo 
proprio,  sive  de  alieno,  sive  de  malo  poense,  sive  de 
malo  culpse,  seu  permissione  peceati,  sive  etiam  de 
ipsa  damnatione  aetema :  adeoque  numquam  possu- 
mus  murmurare  adversus  Deum,  quodcumque  ma- 
lum  nobis  vel  aliis  inferat,  vel  evenire  permittat.  Ratio 
posterioris  est,  quia  debemus  esse  habitualiter  dispositi 
et  parati,  etiam  positive  approbare  id,  quod  Deus  vult, 
si  opus  foret. 

Non  tenemur  tamen  tali  voluntati  Dei  voluntatem 
nostram  positive  conformare  in  volito  materiali  nec 
formali  proximo,  in  primis  dum  nobis  non  innotes- 
cit  voluntas  Dei,  nec  rationes  particulares,  quas  ha- 
bet :  unde  Sanctus  Paulus  non  conformavit  sic  vo- 
luntatem  suam  voluntati  divinse,  dum  petivit  a  se 
auferri  stimulum  carnis,  quem  Deus  in  ipso  absolute 
permittere  volebat ;  neque  dum  petivit  dissolvi  et 
esse  cum  Christo,  quod  Deus  non  volebat :  nec 
Abraham  dum  voluit  mortem  filii  sui  quam  Deus 
absolute  nolebat.  Imo  neque  dum  voluntas  divina 
nobis  nota  est,  tenemur  positive  ei  conformare  vo- 
luntatem  nostram  in  volito  materiali  et  formali  prox- 
imo  :  sed  e  contra  possumus  positive  nolle  volitum 
materiale  divinum,  sive  id,  quod  vult  Deus,  sub  alia 
tamen  ratione,  seu  ex  diverso  motivo :  hoc  patet  ex 
variis  exemplis  Scripturae  Sacree  :  sciebat  Abraham, 
Oen.  18.  quod  Deus  vellet  subvertere  Sodomam,  et 
tamen  ipse  id  nolebat  et  rogabat  ne  fieret.  Sciebat 
Sanctus  Paulus,  Rom.  9.  Deum  velle  deserere  gen- 
tem  Judaicam  et  tamen  ipse  optabat  esse  anathema 
a  Ctiristo  pro  illius  salute.  Sciebat  Christus  delendam 
esse  Jerusalem,  et  tamen  super  eam  flevit  et  optasset 
contrarium.  Ratio  a  priori  est,  quod  unum  et  idem 
objectum  sub  una  ratione  possit  considerari  tamquam 
malum  et  eatenus  refugi ;  sic  v.  g.  mors  malefacto- 
ris  considerari  potest  ut  conducens  tranquillitati  pub- 
licae  et  sub  ista  ratione  eam  vult  judex:  et  potest 
considerari  ut  damnosa  uxori  totique  famihse,  et  sub 
ea  ratione,  uxor  ac  proles  illam  refugiunt.  Unde  non 
mirum  quod  possimus  aliquid  nolle  sub  una  ratione, 
quod  Deus  vult  sub  alia :  et  sic  v.  g.  bonus  filius  po- 
test  dolere  de  morte  sui  patris  et  optare  ejus  vitam  ex 

affectu  pietatis,  aut  propter  aliquod  damnum  quod  inde 
patitur,  licet  Deus  mortem  illam  velit  propter  aliud 
motivum,  v.  g.  propter  peccata  patris,  ideoque  etiam 
Abraham,  Sanctus  Paulus  et  ipse  Christus  in  prae- 
dictis  exemplis  potuerunt  nolle  id  quod  volebat  Deus 
sub  diversa  scilicet  ratione :  sed  neque  in  illo  casu 
voluntas  nostra  proprie  est  contraria  divinae  volun- 
tati ;  quia  ad  hoc  deberet  idem  objectum  esse  voli- 
tum  et  nolitum,  seu  displicere  sub  eadem  ratione, 
quod  hic  non  fit,  nec  etiam  fieri  potest ;  non  enim 
possumus  nolle  et  improbare  aliquid  sub  ea  ratione 
sub  qua  id  vult  Deus,  uti  jam  dictum  est,  sed  e 
contra  debemus  illud  approbare,  saltem  in  praepa- 
ratione  animi ;  imo  voluntas  nostra  in  eo  potius  est 
conformis  divinae  voluntati,  cum  Deus  non  tantum 
permittat  sed  et  approbet  quod  ex  honesta  ratione  noli- 
mus  e  t  refugiamus  id  quod  ipse  vult,  sed  sub  ratione 
diversa  et  quod  optemus  contrarium  voluntate  quadam 
inefiicaci. 

Nec  tantum  possumus  noUe  et  refugere  id  quod 
vult  Deus  et  optare  contrarium  voluntate  inefficaci, 
sed  ad  hoc  frequenter  obligamur,  imo  et  ad  conan- 
dum  ut  fiat  contrarium.  Et  ita  filius  tenetur  ex  vir- 
tute  pietatis  nolle  mortem  patris  segrotantis  et  optare 
ipsum  vivere  ejusque  sanitatem,  quantum  in  se  est 
procurare,  quamvis  Deus  velit  ipsum  mori :  et  simi- 
liter  tenemur  nolle  ac  refugere  damnationem  aeter- 
nam  atque  peccatum,  idque  ex  charitate  propria,  et 
quantum  in  nobis  est  conari  evitare  ista  mala,  quam- 
vis  Deus  vellet  nos  permittere  labi  in  peccatum  vel 
damnare.  Quia  generatim  obligamur  eodem  modo 
facere  nostrum  officium,  et  velle  ac  conari  adimplere 
praecepta,  etiamsi  finis  propter  quem  agere  debemus, 
Deo  aliter  disponente,  non  sit  obtinendus. 

NOTANDUM. 

DuM  cognoscitur  Deus  aliquid  velle  voluntate  ab- 
soluta  et  consequente,  non  possumus  illud  ipsum 
nolle  nec  optare  contrarium  voluntate  absoluta  effi- 
caci ;  hoc  enim  stultum  foret;  sed  tantum  voluntate 
quadam  antecedente  et  inefficaci,  considerando  nempe 
rem  tantum  secundum  se,  vel  mere  prout  est  malum 

proprium  vel  alienum,   et  abstrahendo    ab    aliis  cir- 
cumstantiis,  iiotanter  a  decreto  divino. 

Licet  autem,  ut  dictum  est,  non  teneamur  volun- 
tatem  nostram  positive  conformare  voluntati  divinae 
in  volito  materiali  et  forraali  proximo,  approbando 
scilicet  id,  quod  vult  Deus  sub  ratione  qua  vult, 
sed  possimus  abstinere  ab  actu  approbationis,  pos- 
sumus  tamen  sic  conformare,  idque  bonestum  est  et 
laudabile  ;  quia  cum  omnis  Dei  voluntas  sit  rectis- 
sima,  et  rationes,  quas  habet,  justissimee,  voluntas 
nostra,  dum  tali  voluntati  conformatur,  non  potest 
non  esse  recta.  Unde  possumus  et  laudabile  est  nos 
positive  conformare  voluntati  Dei,  dum  nobis  vel  nos- 
tris  propinquis  infer  aliqua  mala,  etiam  dum  nos 
permittit  cadere  in  aliquod  peccatum,  considerando 
illa  esse  a  Deo  volita,  idque  rectissime  et  justissime  ; 
eo  modo  quo  Beati  in  ccelo  se  conformant  divinse 
voluntati,  et  approbant  damnationem  etiam  illorum, 
qui  in  hac  vita  erant  eorum  consanguinei  vel  amici, 
laetanturque  videntes  vindictam  peccatorum,  quate- 
nus  vindicta  illa  et  damnatio  a  justitia  divina  prop- 
ter  peccata  infligitur.  Hac  ratione  magnam  insuper 
animi  tranquillitatem  consequemur,  prout  consecuti 
sunt  Sancti,  qui  in  hac  vita  sese  in  omnibus  divinae 
voluntati  et  providentiae  submiserunt. 

Ex  jam  dictis  patet,  quid  sit  dicendum  de  casu, 
quo  Deus  alicui  revelaret  et  praediceret  lapsum  in 
aliquod  peccatum,  prout  praedixit  Petro  trinam  ne- 
gaiionem  dicens,  "antequam  gallus  cantet,  ter  me  ne- 
gabis."  Item  de  casu  quo  Deus  alicui  revelaret  et 
praediceret  suam  damnationem.  Quantum  ad  primum, 
in  primis  Sanctus  Petrus  (et  idem  est  de  quocuraque 
alio  cui  similiter  praediceretur  lapsus  in  aliquod  pec- 
catum)  poterat  et  debebat  tristari  de  decreto  illo, 
quo  Deus  decreverat  permittere  ipsum  cadere  in  pec- 
catum  ;  item  poterat  et  debebat  velle  oppositum,  et 
conari  omni  modo  istud  peccatum  evitare,  voluntate 
scilicet  antecedente,  non  vero  absoluta,  uti  dictum 
est ;  aitendendo  nimirum  quod  peccatum  sit  magnum 
hominis  malum  Deoque  injuriosum ;  nihilominus  at- 
tendendo  quod  Deus  justis  de  causis  vellet  permit- 
tere  ipsum   labi  in  peccatum,  poterat  ex  isto  motivo 

voluntatem  illam  et  permissionem  approbare.  Non 
poterat  tamen  approbare  ipsum  peccatum  seu  nega- 
tionem  ;  quia  nuraquam  licet  velle  peccatura.  Nec 
dicas,  quod  is,  qui  vult  permissionem  sui  peccati, 
censeatur  velle  ipsura  peccatum  quod  permittitur ;  id 
enim  negatur :  siquidera  Deus  vult  permissionem 
peccatorum,  et  tamen  non  ideo  vult  ipsa  peccata 
quae  permittit.  Verum  licet  in  casu  quo  alicui  prge- 
dictus  est  lapsus  in  peccatura,  possit  ille  velle  et  ap- 
probare  permissionem  peccati,  non  ideo  nos  possu- 
mus  desiderare  talem  permissionera,  sive  optare,  et 
a  Deo  petere,  ut  permittat  nos  labi  in  aliquod  pec- 
catum,  etiamsi  id  optaremus,  et  peteremus  propter 
bonum  nostrum,  ut  v.  g.  inde  fieremus  humiliores 
et  cautiores,  quia  cum,  posita  perraissione  peccati 
ex  parte  Dei,  secuturum  sit  infallibiliter  peccatum 
nostrum,  talem  perraissionem  petendo,  peteremus, 
ut  Deus  nobis  praeberet  occasionem  eum  offendendi, 
quamvis  ad  bonura  finem,  adeoque  censeremur  ha- 
bere  aliquem  affectum  ad  peccatura. 

Quantum  ad  secundum  casum,  in  prirais  talis  re- 
velatio  non  deberet  accipi  pro  absoluta  praedictione, 
sed  tantum  pro  conditionata  et  per  modum  commi- 
nationis,  subintelligendo,  nisi  poenitentiam  egeris, 
etc.  quo  modo  intelligebatur  hsec  prsedictio  facta 
Ninivitis,  adhuc  40.  dies  et  Ninive  siibvertetur,  quo- 
modo  etiam  intelliguntur  plures  alise  praedictiones  et 
comminationes  in  Scriptura  Sacra,  quse  licet  videan- 
tur  absolutae,  utpote  verbis  absolutis  expresse,  in  iis 
tamen  conditio  aliqua  subintelligitur :  unde  tali  in 
casu  deberet  nolle  suam  damnationera,  et  conari  eam 
evitare  agendo  poenitentiara,  ac  sibi  persuadere,  quod 
ista  conditione  posita  etiam  Deus  non  velit  ejus  dam- 
nationem,  quara  solum  vult  pro  casu,  quo  ipse  pce- 
nitentiam  non  ageret. 

Si  autem  prsedictio  damnationis  supponatur  abso- 
luta  esse  et  infallibilis,  tunc  ille  posset  et  deberet 
tristari  de  sua  damnatione,  quatenus  illa  est  ipsi  maxi- 
me  damnosa,  alias  peccaret  contra  charitatem  erga 
seipsum,  posset  etiam  et  deberet  voluntate  quadam 
antecedente  velle  oppositum,  et  aspirare  ad  Beatitu- 
dinero,  non  tamen  voluntate  consequente  et  efficaci; 


DE    ACTIBUS    HUMANIS.  24-1 

cum  stultum  sit  efficaciter  velle  aliquid,  quod  even- 
turum  non  esse  certo  scimus :  talis  insuper  teneretur 
conari  adimplere  omnia  prsecepta  Divina,  quia  ab 
eorum  observatione  non  liberaretur  per  istam  reve- 
lationem :  excepto  tamen  praecepto  spei,  eo  quod 
tunc  actus  spei  foret  ipsi  impossibilis  ;  posita  enim 
revelatione  damnationis  certo  futuree,  non  posset  am- 
plius  certa  cum  fiducia  Beatitudinem  expectare,  hoc- 
que  verum  est,  etiamsi  tali  non  fuisset  prsedicta  sua 
damnatio  simpliciter,  sed  insuper  quod  foret  propter 
certum  peccatum,  in  quod  laberetur,  v.  g.  propter 
omissionem  actus  Amoris  Dei  in  articulo  mortis  : 
nempe  deberet  etiam  conari  evitare  istud  peccatum, 
adeoque  elicere  dictum  actum  Amoris.  In  casu  ta- 
men  posset  etiam  talis  positive  approbare  suam  dam- 
nationem  attendendo  ad  easdem  rationes,  propter 
quas  eam  vult  Deus. 

Dictis  non  obstat,  quod  is,  cui  revelatus  est  lap- 
sus  in  aliquod  peccatum,  videatur  velle  reddere  Di- 
vinam  prsedictionem  falsam,  dum  vult  et  conatur 
istud  peccatum  evitare ;  quia  non  conatur  evitare 
■peccatum  ex  intentione  reddendi  falsam  praedictionem 
Divinam,  sed  ab  ista  prsedictione  abstrahit,  et  so- 
lum  intendit  facere  suum  officium,  id  est,  adimplere 
id,  ad  quod  vi  Legis  Divinae  obligatur,  ex  cujus 
omissione  scit  Deum  offendendum. 

Non  agemus  hic  de  prima  regula  actuum  huma- 
norum  sive  de  Lege  seterna,  eo  quod  de  ea  speciali- 
ter  agatur  in  Tractatu  de  Legibus,  sed  solum  age- 
mus  de  recta  ratione,  incipiendo  generatim  a  ratione 
practica,  sive  a  judicio  practico,  quod  dicitur  Con- 
scientia. 

ARTICULUS  II. 
DECONSCIENTIA.  ' 

QUID  SIT  CONSCIENTIA  ET  QUOMODO  DIVIDATUR  ? 
§1. 

Definitio  Conscientioe. 

CONSCIENTIA  communiter  definitur  :  Actiis  intel- 
lectus  practici,  quo  juclicatur  aliquid  hic  et  nunc 
esse  licitum  vel  illicitum,  proeceptum  vel  non  proBcep- 
tum,  prohibitum  vel  non  prohibitum ;  aut  quod  in  idem 
recidit,  est  dictamen  rationis  seu  intellecius  pjractici, 
prwscribens  aliquid  hic  et  nunc  esse  licitum  vel  ilJi- 
citum. 

In  primis  Conscientia  dicitur  actus  intellectus,  quia 
conscientia  nec  est  potentia,  nec  habitus,  sed  actus, 
actuale  nempe  judicium  intellectus,  cum  ad  istam 
potentiam  pertineat  judicare.  Et  additur:  Intellectus 
practici ;  quia  judicium  conscientise  est  judicium, 
quod  formamus  immediate  ante  operationem,  quo 
scilicet  judicamus  aliquam  individuam  actionem,  hic 
et  nunc  a  nobis  ponendam,  esse  bonam  et  a  nobis 
posse  exerceri,  vel  esse  malam,  et  non  posse  exerceri. 
Unde  judicium,  quod  formamus  de  bonitate  vel  ma- 
litia  actionis  extra  praxim,  sive  dum  nequidem  in- 
tendimus  et  nullatenus  parati  sumus  istam  actionem 
exercere  v.  g.  judicium,  quo  Theologus  judicat  ali- 
quem  contractum  esse  licitum  vel  illicitum,  non  est 
conscientia,  eo  quod  conscientia  versetur  circa  ac- 
tionem  hic  et  nunc  exercendam  vel  omittendam  ;  ideo 
judicium  conscientise  dici  solet  practice  practicum,  id 
est  omnino  practicum.  Additur  etiam,  quo  Judicatur 
aliquid  esse  licitum  vel  proeceptum,  aut  prohibitum  vel 
non,  ut  significetur  conscientiam  quandoque  preecipere 
aliquid,  et  quandoque  prohibere,  quandoque  vero  mere 
dictare  esse  bonum  et  posse  fieri,  non  tamen  praecipi- 
endo. 

Ideo  autem  conscientia  sic  vocatur,  vel  quia  est 
scientia  cum  se  ipso,  qua  scilicet  interius  conscii  su- 
mus  illius,  quod  est  licitum  vel  illicitum,  absque  eo, 
quod  aliquis  nobis  exterius  hoc  dicat  :  vel  quia  est 
scientia  concludens,  scilicet  ex  alio,  aliquid  in  parii- 
culari  esse  licitum  vel  illicitum  ;  nam  judicium  con- 
scientise,  proprie  est  conclusio  syllogismi,  quem  saltem 
implicite  formamus  circa  bonitatem  vel  malitiam  ac- 
tionis,  quam  hic  et  nunc  parati  sumus  exercere  ;  si- 
quidem  ante  operationem  consideramus,  legem  na- 
turalem,  Divinam  positivam  aut  humanam,  vel  sen- 
tentiam  Doctorum,  aut  praxim  piorum  variasque 
circumstantias  :  deinde  ex  omnibus  illis,  velut  ex 
antecedente,  concludimus  in  particulari,  nos  posse 
vel  non  posse  hic  et  nunc  facere  talem  actionem, 
v.  g.  Clericus,  constitutus  in  materia  venandi,  consi- 
derat  quod  Clericis  sit  prohibitum  per  Canones  ve- 
nari,  item  quod  sit  Clericus,  et  tunc  inde  conclu- 
dit  hoc  modo  :  ergo  hic  et  nunc  non  possum  venari : 
atque  heec  conclusio  proprie  est  id,  quod  conscien- 
tia  vocatur. 

Differt  conscientia  a  Synderesi  quia  in  primis  con- 
scientia  est  actus,  nempe  actuale  judicium  intellec- 
tus,  synderesis  vero  habitus  ;  synderesis  enim  est 
habitualis  cognitio  primorum  et  universalium  princi- 
piorum  moralium  cum  natura  nobis  indita,  prout  est 
cognitio  horum  ;  "  bonum  est  faciendum  et  malum  fu- 
gieudum  ;  quod  tibi  non  vis  fieri  alteri  non  feceris." 
Quamquam  actualis  cognitio  istorum  principiorum 
sit  etiam  vere  synderesis. 

Secundo  differt  a  synderesi  tam  actuali,  quam 
habituali  in  eo  quod,  ut  jam  dictum  est,  synde- 
resis  versetur  circa  principia  universalia,  conscien- 
tia  vero  circa  particularia  ex  universalibus  per  dis- 
cursum  deducta,  v.  g.  synderesis  generatim  dictat 
bonum  esse  faciendum,  sed  conscientia  concludit  et 
dictat  hoc  particulare  bonum  v.  g.  eleemosynam  hic 
et  nunc  esse  faciendam.  Ideo  conscientia  immediate 
dirigit  operationem,  synderesis  vero  tantum  mediate 
et  remote. 

Tertio  differt  in  eo,  quod  synderesis  numquam 
erret  utpote  versans  circa   universalia  praecepta  mo- 

rum,  quse  per  se  sunt  omnibus  nota,.  conscientia  vero 
sit  aliquando  errori  obnoxia,  dictans  nempe  aliquid 
esse  bonum,  quod  a  parte  rei  malum  est,  vel  contra. 

Differt  a  scientia  morali  in  eo,  quod  scientia  mo- 
ralis  concludat  quidem  ex  principiis  moralibus  ali- 
quid  esse  licitum  vel  illicitum,  sed  modo  adhuc  ge- 
nerali  et  abstrahendo  ab  operatione.  Verum  conscien- 
tia  concludit  aliquid  in  particulari,  atque  hic  et 
nunc  esse  licitum  vel  illicitum  :  v.  g.  scientia  mo- 
ralis  ex  his  prsemissis,  bonum  est  faeiendum,  et 
eleemosyna  est  bona,  concludit  faciendam  esse  ele- 
emosynam  :  sed  conscientia  scientiam,  in  omnibus 
istis  judiciis  contentam,  applicat  operationi  hic  et 
nunc  occurrenti,  et  concludit  ulterius  hoc  modo  ; 
ergo  hic  et  nunc  facienda  est  eleemosyna  huic  pau- 
peri :  ea  propter  ista  immediate  dirigit  operationem, 
scientia  vero  moralis  tantum  mediate  et  remote. 

Differt  a  judicio  ultimo  practico  in  eo,  quod  illud 
non  versetur  circa  bonitatem  vel  malitiam  actionis, 
sicuti  conscientia,  sed  tantum  circa  exercitium  actio- 
nis,  qualiscumque  ipsa  sit,  ideoque  formatur  post 
conscientiam,  et  ante  edit  immediate  exercitium  vel 
omissionem  actionis  :  dictum  etiam  judicium  nil  est 
aliud,  quam  judicium,  quo  judicamus  aliquam  ac- 
tionem  hic  et  nunc  esse  exercendam  vel  omittendam. 
Deinde  illud  judicium,  ssepe  est  contrarium  judicio 
conscientiae  ;  ssepe  enim  judicamus  aliquam  actionem 
hic  et  nunc  esse  exercendam,  resolvimusque  eam 
exercere,  quamvis  judicamus  esse  illicitam. 

Denique  differt  a  recta  ratione,  sicuti  magis  com- 
mune  a  minus  communi  ;  datur  enim  conscientia, 
quse  non  est  recta,  nempe  conscientia  erronea,  scru- 
pulosa,  etc.  ideoque  conscientia  non  dicitur  dictamen 
rationis  practicse  rectse,  sed  simpliciter  rationis  prac- 
ticae  ;  recta  autem  ratio,  sive  ejus  judicium,  est  spe- 
cies  conscientiee,  nempe  est  conscientia  recta  ;  nam 
per  rationem  hic  non  intelligitur  ipsa  potentia  secun- 
dum  se,  quse  dicitur  intellectus,  mens,  et  ratio,  sed 
intelligitur  actus  seu  dictamen  istius  potentise,  vel 
quod  idem  est,  ipsa  potentia  dictans. 

§11. 

Divisio  Conscientice . 

CoNSCiENTiA  communiter  dividitur  in  rectam,  erro- 
neam,  scrupulosam,  dubiam  et  probabilem.  Con- 
scientia  recta  vel  vera  est  quae  dictat  aliquid  esse 
licitum  vel  illicitum,  quod  tale  est  a  parte  rei,  et 
duplex  est,  nempe  recta  materialiter  vel  speculative, 
estque  jam  definita:  et  recta  formaliter  sive  in  ap- 
prehensione  vel  practice,  quae  est  dum  judicat  de 
bonitate  vel  malitia  actionis,  post  adhibitam  diligen- 
tiam,  ad  cognoscendam  veritatem  ;  illud  enim  judi- 
cium  est  rectum  practice,  sive  in  ordine  ad  opera- 
tionem.  Duplex  hsec  conscientia  recta  est  ipsa  ratio 
recta  speculative  et  practice,  de  qua  in  articulo  prae- 
cedenti. 

Conscientia  erronea  vel  falsa  est,  quse  dictat  ali- 
quid  esse  bonum,  quod  a  parte  rei  malum  est,  vel 
esse  malum,  quod  a  parte  rei  bonum  est.  Dicitur 
erronea,  quia  intellectus  judicat  de  actione  aliter 
.quam  sit  a  parte  rei ;  quod  judicium  dicitur  error. 
Conscientia  erronea  est  duplex,  nempe  vincibiliter 
erronea  quae  oritur  ex  ignorantia  vel  inadvertentia 
vincibili,  et  invincibiliter  erronea  quae  oritur  ex  ig- 
norantia  vel  inadvertentia  invincibili,  atque  haec  est 
formaliter  recta. 

Conscientia  scrupulosa  est,  quae  ex  levibus  ratio- 
nibus  cum  quadam  anxietate  judicat  vel  suspicatur  esse 
peccatum  in  actione  quam  quis  posuit  vel'  positurus 
esset.  Illae  autem  rationes  censentur  leves,  quae  non 
movent  virum  prudentem,  et  dicuntur  scrupuli,  me- 
taphora  sumpta  a  scrupulis  seu  parvis  lapidibus,  qui 
subintrant  calceos  viatorum,  eo  quod  sicut  hi  moles- 
tiam  adferunt  viatoribus,  impediuntque  quominus 
libere  incedant,  ita  leves  illae  rationes  molestiam  ani- 
raae  adferunt,  eamque  perturbant  et  impediunt  in  via 
spirituali. 

Conscientia  dubia  proprie,  et  quae  dicitur  negative 
dubia,  est  suspensio  judicii  circa  actionem,  quando 
nimirum  intellectus  nec  judicat  esse  bonum  nec  ma- 
lum,  sed  stat  anceps  seu  indeterminatus,  idque  quia 
nullae   occurrunt    rationes,   vel  si  occurrant,   aut   se 

mutuo  elidunt,  aut  non  sunt  sufficientes  ut  determinent 
intellectum  ad  unam  partem. 

Conscientia  j)rohabilis  vel  opinativa,  quse  etiam 
jjositive  dubia  dicitur,  est  quae  dictat  aliquid  hic  et 
nunc  esse  licitum  vel  illicitum,  sed  iniBrmiter  et  cum 
formidine  ne  oppositum  sit  verum  propter  notabilia 
argumenta,  quse  faciunt  pro  veritate  in  contrarium  : 
differt  conscientia  probabilis  a  scrupulosa  in  eo,  quod 
licet  utraque  formidet  oppositum  illius,  quod  dictat, 
sit  verum,  scrupulosa  id  formidet  ex  levibus  rationi- 
bus  :  probabilis  vero  ex  notabilibus  ;  et  differt  ab  erro- 
nea  in  eo,  quod  erronea  judicet  cum  firma  adheesione 
intellectus  et  absque  formidine  de  opposito,  non  sio 
probabilis.  Deinde  conscientia  probabilis  potest  esse 
vera. 

Scrupulosa  vero  differt  ab  erronea  (cujus  tamen 
est  qusedam  species)  in  eo,  quod  ipsa  semper  judi- 
cet  vel  suspicetur  esse  peccatum  in  actione,  non  sic 
erronea,  quae  hoc  tanlum  aliquando  judicat ;  nam 
non  solum  dictat  actionem,  quse  a  parte  rei  bona 
est,  esse  malam,  sed  aliquando  etiam  dictat  actionem 
quae  mala  est,  esse  bonam.  Deinde  scrupulosa  non 
assentitur  uni  parti,  nisi  cum  anxietate  et  formidine 
de  parte  opposita,  quamvis  ex  levibus  rationibus ; 
verum  erronea  absolute  et  firmiter  assentitur  uni  parti 
absque  anxietate  et  formidine  de  opposito,  uti  jam 
dictum  est. 

Conscientia  etiam  dividitur  in  certam,  firmam,  per- 
plexam,  laxam,  strictam  et  timoratam. 

Conscientia  certa  est,  quae  ex  motivo  certo  seu 
infallibili  judicat  aliquid  esse  licitum  vel  illicitum, 
et  potest  esse  certa  tripliciter,  nempe  metaphysice, 
physice  et  moraliter,  quod  explicabitur  in  sequente 
Articulo. 

Firma  est,  quae  firmiter  sive  absque  formidine  de 
opposito  judicat  aliquid  esse  licitum  vel  illicitum.  Hsec 
potest  esse  erronea  etiam  vincibiliter,  potest  etiam  esse 
certa,  sed  non  semper  est  talis. 

ComciQiiiid,  perplexa  est,  quse  in  utraque  parte  con- 
tradictionis  judicat  esse  peccatum,  ita  ut  quidquid 
homo  eligat,  sive  actum  ponat  sive  omittat,  semper  sit 
peccaturus. 

Laxa  est,  quse  ex  passione  vel  ignoranlia  graviter 
culpabili  propter  leves  rationes  judicat  ea  esse  licita 
et  bona  aut  non  esse  peccata  mortalia,  quee  tamen  alii 
communiter  putant  esse  peccata  et  quidem  quandoque 
mortalia. 

Stricta  est,  quae  judicat  esse  peccata  vel  esse  mor- 
talia,  quae  alii  communiter  judicant  nuUatenus  es-se 
peccata,  vel  non  esse  mortalia.  Triplex  haec  conscien- 
tia  ad  erroneam  reducitur. 

Conscientia  timorata  est,  quse  ex  justa  ratione  timet 
ne  sit  peccatum  in  actione,  in  quo  differt  a  scrupulosa, 
quee  timet  quidem  peccatum,  sed  absque  justa  ratione, 
et  reducitur  ad  conscientiam  rectam. 

Conscientia  adhuc  dividi  potest  in  praecipientem, 
prohibentem  et  permittentem  ;  quod  colligitur  ex  ipsa 
deiinitione.  Item  in  antecedentem  et  consequentem 
respectu  aciionis :  quia  conscientia  respicere  potest 
actionem  hic  et  nunc  faciendam,  quam  dictat  esse 
licitam  vel  iilicitam,  tuncque  dicitur  obligare,  prse- 
cipere,  urgere,  instigare,  prohibere,  etc.  et  eatenus 
est  proprie,  regula  actuum  humanorum  ac  de  illa  sic 
considerata  hic  potissimum  agitur.  Potest  etiam  respi- 
cere  actionem,  jam  factam  seu  preeteritam  dictando 
eam  licite  vel  illicite  fuisse  factam  et  tunc  dicitur 
dare  testimonium,  approbare,  accusare,  remordere, 
condemnare,  excusare,  etc.  De  conscientia  hoc  modo 
considerata  intelliguntur  hsec  loca  Scripturse  Sacrse : 
"  Non  est  in  nostra  conscientia  quis  posuerit  eam  in 
marsupiis  nostris,"  Gen.  43.  v.  22.  "  Testimonium 
reddente  illis  conscientia  ipsorum,"  Rom.  2.  v.  15. 


ARTICULUS    III. 

QUiENAM   CONSCIENTIA   SIT   KEGULA   ACTUUM  HUMA- 
NOKUM  ? 

§   I. 

Vt  Conscientia  sit  Regula  Actuum  Humanonim  debet 
esse  moraliter  certa. 

LICET  Conscientia  sit  regula  actuum  humanorum, 
quselibet  tamen  ejus  species  talis  non  est,  sed  sola 
conscientia  recta  est  talis,   quae   tamen  simul   debet 

esse  certa^  quse  jam  veniunt  demonstranda.  In  pri- 
mis  itaque  dicimus,  quod,  ut  conscientia  sit  regula 
actuum  humanorum,  debeat  esse  certa,  sive  quod 
ad  licite  operandum  requiratur  certitudo  de  honestate 
actionis.  Ut  autem  hoc  melius  intelligatur,  sciendum 
est,  triplicem  distingui  certitudinem,  alia  enim  est 
certitudo  metaphysica  cui  falsum  nullatenus  subesse 
potest  nequidem  divinitus,  et  quae  ideo  est  omnium 
maxima,  qualem  certitudinem  habemus  eorum,  quee 
divinitus  revelata  sunt.  Aha  est  physica,  quse  fun- 
datur  in  communibus  et  universalibus  legibus,  secun- 
dum  quas  res  naturales  agunt  vel  aguntur,  et  quibus 
attentis  res  judicatur  aliter  esse  non  posse,  licet  ex- 
traordinarie  et  per  miraculum  aliter  esse  possit.  Ta- 
lem  certitadinem  habemus,  quod  v.  g.  quis  sit  com- 
burendus  si  in  ignem  conjiciatur,  quamvis  per  mi- 
raculum  conservari  possit,  prout  contigit  tribus  pue- 
ris  qui  missi  sunt  in  fornacem  ignis  ardentis,  Da- 
nielis  3.  Denique  alia  est  certitudo  moralis  quse  fun- 
datur  in  hominum  moribus,  usibus,  consuetudinibus, 
et  iis  qua?  ut  plurimum  veniunt,  quibus  attentis  res 
judicatur  non  posse  aliter  esse,  quamvis  tamen  aliter 
esse  possit,  et  de  facto  quandoque  aliter  sit :  sed  cum 
id  raro  et  tantum  per  accidens  contingat,  censetur 
ac  si  non  accideret :  unde  hsec  certitudo  nullam  re- 
linquit  prudentem  formidinem  de  opposito :  talem 
certitudinem  habemus  de  baptismo  pueri,  quem  pas- 
tor  in  scripto  testatur  esse  baptizatum  ;  et  de  domi- 
nio  rei  quam  emimus  a  viro  honesto.  Haec  certitudo 
varios  habet  gradus  ;  potest  enim  esse  major  vel  mi- 
nor,  et  sic  v.  g.  majorem  habemus  certitudinem  de 
existentia  Urbis  Viennensis  quam  de  baptismo  vel 
dominio  in  exemplis  allatis. 

Ad  licite  operandum  non  requiritur  absolute  cer- 
titudo  metaphysica  nec  physica  de  actionis  honestate  ; 
quia  impossibile  est  de  omnibus  actibus  humanis  ha- 
bere  tantam  certitudinem,  sed  sufficiet  certitudo  mo- 
ralis,  quae  tamen  nec  debet  esse  maxima  ;  non  enim 
debemus  habere  tantam  certitudinem  de  honestate 
actionis,  quantam  v.  g.  habemus  de  existentia  Urbis 
Viennensis:  verum  sufficit  quaecumque  certitudo  mo- 
ralis,    etiam    minima,    dummodo    sit    vere   certitudo 

moralis    excludens   rationabilem    formidinem  de  op- 
posito. 

Probatur  autem  asserdo  ex  Eccl.  cap.  37.  v.  20. 
*' Ante  omnia  opera  verbum  verax  preecedat  te,  et  ante 
omnem  actum  consilium  stabile,"  id  est,  iirmum  et  pru- 
dens  judicium  de  honestate  actionis  faciendse :  deinde 
ex  Rom.  14.  v.  23.  "Omne  quod  non  est  ex  fide,  pec- 
catum  est,"  id  est,  omne  quod  non  est  in  firma  animi 
persuasione,  sive  quod  quis  agit  non  persuasus  id  sibi 
licere,  sed  vel  illicitum  putans,  vel  dubitans  utrum 
liceat,  peccatum  est.  Praeterea  qui  operatur  non  ha- 
bens  moralem  certitudinem  de  honestate  suee  actionis, 
exponit  se  periculo  peccandi,  adeoque  peccat  juxta 
illud  Eccl.  3.  v.  27.  "  Qui  amat  periculum,  in  illo 
peribit :"  quia  cura  sit  incertus,  habet  rationabilem 
formidinem  ne  peccet ;  videt  enim  actionem  quam 
facere  meditabaturmoraliter  loquendoposse  essemalam. 
Accedit  quod  teneamur  agere  prudenter :  prudentia 
autem  cum  sit  virtus  mentis  practica,  requirit  certitu- 
dinem  saltem  moralem  de  veritate. 

§  II- 
Solvuntur  Obfectiones. 

OBJECTIO    I. 

Beatus  Job  fuit  rectus  in  suis  operationibus,  atqui 
tamen  de  illis  habebat  formidinem  ;  dicit  enim,  cap.  9. 
v.  28  :  "  Verebar  omnia  opera  mea,  sciens  quod  non 
parceres  delinquenti :"  ergo  potest  quis  recte  operari 
etsi  habeat  formidinem  de  certitudine  suse  operationis. 

R.  Beatum  Job  non  loqui  de  formidine  antecedente 
operationem,  quasi  formidasset  ne  opera  quse  erat  factu- 
rus  non  essent  licita :  sed  de  formidine  consequente, 
quam  habebat  ne  ista  opera  non  fecisset  cum  debita 
diligentia  et  intentione  ;  nam  ut  ait  Sanctus  Gregorius : 
"  Saepe  sordet  in  conspectu  supremi  judicis,  quod  fulget 
in  conspectu  operantis." 

OBJECTIO    II. 

Si  ad  hoc,  ut  quis  recte  operetur,  debeat  ita  certo 
credere  se  recte  operari  ut  non  habeat  formidinem  de 
opposito,  rarissime  operaremur  recte ;  quia  ut  pluri- 

mum  in  nostris  actionibus  reperitur  aliqua  formido  de 
earum  rectitudine. 

R.  Negando  sequelam ;  verum  quidem  est,  quod 
saepe  in  nostris  actionibus  reperiatur  aliquod  pericu- 
lum  et  formido  peccati,  cum  ordinarie  tantum  habea- 
mus  moralem  certitudinem  de  earum  honestate,  cui 
certitudini  potest  subesse  falsum,  et  cui  etiam  de  facto 
aliquando  subest ;  impossibile  enim  est  habere  de  om- 
nibus  agibilibus  certitudinem  metaphysicam  vel  phy- 
sicam,  sed  periculum  illud  est  tantum  remotum,  non 
proximum  et  morale,  sive  tale,  quod  in  praxi  a  viro 
prudente  mereatur  attendi,  ideoque  non  impedit  quo- 
minus  recte  et  prudenter  operemur. 

Enimvero  pericula  tantum  remota  peccatorum,  si- 
cut  et  malorum  corporalium,  non  sunt  talia  quae  vi- 
rum  prudentem  ab  agendo  deterreant :  alioquin  vix 
possemus  agere ;  cum  innumeris  ejusmodi  periculis 
in  hac  vita  simus  expositi :  sic  v.  g.  dum  imus  ad 
mensam  yel  ad  ah"quod  consortium,  semper  est  ali- 
quod  periculum  remotum  peccandi ;  non  enim  habe- 
mus  omnimodam  certitudinem  quod  non  simus  pec- 
caturi  in  mensa  v.  g.  per  excessum  in  cibo  vel  in  potu 
et  in  aliorum  consortio,  detractiones  voluntarie  au- 
diendo  :  similiter  dum  itineramur,  periculum  est  ne 
spoliemur  vel  occidamur,  etsi  ab  ante  nil  audivissemus 
de  latronibus,  et  dum  per  plateas  incedimus  pericu- 
lum  est  ne  tegula  cadens  e  tecto  nos  laedat,  etiam 
quando  nulla  est  tempestas:  notum  est  autem,  quod 
propter  ejusmodi  pericula,  quae  tantum  sunt  remota, 
non  retrahamur  ab  agendo,  et  quod  non  idcirco  cen- 
seamur  imprudentes  ;  imo  potius  imprudentes  et  ridi- 
culi  videremur,  si  ab  actione  metu  talium  abstinere- 
mus. 

OBJECTO    III. 

ViDETUR,  quod  ad  licite  operandum  sufRciat  con- 
scientia  mere  probabilis,  seu  judicium  tantum  proba- 
bile  de  honestate  actionis  :  quia  qui  operatur  ex  judicio 
prudenti,  operatur  prudenter  et  non  peccat ;  qui  autem 
operatur  ex  judicio  probabih*,  operatur  ex  judicio  pru- 
denti,  siquidem  judicium  probabile  est  prudens  utpote 
formatum  ex  motivo  rationabili. 

R.  Negando  antecedens  et  in  primis  negari  etiam 
potest  subsumptum  probationis,  quia  plurimi  Philo- 
sophi  docent  assensum  opinativum,  vel  infirmum, 
non  esse  prudentem,  sed  imprudentem  :  admisso  ta- 
men,  quod  sit  prudens,  utpote  proportionatus  suo 
motivo,  distinguitur  assumptum  probationis  hoc  mo- 
do :  qui  operatur  ex  judicio  prudenti  firmo  et  certo, 
operatur  prudenter,  conceditur  ;  si  operetur  ex  judi- 
cio  prudenti  infirmo,  negatur.  Qui  autem  operatur  ex 
judicio  tantum  probabili,  operatur  quidem  ex  judicio 
prudenti  infirmo,  non  vero  firmo  nec  certo,  et  sic  non 
sequitur  quod  operetur  prudenter  et  non  peccet. 

Si  petatur,  quare  judicium  probabile  sit  potius  pru- 
dens,  quam  operatio  tali  judicio  confijrmis  ? 

R.  Duplicem  illius  rei  rationem  posse  assignari, 
prima  quia  in  operatione  est  periculum  majoris  mali 
et  alterius  naturae,  quam  sit  in  actu,  quo  intellectus 
judicat  aliquid  esse  probabiliter  licitum,  nam  in  ope- 
ratione  est  periculum  peccati  et  transgressionis  legis 
Divinee :  in  actu  vero  intellectus,  ubi  non  agitur  de 
praxi,  non  est  tale  periculum,  sed  ad  summum  est 
tantum  periculum  errandi  sive  prsebendi  assensum 
falsum.  Secundo  quia  judicium  probabile  est  prudens, 
eo  quod  formetur  conformiter  ad  suum  motivum, 
eique  proportionetur  ;  intellectus  enim  non  assentitur 
nec  adheeret  omnino  firraiter  pani  illi  quam  judicat 
probabiliorem,  sed  infirmiter,  ita  ut  ab  ea  possit  di- 
moveri.  Operatio  autera  quae  fieret  ex  motivo  proba- 
bili  quod  sit  licita,  non  potest  esse  prudens  ista  ratione, 
quia  non  potest  ita  attemperari  et  proportionari  suo 
motivo,  sicuti  assensus  infirmus,  seu  judicium  proba- 
bile,  eo  quod  dum  operamur  absolute,  ponamus 
actionem. 

Haec  assertio  quod  ad  licite  operandum  requiratur 
certitudo  saltem  moralis  de  honestate  actionis,  adeo 
certa  videtur  ut  ipsimet  probabilistae  omnes  eam  com- 
muniter  admittant :  docent  nemj)e  nobiscum,  quod 
ut  quis  licite  operetur,  non  possit  nabere  ullam  ratio- 
nabilem  formidinem  peccati,  sed  debeat  esse  mora- 
liter  certus  se  hic  et  nunc  omnibus  spectatis  posse 
operari,  quapropter  admittunt  consequenter,  quod 
ultimum  judicium  practicum  conscientiae  non  possit 


'452  TBACTATUS 

esse  mere  probabile,  sed  quod  debeat  esse  moraliter 
certum  absque  ulla  rationabili  formidine  de  opposito. 
Ut  autem  ostendant,  se  non  docere  implicantia,  dum 
admittunt,  quod  ad  licite  operandum  requiratur  judi- 
cium  moraliter  certum  de  honestate  actionis  et  eo  non 
obstante  sustinent  licitum  esse  sequi  opinionem  proba- 
bilem,  distinguunt  duo  judiciaconscientise,  unum  quod 
vocant  directum  et  speculativum,  et  alterum  quodjTrac- 
ticum  et  reflexum  appellant. 

Judicium  directum  vel  specidativum  est  id  quod 
formatur  de  honestate  morali  actionis:  et  circa  illud 
judicium  a  nobis  dissentiunt,  dicuntque  quod  non  de- 
beat  esse  moraliter  certum,  sed  quod  possit  esse  mere 
probabile  :  id  est,  quod  non  requiratur,  ut  operans,  sit 
moraliter  certus,  actionem,  quam  facit,  esse  materialiter 
et  iu  se  honestam  ac  legi  aeternse  conformem,  sed  quod 
de  eo  possit  habere  formidinem  etiam  rationabilem. 

Judicium  practicum  et  refl£xum,  quod  est  ultimum 
conscientiae  judicium  et  dictamen  dirigens  operantem, 
est  illud,  quod  formatur  de  honestate  formali  actionis, 
sive  de  ejus  licentia,  quo  scilicet  operans  j  udicat  se  posse 
actionem  facere  sine  peccato.  Conveniunt  nobiscum, 
quod  istud  judicium  non  possit  esse  mere  probabile,  sed 
quod  debeat  esse  certum  certitudine  saltem  morali. 

Verum  illi  praetendunt,  quod  possit  formari  tale 
judicium,  etiam  quando  opinio  est  mere  probabilis, 
adeoque  quando  non  habetur  certitudo  de  honestate 
materiali  actionis :  et  cum  tale  judicium  certum  non 
possit  fundari  in  ipsa  opinione  probabili,  tamquam 
in  aliqua  prsemissa  ex  qua  deducatur,  sed  fundari  et 
deduci  debeat  ex  duabus  prsemissis  certis  ;  conclusio 
enim  deducta  ex  una  praemissa  tantum  probabili  et  in- 
certa,  etiam  est  tantum  probabilis  et  incerta,  cum  se- 
quatur  debiliorem  partem,  adinvenerunt  duos  modus 
quibus  mediantibus  dicunt,  nos  posseformare  judicium 
certum  de  honestate  actionis  tantum  probabiliter  ho- 
nestae,  sicque  tuto  sequi  quamlibet  opinionem  probabi- 
lem. 

§  III. 

Modi  quibiis  probabilistce  dicunt  prudenter  formari 
posse  Conscientiam  de  honestate  actionis  tantum 
probabiliter  hojiestce. 

Hi  modi  sunt  duo  sequentes  syllogismi  practici,  quo- 
rum  pr^missse  sunt  ambae  certae,  inquiunt,  sicut  et 
conclusio,  quee  est  judicium  de  licentia  actionis  proba- 
biliter  honestse. 

Primum  syllogismum  sic  formant :  quod  prudenter 
judico  mihi  hic  et  nunc  licere,  certum  est,  id  mihi 
hic  et  nunc  licere  ;  atqui  prudenter  judico  actionem 
probabiliter  honestam  v.  g.  pingere  die  festo,  mihi 
hic  et  nunc  licere :  ergo  certum  est  mihi  hic  et  nunc 
licere  actionem  probabiliter  honestam,  scilicet  pingere 
die  festo.  In  isto  syllogismo  major  est  certa,  inquiunt, 
eo  quod  certo  actus  prudentia  non  possit  esse  regula 
actionis  illicitae :  et  minor  similiter  certa  est,  quia 
prudenter  id  judico  licitum,  quod  tale  judico  ex  mo- 
tivo  gravi  et  conformiter  ad  judicium  virorum  pruden- 
.tum  :  sic  autem  judico  in  casu  cum  sint  motiva  gra- 
via,  quae  suadent  licitum  esse  pingere  die  festo,  et 
taliter  etiam  judicent  viri  gravissimi  et  doctissimi, 
unde  conclusio  quoque  certa  est,  utpote  innixa  dua- 
bus  praemissis  veris  et  certis,  ex  quibus  deducitur, 
et  a  quibus  certitudinem  suam  trahit.  Ex  quo  patet, 
quod  conclusio,  sive  judicium  conscientiae  de  licentia 
actionis  probabiliter  honestse,  quamvis  sit  certum, 
non  trahat  tamen  suam  certitudinem  ab  opinione  pro- 
babili,  nec  ab  ejus  motivis,  quia  non  supponit  veri- 
tatem  opinionis  probabilis  et  raotivorum  illius  neque 
ei  innititur  ;  non  enim  supponit  veram  esse  hanc  pro- 
positionem  :  pingere  nou  est  opus  servile  et  prohibi- 
tum  die  festo,  sed  tantum  supponit  eam  esse  proba- 
bilem  et  habere  gravia  motiva  pro  sui  veritate,  quod 
verum  est  et  certum  ;  nam  certum  est  quod  ista  pro- 
positio  sit  probabilis,  et  habeat  gravia  motiva  pro  sui 
veritate. 

Secundum  syllogismum  formant  hoc  modo  :  lici- 
tum  est  mihi  facere  actionem,  quae  si  mala  sit,  ejus 
malitiam  invincibiliter  ignoro  ;  atqui  si  actio  preesens, 
quae   est   probabiliter    honesta,  sit  a  parte  re'i   mala, 

ejus  malitiam  invincibiliter  ignoro  :  ergo  licitum  est 
mihi  istam  actionem  facere. 

Major  est  certa,  et  idem  dicunt  de  minore  ;  qnia  feci 
totum  quod  potui  ad  cognoscendam  veritatem  per  pro- 
priumstudium,aut  consulendo  virosdoctos,nec  cognovi 
actionem  esse  malam. 

Ex  his  videre  est,  quod  licet  prohabilistae  doceant 
nos  tuto  sequi  posse  opinionem  probabilem,  non  ta- 
men  asserant  nos  posse  illam  immediate  sequi,  quia 
juxta  ipsos  ultimum  judicium,  a  quo  proxime  et  im- 
mediate  regulatur  nostra  operatio,  dum  sequiraur  opi- 
nionem  probabilem,  non  est  ipsa  opinio  probabilis, 
sed  est  judiciwn  rejiexum,  quo  judicamus,  actionem 
esse  licitam  non  quidem  in  se  et  materialiter  respectu 
nostri,  sive  nos  illam  posse  facere  sine  peccato:  quod 
judicium  reflexum  juxta  eosdem  est  certum,  utpote 
fundatum  in  motivis  certis,  qnanavis  judicium  directum 
et  specidativum  sit  incertum,  habeatque  conjunctam 
formidinem,  ne  actio  sit  in  se  illicita.  An  autem  illi, 
mediante  subtili  illa  distinctione  judicii  directi  et  le- 
flexi,  suam  doctrinam  sufliicienter  a  contradictione  et 
errore  vindicent,  et  an  istud  judicium  reflexum  majorem 
habeat  certitudinem  quam  judicium  directum,  dijudi- 
cabitur  ex  dicendis  infra. 

Ex  hac  assertione  facile  ostendi  potest,  quaenam 
conscientia  sit  regula  actuum  humanorum  et  queenam 
non  sit  talis.  In  primis  ex  dictis  clarum  est,  quod 
conscientia  recta  seu  vera  sit  regula  actuum  huma- 
norum,  dum  est  certa  saltem  moraliter :  quod  ad- 
ditur,  quia  non  sufficit,  quod  conscientia  sit  recta  a 
parte  rei,  sive  quod  actio  sit  in  se  bona  et  a  parte  rei 
conformis  legi  seternee,  prout  judicatur,  sed  debet  ope- 
rans  esse  moraliter  certus  de  rectitudine  suse  conscien- 
tiee,  adeoque  de  bonitate  et  conformitate  actionis  cum 
lege  aetema:  unde  si  quis  ex  motivis  tantum  probabili- 
bus  et  incertis  judicet  actionem  aliquam  esse  bonam, 
et  etiam  a  parte  rei  sit  talis,  non  ideo  potest  sequi  suam 
conscientiam,  sed  peccat  sequendo  ;  sicuti  peccat  judex 
judicando  et  condemnando  aliquem  tamquam  reum, 
sine  plena  convictione,  qui  tamen  revera  reus  est :  quia 
ejus  conscientia  non  est  certa,  sed  tantum  probabilis, 
licet  a  parte  rei  sit  recta  et  vera. 

Clarum  etiam  est,  quod  conscientia  invincibiliter 
erronea  sit  regula  actuum  humanorum :  quia  illa  est 
recta  practice  et  formaliter,  sive  in  apprehensione  in- 
vincibili  operantis,  qui  insuper  etiam  habet  certitudi- 
nem  moralem  de  honestatesuae  actionis.  Unde  utram- 
que  illam  conscientiam  tuto  sequimur,  imo  sequi  te- 
nemur,  dum  dictant  aliquid  esse  prseceptum  vel  pro- 
hibitum  ;  neque  eas  possumus  deponere.  Nec  refert 
quod  sequendo  conscientiam  invincibiliter  erroneam 
a  parte  rei  agamus  contra  legem  Dei :  quia  contra 
illam  non  agimus  formaliter,  sed  tantura  materialiter, 
sive  actio  est  tantum  materialiter  mala,  non  vero  for- 
maliter  seu  imputabiliter  :  e  contra  est  formaliter  bona, 
potestque  aeque  esse  meritoria  apud  Deum,  ac  si  etiam 
bona  foret  a  parte  rei :  sicque  accidit  in  facto  Jacob 
accedentis  ad  Liam,  quam  invincibiliter  apprehende- 
bat  esse  Rachelem  propriam  scilicet  uxorem,  iste 
enim  accessus  erat  quidem  materialiter  malus,  cum  a 
parte  rei  esset  accessus  ad  non  suam,  sed  formaliter 
erat  bonus,  eo  quod  in  apprehensione  invincibili  esset 
.accessus  ad  propriam  uxorem ;  erat  etiam  merito- 
rius,  si  (quod  de  viro  Sancto  praesumi  potest)  tunc 
Jacob  fuerit  in  statu  gratise  et  fine  debito  ad  Liara 
accesserit. 

Caeterae  species  conscientiae  non  sunt  regula  actuum 
humanorum :  non  vincihiliter  erronea^  quia  illa  non 
potest  bene  regulare  nostros  actus,  eo  quod  eam  se- 
quendo,  dum  dictat  aliquid  esse  licitum  quod  illici- 
lum  est,  peccemus  formaliter  ;  error  enim  vincibilis 
a  peccato  formali  non  excusat :  unde  talem  conscien- 
tiam  sequi  non  tenemur  nec  possumus,  sed  debemus 
deponere.  Nec  scrupulosa,  quia  illa  causat  malos  ef- 
fectus,  tura  in  corpore,  tum  in  anima,  nocet  enim 
valetudini,  animam  reddit  desolatam,  et  quandoque 
desperabundam,  rationem  offuscat  et  perturbat,  ho- 
minemque  saepe  reddit  ineptum  ad  functiones  suas 
peragendas,  item  causat  tcedium  rerum  spiritualium, 
retrahitque  a  multis  bonis  operibus,  quae  alioquin 
fierent :  unde  non  est  bona  regula,  sed  eam  possumus, 
imo  debemus  deponere. 

Neque  dubia,  quia  cum  illa  agendo  exponimus 
nos  evidenti    periculo   peccati,  non   enim  agimus  ex 

Me,  seu  persuasione,  quod  actio  sit  licita,  sed  e  contra 
agimus  cceco  modo  nescientes,  an  actio  non  sit 
illicita. 

Denique  nec  conscientia  probabilis,  quia  illam  se- 
quendo,  dum  dictat  aliquid  esse  licitum,  quod  illi- 
citum  est,  exponimus  nos  periculo  peccati,  eo  quod 
faciamus  actionem,  de  qua  non  habemus  moralem 
certitudinem,  quod  sit  honesta,  sed  de  qua  habemus 
e  contra  rationabilem  formidinem,  ne  sit  mala,  prop- 
ter  graves  rationes  id  ipsum  suadentes  ;  nec  dici  po- 
test  periculum  peccati  esse  tantum  remotum,  quod 
consequenter  vitare  non  tenemur :  quia  cum  sint 
graves  rationes,  quse  suadent  actionem  esse  malam, 
magna  est  apparentia  esse  peccatum  in  actione,  adeo- 
que  magnum  seu  proximum  periculum  illius,  et  cum 
istud  periculum  cognoscamus,  peccatumque  aliquo 
modo  praevideamus,  agendo  non  possumus  excusari  a 
peccato  formali :  aliud  est  de  conscientia  seu  judicio 
moraliter  certo,  quia  licet  illud  habeat  conjunctum 
aliquod  periculum  peccati,  cum  possit  absolute  esse 
falsum,  istud  tamen  periculum  non  est  proximum,  sed 
tantum  remotnm,  eo  quod  non  sit  magna  verisimilitudo 
esse  peccatum  in  actione,  attento  quod  pro  falsitate 
talis  judicii  sint  tantum  rationes  leveseta  viro  prudenti 
in  praxi  contemnendae,  quapropter  etiam  communiter 
tale  judicium  est  verum,  nullumque  peccatum  a  parte 
rei  reperitur  in  actione,  quse  fit  illud  sequendo  :  quod 
si  aliquando  aliter  contingat,  id  per  accidens  est,  nec 
censetur  prcevisum. 

Quamvis  omnes  satis  eonveniant,  quod  conscientia 
probabilis  non  sit  tuta  agendi  regula,  disputatur  ta- 
men,  an  opinio  probabilis  non  possit  esse  talis,  diffe- 
runt  enim  opinio  probabilis  et  conscientia  probabilis. 
Opinio  probabilis  stricte  loquendo  est  actus  intellec- 
tus,  quo  ob  motivum  grave,  sed  fallibile,  judica- 
mus,  aliquam  actionem  esse  licitam  vel  illicitam,  abs- 
trahendo  a  praxi  sive  ab  actione  hic  et  nunc  exer- 
cenda,  et  hoc  sensu  opinio  probabilis  coincidit  cum 
assensu  infirmo  et  probabili,  sive  qui  prsebetur  alicui 
propositioni  cum  formidine  de  opposito,  sed  extra 
praxim  :  hic  tamen  per  opinionem  probabilem  solet 
potius  intelligi  actus  intellectus,  nempe  pro  proposi- 

tione  quae  pro  sui  veritate  habet  motivum  grave,  sed 
fallibile,  et  cui  prsebemus  assensum  infirmum  seu  pro- 
babilem.  Conscientia  vero  probabilis  est  actus  intel- 
lectus,  quo  ob  motivum  grave  sed  fallibile  judicamus 
aliquam  actionem,  hic  et  nunc  exercendam,  licitam 
esse  vel  illicitam. 

Quaestio  non  est  an  opinio  probabilis  possit  esse  re- 
gula  immediata  et  proxima  operationis,  sed  an  possit 
esse  remota,  mediante  scilicet  conscientia  certa,  quae 
ex  illa  formaretur ;  unde  sensus  totius  disputationis  est, 
an  quando  habemus  opinionem  probabilem  quod  aliqua 
actio  sit  licita,  possimus  tunc  exinde  formare  conscien- 
tiam  certam,  quod  hic  et  nunc  possimus  istam  actionem 
sine  peccato  exercere,  et  probabilem. 


ARTICULUS  IV. 

.    AN  OPINIO  PBOBABILIS  SIT  TUTA  AGENDI  REGULA. 

§1. 

Dejlnitiones  opinionis  probabilis,  et  probabilissimcB. 

OPINIO  probabilis  sumpta  pro  objecto  assensus  pro- 
babilis  seu  infirmi,  et  quae  aliter  dicitur  sententia 
vel  propositio  probabilis,  autsimpliciterprobabile,  defi- 
niri  potest  hoc  modo,  opinio  seu  sententia  incerta  quae 
nititur  motivo  gravi,  vel  quod  in  idem  recidit,  est 
opinio  quae  nititur  motivo  gravi,  sed  fallibile.  Pro- 
babilitas  vero  nil  aliud  est,  quam  versimilitudo  seu 
apparentia  veri,  nixa  motivo  fallibili ;  intelligi  me- 
ram  verisimilitudinem,  non  evidentiam  nec  certitudi- 
nem.  Unde  ad  opinionem  probabilem  duo  requirun- 
tur,  1.°  Ut  sit  incerta,  id  est  nec  certo  vera,  nec 
certo  falsa,  adeoque  ut  nitatur  motivo  fallibili :  quia 
si  sit  certo  vera,  prout  si  nitatur  ratione  evidente, 
Scriptura  Sacra,  traditione,  definitione  Conciliorum 
vel  Pontificum,  etc.  non  erit  mere  probabilis,  sed 
plusquam  probabilis ;  et  si  sit  certo  falsa,  pro  ut  si 
repugnet  rationi  evidenti,    Scripturae   Sacrae,    tradi- 

tioni,  etc.  erit  improbabilis.  2.°  Ut  nitatur  motivo 
gravi,  quod  suadeat  eam  esse  veram;  quia  in  primis 
si  pro  sui  veritate  nullum  habeat  motivum,  non  erit  plus 
probabilis  quam  haec  propositio:  stellae  sunt  numero 
pares :  deinde  si  illud  motivum  non  sit  grave,  sed  tan- 
tum  leve  et  insufficiens  ad  prudentum  assensum,  opinio 
dicetur  potius  improbabilis  et  temeraria. 

Censetur  autem  motivum  grave  seu  magni  mo- 
menti,  quando  est  tale,  ut  moveret  et  determinaret 
virum  prudentem  ad  assensum  saltem  infirmum ;  viri 
enim  prudentes  non  moventur  quibuscumque  ratio- 
nibus,  sed  tantum  gravibus :  et  debet  esse  grave  tam 
absolute,  quam  respective  :  absolute,  id  est,  secun- 
dum  se  spectatum,  et  non  tantum  ex  aliquo  acce- 
dente  v.  g.  ex  vehementi  passione,  ex  pertinacia,  ex 
inordinatione  affectus,  ex  negligentia  inquirendi  veri- 
tatem.  Respective^  id  est,  comparatione  facta  cum 
fundamentis  partis  oppositae  ;  nam  si  aliqua  similia 
habeat  fundamenta  in  se  quidem  gravia  et  magni 
momenti  ac  segre  solubilia,  non  tamen  propterea  erit 
probabilis,  si  pro  parte  opposita  sint  fundamenta  certa 
et  convincentia  v.  g.  ex  Scriptura  Sacra  vel  traditio- 
ne  ;  quia  ejus  fundamenta  non  sunt  gravia  respective 
ad  motiva  certa  opposita,  sed  per  illa  eliduntur, 
demonstranturque  esse  falsa,  nec  possunt  virum  pru- 
dentem  ad  assensum  inducere,  et  ita  nulla  sententia 
potest  esse  probabilis,  quam  constat  adversari  Scrip- 
turae  Sacrse,  traditioni,  definitioni  Concilii  et  Ponti- 
ficis,  communi  sententiae  SS.  Patrum  aut  alteri  mo- 
tivo  certo. 

Motivum  grave  aliud  est  intrinsecum  et  aliud  extrin- 
secum,  unde  alia  dicitur  probabilitas  intrmseca  et 
alia  extrinseca.  Motivum  intrinsecum  est  ratio,  quse 
ipsi  rei  inest  sive  quse  desumitur  ex  natura  ipsius  rei 
ejusque  circumstantiis  ;  extrinsecum  vero  est  authori- 
tas  virorum  prudentum  in  materia  de  qua  agitur  ver- 
satorum.  Hinc  opinio  diciiur  probabilis  ab  intrinseco, 
dum  pro  sui  veritate  habet  rationes,  seu  motiva  fun- 
data  in  ipsa  natura  rei  ab  authoritate  distincta :  et 
probabilis  ab  extrinseco,  quando  pro  sui  veritate  ha- 
bet  tantum  authoritatem  virorum  prudentum  :  quando 
vero  pro  sui   veritate  habet  motiva,   tam  a  ratione. 

quam  ab  authoritate  dicitur  probabilis  ab  intrinseco 
et  extrinseco. 

Potest  autem  opinio  esse  probabilis  tantum  ab  in- 
trinseco,  id  est,  pro  sui  veritate  habere  solam  rationem 
absque  ulla  authoritate,  idque  contingit,  dum  quis 
propter  gravem  rationem  incipit  sustinere  novam  sen- 
tentiam,  quse  necdum  ab  aliis  fuit  asserta  aut  nequi- 
dem  examinata.  Opinio  tamen  probabilis  ab  extrinseco 
semper  etiam  est  talis  ab  intrinseco  saltem  prsesump- 
tive,  id  est,  semper  prsesumitur  habere  gravem  ratio- 
nem  conjunctam  :  propter  quam  implicite  praebetur 
assensus  ;  authoritas  enim  alicujus  Doctoris  non  mo- 
vet  intellectum  ad  assentiendum  alicui  propositioni, 
nisi  quatenus  est  authoritas  viri  Docti  et  probi,  qui 
praesumitur  bonis  rationibus  fuisse  inductus  ad  eidem 
assentiendum  et  ita  implicite  habetur  respectus  ad 
rationes  quibus  opinio  illa  innititur  v.  g.  dum  audio 
aliquam  propositionem  a  Sancto  Thoma  esse  asser- 
tam,  cujus  rationes  non  cognosco,  aut  si  cognos- 
cam,  eas  tamen  penetrare  non  valeo,  ipsi  assentiri 
possum  hoc  titulo,  quod  a  tali  Doctore  fuerit  asserta  : 
sed  dum  sic  assentior,  simul  habeo  respectum  ad  ra- 
tiones  dictee  propositionis,  non  quidem  explicite,  quasi 
assentirer  istarum  rationum  evidentia  convictus,  sed 
implicite  in  quantum  praesumo,  S.  Thom.  utpote 
magnum  Doctorem  et  a  Deo  peculiariter  illumina- 
tum,  id  non  asseruisse  nisi  ob  rationes  graves. 

Ex  dictis,  ad  hoc  ut  authoritas  probabilitatem  efficiat, 
debet  esse  gravis  sicut  et  ratio  ;  et  tunc  utraque  est 
talis,  quando  possunt  inducere  virum  prudentem  ad 
assentiendum. 

Circa  authoritatem  tamen  specialiter  quaeritur, 
quandonam  censeri  debeat  gravis ;  an  propterea  suf- 
ficiat  unus  Doctor,  an  vero  requirantur  plures  aut 
multi :  non  agitur  de  authoritate,  quae  certitudinem 
efficiat,  prout  est  Deus,  Concilium  generale,  Ponti- 
fex,  etc.  quia  talis  non  reddit  sententiam  mere  proba- 
bilem,  sed  certam  :  verum  agitur  de  authoritate  fal- 
libili  et  quidem  moraliter,  sive  tali,  quae  nequidem 
efficiat  certitudinem  moralem. 

Et  ad  hoc  dicitur,  quod  ut  authoritas  sit  gravis  red- 
datque  opinionera  probabilem,  non  requiritur  praecise 

numerus  Doctorum,  neque  etiam  sufficit,  hoc  est, 
opinio  non  debet  ideo  preecise  censeri  probabilis,  quod 
doceatur  v.  g.  a  decem,  viginti,  imo  a  centum  vel 
pluribus  Doctoribus  :  quia  plurimse  sunt  opiniones, 
quse  non  unum  tantum  aut  duos,  sed  multitudinem 
inveniuntur  habere  defensorum,  quee  tamen  tamquam 
certo  falsee  aut  improbabiles  communiter  rejiciuntur : 
undenam  autem  hoc  proveniat,  patebit  ex  sequentibus 
considerationibus,  ex  quibus  colligi  poterit,  quando- 
nam  authoritas  Doctorum  sit  admittenda  vel  rejicien- 
da,  quandonam  parvi  aut  magni  facienda. 

Primo  itaque  considerandum  est,  an  a  tempore, 
quo  authores  scripserunt  et  aliquam  sententiam  do- 
cuerunt,  non  supervenerit  aliquod  motivura  certum  : 
an  V.  g.  Ecclesia  aut  Pontifex  eam  non  condemnave- 
rit  :  an  non  fuerit  detecta  fallacia  rationis,  in  qua 
fundabatur  :  an  non  fuerit  inventa  nova  ratio  convin- 
cens,  ob  quam  ista  sententia  habetur  jam  tamquam 
improbabilis  :  an  contrarium  in  praxi  a  viris  pruden- 
tibus  ettimoratis  communiter  non  sit  acceptum  ?  Hsec 
tamen  non  obstant,  quominus  talis  sententia  potuerit 
esse  probabilis  eo  tempore,  quo  necdum  declaratio 
aliqua  Ecclesise  emanaverat,  aut  inventum  erat  no- 
vum  principium  certum  in  contrarium. 

Secundo.  Videndum  est  an  sententiam  quam  susti- 
nent,  sufficienter  examinaverint,  expensis  diligenter 
utrimque,  fundamentis  :  an  eam  non  asserant  ex  levi, 
aequivoco  aut  sophistico  argumento :  item  an  illam 
non  tueantur  ex  passione  vel  eemulatione  et  ex  studio 
aliis  contradicendi  :  an  ex  amore  novitatis  et  singula- 
ritatis.  Nam  tunc  eorum  authoritas  non  foret  magni 
momenti,  eo  quod  non  haberent  rationem  conjunc- 
tam,  quandoquidem  non  tam  ex  sincera  et  solida  ra- 
tiocinatione,  quam  ex  ipsa  voluntatis  perpensione 
suam  sententiam  sustineant. 

Tertio.  Considerari  debet,  quam  multum  sint  illu- 
minati  et  versati  in  materia  de  qua  agitur,  hinc  in 
materiis  fidei  et  morum  major  est  authoritas  Sancto- 
rum  quam  aliorum,  quia  illi  a  Deo  amplius  illumi- 
nantur,  meliusque  sciunt  mystica  discernere  ;  in  ma- 
teriis  Theologicis  major  est  authoritas  Theologornm 
quam  Juristarum  et  e  contra  :  quia  unicuique  in  sua 
arte  et  professione  est  magis  fidendum. 

Ex  his  patet,  quod  ad  reddendam  opinionem  pro- 
babilem  communiter  et  per  se  loquendo  non  sufRciat, 
quod  unus  vel  alter  aut  pauci  eam  doceant ;  praeser- 
tim  si  alii  passim  examinatis  horum  rationibus  con- 
tradicant :  Certum  enim  est,  quosdam  Doctores  etiam 
doctos,  esse  nimis  laxus  et  quandoque  doctrinam  suis 
passionibus  faventem  tradere,  aut  nimium  sectari  no- 
vitates,  ac  ssepe  contra  Doctorum  torrentem  singula- 
res  protrudere  opiniones,  non  satis  diligenter  exami- 
natas,  et  carentes  sufScienti  fundamento  :  unde  ab 
Alex.  VII.  damnata  est  sequens  propositio :  "Siliber 
sit  alicujus  junioris  et  moderni,  debet  opinio  censeri 
probabilis,  dum  non  constat  rejectam  esse  a  Sede 
Apostolica  tamquam  improbabilem."  Et  merito,  nam 
ut  opinio  sit  probabilis,  non  sutficit  quod  sit  asserta 
ab  uno  Doctore  propter  rationes  jam  allatas  :  neque 
quod  non  constet  esse  rejectam  a  Sede  Apostolica, 
quia  eo  non  obstante  potest  esse  improbabilis,  et  tam- 
quam  talis  ab  omnibus  communiter  rejici,  attento 
quod  Sedes  Apostolica  plura  ignoret  et  multa  toleret. 
Ex  hac  insbper  propositione  patet,  quse  fuerint  olim 
probabilistarum  principia  et  quomodo  absurdas  adeo 
et  perniciosas  conclusiones  potuerint  asserere  :  enim- 
vero  posito  hoc  principio,  quod  ad  probabilitatem 
sufficiat  authoritas  aliquorum  tantum  Doctorum,  imo 
etiam  unius  et  quidem  junioris  et  moderni,  posito 
etiam  hoc  altero  principio,  quod  dum  ab'quid  est  pro- 
babile,  hoc  ipso  sit  licitum,  vix  ullum  esset  peccatum 
quod  mediante  ista  doctrina  non  possit  reddi  licitum, 
vix  ulhim  est  preeceptum,  quod  pari  modo  non  possit 
eludi  quod  et  fecerunt  probabilistae  de  quibus  prop- 
terea  dicebatur,  imo  ipsimet  de  se  ipsis  dicebant  quod 
tollerent  peccata  mundi  et  viam  CoBli  planiorem,  la- 
tiorem  ac  faciliorem  redderent,  jugumque  Christi 
suavius. 

NOTANDUM. 

Quod  plus  requiratur  ad  efficiendam  probabilitatem 
respectu  viri  docti,  quam  respectu  rudis  et  inducti : 
quia  cum  hic  non  sit  capax  examinandi  rationes,  fere 
sola  authoritas  ipsum  movere  potest  ad  assensum, 
adeoque  efficere  probabilitatem  respectu  ipsius  et  qui- 

dem  non  semper  requiritur  propterea  authoritas  mul- 
torum,  sed  sufficere  potest  authoritas  unius  etiam  ad 
moralem  certitudinem  ;  communiter  enim  sive  in  ca- 
sibus  ordinariis  potest  rudis  acquiescere  dicto  unius 
V.  g.  sui  parochi  vel  confessarii  et  quidem  tuta  con- 
scientia,  siquidem  talis  authoritas  non  reddit  opinio- 
nem  mere  probabilem  respectu  illius,  sed  moraliter 
certam,  si  tamen  aliunde  audiret  contrarium  vel  casug 
esset  difficilis,  non  posset  sic  tuta  conscientia  acquies- 
cere  cuicumque  parocho  vel  confessario  ;  non  enim 
hoc  ipso,  quo  quis  est  Parochus  vel  confessarius,  in 
eo  praesumi  debet  omnium  casuum  conscientise  cog- 
nitio.  Verum  propter  hoc  parochus  aut  confessarius, 
quem  consulit  deberet  esse  doctus :  sic  in  negotiis 
saecularibus  prudentia  dictat  esse  agendum  et  expe- 
rientia  docet  v.  g.  in  morbo  difficili  aut  in  gravi  ne- 
gotio,  non  quemcumque  medicum  vel  advocatum 
ignarum,  sed  c^uem  credimus  in  arte  peritum  con- 
sulimus. 

Vir  vero  doctus  absolute  loquendo  non  potest  eo- 
dem  modo,  ac  indoctus  dicto  sui  parochi  vel  con- 
fessarii  aut  alterius  acquiescere:  quia  ipse  per  pro- 
prium  studium  potest  veritatem  inquirere,  potest  exa- 
minare  aliorum  rationes  ;  adeoque  ad  veritatem  cog- 
noscendam  tenetur  adhibere  majorem  diligentiam, 
quam  indoctus,  quapropter  plus  requiritur,  ut  doc- 
tus  inducatur  ad  assensum  probabilem  vel  certum, 
quam  pro  indocto  :  et  apud  ipsum  etiam  minus  valet 
authoritas,  quam  apud  alterum,  imo  apud  eum  parum 
valet  authoritas  et  multo  plus  ratio  :  ad  illum  quippe 
dirigitur  hoc  distichon : 

Non  te  dicentis  moveat  reverentia,  sed  quid  dixerit  at- 
tendas  qua  ratione  probat. 

§11. 

Divisio  opinionis  prohahilis. 

OpiNio  probabilis  varie  dividitur,  probabilitas  enim 
non  consistit  in  individuo,  sed  habet  diversos  gra- 
dus,  pro  diversitate  motivorum,  quibus  innititur. 
Opinio  itaque  probabilis  alia  est  ceque  probabilis^  alia 
minus  probabilis  et  alia  probabilior,    item  alia  est 

communis  et  alia  probabilissima,  denique  alia  est  tuta, 
alia  minus  tuta  et  alia  tutior. 

Opinio  dicitur  ceque  'probahilis,  dum  pro  sui  veri- 
tate  habet  seque  fortia  argumenta  seu  motiva,  quam 
altera  ad  quam  comparatur  ;  et  minus  probabilis, 
dum  habet  argumenta  minus  fortia,  probabilior  vero, 
dum  habet  fortiora  argumenta,  quam  alia.  Per  ar- 
gumenta  vel  motiva  fortiora,  intelliguntur  fortiores 
ac  solidiores  rationes,  item  plures  vel  majores  autho- 
ritates  :  unde  come  sint  duplicis  generis  motiva,  sci- 
licet  inlrinseca,  et  extrinseca,  potest  opinio  tripliciter 
esse  aeque,  minus,  aut  magis  probabilis,  quam  al- 
tera,  nempe  ab  intrinseco,  dum  considerantur  solae 
rationes  ;  ab  extrinseco,  dum  sola  authoritas  atten- 
ditur  ;  et  absolute,  dum  spectantur  omnia  motiva, 
tam  quee  a  ratione,  quam  quse  ab  authoritate  pe- 
tuntur  :  atque  hic  tertius  modus  venit  intelligen- 
dus,  dum  opiuio  simpliciter  dicitur  vel  minus  aut 
magis  probabilis  quam  altera  :  tunc  igitur  est  proba- 
bilior  ab  intrinseco  dum  pro  se  habet  meliores  ac 
'  solidiores  rationes  quam  altera  :  et  ab  extrinseco  dum 
pro  se  habet  majerem  authoritatem,  puta  majorem 
numerum  doctorum  vel  doctores  doctiores  et  sanctio- 
res.  Dum  vero  una  opinio  habet  meliores  rationes  et 
altera  majorera  authoritatem,  illa  regulariter  et  sim- 
pliciter  est  probabilior,  quae  habet  rationes  melio- 
ras  ;  quia  authoritas  fundatur  in  rationibus,  et  ordi- 
narie  authores  non  plus  valent,  quam  valeant  ratio- 
nes  quas  afferunt  aut  prsesumuntur  habere  :  hinc 
facile  colligi  potest  quandonam  opinio  sit  aeque,  mi- 
nus  vei  magis  probabilis  ab  intrinseco  vel  ab  extrin- 
seco  aut  absolute,  sive  omnibus  motivis  spectatis  tam 
intrinsecis  quam  extrinsecis. 

Opinio  est  communis,  quam  plures  authores  graves 
cum  libera  eleclione  et  post  maturum  examen  asse- 
runt  ;  si  vero  plures  aliquam  opinionem  asserant  sine 
libertate,  sed  ex  necessitate  quadam  v.  g.  si  jurent  in 
verba  magistri,  obligenturque  ad  sequendum  certum 
authorem  prout  Dominicani  S.  Thomam  et  Francis- 
cani  Scotum  sequuntur,  illi  non  sunt  censendi  plures, 
sed  unus,  eorumque  authoritas  probabilitati,  quam 
opinio  habet  ex  suo  duce,  nil  aut  parum  addit :  idem 

est  si  plures  aliquam  opinionem  asserant  inducti  sola 
authoritate  ejusdem  authoris  et  alios  sequendo,  sicut 
oves  alias  oves,  vel  sicut  aves,  quse  unam  volantem 
alterae  omnes  sequuntur.  Opinio  singularis  est,  quam 
pauciores  asserunt,  hsec  tamen  potest  esse  probabi- 
lior,  quam  communis,  si  nempe  habeat  fortiora  in- 
trinseca  sive  solidiores  rationes.  Opinio  leviter  proba- 
bilis  juxta  probabilistas  est  illa,  quse  innititur  fun- 
damento  ita  levi,  ut  non  sit  sufRciens  ad  inducendum 
unum  prudentem  ad  assensum  :  unde  patet  eam  non 
esse  proprie  probabilem  :  potest  tamen  intelligi  opi- 
nio  vere  probabilis,  sed  in  minimo  gradu  probabili- 
tatis.  Opinio  probahilissima  est,  quae  pro  sui  veritate 
habet  argumenta  ita  efficacia,  ut  argumenta  in  con- 
trarium  a  viro  prudenti  in  praxi  non  mereantur  at- 
tendi ;  haec  non  est  mere  probabilis,  sed  plusquam 
probabilis,  est  enim  moraliter  certa. 

Ojpinio  tuta  est  illa,  in  qua  sive  in  cujus  praxi  nul- 
lum  est  peccati  periculum.  Tutior  est  illa,  in  qua  vel 
nullum  est  periculum  peccati,  vel  saltem  est  minus, 
quam  sit  in  ea,  ad  quam  comparatur.  Minus  tuta  est  illa, 
in  qua  est  majus  periculum  peccati,  quam  in  opposita 
tutiori.  Majus  autem  vel  minus  periculum  peccati  desu- 
mitur  ex  duobus,  nimirum  ex  gravitate  peccati  et  ex 
ejus  propinquitate  seu  verisimilitudine.  Dum  pecca- 
tum,  quod  timetur  sequendo  aliquam  opinionem  pro- 
babilem,  est  gravius  et  simul  propinquius,  quam  in 
sequela  propositionis  oppositae,  tunc  illa  certo  est  mi- 
nus  tuta  :  dum  vero  in  una  opinione  timetur  grave 
peccatum,  et  in  opposita,  licet  peccatum  sit  minus, 
sed  periculum  propinquius,  tunc  ex  circumstantiis 
utrusque  opinionis  determinari  debet  utra  sit  minus, 
tuta.  Interim  illa,  in  qua  est  periculum  peccati  mor- 
talis,  censetur  minus  tuta,  quam  altera  in  qua  tan- 
tum  est  periculum  peccati  venialis,  licet  propinquius. 

Opinio  autem  generatim  est  magis  tuta^  q^ice  favet 
legi  seu  praecepto,  hoc  est,  quae  asserit  extare  prae- 
ceptum  aliquid  jubens  vel  prohibens.  Illa  vero  gene- 
ratim  est  rrdnus  tuta  qucefavet  libertati  sive  quae  negat 
existere  praeceptum  et  obligationem  circa  aliquid,  et 
asserit  hominem  posse  pro  suo  arbitrio  actionem  facere 
vel  omittere   sine   peccato :  sic  v.  g.   opinio  asserens 

contractum  triplicem  esse  usurarium  et  illieitum  est 
tutior  quam  ea,  quae  asserit  esse  licitum  :  quia  illam 
sequendo,  id  est,  abstinendo  a  tali  contractu,  non 
exponimus  nos  periculo  peccati,  cui  tamen  nos  ex- 
ponimus  sequendo  opinionem  oppositam,  seu  ineundo 
istum  contractum,  cum  forte  sit  illicitus  et  quse  ideo 
est  minus  tuta. 

Hinc  colligitur  opinionem  probabiliorem  non  id- 
circo  esse  semper  tutiorem,  sed  quandoque  esse  mi- 
nus  tutam,  adeoque  opinionem  minus  probabilem  ali- 
quando  esse  tutiorem,  hocque  contingit  dum  probabilior 
favet  libertati,  et  minus  probabilis  legi :  et  sic  sententia 
S.  Antonini  asserentis,  esse  obligationem  confitendi 
statim  post  lapsum  in  peccatum  mortale,  tutior  est 
quam  sententia  S.  Thomae  id  ipsum  negantis,  hsec 
tamen  est  multo  probabilior  altera. 

Pro  conclusione  hujus  articuli  circa  probabilitatem 
possunt  adhuc  observari  sequentia. 

l.*^  Quod  opinionum  probabilitas  sit  tantum  res- 
pectiva  et  in  ordine  ad  judicium  nostri  intellectus ; 
quia  si  opiniones  considerentur  absolute  sive  prout 
in  se  sunt,  sic  nuUa  est  probabilis,  sed  omnes  sunt 
verae  vel  falsae  ;  verum  si  considerentur  cum  respectu 
ad  nos  et  ad  notitiam,  quam  de  illis  habemus,  sub  ista 
consideratione  possunt  esse  probabiles,  et  tales  de  facto 
plurimae  dantur  ;  nam  plures  sunt  opiniones,  quarum 
veritatem  vel  falsitatem  non  omnino  perspectam 
habemus,  et  quidem  inter  has  sunt  aliquae,  pro  quarum 
veritate  vel  falsitate  nuUas  rationes  cognoscimus,  quae 
propterea  negative  dubice  vocantur :  prout  est  haec  : 
arenae  maris  sunt  numero  pares.  Aliae  vero  sunt, 
pro  quarum  veritate  rationes  notabiles  cognoscimus, 
non  tamen  convincentes,  et  illae  dicuntur  probabiles; 
quia  non  sunt  certo  verae,  sed  solum  habent  magnam 
apparentiam  veritaiis  :  omnes  tamen  illae  propositiones 
quarum  veritatem  vel  falsitatem  evidenter  non  cognos- 
cimus,  in  se  sunt  verae  vel  falsae,  et  ut  tales  a  Deo  cog- 
noscuntur :  unde  respectu  illius  nulla  opinio  potest 
esse  mere  probabilis,  eo  quod  res  omnes  prout  in  se 
sunt,  penitus  cognoscat. 

Hinc  patet  opinionum  probabilitatem  non  aliunde 
oriri,  quam  ex  imperfectione  et  tenebris  nostri  intel- 

lectas  ;  quare  enim  id  quod  a  parte  rei  verum  est  vel 
falsum,  judicamus  esse  tantum  probabile,  nisi  quia 
rei  veritatem  vel  falsitatem  evidenter  non  cognosci- 
mus  ;  nam  si  eam  evidenter  cognosceremus,  non  ap- 
prehenderemus  verum  ut  falsum,  nec  ut  tantum  pro- 
babiliter  verum,  sed  ut  certo  verum  :  similiter  falsum 
non  apprehenderemus  tamquam  tantum  probabiliter 
falsum,  sed  tamquam  certo  falsum. 

2.^  Notandum  est  quod  probabilitas  non  sit  eadem 
respectu  omnium  :  quia  cum  probabilitas  sit  respec- 
tiva  ad  judicium  nostri  intellectus,  cumque  homines 
de  eadem  re  diversimode  judicent,  secundum  quod 
intellectum  habent  majori  vel  minori  scientia  illus- 
tratum  aut  majori  ignorantia  obscuratum  ;  inde  fit 
ut  saepe  id,  quod  uni  apparet  minus  probabile, 
alteri  appareat  probabilius,  vel  etiam  certo  verum 
aut  falsum :  dum  nempe  cognoscit  ratioues  convin- 
centes,  quas  prior  ignorat.  Item  fit  ut  id  quod  ignaro 
apparet  certum,  docto  saepe  appareat  tantum  proba- 
bile  et  incertum  ;  eo  quod  nempe  hic  videat  rationes 
in  contrarium,  propter  quas  non  assentitur  nisi  in- 
firmiter  et  cum  formidine  de  opposito :  cum  vero 
ignarus  propter  ignorantiam  qua  laborat,  istas  ratio- 
nes  in  oppositum  non  videat,  assentitur  firmiter  et 
absque  uUa  formidine  de  opposito.  Inde  etiam  fit  ut 
aliquando  id  quod  uno  tempore  est  probabile,  alio 
tempore  non  sit  tale,  sed  improbabile :  quia  nempe 
uno  tempore  innotescit  aliqua  ratio  convincens  quse 
alio  tempore  ignorabatur,  vel  quia  supervenit  aliquod 
aliudmotivum  certum  :  et  sic  plurimse  propositiones 
circa  mores  hodie  sunt  improbabiles,  utpote  a  Ponti- 
ficibus  condemnatse,  quae  tamen  ante,  tamquam  pro- 
babiles  habebantur. 

3.^  Denique  notandum  est,  quod  dum  opinio  est 
mere  probabilis,  ejus  contradictoria  sit  etiam  talis : 
dum  vero  non  est  mere  probabilis,  sed  moraliter 
certa,  tunc  ejus  contradictoria  non  est,  probabilis,  sed 
improbabilis ;  si  enim  certus  sim  opinionem  aliquam 
esse  veram,  simul  certus  sum  ejus  contradictoriam  esse 
falsam. 

ARTICULUS  V. 

OSTENDITUR  OPINIONEM  PEOBABILEM  NON  E3SE  TU- 
TAM  AGENDI  REGULAM  ;  SIVE  NON  ESSE  LICITUM 
SEQUI  ULLAM  OPINIONEM  MINUS  TUTAM  NEQUIDEM 
PROBABILIOREM. 

§     I. 

Semper  licet  sequi  probabilem  magis  tutam,  item  pro- 
babilissimam  minus  tutam. 

UT  certa  ab  incertis,  de  quibus  controversia  est, 
secernantur,  in  primis  certum  est  quod  inter  quas- 
cumque  opiniones  probabiles  semper  possimus  sequi 
tutiorem,  sive  eam  quae  asserit  actionem  esse  prae- 
ceptam  aut  prohibitara,  dum  alterutrum  hic  et  nunc 
est  agendum  ;  eam  enim  sequendo,  id  est,  exercendo 
actionem  quae  probabiliter  est  praecepta,  vel  abstinen- 
do  ab  ea  quae  probabiliter  est  mala  et  prohibita,  non 
sic  nos  exponimus  periculo  peccati,  prout  nos  expo- 
nimus  sequendo  opinionem  oppositam  asserentem  eam- 
dem  actionem  non  esse  praeceptam  et  posse  omitti, 
vel  non  esse  malam  et  posse  exerceri :  certum  est 
autem,  quod  in  dubio,  ubi  alterutrum  agendum  est, 
possimus  prudenter  sequi  partem  tutiorem,  in  qua 
scilicet  est  minus  periculum,  imo  ad  hoc  tenemur. 
Verum  in  hoc  casu  non  proprie  sequimur  ipsam  proba- 
bilitatem  opinionis  probabihs,  sed  tantum  ejus  tutiori- 
tatem,  siquidem  illam  non  sequimur  quia  est  probabilis, 
sed  quia  est  tutior. 

2.°  Certum  quoque  est  licitum  esse  sequi  quam- 
cumque  opinionem  probabilissimam  etiam  minus  tu- 
tam,  adeoque  faventem  libertati.  Hoc  constat  ex  se- 
quenti  propositione  ab  Alex.  VIII.  condemnata:  Non 
licet  sequi  opinionem  vel  inter  probabiles  probabilis- 
simam.  Quia  propositio  agebat  de  probabilissima  mi- 
nus  tuta ;  nemo  *enim  ne  rigidissimus  quidem  um- 
quam  dubitavit,  quin  liceat  sequi  probabilissimam 
magis  tutam,  quando  alteruirum  est  agendura  :  idem 

constat  ex  communi  praxi  fidelium,  qui  sine  scru- 
pulo  emunt  reditus  personales  et  mixtos,  item  qui 
putant  se  non  male  agere  si  statim  post  peccatum 
mortale  commissum  non  confiteantur :  quse  senten- 
tise  sunt  tantum  probabilissimee  et  minus  tutae  ;  nam 
sententiae  oppositae  sunt  tutiores,  possuntque  dici  ba- 
bere  aliquam  probabilitatem,  cum  plures  Canonistse 
asserant  reditus  personales  esse  illicitos :  et  S.  Bona- 
ventura  esse  obligationem  statim  confitendi  post  pec- 
catum  mortale.  Idemque  est  de  variis  aliis  sententiis, 
quas  sine  scrupulo  sequuntur  fideles,  non  obstante 
80,  quod  contra  eas  ratio  aliqua  non  omnino  con- 
temnenda  objiciatur.  Ratio  est,  quia  sententia  pro- 
babilissima  habet  tantam  probabilitatem,  ut  morali- 
ter  certa  dici  possit ;  nam  habet  pro  se  argumenta  tam 
gravia  et  efiicacia,  ut  argumenta  in  contrarium  respecta 
illorum  appareant  levia,  et  indigna  quae  a  viro  prudenti 
in  praxi  attendantur,  adeoque  excludit  omnem  rationa- 
bilem  formidinem  de  oppc«ito,  siquidem  argumenta  in 
contrarium  non  possunt  causare  formidinem  rationabi- 
lem,  sed  repelli  et  contemni  debent  velut  scrupuli,  cum 
sint  tantum  levia. 

DiCES.  Opinio  probabilissima  non  videtur  esse  mo- 
raliter  certa,  sed  tantum  probabilis  ;  quia  opinio  op- 
posita  est  vere  probabilis,  cum  habeat  gravia  motiva 
pro  sui  veritate,  ut  patet  in  exemplis  jam  allatisr 
deinde  qui  sequitur  talem  opinionem  voluntarie  se 
exponit  periculo  peccati,  cum  videat  actionem  quam 
facit  posse  esse  malam  propter  argumenta  in  con- 
trarium. 

R.  Ad  primum,  opinionem  probabilissimam  non 
esse  mere  probabilem,  sed  esse  plus  quam  probabi- 
lem,  imo  moraliter  certam,  idque  ratione  ingentium- 
ejus  motivorum  quae  nullum  dubium  morale,  nul- 
lamque  rationabil&m  formidinem  de  opposito  relin- 
quunt.  Unde  nee  opinio  opposita  est  vere  probabilis  ; 
et  licet  ejus  modva  dici  possint  gravia  absolute  et 
seorsim  spectata,  non  sunt  tamen  gravia  respective 
ad  motiva  probabilissimee,  sed  in  comparatione  illo- 
rum  sunt  tantum  levia,  et  indigna  ut  attendantur  sal- 
tem  in  praxi ;  ab  illis  enim  quodammodo  oflfuscantur 
et  eliduntur.     In  opinione  probabilissima  reperitur  qui- 

dem  aliquod  dubium  et  aliqua  formido  de  opposito, 
sed  illud  dubium  et  formido  non  nocent  certitudini 
morali,  quia  non  est  dubium  morale  et  practicum,  id 
est,  in  praxi  a  viro  prudenti  atlendum,  sed  tan- 
tum  est  dubium  speculativum,  ortum  nempe  ex  ar- 
gumentis  in  coutrarium,  quse  in  speculatione  attendun- 
tur,  eo  quod  non  demonstrantur  evidenter  esse  falsa. 
R.  Ad  secundura,  in  sequela  opinionis  probabilis- 
simae  minus  tutse  reperiri  quidem  etiam  aliquod  pe- 
riculum  peccati  ratione  argumentorum  in  contrarium, 
sed  illud  periculum  non  esse  proximum  et  morale, 
sed  tantum  remotum,  attento  quod  rationes  quae  sua- 
dent  posse  esse  peccatum  in  actione,  sint  tantum  le- 
ves  in  comparatione  aliarum  :  possumus  autem  age- 
re,  non  obstante  quod  in  actione  sit  aliquod  pericu- 
lum  remotum  peccati,  possumusque  prudenter  istud 
periculum  istamque  formidinem  velut  scrupulum  con- 
temnere,  si  enim  deberemus  fugere  remota  et  minima 
pericula  peccati,  vix  quidquam  agere  liceret,  cum 
talibus  periculis  levibus  et  remotis  tota  vita  nostra  sit 
plena,  ut  ante  dictum  est. 

NOTANDUM. 

QuoD  probabilistae  aliter  quam  nos  intelligant  et 
definiant  opinionem  probabilissimam  ;  per  illam  enim 
ipsi  intelligunt  opinionem,  quae  est  in  maximo  gradu 
probabilitatis,  sed  quae  ejus  fines  non  excedit :  unde 
juxta  illos  opinio  probabilissima  est  mere  probabilis : 
sic  autem  intelligendo  dictam  opinionem,  tunc  ex 
propositione  damnata  jam  relata  conficiunt,  argumen- 
tum  pro  sua  sententia  lioc  modo  :  juxta  definitionem 
Pontificis  licitum  est  sequi  opinionem  probabilissi- 
mam,  etiam  minus  tutam  ;  atqui,  inquiunt,  opinio 
probabilissima  est  mere  probabilis  :  ergo  licitum  est 
sequi  opinionera  probabilem  etiam  minus  tutam,  po- 
testque  consequenter  formari  judicium  practicum  pru- 
dens  de  licentia  actionis  tantum  probabiliter  honesta;. 
Per  opinionem  tamen  probabilissimam  potius  intelli- 
genda  venit  opinio  quee  est  longe  probabilior  opi- 
nione  opposita,  ita  ut  opposita  sit  leviter  probabilis 
in  comparatione  illius :  adeoque  opinio  quae  non  est 
mere  probabilis,  sed  plus  quam  probabilis,  pro  ut 
supra  definitum  est.  w  2 

Circa  jam  dicta  petitur,  an  ergo  numquam  pecce- 
mus,  dum  ex  duabus  opinionibus  probabilibus  se- 
quimur  tutiorem  vel  probabilissimam    minus  tutam  ?" 

R.  Fieri  posse  ut  peccemus  ;  potest  enim  lieri  ut 
id  quod  judicamus  esse  tutius,  vel  quod  tam  proba- 
biliter  honestum  nobis  apparet  ut  moraliter  certum 
vocari  possit,  a  parte  rei  sit  contra  legem  vincibili- 
ter  ignoratam,  et  praesertim  contra  jus  naturae  :  quo 
casu  non  excusabimur  a  peccato  formali  :  et  certe 
in  hoc  casu  non  debemus  esse  melioris  conditionis, 
quam  dum  quis  facit  actionem  firmissime  putans  eam 
esse  licitam,  imo  prseceptam,  ita  ut  nullum  dubium 
nec  suspicionem  de  ejus  malitia  habeat,  quse  tamen 
reipsa  est  contra  jus  naturse  :  in  isto  autem  casu 
juxta  ante  dicta  talis  peccat  formaliter,  adeoque  idem 
dici  debet  de  casu  prsesenti.  Dum  ergo  dicitur  quod 
inter  opiniones  probabiles  possimus  sequi  tutiorem, 
item  probabilissimam  minus  tutam,  per  hoc  non  in- 
telligitur  quod  sic  agendo,  absolute  non  peccemus, 
sed  tantum  quod  non  peccemus  contra  conscientiam 
seu  regulas  conscientise,  contra  quas  peccaremus> 
si  constituti  inter  probabilia  sequeremur  minus  tu- 
tum,  idque  ob  periculum  cui  nos  voluntarie  expone- 
remus.  Actio  tamen  nostra  potest  eo  non  obstante  esse 
contra  legem  et  peccaminosa,  si  revera  agamus  con- 
tra  jus  naturse  :  verum  saepius  non  erit  nisi  peccatum 
leve,  etiamsi  materia  foret  alioquin  gravis,  nisi  igno- 
rantia  esset  multum  culpabilis. 

§  II. 

Casus  ubi  ipsi  probabilistcB  admitiunt^  seqyiendam  esse 
opinionem  tutiorem. 

Omnes  satis  conveniunt,  etiam  ipsimet  probabilis- 
tse,  in  certis  casibus  non  esse  licitum  sequi  opinionem 
probabilem  minus  tutam,  sed  sequendam  esse  tutio- 
rem  ;  nempe  generatim  in  iis  casibus,  in  quibus  agi- 
tur  de  malo  quod  impedire  tenemur  ex  justitia  vel 
charitate,  vel  de  bono  quod  similiter  procure  de- 
bemus,  eo  quod  in  illis  casibus  teneamur  adhibere 
media  efl&cacia,  si  adsint,  nec  probabilitas  juvare 
possit  ad  malum  illud  impediendum,  vel  bonum  pro- 
curandum,  ad  quod  tenemur. 

Hinc  in  primis  in  Sacramentorum  administratione 
sicut  et  in  eorum  susceptione  non  licet  sequi  opinio- 
nem  probabilem  minus  tutam  de  eorum  valore,  sed 
sequenda  est  tutior  et  certa  in  quantum  potest,  sive 
illa  quse  favet  validitati  Sacramenti  et  quee  caret  peri- 
culo  ipsum  irritandi.  Si  ergo  circa  materiam  et  for- 
mam  Sacramentorum  vel  aliud  requisitum  ad  eorum 
valorem,  sint  opiniones  probabiles,  extra  casum  ne- 
cessitatis  adhibenda  est  materia  et  forma  certa,  omissa 
dubia  et  incerta.  Et  ita  non  potest  minister  extra  ca- 
sum  necessitatis  conferre  Sacramentum  extremee  unc- 
tionis  in  unica  unctione,  sed  quinque  sensuum  organa 
ungere  debet  :  nec  potest  baptisare  in  cerevisia  vel 
aqua  rosacea,  nec  potest  absolvere  peccatorem  proba- 
biliter  tantiim  dispositum,  v.  g.  solum  serviliter  attri- 
tum  vel  nolentem  confiteri  circumstantias  notabiliter 
aggravantes.  Et  similiter  Sacerdos  non  approbatus  non 
potest  audire  confessionem  moribundi  praesente  appro- 
bato  ;  quia  solum  probabile  est  Sacramentum  in  istis 
casibus  administratum  esse  validum. 

Hoc  autem  constat  ex  sequenti  propositione  ab  Innoc. 
XI.  damnata.  "  Non  est  illicitum  in  Sacramentis  con- 
ferendis  sequi  opinionem  probabilem  de  valore  Sa- 
cramenti  relicta  tutiore,  nisi  id  vetet  lex  conventio, 
aut  periculum  gravis  damni  incurrendi.  Hinc  senten- 
tia  probabili  tantum  utendum  non  est  in  collatione 
Baptismi,  ordinis  Sacerdotalis  aut  Episcopalis."  Ratio 
vero  est,  quia  minister  adhibendo  materiam  vel  for- 
mam,  de  qua  habet  tantum  opinionem  probabilem, 
quod  sufSciat  ad  valorem  Saeramenti,  exponit  se  pe- 
riculo  Sacramentum  invalidandi,  suscipientemque  ip- 
sius  efFectu  defraudandi,  adeoque  graviter  peccat. 
Primum  patet,  quia  forte  illa  materia  vel  forma  non 
est  sufficiens,  sive  non  est  talis,  qualem  Christus  in- 
stituit  et  ad  sacramenti  valorem  essentialiter  reqaisi- 
vit :  quo  casu  sacramentum  certo  erit  invalidum,  nam 
probabilitas,  quam  habet  minister  de  sufficientia  istius 
materiae  vel  formse,  efficere  nequit,  ut  revera  sit  suffi- 
ciens  et  Sacramentum  sit  validum :  ex  eo  v.  g.  quod 
existimet  unicam  unctionem  esse  sufficientem  ad  va- 
lorem  Sacramenti  extremse  unctionis,  non  ideo  ipsa 
erit  sufficiens  nec  Sacramentum  sic  collatum  propterea 

erit  validum,'  si  revera  Christus  quinque  unctiones 
tamquam  essentiam  requisiverit  ;  quia  generatim  ad 
hoc,  ut  Sacramentum  sit  validum,  debent  necessario 
adesse  omnia  quae  Christus  ad  ejus  perfectionem  es- 
sentialiter  requisivit  :  quod  si  aliquid  eorum  desit,  nec 
probabilitas,  nec  ignorantise  invincibilitas,  nec  impo- 
tentia  efficere  possunt,  ut  Sacramentum  sit  validum 
suosque  efFectus  conferat.  Alterum  etiam  patet :  quia 
non  licet  sine  necessitate  exponere  Sacramenta  peri- 
culo  nullitatis  et  inefficacise  ;  et  quidem  minister  tunc 
peccat  contra  Religionem,  Charitatera,  et  Justitiara  : 
contra  Religionem,  quia  contra  Religionem  peccat 
et  sacrilegium  committit,  qui  administrat  falsum  Sa- 
cramentuin,  cum  male  tractet  res  sacras  a  Christo  ad 
nostram  sanctificationem  institutas  ;  adeoque  simile 
peccatum  committit,  qui  sine  necessitate  tali  periculo 
se  exponit.  Contra  charitatera,  quia  exponendo  se 
periculo  Sacramentum  irritandi,  simul  se  exponit  pe- 
riculo  suscipientem  privandi  efFectu  Sacramentali, 
eumque  in  discrimen  eeternEe  damnationis  inducendi ; 
quod  certe  charitati  proximi  repugnat ;  et  cum  fideles 
jus  habeant  ut  sibi  Sacramenta  administrentur  eo 
modo,  quo  illorum  efFectus  tuto  consequi  possint  (ad 
ipsorum  quippe  bonum  sunt  institutaj  hinc  etiam 
contra  Justitiam  peccat. 

Non  solum  ergo  illicitum  est  uti  opinione  probabili 
in  collectione  Baptismi  et  Ordinis,  sed  etiara  in  col- 
latione  aliorum  quinque  Sacramentorum  :  quia  non 
in  illis  duobus  solis  est  periculum  gravis  damni,  sed 
etiam  simile  est  in  aliis,  cum  semper  sit  periculum 
SQscipientem  defraudandi  .efFectu  Sacramentalj,  quod 
grave  damnum  est  ;  et  insuper  ipsum  Sacramentum 
irritandi,  quod  extra  necessitatem  sine  gravi  irreve- 
rentia  erga  Sacramentum  fieri  nequit.  Unde  patet 
merito  damnatam  esse  propositionem  jam  relatam. 

In  casu  tamen  necessitatis  et  deficiente  materia  cer- 
ta,  vel  aliis  requisitis,  licitum  est  sequi  opinionem 
probabilem  de  valore  Sacramenti,  imo  est  obligatio  : 
ratio  est,  quia  in  necessitate  pars  tutior  est  illa,  quse 
favet  saluti  animarum  ;  cum  enim  Sacramenta  sint 
propter  homines,  prsestat  illa,  dando,  exponere  pe- 
riculo  nullitatis,  quam   ea  negando,  exponere  quem- 

piam  periculo  aeternse  damnationis  ;  et  ita  potest  bap- 
tisari  infans  in  solo  digito,  si  nullam  aliam  partem 
emittat,  et  periculum  sit  ne  moriatur:  item  cerevi- 
sia,  aqua  rosacea,  etc.  si  aqua  naturalis  non  habea- 
tur :  similiter  potest  moribundus  absolvi,  qui  nul- 
lum  peccatum  confitetur,  si  nutibus  et  signis  abso- 
lutionem  petat ;  imo,  etiamsi  non  petat  absolutio- 
nem,  nec  ulla  dat  signa  doloris,  dummodo  Chris- 
tiane  vixerit.  Item  talis  absolvi  potest,  dum  tantum 
est  probabiliter  dispositus,  dum  v.  g.  est  tantum  ser- 
viliter  attritus,  vel  dum  est  dubium  an  habeat  verum 
dolorem,  sincerumque  propositum  non  amplius  pec- 
candi.  Hinc  etiam  licitum  non  est  in  medicamentis 
sequi  opinionem  probabilem  de  eorum  salubritate  et 
efficacia,  relicta  tuta,  id  est,  Medicus  non  potest  ad- 
hibere  medicamenta  infirmo  probabiliter  nocitura, 
nec  probabiliter  tantum  profutura,  sed  secura  et  certa 
adhibere  debet,  si  habeantur :  ratio  est,  quia,  ad- 
hibendo  medicamentum  probabiliter  nociturum,  ex- 
ponit  se  periculo  inferendi  grave  damnum  proximo, 
quod  ex  charitate,  imo  ex  justitia  tenetur  avertere  ; 
nam  per  suam  opinionem,  qua  putat  medicamentum 
non  esse  nociturum,  non  removet  periculum  nocendi 
infirmo ;  siquidem  ista  opinio  non  reddet  medica- 
mentum  salubre,  nec  impediet  quominus  noceat  casu 
quo  revera  sit  noxium :  adhibendo  autem  medica- 
mentum  tantum  probabiliter  profuturum,  relicto  cer- 
to,  exponit  infirmum  periculo  diutius  vel  gravius 
segrotandi,  majoresque  expensas  faciendi  pro  recupe- 
randa  sanitate  ;  ideoque  Medicus  non  solum  tenetur 
adhibere  medicamentum  securum,  seu  minime  noci- 
vum,  sed  in  quantum  potest,  tenetur  adhibere  ea, 
quae  existimat  certiora  et  efficaciora,  nisi  forte  aeger 
non  possit,  aut  non  velit  pretiosa  medicamenta  su- 
mere  :  dum  vero  nullum  est  medicamentum  certum, 
potest  et  tenetur  adhibere  probabile,  imo  probabilius 
profuturum,  modo  certus  sit,  illud  minime  nocitu- 
rum  :  quia  tenetur  infirmo  subvenire  certiori  et  me- 
liori  modo,  quo  potest,  alioquin  peccabit  contra  cha- 
ritatem  dictantem  faciendum  esse  alteri  quod  nobis 
fieri  vellemus  ab  aliis,  et  contra  justitiam  ratione 
officii  et  pacti  taciti  initi  cum  infirmo,  de  applican- 

dis  medicamentis,  quse  magis  salutifera  videntur : 
si  vero  infirmus  sit  desperatus,  et  juxta  medicinae 
regulas  judicetur  certo  moriturus,  nullumque  aliud 
detur  remedium,  prseter  illud,  de  quo  dubitatur,  an 
ipsi  sit  nociturum,  sive,  an  sit  accelerativum  mor- 
tis,  quae  aliunde  supponitur  esse  certa,  potest  et  de- 
bet  Medicus  illud  adhibere,  dummodo  sit  aliqua  spes 
quod  sit  profuturum  :  quia  sanitas  ipsius  infirmi  et 
vita  plurimorum  annorum,  quae  speratur,  preevalet 
malo  quod  timetur  ;  nam  malum  illud  non  est  mors, 
cum  haec  aliunde  sit  certa  ;  sed  tantum  est  accelera- 
tio  mortis  v.  g.  ad  unum  aut  alterum  diem,  atque 
ita  Medicus  tale  remedium  adhibens  utiliter  agit  cau- 
sam  infirmi,  qui  cum  eo  fortassis  vivet,  et  absque 
illo  infallibiliter  morietur.  Si  tamen  Medicus  foret 
dubius  negative,  hoc  est,  si  non  haberet  rationes  ad 
credendum  quod  remedium  esset  profuturum  (esto 
etiam  nulla  haberet  ad  credendum  nociturum)  non 
posset  illud  absque  temeritate  adhibere.  Hinc  etiam 
in  materia  restitutiones  et  justitise,  ubi  agitur  de 
damno  proximi,  non  est  licitum  aequi  opinionem 
probabilem  minua  tutam,  sed  sequenda  est  tutior, 
sive  illa,  qua  cavetur,  damnum  proximi.  Et  ita  non 
potest  venator  explodere  sclopetum  in  animal,  dum 
tantum  probabiliter  existimat  esse  feram  ;  nec  potest 
quis  projicere  ligna  in  plateam  putans  neminem  tran- 
siturum  ;  nec  explorare  in  cubiculum  etiamsi  existimet 
nominem  adesse.  Similiter  qui  probabiliter  non  obli- 
gatur  ad  restitutionem,  non  ideo  potest  sequi  istam 
opinionem  et  nihil  restituere  :  in  isto  tamen  casu  non 
tenetur  restituere  totum ;  quia  sicut  nihil  restituen- 
do,  periculum  est  ne  defraudetur  proximus,  qui 
forte  habet  jus  ;  ita  totum  restituendo,  periculum  est 
ne  ipsemet  restituens  damnum  patiatur,  cum  forte 
non  sit  obligatus  ;  sed  tantum  tenetur  restituere  ali- 
quam  partem  pro  ratione  dubii. 

Certum  quoque  est  quod  dum  circa  jus  litigan- 
tium  sunt  opiniones  utrimque  probabiles,  judex  non 
possit  in  ferenda  sententia  sequi  opinionem  minus 
probabilem,  sed  quod  teneatur  sequi  probabiliorem  : 
id  constat  ex  sequenti  propositione  ab  Innoc.  XI. 
damnata  :  "  Probabiliter  judico  posse  judicem  judicare 

juxta  opinionem,  etiam  minus  probabilem."  Et  ratio 
est,  quia  judex  debet  judicare  secundum  dispositio- 
nem  legum  ;  non  enim  babet  potestatem  aliter  judi- 
candi  :  leges  autem  volunt  ut  res  integra  adjudicetur 
illi  parti,  quse  omnibus  attentis  habet  jus  probabi- 
lius  :  deinde  ipsaemet  partes  videntur  se  sub  ista 
conditione  judici  submisisse  :  et  quidem  debet  judex 
judicare  secunc^um  propriam  opinionem,  quam  scili- 
cet  ipsemet  existimat  probabiliorem,  non  vero  secun- 
dum  alienam,  v.  g.  referendarii  causa  ;  ad  hoc  ip- 
sum  enim  constitutus  est  judex  ut  suam  opinionem 
enuntiet,  non  aliorum,  cum  sequi  aliorum  opinio- 
nem  sit  potius  alios  constituere  judices  :  quapropter 
etiam  constituuntur  plures  judices  in  consiliis.  Unde 
in  sacramento  poenitentiae  etiam  tenetur  confessarius 
procedere  secundum  propriam  opinionem,  non  vero 
secundum  opinionem  poenitentis  :  et  ita  non  potest 
poenitentem  absolvere,  nisi  forte  in  necessitate,  si 
nolit  V.  g.  abstinere  a  contractu,  quem  judicat  pro- 
babiliter  illicitum,  quamvis  ipse  poenitens  eum  judi- 
cet  licitum.  Dum  vero  jus  utrusque  partis  omnibus 
consideratis  est  aeque  probabile,  non  potest  judex  pro 
libitu  rem  integram  adjudicare  cui  volet,  prout  olim 
docuerunt  multi  dicentes  ibi  esse  camm  pro  amico ; 
quia  sic  valde  irrationabiliter  ageret,  et  cum  accep- 
tatione  personarum,  cum  injudicando  non  respiceret 
ad  meritum  causae  :  multo  minus  potest  accipere 
munera  ab  uno  litigantium  pro  feranda  sententia  in 
ejus  favorem  ;  hoc  siquidem  condemnatum  est  ab 
Alex.  \'II.  in  hac  propositione  :  "  Quando  litigantes 
habent  pro  se  opiniones  ajque  probabiles,  potest  ju- 
dex  pecuniam  accipere  pro  ferenda  sententia  in  fa- 
vorem  unius  prae  alio."  Debet  ergo  judex  in  tali  casu 
(qui  tamen  metaphysicus  est,  nam  vix  contingere 
potest  ut  omnibus  attentis  maneat  absoluta  sequalilas, 
et  jus  unius  non  appareat  verisimilius)  praecipere 
compositionem  et  divisionem  rei,  si  sit  divisibilis, 
prout  etiam  hal>et  praxis  tribunalium  :  dum  enim 
res  dubia  est,  solent  convocari  partes  ad  accordan- 
dum  et  ad  divisionem  inter  se  faciendum,  et  si  ac- 
cordari  non  possint,  tunc  fertur  sententia  pro  parte 
cujus  jus  apparet  probabilius.     Quod  si  supponeretur 

nuUius  jus  apparere  probabilius,  tunc  deberent  par- 
tes  remilti  ad  alium  judicem,  vel  ad  arbitros.  In 
causis  vero  criminalibus,  debet  judex  sententiam  ferre 
secundum  opinionem  benigniorem,  seu  quae  reo  ma- 
gis  favet,  etiamsi  illa  foret  minus  probabilis  ;  quia  in 
poenis  benignior  pars  et  interpretatio  est  sequenda, 
et  reo  potius  quam  accusatori  favendum  est. 

An  autem  advocatus  non  possit  similiter  suscipere 
et  defendere  causam,  nisi  quam  judicat  probabilio- 
rem  ?  K.  Potest  generatim  advocatus  suscipere  et  de- 
fendere  quamcumque  causam,  quamdiu  spes  prudens 
affulget  vincendi,  sive,  quoad  ista  causa  judicibus 
probabilior  apparebit  ;  adeoque  non  tantum  potest 
defendere  causam,  quam  ipse  judicat  probabiliorem, 
sed  etiam,  quam  judicat  moraliter  seque  probabilem  : 
imo  etiam  minus  probabilem  suscipere  potest,  si  spes 
sit  quod  in  progressu  probabilior  apparebit,  tum  ipsi, 
tum  judicibus,  semper  tamen  debet  monere  suum 
clientem  de  incertitudine  causse,  ejusque  gradu,  etiam 
in  ipso  progressu,  ne  ipse  forte  non  velit  cum  tanto 
periculo  litigare.  Quando  vero  causa  apparet  impro- 
babilis,  sive  in  initio,  sive  in  progressu,  non  potest 
illam  defendere,  sed  statim  desistere  debet,  idque 
etiamsi  cliens,  post  monitionem,  consentiret ;  quia  hoc 
esset  equidem  partem  adversam  injuste  vexare.  Idem 
est  dum  causa  apparet  minus  probabilis,  nuUaque  spes 
est  quod  ulterius  procendo  apparebit  magis  proba- 
bilis. 

Hactenus  dicta  satis  certa  sunt,  sed  controversia  est 
et  quidem  gravissima,  an  licitum  sit  sequi  opinionem 
mere  probabilem  et  minus  tutam  in  ullis  materiis,  ubi 
agitur  de  sola  honestate  et  inhonestate  actionis,  abs- 
que  periculo  ullius  damni  ?  aliqui  affirmant,  et  pro- 
hahilistcB  dicuntur,  qui  licet  hodie  ad  hos  solos  casus 
suam  doctrinam  restringant,  olim  tamen  latius  exten- 
derunt,  saltem  aliqui,  prout  patet,  ex  variis  proposi- 
tionibus  condemnatis  supra  relatis  :  disparitatem  vero 
inter  hos  et  alios  casus  hanc  afferunt :  quod  ubi  agitur 
de  damno,  non  possit  probabilitas  istud  damnum  re- 
movere  ;  sed  ubi  agitur  de  -sola  honestate  actionis, 
tunc  probabilitas,  inquiunt,  removere  potest  pericu- 
lum  peccati,  quod  forte  subest,  nempe  per  ultimura 


DE    ACTIBUS    HUMANIS.  277 

judicium  practicGin,  quod  formatur  de  licentia  actionis; 
istud  enim  judicium,  juxta  ipsos,  facit,  ut  peccatum, 
quod  forte  est  in  actione,  non  sit  formale,  seu  imputa- 
bile,  adeoque  ut  non  noceat. 

Inter  probabilistas  quidem  duae  sunt  classes,  prima 
eorum,  qui  generatim  sustinent  licitum  esse  sequi  quam- 
cuynque  opinionem  vere  probabilem  minus  tutam,  sive 
sit  aeque,  vel  minus  aut  magis  probabilis :  et  secunda 
eorum  qui  volunt  tantum  licitum  esse  sequi  opinionem 
probabiliorem  minus  tutam,  non  vero  minus,  nec  seque 
probabilem. 

Alii  verooppositum  tenent,  quorura  sententiae  tam- 
quam  verisimiliori  adhaeremus.  Dicimus  itaque  gene- 
ratim  non  esse  licitum  sequi  ullam  opinionem  mere 
probabilem  quando  est  minus  tuta,  nequidem  proba- 
biliorem  ;  sed  inter  probabiles  semper  amplectendam 
esse  tutiorem,  idque  non  tantum  in  Sacramentis,  me- 
dicamentis,  aliisque  casibus,  ubi  agitur  de  aliquo 
damno  ;  sed  etiara  ubi  agitur  de  sola  honestate  ac- 
tionis :  in  quibus  casibus  diciraus  consequentur,  quod 
'  probabilitas  non  magis  possit  removere  periculum  pec- 
cati,  quam  periculum  damni  in  aliis. 

NOTANDUM. 

Quod  tahien  non  dicamus  generatim,  neque  etiam 
ullus  doceat,  et  falsum  sit,  semper  et  in  omnibus 
casibus  sequendum  esse  tutius,  sed  tantum  dicimus, 
sequendum  esse  tutius,  dum  in  incertis  et  probabili- 
bus  versamur ;  nam  possumus  sequi  minus  tutum, 
quando  illud  est  vere  tutum,  sive  carens  morali  peri- 
culo  peccati :  unde  diximus  supra,  quod  dura  pro- 
babilitas  ascendit  usque  ad  moralem  certitudinem, 
non  tenemur  tunc  sequi  oppositum,  quamvis  forte 
tutius  sit,  V.  g.  quamvis  sit  tutius  confiteri  statim  post 
peccatura  mortale,  quam  non  confiteri ;  item  non 
emere  reditus  personales,  quam  emere  ;  istas  tamen 
sententias  sequi  non  tenemur,  sed  possumus  sequi 
oppositas  minus  tutas,  quia  illse  sunt  in  praxi  tutae, 
easque  sequendo,  non  exponimus  nos  periculo  peccati. 

Similiter  quamvis  status  Religiosus  sit  securior 
quam  saecularis,  licet  non  semper  sit  talis  respective 
ad  personam,  sed  e  contra  respectu  quorumdara  sta- 

tus  matrimonialis  sit  securior,  non  tenemur  propterea 
iugredi  Religionem  ;  certum  enim  est  quod  in  sseculo 
possimus  salvari. 

Probatur  itaque  nostra  sententia.  1.°  Quia,  ut  quis 
licite  operetur,  debet  habere  certitudinem  saltem  mo- 
lalem  de  honestate  suse  actionis,  juxta  illud  Eccl. 
c.  37  V.  20.  "  Ante  omnia  opera  verbum  verax  prae- 
cedat  te,  et  ante  omnem  actum  consilium  stabile." 
Et  illud  ad  Rom.  c.  14.  v.  ult.  :  "Omne  quod  non  est 
ex  tide,  peccatum  est."  Sed  qui  opinionem  mere  pro- 
babilem  sequitur  de  honestate  actionis,  non  habet 
moralem  certitudinem  de  honestate  actionis ,  quia  mo- 
ralis  certitudo  excludere  debet  rationabilem  et  pru- 
dentem  formidinem  de  opposito :  dum  autem  est  tantum 
probabile,  quod  actio  sit  honesta,  non  excluditur  ratio- 
nabilis  formido  de  ejus  inhonestate,  cum  sint  graves 
rationes  quse  suadent  illam  esse  inhonestam. 

Probatur  2.°  Ex  his  axiomatibus  et  principiis  gene- 
ralibus,  quee,  praeterquam  quod  sint  lumine  naturali 
nota,  saepe  etiam  a  Pontificibus  in  jure  Canonico 
fuerunt  adhibila  tamquam  fundamenta  suarum  deci- 
sionum  et  responsionum,  quas  dederunt  ad  casus  du- 
bios.  "  In  dubiis  tutior  pars  est  eligenda.  In  dubiis 
semitam  debemus  eligere  tutiorem.  In  his  quse  dubia 
sunt,  quod  certius  existimamus,  tenere  debemus." 

Nec  dici  potest  Pontifices  ista  axiomata  non  intel- 
lexisse  pro  omnibus  casibus  dubiis,  sed  tantum  pro 
iis  quibus  respondebant :  quia  non  dicunt  tutiorem 
partem  esse  eligendam  in  hoc  vel  illo  casu,  v.  g.  in 
dubio  homicidio  vel  matrimonio,  sed  proferunt  dic- 
tam  sententiam  velut  axioma  quoddam  et  principium 
aliquod  generale  certum  et  notum,  ex  quo  tunc  de- 
ducunt  suas  resolutiones,  uti  videre  est  in  jure  Ca- 
nonico.  Sic  v.  g.  Clemens  III.  cap.  12.  de  Homici- 
dio.  Ex  eo,  quod  in  dubiis  debeamus  semitam  eli- 
gere  tutiorem,  decernit  eum  esse  habendum  pro  ir- 
regulari,  de  quo  dubitatur  an  fuisset  causa  mortis 
alterius,  imo,  qui  valde  verosimiliter,  non  fuerat 
illius  causa  :  sic  enim  loquitur:  "  Cum  in  dubiis  de- 
beamus  semitam  eligere  tutiorem,  tunc  convenit  in- 
juugere  Presbytero  memorato,  ut  in  Sacris  Ordini- 
bus  non  ministret."   Similiter  Innoc.  III.   Cap.  v.  de 

clerico  excommunicato,  culpat  quemdam  Episcopum 
qui,  ob  rationes  probabiles  existimans  se  non  esse 
excommunicatum,  non  crediderat  se  peccaturum,  si 
divina  celebraret,  culpat,  inquam,  quod  non  fuisset 
usus  hac  regula  :  "  In  dubiis  via  eligenda  est  tutior," 
Sic  enim  ait :  "  Quia  in  dubiis  via  eligenda  est  tutior, 
etsi  de  sententia  in  eum  lata  dubitaret,  debuerat  pc- 
tius  abstinere,  quam  Sacramenta  Ecclesiastica  per- 
tractare."  Ex  eodem  principio  resolvitur  Cap.  inqtii- 
sitioni.  De  sententia  excommunicationis,  quod  con- 
jux  dubitans  de  valore  sui  matrimonii  propter  impe- 
dimentum  quod  ex  causa  probabili  et  discreta  putat 
subesse,  non  possit  petere  debitum,  possit  tamen 
reddere.  Idem  resolvitur  Cap.  1.  de  secundis  nuptiis. 
"  Cum  aliquis  vel  aliqua  dubitat  de  morte  prioris  con- 
jugis."  Ex  quibus  responsis  manifestura  evadit  Ponti- 
fices  praedicta  axiomata  adferre  pro  ratione  funda- 
mentali  suarum  resolutionum,  adeoque  ipsa  non  solum 
esse  applicanda  casibus  quibusrespondent,  sed  etiam 
casibus  dubiis  in  aliis  materiis.  Nec  valet  probabilis- 
tarum  responsio  dicentium  Pontifices  tantum  velle  viam 
tutiorem  esse  eligendam  in  casibus  negative  dubiis, 
non  vero  in  dubiis  positive,  seu  probabilibus  ;  (ad- 
mittunt  enim  probabilistse  tutiorem  partem  esse  eli- 
gendam  in  casibus  negative  dubiis ;  )  quia,  si  consi- 
derentur  casus,  quibus  Pontifices  istam  regulam  ap- 
plicant,  illi  non  invenientur  negative  dubii,  sed  dubii 
positive  ;  ita  ut  utrimque  essent  argumenta  notabilia. 
Neque  melior  est  eorumdem  responsio,  dum  dicunt 
Pontifices  agere  de  dubitantibus  ;  quia  revera  agunt 
de  casibus  dubiis  et  probabilibus  ;  alias  debuissent 
prsescribere  ut  dubitantes  deponerent  suum  dubium  ; 
et  quidem  si  probabilistarum  principia  subsisterent, 
cum  in  casibus  supra  allatis  probabile  esset,  quod 
Presbyter  non  esset  irregularis,  quod  Episcopus  non 
esset  excommunicatus  et  quod  matrimonium  forel 
validum,  debuissent  Pontifices  respondere,  quod  dic 
tus  Presbyter  et  Episcopus  possent  formare  judicium 
prudens  de  honestate  suae  operationis,  certoque  sibi 
persuadere  se  posse  divina  celebrare  ;  et  quod  simi- 
liter  conjux  posset  certo  sibi  persuadere  se  posse  pe- 
tere  debitum. 

Probatur  3.  Quia  juxta  S.  Aug.  peccat  ille,  qui 
eJigit  id,  quod  incertum  est  esse  peccatum,  relicto 
eo  quod  certum  est  non  esse  peccatnm  :  sed  hoc  fa- 
cit,  qui  sequitur  opinionem  probabilem  minus  tutam, 
relicta  tutiore,  uti  patet ;  nam  probabile  est  actionem 
esse  peccatum,  et  e  contra  certum  est  oppositum  non 
esse  peccatum. 

Prob.  assump.  quia  sic  habet  S.  Aug.  Lib.  I.  de 
baptis.  contra  Donatistas  Cap.  3.  "  qui  dubium  ha- 
beret  non  illis  recte  accipi,  quod  in  Catholica  recte 
accipi  certum  haberet,  graviter  peccaret  in  rebus 
ad  salutem  animae  pertinentibus,  vel  eo  solo  quod 
certis  incerta  praeponeret."  Et  ibidem  Cap.  5.  "  ac- 
cipere  itaque  (baptismum)  in  parte  Donati,  si  in- 
certum  est  esse  peccatum  ;  quis  dubitet  certum  esse 
peccatum,  non  ibi  potius  accipere  ubi  certum  est 
non  esse  peccatum."  Et  Homil.  40.  inter  50.  ponit 
generalem  hanc  regulam.  "  Tene  certum  etdimittein- 
certum."  Similem  ponit  S.  Bernar.  Lib.  de  praecepto 
et  disp.  ubi  sic  loquitur :  "  Certa  pro  dubiis  relinquere 
Certtinl  tion  est."  Circa  quod  advertendum  est  istos 
Sanctos  proprie  non  agere  de  dubitantibus,  sed  de 
objectis  et  actibus  dubiis  reprehendere  eos,  qui  in- 
certum  pro  certo,  id  est,  minus  tutum  relicto  tu- 
tiore  sequuatur :  et  quamvis  S.  Aug.  in  primo  loco 
agat  de  susceptione  baptismi,  in  quo  tutius  certo 
sequendum  est,  ejus  tamen  ratio  est  generalis,  quod 
nempe  in  negotio  salutis  incerta  non  debeant  praeponi 
certis. 

Probatur  4.  ^  Quia  plures  propositiones  probabiles 
condemnatse  fuerunt  a  Pontificibus  tamquam  scan- 
dalosae  et  in  praxi  pemiciosae  ;  nam  Alex.  VIL  duo- 
bus  diversis  decretis  73,  propositiones  condemnavit. 
Et  Innoc.  XL  45.  "  Omnes  et  singulas  tamquam 
scandalosas  et  in  praxi  perniciosas."  Inter  quas  certo 
ante  condemnationem  plurimce  erant  vere  probabi- 
les  imo  probabiliores,  attenta  authoritate  illorum 
qui  eas  tunc  asserebant :  ergo  falsum  est  opinionem 
probabilem  esse  in  praxi  tutam,  cum  istae  proposi- 
tiones,  antequam  condemnarentur,  essent  vere  pro- 
babiles,  nec  tamen  ideo  essent  tutae  in  praxi,  sed  e 
contra  scandalosae  et  perniciosse,  prout  Pontifices  de- 
claraverunt. 

Nec  dici  potest  propositiones  illas  non  fuisse  scan- 
dalosas,  nec  in  praxi  perniciosas,  antequam  condem- 
narentur,  sed  tantum  evasisse  tales  post  condemna- 
tionem  :  quia  dum  Pontifex  aliquam  propositionem 
condemnat  ut  falsam,  haereticam,  blasphemam,  etc. 
eam  ut  talem  damnat,  quia  erat  talis  ante  :  ergo  eiiara 
dum  damnat  aliquam  propositionem  ut  scandalosam 
et  iu  praxi  perniciosam,  eam  similiter  damnat,  quia 
antea  talis  erat. 

Hinc  recurrunt  probabilistae  ad  aliam  responsio- 
nem,  admittuntque  istas  propositiones  fuisse  quidem 
scandalosas  et  in  praxi  perniciosas,  antequam  con- 
demnarentur  ;  sed  dicunt  eas  tantum  fuisse  tales  ma- 
terialiter,  id  est,  tantum  fuisse  occasionem  peccati 
materialis,  in  quantum  induxerunt  homines  ad  ac- 
tiones,  quae  a  parte  rei  erant  ditformes  legi  Beternse  : 
negant  vero  eas  fuisse  tales  formaliter,  quasi  nimi- 
rum  fuissent  occasio  peccati  formalis  :  quia  cum  es- 
sent  probabiles,  qui  eas  sequebantur,  excusebantur 
(inquiunt)  a  peccato  formali.  Sed  e  contra  est,  quod 
propositio  scaudalosa  et  in  praxi  perniciosa  proprie 
sit  quae  prsebet  occasionem  ruinae  spiritualis,  adeo- 
que  peccati  formalis  ;  non  enim  est  ruina  spiritualis, 
nisi  sit  peccatum  formale.  Deinde  initio  decreti  Alex. 
VII.  dicitur  istas  propositiones  animabus  perniciem 
intulisse  ;  Pontificemque  earum  examen  instituisse, 
"  ut  fideles  ab  earum  praxi  tamquam  a  via  lata,  per- 
quam  itur  ad  perditionem,  in  rectam  semitam  revo- 
caret."  Quae  indicant  peccatum  formale.  Deinde  Innoc. 
XI.  damnavit  hanc  propositionem  :  "  Generatim,  dum 
probabilitate,  sive  intrinseca,  sive  extrinseca,  quan- 
tumvis  tenui  (modo  a  probabilitatis  finibus  non 
exeatur),  confisi,  aliquid  agimus,  semper  prudenter 
agimus."  Adeoque  probabilitas  non  sufficit  ad  pruden- 
ter  agendum.  Neque  sufficienter  ab  ista  propositione 
se  expediunt  probabilistae,  dum  dicunt,  per  probabi- 
litatem  tenuem,  ibi  intelligi  illam,  quae  nititur  mo- 
tivo  ita  levi,  ut  non  mereatur  assensum  viri  pruden- 
tis  ;  se  autem  docere  tantum  esse  licitum  sequi  pro- 
babilitatem  veram  et  notabilem  :  quia  manifestum 
est  quod  in  dicta  propositioiie,  non  agatur  de  tali 
probabilitate,    sed  de   probabilitate   vera,    tenui  qui- 

dem,  vera  tamen  et  manente  intra  terminos  proba- 
bilitatis  ;  nam  de  ipsa  dicitur  :  "  Modo  a  probabilita- 
tis  finibus  non  exeatur.  Si  autem  non  sit  probabilis 
vere,  tunc  exibitur  a  finibus  probabilitatis,  et  revera 
quis  dixerit  opinionem  vere  probabilem,  quse  niti- 
tur  motivo  ita  levi,  ut  sit  indigna  assensu  viri  pru- 
dentis  ?  Quis  e  contra  eam  potius  non  dixerit  impro- 
babilem  ? 

Probatur  V.^  Peccaverunt  Judaei,  sequentes  doc- 
trinam  et  traditionem  Pharisaeorum,  Legi  divinae 
contrariam  :  atqui  tamen  Pharisseorum  doctrina  erat, 
ut  minimum  probabilis,  et  probabilior  respectu  ju- 
daeorum  :  ergo,  etc.  Prob.  assump.  Pharisaei  v.  g.  uti 
videre  est  Matth.  cap.  15.  docebant  filios,  parentibus 
indigentibus  non  succurentes,  non  transgredi  praecep- 
tum  de  honorandis  parentibus,  dum  illud,  quod  ad 
ipsos  juvandos  dare  debuissent,  Deo  vovebant  aut  vo- 
verant  :  non  solum  autem  Pharissei,  istam  doctrinam 
tradentes,  in  foveam  ceciderunt,  seu  peccaverunt, 
«ed  ipsi  Judsei,  qui  illam  sunt  secuti,  prout  de  utris- 
que  testatur  Christus,  loco  citato  dicens  :  "  Si  coecus 
coeco  ducatum  praestet,  ambo  in  foveam  cadunt.  Et 
tamen  ista  doctrina  erat  ut  minimum  probabilis  res- 
pectu  Judaeorum,  siquidem  nitebatur  authoritate  val- 
de  gravi  ;  scilicet  Scribarum  et  Pharisaeorum,  qui 
erant  Doctores  et  Magistri  veteris  Legis,  quosque 
populus  audire  tenebatur,  prout  patet  ex  his  Christi 
verbis  Matth.  23.  v.  2  et  3.  "  Super  cathedram  Moysi 
sederunt  Scribae  et  Pharisaei.  Omnia  ergo  quaecum- 
que  dixerint  vobis,  servate,  et  facite." 

Neque  respondeatur  Scribas  et  Pharisaeos  non  fuisse 
probos,  sed  hypocritas,  adeoque  eorum  testimonium 
non  fuisse  fide  dignum  :  quia  etiamsi  forent  hypo- 
critae  et  a  parte  rei  improbi,  hoc  tamen  populus  non 
sciebat,  qnapropter  eos  merito  velut  probos  reputa- 
bat,  cum  exterius  sanctiores  caeteris  apparerent.  Et 
revera  populum  Judiacum  magnam  habuisse  ideam 
de  sanctitate  Pharisaeorum,  testatur  Flavius  Josephus 
antiq.  Judaic.  Lib.  18.  Cap.  2.  Deinde  licet  suppo- 
neretur  populus  novisse,  quod  Scribae  et  Pharisaei 
non  essent  probi,  adhuc  tamen  debebant  ut  minus 
tamquam  probabile  habere,  quod  ab  ipsis  tamquam 

traditio  proponebatur,  quandoquidem  Christus  non 
obstante  eorum  improbitate  dixerit  faciendum  esse 
quod  docebant,  ait  enim  loco  proxime  citato :  "  Omnia 
quaecumque  dixerint,  servate,  et  facite  :  secundum 
opera  vero  eorum  nolito  facere." 

Probatur  VI."  Sequentibus  argumentis  a  ratione 
deductis.  I.  Ut  quis  prudenter  agat  et  non  peccet, 
debet  habere  judicium,  moraliter  certum  de  hones- 
tate  suae  actionis,  uti  adhuci^dictum  est ;  virtus  enim 
prudentiae  requirit  certitudinem  saltem  moralem  de 
suo  objecto :  sed  qui  sequitur  opinionem  probabilem, 
non  habet  judicium  moraliter  certum  de  honestate 
suae  actionis,  quia  non  potest  simul  esse  certus  de 
honestate  actionis,  et  eadem  actio  ei  apparere  probabi- 
liter  inhonesta :  deinde  quia  nihil  habet  unde  formet 
judicium  certum  et  firmum,  cum  motiva  quibus  inniti- 
tur  opinio,  quam  sequitur,  sint  incerta  et  fallibilia. 

II.  Ille  revera  peccat,  qui  agit,  habens  prudentem  et 
rationabilem  formidinem  peccandi ;  sed  qui  sequitur 
opinionem  probabilem,  agit,  habens  prudentem  formi- 
dinem  peccandi ;  ibi  enim  habetur  prudens  formido 
peccandi,  ubi  sunt  notabiles  rationes,  quae  suadent  ac- 
tionem  esse  illicitam. 

III.  Is  imprudenter  agit  et  peccat,  qui  voluntarie 
se  exponit  periculo  peccandi ;  sed  qui  sequitur  opinio- 
nem  probabilem  minus  tutam,  voluntarie  se  exponit 
periculo  peccandi :  quia,  quamvis  judicet  actionem  pro- 
babiliter  aut  etiam  probabilius  esse  licitam,  e\-identer 
tamen  etiam  judicat  probabiliter  esse  illicitam,  propter 
graves  rationes  id  suadentes,  adeoque  in  ipsa  subesse 
grave  periculum  peccati. 

IV.  In  negotiis  temporalibus,  qui  sine  necessitate 
ingreditur  viam,  quae  probabiliter  foret  plena  latro- 
nibus,  etiamsi  probabilius  esset,  ibi  non  esse  latro- 
nes :  vel  qui  sumeret  cibum  aut  potum  probabiliter 
yeneno  infectum,  quamvis  foret  probabilius  non  esse 
infectum,  ille  imprudenter  ageret:  eo,  quod  scilicet 
se  exponeret  periculo  gravis  damni:  ergo  a  fortiori 
in  negotio  salutis  imprudenter  agit,  qui  facit  actio- 
nem  probabiliter  illicitam,  esto  foret  probabilius  esse 
licitam. 

V.  Qui  sequitur  opinionem  probabilem,  censetur 

parum  curare  Legem,  cujus  tamen  servandse  debe- 
mus  habere  maximam  solicitudinem  et  curam,  juxta 
illud  Psalm.  118,  v.  4:  "  Tu  mandasti  mandata  tua 
custodiri  nimis."  Item  censetur  parum  curare  amici- 
tiam  Dei,  faciendo  actionem,  quam  judicatposse  facile, 
seu  probabiliter  ei  displicere  ;  sicuti  censetur  parum 
curare  amicitiam  sui  amici,  vel  domini,  qui,  sine 
necessitate,  facit  actionem,  quee  ei  probabiliter  dis- 
plicebit. 

VI.  Imprudenter  agit  et  peccat,  qui  sequitur  ig- 
norantiam  vincibilem  :  ergo  et  qui  sequitur  opinio- 
nem  probabilem,  vel  etiam  probabiliorem  ;  si  enim 
ignorantia  vincibilis  non  excuset  a  peccato,  multo 
minus  probabilitas,  quee  est  qusedam  ignorantiae  spe- 
cies,  cum  ipsa  peccati  malitiam  minus  occultet,  si- 
quidem  ignorantia  eam  absolute  tegit,  probabilitas 
vero  aliquaiiter  ostendit,  scilicet  per  argumenta,  quse 
suadent  actionem  esse  malam,  et  illius  tantum  certitu- 
dinem  occultat. 

Ad  tria  priora  argumenta  respondent  probabilistae, 
mediante  distinctione  honestatis  materialis  et  forma- 
lis,  item  judicii  directi  et  reflexi,  quae  distinctio 
supra  fuit  explicata.  Respondent  itaque  ad  primum 
argumentum  distinguendo  ejus  subsumptum  hoc  mo- 
do :  qui  sequitur  opinionem  probabilem,  non  habet 
judicium  moraliter  certum  de  honestate  materiali  suae 
actionis,  sive  non  est  certus,  quod  actio  sua  sit  ma- 
terialiter  et  in  se  honesta,  C,  neque  hoc  requiritur, 
inquiunt,  quia  dum  utriraque  habetur  probabilitas, 
sciri  nequit,  an  actio  sit  revera  prohibita,  nec  ne. 
Talis  non  habet  judicium  moraliter  certum  de  hones- 
tate  formali  suee  actionis,  sive  non  est  certus  quod 
non  peccet,  eam  exercendo.  N.  vel  distinguunt  hoc 
modo,  sed  qui  in  priorem  recidit :  talis  non  est  cer- 
tus  de  honestate  suae  actionis  ex  vi  judicii  directi, 
C.  ex  vi  judicii  reflexi  et  motivorum  ejus,  N.  Ad- 
mittunt  ergo  quod  ex  vi  judicii  directi  maneat  qui- 
dem  mere  probabile,  actionem  esse  licitam,  et  quod, 
ex  vi  ejusdem,  possit  oriri  formido  et  dubium,  ne 
sit  illicita,  cum  motiva  istius  judicii  maneant  falli- 
bilia:  quapropter  etiam  dicunt,  non  licere  operari 
cum  tali  judicio,  si  solam  adsit,  sive  si  non   habea- 

tur  aliud  judicium  et  motivum,  quo  judicetur  certe 
licere  operari.  Sed  praetendunt  quod,  ex  vi  judicii  re- 
flexi,  non  sit  probabile  actionem  esse  licitam,  sed 
quod  hoc  ipsum  sit  omnino  certum,  ita  ui  nullum 
sit  dubium  nec  formido  de  opposito,  idque,  quia  mo- 
tiva  istius  judicii  sunt  certa  ;  dicunt  enim  certitudi- 
nem  judicii  reflexi  non  oriri  ex  ipsa  opinione  proba- 
bili,  neque  ex  motivis,  quibus  innititur  ;  quia  cum 
omnia  illa  sint  incerta,  exinde  aliquid  certi  deduci 
nequit:  sed  oriri  ex  motivis  distinctis,  quae  praeten- 
dunt  esse  certa.  Principia  autem  illa  certa,  ex  qui- 
bus,  velut  ex  antecedente,  deducunt  suum  judicium 
reflexum  certum,  sunt  haec  aut  similia.  I.  Licet  illam 
opinionem  sequi,  quse  si  falsa  sit,  excusat  tamen  ab 
omni  peccato  propter  ignorantiam  invincibilem,  quam 
inducit ;  atqui  opinio  probabilis  est  talis  :  quod  sic 
probant :  quia  tunc  lex  invincibiliter  ignoratur,  quan- 
do  prudenter  judicatur  non  obligare  ;  sed  ubi  est  opi- 
nio  probabilis,  prudenter  judicatur  lex  non  obligare. 
^  Item  sic  probant  subsumptum  :  tunc  lex  invincibili- 
ter  ignoratur,  quando,  adhibita  sufficienti  diligentia, 
non  potest  veritas  attingi ;  atqui  Doctores  adhibue- 
runt  sufficientem  diligentiam  ad  cognoscendam  veri- 
tatem  opinionis  probabilis,  et  eam  necdum  potuerunt 
attingere,  cum  circa  hoc  adhuc  dissentiant :  exiude 
autem  formant  hoc  judicium  practicum  :  ergo  licet 
sequi  opinionem  probabilem. 

II.  Quod  prudenter  judico  mihi  licere,  hoc  licite 
possum  facere  ;  sed  prudenter  judico  mihi  licere  exer- 
cere  actionem,  probabiliter  honestam  ;  v.  g.  pingere 
die  festo,  et  facere  quamcumque  aliam  actionem  pro- 
babiliter  honestam, 

III.  Quod  in  prsecedens  recidit :  licita  est  mihi  om- 
nis  actio,  quam  post  idoneum  examen  prud«nter  ju- 
dico  non  esse  prohibitam  ;  atqui  ego,  post  idoneum 
examen,  hanc  actionem,  quae  probabiliter  affirmatur 
non  esse  illicita,  prudenter  judico  non  esse  prohibi- 
tam,  cum  id  judicem  ex  motivo  gravi :  ergo  haec  actio 
est  mihi  licita. 

Verum  negamus  dicta  probabilistarum  principia 
esse  certa,  dicimusque  ipsa,  sicut  et  judicium  re- 
flexum,  quod    ex   illis   deducunt,   non   esse   nisi   ad 

summum  probabilia.  Nam  quantum  ad  primum  prin- 
cipium,  negamus  ejus  subsumptum,  nempe  opinio- 
nem  probabilem  inducere  ignorantiam  invincibilem 
legis :  quia,  quamdiu  quis  cognoscit  esse  argumenta 
notabilia,  quae  suadent  adesse  legem,  et  actionem 
esse  malam,  non  ignorat  simpliciter  et  absolute  legem, 
nec  malitiam  actionis,  sed  eas  per  dicta  argumenta 
aliqualiter  cognoscit :  solum  dici  potest,  quod  ignoret 
certitudinem  legis  et  malitise  actionis,  sive,  quod  eas 
certo  et  evidenter  non  cognoscat:  aliud  certo  est  de 
eo,  qui  laborat  ignorantia ;  ipse  enim  actionis  mali- 
tiam  nullo  modo  cognoscit,  nullumque  in  ipsa  videt 
peccati  periculum,  eo  quod  nullas  rationes  cognoscat, 
quse  suadeant  eam  esse  malam ;  quapropter  firmiter 
et  absque  formidine  de  opposito  judicat  actionem  esse 
licitam.  Hinc  patet  responsio  ad  secundam  probatio- 
nem  :  quantum  vero  ad  primam,  negatur,  quod  lex 
ignoretur  invincibiliter,  quando  prudenter  judicatur 
non  obligare,  sed  judicio  tantum  infirmo  et  probabili, 
prout  jam  explicabitur. 

Ad  secundum  R.  subsumptum  non  esse  omnino 
certum,  attento,  quod  plurimi  Philosoplii  sustineant 
judicium  probabile,  seu  infirmum,  esse  imprudens, 
eo  quod,  sic  judicando,  exponamus  nos  periculo  er- 
randi ;  adeoque  judicium  reflexum,  inde  deductum, 
etiam  non  est  certum.  Admittimus  tamen,  quod  tale 
judicium  possit  dici  aliquo  sensu  prudens,  nempe 
quatenus  proportionatur  suo  motivo,  quod  est  infir- 
mum  et  fallibile  ;  ita  ut  non  sit  infirmius  quam  istud 
motivum  mereatur  ;  sed  inde  non  sequitur,  quod  actio 
sit  etiam  prudens  et  certo  licita,  quia  in  actione  est 
periculum  transgrediendi  legem,  ubi  in  judicio,  quo 
interius  tantum  judicatur  actionem  esse  probabiliter 
honestam  et  licitam,  nullum  est  simile  periculum. 
Praeterea  id  videtur  condemnatum  in  propositione  su- 
pra  relata,  quse  dicebat  nos  semper  prudenter  agere, 
dum  aliquid  agimus  confisi  probabilitate  sola :  si  igi- 
tur  assumptum  intelligatur  de  judicio  prudenti,  sensu 
jam  dicto,  illud  negamus ;  falsum  enim  est  eam  actio- 
nem  esse  certo  licitam,  quam  prudenter  judicamus 
esse  honestam  et  licitam,  sed  judicio  tantum  proba- 
bili  et  infirmo,  quod  prudens  dicitur  eo  quod  sit  pro- 

portionatum  suo  motivo  :  ut  autem  assumptum  sit  ve- 
rum,  debet  intelligi  de  judicio  prudenti  certo  et  fir- 
mo  adeoque  formato  et  motivis  certis  et  infallibili- 
bus  :  sed  tunc  clarum  est,  quod  subsumptum  isto  sensu 
sit  falsum.  Eadem  est  responsio  ad  III.  Ex  his.  igitur 
patet,  principia,  ex  quibus  probabilistae  suum  ludicium 
reflexum  et  practicum  deducunt,  non  esse  tam  certa, 
quam  asserunt ;  sed  e  contra  esse  valde  incerta,  et 
consequenter  ipsum  judicium  reflexum,  ex  iis  deduc- 
tum,  etiam  esse  incertum. 

Eodem  modo  respondent  probabilistse  ad  II.  argu- 
mentum  :  dicunt,  quod,  qui  sequitur  opinionem  pro- 
babilem,  habeat  tantum  formidinem  et  dubium  pec- 
cati,  vi  judicii  directi,  non  autem  vi  reflexi  ;  et  quod 
tantum  sit  formido  peccati  materialis,  non  vero  forma- 
lis  ;  sed  responsio  illa  jam  sufiicienter  est  improbata. 

Respondent  etiam  ad  III.  quod  talis  tantum  se  ex- 
ponat  periculo  peccandi  materialiter,  non  vero  forma- 
liter  :  licitum  est  autem,  inquiunt,  agere,  non  obstante 
periculo  peccati  materialis,  ubi  non  potest  sciri  veri- 
,tas,  et  ubi  habetur  prudens  motivum  ad  sic  agendum  : 
sicuti  non  obstante  tali  periculo  licitum  est  agere  se- 
cundum  opinionem  probabilissimam  ;  illa  enim  seque 
potest  esse  faJsa  ac  opinio  mere  probabilis. 

Sed  contra  est,  quod  ille  formaliter  peccet,  qui  fa- 
cit  actionem,  quam   novit   esse   materialiter  et  in  se 
malam  ;  tunc  enim  malitia  materialis  et  imputabilis 
manet  pure  materialis,  sed  fit  formalis  actionis,  non 
operanti  ;  atqui  sequens  opinionem  probabilem  minus . 
tutam,    facit   actionem,   quam    cognoscit  probabiliter 
esse  materialiter,  seu  in  se  malam  :    ergo   etiam  for- 
maliter  peccat  ;  malitia  enim  materialis  actionis,  eo- 
dem  modo  fit  formalis  et  imputabilis  operanti,    cum 
sit  etiam  aliquo  modo  cognita  et  prsevisa,  scilicet  per 
gravia  argumenta,  quee    ostendunt  esse   malitiam    in 
actione  :  quod  sit  forte  a  parte  rei  actio  non  sit  mala, 
id  per   accidens   est.     Aliud  est,  dum    quis  sequitur 
opinionem    probabilissimam  ;    quia    licet    ipsa  possit 
absolute  esse  falsa,  et  actio  consequenter  a  parte  rei 
esse   mala,  non  ideo  tamen  malitia  actionis  fit  formalis 
et  imputabilis,  sed  est   pure  materialis,  eo  quod  non 
censeatur  pra^visa,  cum  nulla  ratio  prudens  suadeat 
actionem  esse  malam. 

Respondent  ad  IV.  disparitatem  esse,  quod  in  negotiis 
temporalibus  nihil  sit,  quod  removere  possit  damnum, 
quod  probabiliter  est  eventurum,  nequidem  ignoran 
tia  invincibilis  ;  etiamsi  enim  invincibiliter  ignorem 
in  via  esse  latrones  ;  ista  ignorantia  non  impedit  quo- 
minus  mihi  noceant  casu  quo  revera  ibi  sint :  verum 
in  negotio  salutis  est  aliquid,  per  quod  removetur 
damnum  seu  peccatum  formale,  scilicet  ignorantia 
invincibilis  et  judicium  reflexum,  quod  formatur  de 
licentia  actionis. 

Sed  contra  est,  quod  opinio  probabilis  non  inducat 
ignorantiam  invincibilem,  nec  judicium  illud  reflexum 
sit  sufiiciens  ad  certificandum  operantem  de  licentia 
actionis,  cum  sit  incertum,  uti  jam  ostendimus. 

Deinde,  si  judicium  refiexum  facere  possit,  ut  pec- 
catum  sit  tantum  materiale,  nec  imputetur  ei,  qui 
sequitur  opinionem  probabilem,  quare  similiter  non 
posset  facere,  ut  in  negotiis  temporalibus  damnum 
non  imputetur  ei,  qui  ponit  actionem  probabiliter 
damnificativam  P  Quare  utrobique  non  licet  eodem 
modo  argumentari,  et  formare  judicium  refiexum  de 
honestate  seu  licentia  actionis  ? 

Solvuntur  Ohjectiones. 

Prseter  probabilisiarum  argumenta,  hactenus  relata 
et  soluta,  plura  alia  insuper  proponunt. 

Primo  itaque  adhuc  objicitur,  quod  varii  Pontifi- 
ces  secuti  sint  sententiam  probabilem  minus  tutam  ; 
aliqui  enim  dispensarunt  in  voto  solemni  castitatis  cum 
religiosis  professis,  ut  matrimonium  contraherent  : 
item  aliqui  dispensarunt  in  matrimonio  rato  non  con- 
summato  ;  atqui  solum  est  probabile,  Pontificem  posse 
dispensare  in  voto  solemni  et  in  matrimonio  rato  non 
consummato,  et  est  etiam  minus  tutum,  cum  hoc 
feveat  libertati. 

R.  In  primis  non  omnia  facta  Pontificum  sunt  sem- 
per  recta  ;  illa  enim  non  continent  impeccabilitatem, 
vel  infalibilitatem  prout  eorum  definitiones. 

2.°  Forte  isti  Pontifices  non  apprehenderunt  ut  me- 
re  probabile,  sed  ut  certum,  quod  haberent  potes- 
tatem  dispensandi  in  voto  et  in  matrimonio. 

3.°  Esto  id  apprehendissent  tantnm  ut  probabile, 
eo  non  obstante,  prudenter  egerunt  dispensando  ;  quia 
fecerunt  id,  quod  omnibus  attentis  erat  tutius  ;  nara 
quamvis  probabile  sit,  Pontificem  non  posse  dispen- 
sare  in  voto  solemni,  nec  in  matrimonio  rato  non 
consummato,  et  quamvis  consequenter  subsit  peri- 
culum  in  concessione  dispensationis,  tamen  quando- 
que  majus  est  periculum  in  negatione  ;  quo  casu  tu- 
tius  est  tunc  dispensare,  quam  non  dispensare,  quan- 
doquidem  de  duobus  malis  occurrentibus,  quando  al- 
terutrum  est  eligendum,  quod  minus  est,  eligi  de- 
beat :  et  sic  contigit  in  circumstantiis,  in  quibus 
isti  Pontifices  dispensarunt.  Unde  non  dispensarunt, 
innixi  sola  probabilitate  sententiae  affirmantis  eos  posse 
dispensare,  sed  quia,  consideratis  omnibus  incom- 
modis,  quae  hinc  et  inde  timebantur,  judicaverunt 
tutius  esse  dispensare,  quam  non  dispensare  :  quod 
si  sic  non  processerint,  a  peccato  non  excusantur. 

OBJECTIO   II. 

PoNTiFEX  cap.  inquis.  de  excomm.  resolvit  quod 
conjux,  credens  probabiliter,  non  tamen  certo,  suum 
matrimonium  esse  invalidura,  possit  reddere  debi- 
tum,  sed  quod  petere  non  debeat.  Et  cap.  Laudor- 
bilem,  de  frigidis,  Pontifex  resolvit,  quod  dubitan- 
tes  de  valore  matrimonii  propter  impotentiam,  nes- 
cientes  an  sit  perpetua,  vel  temporalis,  possint  per- 
triennium  experiri  et  conari  matrimonium  consum- 
mare.  Atqui  istse  duae  resolutiones  datse  sunt  secun- 
dum  opinionem  probabilem  minus  tutam,  cum  in 
utroque  casu  tutius  sit  omnino  abstinere  a  copula. 

R.  N,  Subsuraptum  ;  siquidem  resolutiones  non 
sunt  datae  secundum  opinionem  minus  tutam,  sed 
tantum  secundum  tutiorera  ;  nam  quantura  ad  pri- 
mum  casum,  tutius  est  quod  conjux,  dubitans  de 
valore  sui  matrimonii,  debitum  reddat  comparti  pe- 
tenti,  quam  quod  non  reddat :  quia,  reddendo,  tan- 
tum  se  exponit  pericuJo  fomicationis,  ubi,  non  red- 
dendo,  peccabit  certo  contra  justitiam,  eo  quod  com- 
pars,  quae  est  in  bona  fide,  non  debeat  jure  suo  pri- 
vari  propter  dubium  ipsius.  Juxta  idem  principium, 
non   potest   conjux   dubitans   petere    debitura  ;   quia, 

Y 

petendo,  exponit  se  periculo  fornicationis  sine  justa 
causa,  ubi,  non  petendo,  nullo  periculo  se  exponit, 
cum  ad  hoc  non  teneatur. 

Dices  ;  sed  quid  si  conjux  dubitet  de  valore  sui 
matrimonii,  ex  eo  quod  dubitet  de  morte  prioris  con- 
jugis  ?  in  tali  casu  non  est  tutius  reddere  debitum, 
sed  e  contra  est  minus  tutum,  cum  sit  periculum 
mali  majoris  ;  reddendo  enim  debitum,  non  tantum 
se  exponit  periculo  fornicationis  cum  secunda  conju- 
ge,  sed  simul  se  exponit  periculo  injustitise  contra 
priorem  conjugem  :  non  reddendo  autem,  tantum  se 
exponit  periculo  injustitiae  contra  secundam  conju- 
gem. 

R.  Etiam  in  isto  casu  tutius  esse  reddere  debitum, 
quam  non  reddere  ;  quia  non  reddendo,  peccabit 
certe  contra  justitiara,  privando  secundam  conjugem 
jure  et  possessione,  quam  habet,  petendi  debitum, 
qua  possessione  privari  non  potest  sine  injustitia, 
propter  dubium  alterius.  Deinde,  in  non  redditione, 
est  periculum  dissentionum,  incontinentise,  etc.  Un- 
de  adhuc  est  minus  malum  reddere,  quam  non  red- 
dere. 

In  secundo  casu,  etiam  tutius  est,  quod  tales,  per 
petitionem  et  redditionem  debiti,  experiantur  an  im- 
potentia  sit  perpetua  :  quia  licet,  sic  experiendo,  se 
exponant  periculo  fornicationis,  sive  pollutionis,  ta- 
men  hoc  est  minus  malum,  quam  illud,  quod  sequi- 
tur  ex  abstinentia  a  copula. 

Dices  nullum  sequitur  malum  ex  abstinentia  a  co- 
pula,  casu,  quo  inter  se  continentiam  servent,  nec 
ineant  matrimonium  cum  aliis. 

Respondetur  :  forte,  propter  aliquod  bonum  procu- 
randum,  vel  aliquod  malum  avertendum  convenit, 
ut  tales  ineant  matrimonium,  forte  etiam  non  ha- 
bent  donum  castitatis,  et  periculum  est,  ne  urantur 
si  impediantur  a  matrimonio :  Ecclesia  igitur  ad  evi- 
tanda  ista  incommoda,  adeoque,  ut  tales  matrimonium 
cum  aliis  contrahere  possint,  permittit  ut  per  trien- 
nium  petendo  et  reddendo  debitum  conentur  suum 
matrimonium  consummare,  quod  est  medium  toUendi 
impotentiam,  vel  cognoscendi  an  sit  perpetua,  adeo- 
que  an  matrimonium   sit  invalidum.      Si  autem  per 

dictum  tempus  non  potuerint  suum  matrimonium 
consummare,  tunc  illud  declarat  invalidum,  permit- 
titque  eos  transire  ad  alias  nuptias.  Caeterum  non 
tantum  possunt,  sed  etiam  obligantur  intra  illud  tem- 
pu8  conari  consummare  suum  matrimonium,  ne 
alioquin  sint  causa  majoris  mali,  quod  nempe  postea 
invalide  ineant  matrimonium  cum  aliis ;  nam  ipso- 
rum  matrimonium  post  triennium  completum  decla- 
rabitur  invalidum,  et  tamen  forte  validum  est,  illud- 
que  tale  cognovissent,  si  tentassent ;  siquidem  ten- 
tando,  forte  tandem  habuissent  copulam  perfectam, 
sicque  cognovissent  suam  impotentiam  non  esse  per- 
petuam. 

OBJECTIO  III. 

Ille  licite  agit,  qui  prudenter  agit ;  sed  qui  sequi- 
tur  opinionem  probabilem  minus  tutam,  prudenter 
agit,  cum  agat  ex  motivo  gravi,  seu  tali,  quod  movere 
potest  virum  prudentem  :  ergo,  etc.  Item  hoc  modo  : 
multi  prudentes  docent  opiniones  probabiles  minus 
tutas,  et  quidem  practice,  sive  tutum  etiam  esse  illas 
sequi  in  praxi ;  sed  tuto  et  prudenter  agit,  qui  sequi- 
tur  judicium  virorum  prudentum  :  ergo,  etc. 

Resp.  Ad  primum,  negando  subsumptum  ;  non  enim 
prudenter  agit,  qui  sine  justa  causa  exponit  se  peri- 
culo  peccandi,  et  tamen  hoc  facit  is,  qui  sequitur 
propositionem  probabilem  minus  tutam,  et  licet  mo- 
tivum,  ex  quo  agit,  sit  grave,  equidem  est  tantum 
probabile  et  infirmum,  nec  excludit  morale  pericu- 
lum  peccandi,  adeoque  agendo  ex  tali  motivo,  expo- 
nit  se  periculo  isti  voluntarie,  ac  proinde  prudens  non 
est :  nec  refert  quod  motivum  dicatur  grave  ex  eo, 
quod  moveret  virum  prudentem  ;  quia  motivum  incer- 
tum  et  probabile,  de  quo  agitur  hic,  non  dicitur  grave 
ex  eo,  quod  moveret  prudentem  virum  ad  agendum, 
sed  solum  ex  eo,  quod  moveret  virum  prudentem  ad 
assensum  saltem  infirmum  :  negamus  etiam  motivum 
mere  probabile  posse  movere  virum  prudentem  ad 
agendum,  utpote  insufRciens  ad  reddendum  ipsum 
securum  de  honestate  suae  actionis. 

Porro  duplex  datur  motivum  grave,  unum  quod 
moveret  virum   prudentem  ad  assensum  Jirmum ;  et 

tale  est  motivum  certum  et  infallibile,  quod  etiam 
sufficiens  est,  ad  movendum  virum  prudentem  ad  agen- 
dum,  cum  possit  ipsum  reddere  certum  de  honestate 
suse  operationis ;  aliud  vero  moveret  quidem  virum 
prudentem  ad  assensum,  sed  tantum  injirmum ;  tale 
ast  motivum  incertum  seu  fallibile :  illud  autem  non 
est  sufficiens  ut  moveat  virum  prudentem  ad  agendum, 
eo  quod  non  possit  ipsum  certificare  de  honestate  suae 
actionis, 

Resp.  Ad  secundum,  negando  eos  esse  prudentes, 
qui  practice  docent  opiniones  probabiles  minus  tutas, 
asserentes  nempe  licitum  esse,  eas  in  praxi  sequi ; 
sicuti  enim  ille  prudens  non  est,  qui  ad  praxim  redigit 
opinionem  probabilem  minus  tutam,  ita  etiam  prudens 
non  est,  qui  docet  ejusmodi  opinionem  tuto  ad  praxim 
redigi,  cum  sic  docendo  influat  in  operationem  im- 
prudentem  seque,  ac  consulens  ac  laudans.  Unde  non 
sequitur  eum  prudenter  agere,  qui  sequitur  judicium 
talium  virorum,  sed  potius  agere  imprudenter :  sup- 
ponitur  quod  isti  Doctores  apprebendant  suas  opinio- 
nes  ut  mere  probabiles ;  nam  si  eas  apprehenderent 
tamquam  certas,  tunc  non  forent  imprudentes  docendo 
illas  tamquam  practice  tutas.  Si  vero  doceant  opinio- 
nes  probabiles  minus  tutas  tantum  speculative,  inqui- 
rendo  veritatem,  in  eo  non  agunt  imprudenter  :  pec- 
cant  tamen  qui  islas  opiniones  sequuntur  ;  quia  in 
praxi  est  periculum  peccati,  ubi  in  speculatione  est 
tantum  periculum  erroris. 

OBJECTIO  IV. 

Parochianus  prudenter  agit  sequendo  Parocbi  ju- 
dicium :  item  scrupulosus  sequendo  sui  confessarii 
judicium,  etiam  quod  est  minus  tutum :  sicut  et  sub- 
ditus  obediendo  superiori  praecipienti  actionem  pro- 
babiliter  illicitam  ;  atqui  tamen  illi  sequuntur  opinio- 
nem  probabilem  et  minus  tutam,  cum  auctoritas  unius 
ad  summum  reddere  possit  opinionem  probabilem. 

Resp.  Ad  primum,  quod  auctoritas  Parochi  com- 
muniter  non  reddat  rem  mere  probabilem  respectu 
parochiani,  sed  moraliter  certam ;  neque  etiam  pa- 
rochianus  ordinarie  apprehendit  ut  probabiliter  tan- 
tum  licitum  id,  quod  tale  esse  audivit  a  suo  Pastore^ 

sed  ut  certo  licitum  :  qui  autem  sequitur  opinionem 
mere  probabilem,  nuUum  habet  motivum,  quo  sic 
reddatur  moraliter  certus  de  honestate  suae  actionis, 
sive  quo  possit  apprehendere  actionem  ut  certo  lici- 
tam  :  in  gravibus  tamen  negotiis,  quando  parochia- 
nus  habet  rationem  diffidendi  de  capacitate  sui  pas- 
toris,  vel  quando  ipsemet  est  doctus  aut  novit  alios 
viros  aeque  doctos  coiitradicere,  tum  non  potest  sta- 
tim  sequi  judicium  sui  Pastoris,  si  sit  minus  tutum  ; 
sed  debet  adhibere  dihgentiam  majorem,  ad  certo 
cognoscendam  veritatem  :  et  si  adhibita  sufficienti 
diligentia  inveuiat  rem  mauere  dubiam,  debet  sequi 
tutius. 

Ad  secundum  et  tertium  respondetur  negando  quod 
tales,  sic  agendo,  sequantur  opinionem  minus  tu- 
tam,  cum  e  contra  sequantur  tutiorem  :  nam  prout 
infra  ostendetur,  tutius  est  ut  scrupulosus  sequatur 
judicium  sui  confessarii,  et  ut  subditus  obediat  su- 
periori,  quam  ut  proprium  judicium  sequatur. 

OBJECTIO   V. 

Lex  non  obligat,  nisi  sit  sufficienter  promulgata, 
et  ut  sit  sufficienter  promulgata,  debet  ejus  existen- 
tia  fieri  certa  et  manifesta  ;  atqui  dum  dubitatur  an 
detur  lex  aliquam  actionem  prsecipiens  vel  prohibens, 
existentia  istius  legis  non  est  cerla  et  manifesta  : 
ergo  lex  non  est  tum  satis  promulgata,  adeoque 
non  obligat. 

R.  N.  Consequentiam  :  quia  licet  in  casu  probabi- 
litatis,  lex  non  sit  certa,  nec  omnino  manifesta  seu 
evidens,  non  est  tamen  etiam  omnino  incognita,  sed 
est  aliqualiter  nota  et  manifesta  ;  adeoque  promulga- 
ta  ;  nempe  propter  graves  rationes,  quae  suadent  eam 
existere.  Neque  ad  hoc,  ut  Lex  sit  sufficienter  pro- 
mulgata,  et  obliget,  etiam  obligatione  perfecta,  seu 
sub  peccato  formali,  requiritur  ut  ejus  exisientia  sit 
certa  et  evidens  ;  sed  sufficit  quod  sit  aliquo  modo 
notificata,  etiam  per  motiva  tantum  probabilia  ;  tunc 
enim  est  obligatio  eam  observandi,  nec  alioquin  sub- 
ditus  exponat  se  periculo  eam  transgrediendi. 


y2 


294  TBACTATUS 

OBJECTIO    VI. 

In  dubio  melior  est  conditio  possidentis^  prout  ha- 
bet  regula  juris  :  atqui  homo  est  in  possessione  suae- 
libertatis  circa  opus,  ita  ut  pro  libitu  possit  licite  fa- 
cere,  quamdiu  non  constat  exstare  legem  illud  pro- 
hibentem  :  ergo  sicuti  v.  g.  iu  dubio  an  domus  sit 
sua,  an  aliena,  potest  quis  ratione  possessionis  sequi 
opinionem  affirmantem  domum  esse  suam  et  illam 
retinere  ;  ita  in  dubio,  an  aliquis  actus  sit  prohibi- 
tus,  nec  ne,  potest  homo  istum  actum  exercere  ra- 
tione  possessionis  libertatis,  quam  habet  eum  pro 
libitu  exercendi. 

R.  N.  Consequentiam.  Et  quantum  ad  axioma  al- 
latum  in  primis  dici  potest,  quod  illud  intelligatur  de 
certo  possidente,  sive  de  eo,  qui  non  obstante  dubio 
superveniente,  adhuc  certo  possidet  rem,  de  qua 
agitur,  puta  domum  ;  ita  ut,  licet  sit  dubium  an 
domus  illa  sit  sua,  vel  aliena,  non  tamen  sit  du- 
bium,  quod  ejus  sit  possessor.  In  dubio  autem,  an 
exstet  Lex  prohibens  actum  nec  ne,  homo  non  certo 
possidet  libertatem  circa  actum  istum,  sed  simul 
dubium  est  an  illam  possideat  et  retineat  ;  nam  hic 
per  libertatem  intelligiiur  non  potentia  physica  agendi 
et  non  agendi  absolute,  sed  potentia  agendi  et  non 
agendi  licite  :  unde  dum  dubium  est  an  exstet  lex 
prohibens  actum,  hoc  ipso  dubium  est,  an  homo 
possit  actum  illum  exercere,  id  est,  an  possideat  et 
retineat  suam  libertatem  :  ex  quo  patet,  quod  pro- 
babiiistae  petant  principium  et  affirment  id,  de  quo 
est  qua?stio,  dum  dicunt  hominem  in  casu  proba- 
bilitatis,  possidere  libertatem  :  nos  autem  dicimus 
ipsum  esse  absolute  illa  privatum  ;  quia  in  tali  casu 
non  potest  licite  actum  exercere,  alias  imprudenter 
ageret,  et  voluntarie  se  exponeret  periculo  peccati, 
ut  ante  ostensum  est :  deinde  dictum  axioma  tantum 
habet  locum  in  materia  justitiBe,  sive  in  rebus  tem- 
poralibus,  quee  subsunt  potestati  humanae,  et  qui- 
dem  in  iis  solis,  quibus  applicatur  a  jure  :  non  ha- 
bet  vero  locum  in  actibus  moralibus,  ubi  agitur  de 
licito  et  illicito,  quod  potestati  humanee  non  subjici- 
tur  :  ratio  autem   istius   axiomaiis,    "  quod  possessio 


DE   ACTIBUS   HUMANIS.  295 

faveat  possidenti,"  est,  tum  quia  statim  non  tenetur 
rem  possessam  deserere,  tum,  quia  in  pari  causa, 
possessio  est  novum  argumentum  suadens  rem  ad  ip- 
sum  pertinere,  eo  quod,  qui  rem  possidet  aliquam- 
diu,  prsesumatur  habere  illius  dominium,  cum  ap- 
parenter  eam  tamdiu  non  possedisset,  si  ejus  domi- 
nium  non  haberet  :  deinde  si  homo  habeat  posses- 
sionem  su£e  libertatis,  Deus,  qui  est  supremus  nos- 
ter  Dominus  et  legislator,  habet  etiam  possessionem 
suae  auctoritatis,  et  quidem  anteriorem  ac  potiorem  ; 
adeoque  si  in  dubio,  an  exstet  lex,  posset  fundari 
aliqua  prsesumptio  ratione  possessionis,  illa  potius 
fundari  deberet  in  legis  favorem,  quam  libertatis: 
praeterea  si  axioma  illud  possit  sic  extendi  ad  omnes 
casus  dubios,  qui  dubitat  de  valore  sui  matrimonii, 
posset  petere  debitum  ratione  possessionis,  quam  ha- 
bet  petendi ;  atqui  tamen  Pontifex  resolvit,  quod  ta- 
lis  non  possit  petere,  sed  quod  tantum  possit  red- 
dere,  uti  ante  dictum  est. 

OBJECTO   VII. 

Christus  dicit  Matth.  11.  v.  30.  "  jugum  meum  suave 
est,  et  onus  meum  leve."  Sanctus  Joan.  Epist.  1.  cap.  5. 
V.  3.  "  Mandata  ejus  gravia  non  sunt ;"  atqui  praxis 
opinionum  probabilium  faventium  libertati,  jugum 
Christi  reddit  suavius  et  levius  ;  et  e  contra  obligatio 
sequendi  opiniones  tutiores  jugum  illud  exasperat  : 
ergo  non  hae,  sed  illae  in  praxi  sequendae  sunt. 

Kespondetur,  jugum  Christi,  seu  legem  novam, 
dici  suave^  non  quia  ejus  observantia  difficultatibus 
caret ;  Christus  enim  aliud  testatur  Matth.  7.  v.  14. 
dicens  :  "  Quam  arcta  via  est  quaeducit  ad  vitiam :" 
et  certe  difScultate  et  repugnantia  non  carent  praecepta 
de  fide  confitenda  cum  periculo  vitae,  de  diligendis 
inimicis,  de  confitendis  peccatis,  de  exercendis  acti- 
bus  humilitatis,  obedientiae,  etc,  sed  dicitur  suave 
ratione  charitatis  et  gratiae,  quae  illud  niitigant  et 
alleviant,  in  quantum  faciunt,  ut  delectabiliter  ope- 
remur  ;  "  ubi  enim  amatur,  non  laboratur  ;  vel  si  la- 
boratur,  labor  ipse  amatur,"  inquit  S.  Augustinus  : 
unde  suavitas  et  levitas  legis  Christi  non  per  doc- 
trinae   laxitatem    usumque   probabilitatum,    sed    per 

gratise  divinae  implorationem  inquirenda  est  ;  et  hi, 
qui  hoc  modo  volunt  reddere  jugum  Christi  suavius, 
cavere  debent,  ne  viam  arctam,  quw  ducit  ad  vitam, 
dilatent  et  in  latam  ac  spaciosam,  quse  ducit  ad  mor- 
tem,  imprudenter  incedant :  deinde  licet  lex  nova,  sit 
jugum  suave,  equidem  haberi  debet  maxima  cura  et 
soUicitudo  eam  observandi,  juxta  illud  Ps.  118.  v.  4. 
"  Tu  mandasti  raandata  tua  custodiri  nimis,"  debetque 
evitare  periculum  illam  transgrediendi  juxta  illud : 
"  Qui  amat  periculum,  in  illo  peribit,"  Per  usum 
autem  opinionum  probabilium  parum  curatur  obser- 
vantia  istius  legis,  nec  evitatur  periculum  eam  trans- 
grediendi,  prout  supra  est  probatum. 

Nec  dicas  quod,  attenta  imbecilitate  humana,  sit 
impossibile  habere  moralem  certitudinem  de  omni- 
bus  actibus  occurrentibus,  et  quod  onus  intolerabile 
sit  in  dubiis  semper  sequi  tutius  ;  quia  experientia 
constat  frequentissime  occurrere  actiones,  de  quibus 
dubium  est  an  sint  licitae  vel  illicitae,  et  si  non  suffi- 
ciat  habere  probabilitatem  de  earum  bonitate  non 
poterimus  illas  exercere,  adeoque  frequentissime  de- 
bebimus  ab  agendo  abstinere. 

Resp.  Negando  assumptum  :  quia  duobus  modis 
possumus  certificari  de  honestate  actionis  alicujus : 
uno  modo  per  motiva  intrinseca,  quse  directe  et  evi- 
denter  ostendunt  actionem  esse  honestam  ;  altero  mo- 
do  per  motiva  extrinseca,  cujusmodi  sunt  non  pau- 
ca,  ut  auctoritas  Doctarum^  icsus,  consuetudo,  etc, 
licet  autem  non  semper  possimus  certificari  de  hones- 
tate  cujuslibet  actionis  occurrentis  per  motiva  intrin- 
seca  et  per  demonstrationes,  facile  tamen  certificari 
possumus  per  motiva  extrinseca :  sic  v.  g.  rudis  facile 
certificatur  dicto  sui  Confessarii,  Parochi,  vel  viri 
alterius  docti  et  probi,  atque  ita  non  adeo  frequentes 
occurrunt  actiones,  de  quarum  honestate  non  possu- 
mus  habere  certitudinem  moralem  :  quod  si  contin- 
gat  ut  quis,  adhibita  sufficienti  diligentia,  non  pos- 
sit  certificari  de  honestate  actionis,  sed  de  ea  tan- 
tum  habeat  probabilitatem,  tunc  si  urgeat  necessitas 
operandi,  agere  debet  id,  in  quo  omnibus  attentis 
judicat  esse  minus  periculi,  juxta  hanc  regulam  :  "e 
duobus  malis,  minus  est  eligendum  :"  si  non  urgeat 

necessitatis  operandi,  abstinere  debet  ab  opere,  donec 
fiat  certus,  prout  in  negotiis  saecularibus  solemus. 

Posset  adhuc  objici,  quod  casum  probabiliter  reser- 
vatum  non  teneamur  confiteri  confessario  potestatem 
habenti  a  reservatis  absolvendi,  licet  hoc  videatur  esse 
tutius ;  sed  possimus  etiam  confiteri  alteri  non  habenti 
talem  potestatem  :  verum  quod  possimus  etiam  confiteri 
alteri,  non  est  propter  probabilitatem,  sed  propter  vo- 
luntatem  superioris  reservantis,  qui  non  intendit  reser- 
vare  nisi  casus  certos  ;  casus  enim  probabiliter  tantum 
reservatus,  certo  non  est  reservatus.  Ex  simili  volun- 
tate  superioris  et  litigantium  fit,  quod  judex,  in  dubio 
jure,  non  possit  dividere  rem  et  dare  unicuique  partem 
pro  rata  dubii,  prout  privatus  facere  deberet,  sed  quod 
possit,  imo  teneatur  adjudicare  rem  integram  ei,  qui 
habet  jus  probabilius. 


ARTICULUS   VI. 

AN   8IT   OBLIGATIO    8EQUENDI    DICTAMEN    C0N8CI- 
ENTI^  ? 

§   I. 

Quandonam  sequi  tenemur  dictamen  Conscientice  ? 

TENEMUR  sequi  dictamen  conscientiae,  quando  con- 
scientia  est  recta,  vel  invijicibiliter  erronea,  si  nempe 
dictet  aliquid  esse  preeceptum,  vel  prohibitum:  alias 
si  mere  permittat,  seu  dictet  esse  licitum,  non  prae- 
cipiendo,  tunc  sequi  non  tenemur,  licet  tuto  sequi 
possimus.  Ratio  autem  est,  quia  tenemur  sequi  dic- 
tamen  legis  aeternae,  dum  illud  sufficienter  nobis  est 
propositum  per  conscientiam  rectam  et  invincibiliter 
erroneam  ;  atqui  sufficienter  est  propositum  per  con- 
scientiam  rectam  et  per  invincibiliter  erroneam  ;  ne- 
que  enim  meliori  modo  nobis  proponi  potest,  et  con- 
sequenter  istas  conscientias  sequi  tenemur :  unde  nec 
possumus  eas  deponere,  seu  formare  judicium  oppo- 
situm  :  non  rectam,  cum  nulla  melior  nec  tutior  ha- 
beri  possit ;  non  etiam  invincibiliter  erroneam,  quia, 
cum  procedat  ex  errore  invincibili,  non  habetur  ra- 

tio  suspicandi  de  ipsius  errore  et  illam  corrigendi,  sed 
prudenter  judicatur  esse  recta. 

Caeteras  vero  conscientias  sequi  non  tenemur,  imo 
nec  possimus  ;  sed  tenemur  eas  deponere  et  formare 
aliam  conscientiam,  quse  recta  sit;  quia  omnes  istae 
conscientiae  non  sunt  tutae  agendi  regulse,  prout  proba- 
vimus  de  singulis. 

Ex  his  autem  patet  id,  quod  fit  secundum  con- 
scientiam,  non  semper  esse  bonum,  sed  posse  esse 
malum  :  et  generatim  est  tale,  quando  facimus  ali- 
quid,  putantes  ex  ignorantia  vincibili  esse  bonum, 
quod  tamen  a  parte  rei  malum  est ;  prout  existima- 
vit  Sanctus  Paulus  se  recte  agere  persequendo  Chris- 
tianos,  et  occisores  Apostolorum,  qui  putabant  se  ob- 
sequium  praestare  Deo,  in  quo  tamen  gravissime  pec- 
caverunt.  Ex  quo  ulterius  patet  non  omne  peccatum 
esse  contra  conscientiam ;  datur  enim  peccatum 
contra  legem  aeternam  (contra  quam  omne  pecca- 
tum  est)  quod  non  est  contra  conscientiam,  talia 
que  sunt  omnia  peccata  ignorantise,  sive  quae  com- 
mittuntur  ex  conscientia  errante  vincibiliter ;  siquidem 
illa  non  sunt  contra  conscientiam,  quia,  cum  illorum 
malitia  ignoretur,  conscientia  nullatenus  dictat  esse 
peccata :  imo  sunt  potius  secundum  conscientiam, 
cum  fiant  conformiter  ad  ejus  dictamen,  non  quidem 
sub  ratione  mali,  sed  sub  ratione  boni :  sunt  nihilomi- 
nus  vera  ac  forraalia  peccata  et  contra  legem  seternam ; 
quia  licet  eorum  malitia  hic  et  nunc  non  cognoscatur, 
nec  conscientia  dictet  esse  peccata,  posset  tamen  et  de- 
beret  malitia  cognosci,  item  posset  et  deberet  conscien- 
tia  dictare  esse  peccata. 

Licet  inter  varlas  conscientiae  species  tantum  sequi 
teneamur  et  possimus  conscientiara  rectam  et  invin- 
cibiliter  erroneam;  numquam  tamen  agere  possumus 
contra  ullam  conscientiam  dictantem  esse  aliquid  prae- 
ceptum  vel  prohibitum,  sive  illa  recta  sit,  sive  non  ; 
adeoque  nequidem  contra  vincibiliter  erroneam,  scru- 
pulosam  vel  probabilem  :  unde  si  existimemus,  licet 
erronee,  aliquid  praeceptum  esse,  non  possumus,  stante 
tali  conscientia,  illud  omittere,  et  similiter  non  pos- 
sumus  committere,  si  putemus  esse  prohibitum.  Ra- 
tio  est,  quia  peccat  ille  qui  agit  putans  se  male  age- 

re  ;  voluntas  enim  fertur  in  objectum  prout  ab  intel- 
lectu  repraesentatur:  unde  dumrepraesentaturobjectum 
ut  malum  ab  intellectu,  licet  a  parte  rei  malum  non 
sit,  voluntas  fertur  in  objectum  malum,  adeoque 
mala  est ;  quod  conforme  est  principiis  ante  traditis, 
ubi  dictum  est,  actus  humanos  suam  bonitatem  desu- 
mere  ab  objecto,  non  prout  est  a  parte  rei,  sed  prout 
est  in  apprehensione  bominis  operantis ;  et  confirma- 
tur  ex  Apostolo,  qui  de  Judeeis  noviter  ad  Christi  fi- 
dem  conversis,  existimantibus  sibi  illicitum  esse  man- 
ducare  cibos,  quos  lex  vetus  declarabat  immundos, 
sic  dicit,  cap.  14.  v.  23.  ad  Rom.  "  Qui  autem  dis- 
cernit  (m  cibis  nempe  puiam  aliquos  esse  immunclos 
et  prohibitos)^  si  manducaverit,  damnatus  est,  quia 
non  ex  fide.  Omne  autem  quod  non  est  ex  fide, 
peccatum  est."  Ubi  manifestum  est  fidem  pro  consci- 
entia  exprimi  et  quidem,  errante.  Idem  dicit  in  eodem 
capite,  versu  14.  "  Scio,  et  confido  in  Domino  Jesu, 
quia  nihil  commune  {id  est  immunclum  et  prohihitum) 
per  ipsum,  nisi  ei  qui  existimat  quid  commune  esse, 
illi  commune  est." 

Petes :  an  ergo  ille  peccat  contra  conscientiam,  qui 
putat  motus  concupiscentiae  conlra  ejus  voluntatem 
exurgentes,  esse  peccata,  sicut  et  malas  cogitationes, 
turpesque  imaginationes,  ac  distractiones,  quas  paiitur  ? 

Respondetur,  talem  nullatenus  peccare,  nec  contra 
conscientiam,  nec  contra  legem  ;  quia  cum  isti  mo- 
tus  ab  ejus  voluntate  non  procedant,  ut  supponitur, 
non  sunt  voluntarii  nec  liberi,  et  consequenter  ne- 
queunt  esse  peccata,  siquidem  nuUum  est  peccatum, 
nisi  sit  voluntarium  et  liberum :  neque  refert  quod 
talis  putet  esse  peccata :  quia  ut  quis  proprie  et  for- 
maliter  peccet,  non  sufficit  sola  apprehensio  malitiae, 
sed  debet  malitia  voluntarie  et  libere  poni :  quod  non 
fit  in  C£isu  posito.  Propter  eandem  rationem  non  pec- 
cat,  qui  carcere  detentus  existimat  se  peccare  non 
audiendo  Sacrum  in  die  Festo,  cum  enim  Sacrum 
audire  non  possit,  omissio  Sacri  nullatenus  ipsi  est 
voiuntaria.  Quamvis  autem  non  sit  licitum  agere  se- 
cundum  conscientiam  erroneam,  scrupulosam,  etc, 
nec  etiam  contra  illam  ;  non  idcirco  tamen  ille,  qui 
habet  talem  conscientiam,  necessitatur  ad  peccandum, 

nec  est  perplexus  ;  quia  potest  ac  debet  istam  eonsci- 
entiam  deponere,  eaque  deposita  agere  secundum  legem. 
Modi  deponendi  tales  conscientias  proponentur  articulo 
sequenti. 

§11. 

Qicale  peccatum  sit  a^ere  contra  Conscientiam  ? 

In  primis  sciendum  est  quod,  ut  censeamnr  agere 
et  peccare  contra  conscientiam,  debeat  adesse  actuale, 
vel  saltem  virtuale  dictamen,  quo  judicemus  acti- 
onem  vel  omissionem  quam  ponimus  illicitam  esse  : 
et  hoc  semper  continget  quotiescumque  scienter  ali- 
quod  peccatum  committimus.  Dum  vero  agimus  ex 
ignorantia  vincibili,  tunc  non  agimus  contra  conscien- 
tiam,  sed  tantum  contra  legem  :  cum  nec  actualiter  nec 
virtualiter  sciamus  esse  peccatum  in  actione  vel  omis- 
sione  quam  ponimus.     Hoc  posito. 

R.  Peccatum  contra  conscientiam  semper  ad  minus 
esse  ejusdem  gravitatis  ac  speciei,  prout  dictat  con- 
scientia,  et  qujindoque  etiam  esse  gravius,  et  alterius 
speciei,  si  nempe  in  actu  sit  major  vel  alterius  spe- 
ciei  malitia,  quam  illa,  quam  conscientia  dictat,  quae 
culpabiliter  ignoratur,  quamque  ideo  conscientia  non 
dictat  adesse.  Hinc  ille  committit  sacrilegium,  qui 
percutit  laicum,  putans  esse  clericum ;  et  furtum, 
qui  accipit  rem  propriam  putans  accipere  alienam : 
item  graviter  peccat  contra  charitatem,  qui  non  men- 
titur,  falso  putans  se  ad  hoc  obligari,  ad  conservan- 
dam  vitam  proximi,  et  similiter  si  quis  existimet  in 
aliquo  actu  esse  peccatum  mortale,  et  tamen  tantum 
sit  veniale  vel  nullum,  nihilominus  peccat  mortaliter. 
Ratio  est,  quia  agens  contra  conscientiam  vult  tale 
peccatum  committere,  quale  conscientia  dictat  esse, 
cum  voluntas  feratur  in  objectum  prout  apprehenditur. 
Vel  quod  idem  est:  quia  actus  humani  desumunt  suam 
bonitatem  et  malitiam,  item  speciem  bonitatis  vel  mali- 
tise  ab  objecto,  prout  est  in  apprehensione  operantis, 
sive  prout  conscientia  dictat:  adeoque  talis  ac  tanta 
erit  malitia,  qualem  et  quantam  dictaverit  conscientia  : 
nihil  igitur  refert  quod  actus  a  parte  rei  non  sit  malus, 
quia  sufficit  quod  tamquam  malus  apprehendatur. 
Tamen. 

NOTANDUM. 


Quod,  dum  quis  agit  contra  conscientiam  erroneam, 
licet  perinde  peccet  ac  si  esset  recta,  non  tamen  incur- 
rat  easdem  poenas  humanas  nec  censuras :  unde  qui  v. 
g.  percutit  laicum  putans  esse  clericum,  rion  ideo  incur- 
rit  excommunicationem  :  quia  istae  poenae  non  infligun- 
tur,  nisi  propter  actum  externum  a  parte  rei  positum. 

Dicitur  quod  peccatum  contra  conscientiam  possit 
etiam  esse  gravius  ac  alterius  speciei,  quam  con- 
scientia  dictat,  idque  contingit,  dum  in  actu  est  ma- 
litia  gravior  vel  alterius  speciei,  quam  illa,  quam 
conscientia  dictat,  et  ista  species  vel  malitia  major 
culpabiliter  ignoratur.  Hinc  qui  fornicatur,  putans 
fornicationem  tantum  esse  peccatum  veniale,  nihilo- 
minus  peccat  mortaliter,  et  qui  fornicatur  cum  con- 
sanguinea  ignorans  culpabiliter  esse  consanguineam, 
vel  nesciens  istam  circumstantiam  esse  peculiariter 
malam,  committit  incestum  :  ratio  est,  quia  contrahi- 
tur  malitia,  non  tantum  quae  actualiter  cognoscitur  in- 
esse  actui,  sed  etiam  illa  quse  culpabiliter  ignoratur, 
sive  quae  posset  et  deberet  cognosci  inesse. 

Quid  si  conscientia  non  dictet  determinate,  actum 
esse  peccatum  mortale  nec  veniale,  sed  tantum  dictet 
esse  malum,  non  distinguendo  ? 

Respondetur,  quod  habens  talem  conscientiam  pec- 
cet  mortaliter  exercendo  istum  actum,  etiamsi  non 
esset  mortaliter  malus  ;  quia  interpretative  vult  com- 
mittere  peccatum  mortale,  et  se  exponit  periculo  pec- 
candi  mortaliter.  Hinc  collige,  quod  ille  qui  agit  cum 
conscientia  dubia  de  malitia  actionis  committat  pec- 
catum  ejusdem  speciei  et  gravitatis,  prout  est  pecca- 
tum  de  quo  dubitat :  unde  si  quis  dubitet,  an  id  quod 
facit  sit  furtum,  committit  furtum  ;  si  dubitet  an  sit 
peccatum  veniale,  peccat  venialiter,  et  mortaliter  si 
dubitet  an  sit  mortale  :  idem  est  de  eo  qui  agit  ha- 
bens  conscientiam  mere  probabilem  de  honestate  ac- 
tionis  suae,  tahs  nempe  committit  etiam  peccatum  ejus- 
dem  speciei  et  gravitatis,  prout  est  peccatum,  de  quo 
rationabilem  habet  formidinem,  eo  quod  se  exponat 
voluntarie  periculo  talis  peccati,  sicque  censeatur  illud 
interpretative  velle. 

Petes  :  An  sit  gravius,  seu  pejus,  contra  con- 
scientiam  vircibiliter  erroneam  agere,  an  agere  secun- 
dum  illam  ? 

R.  Si  caetera  sint  paria,  pejus  est  agere  contra  con- 
scientiam  ;  quia  agendo  contra  conscientiam  peccatur 
scienter  ;  agendo  vero  secundum  illam,  peccatur  ig- 
noranter  :  pejus  est  autem  peccare  scienter  quam  ig- 
noranter,  cum  ignorantia  semper  diminuat  peccatum  : 
hinc  qui  omittit  fornicari,  putans  fornicationem  sibi 
esse  prseceptam,  gravius  peccat  quam  alter,  qui  for- 
nicatur  putans  id  sibi  licere,  in  supposito  quod  utrim- 
que  sit  aequalis  obligatio,  nempe  prsecepti  veri,  quo 
fornicatio  prohibetur,  et  putativi  quo  prgecipitur :  si 
vero  csetera  non  sint  paria,  tunc  non  semper  pe- 
jus  est  agere  contra  conscientiam,  sed  quandoque 
e  contra  minus  est  peccatum :  hoc  dependet  a  gra- 
vitate  utriusque  obligationis,  an  nempe  obligatio  pu- 
tativa,  sive  quee  erronee  apprehenditur,  sit  levior 
vel  gravior  obligatione  vera,  sive  ea,  quae  a  parte 
rei  subest :  et  etiam  ab  ignorantia,  an  nempe  sit  pa-. 
rum  vel  multum  culpabilis,  adeoque  an  parum  vel 
multiim  diminuat  peccatum.  Sic  si  quis  hic  et  nunc 
existimet  se  obligari  ad  mentiendum,  ut  innocentem 
a  morte  liberet,  clarum  est,  quod  gravius  sit  pecca- 
turus,  agendo  contra  conscientiam  et  omittendo  men- 
dacium,  quam  agendo  secundum  sive  mentiendo : 
quia  agendo  contra  conscientiam  peccabit  mortali- 
ter,  ubi  eam  sequendo  tantum  peccabit  venialiter, 
cum  mendacium  ex  se  sit  tantum  prohibitura  sub 
levi  :  e  contra  si  quis  putat  se  sub  veniali  obligari 
ad  furandam  rem  notal)ilem  ut  pauperis  miseriam 
sublevet,  levius  peccabit  agendo  contra  conscientiam 
et  non  furando  quam  si  eam  sequendo  furetur  ;  eo 
quod  in  casu  major  sit  obligatio  non  furandi  rem  alie- 
nam  notabilem,  quam  sublevandi  miseriam  pauperis. 

Petes  :  an  quod  peccatum  sit  contra  conscientiam, 
inde  contrahat  malitiam  specialem  ?  Et  an  hoc  in  con- 
fessione  sit  exprimendum  ? 

Respondetur  negative :  quia  peccatum  contra  con- 
scientiam  nil  aliud  est,  quam  peccatum  commissum 
ex  scientia,  sive  autem  peccatum  committatur  ex 
scientia,  sive  ex  ignorantia,   semper   habet  malitiam 

ejusdem  speciei  ;  sive  v.  g.  quis  furetur  sciens  fnrtum 
esse    illicitura    sive  illud  ignorans  furelur,    utrobique 
furtum  est    simile,  habetque   malitiam    ejusdem    spe- 
ciei,  quamvis  non  sequalem  :  cjeteris  tamen  paribus, 
gravius  est  peccatum  quod    committitur  contra  con- 
scientiam,  uti  jam  dictura  est  ;  sed  non  ideo  boc  est 
circumstantia   aggravans,   nec    in    confessione    expri- 
mendum  ;   quia  peccare  scienter,  sive  contra  conscien- 
tiara   est  conditio   quse  inest,  vel  saltem  prsesumitur 
inesse  omni  peccato,  adeoque  spectat  ad  substantiam 
actus  ;   quodlibei  enim  peccatura  prsesumitur  semper 
esse  actus  perfecte  humanus,  sive  procedere  cum  per- 
fecta  cognitione.     Si  ahquando  oppositum  contingat, 
sive  quod  aliquod   peccatum  non   committatur  scien- 
ter,  sed  ignoranter,  id  censetur  esse   accidens,  et  ig- 
norantia  tunc   est   circumstantia   diminuens    respectu 
peccati  simpliciter.     Secus  vero  est  si  quis  ageret  con- 
tra   conscientiara,  ut  illam  paulatim  extingueret,  id- 
que  ne  amplius  raorderet :    quia  tunc  talis  ratione  is- 
tius  voluntatis   contraheret   raalitiam   specialem  et  in 
'  confessione  exprimendam  ;  est  enim  inordinatum  velle 
extinguere   ipsum   dictaraen  conscientiae,  cum  hoc  sit 
se  privare  lumine   ac    regula  ad    operandum,    et    ea- 
tenus  se  exponere  periculo  peccati. 

Ex  jam  dictis  patet,  quod  ut  sciatur  an  aliquis  in 
certa  actione  peccaverit  nec  ne,  attendi  debeat  ad 
conscientiam,  quam  habuit  tempore  quo  operabatur : 
debet  igitur  attendere  an  tunc  putaverit  se  male  agere, 
an  habuerit  ahquod  dubium  vel  suspicionem  de  ma- 
litia  suae  actionis,  et  si  putaverit  se  bene  agere,  an 
id  non  provenerit  ex  ignorantia  culpabili  :  unde  er- 
rant  illi,  qui  post  actionera  factam  inspiciunt  libros, 
vel  inquirunt  an  talis  actio  sit  peccatum  nec  ne  idque 
ideo  ut  sciant  an  debeant  confiteri  ;  cum  hsec  subse- 
quens  opinio,  quam  sibi  formabunt,  efficere  nequeat 
ut  actio  prsecedens  fuerit  vel  non  fuerit  peccatum,  sed 
hoc  dependeat  a  conscientia  quam  habuerunt^  dum 
operabantur. 

ARTICULUS  VII. 

DE  MODIS  DEPONENDI  CONSCIENTIAM  VINCIBILITEB 
ERBONEAM,  SCRUPULOSAM  ET  ALIAS  CONSCIENTIAS 
NON    RECTAS. 

CONSCIENTIAM  deponere  hic  nil  aliud  est,  quam 
cessare  ab  illo  judicio,  quo  judicamus  aliquam  ac- 
tionem  v.  g.  esse  illicitam,  et  formare  judicium  contra- 
rium  quo  judicemus  eam  esse  licitam,  et  talis  conscien- 
tise  depositio  non  potest  fieri  pro  libitu,  sed  propterea 
opus  est  aliqua  ratione  vel  auctoritate,  quee  sit  suflB- 
ciens  ut  nos  moveat  ad  jam  nobis  persuadendum  ac- 
tionem  esse  licitam,  quam  antea  judicabamus  esse 
illicitam  ;  alioquin  irrationabiliter  et  cceco  modo  age- 
remus. 

Non  quaelibet  autem  conscientia  est  deponenda,  sed 
sola  conscientia,  quae  non  est  recta,  nec  materialiter 
seu  a  parte  rei,  nec  formaliter  sive  in  apprehensione 
invincibili  :  unde  conscientiam  a  parte  rei  rectam  et 
certam  non  debemus  deponere,  imo  nec  possumus  ; 
si  enim  nostra  conscientia  in  suo  dictamine  sit  con- 
formis  legi  seternee,  et  de  eo  certi  simus,  ad  quid 
vellemus  quserere  rationes  et  auctoritatis  alias,  quibus 
conscientiam  formemus,  cum  rectior  haberi  non  pos- 
set  ?  Neque  etiam  invincibiliter  erroneam  ;  quia  cum 
illa  sit  recta  formaliter,  sive  in  apprehensione,  nulla 
apparet  ratio  quare  esset  falsa,  et  quare  deberet  ac 
posset  fieri  aliqua  inquisitio  de  veritate.  Dicitur  tamen 
quod  possit  esse  obligatio  deponendi  invincibiliter  er- 
roneam,  non  quidem  propriam,  sed  alienam,  idque 
per  admonitionem  :  atque  in  primis  casus  habetur  in 
confessario  ;  ille  enim  pcenitentem  conscientia  erronea 
invincibiliter  laborantem,  ssepe  tenetur  admonere  de 
suo  errore ;  non  tamen  semper.  Si  poenitens  ignoret 
invincibiliter  aliquid  necessario  requisitum  ad  valo- 
rem  Sacramenti  poenitentise  v.  g.  si  putet  non  requiri 
dolorem  de  peccatis,  nec  propositum  emendationis, 
aut  si  ignoret  aliqua  mysteria  creditu  necessaria  ne- 
cessitate  medii  ad  salutem  et  justificationem,  tunc  sem- 

per  debet  confessarius  admonere  et  instruere  cirea  illa 
antequam  illum  absolvat ;  siquidem  poenitens  in  illo 
statu  foret  incapax  absolutionis.     Si  vero  poenitens  in- 
vincibiliter  ignoret  alias  res,  quarum  ignorantia  non 
reddit  ipsura  incapacem  absolutionis  et  justificationis 
V.    g.    si^  ignoret  suum  matrimonium  esse  invalidum 
propter  impedimentum    dirimens    quod  per  ignoran- 
tiam    invincibilem    non   cognoscit  nec  cognovit,  dum 
matrimonium  contraxit :  in  lali  casu  sicut  et  in  aliis 
similibus  distinctione  opus  est.     Si  ex  manifestatione 
veritatis    timeantur    majora   mala    quam  ex  silentio: 
tunc    confessarius    sciens    veritatem,  tacere    debet  et 
poenitentem  in  suo  errore  relinquere  ;  juxta  hanc  re- 
gulam,  e  duobiis  malis  mimis  est  eligendum  :   unde 
si  timeatur  ruina  spiritualis  ipsius  poenitentis  ne  sci- 
licet  deinceps  formaliter  peccet,  pergendo  idem  scien- 
ter  facere  quod  prius  faciebat  ex  conscientia  invinci- 
biliter   erronea,  adeoque    tantum   cum  peccato  mate- 
riali :  quia  est  apparentia  quod  non  volet  peiere  dis- 
pensationem  super  impedimento    dirimente  ut  posset 
de  novo  matrimonium  contrabere,  quodque  facile  sit 
victurus  in  perpetua  fornicatione,  cum  ea  quam  mo- 
do  invincibiliter  putat  esse  suam  uxorem,  vel  si  bene 
velit  quidem  petere  dispensationem  et  renovare  suum 
matrimonium,  timeatur  tamen  ne  alter  conjux  sciens 
nullitatem  sui  matrimonii  id  ipsum  non  velit :  in  tali 
casu   non    potest   confessarius   admonere    pcenitentem 
denullitatesuimatriinonii.     Isti  conjuges  quidem  for- 
nicabuntur,  sed  erunt    tantum    fornicationes  materia- 
les,  non  vero  formales,  cum  sint  in  bona  fide.     Imo 
si    poenitens   dicat  se  non    voluisse   reddere    debitum 
comparti    petenli,  potest    confessarius    dicere  ut  red- 
dat,  eo  quod  propter  conscientiam  invincibiliter  erro- 
neam  ad    hoc   teneatur,  nec    obstat    quod  non  liceat 
aliquem  inducere  in  peccatum    materiale,  v.   g.  dum 
quis  invincibiliter  ignorat  esse  diem  jejunii  ad  man- 
ducandas  canies :  quia  tunc  tantum  illicitum  est  in- 
ducere  aliquem    ad    peccatum    materiale  quando  non 
habetur  justa  causa  ;  sed  in  casu  habetur  justa  causa ; 
quandoquidem  conveniat  ut  talis  poenitens  relinqualur 
in  bona  fide  ad  evitandum  majus  malum.     Verum  si 
ex  veritatis  manifestatione  nullum  timeatur  incommo- 

z2 


306  TBACTATUS 

dum,  sed  e  contra  proficiendi  spes  adsit,  tunc  tene- 
mr  confessarius  veritatem  aperire  :  quia  licet  pceni- 
tens  non  peccet  nisi  materialiter,  tamen  peccatum 
materiale  est  quoddam  malum  et  contra  legem  aeter- 
nam  adeoque  impedire  debet,  nisi  sit  justa  causa  non 
impediendi. 

Similis  obligatio  deponendi  conscientiam  invincibi- 
liter  erroneam  alterius  habetur  in  Prselato  et  in  Do- 
mino  respectu  subditi,  item  in  Pastore  respectu  Pa- 
rochiani,  imo  generatim  in  quolibet  privato  respectu 
sui  proximi :  unde  dum  quis  videt  alterum  ex  impru- 
dentia  vel  inadvertentia  invincibili  meditari  actum 
malum  vel  de  facto  exercere,  puta  manducare  cames 
die  veneris ;  ipsum  debet  admonere  si  nullum  timea- 
tur  inconveniens  simulque  sit  spes  proficiendi :  hinc 
sequitur  a  fortiori  quod  etiam  sit  obligatio  deponendi 
conscientiam  proximi  vincibiliter  erroneam,  cum  haec 
non  excuset  a  peccato  formali,  sicuti  conscientia  invin- 
cibiliter  erronea. 

Quantum  ad  conscientias  non  rectas,  illse  depo- 
nendae  sunt :  in  primis  vincibiliter  erronea  :  quia  illam 
conservando  et  sequendo,  peccatur  formaliter  contra 
legem  quse  supponitur  culpabiliter  ignorari:  agendo 
vero  contra  illam,  dum  dictat  aliquid  esse  prsecep- 
tum,  etiam  peccatur  contra  legem,  non  quidem  rea- 
liter  existentein,  sed  tantum  apprehensam ;  potest 
eijim  et  debet  talis  conscientia  deponi,  rem  pro  ejus 
gravitate  proprio  studio  examinando,  viros  doctos  et 
prudentes  consulendo,  praxim  timoratorum  attenden- 
do,  quandoque  etiam  ad  Deum  per  preces  recurren- 
do,  praesertim  ubi  agitur  de  jure  naturae  ;  haec  enim 
sunt  media  ordinata  ad  acquirendam  cognitionem  ve- 
ritatis. 

Sed  quid  si  quis  habeat  conscientiam  perplexam, 
ita  ut  quidquid  eligat  semper  sit  peccaturus :  v.  g. 
aliquis  existimat  se  hic  et  nunc  teneri  ad  mentien- 
dum,  ut  innocentem  a  morte  liberet ;  vel  Pastor,  qui 
in  die  festi  inadvertenter  aliquid  sumpsit,  putat  se 
teneri  celebrare  Sacrum  ut  Parochiani  Sacrum  audire 
possint,  et  aliunde  tamen  putat  se  non  posse  cele- 
brare  :  aut  aliquis  in  die  festi  assistens  segroto  peri- 
clitanti :    dubitat  utrum  possit   illum  deserere  ut  Sa- 

crum  audiat,  vel  omittere  Sacrum  ut  ipsum  curet. 
Tales  namque  quidquid  eligant,  sive  actum  ponant, 
sive  omittant,  semper  peccant  cum  in  utraque  parte 
contradictionis  videant  esse  peccatum. 

Respondetur,  quod  ille  qui  habet  conscientiam  per- 
plexam,  teneatur  adhibere  media  ordinata  ad  istam 
perplexitatem  tollendam,  sive  ad  cognoscendum  de- 
terminate,  utra  pars  est  certo  licita  et  eligenda  ;  nempe 
per  se  ipsum  rem  examinando  vel  viros  doctos  con- 
sulendo,  si  tempus  patiatur  :  quod  si  non  possit  erro- 
rem  jam  deponere  et  urgeat  jam  necessitas  agendi, 
tunc  eligere  debet  partem  tutiorem,  sive  in  qua  om- 
nibus  attentis  apparet  minus  mali  juxta  has  regulas : 
"  In  'dubiis  tutior  pars  est  eligenda,"  et  "  de  duobus 
malis  minus  est  eligendum,"  atque  agendo  hoc  modo 
non  peccabit  equidem  contra  conscientiam.  Non  enim 
contra  conscientiam  peccatur  sequendo  id  quod  esse 
tutius  judicatur,  cum  illud  judicium  sit  rectum :  fieri 
tamen  potest  ut  peccet  contra  legem,  si  nempe  non  eli- 
gat  partem  quam  poterat  et  debebat  scire  certo  esse 
eligendam,  sive  in  qua  poterat  et  debebat  scire  certo 
non  esse  peccatum. 

Casus  disputabilis  hic  proponitur,  nempe  quid  sit 
faciendum  subdito  qui  putat  vel  suspicatur  prseceptum 
sui  superioris  esse  de  re  illicita. 

Respondetur.  In  primis  si  subditus  ex  conscientia 
recta  vel  invincibiliter  erronea  putet  prseceptum  su- 
perioris  esse  de  re  illicita,  non  potest  obedire  ;  quia 
obediendo  certo  peccabit  contra  conscientiam  ;  quam 
etiam  non  potest  deponere,  cum  sit  recta  vel  invinci- 
biliter  erronea.  Rarissimum  tamen  est,  quod  conscien- 
tia  sit  recta  vel  invincibiliter  erronea,  dum  exstat 
prseceptum  superioris  :  quia  preeceptum  illud  est  mag- 
num  argumentum  quod  res  praecepta  sit  licita,  ideoque 
in  casu  praecepti,  conscientia  ordinarie  praesumi  debet 
vincibiliter  erronea. 

Si  vero  subditus  id  putet  ex  conscientia  vincibiliter 
erronea,  vel  probabili,  aut  scrupulosa,  debet  tunc 
obedire  et  suam  conscientiam  deponere  ;  quod  pru- 
denter  faciet  si  attendat  potius  standum  esse  judicio 
sui  superioris  quam  suo,  idque  esse  tutius.  Atque 
hcec  resolutio  probatur,  in  primis  ex  Sancto  Augus- 

tino  qui  lib.  22.  contra  Faustum  sic  habet :  "  Vir 
justus  si  forte  sub  Rege,  bomine  etiam  sacrilego 
militet,  recte  potest  illo  jubente  bellare ;  si  quod 
sibi  jubetur,  vel  non  esse  contra  Dei  praeceptum, 
certum  est,  vel  utrum  sit,  incertum  est."  Si  au- 
tem  subditus  secundum  Sanctum  Augustinum  possit 
obedire  quando  non  est  certum  rem  praeceptam  esse 
contra  legem  Dei,  ad  hoc  consequenter  tenetur,  cum 
sit  obligatio  obediendi  superioribus  in  omnibus  lici- 
tis,  item  ex  Sancto  Bernardo,  libro  de  prsecepto  et 
dispensatione,  cap.  12.  ubi  sic  loquitur :  "  Quidquid 
vice  Dei  prsecipit  homo  quod  non  sit  certum  dis- 
plicere  Deo ;  haud  secus  omnino  accipiendum  est 
quam  si  praecipiat  Deus."  Quibus  verbis  clare  as- 
serit  semper  obediendum  esse  superiori  quandocum- 
que  non  constat  rem  praeceptam  esse  contra  legem 
Dei.  Item  ex  Sancto  Thoma  1.  2.  quaest.  13.  art.  5. 
ad  3.  ubi  postquara  ex  Sancto  Benedicto  retulit,  si 
praelatus  aliquid  impossibile  praeceperit,  tentandum 
esse,  illius  tunc  addit  hanc  rationem  :  quia,  inquit, 
an  aliquid  sit  possibile,  subditus  non  debet  suo  judicio 
definire,  sed  in  unoquoque  judicio  superioris  stare. 
Unde  colligit  quod  si  subditus  apprehendat  superiorem 
praecipere  aliquod  illicitum  etiam  debetobedire  propter 
eandem  rationem. 

Probatur  ulterius  ex  jure  canonico,  ubi  resolvitur, 
quod  dubitans  de  valore  sui  matrimonii  debeat  red- 
dere  debitum  comparti  petenti,  et  hoc  ideo  quia  com- 
pars  quae  est  in  bona  fide,  non  potest  privari  jure 
suo  petendi  debitum  propter  dubium  alterius  :  unde 
a  pari  inferri  potest,  quod  superior  non  possit  simi- 
liter  privari  jure  prsecipiendi  propter  dubium  subditi, 
qui  consequenter  etiam  tenetur  reddere  obedientiae  de- 
bitum,  licet  dubitet  de  valore  praecepti. 

Dices,  actio  praecepta  est  probabiliter  illicita  et 
probabile  est  superiorem  non  habere  jus  eam  praeci- 
piendi,  cum  non  habeatur  jus  praecipiendi ;  rem  illi- 
citam.  Respondetur,  hoc  quidem  verum  est,  sed  in- 
terim  non  est  certum  actionem  esse  contra  legem  Dei, 
et  superiorem  non  habere  jus  praecipiendi  ;  dein  du- 
bitans  de  valore  matrimonii  tenetur  reddere  debitum 
etiamsi    probabile    sit    matriraonium    esse    invalidum 

adeoque  committendam  esse  fornicationem,  et  com- 
partem  non  habere  jus  petendi  debitum  ;  ergo  simi- 
liter  tenetur  subditus  obedire  superiori,  etsi  probabile 
sit  actionem  esse  illicitam,  et  superiorem  non  habere 
jus  prsecipiendi. 

Dices  :  sequitur  inde,  quod  subditus  possit  esse  ab- 
solute  perplexus  et  necessitatus  ad  peccandum  :  quia 
si  id  quod  prsecipit  superior  sit  a  parte  rei  contra  le- 
gem,  puta  contra  jus  naturse,  in  quo  non  datur  ig- 
]^orantia  invincibilis,  subditus  obediendo  peccabit, 
nempe  contra  jus  naturae  ;  et  non  obediendo  etiam 
peccabit,  nempe  contra  praeceptum  superioris,  casu 
quo  teneatur  obedire. 

Respondetur,  in  primis  si  prseceptum  superioris 
versetur  circa  rem  prohibitam  soio  jure  positivo, 
subditus  facile  excusabitur  a  peccato  propter  igno- 
rantiam  invincibilem :  si  autem  versetur  circa  rem 
prohibitam  jure  naturee,  tunc  quidem  obediendo  pec- 
cabit,  sed  tantum  erit  peccatum  veniale,  nec  tamen 
ideo  erit  perplexus  et  necessitatus  ad  peccandum  ;  quia 
ista  perplexitas  et  necessitas  est  ipsi  voluntaria,  cum 
possit  illam  tollere  ;  potest  etiam  et  debet  certo  scire 
rem  praeceptam  esse  contra  jus  naturee,  quo  casu 
non  tenetur  obedire,  ut  dictum  est.  Unde  non  est 
necessitas  absoluta,  sed  tantum  in  supposito  quod  con- 
scientiam  suam  non  deponat. 

Dices  ulterius  :  subditus  obediendo  agit  contra  con- 
scientiam,  quod  estillicitum. 

Respondetur  negando  assumptum,  sed  suam  con- 
scientiam  potest  et  debet  deponere  antequam  obediat, 
alioquin  si  eam  non  deponat  sive  si  non  formet  judi- 
cium,  quo  sibi  persuadeat  certo  hic  et  nunc  licitum 
esse  obedire,  peccabit  contra  conscientiam  obedien- 
do,  peccat  etiam  non  obediendo  :  sed  iterum  ista 
perplexitas  foret  ipsi  voluntaria,  quandoquidem  suam 
conscientiam  debeat  deponere,  potest  autem  snbditus 
suam  conscientiam  rationabiliter  deponere,  si  atten- 
dat  cum  Sancto  Thoma  potius  standum  esse  judicio 
superioris  quam  suo,  Posset  tamen  prius  adire  supe- 
riorem,  et  ipsi  proponere  rationes  sui  dubii,  quod  si 
superior  illis  auditis  nihilominus  pergat  prsecipere, 
tenetur  obedire. 

Dices:  quid  si  subditus  multo  sit  doctior  quam 
superior,  tali  casu  etiam  non  debet  potius  stare  ip- 
sius  judicio  quam  suo. 

Respondetur  negando  consequentiam :  nam  multi 
sunt  doctiores  Pontifice,  cujus  tamen  judicio  standum 
est.  Ratio  est  quod  in  superiore  non  attendi  debeat 
sola  scientia,  sed  prius  sit  attendenda  assistentia  Spi- 
ritus  Sancti,  qua  superiores  prsesertim  Ecclesiastici 
in  dandis  praeceptis  diriguntur,  ratione  cujus  semper 
praesumi  debet  quod  recte  preecipiat,  etiamsi  non  fo- 
ret  adeo  doctus. 

Dices :  equidem  semper  remanent  argumenta  no- 
tabilia,  quae  suadent  actionem  prseceptam  esse  illici- 
tam  ;  illa  enim  non  solvuntur  per  prseceptum  supe- 
rioris  superveniens,  et  consequenter  subditus  obe- 
diendo  facit  actionem,  quam  novit  probabiliter  illi- 
citam. 

Respondetur  distinguendo  antec.  Remanent  argu- 
menta  notabilia  in  speculatione  C.  in  praxi  N.  Simi- 
liter  distinguitur  probatio :  ista  argumenta  non  sol- 
vuntur  per  praeceptum  superioris  directe  et  eviden- 
ter,  concedo :  indirecte,  nego.  Ut  hsec  similia  in- 
telligantur,  notandum  est  quod  dum  propter  motiva 
gravia  dubitatur,  an  aliqua  actio  sit  iicita,  dubiucn 
illud  possit  duplici  modo  tolli;  primus  modus  est, 
dum  quis,  adhibita  diligentia,  rationes  quse  suadent 
actionem  esse  illicitam  evidenter  solvit  ab  intrinseco, 
ostendendo  earum  falsitatem  ;  et  hoc  modo  tollitur 
omne  dubium  tam  speculativum  quam  practicum : 
quia  cura  omnia  argumenta  sint  evidenter  soluta, 
nihil  est  quod  possit  generare  ullum  dubium  et  im- 
pedire  intellectum,  quominus  omnino  firmiter  judicet 
actionem  esse  licitam.  Secundus  modus  est,  dum  su- 
pervenit  aliquod  motivum  extrinsecum  vel  aliqua  ra- 
tio  specialis  ab  extrinseco  desumpta  adferens  mora- 
lem  certitudinem  de  honestate  actionis,  puta  auctori- 
tas  pontificis,  praxis  piorum,  etc.  et  isto  modo  tollitur 
quidem  omne  dubium  practicum,  cum  certum  sit 
quod  actio  hic  et  nunc  licite  ponatur :  non  tamen 
tollitur  omne  dubium  speculativum  ;  quia  per  illud 
motivum  extrinsecum  superveniens  non  solvuntur  evi- 
denter  et  directe  rationes  quse  suadent  actionem  esse 

malam,  et  ideo  illae  secundum  se  consideratae  adhuc 
possunt  generare  dubium  in  speculatione,  sic  v.  g. 
olim  fuit  dubitatum,  an  administratores  montis  pie- 
tatis  possent  a  mutuatariis  licite  accipere  aliquid  ultra 
sortem,  quia  hoc  videbatur  usurarium  :  postmodum 
tamen  in  concilio  Lateranensi  sub  Leone  X.  fuit  defi- 
nitum  ipsos  posse  aliquid  licite  accipere  ultra  sortem  : 
heec  auctoritas  Concilii  est  motivum  extrinsecum  tol- 
lens  omne  dubium  practicum  ab  administratoribus 
moniis  pietatis,  estque  fundamentum  formandi  judi- 
cium  practicum  quo  judicent  certo  sibi  licere  aliquid 
ultra  sortem  accipere  :  verum  auctoritas  illa  non  tollit 
omne  dubium  speculativum  :  quia  non  solvit  directe 
rationes,  quae  suadent  illicitum  esse  in  monte  pietatis 
aliquid  accipere  ultra  sortem,  quae  quamdiu  non  sunt 
sic  solutae,  adhuc  valent  generare  dubium  in  specu- 
latione,  si  secundum  se  considerentur  :  istas  tamen 
rationes  solvit  indirecte,  in  quantum  determinatio. 
Concilii  est  argumentum,  quod  non  sint  veroe  et  con- 
vincentes  ;  si  enim  essent  veroe,  Concilium  non  deter- 
minasset  contrarium.  Jam  dicta  debent  applicari  casui 
praesenti,  in  quo  praecipiens  est  motivum  extrinsecum, 
ut  subditus  deponat  suum  dubium,  et  certo  credat 
actionem  preeceptam  esse  licitam. 

Conscientia  dubia,  item  probabilis  etiam  deponenda 
est,  quia  talem  conscientiam  sequendo  nos  exponere- 
mus  voluntarie  morali  periculo  peccandi,  prout  supra 
probatum  est :  ut  autem  talem  conscientiam  quis  va- 
leat  deponere  et  formare  conscientiam  rectam,  tene- 
tur  pro  rei  gravitate,  personaeque  qualitate,  conve- 
nientem  adhibere  diligentiam  ad  veritatem  acquiren- 
dam,  nempe  rem  per  proprium  studium  examinando, 
probos  viros  ac  doctos  consulendo,  Deum  orando,  uti 
adhuc  dictum  est.  Si  deveniat  ad  cognitionem  cer- 
tam  veritatis,  tunc  tenetur  se  totaliter  conformare,  si 
vero  post  adhibitam  debitam  diligentiam  res  maneat 
dubia  vel  probabilis,  tunc  tenetur  sequi  partem  tu- 
tiorem,  alioquin  se  exponit  periculo  peccandi :  et  no- 
tandum  est,  quod  ubi  agitur  de  restitutione  facienda, 
si  quis  in  dubio  nullam  adhibeat  diligentiam  ad  ac- 
quirendam  veritatem,  incipiat  fieri  possessor  malae 
fidei,  adeoque  quod    teneatur   sicuti   possessor   malae 

fidei  non  tantum  ad  restitutionem  ipsius  rei,  sed  etiam 
fructuum  sive  naturalem  sive  mixtorum  sicut  et  dam- 
norum  quee  Dominus  patitur,  idque  vel  in  totum  aut 
pro  parte,  prout  nempe  apparebit  postea  certum  vel 
probabile  rem  ad  alterum  pertinere.  Denique  conscien- 
tia  scrupolosa  deponenda  est,  cujus  ratio  est  quod 
scrupuli  sint  noxii ;  in  primis  corpori ;  destruunt  enim 
valetudinem,  attenuant  caput  et  saepe  vitam  abbre- 
viant ;  deinde  animae  ;  quia  eam  reddunt  desolatam, 
perplexam,  quandoque  desperabundam,  rationem  of- 
fuscant,  judicium  perturbant,  et  quidem  aliquando 
sic  ut  hominem  ad  insaniam  redigant,  viros  licet  doc- 
tissimos  saepe  ineptos  reddunt  ad  docendum,  confes- 
siones  audiendum,  causant  toedium  rerum  spiritua- 
lium,  impediunt  multa  bona  opera,  prodigunt  tempus 
multis  vanis  cogitationibus. 

Possunt  tamen  scrupuli  esse  valde  utiles  ;  quando 
nempe  a  Deo  immittuntur  aut  permittuntur  in  poenam 
praecedentium  peccatorum,  sicuti  alii  dolores  et  tri- 
bulationes,  ut  his  poenis  et  vexationibus  scrupulorum 
homo  in  hac  vita  pro  peccatis  satisfaciat  ;  vel  ut  exer- 
ceat  varios  actus  virtutum,  scrupulos  patienter  feren- 
do,  sicque  majus  meritum  habeat,  vel  reddatur  ma- 
gis  cautus  et  sollicitus  in  suis  actionibus  ne  offendat 
Deum,  vel  humilietur  per  hoc,  quod  in  suis  angustiis 
debeat  abdicato  judicio  proprio  alienum  sequi  et  fa- 
cere  quod  alter  praescribit.  Haec  quidem  scrupulosis 
solatio  esse  possunt :  plura  tamen  sunt  et  majorascru- 
pulorum  incommoda,  propter  quae  sunt  fugiendi  :  ut 
autem  conscientia  scrupulosa  deponi  possit  tam  a  con- 
fessario,  quara  ab  ipso  scrupuloso,  debet  in  primis 
cognosci  talis,  id  est,  debet  scrupulosus  ipse  cognos- 
cere  se  esse  scrupulosum,  sive  se  ex  levibus  tantum 
motivis  judicare  aut  suspicari  esse  peccatum  in  ac- 
tione  quam  fecit  vel  proponit  facere  et  idem  est  de 
confessario  respectu  poenitentis  :  talem  vero  se  esse 
cognoscit  ex  signis  sequentibus,  quae  sunt  signa  et 
notae  conscientiae  scrupulosae. 

Primo,  si  facilia  et  omnibus  nota,  vel  ea  de  quibus 
alias  accepit  resolutionem,  iterum  atque  iterum  in- 
terroget,  volens  per  hoc  magis   se  reddere   securum. 

Secundo.  Si  hsereat  et  anxietur  in  exercitio  illaruin 
actionum,  in  quibus  alii  viri  pii  nullum  apprehendunt 
peccatum  et  quas  propterea  sine  ullo  timore  et  anxie- 
tate  exercent  ;  debet  enim  supponere  quod  ipse  solus 
non  sit  timoratus,  adeoque  quod  si  aliquid  foret  ra- 
tionabiliter  formidandura,  etiam  alii  pii  ad  hoc  re- 
flecterent. 

Tertio.  Si  modo  reputet  esse  peccata  vel  formidet 
ne  sint,  quse  antea  judicabat  prudenter  non  esse  ta- 
lia  ;  vel  agnoscat  se  inquietum  et  anxium  in  iis,  in 
quibus  antea  quietus  erat  ex  prudenti  ratione  ;  sup- 
ponitur  enim  quod  antea  pie  viveret. 

Quarto.  Si  post  acceptum  responsum  a  confessario 
vel  ab  alio  viro  prudente  et  docto,  qui  asseruit  in 
actione  nullum  esse  peccatum,  adhuc  fluctuet  et 
anxietur. 

Quinto.  Si  in  suis  actionibus  soleat  esse  nimis  in- 
quietus,  anxius  et  perturbatus,  nullamque  rationabi- 
lem  anxietatis  suae  causam  dare  possit ;  si  ex  appa- 
rentia  levi  frequenter  judicium  mutet,  prout  aliqui 
in  horis  legendis  decies  mutabunt  judicium  de  ]ecto 
vel  non  lecto  versiculo  ;  si  habeat  reflexiones  imper- 
tinentes  circa  innumeras  rei  circumstantias. 

Sexto,  Si  prudens  et  doclus  confessarius  vel  alii 
viri  pii  dicant  ipsum  esse  scrupulosum  ;  tunc  enim 
eis  credere  debet. 

Postquam  jam  ex  praedictis  signis  aliquis  judicatus 
est  scrupulosus,  adhibenda  sunt  remedia,  quibus  scru- 
puli  deponantur  :  ut  autem  convenientia  adhibeanlur, 
scire  expedit  quse  sint  scrupulorum  causae  ;  non  enim 
una  eademque  medicina  omnibus  morbis  medendis 
est  idonea.  Plurimse  sunt  causae  scrupulorum,  qua- 
rum  aliae  sunt  extrinsecae,  aliae  intrinsecae. 

Prima  Scrupulorum  causa  ponitur  conversatio  cum 
scrupulosis  ;  quia  scrupulosi  per  scrupulosa  sua  col- 
loquia,  vel  actiones  suas  scrupulosas,  iis,  quibuscum 
conversantur,  sua  judicia  erronea  et  timores,  quibus 
turbari  solent,  imprimunt :  ita  ut  sicuti  "  cum  Sancto 
Sanctus  eris,  et  cum  perverso  perverteris,"  ita  cum 
scrupuloso  scrupulosus  eris. 

Secunda,  Lectio  quorumdam  librorum,  qui  agunt 
de  «ebus  conscientiam  concernentibus,  si  fiat  ab  illis 

qui  sunt  nimis  timidi  et  non  satis  intelligentes,  ut  sf 
V.  g.  quis  legat  Deum  amandum  esse  omni  tempore, 
omnes  aetiones  in  Deum  referendas,  et  credens  se 
non  posse  id  prsestare,  inde  turbetur. 

Tertia,  immoderatse  vigiliae  et  abstinentiae,  afflic- 
tiones,  etc.  quse  quandoque  laedunt  temperamentum 
capitis,  unde  excitantur  scrupuli. 

Quarta,  res  externse  quse  mediante  corpore,  phan- 
tasia  et  appetitu  sensitivo  etiam  possunt  scrupulos  pro- 
ducere,  sic  v.  g.  aura  nebulosa,  dum  certo  modo 
corpus  alierat,  saepe  efficit  ut  omnis  sensibilis  devo- 
tio  extinguatur,  ita  ut  nihil  boni  cogitare  aut  velle 
habeat  ;  quod  dum  sentiunt  scrupulosi,  dicunt  per 
errorem  se  devotionem  aut  Dei  amorem  non  habere, 
itaque  inde  turbanlur  ;  idem  contingere  potest  ex  cer- 
tis  cibis  aut  morbis,  qui  corpus  melancholicum  et 
ad  devotionem  tardum  efficiunt. 

Quinta,  daemon,  qui  licet  non  possit  immediate 
agere  in  animam,  in  eam  tamen  potest  mediate  et  in- 
directe  nempe  excitando  humores  corporis  et  motus 
in  appetitu  sensitivo  variaque  objecta  phantasiae  re- 
prsesentando,  vel  aliquid  aliud  agendo  ex  quo  scru- 
puli  nascantur.  Scrupulos  autem  eo  fine  procurat  dae- 
mon  ut  bonum  spirituale  hominum  impediat,  nempe 
per  scrupulorum  molestias,  via  virtutis  hominibus 
tsediosa  apparet,  et  ipsi  tunc  a  bonis  operibus  retra- 
huntur,  tandemque  in  desperationem  prsecipitentur, 
vel  saltem  ad  vitam  sseculi  latam  redeant. 

Sexta,  ipse  Deus,  qui  quandoque  permittit  ut  scru- 
puli  vel  a  causis  naturalibus,  vel  procurante  dsemone 
nascantur  propter  bonum  spirituale  hominis  ad  quod 
conducere  possunt,  ut  dictum  est.  Hse  sex  causse  sunt 
extrinsecee  ;  septem  vero  sequentes  sunt  intrinsecae. 

Septima,  Ignorantia  quae  facit  ut  intellectus  aliquod 
motivum  apprehendat  tamquam  sufficiens  ad  timen- 
dum  ne  sit  peccatum  in  actione,  quod  tamen  suffi- 
ciens  non  est. 

Octava,  Naturalis  complexio  corporis,  ex  quo  fit 
ut  aliqui  sint  tristes,  melancholici,  timidi,  etc. 

Nona,  Debilitas  capitis  et  imbecillitas  judicii,  quse 
quandoque  est  naturalis  et  quandoque  effectus  alicu- 
jus  morbi,   vel   vehementis    applicationis,   qua    nimis 

debilitatum  est  cerebrum :  ex  hoc  capite  contingit 
quod  mulieres  amplius  et  saepius  subjectse  sint  scru- 
pulis  quam  viri ;  capitis  enim  debilitas  communis  est 
€arum  morbus. 

Decima,  Appetitus  sensitivus,  in  quo  dum  exur- 
gunt  varii  motus,  putat  istos  motus  scrupulosus  esse 
peccata,  -et  se  illis  consentire,  indeque  timet  et  anxia- 
tur :  sic  v.  g.  dum  sentit  in  se  motus  libidinis,  dum 
ad  certa  objecta  quse  videt  vei  audit,  sentit  se  com- 
moveri  motibus  irse  et  vindictse  adversus  eos,  qui 
talia  faciunt  vel  dicunt  et  sic  de  aliis  quibuscumque 
•motibus  statim  incipit  turbari. 

Undecima,  Phantasia  seu  potentia  in  qua  varise  ima- 
ginationes  renitente  etiam  voluntate  suscitantur,  quas 
dum  scrupulosus  putat  esse  voluntarias  turbatur,  sic 
dum  reprsesentantur  objecta,  aut  personas  nudae,  os- 
cula,  etc,  item  malse  cogitationes  mentis  v.  g.  hee  aut 
«imiles  blasphemiee :  non  est  Deus,  impossibile  est 
«sse  tres  in  Deo  personas,  Christus  non  est  in  Eucha- 
ristia,  Deipara  non  est  Virgo,  etc.  item  malae  cogi- 
tationes  circa  proximum  vel  circa  seipsum  v.  g.  hae  : 
ille  est  fur,  impudicus,  ego  sum  reprobus,  non  sal- 
vabor,  etc.  Item  malae  affectiones  voluntatis,  v.  g.  hae 
aut  similes :  vellem  ut  non  esset  Deus,  ut  fornicatio 
non  esset  prohibita,  ut  proximus  esset  mortuus,  de- 
turbabo  Christum  de  Altari,  prosternam  in  terram, 
verberabo  proximum,  hoc  vel  illud  faciam  vel  di- 
cam,  nolo  amplius  ire  ad  confessionem,  communio- 
nem,  etc.  dum  inquam,  hsec  et  innumera  his  simi- 
iia  repraesentantur,  vehementer  anxiatur  scrupulosus, 
eo  quod  existimet,  omnia  ea  esse  voluntaria  vel  ti- 
meat  ne  sint. 

Duodecima,  Amor  sui  immoderatus ;  nimius  enim 
amor  quo  scrupulosus  se  suamque  salutem  amat,  fa- 
cit  ut  plus  timeat  aeternam  damnationem,  quam  ti- 
mere  oportet,  qui  timor  tunc  efficit,  ut  timeat  ubi 
non  est  ratio  timendi. 

Decimatertia  causa  serupulos  multum  fovens  est 
occulta  quaedam  superbia,  qua  scrupulosus  judicium 
suum  praefert  judicio  sui  rectoris,  nolendo  ei  acquies- 
cere,  eo  quod  sibi  peisuadeat  directorem  suum  non 
aeque  bene  judicare  de  fundamento  timendi  peccatum 

ac  ipse,  vel  certe  non  seque  bene  ac  ipse  considerare 
omnia,  vel  saltem  se  non  sufRcienter  ab  illo  intelligi, 
quamvis  hic  saepius  asserat  omnia  esse  sufficienter 
explicata.  Examinata  et  cogaita  scrupulorum  causa, 
supersunt  adhibenda  remedia  iis  deponendis  idonea  ; 
quae  sunt  sequentia. 

Primum  contra  scrupulos  remedium  est,  illorum 
causas  et  occasiones  in  quantum  fieri  potest  tollere ; 
unde,  si  scrupuli  oriantur  ex  conversatione  cum  scru- 
pulosis,  ex  lectione  quorumdam  librorum,  ex  vigiliis 
et  jejuniis,  etc.  ab  ejusmodi  abstinendum  est.  Si  ex 
superbia  oriantur,  proprium  judicium  oportet  frange- 
re,  sequendo  in  omnibus  judicium  confessarii,  si  ex 
infirmitate  corporali,  adhibenda  sunt  medicamenta  ;  si 
ex  complexione  melancholica,  ipsa  per  moderatas 
recreationes,  autper  medicinam  expellenda  est. 

Secundum  remedium  est,  scrupulos  contemnere,  et 
contra  illos  frequenter  agere  ;  sic  enim  paulatim  scru- 
pulosus  superabit  inanem  peccandi  timorem,  et  tan- 
dem  timere  desinet :  non  secus  ac  ii,  qui  prius  timent 
ascendere  turrim,  vel  alium  locum  sublimem,  post- 
quam  illum  aliquoties  ascenderunt,  timere  desinunt ; 
e  contra  si  scrupulosus  suis  scrupalis  satisfaciat,  in 
multo  plures  et  in  majorem  mentis  perturbationem  in- 
cidit.  Est  autem  obligatio  agendi  contra  scrupulos, 
eo  quod  noxii  sint  tam  animse  quaro  corpori,  debet- 
que  confessarius  scrupulosum  diligenter  admonerede 
ista  obligatione  ;  si  enim  suum  poenilentem  scrupulo- 
sum  esse  in  horis  vel  precibus  reperiat,  jubeat  ip- 
sum  non  repetere  ea  de  quibus  dubitat  an  recitaverit 
vel  an  attente  satis :  similiter  jubeat  ire  ad  commu- 
nionem  eum  qui  timet  ne  peccaverit,  eo  quod  habue- 
rit  cogitationes  turpes,  aut  contra  fidem. 

NOTANDUM.  *  ' 

Quod  ut  scrupulosus  possit  agere  contra  scrupulos, 
prius  cognoscere  debeat  revera  esse  scrupulos :  alias 
si  a  parte  rei  habeat  quidem  conscientiam  scrupulo- 
sam  et  innixam  fundamento,  quod  secundum  se  est 
leve,  quodque  tamquam  tale  horainibus  doctis  appa- 
ret,  tamen  eam  ipse  non  apprehendat  ut  scrupulo- 
sam,  sed  tamquam   timoratam,   eo  quod    fundamen- 

tum  timendi  non  appareat  ei  leve,  sed  justum,  non 
potest  contra  scrupulos  agere,  quamdiu  istam  conscien- 
tiam  retinet :  verum  eam  prius  deponere  debet  et  sibi 
formare  judicium  practice  rectum,  quo  judicet  licitum 
esse  id  quod  antea  judicabat  vel  saltem  suspicabatur 
illicitum,  ad  quod  judicium  formandum  sufficit  aucto- 
ritas  confessarii  vel  allerius  viri  prudentis  et  docti : 
isto  autem  judicio  sic  formato,  potest  tunc  et  debet 
operari,  non  contra  conscientiam  scrupulosam,  sed  con- 
tra  scrupulos,  id  est,  non  obstante  quod  adbuc  habeat 
anxietatem  et  inanem  formidinem  de  opposito. 

Tertium  remedium  idque  optimum  est,  ut  scrupulo- 
susin  omnibus  consilio  et  imperio  et  judicio  sui  con- 
fessarii  aut  alterius  viri  docti  et  prudentis  obtemperet, 
audacter  faciendo  quae  praescribit,  neque  debet  ad 
plures  recurrere  quibus  suas  difficultates  exponat,  sed 
unicum  eligere  debet,  cujus  consilium  omnino  sequatur ; 
nam  ille  recursus  ad  plures,  et  resolutionum  diversitas 
anxietatem  augent,  et  confusionem  pariunt,  et  prop- 
terea  hoc  signum  est  pertiuELcis  judicii  et  quod  tantum 
velit  illum  sequi,  qui  secundum  ipsius  judicium  re- 
sponderit. 

Ut  scrupulosus  facilius  adducatur  ad  se  subjicien- 
dum  judicio  confessarii,  hsec  duo  ipsi  proponi  pos- 
sunt  consideranda ;  primo  attendat  quod  confessarius, 
utpote  majori  scientia  instructus,  melius  sciat  quam 
ipsemet  quid  sit  licitum  vel  illicitum :  si  scrupulosus 
sit  vir  doctus,  debet  cogitare  suum  judicium  esse  per- 
turbatum  ;  anxietates  enim  quibus  vexatur,  impediunt 
quorainus  recte  judicet :  unde  debet  potius  credere 
alteri  quam  sibi  ipsi :  si  contrarium  reperiat  in  libris 
dicto  sui  confessarii,  cogitet  non  statim  illicitum  esse 
quod  ut  tale  judicatur  ab  aliquo  auctore,  cum  liceat 
sequi  opinionem  probabilissimam :  etiam  attendat  quod 
opinio,  asserens  scrupulosum  debere  acquiescere  judicio 
confessarii  sit  probabilissima,  cum  in  omnibus  fere 
auctoribus  reperiatur:  denique  cogitet  quale  consilium 
alteri  daret  in  simili  casu,  et  eo  utatur  pro  semetipso. 

Secundo  :  Scrupulosus  attendat,  quod,  dum  sic  se- 
quitur  judicium  sui  confessarii,  debeat  esse  omnino 
securus,  et  certus  moraliter,  se  illud  sequendo  non 
peccaturum,   etiamsi  contingeret  confessarium  errare 

et  prsescribere  aliquid  legi  divinae  contrarium :  quia 
tunc  a  peccato  excusabitur  propter  ignorantiam  invin- 
cibilem,  quam  habebit,  cum  adhibuerit  omnia  quae 
Doctores  dicunt  esse  adhibenda  a  scrupuloso,  Quod 
j?i  forte  confessarius  aliquid  praecipiat  contra  jus  natu- 
rale  (in  quo  non  datur  ignorantia  invincibilis)  tunc 
equidem  peccabit  sequendo  judicium  confessarii,  sed 
non  erit  nisi  leve  peccatum  ;  eo  non  obstante  tutius  est 
sequi  judicium  confessarii,  quia,  illud  sequendo,  ordi- 
narie  nuUo  modo  peccatur,  vel  si  forte  peccetur,  pecca- 
Tum  erit  tantum  leve  :  ubi,  illud  non  sequendo,  certe 
peccatur ;  scrupulosus  enim  non  tantum  potest,  sed 
etiam  sub  peccato  obligatur  judicio  confessarii  acqui- 
escere :  si  scrupulosus  non  acquiescat,  sed  semper 
aliquid  opponat,  superbiae  et  pertinaciae  arguendus  est, 
propter  quam  non  meretur  a  Deo  lucem  consequi,  ut 
recta  via  procedat ;  sed  in  suis  tenebris  et  ccecitate 
manet,  manebitque  quamdiu  sui  confessarii  monitis 
non  acquieverit.  Hoc  enim  est  medium  conveniensad 
acquirendam  instructionem  de  iis,  circa  quae  versantur 
scrupuli. 

Quartum  remedium  est  frequens  oratio  ad  Deum 
illuminatorem,  ut  "  illuminet  vultum  suum  super  nos 
et  misereatur  nostri ;  ut  cognoscamus  in  terra  viam 
ejus  ;"  nam  si  illam  in  similibus  circumstantiis  omitta- 
mus,  timendum  est,  ne  iliud  Psalmi  13.  nobis  expro- 
brari  possit :  "  Deum  non  invocaverunt ;  illic  trepida- 
verunt  timore,  ubi  non  erattimor:"  quibus  verbis  cau- 
sam  infundatae  trepidationis  rejicit  Psalmista  in  defec- 
tum  invocationis  Dei. 

Quintum  remedium  est,  cum  scrupuli  etiam  oriantur 
ex  nimio  sui  amore  nimioque  timore  gehennae,  moneri 
debet  talis  scrupulosus  ut  in  posterum  magis  se  impen- 
dat  considerationi  rerum  coelestium  et  divinae  bonitatis, 
quae  in  opere  nostrae  redemptionis  praecipue  relucet, 
quam  considerationi  pcenarum  aetemarum. 

Sextum  remedium  est,  ut  omnes  scrupulorum  mo- 
lestias  in  satisfactionem  pro  peccatis  patienter  susii- 
neat,  donec  visum  fuerit  divinae  justitiae  et  misericor- 
diae  illas  auferre  :  sic  fiet  ut  dum  interim  scrupulis 
carere  non  possit,  ipsismet  ad  suam  perfectionem 
uiatur :  sic  etiam  fiet  ut  daemon  minus  acriter  tenta- 

tionibus  jnsistat  videns  suas  machinationes,  quas  adhi- 
bet  ad  retrahendum  hominem  a  bonis  operibus,  per 
Dei  gratiam  converti  in  materiam  virtutis,  in  exercitium 
patientiae,  et  in  expiationem  peccatorum  :  non  tantum 
autem  scrupulorum  molestiae  conducunt  ad  satisfacien- 
dum  pro  peccatis,  sed  etiam  juvant  ad  magnum  meri- 
tum  ;  sunt  enim  quoddam  genus  Martyrii  et  Crucis  a 
Deo  immissae  :  insuper  indicium  sunt  bonae  animse  et 
Deum  amantis  ;  nam  quidquid  facit  ideo  facit  ne  Deo 
displiceat,  sicque  semper  habet  puram  intentionem, 
quod  non  parum  debet  confortare  scrupulosorum  ani- 
mos,  et  facere  ut  minus  turbentur. 

Haec  sunt  generalia  remedia  quae  contra  scrupulos 
dari  solent :  nunc  quaedam  particularia  contra  parti- 
culares  scrupulos  subjiciemus. 

Circa  objecta  scrupulorum  notandum  est  quod  scru- 
puli  frequentius  oriantur  circa  actus  internos  quam 
circa  extemos,  item  magis  circa  internos  inefficaces  sive 
complacentias  aut  consensus,  quam  circa  efficaces : 
cujus  ratio  est,  quod  sequalem  certitudinem  de  ipsis  ha- 
bere  velit  scrupulosus,  ac  de  externis  aut  de  internis 
efficacibus,  cum  tamen  hoc  sit  impossibile  :  hinc  fre- 
quenter  versantur  scrupuli  circa  internam  attentionem 
necessariam  auditioni  missae,  vel  recitationi  horarum 
canonicarum  ;  circa  dolorem  requisitum  ad  Sacramen- 
tum  Poenitentiae  ;  circa  consensnm  in  actus  venereos  ; 
circa  complacentiam  vindictae  ;  circa  judicia  temeraria ; 
et  circa  actus  tendentes  contra  fidem,  quales  sunt  v.  g. 
blasphemiae  in  mente  apprehensae  et  consensus  circa 
illas. 

Unus  tamen  actus  extemus  circa  quem  etiam  valde 
frequenter  versantur  scrupuli,  est  confessio  ;  circa  ilJam 
enim  solet  saepe  cruciari  scrupulosus,  dum  dubitat  an 
omnia  peccata  expresserit,  an  hoc  aut  istud  sufficienter 
confessus  fuerit,  an  aliquam  circumstantiam  notabilem 
non  omiserit. 

Dum  quis  est  scrupulosus  circa  complacentias  et 
consensus  in  objecta  mala,  ut  dum  timet  ne  consen- 
serit  cogitationibus  infidelitatis,  blasphemiarum,  re- 
rum  turpium,  etc.  in  primis  scire  debet,  quod  nemo 
censeatur  consentire  et  peccare  per  hoc  praecise  quod 
malum  in  intellectu  apprehendat,  etiamsi  illud  foret 


320  TRACTATUS 

vindicta,  forent  res  venereae,  nobis  a  daemone  suggestae, 
aut  aliquid  aliud ;  nam  ipsemet  Deus  cognoscit  quod- 
libet  malum  vel  quemlibet  actum  peccaminosum,  nec 
tamen  propterea  ullo  modo  ab  illis  inquinatur,  aut  ulli 
consensum  dat :  neque  nos  dum  videmus  vel  audimus 
aliquod  malum  ab  aliis  fieri,  censemur  propterea  eis 
consentire  :  non  debet  igitur  turbari  scrupulosus  ex  eo, 
quod  frequenter  incidant  cogitationes  malae,  quia  quam- 
diu  eis  non  consentit  nullatenus  ipsi  imputantur,  cum 
non  sint  voluntarise  ;  quod  vero  nullatenus  eis  consen- 
serit  hoc  dijudicare  poterit  ex  eo,  quod  seipsum  serio 
interrogans,  sibi  videatur  omnino  velle  oppositum,  et 
quod  magnam  diligentiam  adhibeat  ad  evitanda  similia 
peccata  ;  inde  enim  praesumi  potest  nullatenus  consen- 
sisse,  etiamsi  dubitaret  an  non  consenserit. 

Dum  quis  turbatur  ex  eo  quod  nullam  devotionem 
sentiat,  nullam  fidem,  spem,  amorem,  contritionem, 
talis  moneri  debet  quod  ex  sensu  judicare  non  de- 
beat  adesse  devotionem,  Dei  amorem,  etc.  saepe  enim 
adsunt  dum  minime  sentiuntur,  saepe  absunt  dum 
maxime  sentiri  putantur :  ratio  est,  quia  devotio, 
idem  est  de  aliis  actibus  internis,  consistit  in  affec- 
tione  voluntatis,  eaque  non  sensibili,  sed  rationabiii : 
igitur  non  debet  existimare  se  carere  devotione,  dum 
eam  non  percipit  sensu  ;  multo  minus  propterea  de- 
bet  cessare  ab  orationibus  aut  meditationibus,  quan- 
doquidem  tunc  forte  majorem  habeat  devotionem  quam 
dum  illam  sentit;  quod  enim  nunc  devotionem  non 
sentiat,  non  provenit  ex  eo,  quod  illam  non  habeat, 
sed  aliunde  v.  g.  ex  corporis  dispositione,  ex  aura 
tristiori.  Dum  quis  est  scrupulosus  in  divino  officio, 
volens  ei  magis  attentus  esse,  et  dubitat,  an  atten- 
derit  vel  an  omiserit  aliquem  Psalmorum,  Hymrio- 
rum,  etc.  talis  considerare  debet,  non  requiri  atten- 
tionem  actualem,  sed  sufRcere  virtualem,  quae  potest 
esse,  etiamsi  quis  non  reflectat  ad  verba  vel  ad  sen- 
sum  verborum,  quae  legit,  prout  si  inter  orandum 
feratur  in  contemplationem  Dei  vel  etiam  ex  humana 
fragilitate  quasdam  divagationes  patiatur :  quod  au- 
tem  illae  divagationes  ipsi  non  fuerint  voluntariae  nec 
directe  nec  indirecte,  deprehendi  potest  ex  eo  quod  sta- 
tim  atque  illas  sensit,  animum  ad  officium  revocaverit. 

et  quod  initio  bene  se  composuerit  animumque  eollege- 
rit  ut  horas  possit  recitare  debita  cum  attentione :  si 
heec  considerentur,  patebit  non  teneri  horas  repetere, 
etiamsi  incidant  cogitationes  an  bene  an  male  legerit, 
an  attente  an  distracte,  sed  ejusmodi  cogitationes  de- 
bere  contemnere :  unum  cavere  debet,  ne  nempe  inter 
recitandum  nimis  sit  sollicitus  de  attentione ;  dum  enim 
mentem  ad  hoc  occupat,  ut  sit  attenius,  potius  distrac- 
tiones  habet  quam  attentionem  :  quia  non  tam  cogitat 
de  verbis,  vel  eorum  sensu,  aut  de  Deo,  quam  de  ipsa- 
met  attentione. 

Similiter  si  scruplosus  dubitet  an  non  omiserit  ali- 
quem  Psalmum,  Hymnum,  Versum,  vel  Lectionem,  an 
bene  omnia  expresserit,  an  non  mutilaverit  nimis  pro- 
perando,  non  debet  propterea  quidquam  repetere,  sed 
prudenter  credere  potest  se  bene  omnia  dixisse,  prseser- 
tim  sinon  memoriter,  sed  in  libro  recitaverit:  etpropter 
hoc  considerare  debet  quod  rei  alicujus  prseteritee  me- 
moria  non  soleat  exurge,  nisi  illam,  dum  fiebat,  obser- 
vaverimus  et  ad  eam  quodammodo  reflexerimus  :  sole- 
mus  autem  rem  aliquam  observare,  quando  nova  est, 
rara  et  insolita  ;  jam  vero  cum  Psalmos  quotidie  lega- 
raus,  mirum  non  est  si  facile  obliviscamur  an  eos  reci- 
taverimus  ;  ad  illos  atpote  notos  mens  non  reflectit : 
quo  etiam  fit  ut  rarius  nobis  excidat  memoria  Lectio- 
num  et  Antiphonarum  insolitarum,  saepius  vero  Psal- 
morum,  eo  quod  ad  eorum  lectionem  simus  assueti : 
consideret  etiam  quod  Leo  X.  cuilibet  recitanti  in  fine 
alicujus  horse  Canonicee,  orationem  quee  incipit:  "  Sa- 
crosanctse  et  individuae  Trinitati,"  et  quae  habetur  initio 
Breviarii,  concesserit  remissionem  omnium  defectuum 
in  illa  hora  ex  humana  fragilitate  commissorum. 

Dum  quis  est  scrupulosus  circa  confessionem  et  timet 
ne  in  ea  aliquid  omiserit,  talis  prudenter  sibi  persua- 
dere  potest  se  omnia  expressisse,  licet  non  recordetur ; 
quia  non  recordari,  non  est  ratioualis  causa  timendi 
aut  dubitandi,  quandoquidem  experientia  constet  nos 
saepius  non  recordari  eorum  quae  tamen  certo  fe- 
cimus. 

